
DESTINUL UNEI IDEI 
De vorbă cu Profesorul NEWTON C.A. da COSTA 


Sfârşitul secolului al XX-lea a fost din punct de vedere al dezvoltării 
logicii mai puţin spectaculos decât începutul lui, în ciuda faptului că nu i-au 
lipsit nici provocările, nici oportunitățile şi nici personalitățile. Dacă este 
vorba de personalităţi, atunci se cuvine invocat şi logicianul, matematicianul 
Şi filosoful brazilian Newton da Costa. 


Într-o operă care numără astăzi peste trei sute de titluri de lucrări 
(multe din aceste lucrări sunt deja traduse şi în alte limbi), Newton da Costa a 
abordat probleme dintr-o largă arie tematică. Teoria mulțimilor, teoria mode- 
lelor, logica algebrică, logicile heterodoxe, teoria adevărului, iată doar câteva 
dintre domeniile în care se înscriu contribuţiile profesorului brazilian. 
Adăugăm aici şi cercetările întreprinse de el în fundamentele unor ştiinţe, 
îndeosebi fundamentele fizicii şi ale matematicii. Teorema de incomple- 
titudine pentru teoriile dinamice axiomatizate este pentru fizica matematică 
echivalentul Teoremei lui Gödel pentru aritmetica formalizată. 


Profesorul da Costa este cunoscut, în primul rând, ca fondator al 
logicii paraconsistente. S-a spus, şi pe bună dreptate, că logica paraconsis- 
tentă se numără printre evenimentele teoretice de primă însemnătate din a 
doua jumătate a secolului al XX-lea. Aplicațiile acestei logici în diferitele 
domenii ale cunoaşterii şi acțiunii demonstrează, în modul cel mai direct şi 
mai propriu, recunoaşterea de care se bucură astăzi ideea paraconsistenței. 

Nu mai puțin importante sunt şi celelalte contribuții ale profesorului 
Newton da Costa. Este suficient să ne gândim la concepția pragmatistă a 
adevărului pentru domeniile formalizate, concepție pe care a elaborat-o 
împreună cu câţiva dintre colaboratorii săi. Pentru că, trebuie spus, da Costa 
este un adevărat „om de echipă“, a format şi promovat întregi colective de 
cercetători atât în Brazilia, unde îşi desfăşoară astăzi activitatea, cât şi în alte 
spaţii culturale unde a lucrat în decursul timpului. 


Centrală pentru teoria sa despre adevăr este ideea de „structură 
parțială“, caz particular al structurilor de „tip Tarski“. Una din consecințele 
acestei concepții este noțiunea „adevărului parțial“ (sau „cvasiadevărului“”), 
idee care s-a dovedit a avea interesante aplicații, mai ales în logica inductivă. 


Este dificil să rezumi în câteva rânduri recunoaşterea intemaţională 
de care se bucură astăzi profesorul Newton da Costa. Este membru al 
Institutului Internaţional de Filosofie din Paris, ca şi al multor altor instituţii 
Şi societăți academice din Europa, America şi America de Sud. Numai până 
în anul 1998 s-au scris despre Newton da Costa peste opt sute de studii şi 
lucrări, însă, cu siguranță, numărul acestora este în momentul de față mult 
mai mare. Adăugăm aici şi numeroasele colocvii şi simpozioane 
intemaţionale care au avut ca temă problemele abordate de el. Amintim cu 
această ocazie primul congres mondial dedicat paraconsistenţei care a avut 
loc la Ghent în 1997. În fine, numărul 125/2000 (vol. 1-2) al revistei 
Synthese este număr omagial „da Costa“. 


Interviul care urmează, dedicat în exclusivitate prezentului volum, îi 
dă cititorului român posibilitatea să-şi facă o idee mai completă despre 
anvergura intelectuală a autorului de care ne ocupăm. 


I. Lucica: Stimate Domnule Profesor doresc, întâi de toate, să 
vă felicit cu ocazia apariţiei cărții dumneavoastră în limba 
română şi să vă mulțumesc, totodată, pentru amabilitatea cu 
care ați răspuns invitaţiei de a-mi acorda acest interviu. Nu 
vă ascund că mă încearcă unele nostalgii gândindu-mă când 
Şi unde am auzit pentru prima dată de dumneavoastră şi de 
logica paraconsistentă. S-a întâmplat acum douăzeci şi ceva 
de ani, când încă mai eram student al Facultăţii de Filosofie 

din Bucureşti. Din păcate, la acea dată nici noi, studenții, şi 
nici profesorii noştri nu am putut aprofunda aceste 
probleme. Anii au trecut, timp în care s-au schimbat foarte 
multe, inclusiv în domeniul logicii; al logicii în general şi al 
logicii paraconsistente în particular. 

Sunt multe lucruri despre care mi-ar face plăcere să 
discutăm, şi vă asigur că nu doar din domeniul logicii, însă 
nu vreau să abuzez de bunăvoința dumneavoastră, pe de o 
parte, iar pe de altă parte, nici acest interviu nu trebuie să 
depăşească anumite limite. Aşa că două vor fi, în principal, 
temele discuţiei noastre - logica paraconsistentă şi, 
bineînțeles, cartea dumneavoastră Logici clasice şi neclasice, 
mai exact, câteva din ideile dezvoltate de dumneavoastră în 
această carte. Pentru că vreau să încep, totuşi, cu începutul, 
să nu vă surprindă întrebarea mea: cine este, de fapt, 
Newton C.A. da Costa? 


N. da Costa: Sunt nu doar bucuros, ci şi onorat că lucrările 
mele încep să fie cunoscute în limba română, mai ales că am 
cunoscut în urmă cu mai mulți ani lucrările câtorva logicieni 
români şi vreau, de aceea, să încep prin a le mulțumi celor 
care au avut iniţiativa acestei traduceri şi au făcut posibilă 
publicarea ei. Sper ca interesul publicului românesc pentru 
genul de probleme discutate de mine aici să răsplătească, fie 
Şi numai în parte, eforturile celor care au muncit la carte şi-mi 
place să cred că interviul nostru va stimula şi alte colaborări. 
Revin acum la întrebarea dumneavoastră M-am născut în 
Curitiba, capitala statului Parana din Brazilia, la 
16 septembrie 1929. Am terminat liceul la Şcoala Americană 
din Curitiba şi am obținut, după război, diploma de inginer 
(1952). În anul 1955 am obținut licența în matematică, iar 
doctoratul în matematică l-am susținut în anul 1961 la 
Universitatea Federală din Parana. Conducător de doctorat 
mi-a fost statisticianul portughez J. Remy Freire, însă foarte 
mult m-au influențat şi matematicienii brazilieni E. Farah şi 
L. Nachbin. Pe de altă parte, am fost întotdeauna interesat de 
filosofie audiind diferite cursuri, în special cursul de istorie a 
filosofiei ținut de unchiul meu, profesorul Milton Cameiro, 
care a fost profesor de filosofie la Universitatea din Parana. 
Activitatea mea a fost extrem de variată. Am fost profesor, 
cercetător sau simplu bursier la cele mai importante instituții 

de învățământ din Europa, America, Australia şi America de 
Sud cum ar fi: Universitatea din Paris, Turin, Louvain, 
Varşovia, Califomia, Stanford, Buenos Aires, Sao Paulo, 
Rio de Janeiro, ca şi la Academia de Ştiinţe din Polonia, 
Bulgaria şi Sao Paulo. În prezent sunt profesor de logică şi 
filosofia ştiinţei la Universitatea Federală din Santa Catarian, 
Brazilia. 

Am cunoscut mulți logicieni, matematicieni şi filosofi care 
m-au influențat în decursul timpului. A. Tarski, L. Henkin, 
M. Taty, G.C. Granger, W.O. Quine, P. Suppes, S. Haack şi 
R. Routley sunt numai câțiva dintre ei. Am colaborat, de 
asemenea, cu câțiva importanți cercetători, binecunoscuți 
astăzi, cum ar fi: R. Chuaqui (Chile), R. Routley (Australia), 
C. Pinter (SUA), M. Guillaume (Franța), D. Marconi (Italia) 
şi F.A. Doria (Brazilia). 

Iată şi câteva din domeniile în care aş putea spune că se 
încadrează cercetările mele: 

e Logicile neclasice, în particular, logica paracon- 
sistentă; 

e Teoria modelelor, în particular, teoria cvasiade- 
vărului; 

e Teoria laticielor, în particular, algebrizarea logicii 
paraconsistente; 

e Logica inductivă şi fundamentele probabilităților, în 
particular, dezvoltarea unei noi direcţii în fundamentele 
teoriei probabilităților, aşa-numita teorie pragmatică a 
probabilităților; 

e Filosofia (teoria) ştiinţei în care am extins, cu colabo- 
rarea lui F.A. Doria, teoremele lui Gödel la domeniul fizicii 
teoretice. 


I. Lucica: Aria preocupărilor dumneavoastră este, într-adevăr, 
impresionantă, iar rezultatele pe care le-aţi obținut sunt 
binecunoscute astăzi. Aş vrea să ne apropiem însă de 
subiectul discuţiei noastre — logica paraconsistentă. Cum am 
putea localiza ideea paraconsistenței în marele dumnea- 
voastră periplu? Ca să fiu mai clar: cum aţi ajuns la ideea 
paraconsistenţei şi cum a reacționat comunitatea ştiinţifică 
internațională față de o asemenea idee? A fost ea bine 
primită? Care a fost reacţia logicienilor față de primele 
dumneavoastră lucrări? 

N. da Costa: Ideea de-a dezvolta logica paraconsistentă are 
la bază trei tipuri de motivații — matematică, filosofică şi 
Ştiinţifică — în general. 

e Motivația matematică. Cantor a spus odată că 
„adevărata esență a matematicii este libertatea ei“. Se ştie că 
paradoxurile obişnuite ale teoriei mulțimilor (paradoxul lui 
Russel, paradoxul lui Cantor, al lui Burali Forti, Curry, 
Koenig ş.a.) arată, printre altele, că axioma separării (cea 
care spune că orice proprietate determină o mulțime) este 
incompatibilă cu logica elementară clasică. Soluţiile uzuale 
ale problemei paradoxurilor impun axiomei restricții foarte 
severe în scopul păstrării logicii elementare clasice. Însă, 
dacă libertatea este esența matematicii, de ce n-am putea 
păstra axioma separării eliminând sau, cel puțin, minimizând 
acele restricţii, schimbând, cu alte cuvinte, logica subiacentă 
(underlying)? Fapt este că, în momentul de față, există un 
număr infinit de asemenea logici, toate paraconsistente, la 
care putem ataşa axioma separării fără pericolul trivializării. 
Este drept că unele contradicții vor continua să apară însă 
aceste contradicții nu mai creează nici un fel de probleme. 
Aşa stând lucrurile, am construit nu doar o logică paracon- 
sistentă, ci infinit de multe asemenea logici încercând să arăt 
cum ar putea fi reconstruită teoria mulțimilor şi, a fortiori, 
întreaga matematică. Prin urmare, pe lângă logica şi mate- 
matica clasică, există logici şi matematici paraconsistente. 
Aceasta a fost, ca să spun aşa, motivația matematică: 

e Motivația filosofică. Am încercat să formalizez teoria 
lui Meinong a obiectelor care presupune o logică paracon- 
sistentă. Analog, am încercat să dau sens unor concepții 
dialectice (cum ar fi dialectica marxistă, de exemplu) care, 
de asemenea, necesită o logică paraconsistentă. 

e Motivația ştiinţifică. Printre teoriile ştiinţifice, în 
fizică, de exemplu, găsim unele care sunt, evident, contradic- 
torii (un exemplu, este teoria atomică a lui Bohr, aşa-numitul 
„atom bohr“). Am arătat că ele sunt într-adevăr „bune“ dacă 
sunt fundamentate pe o logică paraconsistentă corespun- 
zătoare în locul logicii clasice. Pe de altă parte, unele teorii 
din fizică sunt, în fapt, incompatibile, de exemplu, mecanica 
cuantică şi teoria generală a relativității. Unificarea lor într-o 
teorie mai extinsă presupune, după părerea mea, tot o logică 
paraconsistentă. 

Cam acesta ar fi, în mare, răspunsul meu la prima întrebare. 
Dacă îmi permiteţi, însă, aş vrea să mai aduc aici câteva 
precizări. 


I. Lucica: Vă rog! 


N. da Costa: Prin forța lucrurilor, în ultimii zece — cinci- 
sprezece ani, logica paraconsistentă îşi găseşte tot mai mult 
aplicaţii practice. Mă refer aici la domenii precum inteligența 
artificială, robotică, inginerie, controlul traficului, medicină, 
teoria argumentării juridice, calculatoare şi multe altele. 
Acest fapt evidențiază, dintr-o altă perspectivă, relevanța ei. 
Şi pentru că am vorbit despre aplicaţiile logicii paraconsis- 
tente este important, cred eu, să deosebim, atunci când 
vorbim despre logică, între logica pură şi logica aplicată. 
Bunăoară, când studiem teoria clasică sau teoria paracon- 
sistentă a modelelor facem logică pură, în schimb, atunci 
când aplicăm unele teorii logice în scopul sistematizării 
tipului de raționare dintr-un anumit domeniu al cunoaşterii, 
sau când încercăm să justificăm o anume specie de logică 
heterodoxă dintr-un punct de vedere filosofic, atunci facem 
logică aplicată. 

Logica pură este asemeni geometriei: există numeroase 
geometrii, aşa cum există diferite logici, iar cel care va 
aplica geometria sau logica va trebui să justifice alegerea geo- 
metriei sau logicii pe care a făcut-o. Adevărata existența a 
logicii paraconsistente trebuie justificată prin spectrul foarte 
larg al aplicaţiilor ei şi nu doar prin rațiunile ei filosofice, 
deși între ele legăturile sunt foarte strânse. În caz contrar, 
logica paraconsistentă va dispare sau, în cel mai bun caz, se 
va reduce la un subiect fără o relevanţă teoretică prea mare. 


I. Lucica: Am înțeles ideea dumneavoastră şi cred că ne 
putem întoarce la celălalt aspect al întrebării mele, cel privind 
reacția comunității ştiinţifice față de ideea unei astfel de 
logici. Cum a fost întâmpinată, practic, logica paracon- 
sistentă? 


N. da Costa: Trebuie să vă spun că am început foarte de 
tânăr să lucrez la logica paraconsistentă, cred că aveam 
vreo 22 sau 23 de ani. Faptul cel mai uimitor este că nu am 
întâmpinat nici cea mai vagă opoziție la cercetările mele 

Sau, cel puțin, o opoziție explicită din partea mediilor 
universitare care să fi afectat, în vreun fel, statutul meu 
academic. Am făcut expuneri pe marginea subiectului la 
Universitatea Federală din Parana în anul 1953 sau anul 
1954, iar în anul 1958 am publicat câteva studii de logică 
paraconsistentă în portugheză. Totuşi, munca mea începe să 
fie cunoscută pe plan internațional abia după publicarea unei 
serii de studii în Analele Academiei de Ştiinţe din Paris. 
Coordonatorul meu de atunci din Franţa, logicianul 
M. Guillaume, m-a ajutat foarte mult în această privinţă. 
Mai târziu, am predat în diferite părți ale lumii fără să 
întâmpin critici serioase (de exemplu, în Franța, Belgia, Italia, 
Rusia, Polonia, Bulgaria, Australia, Statele Unite, Mexic, 
Chile, Brazilia ş.a). Am avut impresia, de exemplu, că 
ideile mele au fost foarte bine primite în vechea Uniune 
Sovietică, mai ales de către filosofi. După spusele 
prietenului meu bulgar Sava Petrov, logicienilor sovietici nu 
le-au plăcut, pentru început, ideile mele, crezând, probabil, 
că intenția mea a fost să justific şi să formalizez logica 
dialectică în detrimentul logicii clasice. Totuşi, prestația 
mea a convenit marxiştilor sovietici, dându-le speranța că 
aş putea face mai agreabilă dialectica marxistă. 

Astăzi, întrucât logica paraconsistentă are aplicaţii în cele 
mai importante domenii ale cunoaşterii, nu există opoziții 
explicite la ideea paraconsistenţei, există, cel mult, opoziții 
la unele interpretări filosofice sau consecințe ale unor 
concepții filosofice. Mai multe aspecte ale muncii mele au 
contribuit, cred eu, la această situație: 

l)eu nu am spus niciodată că logica clasică ar fi 
greşită; a spune aşa ceva înseamnă să pierzi din vedere 
marea tradiție pe care o aduce cu sine istoria filosofiei, a 
matematicii, a ştiinţei în general; 

2) am arătat că logica fuzzy, ca de altfel multe alte 
tipuri de logică, sunt în fapt părți ale logicii paraconsistente 
Şi am argumentat că logica paraconsistentă este o specie a 
logicii pure mai mult sau mai puțin asemănătoare cu 
geometria pură (în geometrie se poate construi orice tip de 
sistem geometric, cu toate că şi aceste sisteme trebuie să-şi 
“aibă importanța lor, vreau să spun că trebuie să poată fi 
aplicate). În plus, multe din sistemele mele de logică 
paraconsistentă conţin logica clasică, ele rămân valide pentru 

aşa-numitele propoziţii „bune“. Din acest punct de vedere, 
logica paraconsistentă este o generalizare şi o extindere a 
logicii clasice; 

3) am apărat logica paraconsistentă arătând că ea are 
inclusiv aplicaţii cu caracter tehnologic. După cum am mai 
spus, dacă logica paraconsistentă nu ar avea şi astfel de 
aplicaţii, ea ar fi condamnată să devină un subiect mort, cum 
s-a întâmplat cu logica tradiţională în ultimul secol. 
Înțelegem, deci, că numai argumentele de ordin filosofic nu 
sunt suficiente pentru justificarea unui sistem logic; 

4) în fine, am studiat și continui să studiez teme din 
logica clasică (teoria modelelor, logica algebrică etc.), din 
fizică (logica mecanicii cuantice, decidabilitatea şi indecida- 
bilitatea teoriilor fizicii) ca şi din alte domenii. 


I. Lucica: După ce ideea paraconsistenței a devenit 
cunoscută, logicienii au încercat să identifice antecedentele 
ei logice şi filosofice. Sunt invocate numele lui Łukasiewicz 
Şi Jaskowski, precum şi numele unor logicieni de dată mai 
recentă, cum ar fi N. Rescher, bunăoară. Deşi ei discută 
diferite aspecte ale contradicţiei, strict vorbind, aceşti autori 
nu au anticipat ideea unei logici paraconsistente, cel puțin, 
aceasta este părerea mea. 

Cum găsiți această afirmație? Ca să fiu mai explicit, care 
dintre toți aceşti logicieni şi filosofi s-au apropiat cel mai mult 
de ideile dumneavoastră şi în ce fel? 


N. da Costa: Logica paraconsistentă are câțiva pionieri, mă 
gândesc în special la J. Łukasiewicz şi N.A. Vasiliev. În 
studiul său din anul 1910 despre principiul noncontradicției 
la Aristotel, logicianul polonez ne dă impresia că s-ar fi 
gândit că o logică paraconsistentă este posibilă. Pe de altă 
parte, Vasiliev, în Rusia, tot în anul 1910, a formulat un soi 
de silogistică paraconsistentă (acest fapt a fost recunoscut 
pentru prima dată de către un colaborator de-al meu, 
profesorul Ayda I. Arrunda, şi de către mine; el chiar a 
publicat câteva studii despre Vasiliev şi despre logica sa). 

În anul 1948, în Polonia, S. Jaskowski a construit o logică 
paraconsistentă pe care a numit-o logică discusivă, deşi el 
Şi-a limitat cercetările doar la nivel propoziţional (după 


părerea mea o logică adevărată trebuie să aibă şi un nivel 
predicativ, precum şi ceva echivalent teoriei mulțimilor sau 
unei logici de tip superior). 

Între anii 1953—1954, în Brazilia, eu am construit pentru 
prima dată, şi independent de autorii menţionaţi, un număr 
infinit de sisteme paraconsistente incluzând aici nu doar 
sisteme de calcul propoziţional, ci şi sisteme logice de 
ordinul întâi, cu sau fără identitate, teorii ale descripţiilor, 
teorii ale mulțimilor şi alte logici de ordin superior. Am 
arătat, de asemenea, cum s-ar putea construi o matematică 
paraconsistentă şi cum s-ar putea analiza mulțimea lui 
Russell şi alte predicate sau mulțimi „inconsistente“. Câţiva 
ani mai târziu am luat cunoștință de lucrările lui Jaskowski 
Şi, împreună cu logicianul polonez L. Dubikajtis, am extins 
logica discusivă la o logică de ordinul întâi şi o teorie a 
mulțimilor. 

Sigur că dumneavoastră aveţi dreptate când spuneţi că până 
acum cei mai mulți autori interesați de logica paracon- 
sistentă au prezentat sisteme logice particulare şi limitate, 
întemeiate mai ales pe considerente de ordin filosofic. Sub 
acest aspect cred că sunt primul logician care am dezvoltat 
ideea unei logici paraconsistente ca pe un domeniu de 
cercetare viabil, cu infinit de multe sisteme logice care au 
aplicaţii relevante. De asemenea, sunt de acord cu afirmaţia 
dumneavoastră că cei mai mulți autori „nu au anticipat, 
strict vorbind, logica paraconsistentă“. 

După părerea mea, dacă există ceva negativ în privința 
logicii paraconsistente, acesta este legat de faptul că, şi 
astăzi, mulți autori prezintă sisteme logice pe care le cred ca 
fiind singurele logici adevărate, criticând alţi autori care nu 
sunt de acord cu ei (de aici, foarte mari discuţii şi controverse). 
Or, lucrurile nu stau tocmai aşa. Pentru că mai multe sisteme 
alternative candidează la rangul de logică adevărată, unele 
dintre sistemele respective sunt, evident, false. Mai mult 
decât atât, aceşti autori, în general, cred că logica clasică 
este falsă, credință care, în momentul de față, cel puţin, nu 
se justifică. 

Aşa cum am mai spus, există diferite logici alternative, 
nonechivalente, ce pot fi aplicate în diferite domenii. Logica 
clasică este „mama“ acestor logici, de aceea, cred eu, ea este 

încă valabilă. În încheiere, vreau să mai spun un singur 
lucru: trebuie găsite noi şi noi aplicaţii ale logicii paracon- 
sistente dacă vrem ca ea să nu dispară ca subiect din 
orizontul cunoaşterii. 


I. Lucica: După cum se ştie, marea problemă a logicii 
paraconsistente este problema contradicției. Problema 
consistenței este (sau poate fi pusă) ca problemă derivată. 
După o sută de ani de dezvoltare matematică a logicii ne 
dăm seama că departe de a fi o limită a simplităţii, problema 
contradicției este un adevărat „complex logic“. Multe din 
complicațiile acestei probleme sunt datorate negaţiei, element 
esenţial al contradicției (cel puţin în înțelesul clasic al 
cuvântului). În logica bivalentă (dumneavoastră folosiţi 
termenul de „logică clasică“) formele negației: 


„Nu este adevărat P*“, 
„Este fals P“, 
„Din P rezultă ceva fals“ ş.a. 


au un comportament formal identic. 

De îndată, însă, ce trecem la sisteme cu mai multe valori, 
aceste negaţii încep să difere în privința proprietăţile lor de 
bază de unde ideea că ar exista nu una, ci mai multe negații. 
Ceea ce mi se pare mie că au arătat primele dumneavoastră 
lucrări este că nu toate aceste negaţii au proprietatea ex falso 
quodlibet, sau nu întotdeauna. Mă refer la studiile 
dumneavoastră din anii 1960-1970, în special la Calculus 
propositionnel pour les systems formels inconsistents . 

S-ar putea spune că C-sistemele pe care le-aţi construit aici 
sunt sisteme logice polivalente şi că, din această cauză, 
operatorul negaţiei îşi pierde proprietăţile lui obişnuite? Dacă 
da, ce semnificaţii logice s-ar putea asocia valorilor 1, 2, 3, 
din matricele operatorilor propoziționali? Mi-ar plăcea să 
vorbiţi despre aceste sisteme atingând, bineînţeles, şi proble- 
mele ridicate de mine. 


N. da Costa: După cum v-am mai spus, logica, asemeni 
geometriei, poate fi privită din perspectivă pură sau aplicată. 
Problema relației dintre contradicţie şi inconsistență este o 
problemă filosofică, ea priveşte aplicarea logicii la lume 
(lumea reală sau o lume a gândirii). Din acest punct de 

vedere, care este unul al filosofiei logicii, aveți dreptate: 
prima este mai fundamentală decât a doua, deşi ele sunt strâns 
legate. Aveţi, de asemenea, dreptate când spuneţi despre 
contradicție că este un „complex logic“ ce depinde de 
semnificaţia negaţiei. 

În general, sistemele mele nu sunt polivalente (mă refer aici 
la sistemele de tip C şi P, aşa-numitele „C-sisteme“ şi 
„P-sisteme“). Însă, aşa cum se obișnuiește în logică, eu 
folosesc tabele de adevăr polivalente (matrice logice) pentru 
a arăta, la nivel metalogic, că o anumită formulă nu este 
demonstrabilă într-un anumit sistem, că sistemul este 
netrivial etc. (pentru detalii vezi Grigore C. Moisil, Essays sur 
les logigues non Chrysipiennes, şi N. Rescher, Many-Valued 
Logic). 

Aşa stând lucrurile, C-sistemele mele nu sunt (finit) poliva- 
lente, iar matricele pe care le-am folosit pentru a demonstra 
că anumite formule nu sunt teoreme nu au o semnificaţie 
logică strictă; ele sunt doar mijloacele de demonstrare a unor 
proprietăți metateoretice ale sistemelor respective şi nimic 
mai mult. Utilizarea de matrici pentru a da o semantică logicii 
paraconsistente nu este suficientă dacă semantica respectivă 
este construită în matematica standard. Acesta este motivul 
pentru care eu am construit o teorie paraconsistentă a 
mulțimilor şi o matematică corespunzătoare. A da o interpre- 
tare unei logici paraconsistente înseamnă a construi mai întâi 
baza paraconsistentă a unei atare interpretări. 

Vreau să mai adaug ceva. Atunci când am introdus aceste 
C-sisteme, obiectivul a fost să arăt că este posibilă 
construirea de sisteme logice care ar putea sta la baza unor 
teorii strict inconsistente dar netriviale (un lucru considerat, 
îndeobşte, imposibil). Printre altele, am vrut să studiez 
proprietăți şi mulțimi inconsistente, cum este mulțimea lui 
Russell, de exemplu, şi chiar să elaborez teorii ale mulți- 
milor inconsistente dar netriviale, precum şi unele sisteme 
logice de ordin superior. În acest scop am fost nevoit să 
slăbesc negația clasică eliminând unele dintre proprietățile 
ei, în primul rând proprietatea că (P şi non-P) implică Q. 
Semanticile acelor C-sisteme sunt, în general, intuitive şi 
informale întrucât eu nu am putut prezenta conceptele 
semantice folosindu-mă de teoria standard a mulțimilor etc. 

Proprietăţile negaţiei într-un C-sistem sunt, deci, consecința 
intențiilor unui atare sistem. Însă, după elaborarea teoriei 
paraconsistente a mulțimilor, am ajuns la o bună semantică 
pentru aceste sisteme şi pentru negaţiile lor (în general, 
oamenii nu-şi dau seama că semantica lui Tarski, de 
exemplu, care este adecvată logicii clasice, este construită 
cu ajutorul teoriei clasice a mulțimilor şi că această teorie se 
bazează, ea însăşi, pe logica clasică. Trebuie să fim atenţi cu 
aceste probleme. A fundamenta logica paraconsistentă pe 
concepte semantice bazate pe teoria clasică a mulțimilor este 
necorespunzător. Mai târziu am construit o semantică gene- 
rală ce poate fi aplicată aproape la toate sistemele, fie că 
sunt ele paraconsistente sau nu. Această semantică, pe care 
am numit-o „teoria evaluării“ am aprofundat-o cu câțiva 
dintre primii mei studenți. 

În completare, poate că nu este rău să reamintesc că logica 
clasică este conținută în fiecare dintre C-sistemele mele. Am 
investigat, de asemenea, o interesantă formă de logică para- 
consistentă, numită „logică adnotată“ (annotated logic), care 
conține logica fuzzy şi care are multe aplicaţii tehnologice, 
în special în inteligenţa artificială (vezi în acest sens lucrarea 
mea şi a lui Bueno). 


I. Lucica: Cred că am înțeles ideea dumneavoastră. Să 
rămânem, însă, la ideea contradicției. In Paraconsistency: A 
Tentative Interpretation (Teoria, p. 120), citim următoarele: 


„(...) după cum bine se ştie, în logica para- 
consistentă principiul noncontradicției nu este 
întotdeauna valid“. 


Am corelat această afirmație cu Teorema 2 din On The 
Theory of Inconsistent Formal Systems prin care afirmaţi că 
în Cı expresia „~ (P & — P)“ nu este validă. După părerea 
mea, această expresie nu este unul şi acelaşi lucru cu 
principiul noncontradicţiei. 

Una dintre formulările acestui principiu este următoarea: „în 
acelaşi timp şi sub acelaşi raport, nu este posibil ca o 
propoziţie să fie adevărată împreună cu negația ei“. Există şi 
alte formulări mai mult sau mai puţin echivalente. După 
expresia unui cunoscut logician român, timpul şi raportul, 

care apar în formularea principiului constituie un fel de 
„Spațiu logic“ în care propoziţiile au, obligatoriu, două 
coordonate: / şi r. Putem, chiar, adopta notația P(t, r). 

Dacă înțelegem propoziţiile în acest fel, mai putem vorbi 
atunci despre suspendarea (anularea) principiului noncontra- 
dicției? Grigore Moisil, logicianul român pe care l-aţi invocat 
şi pentru care eu am un mare respect (apropo, l-aţi cunoscut 
cumva?) spunea odată că nu orice suspendare a legii logice 
„P v —P“ implică în mod necesar anularea principiului 
terțului exclus. Se poate spune că acelaşi lucru se întâmplă şi 
cu principiul noncontradicției? Mai mult, cum se poate ca un 
sistem care nu admite nici legea şi nici principiul noncontra- 
dicției să poată fi, totuşi, consistent (necontradictoriu)? Ce 
admite şi ce nu admite, la urma urmei, un asemenea sistem? 
Nu cumva consistenţa logicii paraconsistente se transformă 
într-un soi de „existență a lucrurilor care nu există“? 


N. da Costa: Nu l-am cunoscut pe Moisil personal, însă, cu 
mai mulți ani în urmă, el şi câțiva dintre colaboratorii lui mi-au 
trimis câteva lucrări. Mi-au plăcut foarte mult ideile lui 
Moisil, în special concepția sa filosofică asupra logicii. 
Revenind la întrebarea dumneavoastră, vreau să vă spun că 
un răspuns detaliat la această întrebare îl puteţi găsi în 
studiul meu Paraconsistency: toward a tentative interpre- 
tation.! Ceea ce vreau să mai adaug aici este că: 

° Eu numesc expresia —(P & —P) principiul noncontra- 
dicției (la nivel propoziţional) conform terminologiei logice 
actuale (a se vedea în acest sens lucrările lui Kleene, Rosser, 
Shoenfield, Manin, ... precum şi cele mai importante reviste de 
logică). Desigur, există diferite alte versiuni ale principiului la 
nivelul logicii predicatelor de ordinul întâi sau de ordin 
Superior, ca şi la nivel metalogic. Unii spun „principiul 
contradicției“, alții „principiul noncontradicţiei““ etc. 

e Dacă se adaugă principiului formularea „în acelaşi 
timp şi sub acelaşi raport“, atunci va trebui să dezvoltăm o 
logică temporală şi să introducem conceptul de raport printr-o 
axiomatizare corespunzătoare. Însă atunci nu mai vorbim 
despre calculul propoziţional clasic sau despre logica propo- 


! Traducerea în limba română a acestui studiu a apărut în volumul £x Falso 
Quodlibet (ed. |. Lucica, D. Gheorghiu, R. Chirilă), Editura TEHNICĂ, Bucureşti, 2004. 

zițională, aşa cum este înțeleasă ea astăzi. În orice caz, a 
dezvolta asemenea idei înseamnă să dispunem de o logică în 
care să nu apară nici timpul şi nici o teorie a raportului, 
altfel, am comite o petitio principi. 

e Afirmația lui Moisil privind „P v —P“ depinde de 
interpretarea pe care o dă el terțului exclus. În orice caz, 
terminologia lui este total diferită de cea folosită astăzi în 
logică. 

e Negaţia şi interpretarea ei semantică în logica para- 
consistentă trebuie să fie diferită de interpretarea ei din 
logica clasică (şi din alte tipuri de logică, din logica intuiţio- 
nistă, de exemplu; în aceasta din urmă tertium non datur 
este nevalid şi, ca o consecință, negația sa este diferită de 
negația clasică). 

e Nu există nici o problemă în logica paraconsistenă 
cu privire la „existență şi nonexistență“, unde negația nu 
este cea clasică. Logica paraconsistentă nu implică în nici un 
fel faptul că orice este şi nu este. Multe lucruri se comportă 
exact ca în logica clasică. Acolo există, totuşi, obiecte 
„inconsistente“, cum este mulțimea lui Russell. Pe de altă 
parte, sistemele mele paraconsistente sunt astfel concepute 
încât ele conțin logica clasică, putând fi aplicate în multe 
alte situaţii. În plus, sistemele mele propoziționale şi predi- 
cative sunt părți ale sistemelor clasice corespunzătoare. 


I. Lucica: Domnule Profesor, nu aş vrea să încheiem această 
primă parte a discuţiei noastre fără să vorbim şi despre 
contrarietate şi subcontrarietate, ca forme ale opoziţiei logice 
alături de contradicție. Joacă vreun rol aceste opoziții în 
logica paraconsistentă şi în filosofia logicii paraconsistente? 


N. da Costa: În logica pură putem construi orice fel de 
sisteme, deci oricare dintre principiile logicii clasice poate fi 
restrâns sau „negat“. Este ceea ce se întâmplă în geometria 
pură unde putem construi orice sistem, de exemplu, 
geometrii finite, geometrii proiective, geometrii noneucli- 
diene sau nonarhimediene, geometrii fără axioma lui Pash 
etc. În logica aplicată, pe de altă parte, studiem logica unui 
anumit domeniu al cunoaşterii sau tipul de inferență dintr-un 
anumit domeniu de activitate (juridic, să zicem) şi atunci 

trebuie să luăm în considerare domeniul concret pe care îl 
investigăm. Asta se întâmplă şi în geometrie: relativitatea 
generală foloseşte spații riemanniene, iar în aplicaţiile ingine- 
reşti obişnuite, geometria euclidiană. Contradicţia, contra- 
rietatea etc. caracterizează un anumit domeniu aşa cum 
paralelismul, să zicem, caracterizează (sau nu caracterizează) 
un anumit tip de spațiu. 

Când vorbim despre inconsistenţă şi contradicţie (incluzând 
aici Şi negația), noi punem o problemă de logică aplicată, o 
logică aplicată la o anumită poziţie filosofică, cu alte 
cuvinte, încercăm să înțelegem activitatea logică dintr-o 
perspectivă determinată, cea a persoanei care a pus 
problema. Din acest punct de vedere inconsistenţa este desigur 
o contradicţie care apare într-o teorie dată. Prin urmare, ca 
să înțelegem inconsistenţa trebuie să fim atenți la contra- 
dicție, şi acest lucru poate fi făcut în mai multe feluri, 
depinde de perspectiva filosofică de la care plecăm. 
Sistemele mele de logică paraconsistentă, ca sisteme de 
logică a propoziţiilor şi predicatelor sunt consistente, ele 
sunt subsisteme ale logicii clasice. Inconsistenţele (contra- 
dicţiile) apar numai în teoria mulțimilor sau în logicile de 
ordin superior ca şi în alte domenii posibile de aplicare. 

Eu definesc un sistem logic ca fiind paraconsistent dacă el 
poate fi baza unei teorii deductive inconsistente dar netriviale. 
În acest sens logica clasică şi logica intuiționistă nu sunt para- 
consistente. Totuşi, logica minimală Kolmogorov-Johanssen 
din logica intuiționistă este paraconsistentă conform acestei 
definiții întrucât dintr-o contradicție putem deriva negația 
oricărei propoziţii. Prin urmare, cea mai bună definiție a 
logicii paraconsistente este să prezinți principalele ei sisteme şi 
problemele pe care le ridică acestea. Bineînţeles, putem trata 
logica contrarietății sau subcontrarietăţii. Acest lucru a fost 
făcut de unul dintre studenții mei, francezul Jean-Yves Beziau. 
I-am cerut să vă trimită lucrarea lui despre acest subiect. 


I. Lucica: Prima parte a discuţiei noastre se încheie aici. 
Poate ne spuneţi, în încheiere, câteva cuvinte despre logica 
paraconsistentă astăzi. Dezvoltarea explozivă pe care a 
cunoscut-o ea în zilele noastre răspunde în totalitate aşteptă- 
rilor dumneavoastră? Există cumva şi lucruri pe care nu le-aţi 
anticipat? 

N. da Costa: Logica paraconsistentă este astăzi în plină 
dezvoltare. Acest fapt se datorează în cea mai mare parte 
aplicațiilor ei. Am spus întotdeauna că logica paraconsis- 
tentă îşi datorează viața aplicaţiilor pe care le are în cele mai 
variate domenii ale cunoaşterii, aplicaţii fără de care ea nu ar 
avea o relevanță prea mare. Insist asupra faptului că numai 
discuţiile filosofice nu sunt suficiente pentru a asigura 
progresul şi statutul unei teorii logice, indiferent care ar fi 
aceasta. 

Când am început să construiesc logica paraconsistentă am 
crezut, fireşte, că ea ar putea avea aplicaţii interesante în 
matematică, în filosofia generală (în problema dialecticii, 
mai ales) ca şi în filosofia ştiinţei, în psihanaliză şi în teoria 
deciziei. Nu mi-am imaginat, însă, că ea poate avea atâtea 
aplicaţii câte are în prezent. 


I. Lucica: Domnule Profesor, în a doua parte a discuţiei 
noastre aş vrea să ne concentrăm asupra cărții dumnea- 
voastră, Logici clasice şi neclasice, pe care o avem astăzi 
tradusă în limba română. Este o carte de filosofia logicii mai 
puțin obişnuită (față de ce cunosc eu, cel puţin) de aceea 
vreau să vă întreb care este ideea acestei cărți, ce aduce ea 
nou în filosofia ştiinţei în general şi în filosofia logicii, în 
special? 


N. da Costa: Intenţia acestei cărți este de a da o funda- 
mentare generală logicii (şi matematicii), pentru că la ora 
actuală există foarte multe sisteme logice incompatibile între 
ele. Am spus-o de mai multe ori, acest fapt are analogii cu 
situația din geometrie. 

În expunerea mea am încercat să angajez un demers 
preponderent pozitiv, lăsând la o parte speculaţia, cu toate 
că, principial vorbind, eu nu am nimic împotriva speculației. 
În ceea ce priveşte întrebarea dumneavoastră, părerea mea 
este că distincţia dintre filosofia logicii şi filosofia ştiinţei, în 
general, se regăseşte, cel puţin sub unele aspecte ale ei, în 

distincția dintre ştiinţele formale (logica şi matematica) şi 
ştiinţele reale (naturale şi culturale). În primele, noi procedăm 
de cele mai multe ori a priori având libertatea să creăm cele 
mai variate sisteme şi structuri; în celelalte, trebuie să ținem 
seama de circumstanţe, iar acestea pot viza fie obiectul, fie 
metodele (inducţii, ipoteze, teorii, aproximări, confirmări, 
respingeri etc.). 

Într-un fel, dumneavoastră aveţi dreptate — punctul de 
plecare al concepției mele despre logică (şi despre ştiinţă, în 
general) a fost posibilitatea (şi realitatea) logicii paracon- 
Sistente. Acest fapt m-a ajutat să văd că cele mai multe 
dintre concepțiile filosofice ale ştiinţelor formale şi reale 
(naturale sau culturale) nu sunt nici corecte şi nici suficiente 
pentru a da seama de stadiul actual al dezvoltării ştiinţei. 
Mecanica cuantică, de exemplu, pare să pretindă un alt tip 
de logică pe care mulți o văd a fi logica paraconsistentă 
(M.L. Della Chiara şi Giuttini, de exemplu), iar două teorii 
centrale ale fizicii — teoria generală a relativităţii şi mecanica 
cuantică — sunt, practic, incompatibile. Aceste fapte nu pot fi 
explicate prin scheme logice obişnuite, atât sub aspect logic, 
cât şi filosofic ele cer mult mai mult. 


I. Lucica: Am găsit în cartea dumneavoastră şi probleme 
mai puţin întâlnite în literatura logico-filosofică actuală cum 
este problema istoricității, de exemplu, sau problema 
dialecticii. Oare putem privi istoricitatea logicii şi din punct 
de vedere al obiectului ei? Reformulez întrebarea: schemele 
noastre de inferență stau și ele sub semnul istoricității? 
Grigore Moisil a exprimat cândva un punct de vedere asupra 
acestei chestiuni în cartea sa Essais sur les logiques 
nonchrysippiennes. Reproduc acest pasaj întrucât conţine şi 
o foarte interesantă apreciere asupra principiilor logicii, în 
speţă, asupra principiului noncontradicţiei (sau contradicţiei, 
în limbajul epocii) despre care am discutat în prima parte a 
interviului nostru. 

„Istoria evoluţiei de la pirecantropus la homo sapiens nu ştiu 
să fi fost detaliat făcută, dar, din lucrările mie cunoscute, 
pare a reieşi clar că principiul identității şi cel al contra- 
dicției nu-şi fac apariția în mintea omului decât într-un 
stadiu evoluat de civilizație. A trebuit o îndelungată ciocnire 
a omului cu lumea exterioară pentru a ajunge la starea 
actuală a acestor principii: modul de a raționa s-a format 
printr-o îndelungată încercare a valabilităţii diferitelor 

moduri de a se comporta. Confruntarea experienței cu cea a 
semenilor e de conceput numai ca o continuă referire la 
realitatea exterioară“. 

Lipsa noastră de pricepere în domeniul antropologiei ne face 
să nu perseverăm în aceste meditații. De asemenea, nu vom 
aborda probleme, credem foarte importante, de felul 
următor: 

Există tipuri de raţionament care să fi apărut în ultimii 2000 de 
ani, de exemplu după Aristot? Este raționamentul prin inducţie 
transfinită printre acestea? (op. cit. pp. 746-747). 

Sper că întrebarea mea asupra istoricităţii logicii a devenit 
acum ceva mai clară. 


N. da Costa: Am înțeles şi cred că nu doar logica, ci și 
rațiunea noastră este istorică, cel puțin dacă adoptăm o 
poziție pozitivă sau ştiinţifică în abordarea acestei probleme, 
aşa cum am încercat in cartea mea. Poate că uzând de o 
metodă speculativă s-ar mai putea argumenta şi altfel. Chiar 
regulile şi principiile logice când sunt studiate dintr-un punct 
de vedere pozitiv sunt, după părerea mea, istorice în 
consecinţele lor ceea ce ne permite să includem aici întreaga 
matematică. De pildă, logica aristotelică se deosebește 
esenţial de logica zilelor noastre, mai ales sub aspect semantic 
(poate că Aristotel ar accepta principiile semantice din logica 
actuală care admit relaţii, funcţii şi alte lucruri foarte 
îndepărtate de concepția aristotelică). 

Ideile lui Moisil se aseamănă cu ale mele, cu singura 
diferență că eu introduc această condiţie, că atât concluziile 
mele, cât şi ale lui sunt acceptabile cât timp adoptăm o 
poziție ştiinţifică (scientific stance). Prin urmare, noi desco- 
periri ştiinţifice în domeniul ştiinţelor sociale ar putea stabili 
în mod corect diferențele. 

Sunt de acord cu dumneavoastră că principiile logicii sunt 
astăzi mai cuprinzătoare decât în timpul lui Aristotel. Logica 
aristotelică a fost inclusă în logica actuală însă nu din punct 
de vedere semantic, ci doar dintr-unul formal. 

O problemă, iarăşi, importantă şi foarte interesantă ar fi 
aceasta: presupunând că prin k înțelegem o logică ce 
cuprinde teoria silogismului şi teoria tradițională a conver- 
Siunii, atunci k este, în fapt, paraconsistentă întrucât din 
premise contradictorii noi nu putem deduce în k orice 
propoziţie. Nu putem deduce nici chiar contradicţiile ce s-ar 
putea exprima în limbajul lui k. 

I. Lucica: Revin la problema dialecticii şi la posibilitatea 
logicizării (poate mai potrivit ar fi formalizării) ei. Ideea nu 
este nouă, iar logica paraconsistentă pare să încurajeze acest 
deziderat mai vechi al logicienilor. Sunt şi alte probleme 
filosofice în care logica paraconsistentă îşi are propriul său 
punct de vedere? 


N. da Costa: În privința dialecticii cred că unele din 
interpretările ei posibile ar putea fi reformulate cu ajutorul 
logicii paraconsistente (am tratat acest subiect acum câțiva 
ani cu profesorul R.G. Wolf). Problema este, totuşi, dificilă 
întrucât există în momentul de față unele concepții incompa- 
tibile asupra dialecticii. 

O altă aplicaţie filosofică importantă a logicii paraconsis- 
tente se leagă de teoria meinongiană a obiectelor. Teoria lui 
Meinong este în mod clar inconsistentă şi pare să aibă o 
versiune paraconsistentă (cu câţiva ani în urmă am publicat 
o lucrare pe această temă). 

Vreau să invoc, de asemenea, o importantă problemă din 
filosofia ştiinţei: existenţa la ora actuală a unor teorii fizice 
incompatibile, de exemplu, relativitatea generală şi meca- 
nica cuantică. Conştient sau nu, fizicienii folosesc realmente 
un tip de logică paraconsistentă „concretă“. Pe de altă parte, 
este un fapt îndeobşte cunoscut că în fizică există teorii 
inconsistente, de exemplu, teoria atomului a lui Bohr sau 
teoria plasmei. În aceste cazuri logica paraconsistentă este 
foarte utilă (J.L. Destouches discuta acum câţiva ani această 
problemă dintr-o altă perspectivă, însă cred că ar fi interesantă 
în investigarea ideilor sale din perspectivă paraconsistentă). 
Mă refer, în încheiere, la antinomiile kantiene: într-un 
anume sens, Kant a fost un paraconsistentist... În fine, sunt 
multe alte probleme filosofice de mare interes care ar mai 
putea fi abordate de pe poziţiile logicii paraconsistente. 


I. Lucica: Domnule Profesor, interviul nostru se apropie de 
sfârşit. Dacă doriţi să transmiteţi un gând logicienilor 
români cred că acesta ar fi momentul cel mai potrivit. 


N. da Costa: Am cunoscut, cel puţin parțial, contribuţiile 
logicienilor români încă de pe când eram student, în anul 
1951. Am recenzat unele dintre lucrările lor în Mathematical 
Reviews şi în Zentralblatt für Mathematik. Mi-au plăcut în 

mod special scrierile lui Grigore Moisil care au exercitat 
asupra mea o putemică influență. Nu mă gândeam atunci că 
voi ajunge să colaborez cu urmașii lor de astăzi. Sunt cu 
adevărat bucuros că lucrările mele încep să fie cunoscute şi 
în România şi sper ca acest interviu să fie punctul de plecare 
al unor viitoare colaborări dintre logicienii brazilieni şi cei 
români. Vă mulțumesc pentru efortul dumneavoastră şi pentru 
faptul de a-mi fi creat această oportunitate. 


I. Lucica: Şi noi vă mulțumim, Domnule Profesor! 


prefața la ediţia 
în limba franceză 


Lucrarea de față este un eseu asupra fundamentelor logicii: tratăm 
aici, mai mult sau mai puțin sistematic, anumite teme ale filosofiei logicii. 
Lucrarea are o dublă finalitate: pe de o parte, ea prezintă ideile autorului cu 
privire la problemele centrale ale filosofiei logicii şi, într-un mod mai 
general, ale ştiinţelor formale; pe de altă parte, ea este menită să servească 
drept bază sau drept lectură complementară pentru cursurile sau seminariile 
având ca obiect filosofia logicii sau a ştiinţelor formale. Am folosit-o în 
repetate rânduri cu succes dintr-o astfel de perspectivă. 


Lucrarea işi are originea în conversațiile cu prietenul nostru 
Francisco Miro Quesada. Am avut apoi ocazia să discutăm şi să dezvoltăm 
temele abordate aici la numeroase cursuri, seminarii şi conferințe. Am dori să 
reamintim, dintre acestea, seminariile ținute timp de mai mulți ani în Brazilia, 
la Universitatea din Sao Paolo şi la Universitatea din Campinas, ciclul de 
conferințe prezentat în anul 1976 în Polonia, la Universitatea din Torun, la 
invitația profesorului J. Kotas, seminarul pe care l-am condus la 
Universitatea Naţională din Australia, în anul 1977, şi cursurile şi seminariile 
ținute în ultimii ani la Universitatea Paris 7, la invitaţia profesorului M. Paty. 


Multe din ideile noastre au prins formă datorită contactelor pe care 
le-am menţinut cu colegii şi prietenii noştri, printre care R. Chuaqui, 
F.A. Doria, S. French, M. Guillaume, L. Henkin, D.W. Miller, F.M. Quesada, 
N. Papavero, M. Paty, A.R. Raggio şi R. Sylvan. Cu toate acestea, nici una 
dintre persoanele citate nu ar apăra toate tezele prezentate în lucrarea de 


față. 


prefaţă la ediţia 
in limba română 


Când am început să lucrez la logica paraconsistentă, acum mai bine 
de cincizeci de ani, am fost interesat, în principal, de teme filosofice şi 
teoretice — natura dialecticii, semnificația paradoxurilor teoriei mulțimilor 
cum ar fi paradoxul lui Cantor, de exemplu, paradoxul lui Russell, 
Burali-Forti şi multe altele. Am devenit, prin urmare, tot mai preocupat de 
problemele logicii, în special de problema negaţiei în diferitele ei contexte 
clasice şi neclasice, ca şi de structura internă a logicii în general. Am fost 
convins că existența logicii paraconsistente, ca şi a logicilor neclasice în 
variatele lor forme, va necesita o schimbare în concepția filosofică standard 
asupra logicii (şi matematicii). Lucrarea de faţă este o încercare de-a 
răspunde acestei cerințe şi exprimă astăzi concepția mea asupra subiectului. 


Există, totuşi, un lucru care nu este luat în considerare în carte şi 
care, pot să spun, mi-a produs acum câțiva ani o mare surpriză: logica 
paraconsistentă a pornit de la analize teoretice şi abstracte, dar s-a dovedit 
a avea o foarte largă aplicabilitate, mai ales în tehnologie: robotică, sisteme 
expert, inteligență artificială, controlul traficului aerian şi urban, medicină, 
drept, economie, inginerie şi programare. Aceasta arată relevanţa din punct 
de vedere practic a logicii în general şi a logicii paraconsistente în special. 


Pentru mine este o onoare că această carte a apărut în limba 
română şi vreau să-i mulțumesc profesorului Ilie Gyurcsic care a făcut 
traducerea cu autoritatea marii sale experienţe. Mulţumesc în egală măsură 
directorului Editurii TEHNICE, dr. Roman Chirilă, pentru încrederea pe 
care mi-a acordat-o şi pentru eforturile făcute ca lucrarea mea să apară în 

Mulţumim profesorului Paty pentru inițiativa de a traduce aceste 
lucrări în limba franceză, precum şi editurii Masson, care s-a arătat foarte 
interesată de traducerea şi publicarea sa. 


Mulţumim, de asemenea, lui Jean-Yves Beziau care a tradus 
versiunea originală din portugheză, ceea ce a constituit o muncă extrem de 
dificilă; mai mult, cu ajutorul său, lucrarea a fost actualizată, prin 
adăugarea a două anexe redactate de el însuşi. Jean-Yves Beziau ne spunea 
uneori că anumite expresii sau fraze portugheze nu pot fi traduse literal în 
franceză; am insistat, totuşi, să fie traduse ca atare, astfel încât el nu se face 
răspunzător de «lusitanismele braziliene»! care apar în text. 


Autorul 


Sao Paolo, 
2 februarie 1995 


! Străduindu-ne să ne conformăm dorinței exprese a autorului, actuala versiune în 
dimba română va avea pe lângă «lusitanismele braziliene» menţionate şi «franțuzismele» 
corespunzătoare acesiora, în mare parte neologisme chiar și pentru limba franceză 
contemporană. (N.T.). 


prefața 
traducătorului francez 


Am plăcerea de a prezenta publicului francofon această lucrare a 
lui Newton C.A. da Costa, logician, matematician şi filosof brazilian. 


N.CA. da Costa este cunoscut pe plan mondial ca inventatorul 
logicii paraconsistente (logică unde contradicţia este posibilă), dar a lucrat, 
de asemenea, în multe alte domenii, de exemplu, recent, în colaborare cu 
fizicianul brazilian Francisco A. Doria, a obținut o serie de rezultate ce pun 
în evidență incompletitudinea şi indecidabilitatea mecanicii clasice, a teoriei 
haosului şi a teoriei sistemelor dinamice." 


În această lucrare, N.C.A. da Costa abordează un anumit număr 
de probleme esenţiale referitoare la fundamentele logicii şi ale mate- 
maticii. Inventarea logicii paraconsistente a dus într-o oarecare măsură la 
revizuirea în profunzime a modului de a trata aceste probleme, de aceea 
cunoaşterea ideilor celui care a fost promotorul acestei logici nu este 
lipsită de interes. Lucrarea nu se limitează la logica paraconsistentă, ci se 
referă la spargerea logicii în mai multe logici, precum şi la consecinţele şi 
întrebările filosofice, rezultând de aici: ce valoare are teza lui Quine 
conform căreia esenţa logicii este un fragment din calculul predicatelor de 
ordinul întâi? Dacă principiul noncontradicției nu este un principiu 
fundamental al logicii, care sunt principiile fundamentale ale rațiunii? Ce 
este rațiunea? 


! Vezi, între alţii, N.C.A. da Costa şi F.A. Doria, «Undecidability and incompleteness 
in classical mechanics», International Journal of Theoretical Physics, 30 (1991), 1041-1073; şi 
pentru o vedere generală: lan Stewart, «Deciding the undecidable», Nature, 352 (august 1991), 
664-665. 

Brazilia este o fară a contrastelor şi a confiuntărilor. Cititorul ar 
putea fi aşadar tentat să efectueze o inducţie rapidă şi, aflând că această 
lucrare este fondatoarea unei logici a contradicției, să exclume: «limoeinţeles, 
logica paraconsistentă este o logică a Carnavalului şi nu se putea dezvolta 
decât in Brazilia, țară unde domneşte contradicția.» 


O astfel de inducţie nu e întru totul eronată, autorul nu înlătură nici 
el, teoretic vorbind, posibilitatea unor astfel de conexiuni. el a insistat 
mereu asupra importanței factorilor circumstanţiali şi «pragmatici» în 
dezvoltarea matematicii şi a logicii.? 


În ceea ce priveşte mediul cultural al autorului, este necesar să 
insistăm asupra mai multor aspecte ce vor face poate mai uşoară lectura 
acestei cărți. Newton da Costa este originar din oraşul Curitiba, capitala 
statului Parana din sudul Braziliei. Această regiune e locuită aproape în 
întregime de descendenţi europeni, incluzând chiar una «dintre cele mai 
importante colonii portugheze din lume. Regiunea a fost puternic influen fată 
de pozitivismul lui Auguste Comte, anumite trăsături ale acestuia regāsindu-se 
inevitabil în lucrarea lui da Costa, care se caracterizează printr-o încredere 
inexorabilă în știință? 

Da Costa şi-a întreprins totodată cercetările sub influenţa lui 
Bourbaki care „a cucerit“ Brazilia după război. Andre Weil a lucrat mai 
mulți ani la Sao Paolo, unde a venit şi Jean Dieudonne pentru u [inc o serie 
de seminarii. Edison Farah, care se afla la acea dată în legătură cu 
Bourbaki şi căruia îi datorăm un foarte interesant rezultat de echivalență 
între axioma alegerii şi legea distributivității generalizate, a fost profesorul 
lui da Costa. 


La inceputul anilor şaizeci, când da Costa s-a apucat să elaboreze 
logica paraconsistentă, el a lucrat cu matematicianul Marcel Guillaume de la 
Clermont-Ferrand, care a contribuit la cunoaşterea lucrărilor sale în Franţa. 


Deci, Newton da Costa este moștenitorul şi promotorul unei anumite 
culturi franceze, însă a unei culturi franceze pe care Franţa are astăzi 
tendința de a o proscrie, o cultură «pozitivă» întemeiată pe optimism, 
entuziasm şi cucerire. 


? «Cea mai mică părticică din Brazilia conține un element şi contrariul său. În 
aceasta constă esența specificităţii braziliene», ne spune el intr-un ghid al Braziliei (Bresil, 
Voyageurs du monde, Paris, 1993, p. 5). 

Lui da Costa îi place să citeze aforismul lui Ortega y Gasset: «Eu sunt eu însumi şi 
circumstanța mea.» 

? La Curitiba mai există încă o Biserică pozitivistă în activitate. Să reamintim, de 
asemenea, că pe steagul Braziliei figurează deviza pozitivistă «Ordine şi Progres». 

Știința apărată de el nu este o ştiinţă dogmatică şi incremenită, ci 
o ştiinţă vie ca omul, aflată fără încetare în schimbare, în transformare, 
imposibil de caracterizat, o aventură fără sfârşit ce ne conduce din uimire 
în uimire: «ştiinţa este o inaintare perpetuă, mai mult o luptă, decât un 
bun dobândit, cucerit, iar categoriile ştiinţifice fundamentale se modifică 
în decursul timpului», scrie el (v. cap. 4, $ 3). 


l-au trebuit lui da Costa un entuziasm nețărmurit şi o energie 
nesecată pentru a duce la bun sfârşit lupta ce a culminat cu recunoaşterea 
logicii paraconsistente. 


Evocând o logică ce ar respinge principiul noncontradic ției, celebrul 
logician nord-american W.W. Quine vorbeşte despre o «fantezie burlesc ă».* 
Argumentația sa, vizând condamnarea generală a logicilor nonclasice 
calificate peiorativ drept «deviaţioniste», se rezumă într-un simplu slogan: 
«În mod evident, dificultatea poziţiei logicianului deviaţionist este 
următoarea: atunci când încearcă să nege doctrina, nu face altceva decăt să 
schimbe subiectul. »’ 


Replica lui da Costa e implacabilă: «Schimbă într-adevăr subiectul, 
dar subiectul rămâne tot logica» (v. cap. 2, § 7). Astăzi, logici precum 
logica de ordin superior, logica polivalentă, logica liniară etc. fac de fapt 
parte din Logică. lar dacă argumentul lui Quine exercită încă o mare 
influență (mai ales asupra filosofilor), acest fenomen nu poate fì explicat 
decât prin aceea că «ideologiile simpliste au o putere de atracție ce 
persistă chiar şi după eşecul lor evident», cum spune J.-Y. Girard 
comentând persistența doctrinei formaliste după rezultatele lui Gădel“. 


Evident, s-ar putea crede că inventarea logicii paraconsistente, 
contrar teoremelor lui Gödel, nu dovedeşte nimic şi nu îi convinge decât pe 
cei ce erau dinainte convinşi. O privire asupra dezvoltării logicii paracon- 
sistente ne arată că situația este cu totul alta. 


Înainte de apariția logicii paraconsistente existau pe de o parte 
persoane care, asemenea lui K. Popper, afirmau că dialectica hegeliană este 
o pură absurditate, deoarece este tehnic imposibil să se construiască o 
logică, în sensul modern al termenului, care să îi corespundă. Pe de altă 
parte, cei ce apărau puterea contradicției, ridicând-o aproape la rangul 


“W.W. Quine, Philosophie de la logique, Aubier- Montaigne, Paris, 1975, p. 120. 
* Op. cit, p. 121. Cu privire la poziția lui Quine, se poate consulta D. Marconi, Quine e 
le logiche devianti, Filosofia, Torino, 1988. 


6 J.-Y. Girard, «Démonstration (Théorie de la)», Encyclopaedia Universalis, Paris, 
1990, p. 171. 

unei divinități, erau incapabili să ofere un sistem matematic care să le 
confirme credința. 


Dacă crearea logicii paraconsistente a dovedit zădărnicia unui 
argument precum cel al lui Popper, ea a contribuit totodată la demisti- 
ficarea contradicţiei: aşa cum afirmă da Costa, logica paraconsistentă 
contribuie «la o apreciere corectă a conceptelor de negaţie şi de contra- 
dicție (...). Pe de o parte, există autori pentru care contradicţiile joacă un 
rol cvasimistic, servind la a explica aproape totul în univers, de cealaltă, 
unii specialişti eminenţi cred că contradicţia este ceva inintelipibil (...). 
Logica paraconsistentă contribuie nu doar la demistificarea contrudicţiei, ci 
şi la calmarea tuturor celor ce se tem de ea» (v. cap. 2, $ 7). 


Elaborarea logicii paraconsistente merge, aşadar, intru totul în 
sensul unei «filosofii ştiinţifice» cum este cea apărată de către du Costa în 
lucrarea sa, şi care constă în a prefera studiul riguros ul noțiunilor 
filosofice purei speculaţii ce se bazează pe ele. 


Se poate spune că adevăratul act de naştere al matematicii moderne 
a fost semnat de Cantor atunci când a scris următoarea frază pe cure da 
Costa o citează adesea: «Esenţa matematicii rezidă în libertatea vi.» Ce a 
vrut Să spună prin aceasta? Fraza respectivă era menită să justifice crearea 
numerelor sale transfinite. Atunci când Cantor îşi imagina că «după şirul 
numerelor intregi naturale 0, 1, 2..., se află un număr œw cure vine după 
toate numerele întregi şi un întreg şir de alte numere, majoritatea contem po- 
ranilor săi a crezut că era o nebunie curată, că astfel de numere nu există; 
Cantor a replicat pretinzând că în matematică tot ce nu este contradictoriu 
există. Deci, matematica este complet liberă, în sensul că ea nu depinde 
decât de principiul noncontradicției. 


Dacă vom considera logica o parte a matematicii, cum fuce da 
Costa in lucrarea de față, putem folosi acelaşi raționament în ceea ce 
priveşte logica însăşi: ea este în întregime liberă, putem să lăsăm frâu liber 
imaginației şi să inventăm tot ce dorim: logică erotetică, logică tetraplegică, 
logică a carnavalului etc. Apare însă o întrebare abisală: pe ce se întemeiază 
libertatea logicii? Pe principiul noncontradicţiei? 


Există aici o dublă problemă: pe de o parte, logica pare a fi nevoită 
să se întemeieze pe ea însăşi; pe de altă parte, cum s-ar putea explica 
apariția logicii paraconsistente care se abate tocmai de la acest principiu 
sacru? Libertatea este totală, ni se spune, suntem liberi să creăm orice tip de 
logică, cu condiția să respectăm principiul noncontradicţiei. Libertatea 
totală ce ne este atribuită ne permite oare să mergem până acolo încât să 
inventăm o logică ce s-ar abate de la principiul noncontradicţiei? 

Un logician format în spiritul doctrinelor lui Hilbert şi Tarski va 
rezolva acest paradox în felul următor: trebuie, ne va spune el, să facem 
diferența între matematică şi metamatematică, intre logică şi metalogică, 
între acel ceva cu care raționăm şi acel ceva asupra căruia raționăm. 


Foarte bine, dar această distincție subtilă rezolvă ea oare cu adevărat 
problema? Ce se întâmplă dacă raționăm despre ceva cu acel ceva despre 
care raționăm? Trebuie să presupunem o logică ce se supune principiului 
noncontradicției dacă vrem să elaborăm o logică ce nu i se supune? Un 
răspuns afirmativ la această intrebare ar părea să conteste orice valoare a 
logicii paraconsistente. Este însă doar o aparență, întrucât o logică paracon- 
sistentă cum este cea elaborată de da Costa reprezintă o extensie strictă a 
logicii clasice. Deci, dacă utilizăm logica clasică pentru a raționa asupra 
logicii paraconsistente, nu raționăm asupra decât cu o parte restrânsă din 
acel ceva asupra căruia raționăm. Dacă ar fi vorba aici de un paradox, cum 
susține da Costa (v. cap. 2, $ 7), ar exista a fortiori un paradox în cazul logicii 
clasice, chiar dacă se pretinde că pentru a raționa asupra logicii clasice nu se 
foloseşte decât o semiografie redusă, aşa cum au susținut matematicieni atât 
de diferiți ca Tarski, Bourbaki sau Curry. Această argumentație semiografică 
rămâne destul de vagă sau, în orice caz, nu pare să existe nici un motiv pentru 
ca ea să permită salvarea logicii clasice şi nu a celorlalte logici. 


În realitate, aşa cum arată lingvistica, atunci când foloseşte limbajul 
pentru a Studia limbajul, este întru totul posibil ca un obiect să fie examinat 
prin folosirea proprietăților acelui obiect; într-un mod mai general, gândirea, 
s-ar putea spune, dispune de mijloacele de a se studia pe sine. S-a folosit din 
ce în ce mai mult matematica pentru a studia metamatematica, logica pentru 
a studia metalogica şi s-au obținut rezultate foarte interesante.” Ne putem 
atunci pune întrebarea: de ce, la începutul secolului, a existat o împotrivire 
atât de puternică faţă de adoptarea unor astfel de procedee? 


Explicaţia este legată chiar de celebra problemă a noncontradicţiei. 
Noncontradicţia este o proprietate metalogică a unui sistem. Pare a priori 
absurd să se utilizeze acest sistem sau o extensie a acestui sistem la nivel 
metalogic, cu scopul de a-i dovedi noncontradicția: se va părea atunci că 
presupunem ceea ce vrem să dovedim ca în situația în care cineva ar vrea să 
se asigure de fidelitatea soţiei sale făcând apel la sinceritatea ei. 


Cea de-a doua teoremă a incompletitudinii a lui Gödel arată că nu 
se poate demonstra consistenţa aritmeticii clasice cu ajutorul unui sistem 
mai slab sau echivalent. Nu există aşadar o dovadă «absolută» a consistenţei 


7 Vezi, de exemplu, lucrarea lui H. Rasiowa şi R. Sikorski, The mathematics of 
Metamathematics, PWN, Varșovia, 1963. 

aritmeticii clasice sau a oricărui alt sistem ce o conține.” Dar Gentzen a 
demonstrat consistenţa aritmeticii folosind inducția transfinită. 


Pentru a-şi apăra metoda, Gentzen încearcă să arate că noțiunile în 
cauză sunt intuitive şi naturale; el pretinde, de exemplu, că şirul ordinalelor 
transfinite poate fi conceput fără a se face apel la noțiunea de infinit actual: 
«Conceptul de infinit poate fi desigur interpretat aici la modul potențial, 
spunând, de pildă: oricât de departe putem merge formând constructiv noi 
întregi, numărul œ se află în relație de ordinul n < w în raport cu fiecare 
întreg. lar secvențele infinite care apar o dată cu formarea celorlalte 
numere ordinale trebuie interpretate exact în acelaşi mod.»” 


Cu toate acestea, o astfel de justificare a numerelor transfinite nu 
i-ar fi convenit deloc lui Cantor, care se sprijinea pe principiul noncontra - 
dicției pentru a apăra ideea «supranaturală» a infinitului actual. 


Dacă, asemenea lui Cantor, pretindem că esența matematicii este 
noncontradicţia, dat fiind că e imposibil să fie asigurată la modul absolut, 
această esență pare volatilă. Odată această esență evanescentă evaporată, 
riscăm să fim victimele unei prea mari libertăţi, să ne cufundăm în oceanul 
infinit al lui «totul e posibil». Cum să justificăm atunci valoarea unei anume 
teorii, a unei anume noțiuni? Dacă nu putem dovedi la modul absolut 
consistenţa numerelor transfinite, de unde ştim că nu e vorba de nişte pure 
himere, ca iepurele cu elice sau cercul pătrat? 


De altfel, apariția logicii paraconsistente ne autorizează să admitem 
printre noi, cel puțin în lumea gândirii noastre, cercuri pătrate sau 
mincinoşi care spun întotdeauna adevărul. De fapt, logica paraconsistentă a 
dus la o schimbare de paradigmă: principiul contradicției a fost înlocuit cu 
principiul trivialității (sau al nontrivialității); această schimbare s-a produs 
în ziua când da Costa a declarat: «Orice teorie este admisibilă din 
momentul în care e nontrivială»,P anunțând astfel simultan punerea la 
naftalină a principiul noncontradicției, naşterea logicii paraconsistente şi 
apariția principiului trivialităţii ca principiu fundamental. 


8 La drept vorbind, chiar dacă s-ar dovedi consistenţa aritmeticii cu ajutorul unui 
sistem strict mai slab, nu ar exista decât o dovadă relativă, căci ar trebui atunci fie să se 
presupună consistenţa acelui sistem, fie să se demonstreze această consistență cu ajutorul 
unui alt sistem etc. Totuşi, o dovadă a consistenţei unui sistem finit ar fi «absolută» în sensul 
in care ar exista siguranța aproape absolută, intuitiv vorbind, că acest sistem este consistent. 

? G. Gentzen, «Die Unendichkeitsbegri[f in der Mathematk», Semester-Berichte 
Münster (1936-37), pp. 65-80. 

1° N.C.A. da Costa, «Nota sobre o conceito de contradigao», Anuario da Sociedade 
Parananense de matematica, 1 (1958), 6-8. 

Principiul contradicţiei a fost pus la îndoială de Lukasiewicz, care 
poate fi considerat pe bună dreptate un precursor al logicii paraconsistente. 
În 1910, eminentul logician polonez scria o întreagă monografie pentru a 
discuta şi critica argumentul lui Aristotel în favoarea principiului noncon- 
tradicției." În lucrarea de față, da Costa expune şi analizează argumentele 
lui Aristotel şi criticile aduse de Lukasiewicz. De fapt, s-ar părea că Aristotel 
se sprijină pe principiul trivialității pentru a justifica principiul 
contradicţiei; astfel, în Metafizica sa (T4 1000b 18-21) el argumentează 
cam aşa: «Dacă principiul contradicției ar fi fals, atunci orice ar fi adevărat, 
ceea ce este absurd». 


Dar logica paraconsistentă arată că argumentul lui Aristotel nu este 
valabil, întrucât principiul contradicţiei poate fi fals, iar principiul 
frivialității adevărat. este exact ceea ce se întâmplă în cazul teoriei 
paraconsistente. 


Schimbarea de paradigmă care a dus de la principiul noncontra- 
dicţiei la principiul trivialităţii constituie fără îndoială un eveniment capital 
în evoluția logicii şi chiar, am putea spune, în evoluția gândirii. Ea poate fi 
comparată cu trecerea de la geometria euclidian la geometriile neeucli- 
diene. De altfel, un alt precursor al logicii paraconsistente, logicianul rus 
NA. Vasiliev, originar din Kazan, ca şi Lobacevski, apăra la începutul 
secolului trecut ideea unei logici nonaristotelice sau imaginare, în care nu 
erau valabile nici principiul noncontradicției, nici principiul terțului exclus”. 


Putem compara, de asemenea, această schimbare de paradigmă cu 
crearea numerelor transfinite de către Cantor, care ne-a făcut să trecem de 
la finit la transfinit. Astfel, lui G. Priest îi place să folosească termenul de 
logică transconsistentă pentru a vorbi despre logicile care se abat de la 
principiul contradicţiei!?. 


Trecerea de la contradicţie la !rivialitate nu rezolvă totuşi cercul 
vicios al autofundării. Principiul trivialității nu permite nici justificarea nume- 
relor transfinite, în sensul în care nu se poate demonstra la modul absolut nici 


" Lukasiewicz, O zasadzie sprzecznosci u Arystotelesa, PWN, Varşovia (reeditată 
în anul 1987). 

2 Vasiliev se inspira direct din terminologia lui Lobacevski, care își botezase infial 
geometria «geometrie imaginară», terminologia «geometrie neeuclidiani» devenind populară 
abia mai târziu. Referințele la lucrările lui Vasiliev sunt date de da Costa, care discuti în mai 
multe rânduri în lucrarea sa trecerea de la geometrie la geometrii, în raport cu spargere, 
logicii în mai multe logici. 

Vezi G. Priest, In contradiction: A study of the Transconsistent, Nijhoff; 
Dordrecht, 1987. 


38 Logici clasice şi neclasice 


nontrivialitatea acestor noțiuni.” Ştim doar că logica paraconsistentă nu este 
nici mai mult, nici mai puţin «sigură» decăt logica clasică. De pildă, teoria 
mulțimilor paraconsistente este nontrivială dacă şi numai dacă sora ei clasică 
este la fel (vezi Anexa 1). 


Imposibilitatea unei fundamentări absolute a matematicii şi a logicii 
fie pe principiul contradicţiei, fie pe acela al trivialității redă întreaga sa 
valoare intuiției pe care formaliştii vroiau să o îngroape şi să o înlocuiască cu 
o mecanică oarbă. Astfel, în anul 1948, Bourbaki declara: «Mai puţin ca 
niciodată matematica e redusă la un joc pur mecanic de formule izolate; mai 
mult ca niciodată, intuiţia e stăpână în geneza descoperirilor. "> 


Putem justifica noncontradicția teoriei mulțimilor bazându-ne pe 
intuirea unui model: după ce reamintește că «teoria lui Zermelo-F'raenkel 
s-a născut din contemplarea unui model natural, acela al ierarhiei 
cumulative», B. Poizat afirmă că o «ipoteză matematică trebuie apreciată 
prin forța evidenţei cu care ni se impune şi nu prin posibilitatea pe care o 
avem de a o codifica într-un mod obscur în vreo structură cu putere de 
expresie minimală.»'5 Să insistăm totuşi asupra faptului că, pe de o parte, 
dovezile de consistență relativă în teoria demonstraţiei nu sunt neapărat 
nişte manipulări sibiline (după cum am văzut, Gentzen face şi el apel la o 
oarecare intuiție); şi că, pe de altă parte, e puţin exagerat să afirmăm că 
viziunea ierarhiei cumulative este aceea care a dat naştere lui ZF întrucât, 
în realitate, aşa cum arată studiile istorice asupra elaborării lui ZF, această 
teorie a fost stabilită printr-un du-te-vino între intuiție şi axiomatizare: 
ierarhia cumulativă şi conceptul iterativ de mulțime care stă la baza ei nu 
s-au degajat decât puțin câte puțin.” 


Problema de a şti ce este intuiţia în logică şi în matematică şi cum 
funcţionează ea reprezintă o problemă centrală a cărții lui da Costa. 


În opinia sa, învățătura ce se poate trage din rezultatele lui Godel 
este aceea că matematica nu se reduce la demonstrație: «Activitatea funda- 


14 Anumite rezultate obținute de R. Sylvan, R.K. Meyer, G. Priest şi J.P. van Bendegem 
par a indica că ar fi, între altele, posibil să se dovedească nontrivialitatea anumitor sisteme 
paraconsistente prin metode finitiste; vezi, de exemplu, J.P. van Bendegem, «The strong 
Hilbert program», Université de Gent. 

13 N. Bourbaki, «L'architecture des mathématiques», în Les grands courants de la 
pensée mathématique, culegere editată de F. Le Lionnais, Cahiers du Sud, Paris, 1948, p. 43. 

'5 «A l'ouest d'Eden», The Journal of Symbolic Logic, 51 (1986), 796. 

! Vezi cu privire la acest subiect G. Boolos, «The iterative conception of set» şi 
C. Parsons, «What is the iterative conception of set?», în Philosophy of Mathematics, editat 
de H. Putnam şi P. Benacerraf, Cambridge University Press, Cambridge, 1983 fdiţia a 
doua), pp. 486-502 şi pp. 503-529. 

mentală a rațiunii nu se reduce la demonstrație. Dimpotrivă, aşa cum arată, 
de pildă, teoremele incompletitudinii, limitările formalismului nu sunt 
limitări ale rațiunii. Formalismele sunt folosite de rațiune, însă ele nu se 
aplică în mod necesar raţiunii. lar una din forțele grație căreia rațiunea se 
eliberează din ghearele formalismului este intui ţia.» 


Dar ce este intuiţia? Da Costa distinge două tipuri de intuiție: 
intuiţia materială şi intuiţia formală; prima ar fi un mod de acces la 
obiectele insele, pe când cea de a doua ne permite accesul doar la relaţiile 
dintre ele. După da Costa, în logică şi în matematică nu există intuiție 
materială, ci doar o intuiție formală. Da Costa apără deci un fel de 
platonism apropiat de cel al lui Lautman, la care se referă. 


Pe de altă parte, după da Costa, intuiţia formală nu ne oferă o 
contemplare directă pe care nu ne-ar rămâne decât să o desăvârşim, ci 
ştiinţele formale rezultă din jocul dintre această intuiție şi metoda axioma- 
tică: «Logica şi matematica se nasc dintr-o interacțiune între intuiţia formală 
şi limbajul axiomatizat» (v. cap. 2, § 11). Dezvoltarea lui ZF ilustrează perfect 
acest fenomen. 


Dacă asocierea intre metoda axiomatică şi intuiţia formală constituie 
un instrument foarte puternic pentru dezvoltarea matematicii şi a logicii, e 
la fel de adevărat că aceste instrumente nu ne protejează în mod absolut 
împotriva trivialității. 

Aşa cum a arătat istoria ştiinţelor, unele principii care apar ca 
evenimente evidente s-au dovedit mai târziu triviale. După cum afirmă în 
repetate rânduri da Costa, evidența şi intuiţia Sunt contingente, ele 
referindu-se la o stare particulară a cunoaşterii. Deci, este la fel de absurd 
să ai încredere absolută într-o intuiție dată, cum ar fi, de exemplu, în aceea 
a unui model al teoriei mulțimilor, sau să condamni o teorie, de pildă logica 
paraconsistentă, sub pretextul că nu e intuitivă. 


În definitiv, nimic nu ne poate apăra împotriva trivialității. Nu e o 
problemă neglijabilă dacă ne gândim că principiul trivialității fundamen- 
tează cu adevărat matematica şi logica, în sensul în care toată lumea este de 
acord că o teorie trivială nu are nici o valoare. Nimic nu ne poate aşadar 
asigura în mod absolut că ceea ce facem are o valoare. Evident, această 
pierdere a referinţei îi poate deranja mult pe unii matematicieni care işi 
consideră ştiinţa drept o religie; ea îi poate deranja, de asemenea, atunci 
când vor să-şi justifice activitatea. 


Noncontradicţia şi nontrivialitatea dovedindu-se caduce, se trece la 
alte două criterii cu totul diferite de cele precedente şi, la prima vedere, 

foarte diferite unul de altul: «Utilitate şi frumuseţe, iată cele două caracte- 
ristici ale matematicii», declară R. Queneau!8. 


Deci, dacă nu ne putem baza definitiv pe logică sau pe intuiție 
pentru a apăra valoarea logicii paraconsistente şi a logicilor nonclasice în 
general, putem recurge, dimpotrivă, la aceste două criterii ce servesc în 
zilele noastre la evaluarea teoriilor matematice. 


Dacă ne limităm la utilitate, valoarea logicilor nonclasice are fără 
îndoială cea mai mare importanță. Un exemplu marcant este, de pildă, acela 
al logicilor fuzzy. W.A. Carnielli rezumă situația în felul următor: «Aplicațiile 
industriale sunt impresionante, în principal în industria electronic ă japoneză 
şi germană. În Japonia a fost creat un laborator de „inginerie fuzzy 
internațională“ (LIFE) cu participarea a 45 de firme japoneze şi filiale ale 
unor firme americane. De altfel, se pot cita numeroase exemple de produse 
industriale obţinute cu ajutorul logicii fuzzy: sistem automut de ascensor 
(Fujitec/Toshiba), camere video (Sanyo Fisher/Canon), maşină de spălat 
lenjerie, aspirator şi pompă de apă (Marsuhita), maşină cu aer condiționat 
(Mitsubishi), televizor şi calculatoare (Sony), transmisie automată pentru 
automobil (Subaru).»!* 


Logica paraconsistentă începe să aibă la rândul ei multe aplicaţii. 
Acest lucru nu trebuie să ne mire întrucât, chiar dacă nu credem în existența 
unor contradicții reale, gestația informaţiei ne confruntă zilnic cu informaţii 
contradictorii, şi chiar dacă aceste contradicții sunt doar aparente, este 
fundamental să le putem trata”. De fapt, ar fi cinstit să recunoaştem că 
înseşi logicile nonclasice sunt acelea care au dat un al doilea impuls logicii 
şi îi asigură în mare parte prosperitatea actuală, pentru că ele oferă tocmai 
legătura între teorie şi practică: «Această nouă logică manipulează nu doar 


18 R, Queneau, «Bourbaki et les mathématiques de demain», în Bonds. Hermann, 
Paris, 1963, p. 13. Idei similare sunt exprimate şi de A. Lichnerowicz: «Fecunditatea mate 
matică, pe de o parte, criteriile propriu-zis estetice, pe de altă parte, sunt acelea care conferă 
anumitor feluri de structuri matematice o importanță capitală: fecunditatea şi frumusețea par 
de altfel legate prin legături misterioase» («Remarques sur les mathematiqies et la réalité», 
în Logique et connaissance scientifique, editat de J. Piaget, Gallimard, Paris, 1967, p. 480). 

' W.A. Carnielli, «Logicas nao-classicas, teoria da informaçao et inteligencia 
artificial», în Seculo XIX. o nascimento da ciencia contemporanea, editat de F.R. Evora, 
Unicamp, 1992, p. 106. 

% Cu privire la aplicațiile logicii paraconsistente, vezi de exemplu N.C.A. da Costa 
şi VS. Subrahmanian, «Paraconsistent logics as a formalism for reasoning about inconsistent 
knowledge bases», Artificial Intteligence in Medicine, 1 (1989), pp. 167-174; alte referințe 
sunt date de da Costa în lucrarea sa. 

nişte adevăruri eterne, ci şi nişte resurse perisabile», putem citi la începutul 
articolului lui J.-Y. Girard despre logica liniară”. 


Nu putem aşadar decât să deplângem faptul că în Franţa logicile 
nonclasice au fost atât de târziu recunoscute şi studiate, dezvolta rea lor fiind 
frânată de o anumită ideologie conservatoare şi obscurantistă, ostilă 
progresului. Nu putem decăt să constatăm cu regret că unii consideră chiar 
şi astăzi drept o «fantezie burlescă», pentru a folosi expresia lui Quine, 
unele sisteme logico-matematice a căror importanţă teoretică e fundamentală 
şi ale căror aplicaţii au o importanţă capitală din punct de vedere industrial şi 
economic. 


Logica nu a fost niciodată apreciată în Franța; Descartes considera 
că ea le este utilă doar sofiştilor pentru a incurca pistele, Poincaré nu a ezitat 
să califice «logistica» drept «pipi de pisică», iar până în anii cincizeci s-au 
publicat manuale de logică în care era expusă teoria silogismului a lui 
Aristotel, fără a se ţine seama de progresele spectaculoase făcute de această 
ştiinţă. 

Să sperăm că lucrarea lui da Costa va contribui la înlăturarea 


tabuurilor şi va permite logicilor nonclasice să fie mai bine cunoscute şi 
recunoscute. 


Să trecem acum la problema frumuseții. E aproape sigur că dacă 
s-ar organiza un concurs internațional de frumusețe în logică, logica clasică 
ar fì încununată Miss World. 


Ceea ce iese din comun şochează adesea şi pare respingător. 
Asemenea unei femei cu trei sâni, logica trivalentă poate părea monstruoasă. 
Logica paraconsistentă poate părea şi ea o anormalitate, s-ar putea crede 
că a te lipsi de principiul noncontradicfiei este ca şi cum fi s-ar amputa un 
picior. Cu toate acestea, canoanele frumuseţii nu sunt universale: frumu- 
sefea feminină ideală variază în funcție de locuri şi epoci, aşa cum ne putem 
da lesne seama. 

În decursul acestui secol a apărut o pleiadă de logici mai mult sau 
mai puțin ciudate, mai mult sau mai puțin monstruoase. Dar omul se 


obişnuieşte cu toate, iar ceea ce la inceput a părut anormal, a devenit apoi 
normal în funcţie de care se vor stabili judecățile de valoare. 


Ne putem întreba dacă nu există totuşi vreun mijloc de a ieşi din 
relativ şi din arbitrar şi de a obține nişte criterii generale care să ne conducă 
la o apreciere corectă. Pare rezonabil să credem că pentru a atinge acest 


2! J.-Y. Girard, «La logique linéaire», Pour la Science, 150 (aprilie 1990), p. 74. 


obiectiv nu trebuie să aşezăm pe un piedestal o logică anume, considerată a fi 
regina față de care se va evalua frumusețea celorlalte surori ale sale, ci să 
stabilim o teorie globală a logicii, să desprindem arhitectura generală a 
logicii pornind de la care vor putea fi apreciate construcțiile particulare. 


«Ceea ce frapează la prima vedere în lucrările lui Hilbert este 
frumusețea pură şi grandioasa lor arhitectură», ne spune J. Dieudonné”, iar 
N. Bourbaki a incercat să desprindă arhitectura matematicii moderne, 
contribuind astfel la a face să fâşnească frumusețea «unuia dintre monu- 
mentele cele mai uimitoare ale spiritului uman.»? 


Putem, de asemenea, incerca să desprindem arhitectura logicii 
moderne scoțând la lumină unitatea profundă a multiplicității discordante a 
sistemelor logice. Da Costa a contribuit el insuşi la această sarcină elaborând 
o teorie generală a logicii, teoria evaluării, la care a ajuns treptat, încercând 
să generalizeze metodele clasice pentru a le adapta la logica p araconsistentă 
sau la alte logici nonclasice (vezi Anexa 2 în care e prezentat ă această teorie). 


Ceea ce se petrece astăzi in logică este aproape similar cu ceea ce 
s-a petrecut în urmă cu cincizeci de ani în algebră: atunci s-a elaborat o 
teorie generală a structurilor algebrice, Algebra Universală şi tocmai în 
această teorie generală a apărut întreaga frumusețe a algebrei şi nu 
într-una sau alta dintre algebrele particulare care, precum teoria algebrelor 
lui Boole, poate apărea ca o mică teorie bine pusă la punct, frumusețea ei 
rămânând însă foarte terestră. 


Utilitatea şi Frumuseţea nu sunt neapărat imediat conciliabile. La 
ora actuală, în logică, se conturează, pe de o parte, o frumoasă teorie 
generală abstractă a logicii, pe de altă parte se confecționează logici 
hidoase ce se pot adapta unor situaţii foarte concrete. Pentru a-şi justifica 
odraslele josnice, creatorii lor vor susține că e mai bine să posezi ceva util, 
chiar dacă urât, decât o frumuseţe sublimă inutilizabilă, care nu e decăt un 
General Abstract Nonsense. Cu toate acestea, istoria matematicii arată, pe 
de o parte, că utilitatea unei teorii urâte este relativ limitată şi că ea nu 
poate creşte decât înfrumusețând-o, pe de altă parte, că o teorie frumoasă 
sfârşeşte intotdeauna prin a se dovedi utilă, Jie şi după mai multe secole. 
Altfel spus, utilitatea este fiica frumuseții şi nu invers. 


2 J. Dieudonne, «David Hilbert (1862-1943)», p. 292, articol ce se găseşte în 
culegerea lui F. Le Lionnais. 

3 J. Dieudonne, «Avant propos» (Cuvânt înainte) la Oeuvres complètes de 
Lautman, Union Generale d'Editions, Paris, 1977, p. 19. 

După da Costa, ştiinţele formale sunt guvernate nu doar de frumu- 
seje şi utilitate, ci şi de principii pragmatice în accep țiunea teoriei moderne 
a limbajelor sau a semioticii (Morris); iar aceste principii sunt completate 
de metoda axiomatică şi de normele unei logici universale şi ale unei teorii 
abstracte a evaluării. 


În pofida acestor diferite determinări, el consideră totuşi că logica şi 
matematica constituie o simfonie neterminată şi neterminabilă. 


Jean-Yves Beziau 


introducere 


În lucrarea de faţă tratăm natura logicii. Ne interesează, înainte de 
toate, relaţiile existente între rațiune şi logică, precum şi modul în care 
activitatea rațională, reflectată în mare parte de logică, este legată de 
experienţă. 


Termenul «logică» este ambiguu, fiind folosit adesea cu semnificaţii 
diferite; în ceea ce ne priveşte, înțelegem prin logică, logica formală (pură 
sau teoretică). Mai mult, având în vedere conexiunile strânse între logică şi 
matematică, aceasta din urmă va trebui analizată pe parcursul prezentei 
lucrări; şi va fi necesar să stabilim în mod explicit legăturile existente între 
aceste discipline. 


După cum se ştie, logica a evoluat mult în decursul ultimilor o sută 
de ani. De aceea, nu vom face aici o analiză filosofică a logicii tradiționale, 
care rezidă în mod fundamental în codificarea făcută de Aristotel, ci a logicii 
matematice sau simbolice, pe care o vom numi, simplu, logică. În realitate, 
în stadiul său prezent de evoluție, logica este, din rațiuni evidente, simbolică 
Şi matematică, iar a nu lua în considerare această caracteristică ar însemna 
pur şi simplu a proceda în mod anacronic. Deci, vom presupune că cititorul 
cunoaște bine logica actuală. Pentru a reduce totuşi unele dificultăți pe care 
le-ar putea întâmpina cei ce nu sunt familiarizați cu logica simbolică, vom 
prezenta în anexă câteva dezvoltări tehnice mai elaborate şi mai specializate, 
de care vom avea nevoie spre a ne fundamenta argumentația. 


Una dintre dificultățile întâmpinate de autorul unei astfel de lucrări 
este următoarea: terminologia comună, deşi mai mult sau mai puțin clară în 
folosirea ei curentă, devine insuficientă atunci când se încearcă definirea 


unei poziţii filosofice originale sau abordarea dintr-un nou punct de vedere a 
aspectelor esenţiale ale fundamentelor cunoaşterii. Cu toate acestea, în 
filosofie, o terminologie întru totul precisă şi adecvată reprezintă un ideal 
imposibil de atins. Diferitele concepte de care avem nevoie, în opoziție cu 
părerea multora, nu sunt statice şi rigide, ci au un caracter dinamic şi 
dialectic, astfel încât se modifică pe măsură ce expunerea avansează şi 
frontierele cunoaşterii se lărgesc. Tensiunile dintre diferitele sensuri ale unui 
termen, discuţiile şi distincţiile ce se fac, vor transforma treptat sensul 
termenilor tehnici care, în plus, sunt folosiți, de regulă, în afara contextului 
unde au apărut. Rezultă că este necesar să începem cercetarea folosind o 
terminologie aproximativă ce se va ameliora, dar nu va atinge niciodată o 
perfecțiune totală. Una dintre caracteristicile rațiunii este aceea de a-şi putea 
exercita activitatea cu ajutorul unor concepte relativ vagi şi inexacte; ea nu 
are nevoie de o precizie absolută. 


Termenul «rațiune» are diferite semnificaţii. Intre altele, următoarele: 
l. facultatea de gândire discursivă, în opoziție cu gândirea intuitivă; 


2. facultatea de a judeca bine, i.e. de a distinge adevărul de fals şi 
binele de rău; 


3. facultatea de cunoaştere naturală, în opoziție cu credința şi 
revelaţia; 


4. ansamblul principiilor generale ce guvernează gândirea 
discursivă. 


Va trebui aşadar ca în cele ce urmează să determinăm sensul în care 
vom folosi acest termen. 


Rațiunea este facultatea grație căreia concepem, judecăm şi 
raționăm, i.e. reflectăm, gândim. Ea se caracterizează prin două funcţii: în 
primul rând, este facultatea care elaborează conceptele şi, în special, 
constituie categoriile, adică conceptele cheie ale gândirii cognitive în 
general; din acest punct de vedere, funcţia sa este aceea de a coordona datele 
experienței şi de a oferi formele subiacente oricărei gândiri obiective. În al 
doilea rând, ea este facultatea de a combina conceptele, judecând şi inferând; 
funcţia sa este aici tipic activă. 


Deşi distincţia între aceste două funcţii este puțin artificială, ea are 
totuşi o anumită valoare. Vom numi prima funcţie, funcție constitutivă, iar 
cea de a doua, funcție operativă. În consecinţă, putem vorbi, chiar dacă în 
mod imprecis, de rațiune constitutivă şi de rațiune operativă. 

În sens larg, cunoaşterea pozitivă este cunoaşterea conceptuală. Ea 
se efectuează, grație unor concepte fundamentale şi generale, ca acelea de 
obiect, relaţie, spațiu, timp şi cauză, elaborate de rațiune cu ajutorul 
experienţei, prin extrapolarea acesteia. 


Cele două surse ale cunoaşterii pozitive sunt experiența şi rațiunea. 
Prin cea dintâi intrăm în contact cu lumile interioară (sensibilitate intemă) şi 
exterioară (sensibilitate extemă); ea constituie deci punctul de plecare al 
ştiinţelor naturii şi ale omului. Cu toate acestea, trebuie subliniat că nici 
măcar cunoaşterea empirică nu se reduce numai la datele experienței. În 
realitate, rațiunea fumizează categoriile cu ajutorul cărora ne sistematizăm 
senzațiile şi facem inteligibilă experienţa. Astfel, de exemplu, percepem că o 
senzație dată precedă o alta şi considerăm mai multe senzaţii ca fiind 
cauzate de acelaşi obiect. Rațiunea constitutivă ordonează datele empirice. 
Graţie, în principal, rațiunii operative, lărgim datele experienţei şi construim, 
de exemplu, ştiinţele logico-matematice. 


Dat fiind caracterul conceptual al cunoaşterii pozitive şi în special al 
cunoaşterii ştiinţifice, se observă imediat importanța limbajului pentru 
activitatea rațională: se exprimă, se fixează, se comunică cunoaşterea prin 
folosirea limbajului. Categoriile şi operaţiile lingvistice reflectă, într-un 
anumit mod, procesele constitutive şi operative ale raţiunii. 


Categoriile şi principiile raționale care ne permit să ordonăm 
experiența, par a avea un caracter aprioric. Totuşi, acest lucru nu implică în 
mod evident ca astfel de categorii şi principii să fie absolut independente de 
experiență, nici ca ele să fie fixe şi imuabile. Credem, dimpotrivă (şi 
încercăm să ne justificăm părerea) că rațiunea se constituie pe parcursul 
propriei sale istorii, urmând în principal contingențele datorate progresului 
Ştiinţific. Aparenta sa natură apriorică se dovedeşte prin urmare relativă: ea 
este a priori doar în funcţie de un stadiu dat al cunoaşterii, putându-se 
transforma şi neavând o structură absolută şi invariabilă. O astfel de doctrină 
se opune, de pildă, kantianismului ortodox, conform căruia rațiunea este în 
esență imuabilă. 


Rațiunea pe care o avem în vedere este rațiunea ce a produs știința 
occidentală şi a cărei evoluţie istorică poate fi trasată pornind de la civilizația 
greacă, unde logica s-a constituit ca un corpus cvasi autonom. Există totuşi 
două probleme importante aflate în afara câmpului cercetării noastre şi pe care 
trebuie să le menționăm: 


l. problema de a şti dacă rațiunea, aşa cum o cunoaştem astăzi, 
reprezintă rezultatul unui proces de evoluție continuu sau chiar 
discontinuu, pomind de la o mentalitate primitivă, de care nu 

diferă în esență (Pradines); sau dacă, dimpotrivă, mentalitatea 
primitivă, prelogică şi guvemată de legea participării, este 
ireductibilă la principiile şi la categoriile raţionale (Lévy-Bruhl); 


2. problema de a şti dacă există cu adevărat alte tipuri de rațiune, 
diferite de a noastră; de pildă, activitatea numită rațională a 
anumitor curente din gândirea orientală, frecvent citate ca având 
structuri raționale intrinsec diferite de raționalitatea noastră. 


Mai există şi alte restricţii privind modul în care studiem aici 
rațiunea: nu vom trata despre activitatea rațională, ci despre produsele 
acestei activităţi, atunci când ea se exercită metodic, cu scopul esenţial de a 
obține o cunoaştere sau de a realiza o reflecţie critică. Astfel de produse sunt 
contextele raționale, îndeosebi contextele ştiinţifice. Deoarece activitatea 
rațională se exprimă prin mijlocirea limbajului, contextele raționale nu se pot 
lipsi de contextele lingvistice. În realitate, logica formală reflectă structura 
deductivă a acestora din urmă şi doar în mod indirect putem afirma că ea 
reflectă gândirea noastră. Într-adevăr, modul în care gândim efectiv este 
extrem de complicat: de pildă, inferențele pe care le efectuăm depind de 
analogii inconştiente, de experiența noastră în sens larg, de tendinţele 
estetice, de inspiraţiile de moment etc.; este, prin urmare, dificil să 
analizăm şi să codificăm procesul real al gândirii. Cu toate acestea, 
rezultatul exerciţiului rațiunii, care constituie contextele raționale, este, în 
general, modelat de norme mult mai rigide şi mai uşor de analizat. Vom 
insista, totuşi, asupra faptului că aceste norme sunt condiționate istoric: 
istoria fizicii, de exemplu, arată cu claritate cum categoriile raționale ale 
fizicilor aristotelică, newtoniană şi actuală reflectă o evoluţie profundă; 
termeni tehnici precum «timp», «spațiu», «cauză» şi «forță» şi-au schimbat 
radical semnificația; ceva similar s-a produs şi cu geometria, structura 
geometriei actuale fiind complet diferită de cea a geometriei din epoca 
euclidiană. 


Am spus despre cunoaşterea pozitivă că este o cunoaştere concep- 
tuală. Dar conceptele devin mai mult sau mai puţin stabile atunci când sunt 
introduse în contexte raționale, grație unor termeni convenabili al căror sens 
îl constituie. În afara unor astfel de contexte, conceptele se află într-o 
transformare perpetuă, depinzând, atât la nivel subiectiv, cât şi la nivel 
social, de nenumărate circumstanţe, cum ar fi asociaţiile de idei trecătoare şi 


' Expresiile contexte raționale şi contexte ştiinţifice sunt folosite prin analogie cu 
expresiile contexte ale descoperirii, contexte ale justifiaării, aşa cum sunt ele folosite de 
H. Reichenbach, The Rise of Scientific Philosophy, University of California Press, 1951, 
capitolul XIV; Elements of Symbolic Logic, MacMillan, New York, 1947. Context rațional 
semnifică grosso modo ansamblul producţiilor rațiunii. 

starea culturii respective. Fixitatea conceptelor în contexte raționale rezultă, 
înainte de toate, din factori sociali care impun o anumită constanță în 
structura contextelor, făcându-le să fie obiective. Cu toate acestea, a priori, 
nimic nu ne garantează că această obiectivitate este absolută. 


Deoarece ne vom concentra atenţia asupra logicii formale, trebuie să 
ne ocupăm de aspectele deductive ale raţiunii operative. Totuşi, nu putem 
face acest lucru cu folos fără a vorbi şi despre rațiunea constitutivă. Mai 
mult, o bună înțelegere a subiectului face indispensabilă tratarea mecanis- 
mului inferenței inductive, fie şi în mod indicativ. 


Principiile logice fundamentale reprezintă nişte postulate ale rațiunii 
constitutive. Rațiunea operativă, fie că funcţionează deductiv, fie inductiv, 
este reglată de astfel de principii. În studierea relaţiilor între logica formală și 
activitatea deductivă a rațiunii, rațiunea constitutivă trebuie luată negreşit în 
considerare, ea fiind, prin anumite aspecte, mai fundamentală decât rațiunea 
operativă. 


Cum rațiunea se exteriorizează în contexte raționale, evaluarea ei se 
face prin intermediul acestora, ea dobândeşte, ca să spunem aşa, un anumit 
statut intersubiectiv. Ea încetează de a mai fi patrimoniul persoanelor, pentru 
a se transforma într-un element constitutiv al culturii unei epoci determinate, 
dobândind astfel conotaţii sociale şi culturale legate de propria sa istorie. 
Putem vorbi, de exemplu, de rațiune elenă sau de rațiune inerentă fizicii 
newtoniene. Acest lucru nu implică, în sine, o anumită concepție metafizică 
despre rațiune, ci rezultă pur şi simplu din constatarea unui fapt. 


După ce am semnalat cele două probleme care vor fi studiate aici, le 
vom formula acum pe acelea care ne interesează în mod fundamental, şi 
anume: 


1. Problema naturii activităților raționale şi logice. De exemplu, 
coincid ele oare, fie şi numai parțial? Există un nucleu de principii 
raționale fără de care activitatea rațională nu ar putea avea loc? 
Dacă da, coincid astfel de principii cu legile logice? 


2. Problema conexiunilor existente între rațiune şi realitate. O problemă 
pertinentă este îndeosebi aceea de a şti dacă principiile logice 
rezultă din însăşi natura rațiunii sau dintr-o activitate şi dintr-o 
interacțiune reciprocă între spirit şi mediul în care este cuprins. 


3, Problema genului cunoaşterii raționale: este ea doar discursivă sau 
există o intuiţie rațională? 


4. În sfârşit, există problema criteriului adevărului judecăților 
logico-matematice, care nu depind aparent decât de rațiunea însăşi. 

Cu privire la problemele de care ne vom ocupa, se cade să spunem 
clar încă de la început cum le vom trata în această lucrare. Atitudinea noastră 
față de astfel de probleme va fi pozitivă («pozitiv» nu înseamnă «pozitivist») 
Şi critică: cu alte cuvinte, cercetările noastre se încadrează în filosofia ştiinţei 
(riguroasă sau pozitivă). Astfel, pentru a da un exemplu, logica va constitui 
pentru noi un dat ce ridică întrebări variate şi importante, ale căror 
răspunsuri vor trebui căutate prin adoptarea unei atitudini mentale asemă- 
nătoare cu cea adoptată de omul de ştiinţă în cercetările sale. Pentru a lămuri 
toate acestea, vom consacra restul acestei introduceri, explicării a ceea ce 
înțelegem prin filosofie științifică’. 


În filosofie se întâlnesc întrebări de natură foarte variată şi, pentru a 
răspunde la ele, filosofii folosesc cele mai diverse metode. Cu toate acestea, 
este posibil, în principiu, să se împartă problemele filosofice în două clase 
fundamentale: cele cu caracter științific şi cele cu caracter speculativ. 
Desigur, această distincţie nu pare prea clară la prima vedere, dar ea se va 
clarifica treptat pe parcursul expunerii noastre. 


Vom încerca să fundamentăm distincția anterioară pomind nu de la 
esența chestiunilor ştiinţifice şi speculative, ci de la metodele utilizate pentru 
a le rezolva sau cel puţin pentru a le studia. Astfel, aceeaşi problemă poate fi 
privită şi studiată din unghiuri diferite, speculativ sau ştiinţific. Aceasta nu 
înseamnă că nu există subiecte tipic speculative sau tipic ştiinţifice. 


Formularea unei probleme filosofice este ştiinţifică în măsura în care 
s-a procedat ştiinţific în formularea ei. Dacă acest lucru este posibil, cercetarea 
corelativă face parte din filosofia ştiinţei şi rezultatele astfel obținute au un 
caracter ştiinţific. În caz contrar este vorba de cercetări speculative. Prin 
urmare este necesar să precizăm pe cât posibil ce anume înțelegem prin 
metodă ştiinţifică în filosofie. 


Evident, nu se poate da o definiție exactă şi perfectă a metodei 
ştiinţifice în filosofie, adică a filosofiei ştiinţei. Vom încerca doar să delimităm 
trăsăturile generale ale unei astfel de noţiuni. 


În cele ce urmează vom scoate în evidenţă trăsăturile proeminente ale 
poziției ştiinţifice în filosofie. Ele pot fi prezentate în trei puncte capitale: 


1. În formularea şi rezolvarea (fie şi aproximativă) a problemelor 
filosofice de ordin ştiinţific, cercetătorul adoptă o atitudine în 


? Ceea ce unnează este o versiune mai amplă a articolului nostru «Conceptualizacion 
de la filosofia cientifica», Revista de Filosofia de la Universitad de Costa Rica, nr. 8 (1960), 
pp. 363-366. 

muncă identică cu aceea a omului de ştiinţă în sens strict. Nu 
există în fond nici o diferenţă între activitatea filosofului ce se 
consacră filosofiei ştiinţei şi cea a omului de ştiinţă ce se consacră 
Ştiinţei sale, cu excepţia celei referitoare la generalitatea domeniului 
studiat, fapt ce implică totodată o anumită disparitate de detaliu între 
rezultatul cercetării filosofice şi acela al cercetării ştiinţifice. În 
special adevărul este atins progresiv, în etape succesive, atât în 
filosofia ştiinţei, cât şi în ştiinţele particulare: el este întotdeauna apt 
de a fi repus în discuţie şi nu apare niciodată definitiv şi complet. 


2. Orice cunoaştere pozitivă, particulară şi definită, aparține, în 
măsura posibilului, unei ştiinţe speciale. Cunoaşterile dezvoltate 
de filosofia ştiinţei fie se referă la ştiinţa propriu-zisă ca obiect de 
studiu, fie se limitează la practica analizei critice. De fapt, analiza 
constituie efectiv o metodă de lucru, iar rezultatul ei este clarifi- 
carea ce ne este oferită cu privire la anumite chestiuni determinate. 
Analiza practicată de filosofia ştiinţei serveşte la a limpezi anumite 
situații complexe sau confuze şi la nimic altceva. 


3. În munca sa cotidiană, filosoful ştiinţific trebuie să adopte în 
principiu o poziție de independenţă totală cu privire la cercetările 
sale şi la praxis-ul politic, la religie, la filosofia speculativă sau la 
alte forme de activități umane, cu excepţia ştiinţei. Poate părea 
ridicol că insistăm asupra acestui fapt, dar este neîndoielnic că 
există filosofi care apără concepții opuse. De exemplu, unii cred că 
filosofia trebuie să slujească drept bază pentru studiile teologice 
sau religioase, ceea ce conduce în final la studiul unei filosofii 
determinate de această credință. Astfel de concepții nu ar putea fi 
justificate cu unitatea de măsură a filosofiei ştiinţei. Aceasta din 
urmă este, dimpotrivă, strâns legată de ştiinţă şi trebuie cultivată 
având mereu în minte progresele ştiinţelor specifice. Din acest 
punct de vedere, știința este sursa inspiratoare a filosofiei. 


Afirmând că, atunci când se dedică filosofiei ştiinţei, filosoful 
trebuie să adopte o atitudine similară celei a omului de ştiinţă, presupunem 
că o astfel de atitudine este mai mult sau mai puţin evidentă. Fără îndoială, 
trăsătura caracteristică principală a atitudinii ştiinţifice rezidă în faptul că 
cercetările omului de ştiinţă sunt obiective. Cu alte cuvinte, cercetătorul 


? Poate că nimeni nu este capabil să susțină în mod serios teza că filosofia ştiinţei, aşa 
cum am definit-o, se află într-o anumită relaţie strânsă cu religia. Cu toate acestea, credem că 
nu există nici un inconvenient în a sublinia acest aspect, dat fiind că filosofului îi place uneori 
să divagheze. 

ştiinţific acceptă nişte criterii, unele dintre ele implicite, care îi guvernează 
cercetarea şi îi servesc la a testa rezultatele obținute, confirmându-le sau 
invalidându-le. Mai exact, activitatea ştiinţifică este guvernată de principii şi 
convenții, implicite sau explicite, care o călăuzesc şi îi dau formă. Nu vom 
expune aici toate aceste criterii ce pot varia de la o epocă la alta, în funcție 
de evoluția ştiinţei şi a filosofiei, dar este necesar să notăm unele dintre ele. 
Astfel, de exemplu, cercetarea ştiinţifică se înfăptuieşte rațional, fără a se 
recurge la alte surse posibile de cunoaştere, cu excepția experienţei (înțeleasă 
ştiinţific), în mod special, se respinge ca sursă a cunoaşterii ştiinţifice orice 
formă de intuiție meta-rațională. Un alt exemplu: se presupune de obicei că 
ştiinţa ne furnizează un anumit adevăr şi că stăpânirea acestui adevăr ne 
permite la rândul ei să dominăm natura. În ceea ce privește filosofia ştiinţei 
însăşi, se presupune în mod fundamental că analiza critică constituie o 
metodă efectivă de cercetare şi totodată de clarificare a unor situații 
complexe. 


În filosofia ştiinţei se practică reflecția analitică şi critică. Dar o dată 
situaţia clarificată, filosofului nu îi mai rămâne nimic de făcut, căci orice 
formă de cunoaştere pozitivă şi determinată se incorporează în ştiinţă sau în 
teoria ştiinţei, orice cunoaştere ştiinţifică aparține unei ştiinţe particulare sau 
se referă la ştiinţa însăşi şi se încadrează în teoria ştiinţei. Filosofia ştiinţei 
are totuşi un conţinut: disciplinele ştiinţifice specifice înglobează tot ce este 
rațional şi tot ceea ce putem cunoaşte pozitiv; ele constituie, prin urmare, un 
element de studiu şi de cercetare pentru filosofia ştiinţei. Putem chiar spune, 
lăsând la o parte analiza, că obiectul filosofiei ştiinţei este teoria ştiinţei. 


Filosofia ştiinţei se dezvoltă în sânul filosofiei ştiinţei, în principal 
prin folosirea sistematică a metodelor teoriei modeme a limbajului, într-un 
cuvânt, a semioticii. Din acest punct de vedere, limbajul este considerat în 
sens larg, incluzând aspectele sintactice, semantice şi pragmatice. Până şi 
numeroase ramuri ale ştiinţei, care aparent (sau poate în mod real) au 
puține relaţii cu noțiunile lingvistice ordinare, se încadrează într-una din 
dimensiunile teoriei moderne a limbajului, atunci când concepem semiotica 
în sens larg. 


Rezumând, se poate spune că filosofia ştiinţei are două dimensiuni: 

1. dimensiune constructivă sau sistematică, considerată teorie a 
Ştiinţei; 

2. dimensiune non-constructivă sau analitică, atunci când o consi- 


derăm ca un ansamblu de activități analitice, de elucidare şi critice. 
Coordonarea rezultatelor obținute prin aplicarea sistematică a 

analizei poate fi, de asemenea, admisă ca făcând parte din această 
dimensiune, deşi adevărurile astfel atinse sunt transferate apoi în 
domeniul ştiinţelor particulare sau al teoriei ştiinţei, atunci când au 
un conținut pozitiv şi nu sunt numai de natură negativă (de 
exemplu, când analiza efectuată scoate în evidență faptul că 
anumite concepții sunt lipsite de fundament sau că un anume corp 
de doctrină nu are un conţinut rațional real). 


Se cuvine să vorbim acum despre relaţiile între filosofia ştiinţei şi 
filosofia speculativă. Discuţia anterioară ne-ar putea face să credem, asemenea 
altor gânditori, că filosofia ştiinţei este suficientă prin ea însăşi pentru a 
dovedi inanitatea filosofiei speculative şi totala ei caducitate. Într-adevăr, 
filosofia ştiinţei tratează numai problemele induse de ştiinţele specifice sau 
de analiza unor probleme de ordin mult mai general, contribuind la clarifi- 
carea lor şi, uneori, scoțând în evidenţă faptul că ele constituie probleme 
ştiinţifice sau apte de a fi rezolvate în termeni empirico-raționali. Aceasta nu 
este totuşi suficient pentru a nega complet posibilitatea speculaţiei filosofice. 
Putem cel mult trage concluzia că astfel de chestiuni nu sunt științifice şi, din 
această cauză, se află în afara domeniului vizat de metodele pur ştiinţifice. 
Pentru a nega filosofia speculativă, filosofia ştiinţei ar trebui să se 
preschimbe în speculație neştiințifică. 


Câteva exemple de rezultate pozitive obținute de filosofia ştiinţei ne 
vor permite să-i înțelegem mai bine spiritul. Lucrările lui Tarski despre 
conceptul de adevăr, teoria descripțiilor a lui Russell şi investigaţiile 
istorico-critice ale lui Mach asupra fundamentelor mecanicii lui Newton 
reprezintă trei dintre cuceririle filosofiei moderne a ştiinţei. Trebuie să 
menționăm, de asemenea, cercetările lui Poincaré şi ale lui Enriques asupra 
noțiunilor de spațiu şi de timp. Aceşti doi autori au păreri divergente în mai 
multe privințe, de pildă Poincaré este convenționalist în ceea ce privește 
spaţiul, doctrină căreia Enriques i se opune. Aceasta ilustrează faptul că 
dezacordurile în filosofia ştiinţei nu constituie o frână în calea dezvoltării 
sale. Astfel de exemple îi pot părea filosofului speculativ puţin pertinente, 
mai ales dacă sunt comparate cu obiectivele ambiţioase ale speculaţiei. Cu 
toate acestea, o astfel de obiecţie adusă filosofiei ştiinţei poate fi cu greu 


4 Ca parte a filosofiei ştiinţei, teoria ştiinţei nu înseamnă acelaşi lucru cu filosofia 
ştiinţei, conform concepției a numeroşi autori. În realitate, teoria ştiinţei operează în principal 
cu concepte ştiinţifice, constituind ceea ce s-ar putea numi o metaştiinţă, în timp ce în 
filosofia ştiinţei, în sensul său tradiţional, converg concepte ştiinţifice şi speculative. În zilele 
noastre se foloseşte totuşi expresia «filosofia ştiinţei», practic ca sinonim pentru teoria ştiinţei. 


54 Logici clasice şi neclasice 


luată în serios. Vom nota doar că dacă câmpul său este mai limitat decât 
acela al filosofiei speculative, aceasta din urmă este totuşi mult mai puțin 
sigură şi obiectivă. 

Rezumând, concepția propusă aici cu privire la filosofia ştiinţei are 
un caracter exclusiv metodologic în cadrul câmpului filosofic. Apărăm însă 
teza conform căreia separarea celor două tipuri de cercetare este esențială 
pentru progresul filosofiei, întrucât numai o astfel de separare permite 
evitarea a numeroase neînțelegeri între oamenii de ştiinţă şi filosofi, fiind 
totodată vitală din punct de vedere metodologic. Având mereu în vedere 
diferența între aceste două tipuri de filosofie, numeroase probleme aparent 
insolubile devin clare, iar confuzia care le-a generat dispare. Mai mult, 
filosofia ştiinţei este relativ independentă față de filosofia speculativă 
datorită faptului că poate fi dezvoltată fără a se face apel la aceasta din urmă, 
în timp ce contrariul nu poate fi adevărat. 


Această concepţie a filosofiei ştiinţei prezintă anumite dificultăţi 
asupra cărora se cuvine să insistăm. 


În filosofia tradițională, cu tendință speculativă, filosofii pretind, în 
general, că procedează în mod rațional. Cu toate acestea, genul de 
raționalitate al speculaţiei clasice diferă de acela atribuit filosofiei ştiinţei. 
Diferenţa se rezumă după cum urmează: în filosofia ştiinţei, aşa cum am 
arătat, se folosesc mai ales concepte ştiinţifice. Evident că nu este vorba de 
concepte ştiinţifice în sens strict. De exemplu, în munca sa cotidiană, 
fizicianul nu foloseşte direct conceptul de teorie; totuşi, această noțiune este 
pentru el comprehensibilă şi, în numeroase împrejurări, o foloseşte (uneori 
implicit). De fapt, fizicianul afirmă în mod curent că va testa o teorie sau că 
o anumită teorie dată are doar o valoare aproximativă. Cu alte cuvinte, 
fizicianul este compromis nu numai cu ideile exprimate de diferitele limbaje 
tehnice ale fizicii, dar şi cu ideile metalimbajului acestei ştiinţe. 


La nivel speculativ, introducerea unor concepte lipsite de caracter 
ştiinţific este esenţială. Termenii «spirit» în filosofia lui Hegel, «suflet» în 
accepțiunea scolastică şi «elan vital» în filosofia lui Bergson au, evident, 
conotații speculative. 


Dar care este, în fond, deosebirea între conceptele ştiinţifice şi 
conceptele speculative? Fără a recurge la conceptele speculative, unicul 
răspuns posibil pare a fi următorul: o astfel de distincţie depinde de istoria 
ştiinţei. Într-un moment determinat al acestei istorii, există concepte 
considerate fără nici un dubiu ca fiind ştiinţifice, altele care sunt considerate 

unanim ca fiind speculative, şi mai există unele greu de clasificat în absența 
unor criterii plauzibile. 


Teoria electricității şi a magnetismului a lui Poisson presupunea 
existența unor fluide apte să explice fenomenele electrice şi magnetice 
cunoscute la acea vreme. A face însă astăzi apel la astfel de fluide într-un 
mod atât de naiv cum o făcea Poisson ar fi ceva arhaic; conceptele funda- 
mentale ale savantului francez au încetat de a fi ştiinţifice şi au devenit 
desuete. Ceva asemănător s-a produs şi cu vechea teorie a căldurii, respinsă 
de americanul Rumford. 


Este interesant de observat că, după ce a trecut printr-o fază 
ştiinţifică, un concept poate face parte din ideile speculative, pentru a obține 
apoi din nou un statut ştiinţific. Este ceea ce pare a se întâmpla cu noțiunea 
de eter: în fizica secolului trecut, eterul avea un rol explicativ fundamental. 
Pentru fizicienii secolului al XIX-lea, eterul nu reprezenta doar un concept 
teoretic a cărui singură valoare ar fi fost aceea de a ajuta la sistematizarea 
experienței, dimpotrivă, el desemna ceva real: pentru a depăşi dificultățile 
teoriei sale electromagnetice referitoare la posibilitatea conceperii unei 
mişcări absolute, Lorentz susținea că este posibil să se calculeze viteza unui 
corp în raport cu eterul, iar Michelson şi Morley au încercat să calculeze în 
acelaşi mod viteza Pământului. Dar, o dată cu dezvoltarea teoriei relativității, 
eterul a fost cvasieliminat din fizică. S-ar părea totuşi că asistăm astăzi la o 
întoarcere a sa, în pofida criticilor lui Einstein. 


În mod general, dat fiind că, la origine, ştiinţele particulare s-au 
desprins din filosofie, nu trebuie să ne surprindă că numeroşi termeni tehnici 
ai ştiinţelor pozitive au fost folosiți mai întâi ca termeni speculativi. Este, de 
pildă, cazul termenului «cauză». 


Să mai reamintim că exisă termeni folosiți simultan în ştiinţă şi în 
filosofia speculativă. Este cazul termenilor «viață» şi «cauză». Dar este clar 
că, deşi termenii sunt aceeaşi, conceptele pe care le desemnează sunt diferite, 
având totuși ceva în comun. 


Exemplele noastre arată că clasificarea conceptelor în concepte 
Ştiinţifice şi concepte speculative nu este absolută. Cu toate acestea, deşi 
această separare nu este atât de tranşantă cum s-ar putea crede la prima 
vedere, ea este legitimă şi se poate deduce de aici că, deşi rațiunea este 
unică, există două tipuri de raționalitate: raționalitatea ştiinţifică şi 
raționalitatea speculativă. 

O problemă legată de tipurile de raționalitate este aceea a tipurilor de 
obiectivitate; filosofia speculativă, aşa cum totul o indică, foloseşte metode 
ce conduc la o precizie rațională mult superioară celei atinse de anumite 
ştiinţe (de exemplu, arheologia) şi chiar superioară anumitor domenii ale 
filosofiei ştiinţei. Nu se poate nega, de exemplu, că în filosofia tomistă 
discuţiile prezintă un anumit grad de obiectivitate; numeroase dezbateri îşi 
pot găsi o rezolvare, iar una dintre metode constă în exegeza textelor 
Sfântului Toma. Pe de altă parte, pot fi lesne citate capitole ale ştiinţei unde 
obiectivitatea este slabă şi unde, în consecință, polemicile nu au sfârşit, este 
ceea ce se mai întâmpla încă la începutul secolului al XX-lea în biologie cu 
discordanţele între lamarckieni şi darwinişti. Toate acestea par a constitui un 
argument împotriva celor spuse de noi anterior, şi anume, că filosofia ştiinţei 
este mai obiectivă decât filosofia speculativă. Dar această concluzie este 
prematură şi rezultă din confuzia între formele de raționalitate puse în joc în 
activităţile ştiinţifice şi speculative. 


Într-adevăr, obiectivităţile ştiinţifică şi speculativă diferă pentru că 
atitudinile ştiinţifică şi speculativă diferă. Şi suntem obligați să recunoaştem 
că, din punct de vedere istoric, activitatea ştiinţifică apare ca fiind mult mai 
consistentă decât activitatea speculativă, deoarece prima se supune întotdeauna 
unor criterii determinate, mai mult sau mai puţin explicite, care permit să fie 
judecată, în timp ce nu acelaşi lucru se întâmplă şi cu speculația luată în 
ansamblu. Se poate deci afirma că atitudinea ştiinţifică este mai obiectivă 
decât atitudinea speculativă. 


Dar, în ultimă instanță, obiectivitatea cercetării ştiinţifice este un 
produs al istoriei. Situaţia este aici analoagă problemei raționalității proce- 
selor ştiinţifice şi nu merită să vorbim despre ea. 

Cum îşi atinge filosofia ştiinţei scopurile? Am prezentat deja în 
detaliu atitudinea spirituală care o orientează. Este totuşi de dorit să vorbim, 
fie şi în general, despre metodele particulare de care dispune ea pentru a-şi 
atinge obiectivele, printre care se află reflecția analitică şi critică. Metodele 
sale principale sunt următoarele: 


l. analiza semiotică; 
2. recursul la ştiinţele specifice; 
3. exemplificarea istorică; 


4. elaborarea unor modele ipotetice. 

Vom utiliza aceste metode de mai multe ori. Dar, înainte de a le 
defini, trebuie să insistăm asupra faptului că numai aplicarea lor sistematică 
şi repetată ne va permite să le înțelegem perfect. 


Analiza semiotică se realizează în două moduri: cu sau fără 
ajutorul tehnicilor formale. Primul este analiza lingvistică formală, menită 
să rezolve probleme precum cea la care se referă Rosenbloom în următorul 
pasaj: «Sugerăm aici criteriul lui pur up or shut up ca element de susținere 
pentru valorizarea discuţiilor în logică. Dacă susţinem că sunt de dorit 
anumite caracteristici în logica formală, atunci trebuie să prezentăm 
sistemul care posedă demonstrativ aceste proprietăți. Dacă este posibil, 
trebuie să arătăm că acest sistem este adecvat măcar pentru aritmetică. 
Dacă sunt criticate anumite caracteristici într-un sistem logic, atunci 
trebuie prezentat un sistem adecvat rațional care să posede demonstrativ 
aceste proprietăți. Desigur, când o teoremă ca aceea a lui Gödel arată că 
s-ar putea ca dovada dorită să nu existe, criteriul poate fi micşorat. O 
discuţie vagă şi informală poate fi utilă ca ghid pentru munca în viitor, dar 
nu trebuie considerată altceva decât o schiță preliminară, atâta timp cât 
tezele nu au fost enunțate într-un limbaj obiectiv precis formulat şi având 
calitățile dorite. Cât timp astfel de criterii nu sunt strict aplicate, discuţiile 
despre logică şi fundamentele matematicii riscă să degenereze într-un gen 
de controversă filosofică unde nu se ştie niciodată care este exact pro- 
blema, nici când este ea rezolvată.y?. 


Analiza semiotică fără suportul tehnicilor formale se efectuează 
prin analiza semnificației şi a utilizării termenilor lingvistici, a limbajului 
comun sau ştiinţific, încercând să se clarifice sensul real al simbolurilor 
vagi şi al structurilor lingvistice în care ele apar. Se poate astfel studia 
principiul identităţii, enunțat de regulă în felul următor: A este A. Se 
începe prin a se clarifica semnificația simbolului «A». Este o variabilă? 
Dacă da, care este domeniul său? Şi ce semnifică copula «este»? Aparține 
oare judecata «A este A» formei subiect-predicat? Pomind de la întrebări 
similare şi de la diferite răspunsuri parțiale ce se pot obţine, efectuăm o 
analiză lingvistică informală, clarificând principiul în cauză. Din punct de 
vedere rațional, importanța analizei provine din conexiunea, menţionată 
deja, între rațiune şi limbaj. 


$ P, Rosenbloom, The Elements of Mathematical Logic, Dover, New York, 1950, 
pp. 64-65. 

Evident, metoda axiomatică reprezintă una din variantele analizei 
semiotice şi a fost aplicată într-un mod întru totul semnificativ în știință?. 


Cercetări asupra axiomaticii, de o mare importanță pentru ştiinţele 
empirice, referitoare la teme precum probabilitatea, mecanica rațională şi 
teoriile despre spațiu şi timp, au fost făcute de autori ca A.N. Kolmogorov, 
G. Hamel, W. Noll, C. Truesdell, H. Reichenbach, R. Carnap, B. Russell, 
A.N. Whitehead şi H. Mehlberg. 


În filosofia științei s-a recurs adesea la diferite discipline pozitive 
specifice. Să presupunem că se studiază conceptul de spațiu. După ce am 
constatat că există diferite spații — spațiul psihologic, spațiul fizic şi spațiul 
geometric pur — să presupunem că vrem să tratăm despre geneza primului. 
Este el oare rodul experienței? Sau o formă a sensibilităţii noastre externe, 
cum credea Kant? Sau este poate produsul experienței şi al rațiunii? 
Referitor la această problemă, recursul la psihologie şi la fiziologie se 
dovedeşte indispensabil. În mod deosebit, cercetările lui Mach asupra 
rolului curentelor semicirculare ale urechii interne în geneza noțiunii de 
spaţiu, nu pot fi ignorate întrucât sunt extrem de pertinente pentru înțele- 
gerea adevăratei semnificații a acestei noțiuni. Vedem aşadar că ştiinţele 
specifice pot fi de ajutor filosofiei ştiinţei. 


Exemplificarea istorică constituie, de asemenea, o excelentă 
metodă de clarificare a ideilor. Dacă intenţia noastră este, de pildă, aceea 
de a înțelege rolul conceptului de lege în ştiinţele naturale, cel mai bine 
este să recurgem la istoria ştiinţelor, încercând să vedem cum a evoluat 
această idee. Kepler, de exemplu, avea o concepție despre lege total 
diferită de cea pe care o avem astăzi. După Enriques,” atunci când Kepler a 
descoperit că revoluţia lui Marte urma o elipsă unde soarele ocupa unul din 
focare, el era mândru şi sigur că a descoperit o lege etemă, operă a lui 
Dumnezeu. Pentru astronomul german, o astfel de lege constituia un 
adevăr absolut. Enriques adaugă: acest mod de a vedea nu este împărtășit 
de nici un om de ştiinţă actual, căci, strict vorbind, legea lui Kepler este 
doar aproximativ adevărată, ea conţine o «eroare» pe care teoria 
newtoniană a corectat-o. 


6 Vezi, de exemplu, D. Hilbert, « Axiomatisches Denken», Math. Annalen, 78 (1918), 
405-415; P. Suppes, «Set- theoretical structures in science», lucrare litografiată, Stanford 
University, 1988; W. Blazer, C.U. Moulines și J.D. Sneed, An Architectonic for Science, Reidel, 
Dordrecht, 1987; J.-L. Destouches, Ou'esr-ce que la physique mathematique?, Gauthier-Villars, 
Paris, 1967; N.C.A. da Costa şi F.A. Doria, «A Suppes predicate for general relativity and 
set-theoretical generic space-tirnes», Int. Journal of Theoretical Physics, 19 (1990), pp. 935-961. 

7 F, Enriques, Sigification de l’histoire de la pensée scientifique, Hermann, Paris, 
1943, p. 6. 

Istoria ne arată că o dată cu progresele tehnicii şi cu evoluția 
Ştiinţei, legile încetează să fie exacte şi se transformă în enunțuri valide 
doar la o primă aproximare. În mod paradoxal, când un cercetător din zilele 
noastre stabileşte o lege a naturii, el ştie dinainte că ea este imperfectă şi 
că, în viitor, va fi cu siguranță înlocuită de o alta, mai exactă. În ceea ce 
priveşte noțiunea de lege a naturii, aceasta este lecţia istoriei. 


Deoarece istoria este o ştiinţă printre altele, putem încerca să aflăm 
de ce metoda pe care am utilizat-o este considerată diferită de prima. Este 
sigur că folosind metoda exemplificării ştiinţifice am recurs la o ştiinţă 
specială. Cu toate acestea, separarea este legitimă, întrucât există în mod 
evident o diferență între cele două: metoda exemplificării istorice nu 
contribuie decât indirect la elucidarea problemelor filosofiei ştiinţei, în 
timp ce contribuţia celorlalte ştiinţe particulare este directă şi constructivă, 
adică istoria poate doar clarifica, în timp ce ştiinţele specifice clarifică şi 
oferă elementele pentru elaborarea conceptelor filosofiei ştiinţei. 


În final vom examina metoda de elaborare a modelelor ipotetice. 
Poincaré, de exemplu, a folosit-o adesea: pentru a arăta posibilitatea reală de 
utilizare a geometriilor neeuclidiene în sistematizarea experienței, el a 
imaginat nişte lumi ipotetice şi logic posibile, prevăzute cu condiţii care să 
permită ființelor ce le-ar fi populat să creeze în mod natural o geometrie 
neeuclidiană, în opoziţie cu noi. Pe de altă parte, Einstein a recurs după cum 
se ştie în mod repetat la această metodă pentru a-şi fixa ideile şi a-şi face 
concepțiile mai intuitive: de exemplu, referitor la identitatea maselor 
inerțiale şi gravitaționale, el a formulat bine cunoscutul model al 
ascensorului. Metoda modelelor contribuie în mare măsură la elucidarea 
anumitor concepții complicate, după cum ea constituie un procedeu care 
oferă contra-exemple, scoțând astfel în evidență faptul că anumite poziții pe 
care le susţinem conştient sau inconştient sunt lipsite de temei. 


În încheierea acestei introduceri vom recapitula trei caracteristici 
ale raționalităţii științifice care se desprind clar din expunerea noastră. În 
primul rând, ea este istorică: ceea ce astăzi este rațional, nu va fi neapărat 
la fel şi mâine. Rațiunea şi raționalitatea (ştiinţifică) se organizează pe 
măsură ce istoria se derulează. Fără ajutorul doctrinelor speculative, nu 
putem transcende complet istoricitatea raţiunii. În al doilea rând, atitudinea 
rațională repune neîncetat în discuţie rezultatele la care ajunge, rezultate 
obținute uneori cu mare dificultate, ca însăşi postulatele ce îi guvemează 
acțiunea; cu alte cuvinte, ea este dialectică: dialectizarea cuceririlor şi a 
principiilor sale constituie una din trăsăturile marcante ale raţiunii orientate 

ştiinţific. În sfârşit, istoria raţiunii cunoaşte în mod evident un anumit 
progres. Această istorie nu este doar o înlănțuire de fapte, ci o succesiune 
de etape, fiecare dintre ele fiind mai bogată decât precedentele, în sensul în 
care putem înțelege mai bine obstacolele ce barează drumul gândirii 
raționale, precum şi limitele şi sensul principiilor care o guvernează. 
Aceasta înseamnă pur şi simplu că rațiunea nu este statică şi că în dinamica 
sa întâlnim germenul perfecționării”. 


è? Din tot ce am spus rezultă că filosofia științei nu are prea mult de a face cu 
scientismul sau cu curentele pozitiviste fie că este vorba de pozitivismul mai vechi al lui Comte, 
fie de neopozitivismul contemporan. Ea înglobează, între altele, teme epistemologice, semiotice, 
metodologice şi gnoseologice. 


rațiune, logică şi limbaj 


I. Raţiune şi logică 


În ceea ce priveşte relațiile dintre rațiune și logică, putem distinge 
două poziţii fundamentale pe care le putem boteza poziția dogmatică şi, 
respectiv, poziția dialectică. 


Prima se caracterizează prin următoarele principii: 


l. Logicul şi raţionalul coincid într-o oarecare măsură. Principiile 
formale esenţiale ale rațiunii (sau ale contextului rațional) constituie, 
în realitate, legile logicii (matematice) tradiționale. Nu este posibil să 
ne abatem de la principiile fundamentale ale logicii fără a distruge 
discursul sau, cel puțin, fără a-l complica în mod inutil. 


2. Legile logicii (şi ale matematicii) nu depind practic de experiență. 
Aceasta poate ajuta la descoperirea sau la structurarea legilor 
logice, dar nu contribuie la legitimarea lor. 


3. Cu toate acestea, argumentele evocate de dogmatici variază, 
mergând de la poziții metafizice (anumite forme de platonism) până 
la poziţii pozitiviste (Carnap) sau pragmatice (Quine, a cărui poziție 
este calificată drept logicism pragmatic), cert este că există o 
univocitate indiscutabilă în interpretările date logicii: există în 
esență o logică unică, ce poate varia în sistematizările sale posibile 
numai cu privire la unele aspecte de detaliu. 

Cât despre concepția dialectică, ea contrastează cu concepția dogma- 
tică tocmai prin aceea că: 


1. Pentru ea, logica şi raționalul nu sunt niciodată identice. Exerciţiul 
rațiunii se poate efectua în sisteme logico-matematice distincte, 
sisteme apte de a se deosebi unele de altele prin faptul că admit 
sau nu anumite principii centrale ale logicii numite tradițională. 


2. Rațiunea nu este auto-suficientă; sistemul logic care îi reflectă 
exercițiul depinde de experiență şi variază în conformitate cu 
tipurile de obiecte la care se aplică. Mai exact, o parte a logicii se 
întemeiază pe interconexiunea între rațiune şi experiență. Aceasta 
înseamnă, cu alte cuvinte, că experienţa contribuie la legitimarea 
normelor raționale. 


3. Nu există o singură logică. În principiu, există mai multe, toate 
licite din punct de vedere rațional. A alege între ele, în contextul 
ştiinţei sau în corpul unei doctrine particulare, seamănă mai mult 
sau mai puțin cu alegerea de către fizician a geometriei care se 
potriveşte cel mai bine cercetărilor sale dintre diferitele geometrii 
matematic posibile. 


Conform concepției descrise mai sus, şi care ne aparține, putem 
spune că rațiunea este dialectică. Nu încape nici o îndoială că termenul 
«dialectic» este foarte ambiguu; cu toate acestea, credem că, din punct de 
vedere istoric, modul în care îl folosim este licit: el se regăseşte, de exemplu, 
în centrul cercetărilor unor gânditori ca Bachelard şi Gonseth. Să precizăm 
ceea ce am spus în Introducere; afirmând că rațiunea este dialectică, vrem să 
spunem doar că ea nu poate fi codificată a priori printr-un sistem logic fix şi 
că, în realitate, categoriile sale sunt istorice, născându-se, modificându-se şi 
completându-se prin propria sa activitate. Rațiunea evoluează pe măsură ce 
ştiinţa progresează. Acest fapt rezultă în mare parte din propria sa autocritică 
Şi din dificultăţile cu care se confruntă teoriile ştiinţifice pentru a descrie şi 
explora realitatea. Se impune totuşi o precizare; caracterul dialectic al 
rațiunii nu implică faptul că ea ar fi complet arbitrară sau că procesul rațional 
ar putea fi modificat ori transformat ad libitum. Dimpotrivă, aşa cum vom 
încerca să subliniem, toate expresiile posibile ale raţiunii prin mijlocirea 
sistemelor logico-formale şi a categoriilor au în comun un nucleu invariant, 
care este totuşi de natură profund diferită față de ceea ce am fi înclinați să 
credem în mod natural. 


Einstein a afirmat că, în măsura în care se referă la realitate, legile 
geometriei sunt false şi că, în măsura în care nu se referă la ea, sunt 
adevărate. Conform doctrinei dialectice a raţiunii, ceva similar se produce şi 
cu logica, într-un sens pe care îl vom clarifica mai departe. 

Încă un comentariu legat de terminologie: a dialectiza o concepție 
determinată înseamnă a o chestiona, a o reformula, a o repune în discuţie şi 
chiar a o nega parțial, demonstrând că presupoziţiile ce îi sunt subiacente 
sunt prea naive şi trebuie înlocuite cu altele, mai fine şi mai bine adaptate la 
fapte; aceasta se petrece mai ales atunci când apar nişte evidențe şi situații 
recente care constrâng la alterarea vechilor modele explicative. Astfel, 
pentru a da un exemplu, teoria relativității s-a născut dintr-o dialectizare a 
fizicii newtoniene, la fel cum mecanica cuantică a dialectizat, între altele, 
conceptul de corpuscul elementar conceput ca particulă ce se supune legilor 
mecanicii tradiționale. O concepție este dialecrizabilă dacă, în principiu, 
poate fi dialectizată, chiar dacă pentru moment nu există încă mijloacele spre 
a o face. O dialectică a unei anumite concepții A este un ansamblu organizat 
de considerații critice elaborate cu intenţia de a-l dialectiza pe A. Nu există o 
dialectică a propoziţiilor izolate, nu există nici o dialectică a lui «2 + 2 = 4, 
cu excepția cazului în care o astfel de dialectică ar fi o dialectică a unei 
concepții determinate referitoare la aritmetică. Singurele care se dialectizează 
sunt concepțiile, sistematizările raționale și teoriile!. 


II. Logică şi matematică 


Între logică şi matematică există o legătură strânsă. Şcolii logiciste îi 
revine meritul de a fi demonstrat că separarea logicii de matematică este 
arbitrară. Acest fapt a fost evidențiat în principal de Frege şi Bertrand Russell; 
logicianul englez a mers chiar până la a afirma, împreună cu Whitehead, că 
în Principia Mathematica au ajuns, pornind de la principii unanim admise ca 
fiind logice, la teoreme al căror caracter matematic nu poate fi pus la 
îndoială. Dacă lăsăm de o parte chestiunile de detaliu, cum ar fi problema 
ridicată de axioma reductibilității, care nu invalidează aserțiunile noastre, 
această ascensiune de la logică la matematică, fără soluție de continuitate, 
arată clar interconexiunile între logică şi matematică. Situaţia este şi mai 
frapantă dacă observăm că, într-un anumit sens, toate matematicile uzuale 
pot fi derivate din teoria mulțimilor, aceasta din urmă fiind întemeiată pe 
calculul predicatelor de ordinul întâi. 


l! O analiză detaliată a diferitelor accepţiuni ale termenului echivoc «dialectic», în 
special la autorii contemporani care se consacră filosofiei ştiinţei (Gonseth, Cavaillès, Lautman, 
Bachelard şi Casanova, acesta din urmă adept al marxismului) poate fi găsită în: G. Bouligand 
şi J. Desgranges, Le declin des absolus mathematico-formels, Sedes, Paris, 1949. 

Cu toate acestea, trebuie să fim prudenți când facem afirmaţii 
precum cele din paragraful anterior. Astfel, ceea ce am spus nu implică 
faptul că matematica s-ar reduce pur şi simplu la logică, confonn tezei 
logiciste primitive a lui Frege şi Russell. Confonm formulării iniţiale 
(matematica se reduce la logică), teza logicistă este falsă, între altele, din 
următoarele motive: 


1. După cum se ştie, pentru a da matematicii un fundament logic, 
Russell a avut nevoie de anumite axiome ale căror caracteristici 
logice sunt discutabile. De exemplu, axioma reductibilității, axioma 
infinitului şi axioma alegerii. 


2. Anumite domenii ale matematicii, cum ar fi doctrinele intuițio- 
niste, nu ar fi reductibile la logică în concepția sa uzuală. 


3. Împrumutul sistematic de tehnici matematice în studiul proble- 
melor logice, ca în cazul teoriei modelelor şi al logicii algebrice, 
conferă tezei logiciste o anumită ambiguitate. 


Astfel, apropiind logica şi matematica, vrem doar să subliniem că ele 
sunt profund legate atât prin obiectivele lor, cât şi prin metodele lor. Pe scurt, 
ele constituie ştiinţele formale, în opoziţie cu ştiinţele realului ca fizica, 
biologia sau economia. Între ştiinţele formale şi ştiinţele realului există 
diferențe esenţiale, nu atât de clar cum ar putea presupune raționalismul 
tradițional. 


Apare totuşi o dificultate: în mod obişnuit, logica este definită ca 
Ştiinţa a cărei finalitate principală constă în studiul inferențelor valide. Pe 
de altă parte, nu pare oare puțin deplasat, măcar la prima vedere, să se 
susțină că disciplinele matematice, cum ar fi geometria şi analiza, sunt 
strâns legate de logica astfel concepută? În geometrie, de exemplu, ne 
servim de logică; cu toate acestea, există între ele diferenţe radicale: ele au 
finalități complet distincte. 


Prima noastră sarcină, în cele ce urmează, va consta în a arăta că o 
astfel de dificultate reprezintă de fapt rezultatul unor concepții simpliste din 
domeniile actuale ale logicii şi matematicii. Este vorba de pseudo-dificultăți 
uşor de surmontat. 


Logica actuală este mult mai mult decât doctrina inferenţelor valide. 
Nu încape nici o îndoială că temele logicii din zilele noastre au puţin sau 
deloc de-a face cu doctrina formelor de gândire. De exemplu, diferite 
subiecte aparținând teoriei modelelor şi fundamentelor teoriei mulțimilor 
(teorema lui Lyndon despre structurile păstrate prin homomorfism, cercetările 

asupra consistenței şi independenţei ipotezei continuului...) nu se încadrează 
într-o concepție a logicii care s-ar limita doar la studiul raționamentului 
valid. Cert este faptul că logica, în faza actuală a evoluţiei sale, înglobează 
fără îndoială acest studiu, însă merge mult mai departe înglobând teme ce 
sunt departe de a avea legătură cu tipurile de inferenţe valide. În ele se 
regăsesc chestiuni de mare importanţă, unele efectiv legate de formele 
valide de raționament, altele având origini diferite, de exemplu în legătură cu 
chestiuni de natură filosofică sau cu probleme de natură tipic matematică. 


Pe de altă parte, matematica curentă a evoluat în aşa fel încât a 
devenit din ce în ce mai abstractă şi riguroasă, apropiindu-se astfel de logică. 
În plus, aşa cum am menţionat deja, logica a profitat din ce în ce mai mult de 
tehnicile matematice: teoria recursiei şi logica algebrică atestă acest lucru. 


În fond, una din cauzele apropierii observate încă de la sfârşitul 
secolului trecut între logică şi matematică rezidă în folosirea fundamentală 
de către cele două a metodei axiomatice şi a formalizării. Chiar şi pentru 
matematicienii intuiționişti, care apără teza că matematica şi logica nu sunt 
în principiu formalizabile, tehnicile axiomatico-formale au o importanță 
capitală, cel puţin pentru a-şi formula mai bine poziţia şi a-şi preciza ideile. 


III. Formalizarea 


Metoda fundamentală de codificare şi de sistematizare a discipli- 
nelor deductive (adică logico-matematice) este metoda axiomatică. Chiar şi 
în privinţa ştiinţelor realului, ea joacă un rol pertinent şi, ori de câte ori este 
posibil, se recurge la utilizarea ei. Datorită ei devin explicite presupoziţiile şi 
principiile pe care se întemeiază o disciplină dată, astfel încât să ne putem 
face o idee mai clară despre structura sa. Totuşi, este evident că un astfel de 
procedeu nu poate fi utilizat decât pentru disciplinele ce au atins deja un 
anumit grad de maturitate în urma unei evoluții care, în anumite cazuri, 
trebuie să fie lentă. Aparent, în ştiinţele realului, în opoziţie cu ştiinţele 
deductive, axiornatizarea este întotdeauna ceva precar şi nu joacă un rol atât 
de fundamental. 


Există două nivele ale axiomatizării: primar şi secundar. Sistema- 
tizarea unei discipline A se face la nivelul secundar, cel mai curent, după 
cum urmează: se aleg noţiunile determinate ale lui A, acceptate fără definiţie, 
noțiunile (sau simbolurile) primitive şi anumite propoziţii care leagă aceste 
noțiuni primitive ale lui A (şi, în anumite cazuri, noțiuni din alte ştiinţe 

indispensabile fundamentării axiomatice a lui A), acceptate fără demon- 
strație. A se reduce aşadar la ansamblul consecințelor care, graţie legilor 
logice, pot fi deduse din propoziţiile primitive acceptate sau permite 
introducerea unor noi simboluri în A, prin definiţie, cu scopul principal de a 
scoate în evidenţă ideile importante sau de a simplifica expunerea). Evident, 
dacă axiomatizarea lui A depinde de alte discipline, de exemplu 
A, Ap: A, , nimic nu ne împiedică să axiomatizăm simultan A, A,,..., A,, 
în aşa fel încât esenţialul, în axiomatizarea secundară, să rezide în a 
presupune o ştiinţă unică de bază — logica subiacentă. 


La rândul său, axiomatizarea logicii nu poate fi secundară, adică nu 
poate presupune o altă ştiinţă. Sau, într-o formulare mai precisă: orice 
axiomatică a logicii, produsă în scopul de a o fundamenta, de a o caracteriza, 
trebuie să fie independentă față de celelalte discipline: ea trebuie să fie 
primară. Se produce aici ceva asemănător cu ceea se întâmplă în cazul 
definiţiei: nu se poate defini totul, există întotdeauna termeni acceptaţi fără 
definiţie, termenii primitivi (cele spuse de noi nu implică totuşi faptul că un 
studiu metateoretic al formulării axiomatice a logicii date ar fi imposibil). 
Astfel, în rezumat, caracterul primar al unei axiomatici oarecare a logicii 
ilustrează natura proprie a acestei ştiinţe. Ea trebuie să servească drept 
fundament pentru toate celelalte. 


Rezultatul axiomatizării lui A este obținerea unui sistem axiomatic S, 
A fiind una din «realizările» posibile ale acestuia. (Se ştie că sistemele 
axiomatice pot primi interpretările cele mai variate). În cele ce urmează ne 
vom limita, din rațiuni evidente, la axiomaticile primare. 


O dată S elaborat, pasul următor într-o investigaţie a proprietăților 
sale caracteristice constă în formalizarea sa: se aleg nişte simboluri adecvate 
şi regulile de formare care dau combinaţiile simbolice ale lui S prevăzute cu 
sens, astfel încât regulile de inferenţă, care ne permit să obținem noi 
aranjamente simbolice pornind de la altele, date, să fie enunțate în mod 
precis. S este deci convertit într-un fel de joc grafo-mecanic, construit din 
simboluri fixe şi cu ajutorul unor reguli bine definite. 


În logică şi în matematică, rigoarea decurge din formalizare (sau din 
posibilitatea, în principiu, de formalizare): o deducție sau demonstraţie deter- 
minată în A este riguroasă dacă se ştie, măcar teoretic, cum trebuie 
formalizată, i.e. reprodusă într-o formalizare potrivită a sistemului axiomatic 
S, care constituie un fel de imagine a lui A (evident, o teorie poate fi 
axiomatizată în diferite moduri distincte, ceea ce implică faptul că avem 
atunci şi diferite formalizări). 


Axiomatizarea disciplinei sau teoriei A poate fi considerată 
întotdeauna primară: este suficient ca axiomatizând A să se axiomatizeze în 

același timp disciplinele de care depinde A. În realitate, orice formalizare 
este o formalizare a unui sistem axiomatic primar. Produsul originar al 
formalizării, i.e. sistemul grafo-mecanic obținut, este denumit formalism sau 
sistem formal. 


Organizarea finală a oricărei teorii, logico-matematică sau a ştiinţelor 
realului, tinde să fie axiomatică. Este util să ştim care sunt principiile teoriei, 
ideile sale capitale etc., iar acestea devin clare prin analiza axiomatică. 
Datorită metodei axiomatice, rațiunea se obiectivează. Structurarea axiomatică 
a contextelor ştiinţifice devine din această cauză una din trăsăturile sale 
marcante; ele sunt, în principiu, ipotetico-deductive. Tendinţa de a utiliza 
metoda axiomatică, flagrantă în logică şi în matematică, apare tot mai 
puternică în ceea ce priveşte științele realului, atât la nivelul ştiinţelor naturii 
(fizică, biologie...), cât şi al ştiinţelor umane (psihologie, economie...). În 
ştiinţele realului, care depind toate de experiență, trebuie să se recurgă la 
procedee inductive, cu toate acestea, reconstrucția logică a ştiinţei este 
deductivă. Prin urmare, inducția este mai ales o metodă de descoperire, în 
timp ce deducția este o metodă de expunere şi de sistematizare. 


Unul din simptomele înclinaţiei ştiinţelor actuale pentru sistema- 
tizarea deductivă este căutarea unor teorii unificatoare ce apar în diferite 
ramuri ale cunoaşterii. Astfel se întâmplă, de exemplu, cu tentativele de 
unificare într-o concepție unică a unor forțe ale naturii aparent ireductibile 
cum sunt gravitatea şi forțele electromagnetice. Să nu uităm nici faptul că 
nu doar Euclid şi-a prezentat sistemul geometric conform canoanelor 
metodei axiomatice, ci şi numeroase alte opere ştiinţifice care şi-au marcat 
epoca, precum Principia a lui Newton şi Mecanica analitică a lui Lagrange 
au utilizat metoda axiomatică. Şi, pe lângă aceasta, una din celebrele 
probleme formulate de Hilbert în anul 1900, ca moştenire de la matema- 
ticienii secolului XIX, mai precis problema a şasea, se referă la chestiunea 
formulării unor axiomatici adecvate diferitelor discipline ale fizicii. 


IV. Logică şi limbaj 


Principiile logicii reflectă, într-un anumit mod, legile ce guvernează 
exercițiul raţiunii. Nu există activitate logico-rațională fără vehiculul 
lingvistic. Raţionamente foarte simple, ca de exemplu anumite inferențe 
imediate, pot fi efectuate fără a se recurge sistematic la instrumentele 
lingvistice. Totuşi, rezultatele desăvârşite şi finale ale rațiunii se materia- 
lizează, aşa cum am văzut deja, în contexte lingvistice. Aşa stând lucrurile, 
legile logice sfârşesc prin a fi caracterizate cu ajutorul limbajului. Dacă 


68 Logici clasice şi neclasice 


dorim să studiem principiile raţiunii reflectate de principiile logice, devine 
indispensabil să tratăm anumite aspecte fundamentale ale teoriei limbajului. 
De altfel, trebuie să insistăm asupra faptului că ştiinţa desăvârşită şi 
contextul lingvistic comunicat constituie un corpus lingvistic având o viață 
proprie; vedem aşadar pertinența unor considerații de ordin lingvistic pentru 
înțelegerea activităţii raționale. 


Dacă rezumăm afirmaţiile noastre, putem spune că legile rațiunii pot 
fi obținute, în mare parte, prin analiza critică a contextelor expunerii 
ştiinţifice. Acestea se compun din sistematizări lingvistice prin care se 
comunică rezultatele cercetării ştiinţifice, fie în domeniul ştiinţelor formale, 
fie în acela al ştiinţelor realului. Contextele ştiinţifice îşi găsesc locul în 
diversele discipline ştiinţifice, împărţite şi distribuite în diferite ştiinţe, într-o 
epocă dată, în conformitate cu stadiul de dezvoltare al cunoştinţelor în 
respectiva epocă. Sistemul total al ştiinţelor C, într-un moment istoric 
determinat £, nu este mereu acelaşi, el depinzând de /. Evident, sistemele 
ştiinţifice din vremea lui Euclid, din Evul Mediu şi din epoca noastră apar ca 
fiind complet distincte. Cu toate acestea, diferitele sisteme C, prezintă la 
prima vedere o infrastructură constituită de ordinea logicii subiacente, mai 
mult sau mai puțin imperfectă, dar întotdeauna existentă; de fapt, indiferent 
de epocă, contextele, teoriile şi disciplinele ştiinţifice formează o înlănțuire 
logică de noțiuni şi propoziţii. În mod ideal, pentru orice valoare a lui £, C, 
constă într-un edificiu lingvistic, în sens larg. 


Grosso modo, un limbaj L este un ansamblu de semne (sau de 
simboluri) utilizate în mod sistematic și organic. În L simbolurile denotă 
direct obiecte sau contribuie indirect la formarea unor structuri simbolice 
care le denotă. În afară de aceasta, având în vedere semnificația acestor 
simboluri şi aranjamente simbolice, anumite inferențe în L sunt licite. 


Pentru a facilita expunerea, deşi nu este indispensabil, vom presu- 
pune că L este un limbaj compus din simboluri scrise (în opoziție, de 
exemplu, cu limbajele vorbite). 


Atragem atenţia, în primul rând, asupra structurii pur simbolice a lui 
L sau, altfel spus, asupra sintaxei sale, pe care o vom desemna prin Ly. În 
fond, sintaxa lui L nu este nimic altceva decât formalismul pe care putem, 
măcar în principiul să i-l asociem. Aspectul sintactic, formal, al limbajului 
matematic este atât de important încât există gânditori, de pildă unii 
formalişti, care identifică ştiinţa lui Gauss cu un simplu studiu al formalis- 
melor: conținutul teoriilor matematice nu l-ar interesa în mod fundamental 
pe matematician, ci mai degrabă doar pe acela care le aplică. Matematicianul 
Şi logicianul, ca atare, s-ar limita să trateze despre sintaxa teoriilor, discutând 
chestiuni formale cu caracter pertinent (o concepție analoagă era aceea a lui 
Camap în operele sale de început). 

La urma urmei, un limbaj se referă la obiecte şi situaţii: unele dintre 
simbolurile sale denotă entități determinate, iar enunţurile sale sunt legate de 
fapte. Dacă ne limităm la aspectul sintactic al lui L, nu putem trata despre 
noţiuni precum: conceptele de adevăr, de denotaţie, de sens şi altele asemănă- 
toare. Pe scurt, aşa cum au evidenţiat în special Carnap Şi Tarski, trebuie avută 
în vedere şi dimensiunea semantică a limbajului. În semantică ne interesează 
interrelaţiile existente între limbaje şi obiecte şi situaţiile la care se referă. 


Astfel, în privinţa lui L, pe lângă dimensiunea sintactică trebuie luată 
în discuţie şi dimensiunea sa semantică, L, În mod evident, pentru studierea 
lui L, devine indispensabilă cunoaşterea structurii formale a lui L, i.e. Ly. 
Deci, într-un anumit sens, L, îl înglobează pe Lycu alte cuvinte, investigația 
semantică a lui L presupune studiul său sintactic. 


Sintaxa şi semantica sunt deci disciplinele care se referă la dimen- 
siunile sintactice şi, respectiv, semantice ale limbajelor. 


Morris a observat că un limbaj, să spunem limbajul nostru L, nu are 
ca dimensiuni demne de luat în seamă din punct de vedere teoretic doar 
dimensiunile sale sintactică, Ly şi semantică, Ls. În semioză, i.e. în folosirea 
semnelor, se află în joc nu numai semnele, obiectele şi situaţiile pe care le 
desemnează, ci şi persoanele care le utilizează. Doar prin abstracţie putem 
studia L; şi L, în legătură cu un limbaj, de exemplu limbajul geometriei 
euclidiene obţinute. Deoarece limbajele sunt creaţii ale oamenilor, există 
chestiuni pertinente ce nu se încadrează nici în sintaxă, nici în semantică, 
cum ar fi anumite aspecte psihologice sau sociologice legate de semioză. 
Decurge de aici că pentru a face posibilă analiza completă a semiozei se 
impune introducerea unei noi dimensiuni în cercetarea limbajului: dimen- 
siunea pragmatică, referitoare la utilizarea semnelor în totalitatea proble- 
maticii sale pozitive. Există deci o altă dimensiune a limbajului ce le 
înglobează pe primele două: dimensiunea pragmatică pe care, în cazul lui L, 
o vom reprezenta prin L,. Pragmatica este disciplina care tratează despre 
dimensiunea pragmatică a limbajului. 


Morris a sugerat totodată că ştiinţa limbajului se numeşte semiotică. 
În rezumat, semiotica se împarte în sintaxă, semantică şi pragmatică. 


Dintr-un alt punct de vedere, semiotica se împarte în semiotică pură 
Şi semiotică aplicată. 


Finalitatea semioticii pure constă în studiul limbajelor ideale, 
construite axiomatic. Exemple tipice ale unor astfel de limbaje sunt teoriile 
ordinare ale matematicii şi ale logicii puternic axiomatizate: teoriile mulți- 
milor ale lui Neumann-Bernays-Gâdel şi Zermelo-Fraenkel, diferitele axio- 
matici ale calculului predicatelor de prim ordin şi aritmetica lui Peano. În 
toate aceste cazuri, limbajele avute în vedere nu sunt direct legate de 
experienţa sensibilă. 

Dimpotrivă, în semantica aplicată se studiază limbajele ordinare 
pentru a căror elaborare şi dezvoltare experiența este absolut indispensabilă: 
ele nu pot fi studiate decât cu condiţia de a nu fi separate de nivelul empiric. 
Limbajele din această categorie sunt limbajele comune, ca româna” și 
franceza, precum și teoriile şi disciplinele realului. În acest caz, este clar că 
experiența constituie un factor fundamental ce nu poate fi ignorat, aşa cum 
se întâmplă în cazul limbajelor ideale ale semioticii pure. 


Distincția dintre semiotica pură şi semiotica aplicată este analoagă 
celei dintre geometria pură, matematică şi geometria fizică, a spațiului (sau a 
spaţiului-timp) real. 


Atât în semantica pură cât şi în semantica aplicată analiza unui 
limbaj L se face cu ajutorul unui alt limbaj, Lm. Primul se numeşte limbaj 
obiect iar cel de al doilea, metalimbaj. Este bine să observăm că diferența 
dintre limbaj şi metalimbaj este relativă. Astfel, de exemplu, Lm poate fi 
studiat cu ajutorul unui alt limbaj, L;,; în această situație, Lu devine 


limbajul obiect şi L{,, metalimbajul. Distincția atentă între limbaj şi meta- 


limbaj este necesară deoarece, aşa cum a evidențiat mai ales Tarski, dacă nu 
se procedează astfel, pot apărea adesea dificultăți. Vom insista însă asupra 
faptului că această necesitate nu este absolută: nimic nu ne împiedică să 
facem analiza critică a unor expresii ale limbajului comun, ca «valoare», 
«adevăr analitic» şi «sens», grație propriilor sale resurse. De altfel, una din 
trăsăturile marcante ale analizei critice constă în faptul că ea poate nesocoti 
în repetate rânduri ierarhia nivelurilor lingvistice, pertinentă în esență pentru 
chestiunile de semiotică pură. 


Cititorului neavizat i s-ar putea părea că pragmatica este importantă 
pentru semiotica aplicată şi nu pentru semiotica pură. Criteriile pragmatice 
sunt fără îndoială foarte pertinente pentru înțelegerea limbajelor naturale şi a 
limbajelor ştiinţelor realului. Dimpotrivă, în cazul limbajelor ideale, 
abstracte şi, până la un anumit punct, a limbajelor arbitrare ale semioticii 
pure, lucrurile nu stau la fel: cu adevărat importante sunt aici caracteristicile 
sintactice şi semantice. 


În realitate, deși în general neexplicitat, acest mod de a vedea este 
subiacent majorităţii concepțiilor logicii și matematicii. În câmpul funda- 
mentelor ştiinţelor formale nu există cercetări de pragmatică efectuate 
sistematic, în sânul semioticii. În general, autorii, în principal cei de 
formaţie matematică, insistă asupra nivelurilor sintactic şi semantic ale 


* În original portugheza (N.T.). 

teoriilor formale, fără a lua în considerare sau lăsând pe planul al doilea 
nivelul pragmatic. După unii, partea sintactică este suficientă pentru a 
explica şi justifica natura ştiinţelor logico-matematice, cum se întâmplă, de 
exemplu, în cazul anumitor formalişti, mai ales în acela al lui Curry şi al 
şcolii lui Bourbaki. Alţi autori cred că nivelul semantic este nivelul 
fundamental. Cu toate acestea, credem că cele trei niveluri — sintactic, 
semantic şi pragmatic — sunt esenţiale pentru înțelegerea perfectă a 
stadiului actual al disciplinelor logico-matematice. 


Nu vom insista aici asupra pertinenței problemelor sintactice şi 
semantice pentru cercetarea noastră. Vom cita doar câteva fapte notorii care 
susțin această aserțiune; analiza unei teorii deductive prevăzute cu un anumit 
formalism este esențială, de exemplu pentru a trata probleme cum ar fi 
consistenţa simplă şi rolul regulilor sale de inferență; într-un mod identic, 
noțiunile de validitate, de adevăr şi de interpretare, aşa cum foarte bine a 
arătat Tarski, constituie concepte semantice de care trebuie să ținem seama 
dacă vrem să avem o idee precisă cu privire la fundamentele teoriilor 
deductive tradiționale. 


Este însă necesar să insistăm, dimpotrivă, asupra imposibilității de a 
ne lipsi de pragmatică atunci când este vorba de probleme ce ţin de 
epistemologia ştiinţelor formale, ceea ce vom face în secțiunea următoare. 


Pentru a pune capăt reflecţiilor anterioare asupra logicii şi 
limbajului, vom face câteva observații privind sistemul ştiinţelor simbolizat 
prin C, Am semnalat deja una din trăsăturile marcante ale lui C,, şi anume 
faptul că el este o funcție a timpului. Aceasta este valabil în special pentru 
disciplinele formale ce fac parte din C, dar a căror evoluţie este mai puțin 
vizibilă decât cea a ştiinţelor naturale şi a ştiinţelor omului. Se ştie, de 
exemplu, că, în viziunea lui Kant, logica, în sistematizarea sa aristotelică, era 
o ştiinţă desăvârşită şi perfectă. lar această opinie a lui Kant exprima părerea 
cvasi unanimă a specialiştilor. Totuşi, este suficient să comparăm un manual 
de logică de tip tradițional cu un manual contemporan ce include cuceririle 
din ultima sută de ani, pentru a nu mai putea pune la îndoială transformarea 
suferită în secolele al XIX-lea şi al XX-lea de ştiinţa creată de Stagirit. 
Faptul că logica nu a variat practic în decursul a două mii de ani se datorează 
unor factori culturali, în mare parte exteriori logicii, derivați din contin- 
gențele istoriei sale. Aşa cum totul o indică, logica va continua să se 
modifice şi nu putem garanta, nici afirma, fără ajutorul unor concepții 
speculative, că ea va ajunge să se cristalizeze, atingând o stare de perfecțiune 
totală, nici că un astfel de stadiu există. 

Referitor la matematică, Wilder? a făcut nişte comentarii ciudate. 
Wilder reamintește că prima istorie a matematicii existentă este cea a lui 
J.E. Montuela, apărută în anul 1758. În istoria sa, Montuela tratează 
probleme «pure şi abstracte», dar şi altele «fizice şi matematice»; printre 
temele tratate se află geometria, mecanica, optica, astronomia, astrologia, 
navigația şi muzica. Dacă se compară conținutul lucrării lui Montuela cu 
acela al unei istorii recente a matematicii, de exemplu cea a lui Boyer, se 
constată lesne că s-a produs o transformare considerabilă atât în structura 
logică, cât şi în conținutul matematicii, de exemplu, astrologia şi muzica nu 
mai aparțin domeniului matematicii, fie aceasta matematică pură sau 
aplicată. Wilder însuşi observă că nici una din istoriile matematicii apărute 
înainte de anul 1900 nu menţionează logica simbolică. În istoriile recente, 
dimpotrivă, lucrurile stau cu totul altfel, din moment ce această disciplină 
este întotdeauna luată în considerare. 


V. Aspectele pragmatice ale logicii“ 


După intuiţionişti, în frunte cu Brouwer, matematica tradițională 
trebuie complet reformată. Mai exact, devine necesar ca ea să fie abandonată 
Şi să se construiască o alta, nouă. 


Matematica este opera matematicienilor şi a exista, în matematică, 
nu înseamnă nimic altceva decât a fi construit de mintea noastră. Pomind de 
la o intuiție fundamentală ce reaminteşte de intuiţia temporală a lui Kant, 
matematicianul elaborează conceptul de unitate şi, constructiv, restul mate- 
maticii, în special numerele naturale 1, 2, 3... Acestea nu există ca o 
totalitate dată, ci ca o totalitate potențială, in fieri. Deoarece majoritatea 
noţiunilor uzuale ale matematicii nu au un conţinut constructiv, ele trebuie 
abandonate, căci, în fond, pentru intuiţionişti, sunt lipsite de sens. 


Pe de altă parte, logica nu preexistă matematicii şi, tocmai din 
această cauză, nu îi poate servi drept fundament. Dimpotrivă, contrariul este 
cel adevărat: logica nu este altceva decât codificarea regularităților ce pot fi 


2 R.L. Wilder, Introduction in the Foundations of Mathematics. John Wiley, 
New York, 1960. 

? C.B. Boyer, A History of Mathematics, John Wiley, New York, 1968. 

î De acum înainte vom folosi adjectivul «pragmatic» doar cu semnificația sa 
semiotică. Atunci când ne vom referi, nu prea frecvent, la doctrina lui W. James şi a continua- 
torilor săi, vom folosi adjectivul «pragmatist». 

constatate în exercițiul activității constructive a matematicianului. Logica 
este legată în principal de limbaj şi de etnografie, în timp ce matematica 
reprezintă, în opinia lui Brouwer, o activitate care nu depinde de limbaj. Ea 
serveşte doar ca instrument de comunicare a adevărurilor construite de 
matematician. 


Dacă ne ocupăm de sistematizarea regularităților ce se ivesc în 
activitatea constructivă desfăşurată de matematicieni, verificăm faptul că 
noțiunile de conjuncție, negaţie, cuantificare etc., astfel obținute, diferă mult 
de noțiunile corespunzătoare din logica tradițională. De exemplu, după cum 
se ştie, principiul terţului exclus nu este valid în logica intuiționistă. 


Nu vom critica aici gândirea intuiționistă. Ceea ce ne interesează 
este să scoatem în evidență că, din punct de vedere al fundamentelor 
disciplinelor formale, intuiționismul introduce criterii de ordin pragmatic. 
Vrem să spunem prin aceasta că, pentru intuiționist, matematica nu este 
independentă de matematician: după brouwieni, nu vom putea înțelege 
niciodată semnificaţia disciplinelor formale dacă ne mărginim la aspectele 
lor sintactice şi semantice. Nivelul pragmatic apare aici ca fiind esenţial, fie 
că vrem să apărăm sau să respingem intuiționismul, trebuie să recurgem la 
ideile pragmatice. 


Vom menţiona o altă problemă legată de fundamentele ştiinţelor 
formale şi care, după opinia noastră, necesită o abordare pragmatică: este 
vorba de vechea polemică cu privire la axioma alegerii. 


În 1905, Zermelo a introdus o nouă axiomă în teoria mulțimilor, 
axioma alegerii (care fusese deja aplicată anterior în mod implicit; primele 
mențiuni explicite ale acestei axiome se regăsesc la Peano, care o considera 
ilegitimă, şi la Beppo Levi, la sfârşitul secolului trecut), pentru a demonstra 
teorema numită a bunei ordonări bune. Apoi, în 1908, Zermelo însuși, 
prezentând prima axiomatică a teoriei lui Cantor, a folosit axioma în cauză 
ca un postulat fundamental. 


Enunţul axiomei alegerii este următorul: fie K o mulțime nevidă, ale 
cărei elemente sunt mulțimi nevide, neavând nici un element în comun; 
există atunci cel puţin o mulțime K’ care conţine câte un singur element din 
fiecare dintre mulțimile ce îi aparțin lui K. (Cazul important este acela în 
care mulțimea K este infinită. Dacă K este infinită, existenţa lui K’ poate fi 
dovedită pornind de la celelalte axiome ale lui Zermelo). 


Există o diferență esenţială între axioma alegerii şi celelalte axiome 
ale teoriei mulțimilor, care ne asigură că anumite totalități constituie 
mulțimi. Cu aceste axiome, mulțimea a cărei existență postulată este 
determinată, este într-o oarecare măsură definită. Astfel, de exemplu, axioma 
mulțimii părților ne garantează, dată fiind o mulțime X, că există o mulțime 


P(X) căreia i se dovedeşte unicitatea şi ale cărei elemente sunt toate 


submulțimile lui X. Or, în cazul axiomei alegerii, lucrurile nu se petrec în 
acelaşi mod: dată fiind mulțimea K care se supune condiţiilor enunțate mai 
sus, mulțimea K’, a cărei existenţă este postulată de axioma alegerii, nu este 
determinată şi definită în mod univoc. 


Pentru matematicieni ca, de exemplu, Borel, Baire, Lebesgue şi 
Lusin, axioma alegerii nu este în general validă. Pentru aceşti matematicieni, 
calificați îndeobşte drept semi- intuiționişti sau empirişti, o mulțime există 
atunci când poate fi definită, descrisă. Cu alte cuvinte, în teoria mulțimilor şi 
în matematică, în general, nu se pot accepta ca existente decât clasele pe care 
matematicianul le poate descrie, defini, oferind un criteriu explicit care să ne 
permită să verificăm, cel puţin în principiu, dacă o entitate matematică 
Oarecare aparține sau nu mulțimii respective. O dată mai mult ne aflăm în 
prezența unor fenomene de natură pragmatică: în fond, este vorba de a şti ce 
anume matematicianul poate sau nu defini ori descrie. 


În 1940, Gödel a demonstrat că dacă celelalte axiome ale teoriei 
uzuale a mulțimilor sunt consistente, atunci sistemul obținut prin adăugarea 
axiomei alegerii este de asemenea consistent. Privit superficial, rezultatul lui 
Gödel pare a fi rezolvat polemica. Dificultatea este însă mult mai profundă: 
demonstraţia lui Gödel nu face efective utilizările axiomei alegerii, i.e. nu 
permite definirea sau descrierea mulțimii K’, aşa cum o cer semiintuiţio- 
niştii. Din punctul nostru de vedere, aceasta înseamnă că un rezultat sintactic, 
de genul celui al lui Gödel, nu rezolvă o problemă cu caracter pragmatic. 


Studiul pragmatic al unui limbaj sau al unei teorii cuprinde factori 
sintactici, semantici, psihologici, sociologici şi istorico-genealogici. Totuşi, se 
uită în general că simbolurile sunt obiecte complexe, aşa cum ne învaţă semio- 
tica din zilele noastre. Pentru a confirma ceea ce am afirmat şi pentru a analiza 
un ultim exemplu de tip logico-formal a cărui înțelegere corectă necesită 
luarea în considerare a noțiunilor pragmatice, vom examina ideea de negaţie. 


În manualele de logică, negația este în mod normal introdusă printr-un 
tabel de adevăr. Dacă p reprezintă o propoziţie iar ~p negația sa, avem: 


p |-p 
Vv F (1) 
F] v 


unde V şi F sunt abrevierile pentru vrai (adevărat) şi faux (fals). 

În rezumat: p este adevărat dacă şi numai dacă —p este fals; p este 
fals dacă şi numai dacă —p este adevărat. 


O astfel de procedură este totuşi insuficientă. În primul rând, tabla 
(1) nu caracterizează perfect negația; (1) etalează semnificația semantică a 
lui —, numai atunci când este aplicată unor propoziții sau, mai exact, unor 
enunțuri (enunțurile sunt combinaţii de simboluri care exprimă propoziții), 
dar nu dă seama de celelalte utilizări esențiale ale lui —. De pildă, dacă avem 
o expresie ca «x este muritor», (1) nu conferă prin ea însăşi o semnificație 
expresiei «—(x este muritor)». Tehnic vorbind, negația clasică nu poate fi 
definită riguros decât datorită definiției adevărului a lui Tarski, care reprezintă 
o procedură semantică, ori cu ajutorul unui sistem adecvat de axiome şi de 
reguli de inferenţă, ceea ce constituie o metodă sintactică. 


Independent de abordările sintactică şi semantică, să vedem ce 
înseamnă negația din punct de vedere pragmatic. 


Pentru enunțuri simple, ca 


Acest trandafir este roşu, (2) 


Ştim ce înseamnă negația. 


Astfel, 
Acest trandafir nu este roşu, (3) 


care reprezintă negația lui (2), înseamnă pur şi simplu că (2) est fals, i.e., că 
dacă efectuăm o anumită experiență, şi anume aceea de a observa trandafirul 
în cauză, vom avea un gen de senzaţie determinată. În cazul enunțurilor 
similare cu (2), care exprimă fapte observabile şi simple, sensul negațţiei şi al 
conceptelor de adevăr şi de falsitate poate fi clarificat datorită anumitor 
factori pragmatici. Atitudinea naivă serveşte aici drept punct de plecare 
pentru alte atitudini mai sofisticate. (Trebuie să notăm în trecere că tentativa 
neopozitiviştilor de a defini sensul unui enunț ca fiind metoda sa de verificare, 
şi alte interpretări analoage, constă de fapt în abandonarea dimensiunilor 
sintactice şi semantice ale limbajului, cu ajutorul unor criterii pragmatice). 


Dacă avem în vedere enunțuri de o mai mare complexitate, ca de 
exemplu: 


Orice om este muritor (4) 
şi 


Oricare ar fi lungimea lui x, există un y mai lung (4) 

lucrurile se complică. De fapt, enunțurile generale implică o anumită 
idealizare a situaţiilor precum cea exprimată de (2) şi folosirea intuitivă a 
simbolurilor logice. Treptat, conceptele de adevăr, falsitate şi negaţie etc., se 
idealizează şi se ajunge la definiţii ca aceea a lui Tarski sau la sisteme 
axiomatice care, într-un anumit sens, constituie o extensie schematică şi 
idealizată a conceptelor logice, în special a celui de negație. 


Procesul de idealizare constă în următoarele: negația are un conținut 
intuitiv, clar şi simplu, referitor la enunţuri ca (2); totuşi, acest conţinut nu 
determină în întregime folosirea negaţiei în orice context, mai ales în cele 
care pun în joc propoziţii generale de genul lui (4) şi (4') sau în altele mai 
complexe. În consecință, conținutul primitiv şi inițial al negaţiei este 
amplificat şi completat, astfel încât să se obțină, de exemplu, negarea logicii 
tradiționale. 


Nu încape nici o îndoială că amplificarea nucleului inițial al negaţiei, 
a cărui natură pragmatică este evidentă, nu predetermină, în mod absolut, 
concepția clasică despre negaţie. În realitatea, aceasta din urmă își are 
originea, înainte de toate, într-o poziţie platonică în logică şi în matematică, 
şi pare a fi clar că proprietățile pragmatice, întemeiate pe uzul comun al 
negaţiei, nu pot legitima o amplificare cu caracter pur platonic. În mate- 
matică, de exemplu, o concepţie până la un anumit punct naturală şi antipla- 
tonică, duce la negația lui Brouwer, codificată în logica intuiționistă. 


Este interesant să facem câteva comentarii în legătură cu negația. 
Dacă în teoria naivă a mulțimilor se introduce mulțimea lui Russell: 


R= (x XE x) 
i.e. mulțimea tuturor mulțimilor care nu îşi aparțin lor înselor, se ajunge la o 
contradicție: 
Re RARE R (5) 
Trebuie, deci, negată existența lui R, deoarece, în caz contrar, 
ajungem la un paradox. 


Din punct de vedere al logicii matematice, această consecință se 
impune cu necesitate. Într-adevăr, oricare ar fi propozițiile p şi q, formula: 


(pA=p)—q (6) 


este o teză a calculului propoziţional clasic. Astfel, prin regula lui modus 
ponens, rezultă că dacă se admite că mulțimea lui Russell există, orice 
propoziţie a teoriei este o teoremă. 

Cu toate acestea, mulțimea lui Russell îşi are originea în aplicarea 
unui principiu care, din punct de vedere al poziţiei platonice subiacente 
teoriei mulțimilor, pare evident. Acest principiu, numit principiul compre- 
hensiunii sau al separării, este următorul: 


Orice proprietate P determină o mulțime formată din (7) 
obiectele care posedă proprietatea P şi numai din ele 


De fapt, (7) este incompatibil cu logica elementară clasică. În teoriile axioma- 
tice (clasice) ale mulțimilor se introduc restricţii la (7) pentru ca să nu poată 
fi derivate paradoxuri precum cel al lui Russell. 


Restricţiile clasice impuse lui (7) pot fi suprimate, astfel încât, de 
exemplu, mulțimea R să poată exista; pentru aceasta este suficient să se 
utilizeze o logică distinctă de logica clasică. În mod general, este posibil să se 
elaboreze teorii inconsistente ale mulțimilor, în care prezența contradicțiilor să 
nu atragă după sine posibilitatea ca toate formulele lor să fie demonstrabile. 


După cum se ştie, o teorie T este numită inconsistentă dacă, pomind 
de la ea, se pot demonstra o formulă F şi negația sa ~F. Teoria T se numeşte 
trivială dacă toate formele sale sunt demonstrabile. Evident, teoriile triviale 
nu prezintă nici un interes în mod direct; la fel, este clar că dacă logica lui T 
este clasică, T este inconsistentă dacă şi numai dacă T este trivială. Important 
este totuși faptul că, graţie unor sisteme logice adecvate, se pot construi 
teorii inconsistente şi non-triviale (vezi Anexa 1). 


Extrem de interesante sunt teoriile inconsistente ale mulțimilor care 
cuprind şi mulțimea lui Russell şi nu sunt triviale. Se poate susține că, în 
astfel de sisteme, negația nu este cu adevărat negaţie. În realitate, nu ar 
exista decât o negație propriu-zisă — negația clasică; nici chiar negația 
intuiționistă nu ar fi o negaţie. Cu toate acestea, o argumentaţie de acest tip 
este pur verbală. Este acelaşi lucru cu a afirma că în geometriile neeuclidiene 
nu sunt cu adevărat drepte, că nu există decât un singur fel de dreaptă, 
dreapta euclidiană. 


Astfel, din punct de vedere pragmatic, sensul negaţiei este mai mult 
sau mai puțin determinat în câmpul enunţurilor cu caracter elementar, care se 
referă la fapte observabile şi simple. Pomind de la un astfel de nucleu 
pragmatic, intuitiv, se pot idealiza diferite feluri de negaţie ale căror 
proprietăți sunt sintetizate şi sistematizate în sisteme formale bine definite 
sintactic şi având proprietăţi semantice interesante şi rezonabile. De ce să nu 
acceptăm atunci aceste negaţii drept «prelungiri» ale negaţiei intuitive şi 
primitive ce conduce la relativizarea conceptului de negație? Acest fapt 

poate fi contestat afirmându-se de exemplu că negația clasică este mai 
naturală, mai simplă sau că are proprietăți mai interesante. Totuşi, un astfel 
de raționament nu ni se pare convingător: există diferite moduri alternative 
de a idealiza negațiile, fapt ce rezultă din existența diferitelor sisteme logice 
distincte între ele şi care au numeroase aplicaţii, cum vom vedea mai departe. 
În toate cazurile, pertinența considerațiilor pragmatice pare evidentă pentru 
elucidarea ideii de negația şi, în general, pentru clarificarea problemelor logice. 


Mai mult, există probleme pragmatice de ordin tehnic. Astfel, de 
exemplu, teza lui Church care delimitează ansamblul funcţiilor calculabile 
identificându-le pe acestea din urmă cu funcţiile recursive, se încadrează în 
rândul problemelor pragmaticii. În realitate, teza logicianului nord-american 
tratează şi încearcă să precizeze ceea ce matematicianul, ca ființă alcătuiră 
din came şi oase, poate în principiu realiza algoritmic. 


Este deci evident că pragmatica este pertinentă pentru studiul funda- 
mentelor logicii şi ale matematicii. 


În sfârşit, trebuie să punem accentul pe faptul că metodele 
axiomatico-formale pot fi folosite pentru elaborarea sistemelor pragmatice 
într-un mod analog celui folosit la nivelurile sintactic şi semantic ale 
limbajului. 


VI. Raţiune şi limbaj 


Am văzut deja că procesele raționale sunt strâns legate de limbaj. În 
afară de aceasta, unul din motivele aflate la originea simbolizării logicii 
rezidă în faptul că expedientele ordinare ale limbajelor naturale nu îi sunt 
suficiente rațiunii pentru a-şi putea exercita funcția în mod riguros şi 
adecvat. Se ştie de pildă că teza aristotelică conform căreia orice propoziţie 
este alcătuită întotdeauna din subiect, predicat şi copulă, s-a născut din 
confuzia provocată de lipsa de precizie a limbajului natural. 


Un limbaj artificial şi simbolic cum este acela al logicii din zilele 
noastre şi, într-o mai mică măsură, acela al matematicii actuale, înlătură în 
mare parte dificultățile menționate. Dar simbolismul şi formalismul au un alt 
avantaj: gândirea discursivă se dezvoltă adesea comod atunci când se lasă 
deoparte semnificaţia simbolurilor şi se operează formal. Când se efectuează 
un calcul, de exemplu produsul a două numere foarte mari, formalismul 
aritmeticii elementare ne învață cum să procedăm fără a ține seama de 
semnificația simbolurilor, procedând mecanic. Acelaşi lucru se produce în 

logică: în anumite raționamente deductive, formalismul logic oferă mijloacele 
pentru dezvoltarea grafomecanică fără a fi necesară o reflecţie asupra conți- 
nutului simbolurilor. Deci, într-un anumit sens, formalismul permite o eco- 
nomie de gândire. 


Cu toate acestea, avantajul major al formalismului este acela că, 
datorită lui, raţiunea poate efectua procesul de idealizare la care ne-am 
referit mai înainte, extinzând nucleul primitiv al noţiunilor logice (şi mate- 
matice). Fără formalism, i.e. fără un limbaj simbolic adecvat, acest lucru nu 
s-ar putea produce. 


Se cade să discutăm aici una din consecințele importante ale 
avantajului despre care am vorbit. Este vorba de următoarele: în general, 
procesul de idealizare a rațiunii conduce la concepte extrem de abstracte şi 
greu de manipulat, ceea ce face ca inferențele şi studiul acestor concepte să 
fie foarte dificile. Or, prin procesele lingvistico — formale se poate proceda, 
aşa cum au remarcat Whitehead şi Russell, orbeşte, ceea ce simplifică 
munca. Acest lucru se întâmplă tocmai atunci când se construiesc noi edificii 
logice ale căror legi nu sunt complet familiare şi clare. 


În rezumat, fără limbaj și mai ales fără simbolism şi formalism, nu 
există rațiune; sau, cel puţin, aceasta nu-şi poate exercita pe deplin funcția. 


Rațiunea se foloseşte în activitatea sa de categorii generale ce aparțin 
în principal limbajului. Pentru a prezenta unele dintre ele, vom defini 
noțiunea de gen sintactic, descriind în cele ce urmează o clasă de limbaje 
care au o mare putere expresivă şi în care se poate elabora orice teorie 
Ştiinţifică obişnuită, precum şi fragmente importante ale limbajului natural. 
Vom scoate apoi în evidenţă locul categoriilor în genurile sintactice. 


O mulțime de simboluri este numită numărabilă dacă este finită sau 
echipotentă cu mulțimea numerelor întregi naturale 0, 1, 2, 3,... . 


Limbajele scrise avute aici în vedere sunt compuse dintr-o colecţie 
numărabilă (şi nu vidă) de simboluri numite simboluri primitive. Dacă se dă 
un limbaj, să zicem £ , un şir oarecare de ocurenţe ale simbolurilor primitive 
ale lui £ se numește expresia lui £. În mod special, o ocurență a unui 
simbol primitiv dat al lui £ este o expresie a acestui limbaj. 


L conţine reguli de formare care determină o subclasă a expresiilor 
sale, ale cărei elemente sunt calificate drept expresii bine formate (sau 
expresii cu sens). Acestea din urmă trebuie împărțite în clase, numite genurile 
sintactice ale lui £; mulțimea acestor genuri trebuie să fie numărabilă. 
Genurile sintactice ale lui £ sunt denotate de entităţi naturale (sau de alte 
artificii, ca de exemplu semne metalingvistice adecvate). 

Expresiile bine formate ale lui £ se formează scriind o expresie s şi, 
la dreapta ei, n expresii bine formate £,, £,,....E,. Numărul n (gradul lui s) 


şi genurile lui £,,£,,...„E, depind de genul k al lui s, ceea ce regulile de 


formare lasă să se vadă cu claritate. Decurge de aici că genul k al lui s poate 
fi reprezentat mai explicit după cum urmează: <e,e,,...,e,;k>, unde 


e, €,,...;e, sunt respectiv genurile lui £, £2...£,, Dat fiind genul k al lui s, 
trebuie determinate n şi genurile e, e,,....e,.. În anumite cazuri, e; 0<i<n, 


poate fi o mulțime de genuri, altfel spus, a i-a poziție urmând o ocurenţă a lui 
s poate fi ocupată de expresii de diverse genuri. 


Acest lucru odată stabilit, genurile sintactice ale simbolurilor 
primitive ale lui £ trebuie să satisfacă următoarea condiţie de conformitate: 
dacă E este o expresie bine formată a lui £ de gen k, iar m şi m' sunt 
simboluri primitive ale aceluiaşi gen, atunci, dacă se substituie o ocurența a 
lui m' unei ocurențe a lui m în E, expresia rezultată este tot o expresie bine 
formată de gen k. 


Aşa cum se va vedea mai departe, o condiţie de conformitate analoagă 
cu precedenta, cu anumite restricţii, este valabilă şi pentru genurile sintactice 
în general. 


În construirea expresiilor bine formate pomind de la altele mai 
simple, există unele limitări cu privire la felurile acestora din urmă, dacă 
astfel de limitări nu sunt respectate, expresia rezultată nu este bine formată 
(sau nu are un sens sintactic). 


De nenumărate ori, pentru a facilita lectura expresiilor bine formate, 
ca de exemplu o expresie având forma sE,E>, se scrie E,sE>; atunci devine 
indispensabil să se folosească simboluri auxiliare, cum ar fi parantezele, căci 
o expresie ca E,sE2sE3 poate fi citită ca (EsE2)sE3 sau ca Es(E2sE3). La fel 
de normal se scrie s(£, E2) în loc de sE,£E>; se foloseşte atunci virgula ca 
nou simbol auxiliar. 


Genurile sintactice ale simbolurilor primitive ale lui £ trebuie să fie 
disjuncte, dar în general nu este cazul genurilor expresiilor bine formate. Cu 
toate acestea, este important ca într-un limbaj corect elaborat din punct de 
vedere sintactic, expresiile bine formate să posede genuri fixe şi condiția de 
conformitate să fie respectată. Ambiguitățile limbajelor compuse din cuvinte 
obişnuite, ca româna, rezultă în principal din faptul că genurile sintactice ale 
expresiilor nu sunt riguros definite. Astfel, de exemplu, să examinăm în 
trecere cuvântul «este»: el poate apărea ca functor binar (Petru este bun) sau 
ca operator existenţial (Dumnezeu este) ori să conțină o structură sintactică 
complicată (Orice om este muritor), fără a mai vorbi de multe alte utilizări. 

Este clar că toate utilizările cuvântului în cauză nu fac parte spontan din 
acelaşi gen sintactic; de fapt, teoria genurilor sintactice reprezintă 
reformularea exactă a clasificării gramaticale a cuvintelor (în substantiv, 
adjectiv, verb etc.). De altfel, condiţia de conformitate constituie contra- 
partea sintactică a postulatului conform căruia simbolurile trebuie să aibă 
sensuri determinate în contextele raționale. Fără această condiție, contextele 
sunt lipsite în ultimă instanță de precizie şi de obiectivitate. Evident, 
conformitatea este un ideal care nu poate fi pe deplin satisfăcut în fapt. 


Pentru a clarifica mai bine teoria genurilor sintactice, care a luat 
naştere datorită lucrărilor lui Husserl și a fost dezvoltată de Ajdukiewicz şi 
Lesniewski, vom descrie o clasă de limbaje foarte putemice, indicându-le 
genurile sintactice. 


Vom reprezenta prin T un limbaj nedeterminat din clasa pe care o 
vom aborda. Este lesne de observat că 7 constituie o versiune întărită a 
teoriei simple a tipurilor propusă de Chwistek şi Ramsey ca variantă a teoriei 
ramificate a tipurilor lui Russell. 


Definiţia tipului: 

l.i şi p sunt tipuri; 

2. dacă 4,1,,.--,t,; N21, sunt tipuri, atunci un n - tuplu <b> 
este un tip; 


3. nu există alte tipuri decât cele formate prin clauzele 1 şi 2. 
Mulțimea tipurilor va fi denotată prin II. (i este tipul indivizilor, iar 
p acela al propozițiilor). 


Vom introduce acum simbolurile primitive ale lui 7. Genurile sintac- 
tice ale acestor simboluri sunt indicate între paranteze drepte, imediat după 
introducerea lor. Mai mult, se presupune că toate simbolurile primitive se 
deosebesc între ele?. 


Simboluri primitive ale lui 7: 


1. Pentru orice t € Il, o mulțime infinită numărabilă de variabile, 
numite variabile de tipul £. [vom desemna genul variabilelor de 
tipul £ prin A ]. 


2. Pentru orice z € II, o mulțime numărabilă de constante de acest 
tip. [77, indică genul constantelor de tipul 7]. 


5 Cititorul trebuie să reţină că indicația genurilor sintactice a simbolurilor primitive 
constituie, simultan, o definiție a acestor genuri. 

3. Conectorii: — (negaţie) [gen ZM]; A (conjuncţie), v (disjuncţie), 
— (implicaţie), şi « (echivalență), [aceste ultime patru simboluri 
posedă acelaşi gen: toate sunt conectori binari, Hh]. 


4. Cuantorii: V (toți) şi 2 (există); [aparţin aceluiaşi gen, IV, ]. 


5. Operatorii: o familie finită sau numărabilă de operatori, fiecare 
având o aritate fixă nevidă. [genul unui operator de aritate 


n(n 20) este V,]. 


6. Operatorii care formează termeni prin legarea unor variabile: o 
familie finită sau numărabilă de simboluri, fiecare având o aritate 
fixă nenulă. [Genul unui operator care formează termeni prin 


legătura unor variabile de aritate n(n 20) este VI,]. 


Definiţia expresiilor bine formate (termeni şi formule): 


1. Dacă X este o constantă sau o variabilă de tip 7, atunci X este un 
termen de tip £; 


2. Dacă X este o variabilă sau o constantă de tip p, X este o formulă 
(atomară); 


3. Dacă K este o constantă sau o variabilă de tip < £1, tn... , fn >, n 20, 
şi dacă X, X2, ..., Xn sunt respectiv termeni de tipul ti, t2, ..-, ln 
atunci KX,X2... X, este o formulă (atomară); 


4. Dacă K este un operator de aritate n şi X,X> ... Xn sunt termeni de 
tipul i, atunci KX,X2... Xn este un termen de tipul i; 


5. Dacă X este o variabilă şi A o formulă, VX A şi 3X A sunt formule; 


6. Dacă A şi B sunt formule, ~ A, AAB, VAB, — AB, «AB sunt de 
asemenea formule; 


7. Dacă X, Xz ..., Xn sunt variabile respectiv de tipul îi, t» ...4, v UN 
operator formând termeni prin legătura variabilelor de aritate n şi F o 
formulă, atunci vX,X2 ...X,F este un termen de tipul < z, tz ..., tn > 


8. Nu există alți termeni şi formule, i.e. alte expresii bine formate, 
decât cele obţinute prin clauzele 1 — 76. 


€ Conceptul de operator formând termeni prin legătura variabilelor poate fi genera- 


lizat fără dificultate, în cazul în care vX,X3...X„F, corespunzând condiţiilor din clauza 7, ar fi 
un termen de tip fixat dar oarecare (diferit de tipul < 4,4,..., la >). 

Sunt uşor de definit noțiunile de ocurenţă legată de o variabilă într-un 
termen sau într-o formulă, de variabilă liberă într-un termen sau o formulă, 
de termen închis sau fără variabilă liberă, de formulă închisă sau enunț etc. 
Modul de specificare a genurilor sintactice a expresiilor bine formate ale lui £ 
este atunci imediat: avem astfel, de exemplu, următoarele genuri: termen, 
termen de tipul £, formulă atomică, enunț, constantă predicat de tipul 
<b> (n 20)şi variabilă predicat de tipul <4,t,,..t, > (n20). Din 
însăşi structura definiţiei prezentate a expresiei bine formate se poate vedea 
că condiţia de conformitate este satisfăcută de 7. 


Pentru a completa definiţia lui T ar trebui să introducem structura sa 
deductivă, formulând axiomele şi regulile de deducție adecvate. Vom face 
parţial acest lucru, mai departe; totuși, astfel de axiome şi de reguli reprezintă 
adaptări simple a ceea ce găsim în literatura curentă. Vom remarca doar că: 


1. T poate fi extins în diferite direcţii; una dintre ele ar fi incorpo- 
rarea operaţiilor modale; 


2. Printre indivizi pot fi incluse mulțimile, obținându-se astfel 
limbaje unde se dezvoltă cu precădere teorii ale mulțimilor cu 
Urelmente prin intermediul calculului funcțional de ordinul o; 


3. Pentru a formaliza în T anumite părți ale limbajului natural, este 
nevoie de a i se modifica structura, introducând, de exemplu, 
variabile de timp care redau flexiunea temporală a verbelor 
obişnuite. I se pot de asemenea adăuga lui T simboluri legate de 
folosirea interogativă sau imperativă a limbajului natural. 


Toate matematicile uzuale pot fi elaborate luându-se ca bază 
limbajul T. Acest lucru este valabil şi pentru teoriile ştiinţifice obişnuite, 
începând din momentul când se completează 7 prin adăugarea unor noi 
simboluri primitive ce se încadrează în genurile sintactice ale acestei clase de 
limbaje. Aşa cum am semnalat deja, fragmente ale limbajului natural se pot 
insera în câmpul lui 7. Astfel 7, adaptată în mod potrivit, este aptă să 
servească drept fundament unei mari părți a contextelor raționale. Decurge 


7 Vezi de exemplu: A. Church, Introduction to Mathematical Logic, vol. I, Princeton 
University Press, Princeton, 1956, p. 295 şi următoarele, şi D. Hilbert şi W. Ackermann, 
Principles of Mathematical Logic, Chelsea, New York, 1950, capitolul IV. Cu privire la 
operatorii formând termeni prin legătura variabilelor, se va consulta W. Hutcher şi J. Herring, 
«Variable binding terms operators, Zeirsche f. Math, Logik und Grundlogen d. Math, 18 
(1972), 177-182, precum şi referatul pe care l-am făcut acestui articol şi care a fost publicat în 
Zentralblatt f. Math, 257 (1973), 89-90. 


de aici un fapt ce are o semnificaţie cu totul aparte: genurile sintactice ale lui 
T permit sistematizarea unei game întinse a activităţii raționale. Or, este 
limpede că genuri sintactice precum acelea de termen, de predicat şi de enunț 
atomic corespund categoriilor raționale de obiect, de relație şi de fapt. În 
general, genurile sintactice fac explicite categoriile /ogice fundamentale ce 
constituie rațiunea. 


Pentru a cunoaşte realitatea, rațiunea se constituie folosind cu titlu de 
sistem de referință categoriile logice care se întâlnesc explicit în genurile 
sintactice ale lui T (eventual modificată şi lărgită). Rațiunea foloseşte astfel 
în activitatea sa o colecție numărabilă de categorii logice întâlnite în analiza 
sintactică a limbajelor ca T. Cât despre categoriile mai puțin generale decât 
categoriile logice, cum sunt cele de cauză, spațiu, timp, ele sunt tratate de 
studiul sistemelor simbolice și conceptuale particulare. În orice caz, cate- 
goriile acestor ştiinţe constituie particularizări ale categoriilor logice. 


În continuarea cercetărilor precedente am putea încerca să schițăm o 
clasificare a principalelor categorii. Totuşi nu vom face aici acest lucru, 
deoarece nu prezintă un interes direct pentru obiectivul nostru. Însă trebuie 
să insistăm asupra faptului că un sistem de categorii nu constituie ceva 
definitiv şi desăvârşit, ci că, dimpotrivă, totul indică o dependență față de 
evoluţia ştiinţei. De altfel, existența unor atât de numeroase sisteme de 
categorii propuse de-a lungul istoriei, cum sunt cele ale lui Aristotel, Kant, 
Hartmann şi Windelband, confirmă ceea ce am spus mai înainte şi întăresc 
teza potrivit căreia conținutul rațiunii variază. În consecinţă, elaborarea unor 
teorii definitive ale categoriilor ontologice având drept origine categoriile 
raționale ne pare din capullocului sortită eşecului. 


În rezumat, contextele raționale reflectă rațiunea şi, de acum înainte, 
vom identifica adesea rațiunea şi contextul rațional. Este astfel încă o dată 
confirmată pertinența limbajului pentru cercetările noastre. 


Această secțiune a fost destinată discutării relaţiilor existente între 
limbaj şi rațiune. Intenția noastră a fost să evidențiem faptul că genurile 
sintactice şi categoriile raționale sunt strâns legate. Astfel, pentru a cunoaşte 
realitatea şi a ne sistematiza senzațiile, rațiunea constitutivă recurge la 
categorii printre care se numără unele ce corespund mai mult sau mai puțin 
direct caracteristicilor structurale ale realității (cel puţin aşa s-ar părea), cum 
ar fi categoriile de obiect, de predicat şi de fapt; există de asemenea noțiuni 
auxiliare care au doar rolul de a ne ajuta în organizarea cunoaşterii, şi care 
nu au, prin urmare, nici un corespondent în realitatea spațio-temporală: este 
cazul categoriilor legate de genurile sintactice ale conectorilor, variabilelor şi 

cuantificatorilor. Este clar că o astfel de distincţie, deşi imprecisă, conţine o 
parte de adevăr. Dar este, de asemenea, evident că ea depinde parțial de 
alegerea structurii limbajului, i.e. de genurile sintactice şi, parţial, de textura 
proprie universului în sânul căruia suntem cufundați. 


Categoriile logice formează un fel de numitor comun al tuturor 
ştiinţelor, pe când celelalte sunt subiacente unor grupuri mari de discipline 
ştiinţifice. Din această cauză logica, considerată ca fundament al celorlalte 
ştiinţe, reprezintă studiul cel mai general al rațiunii şi al principiilor sale, 
principii ce guvernează gândirea obiectivă. Astfel de categorii şi de legi sunt 
adevărate puncte cardinale ale contextului rațional. Astfel, un sistem logic 
sau o logică, în sens strict, se compun dintr-un sistem organic de categorii 
generale şi de legi adecvate ce le guvernează, funcționând ca un schelet 
formal al contextelor raționale. Cu toate acestea, nici categoriile logice, nici 
legile care le guvernează nu sunt nici imuabile, nici fixe. 


În acest sens, cum vom vedea, există diferite logici, tot aşa cum 
există diferite geometrii. Categoriile raționale, inclusiv cele logice, evoluează, 
iar relațiile lor reciproce se modifică în cursul istoriei, fapt asupra căruia am 
insistat deja. Fără ajutorul speculaţiei este imposibil să demonstrăm inva- 
rianța şi necesitatea unor categorii raționale și a principiilor lor. În aceasta se 
rezumă istoricitatea rațiunii. 


O consecinţă a istoricității rațiunii este caracterul ei dialectic: în 
principiu, orice codificare a categoriilor şi a legilor logice este dialectizabilă. 
Prin urmare, nu exagerăm dacă spunem, parodiindu-l pe Ortega y Gasset, că 
rațiunea nu are o natură, ci doar o istorie. Trebuie să insistăm asupra faptului 
că legile logice şi principalele categorii ştiinţifice, deşi sugerate de expe- 
riență, sunt în mare parte elaborări ale rațiunii. Două exemple vor fi 
suficiente pentru a confirma acest lucru: 


1. Analiza logico-matematică a continuității spațio-temporale este, 
mai presus de toate, un produs al rațiunii, extrapolând limitele 
experienţei. Aceasta din urmă nu ne va oferi niciodată, de exemplu, 
postulatul continuității al lui Dedekind; 


2. În plus, nimeni nu se îndoiește serios de faptul că construcțiile 
obişnuite ale ştiinţelor realului, cum ar fi noțiunile de potenţial, de 
particulă elementară şi de lucru mecanic, nu sunt altceva decât 
creaţii ale minţii noastre a căror virtute esenţială este de a ne ajuta 
în organizarea cunoaşterii. 

VII. Principiile pragmatice ale rațiunii 


Un subiect pertinent şi tradițional este acela al derivării legilor ce 
guvernează gândirea validă, i.e. legile fără de care nu există gândire rațională 
şi care constituie inima raţiunii. Deja Aristotel a susținut că principiul 
noncontradicției este cel mai fundamental şi cel mai evident dintre toate 
pentru că fără el rațiunea se distruge, neputând avea cu adevărat o activitate 
rațională. Printre legile fundamentale ale gândirii raționale se află, de 
asemenea, principiul identităţii şi al terțului exclus. 


Aceste principii logice vor fi tratate într-o secţiune ulterioară. Pentru 
moment dorim să formulăm anumite principii care guvermează rațiunea şi pe 
care le vom numi principiile sale pragmatice. Motivul acestei denumiri este 
lesne de explicat. Într-adevăr, dacă examinăm contextele raționale, ele sunt 
în mod evident nişte principii cu caracter pragmatic în raport cu aceste 
contexte. Din acest unghi, legile noncontradicţiei, identității şi tertium non 
datur, în formularea lor curentă, fac parte dintre legile sintactice şi semantice. 


Formulările principiilor pragmatice nu sunt precise şi nici nu pot fi, 
aşa cum vom vedea după expunerea următoare. 


Asemenea contextului rațional, exercițiul rațiunii se supune anumitor 
constante formale. Logica decurge din acest fapt. Conform autorilor clasici, 
dacă analizăm diferite discipline ştiinţifice, observăm că există diferite 
norme formale care sunt întotdeauna respectate: deşi acţionează în sfere 
foarte diverse, mintea umană rămâne aceeaşi, astfel încât legile rațiunii, 
principii logice supreme, trebuie să fie invariabile. Oricare ar fi cauza acestei 
invarianţe — natura rațiunii sau alcătuirea metafizică a lumii —, ea reprezenta 
un fapt pentru logicianul tradițional. Pentru acesta, pe scurt, exista un sistem 
unic al logicii care condensa legile formale ale folosirii legitime a rațiunii. 


Totuşi, în cursul secolului al XX-lea, această stare de lucruri s-a 
modificat. S-a constatat că era posibil să se elaboreze diferite logici distincte 
de logica clasică. Acest fapt a fost pus în lumină de Brouwer prin dezvol- 
tarea matematicii intuiționiste. Logica tradițională a fost încă de la origine 
legată de o concepție metafizică ale cărei rădăcini sunt ancorate în plato- 
nism. Într-adevăr, Aristotel a elaborat logica pomind de la presupoziţii 
metafizice, în aşa fel încât, în opera sa, nu se pot practic separa elementele 
logice de elementele metafizice. 


8 Sunt posibile totuși şi alte interpretări. Vezi mai departe, capitolul II, secţiunea 4. 

În concepția sa, «...ceea ce un lucru este în esenţă va trebui să se 
numească pentru totdeauna substanță, iar determinările sale, calități. Deşi 
Aristotel adaugă încă opt categorii — cele de continuitate, calitate, relaţie, loc, 
timp, situație, mod de a fi, acțiune şi pasiune —, obiectul logicii sale...se 
reduce la aceste categorii (de substanță şi de calitate) şi în cele din urmă la 
prima. El are deci în vedere nişte obiecte eterne, în afara oricărei determinări 
hic et nunc, cărora li se aplică doar în mod accesoriu categoriile acciden- 
talului: loc, timp etc.».? Din această cauză, logica tradiţională de inspirație 
aristotelică se adaptează atât de bine domeniului matematic uzual ale cărui 
entități şi relații există în afara timpului şi a spațiului, mereu identice cu ele 
însele. Şi tot din această cauză, logica tradiţională, chiar şi în stadiul ei 
actual, le pare inadecvată intuiţioniştilor: pentru ei, a exista, în matematică, 
înseamnă numai ceva construit de mintea noastră. În matematica intuițio- 
nistă, obiectele nu există în afara timpului, ci în relație cu el. Aceasta atrage 
după sine divergențe esenţiale între poziţiile logice tradiționale şi cele ale 
intuiționiştilor. Astfel, pentru a da un exemplu, din faptul că o proprietate nu 
este universală, nu se poate trage concluzia, în logica intuiţionistă, aşa cum 
se întâmplă în logica tradițională, că există un contra-exemplu. Pentru 
Brouwer, hic et nunc este fundamental. S-ar putea afirma că logica intuițio- 
nistă nu este o adevărată logică şi că nimic nu ne împiedică să tratăm 
creațiile intuiționiste la modul clasic. Cu toate acestea, aşa cum vom vedea, a 
defini adevărata logică în opoziţie cu logica intuiționistă (şi cu altele) 
presupune să dispunem de criterii pentru a o face. Iar atunci când este vorba 
de astfel de criterii, sunt preferabile teoriile cele mai ciudate, aşa încât să se 
poată spune, împreună cu Brouwer, că adevărata logică este logica intuițio- 
nistă şi că logica clasică nu se aplică decât unor situații speciale, şi anume 
atunci când este vorba de mulțimi finite şi de proprietăţile lor. Cu adevărat 
utilizată este logica subiacentă unor contexte raţionale date şi nu o logică 
propusă din exterior, din rațiuni extrinsece. Pe scurt, logica intuiționistă 
reprezintă dovada perfectă că există logici diferite de logica tradiţională, care 
au o utilitate şi sunt utilizate efectiv. 


Pentru a confirma odată în plus posibilitatea de a dialectiza logica 
tradițională, vom mai prezenta un exemplu. Este vorba de principiul nedeter- 
minării sau incertitudinii al lui Heisenberg. 


La nivel macroscopic, atunci când se fac măsurători, mărimile 
măsurate nu sunt practic afectate de operaţie. În microfizică, dimpotrivă, 


? M. Granell, Logica, Revista de Occidente, Madrid, 1949, p. 70. 

atunci când se încearcă măsurarea vitezei unei particule elementare, i se 
modifică starea: instrumentul de măsurat interacționează cu fenomenul, făcând 
să varieze în mod incontrolabil celelalte mărimi referitoare la particulă, 
respectiv coordonatele sale. Heisenberg a generalizat astfel de fapte şi a 
formulat principiul incertitudinii şi al nedeterminării, conform căruia 
măsurarea anumitor perechi de mărimi este absolut imposibilă. Astfel, nu se 
pot măsura simultan viteza (sau, mai riguros, impulsul) şi coordonatele care 
dau poziția unui electron. În mod mai precis, dacă se desemnează prin Axi 
valoarea erorii în măsurarea coordonatelor electronului şi prin Api valoarea 
erorii în măsurarea componentei corespunzătoare a impulsului acestui 
electron, se obține: 


Ax, - Ap, 2 h, 
unde A este constanta lui Planck. 


În termeni vagi, principiul lui Heisenberg implică imposibilitatea de 
a măsura simultan poziţia şi viteza unei particule subatomice. Principiul este 
valabil, de asemenea, la scara macroscopică: numai că în acest caz valorile 
erorilor în măsurarea vitezei şi a coordonatelor unui corp macroscopic sunt 
atât de mici în raport cu cantitățile obținute, încât pot fi neglijate. Este totuşi 
important să insistăm asupra faptului că obținerea simultană a vitezei şi a 
poziţiei unei particule elementare nu este posibilă şi că, prin urmare, există 
ceva inobservabil. Ştim astăzi că una din caracteristicile fizicii actuale, 
relativitatea şi teoria cuantelor, rezidă în ignorarea mărimilor inobservabile, 
considerate ca fiind lipsite de sens. Aceasta a fost de altfel lecţia analizei 
noțiunilor de spațiu şi de timp absolute, efectuată de Einstein: din punctul de 
vedere al fizicii, astfel de cantități sunt lipsite de sens pentru că nu vor putea 
fi niciodată observate şi măsurate, deoarece nu există o conexiune între ele şi 
mărimile fizice reale. 


Dacă p, este propoziția care asertează că un electron dat, e, are viteza 
v în momentul 4, iar pe este propoziţia de conformitate potrivit căreia 
electronul e are poziția (x, Ysa 2.) dată de coordonatele sale exacte în 
momentul £, atât p, cât şi pe au sens, în timp ce conjuncţia acestor propoziţii 
nu are. Acest lucru este surprinzător din punct de vedere al logicii uzuale 
deoarece, conform ei, conjuncţia a două enunţuri cu sens este întotdeauna un 
enunț cu sens. Deci, principiul incertitudinii conduce la un fel de paradox: 
fizica ar fi aparent ilogică. Este clar că dificultatea poate fi rezolvată în mai 
multe feluri, în special introducând în fizică nişte cantități non-observabile în 
mod absolut, ceea ce vine în contradicție cu tendința sa actuală. Este de 
asemenea posibil să se încerce elaborarea unei noi logici pentru fizică, 

transformând schemele logice tradiționale astfel încât să se adapteze la starea 
actuală a microfizicii: această cale a fost explorată de P. Février” şi de alți 
fizicieni şi logicieni, dar rezultatele obținute au fost criticate.!! 


Pentru noi nu este important faptul că tentativele de a construi noi 
logici adaptate unei fizici cuantice au eşuat sau nu; cu adevărat important 
este faptul că problematica ridicată de principiul lui Heisenberg atestă faptul 
că aplicarea logicii de stil tradițional la natură este mult mai complexă decât 
ne-am fi închipuit. În fond, experiența pare a arăta că schemele logice 
variază în decursul timpului şi sunt susceptibile de a fi dialectizate, analog 
teoriilor fizice. Așa cum am văzut deja, cunoaşterea rațională este în esență 
cunoaşterea organizată conceptual. Mai mult, în cazul tuturor domeniilor de 
obiecte este necesar să se judece şi să se infereze pentru a se dobândi 
cunoştinţe. Există aşadar, implicit sau explicit, o logică subiacentă oricărui 
context rațional sau oricărei clase de contexte similare. Și, confirmând 
reflecțiile precedente, nimic nu indică, în cazul în care ne limităm la criterii 
ştiinţifice şi pozitive, că această logică ar fi unică şi predeterminată. Mai 
mult, cei ce susțin că adevărata logică este logica tradițională nu par a ține 
seama de faptul că logica de origine clasică poate fi exprimată cu ajutorul 
diverselor sisteme axiomatice care, deşi în fond echivalente, diferă totuşi 
între ele în mod semnificativ. 


Primul principiu pragmatic al raţiunii este principiul sistematizării: 


Rațiunea se exprimă întotdeauna prin mijlocirea unei logici. 


Vom observa că principiul ar rămâne valid chiar dacă, în exercițiul 
său fundamental, rațiunea s-ar exprima prin mijlocirea unei singure logici. 
De altfel, ar fi poate mai bine să îl formulăm spunând că în contextele 
raționale se află întotdeauna, explicit sau implicit, un sistem logic. 


10 Vezi de exemplu P Février, «Les relations d'incertitude d'Heiselberg et la 
logique», în Travaux du IXe congres international de philosophie, vol. VI, Hermann, Paris, 
1937, pp. 88-94. 

1! Vom reveni la acest subiect în Secţiunea 8 din Capitolul II. 

"2 Pentru a completa cele spuse cu privire la principiul lui Heisenberg, reamintim că 
el se aplică de asemenea la noțiunea de undă. În fizica clasică se presupunea că măsurarea 
amplitudinii şi a fazei unei unde, adică a energiei sale în momentul ¢, sunt întotdeauna teoretic 
realizabile. Cu toate acestea, principiul nedeterminării introduce aici şi nişte critici severe: 
dacă AE şi At reprezintă respectiv marginile de eroare ale măsurării energiei £ a undei în 
momentul t şi ale măsurării lui /, atunci avem: AE: A/2 h. Astfel, o dată cu conceptul de undă 
apar dificultăți similare celor induse de noţiunea de particulă. În rezumat, nu se pot măsura 
simultan parametrii £ şi t ai unei unde. 


90 Logici clasice şi neclasice 


La prima vedere, principiul în discuţie pare criticabil. De exemplu, 
s-ar putea argumenta că dacă există diferite sisteme logice, nimic nu 
împiedică rațiunea să utilizeze simultan mai multe dintre aceste sisteme. 
Această critică este totuşi uşor de respins: combinarea mai multor sisteme 
logice utilizate în acelaşi timp, care trebuie să fie armonioasă, este în 
realitate un sistem unic. ”? 


Principiul despre care este vorba tinde doar să exprime clar faptul că 
utilizările legitime ale rațiunii se realizează prin intermediul unei logici. 
Rațiunea posedă un oarecare caracter ludic iar principiul insistă asupra 
faptului că regulile jocului trebuie să fie cunoscute, date. 


Cel de al doilea principiu pragmatic, numit principiul unicității, se 
enunţă în felul următor: 


Într-un context dat, logica subiacentă este unică. 


În mod metaforic, acest al doilea principiu ne asigură că, o dată 
regulile jocului fixate, ele nu mai trebuie schimbate. O schimbare ar 
modifica imediat jocul inițial, transformându-l în altul. Într-un mod mai 
exact, modificarea logicii subiacente unui context rațional îl preschimbă 
într-un context diferit. 


Există obiecţii faţă de acest principiu care survin automat. Astfel, de 
exemplu, critica deja menţionată împotriva principiului sistematizării poate 
fi aplicată şi principiului unității, dar poate fi şi respinsă în mod analog. O 
altă obiecţie ar fi aceea că, în activitatea sa reală, rațiunea nu explicitează 
nici un sistem logic, în timp ce ea se adaptează unor legi precum acelea ale 
identităţii şi contradicției. Riposta la această critică constă în a observa că nu 
este vorba aici de o chestiune de fapt, ci de una de drept: situația reală 
trebuie considerată dintr-un punct de vedere puțin idealizat. 


În sfârşit, există un al treilea principiu, principiul adecvării: 


Logica subiacentă unui context dat trebuie să fie aceea care i se 
adaptează cel mai bine lui. 


Semnificaţia acestui principiu poate fi rezumată în felul următor: în 
vederea studierii unui domeniu determinat de obiecte, reale sau ideale, trebuie 
ales sistemul de categorii raţionale şi de legi universale ce le guvernează care 
se adaptează cel mai bine la aceste obiecte. Formulat în acest mod, principiul 
adecvării pare atât de evident încât este greu să fie pus la îndoială. 


D Este ceea ce arată construirea «logicilor multideductive», vezi cu privire la 
acest subiect N.C.A. da Costa și M. Tsuji, «The Q product of abstract logics», Université 
de Sao Paolo. 

O sarcină extrem de importantă este aceea de a defini conceptul de 
adaptare, concept central al principiului adecvării. Într-adevăr, trebuie luați 
în considerare mai mulți factori: psihologici, sociali, estetici, istorici, 
epistemologici, de simplitate logico-formală, reținându-se doar câțiva dintre 
ei. Totuşi, este evident că rațiunea în general îşi alege regulile în funcţie de 
domeniul examinat. Să dăm un exemplu: în matematica tradițională, logica 
subiacentă este logica clasică deoarece este cea mai simplă şi cea mai 
comodă, în sensul în care se potriveşte cel mai bine matematicii. Pentru 
mecanica cuantică, în pofida tentativelor făcute de P. Fevrier, Reichenbach şi 
alții, pentru a modifica logica subiacentă se foloseşte în continuare logica 
clasică, mai ales din rațiuni de simplitate şi facilitate. Conform lui Gonseth,'“ 
elaborarea sistemelor logice se poate compara cu aceea a teoriilor fizice: 
nimeni nu ar putea crede că o astfel de teorie este validă în sine şi pentru 
sine, ci că numai experienţa o justifică şi îi fixează limitele de aplicare; în 
mod analog, sistemele logice îşi au jurisdicţiile lor delimitate de experiență 
şi de factori de natură pragmatică. 


Justificarea principiilor pragmatice este următoarea: fără primele 
două, nu există comunicare în ştiinţă, aşa cum o concepem astăzi. 
Într-adevăr, în actul de a comunica celuilalt fapte şi informaţii, folosirea 
limbajului este indispensabilă, făcându-se apel la conceptele potrivite (cel 
puțin la nivelul cercetării ştiinţifice). Or, dacă regulile ce guvernează 
simbolurile şi, indirect, conceptele, judecăţile şi raționamentele, nu ar fi 
relativ clare şi explicite, nu ar putea exista comunicare. Astfel, de exemplu, 
dacă se neagă o propoziţie p, iar negația sa nu este mai mult sau mai puțin 
definită, nu se ştie care este semnificaţia lui ~ p. Metaforic: nu poți participa 
la un joc dacă nu îi cunoşti regulile. Acest lucru este clar şi neîndoielnic, 
astfel încât nu suntem nevoiţi să insistăm asupra problemei comunicării. A 
fortiori, nu există ştiinţă fără o logică subiacentă. Cât despre principiul 
adecvării, justificarea sa rezidă în esenţă în faptul că avem neîncetat nevoie 
să cunoaştem şi să explicăm realitatea într-un mod comod, simplu şi, cum a 
observat Mach, economic. Schemele complicate şi prost adaptate la 
sistematizarea ştiinţifică a realităţii tind să fie înlocuite cu altele. Acest fapt, 
confirmat din plin de istoria ştiinţei, legitimează cel de-al treilea principiu 
pragmatic. Dorim să insistăm totuşi asupra unui aspect: nu avem pretenția 


1+ Poziţia lui Gonseth faţă de logică este foarte apropiată de cea pe care o prezentăm 
aici, cu diferenţa că ea ne apare mult prea radicală, neurmând destul de aproape progresele 
logicii matematice. Vezi F. Gonseth, Les fondements des mathématiques, Blanchard, Paris, 
1926, Les mathématiques et la réalité, Félix Alcan, Paris, 1936 şi Qu 'est-ce que la logique?, 
Hermann, Paris, 1937. 

de-a susține că logica unui context sau a unei familii de contexte este 
obținută întotdeauna prin aplicarea conştientă a principiilor pragmatice: 
dimpotrivă, în general, ea se constituie lent şi dialectic, ca evoluţia istorică a 
Ştiinţei la care se raportează contextul sau familia de contexte. Principiile 
pragmatice nu exclud anumite norme ideale, pe care progresul ştiinţific şi cel 
al gândirii raționale par a le respecta şi care apar la ora actuală explicit şi 
critic, de exemplu în matematică şi fizică, respectiv o dată cu logicile 
heterodoxe şi cu fundamentele logice ale mecanicii cuantice. Pe de altă 
parte, ele nu sunt principii absolute: poate că într-o zi ne vom abate de la ele; 
Chiar dacă nu ştim cum vom proceda în cazul unei astfel de abateri, a renunța 
la ele ar conduce în mod sigur la o ştiinţă excentrică şi bizară. 


În încheierea acestei secțiuni vom reaminti că ultimele două principii 
de care ne-am ocupat, precum şi primul, nu sunt incompatibile cu posibilitatea 
existenței unei singure logici: logica tradițională sau oricare altă logică. 


VIII. Principiul constructiv al raţiunii 


Fără primele două principii pragmatice nu poate exista un discurs 
propriu-zis; fără cel de-al treilea, nu putem beneficia din plin de uzul rațiunii. 
Atunci când enunțăm aceste principii vrem să scoatem în evidență, datorită 
lor, anumite caracteristici fundamentale ale modului în care este folosită 
astăzi rațiunea în mediul nostru ştiinţific occidental (cum ştiinţa şi gândirea 
occidentale sunt răspândite în întreaga lume, aceste caracteristici sunt 
universale), în plus, încercăm să explicităm anumite norme generale, mai 
mult sau mai puțin implicite, care reglează contextele raționale (numite şi 
contexte de expunere), aşa cum sunt ele concepute în mod vulgar. Deşi ar fi 
interesant, nu ne vom lansa în considerații istorice sau etnografice menite a 
ne arăta dacă principiile formulate rămân valide şi în alte epoci sau în alte 
culturi, ori dacă ar putea fi respinse în viitor. Am insistat deja asupra faptului 
că abordăm rațiunea din punct de vedere istoric, catalogându-i principiile 
actuale care guvernează contextul rațional în zilele noastre. S-ar putea 
întâmpla foarte bine ca unele cercetări empirice să ne pună în contact sau să 
ne dovedească existența unor culturi unde rațiunea se comportă într-un mod 
cu totul diferit. Cert este însă faptul că științele, fie ele formale sau ştiinţe ale 
realului, în forma lor actuală, întăresc teza noastră conform căreia principiile 
prezentate mai sus călăuzesc producţia finală şi sistematizată a activității 
noastre raționale. Poate că nu ar fi exagerat să spunem că fără ele nu poate 
exista un exercițiu propriu şi complet al rațiunii, aşa cum am definit-o; ar fi 

posibil să prezentăm argumente analoage celor ale iui Aristotel'5, fi. rm ând că 


principiul contradicției constituie o lege care trebuie să conducă obligatoriu la 
rațiune, căci Stagiritul nu a avut niciodată intenţia să legitimeze legea Contra- 
dicției (şi altele similare) numai pentru cultura elenă a epocii sale: în:acest caz, 
aşa cum se întâmplă în mod curent, filosofia caută «regularități absoute». 


Există un alt principiu extrem de important pentru rațiune, aşa cum o 
concepem astăzi, şi despre care ne vom ocupa în prezent. Mai înainte însă 
trebuie să intercalăm o analiză a ideii de intuiție. Nu este inutil si observăm 
că această analiză constituie un exemplu de metodă pe care am numit-o în 
Introducere analiză semiotică fără expedient de tehnici formale, şi care poate 
fi numită, mai simplu, analiză informală. În realitate, ea se dovedeşte a fi o 
metodă puternică de clarificare conceptuală şi nu doar un proces de elucidare 
a folosirii şi a semnificației cuvintelor şi a locuţiunilor ce merită a fi 
discutate în virtutea unor motive speciale. 


Cuvântul «intuiție» este folosit cu semnificaţiile cele mai variate. 
Dintre ele, reținem următoarele: 


1.  Cunoaştere intelectuală evidentă, obținută în mod nemijlocit şi, 
în consecință, opusă cunoaşterii discursive căreia îi serveşte în 
general drept punct de plecare; acesta este sensul cartezian. 


2. Cunoaştere directă, obţinută prin contemplare, pin viziune 
directă, a unui obiect prezent în gândirea noastră (dat al sensibi- 
lităţii, obiect intelectual, relație între concepte...) conform 
acestei semnificaţii, pe care o găsim la Kant, intuilia nu este 
neapărat o cunoaştere nemijlocită, ea putându-se dezvolta în mai 
multe faze. 


3. Modalitate cognitivă a cărei rădăcină nu se află în gândirea 
strictu sensu, ci în sentiment (intuiţia emotivă a lui Dilthey, prin 
care percepem sensul profund al vieţii şi al istoriei; intuiţia 
bergsoniană, un fel de simpatie spirituală ce ne dezvăluie 
lucrurile în ele însele, făcându-ne să pătrundem în ele; intuiţia 
mistico-religioasă) sau în voință (intuiţia volitivă a lui Maine de 
Biran (Volo ergo sum). 


4. Inspirația, un fel de ghicire a datelor referitoare la entități de 
diverse naturi şi a relaţiilor lor. 


5. Facultatea spiritului corespunzătoare unui tip determinat de 
cunoaştere intuitivă. 


'5 Aristotel discută despre principiul contradicției mai ales în cartea [ a Mezafizicii. 
Mai departe, în § 4 din capitolul II, vom vorbi despre poziția Stagiritului faţă de acest principiu. 

Intuiția proprie disciplinelor formale se ancorează în funcțiile 
superioare ale spiritului, independent, în principiu, de sensibilitate (i.e. de 
intuiţia sensibilă, atât internă cât şi externă), de memorie şi de imaginaţie. O 
vom numi intuiție intelectuală sau rațională. Facultatea ce îi corespunde este 
rațiunea; la drept vorbind, fără intuiţie intelectuală nu există nici conceptua- 
lizare, nici judecată, nici raționament. În realitate, intuiţia intelectuală este 
capabilă să perceapă conexiuni între datele intuiției sensibile, precum şi între 
obiectele şi relațiile definite conceptual. Acest lucru poate fi înțeles din 
primele două accepțiuni ale cuvântului «intuiție». Astfel, vedem intuitiv că 
albastrul şi roșul sunt atribute distincte şi că, dată fiind semnificația 
silogismului în Barbara, el este valid. După cum au clasificat-o unii filosofi, 
intuiţia pe care am descris-o este formală. În logică și în matematică nu 
avem nevoie de o intuiție rațională materială, adică de o intuiţie care să ne 
pună în contact cu realități supra-sensibile şi inaccesibile gândirii. 


Disciplinele formale sunt în esență discursive. Astfel, discursul se 
dezvoltă în diferite faze şi fiecare dintre ele trebuie înțeleasă sau intuirionată 
(sb. t.), cum a arătat deja Descartes. Chiar dacă raționăm simbolic sau formal, 
diferitele etape elementare ale evoluției discursului trebuie să fie evidente şi 
clare, altfel nu ar exista raţionament, iar omul nu ar şti ce este pe cale să 
facă. Limbajului T din § 6 i se pot adăuga reguli de inferență şi axiome 
adecvate, axiomatizând astfel o teorie dată, în aşa fel încât deducţiile să se 
efectueze formal, fără a se lua în considerare semnificația simbolurilor; 
totuşi, şi aici, folosirea regulilor de deducție, identificarea grafică a axiomelor 
etc., presupune intuiţia. Ce înseamnă «intuiţie» în acest caz? Înseamnă două 
lucruri: 


1. viziunea directă asupra obiectelor cu care se lucrează. Nu este vorba 
aici de o intuiţie sensibilă, pentru că formulele nu sunt neapărat de 
lungime finită, dacă admitem recursul la anumite principii metateo- 
retice etc. Intuiţia sensibilă ne ajută, dar intuiţia intelectuală 
predomină, idealizând şi amplificând materialul furnizat iniţial de 
sensibilitate. Există o vizualizare prevăzută cu o anumită evidență, a 
situațiilor idealizate, întemeiate pe intuiţia sensibilă; 

2. cunoştinţele nemijlocite, referitoare la obiecte şi la relații, şi având 
un grad determinat de evidenţă şi de claritate. 


În fond, aceste două semnificaţii ale termenului «intuiție 
intelectuală» nu sunt decât una singură: nu poate exista cunoaştere nemijlo- 
cită şi evidentă fără contemplarea obiectelor cu care lucrăm sau măcar a 
relaţiilor conceptuale ce le definesc; în mod analog, nu există contemplare 
intelectuală care să nu ne permită să formulăm judecăţi directe, cu grade 

variate de evidență. In continuare, cele două forme ale intuiției raţionale nu 
vor fi distinse explicit: atunci când va fi necesar să facem o distincție, ea va fi 
evidentă din context. 


Deci se poate trage concluzia că intuiţia intelectuală sau rațională nu 
ia naştere nici în intuiţia sensibilă, nici în memorie şi nici în imaginaţie. Ea 
este pură: independentă de aceste facultăţi şi de datele empirice, cel puțin de 
drept. Dacă putem concepe o formă oarecare de dependenţă, acest lucru nu 
se produce decât dintr-un punct de vedere euristic. 


Vom mai insista asupra faptului că intuiţia nu poate fi încadrată în 
disciplinele formale. Aşa cum am remarcat deja, în aceste discipline 
cunoștințele nu pot fi numai discursive. În consecință, există judecăţi 
nemijlocite: putem încerca să le formulăm ca enunțuri primitive servind 
drept bază dezvoltării axiomatice a teoriilor deductive, şi în acest caz ele 
sunt arbitrare şi convenţionale. În geometria elementară, de pildă, postulatele 
sunt sugerate de experiență, dar din punct de vedere logico-matematic ele 
devin afirmaţii arbitrare şi convenţionale constituind baza ştiinţei lui Euclid. 
Într-un anumit sens, acest lucru este adevărat. Cu toate acestea, matematica 
nu este pur convenţională: aşa cum am spus mai sus, la nivel sintactic 
enunțurile trebuie să aibă un conţinut şi, în plus, să fie bazate pe intuiție. Chiar 
dacă reducem metamatematica la un minimum admisibil, gândirea intuitivă 
este absolut indispensabilă. Să reamintim că Bourbaki dezvoltă matematica 
într-un mod complet formalizat, la urma urmei, în metamatematică este 
nevoie să se recurgă la intuiție, de exemplu pentru a enunţa şi a stabili criteriile 
de formare și de deducție!€. 


În mod similar, înțelegerea unui concept, în sensul logicii 
tradiționale, se compune din două părți; la rândul lor, acestea din urmă, fiind 
concepte, sunt compuse şi ele din părți etc.; cu toate acestea, astfel de părți, 
fiind fracționate, sfârşesc prin a se baza pe intuiţia rațională sau sensibilă. 
Acest lucru se întâmplă, de exemplu, când definim un termen prin definiția 
ostensivă, adică indicând ce anume denotă. Elementele primitive ale concep- 
telor sunt obținute, în ultimă instanță, prin intuiție. 


Intuiția rațională nu este însă nici absolută, nici infailibilă. 
Dimpotrivă, ea este lucrată (pentru a folosi expresia lui Bachelard) şi 
dialectizabilă. De altfel, orice dialectică a rațiunii este mai ales o dialectică a 
intuiției intelectuale”. 


16 N. Bourbaki, Théorie des ensembles, Hennann, Paris, 1966, capitolele 1 şi 2. 
1 În capitolul IV vom trata din nou despre intuiţie. 

În matematica intuiționistă există o vizualizare intuitivă a entităților 
de care se ocupă. Este vorba de intuiţia intelectuală, iar următorul citat din 
Heyting este semnificativ în acest sens!*: 


«După Brouwer, matematica se identifică cu partea exactă a gândirii 
noastre. O ştiinţă conţine matematică în măsura în care postulează aserțiuni 
exacte; cu toate acestea, a folosi formele matematice nu constituie un 
privilegiu al ştiinţei întrucât ele se manifestă în mod normal şi în gândurile 
din viața cotidiană, fiind utilizate spontan şi adesea inconştient... Rezultă de 
aici că nici o ştiinţă, nici măcar filosofia sau logica, nu poate constitui o 
presupoziție pentru matematică. A folosi în matematică teze filosofice sau 
logice, indiferent care ar fi acestea, ca mijloace de demonstraţie, ar însemna 
a te închide într-un cerc, căci formularea acestor teze presupune a considera 
conceptele matematice ca fiind deja construite. În acest sens, dacă matema- 
tica nu trebuie să aibă presupoziţii, nu îi mai rămâne altă sursă decât o 
intuiție care ne pune în faţa ochilor concepţiile şi concluziile sale clare în 
mod nemijlocit. Să nu interpretăm această intuiție brouweriană ca şi cum 
ne-ar da, în mod «mistic», o viziune asupra lumii. Ea nu este nimic altceva 
decât facultatea de a considera separat anumite concepte şi concluzii ce 
intervin în mod normal în gândurile noastre obişnuite. Faptul că conside- 
rațiile filosofice prezentate aici pot fi utile pentru a se ajunge la atitudinea 
fundamentală favorabilă înţelegerii matematice pure nu intră în contradicție 
cu independența matematicii faţă de filozofie. În timp ce folosirea unor 
concepte matematice în raționamentele empirice este de la sine înțeleasă, 
sistemele matematice nu pot fi izolate decât intensional, iar construirea şi 
cercetarea susținută a unor astfel de sisteme pretind o atitudine mentală 
specială. O dată acest lucru stabilit, consideraţiile preliminare sunt de prisos 
pentru dezvoltările matematice.» 


După Brouwer, matematicianul nu descoperă entităţile matematice: 
el creează entitățile pe care le studiază. Astfel, activitatea matematicianului 
creează şi dă formă entităților matematice. Referitor la această activitate, 
Heyting spune”: 


«Elementul cel mai important al acestei activități constă în a izola un 
obiect sau un complex de senzații, ceea ce dă naştere ideii de entitate 
matematică; apoi, posibilitatea unei reprezentări indefinite a acestui act de 
creație a unei entități duce la conceptul de număr natural. Din acest punct de 


i A. Heyting, Les fondements des mathématiques, intuitionnisme, théorie de la 
démonstration, Gauthier — Villars, Paris, 1955, pp. 13-14. 

19 A. Heyting, Les fondements des mathématiques du point de vue intuitionniste, 
notă inclusă în cartea: F. Gonseth, Philosophie mathématique, Hermann, Paris, 1939, p. 73. 

vedere nu suntem obligaţi să atribuim numerelor o existență independentă de 
spiritul care le creează. Matematicianul intuiţionist, în calitatea sa de mate- 
matician, nu se va opune unei filosofii care va susţine că spiritul, în activi- 
tatea sa creatoare, reproduce ființele lumii transcendente, ci va considera 
această doctrină ca fiind prea speculativă pentru a servi drept bază mate- 
maticii pure». 


Intuiţioniştii afirmă fără încetare că în matematica brouweriană se 
vorbeşte de construcţii mentale şi de proprietăţile lor, şi că una din 
caracteristicile enunțurilor matematice rezidă în faptul că sunt evidente, clar 
inteligibile. Şi tot Heyting scrie următoarele: 


«Propoziția că există un număr n cu o proprietate determinată (de 
exemplu că zecimalele (n -2),(n —1) şi n din dezvoltarea lui m fac 777) 


semnifică posibilitatea de a construi mental acest număr, adică de a-l calcula. 
Negaţia unei propoziţii semnifică posibilitatea de a readuce la contradicție 
presupunerea că un astfel de număr n a fost calculat. Nu este vorba aici de 
definiții arbitrare; semnificația propoziției citate nu ar putea fi calculată în alt 
mod decât prin recursul la ideea unei existenţe transcendente a numerelor. 
Or, acceptând aceste definiţii, vedem că nu este necesar să presupunem că în 
toate cazurile una din cele două posibilități ar fi realizată; această presu- 
punere ar trebui să se bazeze ea însăşi pe ideea unei lumi transcendente unde 
posibilitatea de a-l calcula pe n ar fi reală. Precizăm că nu respingem 
principiul terțului exclus ca fiind fals; ne mărginim să îl considerăm 
inadecvat pentru a servi drept bază matematicii». 


Trebuie totuşi să înțelegem că intuiţia brouweriană este o intuiție ce 
se referă în mod primordial la situaţii abstracte şi idealizate: când intuițio- 
nistul afirmă, de exemplu, că un număr poate fi construit mental, este 
echivalent cu a afirma în general că, în principiu, anumite construcţii sunt 
posibile. Într-adevăr, enunţul: 


(x= 10°") 


este adevărat din punct de vedere intuiționist. Cu toate acestea, dacă suntem 
capabili să efectuăm construcția mentală corespunzătoare lui 10, nu la fel se 
întâmplă cu: 
1 o!” 
În acest caz, avem doar intuiţia posibilității ideale a construcției 
corespunzătoare, a metodei care ne permite în principiu să o realizăm. 


20 A, Heyting, /bid. 

Dimpotrivă, în matematica tradițională nu există intuiţia obiectelor 
studiate, cel puțin nu o intuiție similară celei a construcțiilor, fie ele 
idealizate, din matematica lui Brouwer şi Heyting. Aşa se întâmplă, de 
exemplu, în cazul cardinalelor transfinite; în mod analog, nu există o viziune 
directă, constructivă, fie şi idealizată, asupra totalității numerelor reale 
introduse uzual în analiză (cu ajutorul tăieturilor lui Dedekind, al succesiu- 
nilor lui Cauchy etc.). Avem însă intuiţia sistemului relaţiilor ce compun 
definițiile obiectelor menţionate, sistem furnizat în general prin intermediul 
sistemelor axiomatice. Aceasta era, în mai mare sau mai mică măsură, 
concepția lui Hilbert, conform căreia există două matematici: cea intuitivă şi 
cea simbolică (sau ideală). Caracterul intuitiv şi evident al primei ar putea 
servi spre a o legitima; cu toate acestea, după părerea lui, există o singură 
cale pentru a o legitima pe cea de a doua: a dovedi, prin metode finitiste, că 
ea este consistentă — vis care a fost practic distrus de Gödel. 


E clar că ne putem imagina entitățile matematice clasice. Totuşi, 
aceasta nu înseamnă că suntem capabili să le intuim, lucru verificat în cazul 
construcțiilor brouweriene. Marea lecție a lui Hilbert a constat tocmai în a 
arăta că metoda axiomatică este singura cale de acces la teoriile clasice ale 
matematicii unde evidența intuitivă nu îşi găseşte pe deplin locul. Aşa cum 
vom constata mai departe în mod mai amănunțit, nimic nu justifică, în 
stadiul actual al evoluţiei disciplinelor formale, existența unei intuiții 
referitoare la entitățile platonice ale teoriilor deductive tradiționale. 


Dar să ne întoarcem la intuiţia brouweriană. Este clar că, fiind ideali- 
zată, i.e. prezentând situaţii şi procese idealizate ce depăşesc experiența 
concretă, ea nu este sensibilă iar asemănarea dintre doctrinele lui Brouwer şi 
Kant este doar aparentă. Pentru a insista asupra acestui ultim aspect, să 
observăm puțin conjectura lui Goldbach: 

Orice număr natural par mai mare ca 2 este suma a două numere (g) 
prime. 


Eya (1) 


nu este adevărată pentru intuiționişti cu excepția cazului în care (g) este 
demonstrată sau se dovedeşte că g este absurd, i.e. se demonstrează ~g. 


Fie acum enunţul: 
Dacă n este un număr natural par mai mare ca 2 şi mai 


3 A 10: : z : 
mic decât 10!“ atunci n nu e suma a două numere prime. (g') 


Atunci, referitor la 


g yag (2) 

. i i: P 10 ° . 
totul se schimbă: cum numerele n astfel încât 2<n<10' aparțin unei 
mulțimi finite, se constată că, în principiu, pot fi efectuate operaţiile necesare 
pentru a demonstra g'sau g”. 


Indiscutabil că afirmând în mod clasic adevărul lui (1) se idealizează 
la maximum noțiunea de număr natural. Cu toate acestea, (2) conţine de 
asemenea un anumit grad de idealizare şi de extrapolare pomind de la 
activități mentale executabile. În orice caz, o afirmație ce poate fi admisă 
intuitiv ca adevărată şi care nu ne compromite cu nici o idealizare foarte 
pronunțată este următoarea: 


gvagg (3) 
unde g” este enunţul: 


Orice număr natural par cuprins între 2 şi 45 este suma , 
a două numere prime. (g”) 


Pentru intuiţionişti, atât (2) cât şi (3) sunt adevărate; dar există o 
prăpastie între aceste propoziţii, deoarece 10% este un număr uriaş, iar 
operaţiile pentru a-l confirma pe (2) nu vor putea fi niciodată realizate efectiv. 


Faptul că intuiţia brouweriană este idealizată a provocat apariția unor 
concepte ca acelea ale lui Griss şi Essenin-Volpin. Conform celei dintâi, în 
matematica intuiţionistă nu trebuie să figureze nici o negație: singura 
finalitate este aceea de a trata construcțiile şi proprietățile lor pozitive. Căci 
folosirea negaţiei implică, în anumite cazuri, faptul de a admite posibilitatea 
unei construcții C şi de a dovedi apoi că C nu există, pentru a ajunge la 
absurd; dar cum să fie justificată validitatea unor raționamente intuitive şi 
constructive referitoare la nişte construcţii absurde, care nu există? După 
Griss, aceste raționamente sunt iluzorii şi nu pot fi justificate teoretic; 
folosirea negaţiei are do: o valoare euristică pentru activitățile prema- 
tematice. Essenin-Volpin încearcă la rândul lor să stabilească un gen de 
intuiționism şi mai radical decât cel al lui Brouwer, unde idealizările sunt 
aproape în întregime absente, unde nu se mai manipulează decât construcții 
concrete: matematicianul rus reduce aproape intuiţia autorizată în mate- 
matică la intuiţia sensibilă?!. 


21 AS. Essenin — Volpin, «Le programme ultra-intuitionniste des fondements des 
mathématiques», în /n/înitistic methods, Proc., Symp. Foundationes of Math., Varşovia (1959), 
Pergamon, Oxford, 1961, pp. 201-223, şi «The ultra-intuitionistic criticism and anti-traditional 
program for the foundations of mathematics»,în /ntuitionism and proof theory, Proc. Conf. 
Bufjalo (1968), editat de A. Kino, J. Myhill şi R.E. Wesley, North — Holland, Amsterdam, 
1970, pp. 3-45. 

Diferenţa dintre doctrina lui Brouwer şi atitudinea mentală de muncă 
a matematicianului tradițional se stabileşte în felul următor: pentru cel de-al 
doilea, enunțurile matematice sunt independente de procesul cunoaşterii, 
întrucât se referă la realități platonice; pentru primul, enunțurile matematice 
reprezintă, în fond, creaţii ale unui matematician ideal, dependente prin urmare 
de procesul idealizat al cunoașterii. Ceea ce încearcă să facă Essenin-Volpin 
cu ultraintuiționismul lor este să înlăture idealizările matematicii brouweriene 
luând în considerare doar ceea ce matematicianul poate construi efectiv şi 
cunoaşte clar şi pozitiv în munca sa cotidiană, fără idealizări sau extrapolări. 
Pentru matematicianul tradițional tipic nu există nici o distincţie epistemo- 
logică fundamentală între perceperea finitului şi a infinitului actual. Brouwer 
consideră totuşi că matematicianul ideal este capabil să perceapă intuitiv 
finitul — mic sau mare —, însă numai parțial. În sfârşit, ultraintuiționistul 
crede că doar finitul de mici dimensiuni poate fi perceput intuitiv: finitul de 
mari dimensiuni şi infinitul nu pot fi percepute decât potenţial. Deşi 
restrictive, metodele ultraintuiționiste aplicate la studiul metateoretic al 
sistemelor formale ale matematicii ordinare conduc la rezultate semnifi- 
cative. Nu pretindem, evident, să facem o descriere perfectă a ultraintuițio- 
nismului, dar vom avea ocazia să vorbim din nou despre această doctrină. 


Dacă aşa stau lucrurile, logica şi matematica actuale depind de 
intuiţia intelectuală. Într-adevăr, o intuiţie cel puţin la fel de putemică cum 
este intuiţia intuiționistă se dovedeşte indispensabilă pentru ştiinţele formale, 
aşa cum am semnalat deja. În rezumat: în elaborarea limbajelor formale, în 
sistemul finitist şi metateoretic al teoriilor formalizate şi în construirea unor 
noi sisteme logice, există în mod necesar o activitate rațională subiacentă, de 
natură constructivă şi intuitivă; este universal admis astăzi că nu poate exista 
o aritmetică formalizată fără o aritmetică intuitivă. În centrul acestui subiect 
se află vechea dispută dintre Russell şi Poincaré: primul credea că aritmetica 
poate fi redusă la logică, conform dorinţei lui Frege, prin definirea noțiunii 
de număr natural pornind de la idei logice mai simple, grație unui simbolism 
logic formal adecvat. Cât despre Poincaré, el insista asupra faptului că 
aritmetica era deja implicită când Russell îşi scria simbolurile, când încerca 
să le diferenţieze, să le organizeze în expresii simbolice, să le izoleze sau 
când îşi elabora limbajul artificial şi pasigrafic. Astăzi ştim că amândoi aveau 
parțial dreptate. De altfel, Bourbaki, de exemplu, prezentând în sistemul său o 
definiție a numerelor naturale, spune clar că ele nu trebuie confundate cu 
întregii intuitivi, neformalizați, care apar în matematică. În tratatul său, 
Bourbaki foloseşte puţin întregii intuitivi, dar în cazul în care am întreprinde 
un studiu aprofundat al problemelor metateoretice ridicate de teoriile 
prezentate, am fi obligaţi să lărgim contrapartea intuitivă a operei sale. 

În ştiinţele formale şi în ştiinţele realului, orice activitate rațională 
importantă presupune ceva comparabil cu aritmetica intuiționistă şi cu logica 
corespunzătoare. Vrem să spunem prin aceasta că orice activitate rațională 
conţine implicit sau explicit ingredientele constructive a căror sistematizare 
ne este oferită de aritmetica şi de logica intuiţionistă. Pe scurt, mai există 
următorul principiu fundamental al raţiunii, pe care îl vom numi principiul 
constructivităţii: 


Exerciţiul deplin al rațiunii presupune că raţiunea posedă o anumită 
capacitate intuitivă, de idealizare constructivă, ale cărei trăsături specifice 
sunt descrise de aritmetica intuiționistă (incluzând logica subiacentă). 


Ne-am putea întreba de ce am formulat principiul de mai sus fără a 
face apel la toate matematicile intuiționiste. Răspunsul este simplu: în realitate, 
pentru utilizările normale ale rațiunii, i.e. în construirea contextelor raționale 
ordinare, nu este nevoie de mai mult (restul părții tehnice a intuiționismului 
are doar o valoare matematică). Pe de altă parte, ne-am mai putea întreba de ce 
nu se pretinde mai puţin, de exemplu aritmetica intuiționistă minimală sau 
matematica fără negaţie a lui Griss, restrânsă la numerele naturale (sau chiar o 
formă radicală de intuiționism cum este cea a lui Essenin-Volpin). Din nou 
răspunsul este simplu: în stadiul actual al evoluţiei ştiinţei nu este nici 
necesar, nici convenabil să se pretindă mai puţin. Nu este totuşi exclusă 
posibilitatea ca în viitor să fie adoptată o poziţie extrem de sofisticată şi de 
radicală ca aceea a lui Essenin-Volpin. (E bine să menţionăm că cercetările 
logicianului rus nu vizează distrugerea matematicii tradiționale, cum s-a 
întâmplat în cazul lui Brouwer. Este vorba mai degrabă de a o fundamenta 
pe principii care, după părerea sa, sunt mai solide, încercând, cu metodele 
sale, să demonstreze consistenţa teoriei formalizate a mulțimilor a lui 
Zermelo-Fraenkel). 


IX. Concepţiile dogmatice şi dialectice ale rațiunii 


La începutul acestui capitol am schițat două concepţii referitoare la 
rațiune: concepția dogmatică și concepţia dialectică. În prezent, distincția 
capitală între ele poate fi stabilită cu ajutorul principiilor sistematizării, 
unității şi adecvării. (În ceea ce privește acest aspect, din raţiuni evidente, nu 
este necesar să ne ocupăm şi de principiul constructivității). 


Pentru dogmatici, logica tradiţională este logica unică şi exclusivă 
rezultată din principiile pragmatice. Rațiunea posedă, ca să spunem aşa, un 
nucleu fundamental al cărui principiu se cristalizează în legile logicii 
tradiționale. Acesta sunt universale şi absolute, valabile pentru totdeauna, 
independent de obiectele la care se aplică rațiunea. Dogmaticii recunosc că 

activitatea intuițională se poate adapta la cele mai diverse tipuri de obiecte. 
Totuşi, spiritul, parcurgând diferitele regiuni de obiecte, rămâne acelaşi: 
materia cunoaşterii se schimbă, nu forma. Aceasta din urmă este sistema- 
tizată în logica tradițională, în timp ce, pentru a cunoaşte mai bine materia, 
spiritul recurge la metode potrivite, cu caracter special, care completează 
logica formală. Obiectivul logicii aplicate, adică al metodologiei, chiar 
acesta este: a studia metodele specifice fiecărei ramuri a ştiinţei, cu ajutorul 
cărora rațiunea se adaptează la diferitele metode, păstrând totuşi invarianța 
formelor vali de ale ştiinţei. 


Aşa cum am observat deja în cazul lui Aristotel, putem găsi doctrine 
speculative subiacente concepțiilor dogmatice. 


Se pot aduce numeroase obiecții împotriva elucubraţiilor specu- 
lative, în general, şi împotriva anumitor forme de realism platonic în special, 
cu privire la logică şi la matematică. Ne vom limita la platonismul comun: 


l. Acesta nu explică, în mod suficient de clar, faptul că teoriile 
logico-matematice pot fi dialectizate. De exemplu, este dificil 
pentru platonician să depăşească paradoxurile teoriei mulțimilor, 
ca acelea ale lui Russell, Cantor şi Burali-Forti, toate explicaţiile 
Şi soluţiile menite a le evita apar, din punct de vedere platonician, 
ca fiind artificiale şi ad hoc. 


2. Cunoaşterea directă a unor universalii bine determinate al căror 
studiu constituie finalitatea ştiinţelor formale, implică existența 
unei intuiții intelectuale şi materiale, intuiție combătută de Kant. 
De altfel, se va observa că intuiţia este dialectizabilă şi că, eo ipso, 
aşa cum vom vedea, structura proprie a universaliilor logico- 
matematice este şi ea dialectizabilă, minând bazele platonismului 
ordinar. 


3. Platonicienii ajung cu uşurinţă la nişte extreme care şochează 
simțul comun. De exemplu, Bertrand Russell, pe vremea când era 
platonician, credea că universaliile şi adevărurile ce se referă la ele 
sunt eteme şi independente de existența spiritelor care le cunosc. 
De aici se trăgea concluzia că, de pildă, conjuncţia «şi», cuantorul 
«toți», precum şi legile care le guvemează, posedă o anumită 
demnitate ontologică neavând nicidecum de-a face cu gândirea 
care aparent le-a creat. 


4. Un alt aspect discutabil este următorul: entitățile platoniciene se 
limitează la domeniul posibilului: cercul pătrat al lui Meinong şi 
mulțimea R a lui Russell nu există, nici nu subzistă. Cum vom 
vedea, există aici ceva extrem de îndoielnic. 

5. În sfârşit — și aceasta este principala obiecţie din punctul nostru de 
vedere —, dezvoltând o filozofie ştiinţifică, trebuie să evităm 
teoriile speculative, înlocuindu-le cu altele, pozitive. Speculaţia nu 
îşi are locul în desideratum-ul nostru”. 


Întrucât speculația constituie, în general, suportul şcolilor dogmatiste, 
ele nu mai pot fi, pe bună dreptate, considerate doctrine pozitive ale logicii şi 
ale matematicii; cum vom vedea, a cincia obiecţie este fatală, din punctul 
nostru de vedere, oricărei concepții dogmatiste cu aspect speculativ. 


Conform concepţiei dialectice, nucleul rațiunii este format astăzi din 
cele trei principii pragmatice, în special din primele două, şi din acela al 
constructivității. Rațiunea se poate exercita prin sisteme logice diferite de 
sistemul clasic: principiile pragmatice şi cel al constructivității nu constituie 
un sistem de ecuaţii determinând o soluție. În realitate, există soluții altema- 
tive şi complementare, supuse chiar contingenţelor istoriei rațiunii. 


Următoarea comparaţie poate ilustra această explicaţie: nimeni nu 
neagă că metodologia a evoluat şi, aşa cum totul pare să o indice, nu există 
metodologie (ştiinţifică) absolută. Un studiu sumar al bibliografiei privind 
istoria şi metodologia ştiinţelor confirmă acest fapt. Foarte bine: apărătorii 
poziţiei dialectice susțin că în cazul logicii formale, ca expresie a legilor 
validității gândirii raționale, se petrece deva asemănător: ea nu rămâne 
imuabilă în decursul istoriei rațiunii, cum ar spune Brunschvicg, ea este 
imanentă acestei istorii, supusă tuturor vicisitudinilor. 


Concepţia ce decurge în mod natural din istoria ştiinţelor formale 
este cea dialectică: ea nu încearcă nici să extrapoleze, nici să facă apel la 
speculație, deoarece istoria însăşi nu încurajează acest gen de procedee care 
amenință să distrugă toate castelele speculative ce îşi caută un loc în afara 
istoriei. Unele dintre concluziile cercetării pozitive şi ştiinţifice, prevăzută cu 
o dimensiune istorică, aşa cum o vom prezenta în această lucrare, pot fi 
anticipate (ele vor servi drept bază pentru a răspunde la întrebările formulate 
în Introducere): 


I. Logica are o funcţie regulatoare cu privire la elaborarea contex- 
telor expunerii şi la comunicare în general). 


II. Deşi sunt posibile mai multe sisteme logice, alegerea unuia dintre 
ele într-un scop determinat nu este arbitrară, întrucât principiile pragmatice 
reduc mult libertatea acestei alegeri. 


2 soa ga 7 7 š 
? Aceste critici nu se aplică tuturor formelor de platonism şi mai ales nu plato- 
nismului pe care îl vom apăra mai departe. 

III. Limbajul uzual nu este supus decât în parte canoanelor logicii. 
Orice sistem logic constituie o extensie idealizată şi o perfecţionare a proce- 
selor logice informale. 


IV. Legile logicii nu pot fi justificate în mod empiric, aşa cum dorea, 
de pildă, Mill; dimpotrivă, ele diferă de legile ştiinţelor naturale. Cu toate 
acestea, necesitatea lor, opusă contingențţei ştiinţelor naturale, este mai 
degrabă aparentă decât reală. La urma urmei, acest caracter de relativă 
necesitate a normelor logice, care nu poate fi negat, provine din împrumutul 
de la sisteme de categorii raţionale adecvate ce satisfac principiile 
pragmatice şi constructive ale raţiunii. 


V. Orice doctrină logică este în principiu dialectizabilă; în consecinţă, 
derivarea legilor logice din propoziţiile ontologice, din legile ființei, 
reprezintă un procedeu îndoielnic şi discutabil; acelaşi lucru se întâmplă cu 
derivaţia inversă; a infera teorii ontologice din logică. 


Spiritul ce animă doctrina dialectică este foarte bine exprimat în 
următorul pasaj din Ortega y Gasset, deşi, în calitatea sa de bun filosof, 
filosoful spaniol exagerează şi deformează puțin situația reală: 


«S-a întâmplat cu logicitatea acelaşi lucru ca în celelalte mari 
domenii ale ştiinţei: a fost temeinic explorată. Iar atunci când s-a dorit în 
mod serios să se construiască logica în mod logic — în logistică, în logica 
simbolică şi în logica matematică —, s-a observat că acest lucru era imposibil 
şi s-a descoperit că nu există nici un concept ultim şi identic din punct de 
vedere logic, că nu există lege despre care să putem fi siguri că nu implică 
contradicția, că există legi care nu sunt nici adevărate nici false, că există 
adevăruri despre care se poate demonstra deşi nu sunt demonstrabile şi că 
există, astfel, adevăruri ilogice. Ipso facto, perspectiva s-a schimbat total o 
dată cu apariţia logicianului plămădit din ilogicitate, dispare distanța patetică 
existentă în celelalte forme de gândire. Se dovedeşte acum că gândirea 
logică nu este o astfel de gândire — presupunând că aceasta ar exista —, şi că 
poate fi vorba doar de ideea unei gândiri imaginare, adică un simplu ideal şi o 
utopie ce se ignora pe sine. Creaţie a sfârşitului Greciei, Logica lui Aristotel 
este la fel de ireală — din rațiuni analoage — ca Republica lui Platon»”. 


Poate părea bizar că i-am clasificat pe Camap şi Quine printre 
dogmatici, întrucât aceşti filosofi nu par a se sprijini pe doctrine speculative 
pentru a-şi justifica ideile. În realitate, ei adoptă în multe dintre scrierile lor o 
atitudine analitică şi critică, similară celei din acest eseu. Este prin urmare 
necesar să justificăm includerea lui Carnap şi a lui Quine în sfera dogma- 


ci Ortega y Gasset, Apuntes sobre el pensamiento, suteurgia y demiurgia, Obras 
Completas, Revista de Occidente, Madrid, 1946-47, V, p. 524. 

ticilor. lar ceea ce vom spune cu privire la acest subiect are valoare generală, 
putându-se aplica şi altor gânditori. 


Trebuie să insistăm mai întâi asupra faptului că distanța stabilită de noi 
între dogmatici şi dialecticieni nu are ambiția de a fi riguroasă. Iată motivele: 


1. În elaborarea doctrinelor lor, adepții concepției dogmatice nu 
folosesc întotdeauna argumente speculative şi, mai ales, meta- 
fizice. De exemplu Carnap apără logica tradițională, opunându-se 
sistemelor cum ar fi sistemul intuiționist, argumentând în mod 
pozitiv şi negând complet legitimitatea speculaţiei (dar, în fond, 
cum am mai arătat, negația speculaţiei constituie o formă de 
speculație...) La rândul său Quine, deşi adoptă în mai multe 
dintre lucrările sale o atitudine critică analoagă celei apărate aici, 
face apologia impenitentă a supremaţiei şi a caracterului cvasi 
absolut al logicii tradiționale. 


2. Modul de a pune problema fundamentelor logicii variază în 
decursul vieții gânditorilor. Astfel, în anumite lucrări, Quine?* pare 
a fi un continuator al logicismului, mergând pe urmele lui Frege şi 
ale lui Russell; în altele, apără caracterul relativ al logicii”, fără a 
prezenta însă vreo dovadă în acest sens; în sfârşit, în unele 
lucrări”$, el afirmă, cum am arătat mai sus, incontestabilitatea logicii 
clasice bazându-se pe argumente de tip gramatical, stimulate de 
cercetările lui Tarski. Totuşi, cel mai surprinzător este cazul lui 
Bertrand Russell; am văzut deja că el a profesat la început 
platonismul şi că, încercând să dezvolte o filozofie coerentă a 
logicii şi a matematicii, a rămas într-o oarecare măsură fidel siste- 
mului din Principia considerat a fi constitutiv pentru logică chiar 
şi după ce a abandonat platonismul. Cu toate acestea, într-o 
scrisoare din ultimii săi ani de viață”, el afirmă că logicile 
bivalentă şi polivalentă sunt, ambele, legitime, fiecare dintre ele 
avându-şi câmpul de aplicaţie adecvat. lată motivele pentru care ni 
se pare interesantă o clasificare a contextelor expunerii în dialec- 
tică sau în dogmatică, în funcție de conţinutul lor, şi nu de autorii 
lor sau pur şi simplu din comoditate, încercându-se etichetarea 
acestor autori ca dialecticieni sau dogmatici. 


24 W.O. Quine, «New foundations for mathematical logic», American Math. 
Monthly, 44 (1937), pp. 70-80, reprodus în From a Logical Point of View, Harvard University 
Press, Cambridge, 1953, şi Mathematical logic, Harvard University Press, Cambridge, 1951. 

235 Methods of Logic, H. Holt, New York, 1950. Vezi în special introducerea acestei 
lucrări. 

% Philosophy of Logic, Prentice — Hall, Englewood Cliffs, 1970. 

21 Bertrand Russell responde, Granica Editor, Buenos Aires, 1971, p. 154. 


106 Logici clasice şi neclasice 


3. Brouwer, a cărui operă a contribuit la coroborarea unei anumite 
relativități a logicii, şi care era un adversar redutabil al şcolii tradi- 
tionale, face parte în mod sigur dintre dogmatici: tezele brouweriene 
sunt radicale şi nu admit nici o relativizare. 


De altfel, diferența teoretică între concepţiile dogmatice şi dialectice 
nu este bine definită. Există posibilitatea, dacă putem spune aşa, să se treacă 
fără discontinuitate de la orice curent dogmatic la o tendință dialectică dată: 
de aici se trage concluzia că respectiva clasificare are o valoare mai mult sau 
mai puţin comparabilă cu clasificarea ființelor vii în animale sau vegetale; 
meritul ei este înainte de toate didactic, ajutând ca expunerea să fie mai 
sistematică. Dar, pe de altă parte, nu ar fi întru totul corect să uităm că o 
astfel de clasificare nu este în întregime arbitrară şi capricioasă. Pentru 
dialecticianul tipic, în opoziţie cu dogmaticul tipic (fiinţe ideale, asemenea 
corpurilor rigide din mecanica rațională...), logica se află cufundată în 
istoria sa, pe care nu o poate transcende, ceea ce duce la un anumit rela- 
tivism în domeniul ştiinţelor formale; la drept vorbind, nu există nici o 
doctrină imposibil de dialectizat. 


În încheierea acestei secțiuni, un avertisment: este imposibil să 
criticăm în acest eseu toate teoriile pozitive ale logicii, care îi conferă logicii 
tradiționale un status privilegiat. Ne vom mărgini să vorbim numai de unele 
aspecte ale câtorva dintre ele, care ne-au fost utile pentru a ne confirma 
convingerile. Astfel, vom avea de criticat anumite teze ale lui Quine. Se 
produce aici ceva similar cu ceea ce se petrece în ştiinţele naturale: când sunt 
propuse diferite teorii alternative care respectă criteriile științifice în vigoare, 
doar timpul şi evoluţia ştiinţei pot da verdictul final. În acest mod, 
disensiunile dintre teoriile pozitive ale logicii (şi ale matematicii) vor putea 
fi reglate doar de istorie: subtilitățile şi analizele critice reciproce ajută fără 
îndoială la clarificarea chestiunilor vagi şi a aspectelor controversate, cu 
toate acestea, sentința finală, atunci când ea este posibilă, îi revine istoriei. 


logici non elementare 
şi logici heterodoxe 


I. Noţiunea de consecinţă logică 


Înainte de a trata subiectul propriu-zis al acestei secțiuni considerăm 
oportun să facem câteva comentarii cu privire la semnificația atribuită aici 
cuvântului «logică». Sensul său a fost «gravat» pe parcursul paginilor 
anterioare, până la a dobândi o anumită extindere şi a deviat poate de la 
accepțiunea sa obişnuită; cu toate acestea, întrebuințarea acestui termen nu 
este arbitrară: este vorba de o accepțiune capabilă să capteze, practic, tot 
ceea ce are importanță pentru expunerea noastră referitor la logica formală. 
De altfel, cum apare deja mai mult sau mai puțin clar, există în prezent un 
pluralism logic rezultând din existenţa diverselor sisteme logice distincte 
între ele, pe care nimic nu îl împiedică a priori să înlocuiască logica 
tradițională în studiul anumitor zone obiective. Acest fapt, de care ne vom 
ocupa în capitolul de față, duce la relativizarea logicii fiind legat, totodată, 
de consecinţele dialectizării anumitor concepte fundamentale, precum cele 
de adevăr şi de falsitate. 


lată câteva semnificaţii ale cuvântului «logică», folosite deja în 
expunerea noastră: 


1. Un sistem general de categorii şi de principii formale de inferență 
ce le corespund; 


2. Orice versiune lingvistico-formală a unui astfel de sistem; 


3. Ceea ce fac realmente logicienii din zilele noastre, dintr-un punct 
de vedere factual; 

4. La fel pentru o epocă dată, de exemplu, logica aristotelică; 


5. În mod similar, o poziţie specifică în sânul logicii, având o 
continuitate istorică; este cazul logicii de tip tradițional; 
6. Studiul comparativ al diferitelor sisteme logice; 


7. Un studiu general, înglobând domeniile la care se referă cuvântul 
«logică» în diferitele accepțiuni date, exempli gratia, cazurile 
precedente. 


Este important să înțelegem faptul că diferitele sensuri ale terme- 
nului, deşi departe de a rezulta din confuzii şi din lipsa unor distincţii 
adecvate, sunt toate strâns legate între ele, astfel încât nu merită osteneala 
să le separăm de fiecare dată; logica este toate acestea şi ceva mai mult; 
dacă este necesar ca o anumită semnificaţie să fie discriminată, aceasta va 
reieşi foarte clar din context. 


A deduce înseamnă a infera în conformitate cu sistemul logic L. 
Orice deducție conformă normelor lui L este validă în L. Orice inferenţă bine 
determinată care nu este validă conform lui L se numeşte inducţie referitoare 
la L. Atât deducția cât şi inducția pot fi caracterizate numai cu ajutorul unui 
sistem L, instituindu-se ca mecanisme formale în relaţie cu L. Cu toate 
acestea, recunoaşterea inducției non formale este capitală şi pertinentă, ea 
fiind necesară, de pildă, în elaborarea unor sisteme de categorii logice atunci 
când se cer nişte schimbări fundamentale. 


Datorită faptului că sistemele de categorii şi limbajul nu pot fi 
separate, semiotica este legată de logică. Într-adevăr, unele concepte seman- 
tice tipice, ca acelea de interpretare, adevăr, validitate şi model, se dovedesc 
indispensabile pentru dezvoltarea logicii timpului nostru, ceea ce odinioară 
nu apărea într-un mod atât de evident şi de profund. Mai mult, un sistem de 
categorii nu devine intersubiectiv, propriu unei utilizări ştiinţifice, decât din 
momentul în care se condensează în structuri lingvistice obiective: de aici se 
trage concluzia că sistemele de categorii sunt totodată şi sisteme lingvistice, 
adică limbaje. În consecinţă, încercarea de a înlătura din logică problemele 
de ordin semiotic este zadamică. (Am constatat deja că problemele prag- 
matice apar spontan în logică şi în matematică. Cât despre semantică şi 
sintaxă, nu mai este necesar să insistăm din nou asupra conexiunii lor strânse 
cu aceste ştiinţe). Dacă din punct de vedere general logica se împarte în 
logică formală sau pură (ea este cea care ne interesează în primul rând în 
această lucrare) şi logică aplicată sau metodologie, putem foarte bine să 
credem că semiotica este o parte a logicii: partea pură a semioticii privind 
logica formală, şi partea aplicată, privind metodologia (de exemplu, genurile 
de definiţii folosite în disciplinele empirice, câmpul de aplicare al metodelor 
lui Mill şi utilitatea calculului probabilităților pentru inferența inductivă). Să 

semnalăm, totuşi, că acest mod de a privi relaţia între logică şi semiotică nu 
are decât o valoare didactică; există într-adevăr alte moduri de a stabili relații 
între aceste discipline. De altfel, dintr-un punct de vedere mai general, există 
diferite criterii la fel de acceptabile pentru a clasifica științele’. 


După aceste digresiuni, să trecem la tema centrală a prezentei 
secțiuni. Se întâmplă în mod curent ca expresia «logică elementară» să fie 
folosită pentru a desemna calculul predicatelor de ordinul întâi cu sau fără 
identitate, pentru această parte a logicii tradiționale există sisteme axiomatice 
consistente, fiabile şi complete; se definesc uşor noţiunile de interpretare, 
formulă validă, enunț adevărat într-o interpretare, model şi consecință logică. 
Dată fiind pertinența acesteia din urmă, să-i reamintim definiţia: 


Fie I o mulțime de enunțuri şi F un enunț. Spunem că F este o 
consecință logică a lui [, ceea ce se scrie  |- F, dacă orice model al enunțu- 
rilor lui F este de asemenea un model al lui F. 


Logica este disciplina având printre obiectivele sale fundamentale 
studiul inferenţelor legitime, i.e. al inferențelor astfel încât de fiecare dată 
când premizele sunt adevărate, concluzia este şi ea adevărată. Cu alte 
cuvinte, una din principalele finalități ale logicii este studiul relației de 
consecință logică (sau de consecință semantică). 


La nivelul logicii elementare se introduce fără dificultate noțiunea de 
consecință sintactică; grosso modo, enunţul F este consecința sintactică a 
unei mulțimi de enunțuri I, dacă F poate fi derivat din I prin regulile şi 
axiomele calculului de ordinul întâi, presupus a fi axiomatizat în mod 
adecvat. Dacă F este o consecință sintactică a lui [, se scrie F F F. 


Se demonstrează atunci că: 1. Dacă I H F, atunci [ } F (teorema 
fiabilității), dacă, T E F atunci I } F (teorema completudinii puternice a lui 
Gödel). Se constată astfel că logica elementară (tradițională) este un edificiu 
armonios, reflectând în mod optimal anumite aspecte ale activităţii raționale. 
În mod special, orice teorie a silogismului lui Aristotel se inserează, mai 
degrabă ca o mică parte, în logica elementară: aceasta din urmă este în mod 
strict mai puternică decât silogistica, fapt ce rezultă din decidabilitatea 
teoriei silogismului şi din indecidabilitatea logicii elementare. 


Dacă ne situăm la nivelul logicii elementare, s-ar părea că ea reflectă 
fidel mecanismul deductiv: într-adevăr, nu ne conduc oare întotdeauna 
deducţia şi raționamentul de la nişte premize adevărate la nişte concluzii 
adevărate? lar semnificaţia informală a teoriilor fiabilităţii şi a completudinii 


1 Un alt mod de a sistematiza interconexiunea între logică (matematică) și semiotică 
este prezentat în articolul nostru «Sobre a teoria logica da linguagem», Revista Brasileira de 
Filosofia, VIII (1958), pp. 58—70. 

nu este oare tocmai aceea că toate deducţiile elementare şi numai ele sunt 
colectate prin calculul predicatelor de ordinul întâi? Dacă comparăm ideea 
informală şi naivă despre deducție cu formulările precise, atât semantice cât 
şi sintactice, ale conceptului de consecință în logica elementară, pare just să 
afirmăm că ele constituie o formă exactă şi precisă a acestei idei ingenue. Pe 
lângă aceasta, teoremele logicii elementare sunt adevărate pentru orice 
interpretare; este o transpunere mai riguroasă a concepției lui Leibniz 
potrivit căreia legile logice sunt adevărate în toate lumile posibile. În 
rezumat, logica elementară apare, prima facie, absolută şi perfectă, nefiind la 
îndemâna unei analize critice oarecare; situația sa este identică cu aceea în 
care se credea că se află silogistica. 


Se pot face numeroase reproşuri la adresa aserţiunilor precedente. 
Obiecţia cea mai importantă ce se poate aduce pretinsului caracter absolut al 
logicii tradiționale şi în special părţii sale elementare este aceea că există 
logici heterodoxe (adică profund diferite de logica tradițională), vom vorbi 
despre ele în secțiunea 7. În secțiunile următoare vrem să dovedim, fără a 
recurge la sistemele heterodoxe, că logica tradițională clasică, indiferent de 
forma în care se prezintă, nu este absolută: ea este în mod evident dialec- 
tizabilă, de unde relativitatea sa. Altfel spus, nici o sistematizare a logicii 
tradiționale nu se bucură de privilegiul unității specifice, întrucât există diferite 
sisteme logice cu caracter clasic care diferă între ele; există numeroase astfel 
de sisteme, după cum există şi numeroase geometrii matematic posibile. 


II. Problema marii logici 


Raționamentul deductiv nu se integrează total în logica elementară. 
În cazul matematicii, de exemplu, este necesar să recurgem la instrumente 
logice mai putemice. Pe terenul clasic, logica elementară poate fi întărită pe 
două căi distincte: prin teoria mulțimilor sau prin calculul predicatelor de 
ordin superior (teoria tipurilor). În rezumat, trebuie elaborată o mare logică 
sau o logică non-elementară. O astfel de construcţie generează probleme de 
natură mai complexă decât cele întâlnite în cazul logicii elementare şi care 
sunt întru totul pertinente pentru înțelegerea logicii. 


Lărgirea logicii elementare în scopul obținerii unei mari logici 
trebuie să facă față, aşa cum se știe?, unui obstacol foarte greu de depășit: 
paradoxurile logice. 


2 Vezi, de exemplu, următoarele lucrări: D. Hilbert şi W. Ackermann, Principles of 
Mathematical Logic, Chelsea, New York, 1950 şi W.S. Hatcher, Fondations of Mathematics, 
Saunders, Philadelphia, 1968. 

Incă din antichitate se cunoştea paradoxul mincinosului, care a avut 
numeroase formulări. Cea mai simplă este următoarea: fie enunţul 


A) A este fals. 


Atunci, dacă A este adevărat, A este fals; iar dacă A este fals, A este 
adevărat. Astfel, A este adevărat dacă şi numai dacă A este fals, ceea ce este 
absurd. 


Fie enunţurile: 
B) C, mai jos, este adevărat. 


C) B, mai sus, este fals. 


Se poate dovedi cu uşurinţă că B este adevărat dacă şi numai dacă el 
este fals, la fel şi pentru C. Acest paradox este o variantă a precedentului. 


Ne-am ocupat deja mai înainte de paradoxul lui Russell. Vom reaminti 
acum alte două paradoxuri ale logicianului englez. 


Următorul principiu pare natural şi intuitiv: 


P,) Orice expresie cu sens, F(X), adevărată pentru anumite valori ale 
lui X şi falsă pentru altele, determină un predicat care este caracteristic 
obiectelor ce satisfac F(X). 


În simboluri, P, poate fi exprimat după cum urmează: 
3Pvă (P(xX)oF(X)) (1) 


Să presupunem că variabila X reprezintă predicate. Atunci formula 
—X (X ) înseamnă că X nu posedă proprietatea X. Din (1), decurge: 


3Pvă (P(X)o-—X(X)), (2) 
de unde 
vX (R(x))o-—X(x)), (3) 
adică R este predicatul definit prin —X (X ). 
Din (3) decurge: 
R(R) O -—R(R), 
de unde se deduce fără dificultate faptul că: 
R(R)A—R(R). (4) 


Dar (4) este o contradicție. 

P, poate fi generalizat la predicate sau (relaţii) n - are, n> 2. Pentru 
n = 2, de exemplu, avem: 


P IPYXYY (P(X,Y)e F(X,Y)). 
În locul lui F(X,Y), se pune atunci ~X (X,Y), ceea ce dă: 
aPVăvY (P(X,Y)e-—X(X,Y)), (5) 


şi, procedând în mod analog celui prin care am trecut de la (2) la (3), 
urmează că: 


VXVY (R (X,Y) -X (xX,Y)); (6) 
din (6) se obține: 
R, (R, R,) © =R, (R,, R, ), 


şi 
R, (R,, R) ^ ~R, (RR), 


ceea ce dă o nouă contradicție. 


Paradoxurile lui Russell au fost descoperite în jurul anului 1900 şi 
publicate în anul 1903. 


Un alt paradox surprinzător şi bine cunoscut este acela al lui Grelling 
(1908). Un adjectiv, adică un cuvânt desemnând un atribut, este numit auto- 
logic sau heterologic după cum posedă sau nu atributul pe care îl desemnează. 
(Printre adjectivele heterologice se află toate cele care desemnează atribute 
pe care cuvintele nu le pot poseda). Astfel, «polisilabic» şi «român» sunt 
autologice; «brazilian» şi «rațional» sunt heterologice. Aparent, definiția 
adjectivului heterologic este perfect normală şi inofensivă. Totuşi, se poate 
arăta că adjectivul «heterologic»» este heterologic dacă şi numai dacă el nu 
este heterologic. 


În teoria mulțimilor sunt celebre paradoxurile lui Cantor şi Burali-Forti. 
Primul a fost publicat în anul 1903 de B. Russell, care l-a redescoperit 
independent de Cantor, iar cel al lui Burali-Forti a apărut în anul 1897. 
Cantor a cunoscut aceste paradoxuri cu mult înainte de publicarea lor, dar nu 
le-a comunicat decât în particular. 


Paradoxul lui Cantor scoate în evidență existența unor dificultăți 
profunde legate de noţiunile de număr cardinal şi de mulțime universală, pe 
când cel al lui Burali-Forti certifică acelaşi lucru în cazul numărului ordinal. 

Alte paradoxuri demne de a fi menţionate sunt cele ale lui König 
(1905) privind cel mai mic ordinal ce nu poate fi definit printr-un număr finit 
de cuvinte, şi cel al lui Richard (1905) referitor la numerele reale ce pot fi 
definite prin expresii compuse dintr-un număr finit de cuvinte. 


Propoziţii precum cele pe care le vom enunța mai jos au fără îndoială 
un caracter logic, deşi se situează în afara domeniului logicii elementare: 


I) Fiind dat un predicat oarecare P şi un obiect oarecare x, x posedă 
P sau x nu posedă P. (În simboluri: VPVx(P(x)v —P(x).) 


II) Fiind dată o clasă oarecare x, există o clasă formată numai din 
obiecte y care aparțin cel puţin unui element al lui x. (În simbo- 


luri: VxăzVy(ye ze dr(re xa yE 2)).) 


I şi II sunt exemple de propoziţii cu caracter logic care indică cele 
două căi naturale ce permit extinderea logicii elementare conducând astfel la 
o mare logică sau la o logică de ordin superior: calculul predicatului de 
ordin superior şi teoria mulțimilor. Conform terminologiei tradiționale, 
prima cale este inrensională şi cea de a doua extensională. Dată fiind 
situaţia, sarcina principală a logicii non elementare constă în depăşirea 
acestor antinomii. 


Au fost propuse numeroase soluţii pentru a rezolva problema ridicată 
de paradoxuri. Însă cea mai mare parte dintre ele se resemnează, asemenea 
celei a lui Koyré, să arate cu degetul pretinsele erori comise în derivarea respec- 
tivelor paradoxuri, în timp ce problema centrală constă în elaborarea unor logici 
non elementare care să permită în mod sistematic evitarea paradoxurilor. 


Primele tentative de construire a unei mari logici care să permită 
eliminarea paradoxurilor au aparținut lui Russell şi Zermelo, ambele datând 
din anul 1908. Ne vom ocupa acum de teoria lui Russell şi vom vorbi mai 
amănunțit despre cea a lui Zermelo în secțiunea următoare. 


Ideea centrală a filosofului englez constă în a presupune că indivizii, 
predicatele (monadice, diadice...) şi propoziţiile nu aparţin toate aceluiaşi tip 
logic. Să ne reamintim limbajul T descris în secțiunea 6 din capitolul prece- 
dent: fiecărui simbol trebuie să i se asocieze tipul său, astfel încât secvența 
simbolurilor care nu respectă restricţiile formulate pentru construirea 
formulelor şi a termenilor să nu poată fi considerate ca expresii prevăzute cu 
sens. Astfel, de exemplu, expresia P(P) nu are sens din punct de vedere 
sintactic; ea nu este o formulă a lui T pentru că se abate de la constrângerile 
impuse în definiţia formulelor. Graţie ierarhiei tipurilor, anumite paradoxuri, 
ca acela al lui Russell referitor la predicaţie, sunt rezolvate automat, întrucât 
expresiile care le provoacă sunt lipsite de sens. 

Totuşi, pentru a elimina toate paradoxurile descoperite, Russell a fost 
nevoit să introducă pentru fiecare tip o ierarhie a ordinelor, aceasta formează 
aşa zisa teorie ramificată” a tipurilor sau, ceea ce este acelaşi lucru, calculul 
predicatelor ramificat de ordin superior. În pofida meritelor sale, această teorie 
este cu adevărat prea complicată şi, aşa cum vom vedea, cuprinde printre 
postulatele sale axioma reductibilității, care a generat dezbateri animate; ea 
este astăzi practic abandonată ca fundament al matematicii tradiționale“. 


Având în minte natura dificultăților provocate de paradoxuri, mijlocul 
rezonabil de a le evita constă, mai întâi, în a izola pasajele logic inadmisibile 
în raționamentele care le produc, printr-o analiză critică adecvată; este vorba 
apoi de a restructura formal logica naivă a discursului ordinar, având grijă de 
a prescrie reguli capabile să elimine pasajele greşite. Pentru a face acest 
lucru, Russell a creat, aşa cum am spus deja, teoria ramificată a tipurilor (sau 
calculul predicatelor de ordin superior pornind de la care ea se constituie). 
Referitor la acest subiect, Russell şi Whitehead scriu următoarele: 


«O analiză a paradoxurilor care trebuie evitate arată că ele rezultă 
toate dintr-un fel de cerc vicios. Cercul vicios respectiv rezultă din presu- 
punerea că o colecţie de obiecte conţine obiecte definibile doar în raport cu 
colecţia luată ca un tot. Astfel, de exemplu, se poate presupune că colecția de 
propoziții conţine o propoziţie care afirmă că „toate propoziţiile sunt 
adevărate sau false“. S-ar părea totuşi că o astfel de afirmaţie să nu fie 
acceptabilă, doar dacă nu cumva „toate propoziţiile“ trimite la o anumită 
colecție preliminar definită, în care caz nu ar mai putea fi create noi 
propoziţii cu ajutorul unor afirmaţii referitoare la „toate propozițiile“. 
Trebuie atunci să declarăm că afinnaţiile referitoare la „toate propozițiile“ 
sunt lipsite de sens. Dar, în general, dată fiind o mulțime oarecare de obiecte, 
dacă presupunem că ea poate fi luată ca un tot şi că de aici rezultă că ea 
posedă elemente ce presupun această totalitate, atunci mulțimea în cauză nu 
poate fi luată ca un tot. Când spunem că o mulțime „nu poate fi luată ca un 
tot“, aceasta înseamnă că nici un enunț cu sens nu poate menţiona „toate 
elementele“. Aşa cum ne arată exemplul menționat, clasa propoziţiilor 
trebuie considerată ca o mulţime ce nu poate fi luată ca un tot.»$ 


3 Cu privire la teoria tipurilor ramificată, a se consulta lucrările următoare: 
A.N. Whitehead şi B. Russell, Principia Mathematica, Cambridge University Press, Cambridge, 
vol. I (ediţia a doua), 1925; D. Hilbert şi W. Ackermann, Grundzüge des theoretischen Logik, 
Springer, Berlin, prima ediţie, 1928, ultimul capitol, unde este vorba despre teoria tipurilor 
ramificată (în ediţiile ulterioare, autorii nu tratează decât despre teoria tipurilor simplă), şi 
W.S. Hatcher, Foundations of Mathematics, citată deja, vezi mai ales capitolul 4. 

4 Să notăm că în logica de ordin superior cuvântul «ordin» are două semnificații 
distincte: poate fi vorba de ordin în sensul dat de Russell, sau de ordin conform unei 
accepțiuni despre care vom vorbi mai încolo. 

5 Whitehead şi Russell, Principia Mathematica, vol. |, p. 36. 

După Russell, totalitățile nelegitime sunt eliminate graţie princi- 
piului cercului vicios: «Nu tot ce pune în joc totalitatea unei colecții poate fi 
membru al acestei colecții»S, sau invers: «Dacă admitem că o colecție poate 
fi luată ca un tot şi că datorită acestui lucru ea conţine elemente ce nu pot fi 
definite decât din perspectiva acestei totalităţi, atunci această colecţie nu 
poate fi luată ca un tot. 


Atunci când o entitate oarecare este definită violându-se principiul 
cercului vicios, spunem că definiția corespunzătoare este nepredicativă. Cum 
putem constata pornind de la explicația precedentă, Russell crede că parado- 
Xurile provin din definițiile nepredicative. Aceasta era şi părerea lui Poincaré 
care afirma necesitatea de a elimina definițiile nepredicative din matematică, 
deși nu a pus niciodată în practică această teză. 


Având ipotetic o mare doză de evidenţă şi de natural, teoria tipurilor 
a fost propusă drept reconstrucția dezirabilă a logicii uzuale. În arierplanul 
tuturor acestor dificultăţi se afla problema cercului vicios şi, de fapt, dacă se 
respectă ierarhia russelliană a tipurilor şi a ordinelor, paradoxurile dispar. 


Dar putem oare considera teoria ramificată a tipurilor ca soluția 
adecvată şi definitivă a aporiilor semantice şi logice? Nu, şi aceasta din 
următoarele motive: 


l. Restricţiile inerente teoriei ramificate împiedică dezvoltarea 
completă a matematicii tradiționale. În analiză, de exemplu, avem 
neapărat nevoie de concepte definite în mod nepredicativ, cum se 
întâmplă chiar în teoria numerelor reale. (Conform ideilor lui 
Dedekind, demonstraţia faptului că o mulțime de numere reale, 
limitată la dreapta, are un majorant, conține deja nonpredicati- 
vitate). Pentru a putea reconstrui matematica, Russell a trebuit 
constituie de fapt altceva decât eliminarea ierarhiei ordinelor în 
interiorul matematicii pure. Mai mult, aceste axiome nu au un 
caracter logic şi sunt cel mult un expedient ad hoc pentru a include 
matematica în interiorul teoriei ramificate. 


2. Poziţia subiacentă, în mod implicit sau explicit, matematicii tradi- 
ționale este o formă a realismului platonician; or, dacă entitățile 
matematice nu sunt create de matematician ci descoperite de el, 
teoria ramificată nu poate fi justificată, această teorie bazată pe 
axiomele reductibilității nu este plauzibilă decât dacă ne asumăm o 
atitudine constructivistă; nu ne este permis să folosim definiții 


6 Ibid. 
? Ibid. 

nepredicative în construcția efectivă a obiectelor matematice. 
Astfel, s-ar părea că există o anumită incompatibilitate între 
filosofia subiacentă matematicii tradiționale şi teoria ramificată. 


3. Aşa cum este prezentată în Principia, logica este unică şi absolută; 
teoria tipurilor constituie soluția antinomiilor şi nu putem cădea la 
învoială cu ea. Pentru a ne putea exprima rațional trebuie să 
respectăm ierarhia tipurilor şi a ordinelor. Cu toate acestea, cum 
putem discuta despre ierarhia însăşi, aşa cum au făcut Russell şi 
Whitehead, dacă, pentru a o face, trebuie să ne situăm în afara ei? 
Există aici un fel de nouă aporie. 


Dacă observăm paradoxurile, constatăm la prima vedere că ele sunt 
de două feluri (distincţie datorată lui Ramsey și Chwistek): cele care pun în 
joc noţiuni semantice (adevăr, denotaţie, definibilitate), ca paradoxul minci- 
nosului sau paradoxurile lui Grelling şi Richard), şi cele care nu fac să 
intervină astfel de noțiuni, ca paradoxurile lui Russell, Cantor, Burali—Forti. 
Primele se numesc paradoxuri semantice, iar celelalte, paradoxuri logice 
propriu-zise. 


După cum au observat Ramsey şi Chwistek, pentru a rezolva antino- 
miile nu avem nevoie de teoria ramificată: teoria simplă a tipurilor — cea 
conținută în esenţă în limbajul nostru T — se dovedește suficientă. Într-adevăr, 
paradoxurile semantice sunt evitate prin simplul fapt că nu pot fi formulate, 
cel puțin direct, în T. Cât despre paradoxurile logice propriu-zise, excluderea 
lor este imediată, deoarece sintaxa lui T clasează combinaţiile simbolice care 
le provoacă în categoria expresiilor lipsite de sens. Întrucât matematicile 
uzuale pot fi stabilite pe baza teoriei simple, se atrage concluzia că ea este 
superioară teoriei ramificate, ca fundament al ştiinţelor formale din punct de 
vedere clasic. 


La urma urmei, în cazul în care dorim să dezvoltăm un gen de 
matematică unde nu se admit definițiile nepredicative, aşa cum a încercat 
Weylt, teoria ramificată se dovedeşte pertinentă. 


În afară de teoria tipurilor (sau a calculului predicatelor de ordin 
superior), există şi un alt mod de a elabora logica nonelementară al cărei 
pionier a fost Zermelo: cu ajutorul teoriei mulțimilor. Deoarece teoria 
naivă, aşa cum a elaborat-o Cantor, este inconsistentă, atunci când vorbim 
de teoria mulțimilor înțelegem cel mai adesea prin aceasta unul dintre 
sistemele care încearcă să cuprindă nucleul lui Cantor, fără a conduce 
totuşi la contradicții. 


* H, Weyl, Das Kontinuum, Veit, Leipzig, 1918. 

Principalele sisteme ale teoriei mulțimilor sunt cele ale lui 
Zermelo-Fraenkel, von Neumann, Bernays-Gâdel, Kelley—Morse şi teoriile 
ML şi NF ale lui Quine. Dar toate sistemele propuse până astăzi ca restaurare 
a operei lui Cantor şi diferitele forme ale teoriei tipurilor nu sunt echivalente 
între ele. Astfel, de exemplu, în NF se poate demonstra axioma infinitului, 
ceea ce nu este cazul nici în teoria tipurilor, nici în primele trei sisteme citate 
la începutul acestui paragraf, în situația în care ele ar fi consistente Pe lângă 
aceasta, axioma alegerii este independentă de celelalte postulate proprii siste- 
mului lui Zermelo-Fraenkel, presupunând că ele ar fi compatibile (rezultatul 
lui Gödel şi Cohen), în timp ce ea este falsă în NF. Alt exemplu: în teoria 
tipurilor nu poate fi reconstituită decât o mică parte a cardinalelor şi a 
cardinalelor cantoriene, ceea ce nu este cazul în sistemele teoriei mulțimilor 
utilizate, de regulă, în matematică. Există, prin urmare, un pluralism chiar în 
inima logicii de tip clasic. În practică, se poate utiliza un sistem sau un altul. 
Astfel, unitatea logicii elementare se rupe atunci când se trece la logica non 
elementară. 


In acest moment, se impun câteva concluzii: 


1. Sistemele logicii non elementare nu rezolvă, stricto sensu, para- 
doxurile, se întâmplă doar ca în astfel de sisteme antinomiile să nu 
apară în aparenţă, în virtutea folosirii unor expediente ad hoc ce 
servesc la a le ocoli. Pentru a rezolva antinomiile, ar trebui să se 
dezvolte o teorie naturală, bazată pe principiile evidente rațional, 
pennițând evitarea raționamentelor ce duc la ele; Russell credea că a 
realizat acest lucru prin teoria tipurilor, dar astăzi ştim că se înşela. 


2. Logicile non elementare existente se deosebesc mult între ele, 
astfel încât noțiunea de lege logică este îndoielnică şi ambiguă. 


3. In consecință, aşa cum se va vedea mai amănunțit în cele ce 
urmează, în logica non elementară nu exisă un concept de conse- 
cință (sau de inferență validă) unic şi bine definit. 


Pentru a completa observaţiile precedente privind marea logică, 
deschidem o paranteză spre a face câteva comentarii istorice. 


Din punct de vedere istoric, legile logice nu se supun spiritului în 
mod nemijlocit şi absolut. Este suficient să ne amintim că raționamentul 
apagogic a fost greu acceptat de greci ca formă universal validă de inferență. 
De fapt, atunci când folosim reductio ad absurdum, de exemplu în demon- 
strațiile geometriei ordinare, trebuie să admitem negația tezei propoziției pe 
care vrem să o stabilim şi să demonstrăm că acest fapt duce la absurd; de aici 
se inferează că teza rezultă din ipoteză. Dar unii geometrii greci argumentau 

că un astfel de procedeu implică posibilitatea de a raționa în mod logic cu 
date absurde. Or, o astfel de presupoziţie le părea total lipsită de semnificație 
sau pur şi simplu falsă. A trebuit să treacă multă vreme până când metoda 
reducerii la absurd să se impună ca formă legitimă de raționament, mai ales 
datorită faptului că nu era posibil să se procedeze în mod direct pentru a 
demonstra anumite enunțuri. Astfel, ori de câte ori avea posibilitatea, 
matematicianul grec înlocuia demonstrațiile indirecte cu demonstraţii directe 
(preferându-le, dintre ele, pe acelea care aveau un caracter constructiv). Tot 
cu privire la demonstrațiile prin reducere la absurd, sunt bine cunoscute 
obiecțiile lui Malus la adresa celebrului memoriu al lui Cauchy asupra 
poliedrelor şi a stabilirii numărului de specii de poliedre conexe. 


Nimic nu justifică stăruința la infinit asupra reflecţiilor istorice 
pentru a dovedi următorul lucru: legile logice sunt descoperite şi perfec- 
ționate pari passu, aşa cum se întâmplă cu legile ştiinţifice în general, deşi 
evoluţia lor este mai lentă, din rațiuni evidente. Nu credem, aşadar, că merită 
osteneala să insistăm asupra acestui subiect. 


Este totuşi interesant să analizăm un alt aspect al dezvoltării logicii 
pentru a confirma punctul nostru de vedere. Aparent, logica tradițională, 
prematematică sau prelogistică, a rămas imuabilă de-a lungul istoriei. Partea 
sa esenţială — teoria silogismului — a rămas neschimbată. Acest lucru s-a 
întâmplat fără nici o îndoială cu partea operatorie a logicii (care conţine o 
întreagă serie de contradicții şi de erori asupra cărora nu vom insista). Dar 
partea subiacentă corpului operator s-a modificat radical în decursul tim- 
pului. Din acest punct de vedere, logica tradițională s-a transformat mult de 
la crearea sa de către Aristotel: imuabilitatea sa, atât de des evidenţiată, 
apare acum puţin iluzorie. Să dăm câteva exemple. 


Pentru Stagirit, legile logice sunt legi ale ființei. În spatele lumii 
aparențelor, al schimbărilor, se află realitatea imuabilă a fiinţei căreia cate- 
goriile îi determină forma discursului şi a activității raționale. Substratul care 
validează conexiunile logice se află în lucrurile însele. Rațiunea nu operează 
în mod legitim decât atunci când respectă şi reflectă ordinul real al ființei. 
Inferența depinde de relaţiile între lucruri şi atributele lor. Pe scurt, logica se 
întemeiază pe o concepție metafizică despre lume. Principiile identității, 
noncontradicției şi terțului exclus, de exemplu, constituie în mod primordial 
legi ale ființei. Ele rezultă dintr-o doctrină statică a realului: ființa este fixă şi 
permanentă: de aici, a fi mereu identic cu sine (principiul identității), a nu 
putea fi şi nu fi în acelaşi timp (legea noncontradicției) şi a trebui să fii sau 
să nu fii, fără nici o altă altemativă (tertium non datur). Astfel de principii 
constituie legi ontologice şi, în al doilea rând, norme logice. 

Doctrina aristotelică a logicii a suferit transformări profunde în 
perioadele ce au urmat. Nu vom aborda toate vicisitudinile pe care le-a 
cunoscut poziția subiacentă părții formale şi operatorii a logicii pentru a 
arăta că s-au produs de fapt multe modificări. Va fi suficient să amintim 
ideile lui Kant (care a afirmat, de altfel, că logica formală nu a făcut nici un 
pas înainte şi nici unul înapoi de la crearea sa de către Aristotel). 


Din criticismul kantian rezultă o doctrină a logicii total diferită de 
cea a lui Aristotel. Şi este lesne de înțeles că o poziţie ca aceea a Stagiritului 
conduce în mod natural la a insista asupra caracterului absolut al logicii, în 
timp ce poziţia kantiană, cel puţin prin anumite aspecte ale sale, ne conduce 
la relativizarea sistemelor logice. 


Deci, rezumând, nu doar contrapartea formală şi operatorie a logicii 
evoluează: însuşi corpul doctrinei ce îi este subiacentă suferă neîncetat 
transformări radicale. Ar fi naiv să credem că în viitor situaţia se va stabiliza. 
Din acest punct de vedere, ştiinţele fonnale nu diferă esenţial de ştiinţele 
realului. 


Să închidem acum paranteza istorică şi să revenim la teoria tipurilor. 


Limbajul T, descris în secțiunea 6 din capitolul I, reprezintă punctul 
de plecare pentru formularea unei teorii simple a tipurilor sau, ceea ce este 
acelaşi lucru, a calculului predicatelor de ordin superior (bazat pe ea). 
Conform interpretării naturale a genurilor sintactice ale lui 7, există un 
domeniu nevid D de obiecte, iar constantele şi variabilele unui tip dat £ 
reprezintă entităţile acestui tip £ obținute pomind de la D. Astfel, variabilele 
şi constantele de tip i se referă la elemente ale lui D, cele de tip p la 
propoziții şi cele de tip r=<4,,,...,t, >, la predicate de tip £. Pentru a evita 
complicațiile inutile, vom lăsa deoparte, în cele ce urmează, operatorii care 
formează termeni prin legarea unor variabile. 


Postulatele calculului predicatelor de ordin superior (sau de ordinul 
4), şi anume, axiomele şi regulile de inferență, sunt următoarele: 


1. Postulate ale calculului propozițional: 
A, B şi C sunt formule ale lui T: 


> 4>(834) 
>2)4>B)>(4>(B>C)>(4>C) 
— 3) 4,A—B/B 


? Referitor la acest subiect, vezi lucrările lui Church, Hilbert şi Ackermann şi ale lui 
Hatcher citate anterior. 

AD AAB-—A 
A2) AAB—=B 


AB)A=(B—>AAB) 

vl A>AvB 

v2)B—AvB 
v3\(A>C)>((B>C)>(AvB>C)) 
~—l)(A>B)>((A>-B)> ~A) 
—2)~—A > (A > B) 

—3) Av anA 

2. Postulate cuantificării: 


A(X ) este o formulă, X o variabilă, Q un termen de acelaşi tip ca X, 


C o formulă în care X nu este liber şi Q trebuie să fie liber față de 
X în A(X): 


vI(vă )A(X)— A(0) 

v2)C— A(X)ICo(vă )A(ă) 

3DA(0)—(2%)A(x) 

32)A(X)>CI(3X)A(X)>C 
3. Postulate separării (comprehensiunii sau de abstracției): 

F(X Xas X,) este o fonnulă în care variabilele X,,...,X, de 

tipul <4,t,,..-„2, > sunt libere şi P este o variabilă de tipul: 

<tphsent, >: 

(S)  (a2)(vX,)(vx,)......(vX,) 

(PX Xas Xn O F(X XiX, )) 
Grosso modo, postulatul S afirmă că indiferent ce formulă 
F(X Xas Ka) 


în care variabilele X,,X,,...,.X, sunt libere, defineşte un predicat P care îi 
corespunde. 


Postulatelor de mai sus le putem adăuga postulatul de extensio- 
nalității, alegerii şi al infinitului. (Identitatea este introdusă prin definiţia 

P=0 =y (vX)(X(P)o X(0)). Notiunile de consecinţă sintactică, de 


formulă logic validă, de consecință semantică, de model etc., se conceptua- 
lizează în mod analog calculului predicatelor de ordinul întâi. Apare atunci 
următoarea întrebare: se poate oare dovedi că sistemul axiomatic precedent 
(eventual lărgit) este complet? Adică, dacă TF F, atunci IH F? Răspunsul 
este negativ: în virtutea teoremei de incompletudine a lui Gödel, ştim că nu 
există sisteme de axiome, în sensul uzual, care să fie complet. Iar acest lucru 
este adevărat chiar dacă I = Ø. Apare aici o altă limită a logicii non elemen- 
tare: legile sale (care sunt universal valabile şi formulabile în 7) nu pot fi 
caracterizate axiomatic. 


Din diverse raţiuni, se obişnuieşte să se facă o distincţie între diferite 
sublimbaje ale lui 7: de prim ordin, de al doilea ordin etc.; 7 în totalitatea sa 
este de ordinul o. 


Ordinul unui tip se defineşte în felul următor: 
1. Ordinul lui i este O, iar cel al lui p este 1; 


2. Fie r=<1,t,,...,1, > atunci ordinal lui £ este cel mai mare ordin 
dintre 4,t,,...;4,, plus unu. 


Acest lucru odată stabilit, în calculul primului ordin se folosesc 
termeni de ordinul 0 şi 1 şi nu se cuantifică decât variabilele de ordinul 0; în 
calculul celui de al doilea ordin se folosesc termeni de ordinul 0 şi 1 şi se 
cuantifică variabilele de ordinul 0 şi 1; în calculul celui de al treilea ordin se 
folosesc termenii 0, | şi 2 şi nu se cuantifică decât variabilele de ordinul O şi 1; 
în calculul celui de al patrulea ordin se folosesc termeni de ordinul 0, 1 şi 2 
şi se cuantifică variabilele de ordinul 0, 1 şi 2 etc. În fine, în calculul de 
ordin œ se folosesc şi se cuantifică variabilele de orice ordin. (Este clar 
faptul că în calculul predicatelor de ordinul întâi, identitatea constituie o 
relație primitivă, introdusă cu ajutorul unor postulate potrivite). 


Trebuie să inserăm aici o observaţie cu privire la 7: din punct de 
vedere al logicii tradiționale, nu este necesar să folosim atâtea simboluri 
primitive câte am adoptat; astfel, de exemplu, este suficient să introducem 
V,— Şi J pentru a defini ceilalţi conectori şi cuantificatorul universal, ceea 
ce simplifică structura sintactică a lui 7. Cu toate acestea, preferăm să 
procedăm în aşa fel încât să putem aplica 7 nu doar la domeniul logicii 
tradiționale, ci şi la alte logici cum ar fi logica intuiţionistă şi logica 
intuiționistă minimală. 


'9 Pentru detalii, cititorul poate consulta lucrările citate în nota precedentă. 

III. Sistemul ZF 


Ambiţia autorilor lucrării Principia Mathematica era, aşa cum am 
văzut, să fundamenteze matematica pe logică: există o logică unică, iar 
matematica este prelungirea ei naturală. Cu toate acestea, artificiile şi 
distincțiile inerente teoriei ramificate a tipurilor nu i-au satisfăcut pe mate- 
maticienii profesionişti, care s-au mulțumit în general să ridice din umeri. 
Nici chiar teoria simplă a tipurilor, ale cărei postulate au fost expuse în 
secțiunea precedentă, îmbogăţită cu axiomele separării, infinitului şi alegerii, 
nu i-a sedus pe matematicieni, deşi ea poate fi utilizată ca soclu al tuturor 
matematicilor uzuale. În paralel, şi în mare parte independent, s-a căutat deci 
să se stabilească o mare logică mai adaptată şi mai simplă. Elaborarea 
teoriilor axiomatice ale mulțimilor se datorează căutării unui fundament 
solid şi natural pentru matematica obişnuită. 


Aşa cum a fost creată de Cantor, teoria mulțimilor, calificată astăzi 
drept teorie naivă, a candidat întotdeauna la funcția de suport al tuturor mate- 
maticilor. O dată cu progresul teoriei cantoriene s-a constatat, pari passu, că 
ideile esenţiale ale matematicii puteau fi definite pornind de la conceptul de 
mulțime. Mai mult, ea asigura unitatea conceptuală a diferitelor discipline 
matematice. Cu toate acestea, o dată cu apariția paradoxurilor au apărut şi 
unele îndoieli cu privire la fundamentele sale şi s-a dovedit indispensabil să 
fie reconstruită, recurgându-se în acest scop la metoda axiomatică. Şi, aşa 
cum am observat deja, s-a petrecut ceva surprinzător cu teoria mulțimilor: 
diversele reformulări propuse s-au dovedit a nu fi toate echivalente între ele. 
Din punctul nostru de vedere, acest fapt constituie sentința de condamnare la 
moarte a unității logicii non elementare şi, în general, a logicii. 


Primul care a formulat o teorie axiomatică a mulțimilor a fost 
Zermelo (1908). Ulterior, Fraenkel şi Skolem, printre alții, i-au perfecționat 
teoria, cunoscută astăzi sub numele de teoria lui Zermelo-—Fraenkel. De la 
publicarea sistemului lui Zermelo, numeroase alte sisteme și-au făcut 
apariția, de exemplu. acela al lui von Neumann, îmbunătățit de Bernays şi 
Gödel, cele ale lui Quine şi Kelley-Morse!!. De la Bemays încoace se 
foloseşte ca bază pentru astfel de sisteme calculul predicatelor de ordinul 
întâi (cu sau fără identitate). [Există teorii — teoriile numite heterodoxe - al 
căror schelet logic este alcătuit din calculele predicatelor nonclasice, dar nu 
ne vom ocupa de ele în această secțiune). 


1l În ceea ce priveşte sistemele de teorie a mulțimilor, vezi cartea lui Hatcher 
Foundations of Mathematics. 


Logici non elementare şi logici heterodoxe 123 


Ideea centrală a axiomatizării teoriei mulțimilor este bine rezumată 
în următorul pasaj din Zermelo: 


«Teoria mulțimilor este ramura matematicii al cărei obiectiv constă 
în a studia matematic conceptele fundamentale de număr, ordin şi funcție, în 
simplitatea lor primară şi de a dezvolta astfel fundamentele oricărei 
aritmetici şi ale oricărei analize; iar aceasta constituie o componentă 
indispensabilă a ştiinţei matematice. Dar existența acestor discipline pare a fi 
repusă astăzi în discuţie de anumite contradicții sau „antinomii“ ce pot fi 
derivate din principiile lor — în aparență esenţiale pentru gândirea noastră —, şi 
care nu au fost până în prezent rezolvate în mod satisfăcător. În particular, în 
virtutea antinomiei lui Russell privind mulţimea tuturor mulțimilor ce nu se 
conţin pe sine, nu pare a ne fi astăzi permis să atribuim unui concept arbitrar 
oarecare, definit logic, o mulțime sau o clasă corespunzătoare extensiunii 
sale. Rezultă de aici că definiţia originară dată de Cantor unei mulțimi ca «o 
colecţie de obiecte ale intuiţiei noastre sau ale gândirii noastre, bine definite 
Şi distincte, reunite într-un întreg», dobândeşte anumite limite, deşi nimeni 
nu a reuşit până astăzi să o înlocuiască cu o altă definiţie, la fel de simplă, 
care să nu poată fi pusă la îndoială. În aceste condiţii, nu avem altă 
alternativă decât să pornim de la teoria mulțimilor existentă istoric şi să 
căutăm principiile cerute ca bază a acestei teorii matematice. Problema 
trebuie rezolvată în aşa fel încât principiile să fie suficient de restrânse 
pentru a evita contradicţiile şi în acelaşi timp destul de puternice pentru a 
păstra tot ce are valoare în teoria respectivă.» 


Pasajul pe care l-am reprodus arată clar că, din punct de vedere 
istoric, axiomatizarea teoriei mulțimilor a constituit o soluție extremă pentru 
depăşirea paradoxurilor şi, în acelaşi timp, pentru fundarea matematicii. Nu 
se poate spune că ea s-a născut în mod natural şi normal din evoluţia ştiinţei; 
dimpotrivă, ea prezenta anumite aspecte care i-au şocat pe contemporanii lui 
Zermelo, îndeosebi caracterul ei artificial. Poincaré a afirmat chiar că 
Mengen ale lui Zermelo nu erau mulțimile matematicianului. Dar, în zilele 
noastre, după atâţia ani în care am avut timp să ne obişnuim cu situaţia, 
există unii care cred că teoriile axiomatice ale mulțimilor au de fapt un 
anumit grad de claritate şi de evidență. Totuşi, unele dificultăți ca acelea care 
au provocat crearea sistemelor axiomatice din teoria mulțimilor vor apărea 
probabil mereu în sânul disciplinelor formale. Astfel, opera lui Zermelo şi a 
continuatorilor săi confirmă teza dialectică în logică şi matematică. În 
ştiinţele formale, la fel ca în ştiinţele realului şi în conformitate cu metafora 
lui Gonseth, nu se merge din certitudine în certitudine şi din realitate în 
realitate, ci din orizont de certitudine în orizont de certitudine şi din orizont 
de realitate în orizont de realitate. 


2 E. Zermelo, Untersuschungen über Grundlagen der Mengenlehre, Marehmatische 
Annalen, 59 (1908), pp. 261-281. Reprodus în engleză în J. Van Heijenoort, From Frege to 
Gödel, Harvard University Press, Cambridge, 1967, pp. 199-215. 

Vom descrie mai întâi în mod succint caracteristicile esențiale ale 
teoriei lui Zermelo-Fraenkel (ZF). 


Aşa cum am spus deja, logica subiacentă lui ZF este calculul predi- 
catelor de ordinul întâi cu identitate (în anumite prezentări ale lui ZF, această 
relaţie este introdusă prin definiție; în acest caz ne putem mulțumi să folosim 
calculul predicatelor fără identitate). ZF nu are decât un singur simbol de 
predicat specific: e (simbolul apartenenței). Astfel, simbolurile primitive ale 
lui ZF sunt următoarele: 


l. Conectorii propoziționali: un sistem de conectori este suficient 
pentru a-i defini pe toți ceilalți; de exemplu, — (nu) şi v (sau). În 
funcție de aceștia pot fi definiți ceilalți conectori verifuncționali; ne 
vom ocupa în special de conectorii referitori la implicaţie (—), la 
echivalență (+>) şi la conjuncție (A); 


2. Cunatificatorul existențial (sau cuantificatorul universal, dat fiind 
că se pot defini unul prin celălalt); 


3. Variabilele: o colecţie infinit numărabilă de variabile individuale, 
non explicitate, care vor folosi intuitiv la a denota mulțimile 
(astfel de variabile vor fi în general reprezentate prin ultimele 
litere ale alfabetului latin), 


4. Simbolurile identităţii şi ale apartenenţei: = şi €, care sunt simbo- 
luri ale predicatelor binare; 


5. Parantezele: (,). 


Se definesc, ca de obicei, conceptele de expresie ale lui ZF (secvență 
finită de ocurențe ale simbolurilor primitive ale lui ZF), de formulă, de ocurență 
liberă a unei variabile într-o formulă etc., folosind, de asemenea, convențiile 
sintactice obişnuite. Deoarece logica subiacentă lui ZF este calculul predica- 
telor de ordinul întâi cu identitate, noţiunile corespunzătoare, postulatele logice 
ale lui ZF (axiome logice şi reguli de inferență), de demonstrație (formală), 
noțiunea de teoremă etc., sunt noțiunile obişnuite. Cât despre postulatele 
specifice lui ZE, le vom descrie. În formularea lor utilizăm diferite simboluri 
introduse prin definiție, deşi nu formulăm definițiile corespunzătoare, care sunt 
foarte cunoscute și se întâlnesc în manualele curente. 


Postulatele specifice lui ZF": 


(ZF) Postulatul extensiunii”: vz(ze x ze y)> x=y. 


13 Nu vom explicita toate restricțiile ce trebuie impuse postulatelor lui ZF, întrucât 
ele nu ne interesează în mod direct. 

” Inspirat, probabil, de axiomatizările din geometrie (vezi, de exemplu, postulatul 
paralelelor) autoru! nu face nici o diferență între noțiunile de postulat și axiomă. În realitate, 
cele două nu se identifică, postulatele fiind, de regulă, propoziții pragmatice. În plus, dacă 
orice axiomă este, sau poate fi un postulat, nu orice postulat este neapărat o axiomă. (I. L.) 

ZF, afirmă că dacă mulțimile x şi y posedă aceleaşi elemente, ele 
sunt identice. Date fiind proprietăţile identităţii, se demonstrează fără nici o 
dificultate că dacă x şi y sunt identice, ele au aceleaşi elemente. 


(ZF») Postulatul perechii: VaVy32Y (t EzOI=xvI= y). 


Acest postulat afirmă că, date fiind x şi y, există o mulțime în mod 
necesar unică drept consecință a lui ZF,, alcătuită din x şi y şi numai din x şi y. 


O astfel de mulțime, numită pereche, formată din x şi y, se scrie (x,y). 
(ZF3) Postulatul reuniunii: Yx3yVt (ze y o dz(re zaze x)). 


ZF; înseamnă că dată fiind o mulțime x există mulţimea reuniune a 
lui x, i.e. mulțimea formată din toate mulțimile ce aparțin cel puţin unui 
element al lui x. Această mulțime este reprezentată prin Ux, iar existenţa şi 
unicitatea sa sunt garantate de postulatele anterioare. Avem prin definiţie: 


xU y=u{x, y}. 

(ZF) Postulatul mulțimii părților: Vxăyvr(re yeto x). 

Postulatul ZF, afirmă existența mulțimii P(x) a tuturor submulțimilor 
(sau părților) mulțimii x. Unicitatea lui P(x) este o consecință a lui ZF). 

(ZF;) Postulatul separării: Fie F(x) o formulă a lui ZF iar x şi y două 
variabile distincte; avem: Vx3yVx(xe y o F (x) ^ xE z). 

ZFs, care este o schemă de axiomă, garantează că dată fiind 
«proprietatea» exprimată de F(x), există pentru orice mulțime x mulțimea 


tuturor elementelor lui z care satisfac F(x). O astfel de mulțime, prin ZF, 
este unică. 


Pomind de la postulatele anterioare se poate demonstra existența (şi 
unicitatea) mulțimii vide, Ø, existența (şi unicitatea) intersectării mulțimilor 
x şi y etc. Se conceptualizează cu uşurinţă noțiunile de pereche ordonată 
alcătuită din mulțimile x şi y, de relație, de funcţie etc. 


(ZFe) Postulatul alegerii: 


yx(vy(ye x—yx D)nvma(re xnze xatzz—>1n2=0) 
3 (1 cuxAVu(ue x > due nu ={v}))}. 


Acest postulat, despre care am vorbit deja mai înainte, este cunoscut 
de asemenea sub numele de axioma lui Zermelo. Gödel a dovedit că dacă 
celelalte postulate specifice ale lui ZF sunt consistente, sistemul obținut prin 

adăugarea lui ZF, este şi el consistent. Cohen a arătat acelaşi lucru pentru 
negația lui ZE. Astfel, în cazul în care celelalte postulate ale lui ZF ar fi 
consistente, axioma lui Zermelo este independentă de aceste postulate. 


(ZF») Postulatul infinitului: 3y (2 E yA Vx(xe y>xU {x}e y)). 


Axioma ZF; afirmă existența unei mulțimi infinite. Pornind de la 
postulatele precedente, este posibil să se definească noțiunile de mulțime 
finită, de mulțime infinită, de număr natural etc., precum şi să se demon- 
streze proprietățile elementare ale acestor noțiuni. 


(ZFa) Postulatul substituției: Fie F(x, y) o formulă unde variabilele 


distincte x şi y sunt libere şi, presupunând că u şi v sunt variabilele distincte 
şi diferite ale lui x şi y, avem: 


Vx3yF (x, y) > Yu3vyy( ye vo 3x( ye UA F(x,y)). 


Faptul că Vx3yF (x, y)- i.e. pentru orice x există un singur y astfel 
încât F (x, y) — se exprimă spunând că formula F (x, y) este y — funcțională; 
iar elementul y asociat univoc de F (x, y) cu x se numeşte F — corespondentul 
lui x. Deci putem enunța ZFg după cum urmează: date fiind o mulțime 
oarecare u şi formula F (x, y), y — funcțională, F — corespondenții elemen- 
telor lui u formează o mulțime. (Această formulare i se datorează lui E. Farah). 


Postulatul (sau schema de axiomă a) substituției a fost introdus de 
Fraenkel şi Skolem. El se dovedeşte indispensabil în studiul diverselor 
probleme de teorie a mulțimilor, deşi nu a fost inclus de Zermelo în axio- 
matica sa a teoriei mulțimilor. 


Toate matematicile uzuale pot fi dezvoltate pe baza postulatelor 
ZF, — ZFa. Cu alte cuvinte, toate ideile şi toate propoziţiile uzuale adevă- 
rate ale matematicii pot fi definite pomind de la noțiunea de mulțime şi 
demonstrate cu ajutorul postulatelor în discuţie (plus, evident, postulatele 
logice). Aceasta înseamnă că matematicile tradiționale se reduc la teoria 
mulțimilor. Din raţiuni de ordin estetic, în scopul eliminării anumitor tipuri 
de mulțimi inacceptabile intuitiv, este practic să adăugăm la postulatele 
anterioare următorul postulat suplimentar: 


(ZF): Postulatul regularității:. Wx (x =øØv 3y(xe yaxny=øØ]). 


Un corolar, printre altele, al postulatului regularității este acela că nu 
există o mulțime x astfel încât xex. Acest postulat implică de asemenea 
faptul că, într-un sens precis, toate mulțimile se formează pornind de la 


Logici non elementare şi logici heterodoxe 127 


mulțimea vidă, prin operaţiile de reuniune şi de trecere la mulțimea părților 
unei mulțimi date. 


În formularea lui ZF pe care am prezentat-o, domeniul obiectelor 
teoriei este format numai din mulțimi. Mai exact, domeniul variabilelor 
teoriei ZF este alcătuit numai din mulțimi. Cu toate acestea, postulatele 
propuse pot fi uşor modificate, astfel încât să se admită printre obiectele 
aparținând domeniului teoriei şi obiecte care nu sunt mulțimi şi care în mod 
normal se numesc atomi (sau indivizi propriu-ziși). În axiomatica originală a 
lui Zermelo există atomi şi mulțimi. Dar, aşa cum a observat Fraenkel, 
pentru a funda matematica nu este cu adevărat nevoie de atomi: mulțimile 
sunt suficiente. De aici faptul că, în general, ZF se formulează excluzând 
atomii. Totuşi, este clar că din punct de vedere al aplicaţiilor, prezența 
atomilor este absolut pertinentă. Sistematizările obişnuite ale lui ZF cu atomi 
sunt echiconsistente cu ZF; i.e. ZF este consistentă dacă şi numai dacă aceste 
sisteme sunt consistente. 


Cum am semnalat deja, ZF nu este singurul sistem al teoriei 
mulțimilor cu care se poate funda matematica uzuală. Totuși, modul de a 
proceda pentru a funda această ştiinţă cu oricare alt sistem al teoriei 
mulțimilor este în esență acelaşi, de aceea este inutil să analizăm aici 
diferitele alternative ale lui ZF. Confonn punctului de vedere formal şi 
matematic, reducerea matematicii la teoria mulțimilor se dovedeşte inte- 
resantă, căci se obţine o sistematizare organică şi armonioasă a matematicii, 
aparent sigură, în sensul că nu se pot deriva antinomiile cunoscute pomind 
de la ea (deşi nu există o dovadă convingătoare a acestui fapt). Dar, din 
punct de vedere analitic şi critic, situaţia nu pare atât de solidă. 


În cele ce urmează vom examina anumite aspecte ale reducerii 
matematicii la teoria mulțimilor, care pot fi puse sub semnul întrebării. 
Majoritatea observaţiilor noastre este valabilă (cu unele adaptări) pentru orice 
sistematizare a acestei teorii, deşi ne referim numai la ZF. Mai mult, ele sunt 
valabile, de asemenea, pentru teoria tipurilor (şi pentru tentativele actuale de a 
folosi teoria categoriilor în locul teoriei mulțimilor ca bază matematică). "4 


Până la sfârşitul acestei secțiuni vom presupune că cititorul cunoaşte 
bine logica şi teoria mulțimilor. 


Pentru a facilita expunerea, vom împărți studiul pe care îl întreprindem 
asupra elementelor discutabile ale teoriei mulțimilor în patru grupe. 


14 Cu privire la diferitele sisteme pe care se poate întemeia matematica, a se 
consulta cartea lui Hatcher şi cea a lui A.A. Franckel şi Y. Bar — Hillel, Foundations of Set 
Theory, North — Holland, Amsterdam, 1958. 

Observațiile lui Skolem şi ale lui von Neumann 


Într-o lucrare astăzi clasică, Skolem a subliniat câteva defecte ale 
teoriei mulțimilor a lui Zermelo". O parte dintre ele au fost depășite, în timp 
ce altele persistă şi constituie punctele slabe ale sistemelor axiomatice ale 
teoriei mulțimilor, în general, şi nu doar ale axiomaticii originare a lui 
Zermelo. Ne vom mărgini să tratăm două probleme ridicate de Skolem. 


Atunci când se formulează o axiomatică referitoare la o teorie dată, 
simbolurile primitive şi axiomele se referă la un domeniu de obiecte care, 
într-un anumit sens, sunt definite implicit de sistemul axiomatic propus. În 
cazul teoriilor obişnuite, care presupun logica (şi teoria mulțimilor), această 
caracterizare implicită a domeniilor de bază ale teoriei nu prezintă nici o 
dificultate esenţială: diferitele domenii corespund diferitelor modele ale 
teoriei. Cu toate acestea, în cazul teoriei mulțimilor apare un cerc vicios: 
postulatele lui ZF (sau ale unui alt sistem oarecare) trebuie să definească 
domeniul mulțimilor: dar domeniul nu este oare o mulțime? Deci, pentru ca 
un sistem axiomatic să determine conceptul de mulțime, trebuie să ştim 
dinainte ce este o mulțime. 


Această critică mai poate fi perfecționată. Atunci când sunt analizate 
semantic, se constată că noțiuni ca acelea de variabilă şi de predicat 
presupun noțiunea de mulțime sau o altă noțiune echivalentă. Deci, dacă ar fi 
primitivă în mod radical, presupunând doar câteva idei simple şi constructive 
în metalimbaj, o axiomatică formalizată a logicii (şi a teoriei mulțimilor) s-ar 
reduce în mod necesar la un joc mecanic, la un sistem pur formal, fără nici o 
semnificaţie. Totuşi, în acest caz, logica nu este cu adevărat fundată în 
calitate de sistem formal. 


Deci tragem concluzia că atât în cazul logicii elementare cât şi în 
acela al marii logici, metoda axiomatică nu poate servi drept fundament per se. 
În schimb, ea apare ca un instrument de sistematizare şi de analiză a rapor- 
turilor conceptuale. 


A doua problemă a lui Skolem care ne interesează este rezumată în 
«paradoxul» ce îi poartă numele. Știm, conform teoremei Lâwenheim-Skolem, 
că dacă o mulțime K (finită sau numărabilă) de formule din calcul 
predicatelor de ordinul întâi cu identitate are un model, atunci K are un 
model finit sau numărabil. Or, axiomele lui ZF constituie o colecţie 
numărabilă de formule de ordinul întâi; deci, dacă ZF are un model, ZF are 


'5 Th. Skolem, Einige Bemerkungen zur axiomatischen Begrundung der Mengenlehre, 
Conferences faites au Cinquième Congres des Mathematiciens Scandinaves, tenu à Helsingfors 
du 4 au 7 juillet 1922. Helsinglors, pp. 217-232, 1923, reprodus în engleză în lucrarea lui von 
Heijenoort, pp. 290-301. 

un model numărabil. (Se poate dovedi uşor că ZF nu posedă un model finit). 
Mai mult, în virtutea cercetărilor ulterioare, se constată că nimic nu 
împiedică noţiunile de apartenenţă şi de identitate să-şi mențină semnificația 
în modelul numărabil al lui ZF obţinut prin aplicarea teoremei lui 
L&wenheim-Skolem. Atunci apare «paradoxul», căci enunţul care afirmă 
existența unor mulţimi infinit nenumărabile este o teoremă a lui ZF, în timp 
ce, pe de altă parte, se demonstrează că ZF are un model numărabil. 
Rezumând, se dovedeşte că în interiorul lui ZF există mulţimi infinite nenu- 
mărabile şi se demonstrează că în afara lui ZF există modele numărabile ale 
lui ZF, în care ea ar fi consistentă. (În interiorul unui model M al lui ZF, 
toate elementele unei mulțimi despre care se poate dovedi că există în ZF, 
aparțin lui M). 


Paradoxul lui Skolem nu este pur şi simplu o contradicție; este vorba 
de un rezultat metateoretic surprinzător şi care se explică astfel: în ZF nu se 
poate dovedi existența unor colecţii arbitrare ci doar a celor garantate de 
axiome. Astfel, fiind dat M un model al lui ZF şi Ny o mulţime de întregi 
naturali ai lui M, faptul că o mulţime K a lui M nu ar fi numărabilă înseamnă 
că nu există bijecţie între K şi Nm. Cu toate acestea, dacă se raționează în 
afara lui M, poate exista foarte bine o aplicaţie bijectivă între K şi N care, 
deşi este o mulțime de perechi ordonate, nu îi aparține lui M. 


Consecința cea mai importantă a paradoxului lui Skolem este aceea 
că conceptul de cardinal infinit se dovedeşte a fi relativ, el depinde de 
modelul lui ZF avut în vedere. Adică nu putem caracteriza complet conceptul 
de cardinal transfinit și, a fortiori, noţiunea de mulțime, cu ajutorul metodei 
axiomatice, urmând calea trasată de Zermelo. 


Von Neumann a insistat, de asemenea, asupra relativităţii noțiunii de 
cardinal transfinit'$. În modelul M al lui ZF, două mulțimi pot avea 
cardinalități distincte datorită faptului că nu există bijecţie între ele; cu toate 
acestea, într-un model M’ care este o extensie a lui M, cele două mulțimi 
pot fi echipotente, atunci când în M’ există o funcţie ce nu îi aparţine lui M, 
în special o bijecţie între cele două mulțimi în discuţie. Von Neumann subli- 
niază că în teoriile axiomatice ale mulțimilor, cardinalele finite şi numărabile 
au o anumită obiectivitate, dar susține că celelalte concepte sunt pur iluzorii. 
Pe scurt, există o prăpastie între teoria naivă şi sistemele axiomatice. 


(Atât Skolem cât şi von Neumann vorbesc, de asemenea, despre 
relativitatea posibilă a noțiunii de mulţime finită. In modelul M al teoriei 
mulțimilor T, mulțimea C poate fi finită, după Dedekind; nu există nici o 


1 J. Von Neumann, Eine Axiormatisierung der Mengenlehre, Journal für die reine und 
angewandte Mathematik, 154 (1925), pp. 219-240 (van Heijenoort, op. cit., pp. 393-413). 

bijecţie între C şi vreuna dintre propriile sale submulțimi. Cu toate acestea, 
într-un model M’ care constituie extensia lui M, este posibil să existe o 
bijecţie între C şi una din subpărțile sale. În acest caz, C este finit în M şi 
infinit în M’). 

Relativismul lui Skolem şi von Neumann a fost pe deplin confirmat 
în ultimii ani, graţie tehnicii forcing introdusă de Cohen. 


Teorema lui Wang şi Rosser 


Sistemul NF a fost propus de Quine şi studiat mai ales de J.B. Rosser”. 


În NF se poate dezvolta o mare parte a matematicilor uzuale: o mare 
parte a teoriei naive a mulțimilor, teoriile numerelor naturale, raţionale, reale 
şi complexe, precum şi aproape întreaga analiză clasică. Astfel, raționamen- 
tele matematice obişnuite au o contraparte formală în NF, care la prima 
vedere le reflectă bine, cu excepția câtorva complicaţii referitoare la condiția 
de stratificare (şi a subtilităților adiacente ca, de exemplu, clasificarea 
mulțimilor în cantoriene şi non cantoriene). 


În general, Wang şi Rosser' numesc non standard un model 
oarecare M al teoriei mulțimilor T dacă este satisfăcută cel puțin una din 
următoarele condiţii: 


A) Relaţia care în M constituie interpretarea simbolului de identitate 
al lui T nu este relaţie de identitate pentru elementele lui M. 


B) Partea lui M care reprezintă numerele naturale ale lui T nu este 
bine ordonată de relația <. 


C) Partea din M care reprezintă numerele ordinale ale lui T nu este 
bine ordonată de relația <. 


Acestea o dată postulate, Wang şi Rosser demonstrează următoarea 
propoziţie: orice model al lui NF, dacă există unul, este non standard. 


Dar Wang şi Rosser nu se opresc aici: deşi există sisteme de mare 
logică pentru care se poate dovedi că există modele standard, ei afirmă că 
sistemele de mare logică, foarte puternice, putând servi drept bază tuturor 
matematicilor tradiționale, ca acela al lui Gâdel!“ sunt lipsite probabil de 
modele standard (Model standard semnifică aici ceva mai mult sau mai 
puțin vag: model ce corespunde intuiției noastre). 


17 J.B. Rosser, Logic for Mathematicians, McGraw - Hill, New York, 1953. 

!8 Hao Wang și J.B. Rosser, Non - standard models for formal logics, Journal of 
Symbolic Logic, 15 (1950), pp. 113-129. 

K, Gödel, The consistency of the continuum hypothesis, Princeton University Press, 
Princeton, 1951. 

În mod curios, Wang şi Rosser apără ideea că existența unor modele 
standard pentru teoria mulțimilor T nu reprezintă o obiecție inadmisibilă 
pentru ca T să poată servi drept fundament matematicii. Ei scriu: «Bănuim că 
ideea conform căreia o logică ar trebui să aibă un model standard pentru a fi 
acceptabilă ca fundament al raționamentului matematic reprezintă, în esenţă, 
o reminiscență a credinței antice într-un adevăr matematic absolut. Desigur, 
exigența existenței unui model standard reflectă anumite noțiuni clasice 
referitoare la structura identităţii, a întregilor, a ordinalelor etc. poate că 
aceste noțiuni clasice sunt incompatibile cu proprietăţile sistemelor 
matematice puternice, caz în care o logică formală adaptată unor astfel de 
sisteme nu poate avea un model standard». Vedem, aşadar, că Wang şi 
Rosser, călăuziţi de cercetările lor tehnice, ajung în mod natural să sugereze 
o poziție relativistă extremă. 


Un alt argument în favoarea acestei poziții este următorul: fiind dat 
un sistem suficient de puternic de mare logică S, se demonstrează uşor în 
interiorul lui S că dacă S este consistent, atunci S are un model. Cu toate 
acestea, Wang şi Rosser arată că?!, grosso modo, în cazul în care S satisface 
anumite condiţii foarte rezonabile, nu se poate dovedi, în interiorul lui S, că 
consistenţa lui S atrage după sine existența unui model standard pentru S. 
Astfel, faptul că S are un model standard este o proprietate mult mai 
puternică decât aceea de a avea pur şi simplu un model. De aici, faptul că 
este mult mai dificil pentru S să aibă un model standard decât un model non 
standard; de unde concluzia că este foarte posibil ca o gamă importantă de 
mari logici să fie lipsită de modele standard. 


Axioma alegerii şi ipoteza continuului 


Cum am arătat deja, axioma alegerii şi ipoteza continuului sunt 
independente de celelalte axiome ale lui ZF, presupunând că ultimele ar fi 
consistente. De altfel, ipoteza continuului şi ipoteza generalizată a 
continuului sunt independente de postulatele ZF, — ZF, presupunând că 
aceste postulate nu conduc la o contradicţie. De aici posibilitatea de a 
construi teorii ale mulțimilor botezate de Cohen non cantoriene, obținute 
pomind de la ZF, — ZF; şi ZF» ZFy prin adăugarea unor postulate incom- 
patibile cu axioma alegerii sau cu ipoteza continuului, generalizată sau nu. 


Teoriile mulțimilor non cantoriene sunt oarecum surprinzătoare, 
pentru că ele scot în evidență imprecizia conceptului de mulțime. Dacă 
admitem conceptul de mulțime definită, axioma alegerii trebuie să fie 


% Loc. cit., p. 115. 
21 Wang şi Rosser, articolul citat. 

adevărată sau falsă, dar niciodată nedeterminată. Acelaşi lucru se întâmplă 
cu ipoteza continuului: valoarea lui 2" pare perfect determinată prin defi- 
niţie, deşi există teorii non cantoriene în care 2% are valori diferite de X4. În 
consecință, avem două posibilităţi: sau există un foarte mare număr (infinit) 
de teorii ale mulțimilor alternative sau postulatele lui ZF nu permit să se 
determine noțiunea de mulțime. De fapt, a doua posibilitate nu poate fi 
susținută decât dacă se face apel la o concepție realistă (platonică) extremă a 
mulțimilor: tocmai din această cauză ea este inacceptabilă din punctul nostru 
de vedere. Dar este necesar să insistăm asupra ei: dacă axiomele lui ZF 
definesc o realitate dată, nu ştim cu certitudine despre ce realitate este vorba, 
iar axiomele obişnuite se află destul de departe de intuiţie, contrar aparen- 
telor şi în pofida, de exemplu, a faptului că ZF pare natural. S-ar putea 
întâmpla, aşa cum credea Gödel, ca în viitor să fie găsite postulate mai 
eficiente pentru a caracteriza conceptul de mulțime; totuşi, dată fiind situația 
actuală, acest lucru pare puţin plauzibil şi trebuie să admitem existența unor 
teorii alternative ale mulțimilor ca pe un fapt, aşa cum admitem şi existența 
geometrii lor alternative. 


Să recapitulăm, deci: aşa cum există geometrii neeuclidiene, alături 
de geometria euclidiană, există şi teorii ale mulțimilor (matematice) noncan- 
toriene alături de teoria cantoriană (uzuală). Semnificaţia epistemologică a 
teoriilor mulțimilor noncantoriene este mai importantă decât cea a geome- 
triilor neeuclidiene, deoarece teoria mulțimilor este mai fundamentală, logic 
şi epistemologic vorbind, decât geometria. Apare din nou aici caracterul 
relativ al marii logici. (La fel cum există teorii ale mulțimilor non cantoriene, 
există şi teorii ale tipurilor non cantoriene). Întrucât matematica obişnuită 
constituie o prelungire a teoriei mulțimilor, rezultă că există în mod evident 
matematici ce pot fi botezate matematici non cantoriene. Cu toate acestea, 
cele mai pertinente sunt matematicile cantoriene, nu numai din punct de 
vedere teoretic, ci şi din punct de vedere practic. La urma urmei, nimic nu 
împiedică a priori ca în viitor lucrurile să se schimbe, iar matematicilor non 
cantoriene să li se confere o valoare care să o depăşească pe aceea a 
matematicilor cantoriene:?. Paralela cu geometria ne oferă un bun indiciu 
pentru a urma această pistă: timp de secole, geometria lui Euclid a domnit 
singură; dar totul s-a schimbat o dată cu apariția geometriilor neeuclidiene şi 
cu aplicarea lor ulterioară la fizică. 


Demonstraţiile de independență în teoria mulțimilor atestă faptul că 
conceptul de mulțime nu este absolut şi nici bine definit. Deoarece există 


?? Cu privire la matematicile noncantoriene, întemeiate în esență pe rezultatele lui 
Solovay, a se consulta articolul lui J.D. Maitland Wright, All operator on a Hilbert space are 
bounded, Bulletin of the Ann. Math. Society, 19 (1973), pp. 1247-1250. 

teorii alternative şi incompatibile între ele, conceptele de mulțime ce le 
corespund sunt divergente. Mai concret, să luăm ipoteza continuului. Puterea 
continuului, i.e. cardinalul mulțimii numerelor reale sau al punctelor dreptei, 


2", poate fi presupus în ZF egal cu N, sau XN unde n este un număr 


(o+n? 
natural mai mare decât zero, fără ca această supoziţie să-l facă pe ZF incon- 
sistent, presupunând, evident, că ZF, — ZFg sunt compatibile; aceste valori pe 
care le poate avea 2™ costituie doar o mică parte din cardinalele ce pot avea 
valoarea puterii continuului, conform cercetărilor lui Solovay. Astfel, axio- 
mele ZF, — ZF nu definesc conceptul de mulţime şi nu cunoaştem nici o 
axiomă naturală care să facă acest lucru: axiomele obişnuite nu determină 
valoarea unei operaţii extrem de elementare, care constă în a ridica pe 2 la 
puterea NX, iar în prezent singurul mod viabil de a rezolva problema constă 


în a postula pur şi simplu valoarea lui 2*. 


Pentru Kreisel”? și alţii, concluziile precedente nu sunt valabile 
întrucât valoarea ipotezei continuului este fixată de teoria lui Zermelo-— 
Fraenkel de ordinul doi, ZF». Logica subiacentă acestei teorii este calculul 
predicatelor de ordinul al doilea, menţionat deja şi, evident, adaptat (indivizii 
sunt mulțimile); fiind date anumite proprietăţi ale semanticii normale a 
acestui calcul, două modele (normale) ale lui ZF, sunt, grosso modo, 
identice (sau, mai exact, izomorfe), în situaţia în care se limitează cardinalele 
acestor modele. În virtutea acestui fapt, aleph care reprezintă puterea 
continuului este realmente determinat, deşi nu ştim care este el. 


Cu toate acestea, nu credem că poziţia lui Kreisel poate fi susținută. 
Căci demonstraţia că două modele normale ale lui ZF, sunt izomorfe (conform 
anumitor restricții care nu prezintă interes pentru argumentaţia noastră) 
trebuie făcută într-o teorie a modelelor dată, i.e. într-o teorie a mulțimilor 
dată, să zicem în ZF (de ordinul întâi). Or, conform modelului lui ZF pe care 
îl presupunem, aleph care exprimă cardinalitatea continuului în modelul de 
ordinul doi ZF, poate varia. Este clar atunci că o dată fixat modelul lui ZF, 
nu există decât un singur aleph egal cu cardinalul continuului în modelul 
corespunzător lui ZF». Altfel spus, există imposibilitatea intrinsecă de a 


3 Š : R 
determina o valoare fixă a lui 2 *. 


În realitate, progresele recente şi extraordinare din domeniul funda- 
mentelor teoriei mulțimilor confirmă cu claritate că logica non elementară 
este, dintr-un punct de vedere destul de general, relativă. 


23 G. Kreisel, Observations on popular discussions of foundations, Axiomatic Set 
Theory, Ann. Math. Society, Providence, 1971, pp. 189-198. 

Teorema lui Godel de incompletitudine 


Am vorbit despre metoda axiomatică în secțiunea 3 a primului capitol. 
Am văzut că în disciplinele cele mai avansate organizarea cunoştinţelor se 
efectuează axiomatic. Dacă este primitivă, axiomatica A poate fi formalizată 
în mod nemijlocit, iar sistemul rezultat Æ constituie un fel de imagine 
concretă a disciplinei avute iniţial în vedere. Este evident că pentru ca A' să 
poată caracteriza aşa cum trebuie noţiunile de axiomă, regulă de inferenţă şi 
teoremă, A' trebuie să satisfacă anumite condiţii de efectivitate; de exemplu, 
fiind dată o expresie oarecare a lui A", putem decide mecanic dacă o astfel 
de expresie este sau nu o axiomă a lui A tot așa cum dacă se prezintă un şir 
de formule ale lui A' trebuie să existe posibilitatea de a constata, prin 
procese efective, dacă este sau nu o demonstrație a lui 4%. 


Nu ar fi exagerat să spunem că matematicienii secolului XIX şi 
majoritatea celor din secolul al XX-lea credeau cu pioşenie că este posibil ca 
teoriile matematice să fie axiomatizate. Iar în primele decade ale secolului XX 
majoritatea specialiştilor credea că formalizarea completă a matematicii este 
o problemă de timp, căci nu părea să existe nici o dificultate esenţială în 
calea atingerii acestui scop. Această credință s-a dezvoltat mai ales în 
virtutea autorității științifice a lui Hilbert. În consecință, când Gödel a 
demonstrat în anul 1931 că orice sistem formal consistent ce se supune 
anumitor condiţii naturale de efectivitate şi conţine o mică parte a aritmeticii 
este incomplet, descoperirea sa a avut repercusiuni extraordinare. lar 
rezultatele lui Gödel constituie cu adevărat unul din progresele cele mai 
notabile în logică şi în fundamentele matematicii. 


Cercetările lui Gödel arată că orice sistem de mare logică 
îndeplinind anumite condiţii foarte rezonabile, este incomplet; există 
enunțuri referitoare la acest sistem care sunt adevărate în mod intuitiv, fără a 
fi însă teoreme. Mai mult, așa cum am observat deja, teorema lui Gödel 
atrage după sine incompletitudinea semantică a calculului predicatelor de 
ordin superior. 


Un alt corolar al teoremei incompletitudinii a lui Gödel este teorema 
sa referitoare la consistență (cunoscută şi sub numele de a doua teoremă a lui 
Gödel): dacă S este un sistem formal ce se supune condiţiilor deja 
menționate — adică consistent —, nu există o demonstrație a consistenţei lui S 
formalizabilă în S. 


%4 Importanţa acestor condiţii de recursivitate este minuţios discutată în cartea lui 
Church. Deşi există posibilitatea ca ele să fie slăbite, se presupune în general că sistemele 
formale obişnuite le îndeplinesc (cf. § 10, capitolul 11). 

Dintre consecințele de natură filosofică ale teoremei lui Gödel vom 
insista asupra acelora care prezintă un interes nemijlocit pentru cercetarea 
noastră: noțiunea de adevăr logic, presupunând că o astfel de expresie ar 
avea sens, nu se lasă codificată, sistematizată în mod raţional dacă ieşim din 
câmpul logicii elementare. Dacă se referă la marea logică, o astfel de noţiune 
se dovedeşte a fi îndoielnică şi difuză; nu există mijloace pentru a o delimita. 
Deci, ea este pentru noi, cel puţin în stadiul actual al evoluţiei logicii, puţin 
iluzorie. Pe lângă aceasta, cea de a doua teoremă confirmă o trăsătură 
marcantă a ştiinţelor formale: s-ar părea că nu există o garanţie absolută a 
legitimităţii sistemelor de logică non elementare: pericolul inconsistenței nu 
poate fi micşorat cu ajutorul unor demonstraţii la fel de puţin sigure ca 
anumite «părți» ale sistemelor în cauză, plauzibile în mod intuitiv. Din acest 
punct de vedere, ştiinţele fonnale nu se deosebesc de ştiinţele realului, în 
orice caz nu prin natura lor, poate doar în grad. 


Ce concluzii se pot trage din cele expuse în această secțiune? Fără 
îndoială următoarele: 


1. Noţiunea de mare logică apare ca fiind vagă şi relativă. Există mai 
multe mari logici — toate meritând a fi calificate drept clasice — care 
nu sunt echivalente între ele. 


2. Chiar şi conceptele fundamentale ale logicii şi ale matematicii, 
precum acelea de mulțime şi de cardinal, sunt relative. Numai o 
concepție dogmatică, platoniciană şi neştiințifică poate dori să le 
facă absolute. Dar pentru a se putea realiza acest lucru s-a recurs la 
speculație şi nu dispunem de criterii mai mult sau mai puțin sigure 
pentru a judeca astfel de elucubraţii. Astfel, din punctul de vedere 
al poziţiei asumate în această lucrare, tentativele de acest gen nu 
se justifică. 


3. Fundamentele ştiinţelor formale sunt dominate de dialectică. 
Unele obstacole de ordin tehnic, de exemplu, independent de 
paradoxuri sau de dificultățile filosofice, distrug uneori echilibrul 
existent la baza acestor discipline, relansând mişcarea dialectică de 
critică şi de reelaborare. 


4. Criteriile decisive pentru utilizarea unui sistem logic dat în situații 
concrete nu pot fi decât de origine pragmatică. Mai exact, 
aplicarea ştiinţelor formale se efectuează conform principiilor 
pragmatice comentate în secțiunea anterioară, căci nu există un 
argument pozitiv capabil să legitimeze un principiu regulator de 
altă natură. 

IV. Legile fundamentale ale raţiunii 


Pentru logicienii fideli tradiţiei, începând cu Aristotel, există trei 
principii de bază care guvemează gândirea validă, principiile identităţii, 
contradicţiei (sau noncontradicţiei) şi principiul terțului exclus. 


Din motive de claritate, vom împărţi secţiunea de față în trei părți. 
I — Formulările tradiționale şi versiunile lor actuale 


Să precizăm mai întâi că scopul nostru nu este de a intra în detalii 
istorice şi critice, ci pur și simplu de a discuta formulările cele mai comune 
ale principiilor abordate, care apar în textele tradiționale de logică 
(nonmatematică) şi în lucrările multor filosofi. 


Într-una din formele sale tradiţionale, legea identităţii se enunță după 
cum urmează: 


A este A (1) 


Anumiți autori adaugă clauza «şi nu este non A». Pentru logicianul 
de astăzi, o astfel de formulare este inadecvată, căci, între alte dificultăți, 
apare următoarea întrebare: presupunând că A este o variabilă, care este 
domeniul său? Mai mult, atunci când afirmăm că A este A, copula nu este 
univoc determinată, în virtutea numeroaselor accepţiuni ale cuvântului 
«este» (desemnează el aici, de exemplu, incluziunea sau identitatea?). S-ar 
putea evita dificultatea spunând că «A» reprezintă un obiect oarecare, abstract 
sau concret, să că «este» exprimă identitatea. Totuşi, dacă procedăm astfel, 
cădem pradă unor noi dificultăți: 


l. Obiectele fizice se modifică continuu, cum pot ele atunci să 
rămână identice cu ele însele? 


2. În câmpul obiectelor abstracte ne lovim de asemenea de unele 
obstacole: de exemplu, care este criteriul identităţii aplicabil 
atributelor? Avem în vedere aici atributele din punct de vedere 
intensional, şi nu este corect să susţinem că două atribute sunt 
identice dacă şi numai dacă sunt aplicabile aceloraşi obiecte, căci 
în acest caz am trata atributele din punct de vedere extensional, 
adică în calitate de mulțimi. 


Vom lăsa de o parte, pentru moment, aceste dificultăţi spre a vedea 
cum se prezintă principiul identității în logica actuală. El se descompune în 
realitate conform următoarelor principii (între altele). 

În calculul predicatelor de ordinul întâi cu identitate, avem: 
Vx(x = x) (2) 
În calculul predicatelor de ordin superior: 
vo(0=0) (3) 
unde «Q» este o variabilă de tip oarecare ((3) generalizează pe (2)). 
La nivelul calculului propoziţional: 
yey (4) 
sau 
pp (5) 
unde «p» este o variabilă propozițională. 


(4) şi (5) pot lua, de asemenea, forma unor scheme valide ale 
calculului propozițional: 


AOA (4) 


AA (5”) 
unde «A» este o variabilă sintactică. 
Legea identităţii poate fi prezentată semantic 


O propoziţie adevărată este întotdeauna adevărată, iar o propoziție 
falsă, întotdeauna falsă. (6) 


Sau: 
Orice propoziţie are numai o singură valoare de adevăr. (6”) 


O altă formulare a lui principium identitatis compatibilă atât cu 
logica tradițională cât şi cu logica actuală este o interpretare pragmatică: 


În orice context, toate ocurențele unui simbol dat (7 
trebuie să aibă acelaşi sens. 


Dintre diferitele formulări ale legilor contradicții”, o vom reţine pe 
următoarea: 


A nu poate fi în acelaşi timp şi sub acelaşi raport, B şi non B. (8) 
Sau: 


«A este B» şi «A nu este B» nu sunt niciodată adevărate simultan  (8”) 

(8) şi (8°) au defecte similare celor dezvăluite cu privire la expresiile 
tradiționale ale principiului identității. Dar apar noi dificultăți dacă avem în 
vedere restricțiile «în același timp» şi «sub acelaşi raport»; de fapt, astfel de 
restricții fac să intervină în (8) noţiunile de timp şi de punct de vedere care 
sunt cauza unor mari tulburări; astfel, de exemplu, s-ar putea susține că (8) 
conţine un cerc vicios: în formularea unui principiu logic fundamental s-a 
recurs la noțiunea de timp, ceea ce presupune o teorie a timpului, iar pentru 
elaborarea unei astfel de teorii este nevoie de logică. Pe de altă parte, ce 
înseamnă sub acelaşi raport? Dat fiind A şi un predicat B oarecare, există 
oare un aspect unic valabil pentru fiecare dintre ele sau în funcţie de fiecare 
A şi B trebuie conceput un raport adaptat? Evident, prima supoziție pare 
falsă, deci, pentru orice lucru şi orice predicat trebuie să existe un raport în 
care (8) să fie adevărat. (8) apare mai degrabă ca un enunţ existențial servind 
la reglarea judecăților atributive: fiind date A şi B ca mai sus, există 
întotdeauna un raport pe măsură, care face ca (8) să fie adevărat. Având în 
vedere că timpul poate fi, evident, considerat ca dat, aceasta ne permite să 
enunțăm legea contradicției în felul următor: 


A nu poate fi, sub acelaşi raport, B şi non B. (8") 


Un om, de pildă, poate fi sau mic sau mare, după vârstă; uneori el 
pare palid şi, în acelaşi timp rumen, după poziția din care este observat. Pe 
scurt, obiectele fizice variază şi pot fi observate din numeroase puncte de 
vedere. Din această cauză, restricția din (8") privind forma ne pare esențială. 
Ea constituie călcâiul lui Ahile al legii contradicției. 

În mod natural, o întrebare ce se pune imediat este următoarea: de ce 
este formulată legea contradicţiei într-o formă specială, atributivă? Pot fi 
oare deduse din expresia specială (8") principii mai complexe ale identităţii? 
De exemplu, următorul principiu: 


A, Şi Az nu pot, sub acelaşi raport, să fie şi să nu fie în relaţie reciprocă, 
în acest ordin, conform relației A, (8") 


este el oare o consecinţă a lui (8")? Vom reveni mai târziu asupra acestor 
întrebări, întrerupând aici criticile la adresa legii (8) pentru a studia modul în 
care este ea tratată în logica matematică“. 


25 Localizarea spaţială fiind, de asemenea, un raport, în conformitate cu modul în 
care folosim acest termen, o altă formulare a principiului contradicţiei este următoarea: (8e) A 
nu poate fi, în acelaşi loc şi sub acelaşi raport, B şi non B. 

* Da Costa nu este consecvent în utilizarea tennenilor „lege“ şi „principiu“. În unele 
contexte el vorbeşte despre „legea identităţii“, „legea contradicţiei“ etc. pentru ca în altele să 
revină la terminologia obişnuită — „principiul identităţii“, „principiul noncontradicţiei“. 
Adevărul este că în logică, la fel ca în alte ştiinţe, noţiunile de lege şi principiu nu se 
suprapun. În ce priveşte principiul noncontradicţiei, acesta apare și sub denumirea de 
„principiu (sau legea) contradicţiei“, terminologie de mult încetăţenită în logica occidentală. 

Dacă precizăm enunţul (8) putem exprima legea contradicţiei la 
nivelul calculului propozițional după cum urmează: 


—(p&-p) (9) 
sau 

~(A&~A) (9) 
unde simbolurile au semnificaţii evidente. 


La nivelul calculului predicatelor de ordinul întâi avem, de exemplu: 
Vx—(P(x)&—P(x)); (10) 


În acest ultim exemplu, «P» poate fi interpretată ca variabilă de 
predicat monadic sau ca variabilă sintactică denotând o formulă arbitrară. 
Confonm celei de a doua ipoteze, (10) poate fi scrisă în felul următor: 


(P(X, Xe )& P(x XX, )) (10°) 


omițând cuantificatorii inițiali; într-un anumit sens, (10') generalizează, la 
nivelul calculului predicatelor de ordinul întâi, nu doar (8) şi (8), ci şi 
numeroase alte enunțuri analoage (ce se referă la o relație n — ară oarecare). 


In calculul predicatelor de ordin superior, legea contradicției se 
exprimă în mod similar. Semantic, ea se prezintă după cum urmează: 


Fiind date două propoziții contradictorii, i.e. una fiind 
negația celeilalte, una dintre ele este falsă. (11) 


Din punct de vedere pragmatic există o anumită normă pe care 
numeroşi autori au obiceiul să o boteze legea contradicției, dar care ar putea 
fi numită mai bine principiul consistenței: 


Fie T o teorie conținând o negaţie; atunci 7 nu trebuie 
să posede teoreme contradictorii. (12) 


În general, expresia uzuală a lui tertium non datur este următoarea: 
A este B sau non B (13) 


sau 


O serie de probleme ridică apoi ideea de raport care intervine în formularea acestor principii. 
În originalul francez apare „aspect“ în loc de „raport“ ceea ce nu este în spiritul logicii 
LI Ii 


aristotelice. Reamintesc că prin „raport“ înțelegem „unghiul de vedere“ (proprietatea) sub 
care privim lucrurile. (I. L.) 

A este B sau A nu este B. (13) 


Totuşi, pentru a fi consecvențţi, trebuie să formulăm legea terțului 
exclus în mod explicit: 


A este, în acelaşi timp şi sub acelaşi raport, B sau non B. (13”) 


Din raţiuni similare celor care ne-au făcut să introducem restricția 
«în acelaşi timp şi sub acelaşi raport», vom face acelaşi lucru pentru (13). 
Într-adevăr, enunţul: 


A stă jos sau A nu stă jos, 


dacă nu presupunem restricția anterioară invocată implicit, poate primi o 
interpretare care să îl facă fals. Căci, observându-l pe A într-un anumit moment, 
el poate fi pe cale să alerge, iar atunci «A stă jos» devine fals; după câteva 
minute, vrând să se odihnească, A se aşează şi atunci «A nu stă jos» devine fals. 


Cu toate acestea, din raţiunile cele mai diverse, specialiştii nu au 
exprimat niciodată tertium non datur sub forma (13”). 


Recurgând la logica actuală, se obțin diferite versiuni ale lui (13), ca 
de exemplu următoarele: 


vx(P(x)v—(2(x)), (14) 
în calculul predicatelor de ordinul întâi, şi 
pY-—p (15) 
sau 
AV—A (15°) 


în calculul propozițional. 
Semantic, legea terțului exclus se enunță după cum urmează: 
Dintre două enunțuri contradictorii, unul este adevărat. (16) 


Se va observa că în conformitate cu (11) şi (16) orice enunț este 
adevărat sau fals. In plus, prin (6”) orice enunţ are o valoare de adevăr unică. 
Deci, rezultă că: 


Orice enunţ este sau adevărat sau fals. (17) 


(17) este numit de obicei principiul bivalenței. Dintr-un punct de 
vedere pragmatic, (17) se exprimă după cum urmează: 
De preferinţă, o teorie trebuie să fie sistematizată astfel încât 
enunțurile sale să fie adevărate sau false. (17) 


Nu există o versiune pragmatică naturală a terțului exclus. 

Prin intermediul algebrelor booleene este, de asemenea, posibil să fie 
formulate principiile anterioare, aşa cum au făcut-o maeştrii «algebrei logice» 
(Boole, Schrâder, Couturat ...). Cu toate acestea, trebuie să insistăm asupra 
faptului că legile fundamentale ale gândirii, în formulările lor tradiționale, 
sunt imprecise, astfel încât este discutabil să susţinem că, de exemplu, (2), (3), 
(4) sau (5) constituie expresii corecte ale legii identității. Afinnăm, deci, că: 


l. Pentru logicianul — matematician actual, legile precedente, în 
formularea lor tradițională, sunt lipsite de exactitate şi ridică 
probleme până acum ignorate sau lăsate pe planul doi. 


2. Astfel de probleme reapar în logica simbolică şi, deşi nu au fost 
rezolvate până în prezent în mod satisfăcător, ele sunt totuşi 
clasificate, natura lor fiind mai bine înțeleasă. 


3. Confuziile care mai domnesc încă în domeniul logicii tradiționale 
referitor la principiile analizate se datorează nerecunoaşterii de 
către unii logicieni şi filosofi a cuceririlor realizate de noua logică; 
astfel, de exemplu, mai există încă gânditori care susțin teza 
conform căreia principiul identității se află la baza oricărei gândirii 
şi că se pot deriva pomind de la el cele mai nesperate consecințe, 
ca de exemplu toate legile logice fundamentale. Aceasta nu poate 
rezulta, în fapt, decât dintr-o concepție total echivocă despre 
domeniul şi limitele logicii, cel puţin ale logicii în sensul în care 
folosim acest cuvânt. 


Conform logicii tradiționale, legile (1), (8) şi (13) şi variantele lor au 
următoarele proprietăți: 
1. Universalitatea: ele sunt valabile pentru toate obiectele şi guver- 
nează gândirea validă a tuturor persoanelor. 


2. Necesitatea: (1), (8) şi (13) sunt în mod necesar adevărate și 
tocmai din această cauză nici o abatere de la ele nu este posibilă. 


3. Ele sunt a priori sau independente de experiență. 


4. Evidenţa: ele se impun spiritului prin însăşi evidenţa lor. Toate 
acestea dovedesc rolul preponderent jucat în istoria logicii de 
principiile identității, noncontradicţiei şi terțului exclus. 


Observaţii asupra principiului rațiunii suficiente 


Principiul raţiunii suficiente (nihil est sine ratione) figura în mod 
tradițional destul de frecvent alături de cele trei principii pe care le-am 
discutat, ca un principiu fundamental al rațiunii; dar, în opoziţie cu ele, nu a 
fost formalizat şi a dispărut complet din logica modemă. lată cum explică 
Scholz acest fenomen: «Cât despre cel de al patrulea principiu, acela al 


rațiunii suficiente, este de ajuns să spunem aici că el nu poate fi pus pe 
acelaşi plan cu primele trei; şi aceasta din simplul motiv că principiul 
respectiv face parte din lucrurile care se sustrag, oricărei formalizări şi care, 
în consecință, nu pot fi descrise în simboluri.» $ 


Să observăm totuşi că, deşi este adevărat că principiul raţiunii sufi- 
ciente nu apare neapărat ca un principiu fundamental în logica modernă, 
asemenea celorlalte trei principii care, adesea, nu mai apar deloc ca axiome 
explicite în sistematizările logicii clasice, nimic nu ne împiedică să-l forma- 
lizăm. (Motivul pentru care, în general, acest lucru nu se întâmplă, pare 
accidental: la fel, la începutul dezvoltării logicii moderne, nu apăreau operatorii 
de modalitate concepuți de Aristotel, ceea ce ar fi putut duce la concluzia că ei 
nu erau formalizabili pentru că nu apăreau în sistemele de «logistică»). 


Propunem, de exemplu, următoarea formalizare a principiului rațiunii 
suficiente folosind un calcul al propozițiilor modal cuantificat: 


vp(p— 3a(a Aa(p=> a)A(a —p))) 


Evident, este vorba doar de o formalizare posibilă”. 


În scopul evaluării poziției tradiționale ale cărei caracteristici le-am 
rezumat mai sus, vom vorbi în a doua parte a acestei secțiuni despre ideile 
lui Aristotel, în special despre cele incluse în cartea I din Mezafizica. Tot în 
opera Stagiritului întâlnim discuția cea mai interesantă cu privire la legea 
contradicției. lar ceea ce se poate spune despre concepția aristotelică se 
aplică aproape mutatis mutandis la alți autori care, strâns legați de tradiţie, 
au mers pe urmele sale. 


II. — Principiul noncontradicției la Aristotel 


Ne vom mărgini să analizăm doctrina cuprinsă în cartea I din 
Metajizica, bazându-ne în esență pe celebrul studiu al tânărului Lukasiewicz?. 


2 H, Scholz, Esquisse d'une histoire de la logique, Aubier, Paris, p. 93. 

* Pentru mai multe detalii asupra acestei probleme, vezi J.Y. Béziau, «O principio 
de razao suficiente et a logica secundo Arthur Schopenhauer», în Atas do VII Coloquio de 
Historia de Ciencia, Seculo XIX O Nascimento da Ciencia Contemporamea, UNICAMP, 
Campinas, 1992, pp. 35-39; J.Y, Béziau, «On the formalization of the principium rationis 
sufficientis», în 38th Conference of History of Logic, Cracovia, 1992, Bulletin of the Section 
of Logic, 22 (1993), 2-3. 

2 J. Łukasiewicz, «On the principle on contradiction in Aristotle», The review of 
Metaphysics, XXIV (1971), 485-509. Acest articol este traducerea, de către V. Wedin, a unui 
articol al autorului intitulat «Uber den Satz des Widersprachs bei Aristoteles», Bull. Intern. 
Acad. Sc. de Cracovie, classe d'histoire et de philosophie, 1910, care este la rândul său un 
rezumat al unui articol mai lung pe această temă, publicat de Łukasiewicz tot în 1910, O 
zasadzie sprzecznosci u Arystotelesa. 

Deşi părerea noastră cu privire la unele probleme importante diferă 
de cea a lui Łukasiewicz, nu vom scoate în evidență aspectele discordante; 
sugerăm cititorului interesat să compare expunerea de față cu lucrarea lui 
Łukasiewicz şi să examineze pasajele din Merafizica citate de Łukasiewicz. 
(Vom utiliza în general traducerea logicianului polonez, dar ne vom sprijini şi 
pe traducerea lui W.D. Ross, interpretarea noastră fiind mai aproape de 
aceasta din urmă.) 


1. Cele trei forme ale principiului lui Aristotel: Stagiritul formulează 
legea contradicţiei în trei moduri diferite calificate de Łukasiewicz, 
respectiv, ca formulări ontologice, logice şi psihologice. Iată-le: 


Formularea ontologică (r3 1005b 19, 20): «Este peste putință ca 
unuia şi aceluiaşi subiect să i se potrivească şi totodată să nu i se potrivească 
sub același raport unul şi acelaşi predicat.» (trad. rom. de Şt. Bezdechi, în 
Aristotel, Metafizica, Ed. IRI, 1999, p. 129) 


Formularea logică (r6 1011b 13, 14): «...principiul potrivit căruia 
două judecăţi contradictorii opuse nu pot fi adevărate este cel mai sigur din 
toate.» (trad. rom. cit., p. 155). 


Formularea psihologică (r3 1005b 23, 24): «Într-adevăr, este peste 
putință ca un om să-şi poată închipui că unul şi acelaşi lucru este şi totodată 
nu este» (trad. rom. cit., p. 129). 


Încercând să clarifice aceste principii, Lukasiewicz le reformulează 
după cum urmează: 


Formularea ontologică (L): «Nici unui obiect nu este posibil ca 
aceeaşi caracteristică să-i aparţină şi să nu-i aparțină în acelaşi timp». 


Obiect aici înseamnă tot ceea ce este un lucru, iar o caracteristică tot 
ce poate fi spus ca predicat despre obiecte. 


Formularea logică (L): «Două propoziţii contradictorii nu sunt 
adevărate în acelaşi timp». 


Propoziţie este aici o secvență oarecare de cuvinte sau de simboluri 
perceptibile prin simţuri, a căror semnificație rezidă în faptul de a atribui sau 
de a nega o anumită caracteristică referitoare la un obiect. 


Formularea psihologică (L): «Două acte de credință (care constituie 
fapte psihice) corespunzând unor propoziții contradictorii nu pot coexista în 
aceeaşi conştiinţă». 


După Lukasiewicz, formulările precedente sunt în acord cu concep- 
țiile lui Aristotel, ceea ce apare clar prin prisma unor citate din Despre 
interpretare. 

Pentru Aristotel, formulările ontologice şi logice sunt echivalente. 
Aceasta se explică în mod fundamental prin concepţiile sale metafizice pe care 
le-am menţionat deja şi prin faptul că, pentru a fi adevărată, o propoziţie 
trebuie să fie conformă cu realitatea obiectivă. Într-adevăr, el afirmă la sfârşitul 
cărții: «A enunţa că ceea ce este nu este, sau că ceea ce nu este este, consti- 
tuie o propoziţie falsă; dimpotrivă, o enunțare adevărată este aceea prin care 
spui că ceea ce este este şi că nu este ceea ce nu este.» (trad. rom. cit., p. 156). 
Date fiind poziţia metafizică a lui Aristotel şi sensul atribuit aici cuvântului 
«propoziţie», echivalenţa în discuţie pare bine stabilită. 


În plus, Aristotel încearcă să demonstreze legea psihologică pornind 
de la formularea logică (I 3. 1005b 26-32 şi I 6. 1011 b 15-21). Fără a intra 
în amănunte, este clar că nu se va putea niciodată deduce o lege empirică, 
cum este legea psihologică a contradicţiei, dintr-o lege logică. Nu există 
decât o singură metodă pentru a o confirma pe prima: metoda ştiinţelor 
realului, în special psihologia, dar până în prezent ea nu a fost stabilită 
inductiv. 


Mai mult, s-ar părea că există exemple care contrazic legea psiho- 
logică a contradicţiei: există filosofi ca Heraclit, care au apărat aparent 
posibilitatea unor credințe contradictorii. 


Din această cauză, nu merită să ne ocupăm de formularea psiho- 
logică a legii contradicţiei şi de pseudodemonstraţia ei făcută de Stagirit. 


Revenind la formulările ontologice şi logice, ni se pare că pentru 
Aristotel ele sunt adevărate deoarece lumea este astfel (la modul metafizic). 


2. Caracterul nedemonstrabil al legii contradicţiei: Aristotel apără 
teza conform căreia legea contradicţiei, ontologice sau logice, este o lege 
finală, nedemonstrabilă; cu toate acestea, justificările sale sunt vagi şi puțin 
convingătoare (vezi de exemplu I 4. 100a 10, 11). 


Logica actuală scoate în evidenţă faptul că nu există un principiu 
ultim şi nedemonstrabil. Conceptul de demonstrabilitate sau este relativ: o 
propoziţie nu este demonstrabilă sau nedemonstrabilă în ea însăşi, ci în 
relație cu altele. Există sistematizării ale logicii uzuale în care formele 
riguroase ale principiului contradicției sunt demonstrabile şi există sisteme în 
care unele dintre ele sunt utilizate ca propoziţii primitive, i.e. nedemonstrate. 
S-ar putea argumenta că aceasta se întâmplă la nivel lingvistic şi că în meta- 
limbajul unde efectuăm mecanismul deductiv principiul este folosit ca 
presupoziţie primitivă. Un astfel de mod de prezentare a problemei este eronat; 
în primul rând, pentru că metalimbajul poate fi axiomatizat şi, după cum se 
ştie, alegerea axiomelor se dovedeşte a fi arbitrară; în al doilea rând, cel ce 
pune astfel problema pare să creadă într-o doctrină a demonstraţiei total 

diferită de cea stabilită de către logicienii contemporani şi care ar trebui să 
fie, înainte de toate, explicitată în termeni clari şi precişi. Numai în acest caz 
ar fi posibil să o judecăm. 


Nu doar principiul noncontradicţiei este implicat în manipulările 
grafomecanice ale mecanismului deductiv, ci şi altele care exprimă, de 
asemenea, regularitățile acestui mecanism. Deci nu înseamnă că principiul 
noncontradicţiei este nedemonstrabil. 


3. Demonstraţiile elamice şi apagogice: deşi Stagiritul consideră 
legea contradicției (atât în forma sa ontologică, cât şi în forma sa logică) 
nedemonstrabilă, el susține că există argumente cu greutate pentru a o 
justifica — demonstrațiile numite elantice (în traducerea lui Łukasiewicz, 
negative în cea a lui Ross). 


După Łukasiewicz, demonstrațiile elantice reprezintă adevărate 
demonstraţii ce nu se deosebesc de demonstrațiile propriu-zise, în măsura în 
care sunt utilizate ca instrumente de respingere. După alți comentatori, în 
demonstrațiile elantice, care pot fi numite mai exact negative, intră în joc 
mai mult decât logica pură. În realitate, întreaga argumentaţie a filosofului 
grec este, dacă folosim vocabularul actual, de ordin pragmatic; obiectivul 
său fundamental pare a fi acela de a căuta să arate că, fără legea 
contradicției, discursul se distruge, posibilitatea de comunicare dispare. lar 
acest lucru se produce fie pentru că simbolurile încetează să acționeze ca 
simboluri, fie pentru că noi nu mai putem reflecta realul. 


Pe lângă demonstrațiile negative, Aristotel mai prezintă şi altele, 
numite de Lukasiewicz apagogice sau ad impossibile. Despre acestea putem 
spune exact acelaşi lucru ca despre cele negative. Aristotel încearcă să scoată 
în evidență consecințele absurde ale negării principiului contradicției 
folosind, mai ales, demonstrațiile apagogice. 


4. Demonstraţiile elantice: pentru Aristotel — şi considerăm necesar să 
insistăm asupra acestui fapt — demonstrațiile elantice nu sunt adevărate 
demonstraţii (cel puţin în cartea T; dar ceea ce afirmă Stagiritul în alte 
pasaje, ca de exemplu în Analitica primă, B 66b 11, nu pare a fi în concor- 
danță cu această carte). O demonstraţie elantică a principiului contradicției 
începe atunci când oponentul «spune un lucru care are sens nu numai pentru 
el, ci şi pentru ceilalți». Astfel, oponentul este obligat să admită că foloseşte 
un cuvânt dat, de exemplu «om», într-un sens determinat, om însemnând 
animal biped. 


Prima demonstrație negativă este următoarea (IT 4. 446b 28-34): 
«Prin urmare, dacă este cu putință să spunem ceva adevărat, rezultă neapărat 
că omul este un animal cu două picioare. Căci acesta este sensul pe care l-am 

dat cuvântului om. Dar dacă aceasta este necesar, nu se poate admite că el nu 
ar fi un animal biped, căci, când se afirmă necesitatea existenţei sale, aceasta 
înseamnă tocmai că este cu putință ca el să nu fie om. În concluzie, este 
imposibil să afirmăm în acelaşi timp despre acelaşi lucru că este şi nu este 
om.» (trad. rom. cit., p. 134). 


Lukasiewicz reformulează demonstraţia astfel: «Prin cuvântul A 
semnificăm ceva ce este în esenţa sa B. În consecință, obiectul A este în mod 
necesar B. Deci, dacă A este în mod necesar B, atunci nu este posibil — dato- 
rită sensului cuvântului «necesar» — ca el să nu fie B. Deci nici un A nu 
poate, în acelaşi timp, să fie şi să nu fie B». 


A doua demonstraţie elantică se află în I 4. 1006b 11-28: «Să 
rămână deci stabilit că cuvântul trebuie să aibă un sens, şi anume un sens 
determinat. Atunci nu va mai fi cu putință ca expresia „a fi om“ să însemne 
același lucru cu „a nu fi om“, când cuvântul om nu are numai sensul unei 
determinări ce aparține omului, ci înseamnă omul însuşi, în unitatea lui. 
Numai în omonime se poate întâmpla ca un lucru să fie şi totodată să nu fie, 
în acelaşi timp. Aşa, de pildă, în cazul când ceea ce noi numim om la alţii 
s-ar numi neom. Dar problema nu constă în aceea dacă se poate ca unul şi 
acelaşi lucru să aibă în acelaşi timp şi numele de om şi pe acela de neom, ci 
dacă lucrul real, desemnat cu acest nume, poate să fie şi să nu fie în acelaşi 
timp.» (trad, rom. cit., p. 133-134). 


Lukasiewicz rezumă demonstrația după cum urmează: «Prin 
cuvântul A semnificăm ceva ce este în esența sa B. Atunci obiectul A, care 
este în esența sa B, nu poate în esența sa şi în acelaşi timp să fie non B, căci 
altfel nu ar fi unificat în esenţa sa. În consecinţă, A nu poate în același timp 
să fie şi să nu fie B». 


Dacă avem în minte argumentaţia generală din cartea I, reformu- 
lările lui Łukasiewicz sunt acceptabile, cu excepţia unor detalii asupra cărora 
vom reveni mai departe. 


5. Probele apagogice. După Łukasiewicz, cele mai importante 
demonstraţii apagogice sunt în număr de trei: 


Prima (I 4. 1007b 18-21): «Dacă două judecăţi contradictorii ar fi 
adevărate în acelaşi timp despre acelaşi lucru, atunci toate lucrurile s-ar reduce 
la unul. Atunci acelaşi lucru ar putea fi totodată şi corabie, şi zid, şi om.» (trad. 
rom. cit., p. 138). 


A doua (F 4. 1008a 28-30): «Pe lângă acestea ar mai urma însă, ca o 
consecință firească, că toți spun adevărul şi că totuşi mint în acelaşi timp, şi că 
fiecare din ei ar recunoaşte despre el însuşi că minte.» (trad. rom. cit., p. 141). 

A treia (I 4. 1008b 12-19): «De aici se vede limpede că nici un om 
nu se comportă astfel în realitate, nici dintre ceilalți, nici chiar dintre acei 
care susțin această părere. Căci, ne întrebăm, de ce, de pildă, cutare merge la 
Megara şi nu se mulţumeşte să stea pe loc, închipuindu-şi doar că merge 
într-acolo? De ce, de pildă, nu se aruncă de dimineaţă, când i se iveşte 
prilejul, într-o fântână sau într-o prăpastie, ci se vede cât de acolo că se 
fereşte să facă acest lucru? Pentru că, de bună seamă, crede că nu este tot una 
să faci aceasta sau nu». (trad. rom. cit., p. 142). 


6. Obiecţiile la probele aristotelice: Considerând argumentaţia lui 
Aristotel dintr-un punct de vedere strict logic şi interpretând-o ca fiind 
constituită din demonstraţii propriu-zise Lukasiwicz aduce diferite obiecţii: 


a) Prima demonstraţie elantică nu dovedeşte legea contradicţiei; ea 
dovedeşte cel mult principiul dublei negaţii: dacă A este B, 
atunci A nu poate să nu fie non B. Dar cea de a doua nu rezultă 
din cea dintâi. 


b) A doua probă elantică stabileşte, în cel mai bun caz, legea 
contradicției numai pentru anumite obiecte bine determinate, 
esențele lucrurilor sau substanțele. Cu toate acestea, existența 
substanțelor este puțin probabilă, iar argumentul lui Aristotel îşi 
pierde puterea. 


c) Lukasiewicz insistă, de asemenea, asupra faptului că a doua 
dovadă suferă de un viciu logic, căci ea conține o petitio 
principii. După el, demonstraţia se bazează pe o premisă care se 
demonstrează numai ad impossibile: «Dacă în esența sa un 
obiect ar putea simultan fi B şi non B, atunci el nu ar fi unitar; B 
este ceva distinct de non B. Or, după logicianul polonez, 
inferența ad impossibile presupune legea contradicţiei, de unde o 
petitio de principiu. Dar astăzi ştim că raționamentul apagogic 
nu presupune legea în discuție, astfel încât această respingere îşi 
pierde valoarea. 


d) După Lukasiewicz, probele apagogice sunt inadecvate din două 
motive: 


- Ele conţin petitio principii prin faptul că raționamentul 
apagogic se întemeiază pe legea contradicţiei. Cu toate acestea, am văzut că 
este vorba de o dificultate factică. 


- Toate probele ad impossibile ascund o ignoratio elenchi. De 
fapt, Aristotel nu demonstrează că simpla negare a legii contradicției ar avea 
consecințe absurde; în loc de aceasta, el încearcă să explice consecințele 
absurde ale presupoziţiei că toate propoziţiile şi negaţiilor lor sunt adevărate. 


Dar a nega legea contradicţiei nu înseamnă că toate propoziţiile de forma «p 
Şi non p» sunt adevărate, ci doar că anumite perechi de propoziţii contra- 
dictorii sunt alcătuite din propoziții adevărate.» 


Am spus mai înainte că demonstrațiile elantice au fost bine înțelese 
de Łukasiewicz; cu toate acestea, există unele excepții cu privire la anumite 
detalii. Acestea se rezumă în principiu după cum urmează: demonstrațiile 
negative nu fac parte dintre adevăratele demonstraţii, deoarece conțin 
elemente extralogice. Într-adevăr, în caz contrar, ar exista o incompatibilitate 
clară între afirmaţia lui Aristotel conform căreia legea contradicției nu poate 
fi demonstrată şi faptul că el crede că a demonstrat-o. Lukasiewicz ar fi 
trebuit, aşadar, să ia în considerare acest fapt în prezentarea sa şi în criticile 
pe care le face demonstrațiilor elantice. 


Respingerea probelor aristotelice (şi a altora de acelaşi gen) trebuie 
făcută pragmatic. Pentru aceasta, este suficient să observăm faptul că: 


1. Existenţa unor substanțe este o ipoteză metafizică discutabilă şi 
probabil falsă. Deoarece această ipoteză serveşte, în parte, la a face plau- 
zibilă legea contradicției, forța pragmatică a argumentaţiei este subminată. 
De altfel, orice pretinsă probă stricto sensu care se întemeiază pe această 
ipoteză nu poate decât să aibă o conotație speculativă. 


2. Justificarea pragmatică nu se aplică niciodată unui număr mic de 
principii (şi mai ales nu unuia singur) de ordin logic, însă ea nu are sens 
decât referitor la un sistem logic. Aşa se întâmplă când noțiunile funda- 
mentale ale logicii (negaţie, conjuncție, obiect...) sunt determinate total cu 
ajutorul unui sistem de postulate şi nu cu acela al unor principii izolate. Cum 
vom vedea, există numeroase feluri de negaţie, corespunzând unor multiple 
sisteme logice; în consecință, cum putem să apărăm legea contradicţiei în 
mod izolat, fără a ţine seama de celelalte postulate care definesc conceptele 
fundamentale cuprinse în enunţul său? O justificare izolată a acestei legi nu 
se aplică decât regulilor simple ale experienţei şi negaţiilor intuitive 
corespunzătoare, întrucât la acest nivel noţiunile puse în joc sunt simple şi 
relativ clare. În acest caz particular nu negăm meritul justificării pragmatice. 
Dar extrapolarea la toate obiectele şi la întregul univers este lipsită de temei. 
Există aici câteva asemănări cu ceea ce se întâmplă în geometrie: proprie- 
tățile geometrice ale câmpului limitat al experienței noastre directe cu 
obiectele macroscopice nu se generalizează pur şi simplu la toate obiectele 
materiale și la spațiu în totalitatea sa. În mod pragmatic, nu putem justifica 


* În general, comentatorii și prezentatorii operei lui Aristotel nu menţionează deloc 
ignoratio elenchi indicată de Łukasiewicz. Este, de exemplu, cazul lui W.D. Ross în Aristote, 
Payot, Paris, 1930, p. 223 şi următoarele. 

decât local anumite legi ale logicii şi ale geometriei abordate separat de 
celelalte; totuşi, valoarea globală a acestor legi nu se stabileşte decât dintr-un 
punct de vedere de ansamblu. 


3. Sunt unele logici în care există contradicții — vom vorbi despre ele 
mai departe — şi care servesc la a guverna atât inferenţele vieţii cotidiene, cât 
şi acelea ale ştiinţei, scoțând în evidență faptul că respingerea legii 
contradicției nu duce nicidecum la imposibilitatea de a comunica sau de a 
vorbi. 


4. În astfel de logici există enunțuri care se comportă bine, 
supunându-se legii contradicţiei, şi altele care se comportă prost, 
nesupunându-i-se. Atunci când utilizăm aceste sisteme convenim să presu- 
punem că enunțurile vieţii obişnuite, precum și majoritatea enunțurilor 
ştiinţifice, se comportă bine. Astfel probele apagogice sunt lipsite de temei. 


Să rezumăm obiecțiile noastre; deoarece legea contradicției poate fi 
dialectizată, ea este lipsită de valoare absolută. În consecință, caracterul său 
de evidenţă, de necesitate şi de universalitate apare ca fiind iluzoriu. Acecaşi 
observaţie poate fi făcută, din motive analoage, cu privire la celelalte legi ale 
gândirii — legea identității şi legea terțului exclus. 


5. Limitele legii contradicţiei. De altfel, conform interpretării lui 
Lukasiewicz — discutabilă şi neacceptată de majoritatea specialiştilor — Aristotel 
însuși a restrâns câmpul de validitate al legii. 


Într-adevăr, sprijinindu-se pe numeroase citate, Łukasiewicz încearcă 
să explice astfel ignoratio elenchi comisă de Stagirit: acesta din urmă nu ar fi 
pe cale să dovedească principiul contradicţiei în toată generalitatea sa, ci ar 
încerca să găsească o realitate metafizică, dincolo de aparențe, care să 
satisfacă respectivul principiu. Pentru filosoful grec, crede Lukasiewicz, 
lumea efemeră a aparențelor, concepută ca venită — în — ființă la modul strict 
potenţial, poate conţine oricât de multe contradicții. Dar, «alături de ea există 
o alta, lumea etemă şi neefemeră a esențelor substanţiale ce se află la 
adăpost de orice contradicție». În rezumat, principiul are valoare în mod 
primordial pentru substanțe şi «ne putem întreba dacă domeniul său de 
aplicabilitate se întinde şi la lumea aparențelory». Ar exista deci, după 
Stagirit, o limită a validității legii contradicției. 


6. Legea contradicției şi silogismul: Am menționat deja că, după 
Aristotel, legea contradicţiei este nedemonstrabilă. El merge chiar mai 
departe, considerând-o ca lege finală şi supremă (IT 3, 1005b, 32-34). 
Łukasiewicz observă însă că nici chiar pentru Stagirit legea contradicției nu 
este legea fundamentală, cel puţin în sensul unei «presupoziții necesare 

tuturor celorlalte axiome logice.» Citând un pasaj celebru din Aristotel (An. 
Post., A, 11.17a 10-22) el ajunge la concluzia că următorul silogism este 
valid după autorul Analiricii Prime şi Secunde: 


B este A (şi astfel nu e non-A) 


C, care este non C, este B şi non-B 
C este A (Şi astfel nu e non-A) 


Acest silogism este valid deşi legea contradicției este transgresată. 
Există aşadar legi valide ale raționamentului care sunt independente de legea 
contradicției. 


Dacă acceptăm interpretarea foarte controversată a lui Lukasiewicz, 
constatăm că: 


— Admiţând existenţa unor principii valide de inferență independente 
de principiul contradicţiei, Aristotel se află într-o poziție confir- 
mată de cercetările logice actuale; 


— Stagiritul poate fi considerat un precursor al logicii paracon- 
sistente, asupra căreia vom stărui mai departe. 


III. — Concluziile lui Łukasiewicz 


Lukasiewicz trage diferite concluzii din expunerea sa. Unele se 
referă la natura şi la limitele principiului contradicţiei, altele se referă la 
legea contradicţiei ca element al doctrinei aristototelice. Primele sunt 
independente de criticile la adresa Stagiritului, pe când celelalte, cu aspect 
istoric, sunt profund legate de exegeza operei lui Aristotel. 


În rezumat, iată primele concluzii ale lui Lukasiewicz: 


1. Nu putem demonstra legea contradicție: bazându-ne pe evidenţa sa. 
Într-adevăr, evidența nu constituie un criteriu solid al adevărului; 
mai mult, există gânditori, ca Heraclit sau Hegel, care nu admit 
evidența acestei legi. 


2. Nu putem deriva această lege pomind de la structura noastră 
psihică. Am menționat deja anterior acest fapt: legile psihologice 
pot doar să confirme experimental, iar aceasta nu ne permite să 
considerăm legea contradicţiei ca lege validă la prima vedere. 


3. O altă posibilitate ar fi deci aceea de a încerca să deducem legea 
din definiția negaţiei sau a falsității. Dacă «A nu este B» înseamnă 
pur şi simplu falsitatea lui «A este B», ni se pare natural să credem 
că această definiție induce legea. Dar de fapt lucrurile se petrec 
altfel: chiar dacă acceptăm definiția precedentă a falsităţii, nimic 

nu împiedică «A este B» şi «A nu este B» să fie ambele adevărate; 
tragem de aici concluzia simplă că «A este B» este simultan 
adevărată şi falsă. Legea contradicţiei pune în joc noțiunea de 
conjuncție şi nu rezultă doar din definiția negaţiei (sau a falsității). 
În plus, Łukasiewicz pune accentul pe o altă definiție a propoziției 
adevărate şi a propoziției negative, mai fecundă decât definiția 
comună: «A este B» este adevărată dacă corespunde unei realități 
obiective, şi falsă în caz contrar. La fel, «A nu este B» este 
adevărată dacă aceasta se referă la o realitate obiectivă, falsă dacă 
nu aşa stau lucrurile. Or, conform criteriilor sale, nimic nu 
împiedică a priori ca «A este B» şi «A nu este B» să fie ambele 
adevărate din momentul în care reprezintă situații obiective. 


4. Logicianul polonez mai observă că orice argumentaţie în favoarea 
legii contradicţiei trebuie să țină seama că există obiecte contra- 
dictorii, ca de exemplu cercul pătrat al lui Meinong. Evident, 
pentru aceste obiecte legea nu este valabilă. Nu vom insista aici 
asupra acestui aspect, dar trebuie să subliniem că observaţia lui 
Lukasiewicz este pertinentă: existența unor obiecte contradictorii a 
fost confirmată de evoluţiile recente ale logicii, în special de teoria 
sistemelor formale inconsistente, la care am făcut de mai multe ori 
aluzie. Astăzi, independent de concepțiile filosofice cum ar fi cea a 
lui Meinong care l-a influențat pe Łukasiewicz, se poate afirma în 
mod pozitiv că există teorii logico-matematice unde figurează 
obiecte contradictorii şi care, în consecință, se abat de la legea 
contradicției. Se constată astfel că această lege nu este atât de 
absolută şi de neatins cum părea la prima vedere. 


5. Problema capitală se rezumă aşadar după cum urmează: există 
oare obiecte despre care suntem siguri că se supun legii 
contradicţiei? De exemplu, obiectele posibile şi obiectele reale? 
Łukasiewicz deosebește trei tipuri de obiecte: a) abstracţiile con- 
struite, creaţii libere ale spiritului, ca de exemplu obiectele 
matematicilor ortodoxe; b) abstracții reconstruite care sunt concepte 
elaborate pentru a reprezenta lucrurile reale; c) obiectele reale. 


Referitor la abstracțiile construite, paradoxurile ca acela al lui 
Russell evidenţiază faptul că, cel puţin în cazul când nu suntem 
autorii acestor invenţii, nu vom avea în majoritatea cazurilor 
niciodată certitudinea absolută ca nu transgresăm legea contra- 
dicției. (lar rezultatele ulterioare ale lui Gödel par să confirme 
această părere). În ceea ce privește abstracţiile reconstruite care 
reflectă în mod adecvat realitatea şi obiectele reale, ele par a fi 


152 Logici clasice şi neclasice 


protejate de contradicţie. De fapt, nu se cunoaşte nici o contra- 
dicție reală care să fie indiscutabilă. Mai mult, şi lucrul acesta 
poate fi lesne verificat, nu există contradicții direct perceptibile, 
căci negaţiile referitoare la facultățile percepţiei nu sunt nici ele 
însele perceptibile (cel puţin în experienţa noastră cotidiană). În 
stadiul actual al cunoașterii noastre, constatarea unei contradicții 
reale oarecare pare a nu putea fi decât mijlocită, ea rezultând din 
inferenţe. 


Pe de altă parte, nu trebuie să uităm că încă de la începuturile 
filosofiei a fost apărată teza conform căreia mişcarea şi deplasarea 
reprezintă un factor de contradicţie (este suficient să ne amintim 
aporiile lui Zenon din Elea). Deşi aceste dificultăți logice au fost 
elucidate cu ajutorul unor teorii ad hoc, de îndată ce se recurge la 
inferenţe nu există nici o dovadă definitivă a faptului că în lume 
nu sunt contradicții. În consecinţă, nu există nici dovada perfectă 
Şi pozitivă a faptului că principiul contradicţiei ar fi pe deplin valid 
cu privire la obiectele reale şi la abstracţiile reconstruite. În 
măsura în care este util, el trebuie luat doar ca o supoziţie sau 
ipoteză ce orientează şi contribuie la a conferi formă cercetării 
Ştiinţifice, guvernând anumite teorii ale realului. 


6. În consecință, principiul contradicției este lipsit de orice demnitate 
logică a priori. Cu toate acestea, el are o valoare etică şi practică 
extrem de importantă. Așa cum a spus Lukasiewicz, principiul 
contradicţiei «este arma unică împotriva erorii şi a falsității». Dacă 
nu l-am accepta în activităţile practice, ne-am confrunta cu tot 
felul de dificultăţi. De exemplu, o persoană acuzată pe nedrept de 
asasinat nu ar avea mijloacele de a se apăra în faţa tribunalului 
deoarece ar putea dovedi cel mult propoziţia că nu a comis nici o 
crimă. Cu toate acestea, simpla existență a unei mărturii ce o 
acuză, fie şi prin sperjur, ar fi suficientă pentru a o condamna 
întrucât, dacă nu recurgem la principiul contradicţiei, adevărul 
propoziției negative că persoana respectivă nu a comis nici o crimă 
nu implică falsitatea propoziției afirmative că ea a comis una“. 


In viața obişnuită (activități sociale, comunicaţii etc.), aşa cum a 
evidențiat cu insistență Aristotel, legea contradicției reprezintă o 
presupoziție esențială. Łukasiewicz Wage de aici o concluzie 


3 Se dovedeşte totuşi că până şi în acest gen de circumstanţe ne putem lipsi, cu 
folos chiar, de principiul contradicţiei; vezi pe această temă: N.C.A. da Costa, J.Y. Beziau şi 
O.A.S. Bueno, «Topica in paraconsistent logic», în curs de apariţie în Philosophical 
Alternatives. 

deconcertantă: necesitatea de a recunoaște validitatea contradicției 
constituie un simptom al imperfecțiunii intelectuale şi etice a omului. 


Dar să insistăm asupra următorului fapt: dacă această lege este 
indispensabilă în practică, acest lucru nu are nici o legătură cu 
validitatea sa teoretică. 


Cea de a doua parte a concluziilor lui Lukasiewicz referitoare la 
concepția aristotelică a principiului este rezumată de eminentul logician 
polonez după cum urmează: 


«Deşi nu a admis-o în mod clar, se pare că Aristotel însuşi a 
perceput cel puţin demnitatea etică a principiului contradicției. În perioada 
declinului politic al Greciei, el a devenit fondatorul şi promotorul muncii 
culturale, ştiinţifice şi sistematice. Poate că a văzut în această muncă o 
speranță pentru viitorul şi măreţia țării sale. Pentru el, a conferi o mare valoare 
cercetării ştiinţifice trebuie să fi fost o normă. Negarea principiului contra- 
dicției ar fi deschis calea pentru tot felul de erori şi ar fi veştejit tânăra ştiinţă 
în floare. Astfel, Stagiritul foloseşte împotriva celor ce se opun principiului 
un limbaj violent unde se remarcă o fervoare intemă, cum se întâmplă în 
cazul gânditorilor eristici din Megara, cu cinicii din şcoala lui Antistene, cu 
discipolii lui Heraclit şi cu adepţii lui Protagoras. Este o luptă pentru un 
principiu teoretic ce se aseamănă cu o luptă pentru nişte bunuri personale. El 
a putut simţi foarte bine slăbiciunea argumentaţiei sale şi din această cauză 
şi-a anunțat principiul ca axiomă finală, ca dogmă inatacabilă.»”! 


E evident că aceste afirmaţii — conform cărora principiul contra- 
dicției ar avea pentru Stagirit conotaţii ideologice — se pretează la multiple 
comentarii. Dar acest fapt ne preocupă mai puţin, întrucât nu ne interesează 
exegeza textelor lui Aristotel, ci doar principiul contradicţiei, natura şi 
semnificația sa ca lege logică”. 


IV. — Legile gândirii şi legile logice 


Putem trage deja câteva concluzii din expunerea pe care am făcut-o. 
Nu vom încerca să fim foarte exacți în ceea ce vom spune, deoarece este 
evident că legile identităţii, contradicţiei şi terțului exclus, în formele lor 
uzuale, sunt vagi. Astfel, nu vom distinge cu precizie variantele (4'), (5), (6) 
şi (7) ale legii identității. Vom proceda la fel cu diferitele formulări ale legii 
contradicției, să zicem (9), (9') şi (12), precum şi cu expresiile distincte ale 


3! Lukasiewicz, Op. cit., pp. 508-509. 

3? Cu privire la legea contradicției la Aristotel, vezi R.M. Dancy, Sense and Contra- 
diction: a Study in Aristotle, Reidel, Dordrecht, 1975, precum şi A. Cassini, La justificacion 
aristetelica del principio de no contradictio, Buenos Aires, 1990. 

principiului terțului exclus (de exemplu, (13'), (14), 815) şi (15'). Argu- 
mentaţia noastră se aplică în general diverselor variante ale acestor legi, fiind 
însă uneori necesare unele adaptări şi corecţii ad hoc. Pe scurt, pare legitim 
să afirmăm că: 


l. 


Principiile identității, contradicției şi terțului exclus au fost 
tratate de filosofii şi logicienii tradiționali ca legi fundamentale 
ale gândirii, ale rațiunii. Cu toate acestea, aşa cum am văzut, 
principiul contradicţiei poate fi dialectizat: caracterul său de lege 
absolută nu pare să fi fost vreodată justificat. Există sisteme 
logice la fel de raționale ca sistemul clasic care îl transgresează. 
Astfel, el nu constituie în mod real o lege a raţiunii, ci o lege a 
anumitor sisteme logic; este un principiu a cărui prezență într-un 
sistem logic îl face pe acesta să fie comod şi avantajos pentru 
majoritatea aplicațiilor sale. 


În mod analog, logicile polivalente” lasă de o parte principiul 
terțului exclus, scoțându-i în evidență natura relativă. O obiecţie 
curentă la adresa logicilor polivalente este aceea că pentru 
construirea lor trebuie să se recurgă în mod necesar la terțul 
exclus în metalimbaj. Cu toate acestea, o astfel de obiecție nu 
este validă“. Relativitatea legii terțului exclus este coroborată 
totodată de concepția logică a intuiționiştilor. 


Ceva similar se întâmplă şi cu legea identității. 


În rezumat, aşa numitele legi ale gândirii sunt relative. Ele 
reprezintă de fapt pietrele de încercare ale anumitor sisteme 
logice care determină categorii foarte utile ale gândirii raționale. 
Totuşi, dacă gândirea se supune anumitor principii, acestea nu 
pot fi decât principiile pragmatice discutate anterior. 


Chestiunea relativității acestor principii se rezumă în felul 
următor: nu este vorba de a şti dacă ele sunt valabile numai pe 
un plan formal - contribuind la definirea unor categorii date, ci 
de a şti dacă sunt valide la nivelul realităţii. Teza noastră este că 
în acest sens ele sunt valide mai mult sau mai puţin ca principiile 
Şi ipotezele generale ale fizicii, de pildă, ca postulatele 
referitoare la măsurarea timpului, legea conservării energiei şi al 
doilea principiu al termodinamicii”. Comparaţia cu geometria se 


3 Referitor la logicile polivalente, vezi, de exemplu, N. Rescher, Many-Valued 
Logic, McGraw-Hill, New York, 1969 şi G. Malinowski, Many-Valued Logic, Oxford, 1993; 
vom trata mai departe despre aceste logici. 

34 Cf. Rescher, Op. cit., pp. 82 şi urm. 

35 Cf. F. Enriques, Les concepts fondamentaux de la science, Flammarion, Paris, 1913. 

dovedeşte aici edificatoare: întrucât există numeroase geometrii 
matematic posibile, numai o interrelaţie dialectică între expe- 
riență şi realitate ar putea, în anumite momente precise, să 
decidă dacă trebuie utilizată într-o anumită știință particulară. 
Un lucru analog se întâmplă în logică după descoperirea 
diferitelor logici altemative. Dar aceasta nu înseamnă că logica 
este arbitrară sau pur convenţională; dimpotrivă, atunci când se 
efectuează o alegere, se află în joc numeroși factori, cum ar fi 
chestiunea economiei de gândire, a simplităţii, a comodităţii şi, 
mai presus de toate, «funcţia proprie a spiritului care creează 
Ştiinţa», a cărei unitate asigură «unitatea cunoaşterii.»*5 Astfel, 
dacă le considerăm legi legare de realitate, legile logicii sunt 
nişte ipoteze. lar acceptarea lor în câmpul total al ştiinţei depinde 
de factori pragmatici (în sens larg), ele servesc la a da o formă 
domeniului ştiinţific şi, în general, domeniului rațional. 


In chip de epilog; nu există legi ale rațiunii (sau ale gândirii) în 
sensul logicii tradiționale. lar secțiunile următoare vor confirma acest lucru. 


V. Logică, rațiune şi experienţă 


Legile logicii au un dublu aspect: unul reflectă activitatea rațională 
iar celălalt caracteristicile cele mai generale ale obiectelor, îndeosebi ale 
obiectelor reale. Pentru ca logica să funcţioneze, să poată fi aplicată, nu este 
suficient să fie garantată coerenţa sau nontrivialitatea) gândirii, ci trebuie 
totodată să se dea seama de realitate. Cu alte cuvinte, pe lângă aspectul său 
subiectiv, logica mai posedă şi un aspect obiectiv, ontologic: ea constituie, 
referitor la lumea reală, după spusele lui Gonseth, o fizică a obiectului întru 
totul nedeterminată, întru totul oarecare sau cel puţin a obiectelor oarecare 
ale unor vaste câmpuri obiective. 


Procesul prin care se constituie legile logice este un proces complex 
care pune în joc diverşi factori cum ar fi sensibilitatea, experiența şi rațiunea. 
Există totuşi ceva tipic în acest proces: pornind de la experiență, condiționată 
în parte de spiritul nostru, noțiunile logice se stabilesc grație unei idealizări 
succesive şi constante, care merge până la noțiunile sofisticate ale logicii 
matematice actuale. Este ca şi cum s-ar descoperi treptat o lume platonică a 
ideilor preexistente şi imuabile. Totuşi, din punct de vedere al filosofiei 
pozitive, trebuie să ne arătăm neîncrezători față de o astfel de impresie. 


% Enriques, Op. cit., p. 3. 

Idealizarea logico-raţională se înrădăcinează în experiență, izolează 
proprietățile importante, le schematizează şi le extrapolează. Se constituie 
astfel categoriile logice fundamentale şi principiile ce le guvernează. Deci 
abstractizarea, sistematizarea şi extrapolarea generează, ca să spunem aşa, 
categoriile raţionale. Întrucât ultimele două operaţii contribuie realmente la 
elaborarea acestor categorii, apare o problemă: cum este posibil ca nişte 
concepte, rod al unor idealizări şi extrapolări repetate, să se aplice atât de 
perfect sistematizării datelor ştiinţifice? Aici se află întreaga problemă a 
aplicabilităţii logicii. Surprinzător este faptul că de la Hume încoace 
problema inducției a fost atât de mult dezbătută în timp ce, dimpotrivă, 
asupra problemei deducţiei s-a insistat puţin, de parcă legitimitatea sa ar fi 
fost de la sine înțeleasă. Și totuşi, chiar la temelia logicii se află o dificultate 
analoagă celei a inducției şi asupra căreia vom reveni mai încolo: folosind 
termeni mai imprecişi, putem afirma că aplicarea logicii la realitate se înte- 
meiază pe principii inductive (inducția non formală din § 1 al acestui 
capitol). 


S-ar putea obiecta că, de fapt, genealogic vorbind, totul se petrece în 
modul indicat mai sus; totuși, deoarece legile logice sunt universale, 
necesare, a priori şi evidente, originea lor nu le justifică esenţa. De exemplu, 
s-ar putea argumenta invocând importanţa faptului că procesul de idealizare 
este în mare parte un proces de abstractizare care ne fumizează structura 
generală a realității. S-ar putea de asemenea susține că, în fond, acest proces 
se produce grație conştientizării categoriilor şi principiilor a priori ce 
guvemează exercițiul rațiunii şi cu ajutorul cărora percepem realul. În 
rezumat: punctul nevralgic nu constă în descrierea genezei normelor logice, 
ci în explicarea şi explicitarea status-ului lor, care justifică de fapt calitățile 
legilor logice menţionate. 


Am văzut deja că legile logice pot fi dialectizatre şi că trăsăturile lor 
caracteristice precum universalitatea, evidența etc. sunt aparente. De 
exemplu, între legile fizice şi legile logice există doar o diferență de grad în 
ceea ce priveşte conţinutul lor de realitate, şi nu o diferență de natură. Din 
punctul nostru de vedere, argumentele din paragraful anterior nu sunt 
valabile. În mod pozitiv, fără a recurge la nici o speculație, se poate susține 
doar că normele logice guvernează anumite categorii folosite ca armătură 
pentru stăpânirea mediului; cât despre semnificația lor empirică, înțeleasă 
din punctul de vedere al ştiinţei, este vorba de nişte a posteriori şi, într-o 
oarecare măsură, de instrumente pragmatice, de reguli ale jocului. Trebuie să 
ne amintim aici de un accident istoric: în pofida celor spuse mai înainte, 
logica s-a dezvoltat istoric pomind de la concepţiile metafizice ale lui Platon 
şi Aristotel, iar legile sale păreau a guverna ființa în opoziţie cu aparența. 
Ceea ce pare aproape paradoxal. 

Deci logica se structurează puțin câte puțin, fiecare etapă fecundând-o 
pe următoarea, iar principiile sale se perfecționează treptat. Suntem aşadar 
îndreptățiți să-i aplicăm afirmaţia lui Einstein cu privire la geometrie, la care 
ne-am referit în capitolul 1, § 1. 


In scopul coroborării celor spuse până în prezent în această secțiune, 
vom încerca o dialectizare a conceptelor de obiect şi de identitate. 


Pentru început, vom discuta despre principiul identității în formu- 
larea (2) din $ 4 al acestui capitol. Este clar că pentru obiectele comune cum 
sunt o carte sau o persoană, (2) se aplică aparent fără nici o dificultate 
majoră. O persoană oarecare, să zicem A, deşi suferă multiple modificări în 
decursul vieţii sale, rămâne într-un anumit sens identică cu sine: A = A. 
Aceasta apare încă şi mai clar în ceea ce priveşte obiectele abstracte: de 
exemplu, egalitatea 1 = 1 pare evidentă şi indiscutabilă. 


Cu toate acestea, lucrurile nu sunt așa de simple cum ar putea crede 
realismul naiv. În fizica cuantică, particulele elementare transgresează 
principiul identității. Astfel, Schrödinger afirma că relaţia de identitate între 
particule este lipsită de sens: «...nu este o problemă care depinde de capa- 
citatea noastră de a dovedi identitatea în anumite cazuri şi de incapacitatea 
noastră de a o dovedi în alte cazuri. Este cert faptul că problema „identității“ 
este realmente şi cu adevărat lipsită de sens.» Poate că poziţia lui 
Schrödinger nu este acceptabilă decât temporar şi că viitorul ne va arăta că el 
s-a înșelat. Totuși, fapt este că fizica cuantică scoate în evidenţă posibilitatea 
de a dialectiza ideea de identitate şi, în consecință, însăşi legea care îi 
corespunde. 


Să lăsăm acum de o parte exemplele sofisticate ale fizicii cuantice 
(vom reveni la ele mai târziu) şi să ne întoarcem la lumea macroscopică. 


Heraclit afirma că nu ne putem scălda de două ori în acelaşi fluviu: 
între două băi fluviul se modifică, nu mai este acelaşi. «Fiecare lucru 
concret», spunea Lenin, «se află în relaţii diferite și întotdeauna contra- 
dictorii cu tot restul. Ergo, el este atât el însuşi cât şi altceva decât el însuşi». 
Astfel de afirmaţii par absurde sau complet eronate şi, cel puţin de la Aristotel 
încoace, ucenicii logicieni cred că le pot respinge simplu şi sigur. Cu toate 
acestea, ele conțin un sâmbure de adevăr şi ridică probleme greu de depăşit. 


Să revenim la persoana A despre care am vorbit mai înainte. Pentru a 
fixa ideile, să presupunem că A înseamnă Napoleon. Este clar că Napoleon 
nu a rămas identic cu sine pe parcursul fulgurantei sale cariere politice şi 


”E, Schrödinger, Ciencia y humanismo, Alhambra, Madrid, p. 25. 

militare. (De altfel, unii susțin că au existat doi Napoleon: primul, cu părul 
lung, cel de al doilea cu părul scurt). El nu a fost întotdeauna puțin chel; 
uneori se deplasa călare, alteori nu; la începutul vieţii a fost slab, apoi s-a 
îngrăşat. Deci, dacă refuzăm să recurgem la principii metafizice ad hoc, 


aplica cu exactitate marelui strateg: 


1. Combinarea relației de identitate cu conceptul de timp. În loc să 
scriem A = A sau Napoleon = Napoleon, vom utiliza notația =, 
pentru a desemna identitatea la un moment dat t: A =, A (sau 
Napoleon =, Napoleon) înseamnă că A este egal cu A în momentul t. 


2. Considerarea lui Napoleon drept o zonă continuă a spațiului-timp, 
alcătuită din toate evenimentele ce constituie viața generalului 
Corsican. 


În ambele cazuri, legea identității devine extrem de complicată, iar 
formalizarea sa uzuală este doar aproximativ valabilă. Vom cita o singură 
dificultate: dacă Napoleon este agregatul evenimentelor ce îi alcătuiesc viața, 
când a început el să existe? Ce evenimente din secolul al XIX-lea îl 
constituie pe Napoleon? Este victoria lui Nelson la Trafalgar unul dintre ele? 
Cu cât pătrundem mai adânc în astfel de chestiuni, cu atât resimțim mai mult 
limitele legii identităţii, aşa cum se prezintă ea în mod pozitiv. 


De ce nu am recurs atunci la un realism substanțialist pentru a 
legitima aplicaţiile logicii şi, în mod special, aplicaţiile logicii contradicţiei 
la lumea reală? Pentru că ştiinţa actuală nu este substanțialistă, categoria de 
substanță fiind dialectizată. Logica matematică actuală, considerată ca sistem 
închis, nu a fost şi nu va putea fi distrusă niciodată de ştiinţele realului. Ea îşi 
are propriul domeniu de validitate nu doar ca sistem abstract, ci şi datorită 
multiplelor sale aplicaţii. Ea s-ar putea chiar transforma în fizică generală a 
naturii, în cazul în care aceasta s-ar încadra într-o ontologie substanțialistă 
prevăzută cu caracteristici convenabile. Dar totul pare să indice că acest 
lucru nu se întâmplă, întrucât ştiinţa actuală a dialectizat noțiunea clasică de 
obiect. Cu privire la acest subiect, Bachelard a spus: «Logica nu mai poate fi 
reificată, ea trebuie să reintegreze lucrurile în mişcarea fenomenului. Dar 
atunci, devenind o fizică dinamică a obiectului oarecare, logica ajunge să se 
ocupe de toate teoriile noi care studiază noile obiecte dinamizate. Obiectul 
stabilizabil, obiectul imobil, obiectul în repaus formau domeniul de 
verificare a logicii aristotelice. În fața gândirii umane apar acum alte obiecte 
care nu mai sunt stabilizabile, care, aflate în repaus, nu ar avea nici o 
proprietate şi, în consecință, nici o definiție conceptuală. Va trebui găsită 
aşadar o modalitate de a modifica jocul valorilor logice, pe scurt, este necesar 

să se determine atâta logică câte tipuri de obiecte oarecare există.»"%. Fără 
nici o îndoială, micro-obiectele fizicii contemporane confirmă în parte afir- 
mațiile filosofului francez”. 


În rezumat: noțiunile clasice de obiect şi de identitate pot fi dialec- 
tizate, aşa cum o arată dezvoltarea istorică a ştiinţelor, în special aceea a 
fizicii. Acest simplu fapt nu atrage după sine necesitatea abandonării logicii 
tradiționale, matematice; când focalizăm logica printr-o prismă abstractă, ca 
sistem formal, ipotetico-deductiv, nu avem nici un motiv de îngrijorare. Însă 
din punct de vedere al aplicaţiilor situația nu mai este aceeaşi, există două 
posibilități: 

1. Să se construiască o nouă logică, generalizare a logicii tradi- 
ționale, care să dea rezultate mai bune din punct de vedere al 
sistematizării ştiinţei. 

2. Să se adopte logica tradițională în stadiul prezent al evoluţiei 
ştiinţelor, în special a fizicii, încercându-se depăşirea dificul- 
tăților fără să se aducă atingere nivelului logic. 


În pofida tentativelor unor cercetători ca P. Février și Reichenbach 
de a funda fizica cuantică pornind de la sisteme logice diferite de sistemul 
tradițional, s-ar părea că la ora actuală specialiştii preferă cea de a doua 
alternativă. 


Astfel, anumite progrese ale fizicii au condus la dialectizarea unor 
concepte fundamentale ale logicii precum cele de obiect şi de identitate. 
Devine imposibil să se facă față obstacolelor şi se impune o opțiune 
conştientă sau inconştientă. Trebuie să insistăm asupra faptului că o astfel de 
opţiune nu se reduce la o simplă chestiune de comoditate, de simplitate sau de 
economie, care ar consta în efectuarea unui lucru de mântuială. Este natural ca 
astfel de factori să influențeze alegerea unei opțiuni; totuşi, este important ca: 


1. Experiența, considerată ca un întreg, să nu fie incompatibilă cu 
perspectiva adoptată; 


2. Rațiunea, în funcţia sa constitutivă, bogată deja de multă vreme 
în categorii şi principii, să se împotrivească conceptelor tradițio- 
nale care au cel mai mare conținut semnificativ. 


In câteva cuvinte: calea este cea trasată de principiul adecvării, luat 
într-un sens larg. 


38G. Bachelard, La philosophie du non, PUF, Paris, 1949, p. 111. 
39 Pentru mai multe detalii, a se consulta lucrarea citată a lui Bachelard, precum şi o 
altă carte a aceluiaşi autor: Le nouvel esprit scientifique. 

Principiul adecvării reglează echilibrul între rațiune, logică şi expe- 
riență. Prin intennediul acestui principiu, conținutul ancestral al raţiunii şi 
structura experienței marchează căile viitoare. În felul acesta, credem că am 
descris în linii mari relaţia dintre logică, rațiune și experiență“. 


Addendum. Numim logica lui Schrödinger o logică în care principiul 
identităţii este lipsit de semnificaţie pentru anumite obiecte. Vom arăta în 
cele ce urmează cum se fomnalizează o astfel de logică (de ordinul întâi) pe 
care o vom desemna prin S. 


1. Simbolurile primitive ale lui S: 


a) conectorii: — şi v(—, A şi — sunt introduși ca de obicei); 

b) cuantificatorul universal: (se definește, ca de obicei); 

c) parantezele; 

d) variabilele de primă specie: x’, x”, x”,...; 

e) variabilele de a doua specie: X',X",X”,...; 

f) familie oarecare de constante (individuale) de prima specie; 

g) familie oarecare de constante (individuale) de a doua specie; 

h) simbolul egalităţii: =; 

i) pentru fiecare număr natural n > 0, o colecţie nevidă de simboluri 
de predicate n - are. 


Vom numi termen, orice variabilă sau constantă. Termenul va fi de 
primă specie dacă / este o variabilă sau o constantă de primă specie: 
în caz contrar, t va fi numit de a doua specie. 


2. Formulele lui S: a) dacă P este un simbol al predicatului n - ar iar 
li, b,.-., a Sunt n termeni, atunci Pt, b...t, este o formulă atomară; 
dacă 1 şi u sunt termeni de a doua specie, atunci £ = u este de 
asemenea o formulă atomară; b) pornind de la formulele atomare, se 
definește conceptul general de formule ca de obicei. 


Observaţie: dacă t şi u nu sunt amândoi termeni de a doua specie, 
t = u nu este o formulă. 


Noţiunile de ocurență legată a unei variabile determinate într-o 
fonmulă, de termen liber de o variabilă într-o fonmulă dată etc., sunt 
definite ca de obicei. 


“0 Forma în care se stabilesc conceptele științifice, ținând cont mai ales de structura 
proprie a spiritului, de condițiile psihologice şi fiziologice este tratată în lucrarea lui Enriques 
asupra conceptelor fundamentale ale științei, citată anterior. 

3. Postulatele lui S: 

Postulate ale calculului propoziţional (4, B, C sunt formule): 
lı A>(AvB) 

L(4AvA)>4 

L (4v B)>(Bv 4) 

u4 (4>B)>((Cv 4)—(Cv8)) 

ls A4 A— BIB 

Postulate pentru cuantificare: 


II, VxA(x)— A(t), unde A(x) este o formulă, x o variabilă şi £ un 
termen liber de x în A(x); mai mult, dacă x este de a doua specie, 7 
trebuie să fie de asemenea de a doua specie. 


I C-— A(x)/C—vxA(x), unde C şi A(x) sunt formule şi 
variabila x nu apare liberă în C. 
Postulate de egalitate: 
= vă (X =X’) 
=,u=vo(4(u)e A(v))unde restricțiile sunt cele obișnuite; 
trebuie doar să adăugăm că u şi v sunt termeni de a doua specie. 


Introducem noțiunile de termen, de deducție etc., fără nici o 
dificultate. 


Vom încerca acum să elaborăm o semantică pentru logica bisortuală 
S*!. O structură în care poate fi interpretat S este alcătuită din două mulțimi 
nevide, D, şi Da, astfel că D, c D,, precum şi, pentru fiecare număr natural 
n > 0, din predicate n — are ce corespund simbolurilor predicatelor de aritate 
n şi care sunt submulțimile lui D’, din elemente ale lui D, care corespund 
constantelor de primă specie şi, în sfârşit, din elemente ale lui D, care 
corespund constantelor de a doua specie. Evident, se asociază simbolului de 
egalitate relația de egalitate a lui D2. 


În continuare, se obţin rezultatele semantice referitoare la S fără nici 
o dificultate. Se dovedeşte astfel corectitudinea acestei semantici şi 
completudinea lui S cu privire la această semantică etc. 


11 Despre logica bisortuală, vezi, N.C.A. da Costa, «On the underlying logic of two 
systems of set theory», Indag. Math., 32 (1970), 1-8. 

Deşi problema constând în a dota S cu o semantică este simplă din 
punct de vedere tehnic, apar anumite dificultăți din punct de vedere filo- 
sofic: într-adevăr, D, nu poate fi considerat o mulțime conform accepţiunii 
uzuale a termenului în teoria mulțimilor, întrucât pentru elementele sale 
relația de identitate nu are un sens general; putem distinge sau identifica 
numai elementele lui D}. Pentru a depăşi această dificultate avem două căi 
posibile: 


1. A încerca să generalizăm noțiunea de mulțime, de exemplu 
construind o teorie a cvasimulțimilor, care ar conține mulțimile 
obişnuite sub formă de cazuri particulare, iar atunci vom funda o 
semantică pentru S în cadrul unei astfel de teorii“?. 


2. A nu încerca elaborarea unei semantici matematice și formale 
pentru S, ci a dezvolta mai degrabă o semantică informală 
oarecum imprecisă, cu sprijinul limbajului natural şi având în 
minte învățăturile fizicii cuantice; de altfel, un procedeu analog este 
folosit în mod sistematic în domeniul ştiinţelor empirice unde 
contextele expunerii (şi legile, ipotezele, teoriile...) au exclusiv 
semantici informale (şi adesea ne explicite), capabile totuşi să 
confere o semnificație acestor date. 


Scopul acestui addendum nu este de a pretinde că o logică a lui 
Schrödinger ar fi indispensabilă pentru ştiinţa actuală; vrem doar să 
clarificăm două aspecte: a) este posibil ca principiul identității să fie dialectizat 
prin intermediul unor construcţii tehnice: există logici rezonabile — logicile 
lui Schrödinger — în care validitatea sa nu este universală; b) când se afirmă 
că pentru ca un sistem să fie acceptabil, el trebuie să fie dotat cu o semantică, 
această afirmaţie este supusă unor restricții: nu dispunem întotdeauna de o 
semantică precisă şi trebuie să recurgem uneori la semantici informale. Cu 
alte cuvinte, nu avem întotdeauna la îndemână o semantică construită după 
principiile semioticii pure, ci uneori doar o semantică informală stabilită în 
limitele semioticii aplicate. 


O observaţie demnă de interes este următoarea: dacă pentru sistemul 
logic Lı dezvoltăm o semantică riguroasă Sı, acest lucru nu poate fi făcut 
decât cu ajutorul unui alt sistem logic L2. Dacă L3 îl conţine pe Li, Sı posedă 
exclusiv o valoare «formală» şi nimic nu contribuie la clarificarea lui Lı 
într-un sens precis. Dacă Lanu îl conţine pe Lı, poate exista o elucidare din 
momentul în care se face apel la un nou sistem logic pentru a înzestra Lı cu o 
semantică. Astfel, pentru a evita o regresie la infinit, concluzia ce se impune 


4 O astfel de teorie a cvasimulțimilor a fost dezvoltată de D. Krause, «On a quasi — set 
theory», Notre Dame Journal of Formal Logic, 33 (1992), 402411. 

este că la baza tuturor disciplinelor deductive se află întotdeauna o semantică 
în esență informală. De aici, rolul privilegiat al limbajului natural în toate 
încercările de a înțelege semnificaţia logicii, mai ales datorită categoriilor cu 
care limbajul dotează gândirea. 


În încheierea acestui addendum vom sublinia că această construcție a 
logicii lui Schrödinger prezentată mai sus constituie un exemplu tipic al 
metodei modelelor ipotetice sau o experiență de gândire”. 


VI. Originea legilor logice 


Numeroşi autori au arătat că logica tradițională era strâns legată la 
originile sale de geometria euclidiană (cf. de exemplu cărților citate ale lui 
Gonseth şi Bachelard). Noţiunile de obiect, de proprietate şi de relaţie din 
logica aristotelică şi din logica matematică uzuală provin dintr-o viziune 
statică şi euclidiană asupra realității. 


Obiectele geometrice sunt independente de timp şi rămân identice cu 
sine. Aici se află fără îndoială una din justificările psihologice şi epistemo- 
logice ale principiului identității. Nici un obiect nu poate să fie (sau să 
posede o proprietate) şi să nu fie într-un loc dat (respectiv să nu posede o 
proprietate dată). Aceasta este, evident, o primă aproximare a legii contra- 
dicției. O altă proprietate a entităţilor geometrice — fundament al legii 
terțului exclus — se formulează după cum urmează: orice obiect se află sau 
nu se află într-un loc dat. Pe scurt, logica aristotelică şi logica matematică nu 
sunt nimic altceva decât generalizări idealizate ale legilor ce guvernează 
entitățile geometrice euclidiene; corpurile geometrice sunt statice şi 
imuabile, dotate cu proprietăți şi întreținând aceleaşi relații între ele precum 
substanțele lui Aristotel. Nu este necesar să folosim metoda modelelor 
ipotetice pentru a înțelege că dacă spaţiul, de pildă, nu ar fi nici omogen, nici 
izotrop, perspectiva noastră logică ar fi diferită. 


Aritmetica greacă, de origine pitagoriciană, constituie una din 
sursele epistemologice ale logicii. Dar totul pare să arate că, în construirea 
logicii, influența geometriei a fost mai mare. Nu poate fi neglijată nici 
contribuţia ştiinţei naturii, deşi ea este adesea exagerată; cu toate acestea, 


% Pentru a şti mai mult despre acest subiect: N.C.A. da Costa, D. Krause şi 
S. French, «The Schrödinger problem», în Erwin Schrödinger: philosophy and the birth of 
quantum mechanics, editat de M. Bithol şi O. Darrigol, Editions Frontières, Paris, 1992, 
pp. 445-460; D. Krause şi S. French, «A formal framework for quantum non — individuality», 
Sinthese, 103 (1995); N.C.A. da Costa și D. Krause, «Schrödinger logisc», Studia Logica, 53 
(1994), 553-550. 

este cert că Aristotel a fost un mare naturalist care s-a inspirat în cercetările 
sale biologice pentru a elabora mai ales teoria silogismului categoric. 
Conceptul ia naştere când nişte ființe sunt subsumate într-o colecţie cu 
ajutorul anumitor atribute, în timp ce judecata şi raționamentul iau naştere 
atunci când se compară între ele extensiunile sau comprehensiunile a două 
sau mai multe concepe. În tot acest joc de ordin pur raţional, conceptele sunt 
considerate fixe: există un fel de pgeometrizare a mecanismului logico 
rațional, deşi Stagiritul a fost mai degrabă naturalist decât matematician. 
(Cercurile lui Euler confirmă această tendință de a geometriza categoriile 
raționale). 


Deci, din punct de vedere istoric, pentru a descoperi originea 
empirică şi idealizarea lentă a legilor logice, trebuie să se observe modul în 
care s-au format ideile centrale ale geometriei, ale aritmeticii şi ale ştiinţelor 
naturale. Contribuţia filosofiei greceşti, în totalitatea sa, este de asemenea 
pertinentă (mai ales în cazul doctrinelor lui Parmenide şi Platon). Dar pentru 
noi va fi suficient să avem în vedere numai cazul ştiinţei lui Euclid. 


Se poate susține teza conform căreia evoluţia legilor logice, istoric 
vorbind, este paralelă cu aceea a legilor geometrice. Dacă există vreo 
diferență, ea constă într-o mai mare generalitate a logicii. Contactul cu lumea 
în care ne găsim cufundați depinde de diferiți factori: 1) lumea așa cum este 
ea, 2) sensibilitatea, şi 3) rațiunea. Dar să spunem deschis încă de pe acum că 
avem certitudinea imposibilității de a hotărî, o dată pentru totdeauna, dacă 
cunoașterea mediului nostru constă în formarea unor imagini ale lucrurilor 
reale așa cum sunt ele sau dacă obiectele reale sunt în mod fundamental 
propriile noastre creaţii ori dacă, în sfârşit, cunoaşterea realului rezultă din 
încrucişarea şi din interdependența celor trei factori citați. S-ar părea totuşi 
că această ultimă ipoteză este cea mai rațională. 


Când ne exercităm facultatea cognitivă folosim anumite categorii 
cum ar fi acelea de obiect, de proprietate şi de relaţie, sugerate evident de 
experiență, dar a căror configuraţie finală transcende experiența însăşi. 
Astfel, relaţiile noastre cu persoanele şi cu anumite obiecte macroscopice ne 
duc la stabilirea categoriei de obiect. De fapt, în logica aristotelică, obiectul 
avut în vedere este obiectul macroscopic din viața obişnuită, cu caracte- 
risticile sale statice şi substanțialiste. Elaborarea acestei categorii nu a fost 
totuşi spontană şi independentă de experiență, fapt ce pare a fi confirmat de 
analiza evoluţiei copilului şi a funcționării spiritului primitiv. 


Geometria euclidiană reprezintă rezultatul a doi factori principali: 
experiența noastră cu obiecte macroscopice prin intermediul sensibilităţii şi 
un proces de idealizare, consecinţă a activității constitutive a rațiunii, care 
extinde şi extrapolează datele mai mult sau mai puţin nemijlocite ale 

experienței. Rolul primului factor în formarea noţiunilor geometrice este 
evident: fără experienţa obișnuită nu ar exista geometrie. În ceea ce priveşte 
pertinența celui de al doilea factor, este suficient să observăm că Poincaré 
credea că geometria euclidiană era exclusiv convențională — un fel de 
convenție terminologică servind drept fundament fizicii“; iar argumentele pe 
care le prezintă în favoarea nominalismului său geometric, deşi puțin 
concludente, servesc să arate cât de mult datorează geometria activității 
rațiunii constitutive. 


De la experienţele noastre limitate şi restrânse cu fire subțiri întinse 
sau cu raze de lumină, ajungem la idealizarea conceptului de dreaptă eucli- 
diană, care extrapolează ceea ce ne furnizează experiența. 


Pe de altă parte, caracterul apodictic al propoziţiilor geometrice 
rezultă din două fapte fundamentale: 1. conştient sau inconştient, dezvoltarea 
geometriei s-a înfăptuit dintr-un punct de vedere ipotetico-deductiv, chiar 
dacă la început aceasta s-a produs într-un mod puțin rudimentar, 2. datorită 
pgeneralității şi abstracţiei noțiunilor geometrice şi având în vedere aparenta 
stabilitate şi alte caracteristici ale lumii noastre fizice şi macroscopice, 
propoziţiile geometrice sunt practic confirmate de experiență (chiar şi expe- 
riențe simple şi elementare, care pun în joc spaţiile tactilo—muscular, vizual 
Şi motor, au o mare valoare). Astfel de fapte au conferit geometriei 
caracterul său apodictic, tinzând să facă din ea modelul ştiinţei, simptom al 
certitudinii absolute. O dată cu apariția geometriilor neeuclidiene s-a produs 
un fel de scindare în corpul doctrinei geometrice: considerată ca sistem 
ipotetico—deductiv, matematic, geometria euclidiană continuă să fie, într-un 
anumit sens, apodictică; cu toate acestea, ca disciplină fizică, ea a devenit 
scena tuturor instabilităților inerente ştiinţelor naturii, fără a se bucura de 
nici un privilegiu. 


Cu logica se întâmplă ceva analog. În cadrul disciplinelor deductive, 
formale, ea beneficiază de întreaga perfecțiune posibilă. 


Cu toate acestea, ca ştiinţă a celor mai generale proprietăţi, ea poate 
fi dialectizată: la fel cum există diferite geometrii, există și diferite logici. 
Probabil că în viitor vom utiliza noi logici, tot aşa cum fizicianul din zilele 
noastre recurge la geometrii diferite de geometria euclidiană. 


Aşa cum a arătat Poincare, până şi la temelia geometriei uzuale se 
află un factor convenţional. Geometria euclidiană este menţinută în parte din 
rațiuni de comoditate, iar aceasta se datorează faptului că ea este cea mai 
simplă, la fel cum un polinom de gradul unu este mai simplu decât un 
polinom de gradul patru. lar atunci când o experiență pare să contrazică 


“ Vezi H. Poincaré, La science et I'hypothese, Flammarion, Paris, 1906. 

experiența geometrică, se întâmplă în general ca geometria să fie păstrată şi 
să se introducă modificări în alte zone ale ştiinţei. Ceva analog se întâmplă şi 
cu logica, cum vom vedea în cele ce urmează. Cu toate acestea, poziția 
noastră este puțin mai radicală: dacă în practică, din cele mai diverse motive 
(simplitate, economie de gândire, inerție psihologică, influență ancestrală...), 
ne aflăm în situația de a împrumuta canoanele logicii tradiționale, nimic nu 
ne împiedică, în principiu, să utilizăm în sistematizarea datelor raționale 
logici diferite de logica uzuală. Aceasta rezultă din faptul că logica este mult 
mai îndepărtată de experiență decât celelalte ştiinţe ale realului. 


Un alt detaliu demn de menționat, asupra căruia s-au pronunțat 
numeroşi specialişti este următorul: epistemologic vorbind, logica clasică se 
află într-o conexiune strânsă cu mecanica newtoniană. Conform acesteia din 
urmă, obiectele fizice se mişcă în spațiu în fluxul timpului absolut, care trece 
fără a le afecta esențele. Proprietăţile intrinsece ale particulelor materiale 
sunt independente de stările lor dinamice. Faptul că o particulă materială se 
află sau nu în mişcare constituie un accident. În realitate, logica aristotelică, 
chiar şi în formularea ei simbolică actuală, geometria lui Euclid şi fizica lui 
Newton alcătuiesc un bloc epistemologic, cum a spus Bachelard, astfel încât 
orice modificare, orice dialectizare a uneia dintre ele generează automat 
modificări la celelalte două. Deși nu admitem in totum teza filosofului francez, 
nu putem nega că orice restricție pe care experiența ne obligă s-o efectuăm faţă 
de una dintre ele deschide o breşă care le pune în discuţie pe celelalte. 


Or, cum am spus deja, pentru fizica epocii noastre particulele 
elementare nu au, ca să zicem aşa, o existență independentă de starea lor 
dinamică. Separarea între proprietăţile geometrice şi mecanice, între poziție 
şi viteză, de exemplu, nu este posibilă. Într-adevăr, principiul incertitudinii al 
lui Heisenberg, confirmă acest lucru; iar acest principiu nu trebuie interpretat 
ca indicând doar o limitare legată de observator, de interferența aparatelor 
sale de măsurat, ci mai degrabă ca o caracterizare a propriei esențe a particu- 
lelor elementare: ele au o natură dinamică şi nu este posibil să fie concepute 
la modul euclidian: niște obiecte euclidiene ce se mişcă doar accidental nu 
pot fi cunoscute din punctul de vedere al proprietăţilor lor simultane de loca- 
lizare geometrică și de stare dinamică. Toate acestea generează anumite 
dificultăţi de ordin logic, de exemplu: ce înseamnă cu adevărat a afirma că o 
particulă elementară rămâne identică cu sine în cursul unui fenomen? Se 
poate oare afirma că un electron nu se află în două locuri diferite în acelaşi 
moment? (Ne amintim în special caracterul «dual» al electronului: el este 
undă şi el este corpuscul). 


Cele spuse de noi nu sunt suficiente pentru a elimina complet o 
concepție reificaroare în fizică. Cu toate acestea, ele confirmă faptul că logica 
nu mai poate fi impusă organizării experienței noastre ca o formă a priori. 

Pe scurt, poziţia noastră cu privire la legile logice este următoarea: 
originea unică a legilor logice constă în aplicarea principiilor sistematizării, 
unicității şi adecvării ce vizează să ordoneze experiența. O astfel de aplicare, 
la începutul istoriei logicii şi în decursul secolelor ce au urmat, până în epoca 
noastră, a fost mai mult sau mai puţin inconştientă și implicită. Cu toate 
acestea, astăzi, drept urmare a evoluţiei ştiinţei, se impune o concluzie: în 
mod pozitiv, fără a intra în consideraţii speculative, principiile în cauză 
constituie unica sursă a logicii. Aceasta se elaborează pomind de la interac- 
țiunea dialectică între spirit şi mediul său, prin aplicarea principiilor 
pragmatice. Dar nu trebuie nici o clipă să credem că principiile pragmatice 
determină un sistem logic în mod univoc, nici măcar într-o zonă restrânsă a 
Ştiinţei. Dimpotrivă, cititorul se va convinge că logici diferite au aceeaşi 
situație obiectiv-rațională şi că, în plus, este valabilă ceea ce vom numi 
norma relativității: nu există practic nici un principiu de la care să nu ne 
putem abate, în sensul în care există un sistem rezonabil de logică unde el nu 
are valoare în general. 


Pentru a confirma parțial cele spuse de noi, să vedem cum descrie 
Heisenberg, situația reală a mecanicii cuantice“. După el, ne putem întreba 
ce limbaj a fost utilizat de fizicianul cuantic sau putem încerca să descriem 
tentativele efectuate cu scopul de a defini un limbaj (prevăzut cu o logică 
determinată) adecvat pentru a vorbi direct despre micro-obiecte. 


În practică, majoritatea fizicienilor utilizează un limbaj ambiguu ce 
îşi are originea în noțiunea de complementaritate introdusă de Bohr: 
conceptele clasice sunt folosite în mod vag, în acord cu principiul 
incertitudinii al lui Heisenberg. Un astfel de procedeu ambiguu și nesiste- 
matic generează dificultăți, obligând fizicianul să recurgă la un algoritm 
matematic a cărui legătură cu experiența şi cu măsurătorile este mai bine sau 
mai puțin bine definit. 


Această soluţie nu este totuşi satisfăcătoare din punct de vedere 
teoretic. Ar trebui introdus un limbaj precis, cu o logică subiacentă bine 
determinată, bine structurată, pentru a putea trata despre atomi, electroni etc. 
Cu toate acestea, aşa cum am arătat deja în mod insistent, aceste obiecte nu 
se comportă ca obiectele macroscopice, clasice, statice. Heisenberg citează 
tentativa lui Weizsăcker de a construi o nouă logică pentru fizica cuantică, 
logică în care să nu fie în general valabil principiul terțului exclus. Este clar 
faptul că, concepția lui Weizsăcker care pune în joc valorile de adevăr şi alte 
noutăți, se îndepărtează puțin de intenţiile noastre comune. Heisenberg spune 
că: «Toate aceste definiţii şi distincţii dificile pot fi evitate dacă ne limităm 


4 W, Heisenberg, Physics and Philosophy, George Allen & Unwin, Londra, 1963, 
pp. 154-160. 

limbajul la descrierea faptelor, i.e. a rezultatelor experimentale. Cu toate 
acestea, dacă vrem să vorbim chiar despre particulele atomice, trebuie să 
utilizăm formalismul matematic ca unic supliment la limbajul natural sau 
trebuie să le combinăm cu un limbaj prevăzut cu o nouă logică ori lipsit de o 
logică bine definită. În experiențele privind nivelul atomic trebuie luate în 
considerare obiecte şi fapte, fenomene ce sunt la fel de reale ca fenomenele 
vieţii cotidiene. Dar atomii şi particulele elementare nu sunt la fel de reale: 
ele constituie mai degrabă o lume potenţială decât o lume a lucrurilor şi a 
faptelor.»“5 


Constatăm așadar că la ora actuală nu se poate impune a priori o 
logică oarecare fizicii particulelor elementare. Sistemul logic adecvat nu 
apare decât a posteriori. 


Câteva exemple vor clarifica mai bine modul în care principiile 
logice depind de experienţă, în sensul larg al termenului. 


Exemplul lui von Wright: noţiunea de timp are o origine comună cu 
noţiunea de deplasare, de schimbare. Dacă, brusc, nu ar mai fi nici o 
schimbare în lume, timpul ar dispare. Aceasta este, între altele, părerea lui 
Aristotel. Timpul se iveşte prin abstractizarea şi extrapolarea unor serii 
temporale restrânse: ordonăm anumite senzații sau anumite fenomene în 
succesiuni F., F2, ... , Fa unde F; precedă temporal F;, şi comparând aceste 


serii limitate dar care în principiu pot fi extinse în cele două sensuri (spre 
trecut sau spre viitor) formăm categoria timpului. Cum fenomenele sau 
senzațiile trebuie să poată fi deosebite între ele, trebuie să existe şi mişcare, 
iar timpul nu ar exista niciodată dacă nu ar exista schimbare. Din punct de 
vedere epistemologic, timpul este funcţie a mişcării. (Nu ne interesează însă 
aici problema de a şti dacă avem o intuiţie a timpului independentă de 
mișcare, i.e. a duratei pure. 


Din punct de vedere matematic, timpul se compune din clipe sau 
momente. Dar, lăsând la o parte extrapolările matematice, o clipă sau un 
moment nu reprezintă decât o parte mai mare sau mai mică a timpului. 


Este evident că timpul şi spaţiul sunt strâns legate de conceptul de 
contradicție. Dacă observăm enunțurile «plouă» şi «nu plouă», ele nu pot fi 
adevărate în același timp şi în același loc. În consecință, dacă timpul şi 
spaţiul nu ar exista, ar exista posibilitatea unor contradicții reale: «plouă» şi 
«nu plouă» ar fi ambele pur şi simplu adevărate, pentru că exprimă stări de 
fapt ce se realizează efectiv în univers. 


% Heisenberg, Op. cit., pp. 159-160. 

Să observăm acum enunțurile «Rio de Janeiro este capitala 
Braziliei» şi «Rio de Janeiro nu este capitala Braziliei». Rio de Janeiro a fost 
capitala Braziliei înainte de Brazilia, dar nu mai este, deşi ar putea deveni 
din nou. Deci, dacă nu ar exista o distincție temporală, enunțurile «Rio de 
Janeiro este capitala Braziliei» şi «Rio de Janeiro nu este capitala Braziliei» 
ar fi enunțuri contradictorii şi ambele adevărate. Cu toate acestea, întrucât 
timpul există, enunțurile în cauză nu pot fi adevărate simultan, iar legea 
contradicției este respectată. Kant a observat că grație timpului evităm 
anumite contradicții: nişte atribute contradictorii nu pot aparţine aceluiaşi 
subiect decât succesiv, adică în timpuri distincte (iar un lucru analog se 
produce şi cu spaţiul). 


Vom descrie în cele ce urmează ceea ce vom numi lumea lui 
Wittgenstein. Starea completă a unei astfel de lumi, într-un moment dat, 
foarte scurt, este practic în întregime determinată atunci când, dintr-o 
mulțime de evenimente elementare independente din punct de vedere logic, 
se indică acelea care sunt verificate şi acelea care nu sunt. Să mai 
presupunem că numărul acestor evenimente este finit, deşi de o mărime 
oarecare, să zicem n. Există atunci 2" stări posibile ale lumii. În lumea lui 
Wittgenstein se produce o schimbare atunci când cel puţin unul dintre 
evenimentele elementare p devine —p sau atunci când se trece de la —p la p, 
unde —p este negația lui p, ~p semnificând că p nu este verificat. 


Vom spune că un eveniment p este constant pe durata momentului k 
dacă pe durata momentului k avem întotdeauna fie p, fie —p; în ipoteza 
contrară, se spune că p variază în k. Evident, pot exista evenimente care sunt 
constante în k şi altele care sunt variabile. Configuraţia unui moment k este 
totalitatea evenimentelor constante şi a evenimentelor variabile pe durata k, 
incluzând totodată modul de variaţie al acestora din urmă. Când se trece de 
la k la un alt moment k ce îl conţine pe k sau este cuprins în k, trebuie să 
existe schimbări între configurațiile lui k şi k’; de fapt, dacă nu s-ar întâmpla 
aşa, k şi k’ nu ar putea fi deosebite unul de altul şi ar coincide între ele. 
Dacă împărțim deci momentul k în alte două momente kı şi k2, configuraţiile 
lui kı, k2 şi k trebuie să fie distincte două câte două, întrucât aceste momente 
sunt diferite între ele. 


Admitem că există evenimente care nu sunt constante în nici un 
moment parțial ce poate fi obținut prin diviziunea lui k. Fie p unul din aceste 
evenimente; atunci, dacă divizăm k în două părți disjuncte, kı şi k2, p variază 
atât în kı cât şi în k2. Dacă descompunem kı în două părți ku. şi kı2, p nu va mai 
fi constant în nici una din aceste părți etc. În aceste condiții, fără a recurge la 
idealizări matematice ad hoc, într-un moment parțial oarecare vom avea 
întotdeauna p şi —p, adică o contradicţie. Cu alte cuvinte, nu există o distincţie 
temporală capabilă să separe p şi —p. 

Lumile schițate mai sus sunt perfect posibile, deşi conțin contradicții 
de un anumit tip, pe care von Wright le numeşte contradicții reale. În lumea 
noastră, la nivel macroscopic, experiența pare să arate că nu există contra- 
dicţii, cu toate acestea, la nivel microscopic, nimic nu împiedică existența 
unei contradicții reale. Poate că mișcarea şi schimbarea sunt contradictorii în 
acest sens. 


Argumentul lui von Wright poate fi adaptat spațiului precum şi 
spaţiului-timp”. 


Deci prin metoda modelelor ipotetice constatăm că existența unor 
contradicții în lumea reală nu este atât de absurdă cum ar putea părea la 
prima vedere. Pe de altă parte, interconexiunea profundă între noțiunea de 
contradicţie, experienţă şi categoriile raționale este pe deplin confirmată. 


Logica imaginară a lui Vasiliev: N.A. Vasiliev (1880-1940) a încercat 
să procedeze cu logica aristotelică la fel cum a procedat compatriotul său 
Lobacevski cu geometria lui Euclid. Vasiliev credea că există logici alter- 
native, după cum există şi diferite geometrii posibile. După gânditorul rus, 
legile logice pot fi clasificate în două grupe: 


l. Legile pe care le numeşte legi meralogice, legate de spirit şi care 
nu pot fi abolite. Un exemplu de lege metalogică este principiul denumit de 
Vasiliev legea ne(auto)contradicţiei, formulată după cum urmează: o propo- 
ziţie nu poate fi simultan adevărată şi falsă. 


2. Legile ce depind de structura universului; de exemplu, principiul pe 
care îl numeşte în terminologia sa principiul noncontradicţiei: nici un obiect nu 
poate avea un atribut contradictoriu cu natura sa. Fiind în funcţie de structura 
universului, aceste legi admit abateri în universuri imaginare, distincte de al 
nostru. Omiţând sau modificând astfel de legi, obținem noi sisteme logice. 


Vasiliev observă că în lumea noastră noțiunea de negaţie este deri- 
vată din ideea de incompatibilitate. Când afirmăm că un obiect dat nu este, 
de exemplu, roşu, aceasta nu rezultă dintr-o experiență directă, ci dintr-o 
inferență (în general inconştientă); vedem, de pildă, că obiectul este albastru 
şi deoarece albastrul este incompatibil cu roșul, afirmăm că obiectul nu este 
roşu. Nu exprimăm niciodată direct «fapte negative». 


Cu toate acestea, ne putem imagina o lume în care experiența însăşi, 
fără ajutorul nici unei forme de raționament, ne convinge că obiectul s nu 
posedă proprietatea P. Cu alte cuvinte, «S este P» este adevărat în ipoteza că 
faptul A s-ar produce iar «S nu este P» este adevărat în cazul în care se 
produce faptul B. Nimic nu împiedică, aşadar, ca faptele A şi B să nu fie 
incompatibile şi, în anumite circumstanţe, S va fi simultan P şi non-P. 


4 Vezi G.H. Von Wright, Time, Change and Contradiction, Cambridge University 
Press, Paris, Cambridge, 1968. 

În logica imaginară, sensul negației nu este identic cu sensul său uzual. 
Dar a presupune că negația astfel concepută nu constituie o adevărată negaţie ar 
fi acelaşi lucru cu a susţine că dreptele geometriei lui Lobacevski nu sunt 
adevărate drepte, întrucât au proprietăţi diferite de cele ale dreptelor euclidiene. 


Poate că unii vor argumenta după cum urmează: «S este P» este 
adevărat atunci când faptul A este dat; dar în loc de a spune că «S nu este P» 
este adevărat când B este dat, se va spune că «S nu este P» dacă şi numai dacă 
A nu este verificat. Astfel se reintroduce negația clasică în logica imaginară, 
iar negația lui Vasiliev nu ar constitui decât un alt operator, dar nu un fel de 
negaţie. Un astfel de argument este însă lipsit de temei: în lumea sa 
imaginară, negația lui Vasiliev joacă un rol operator diferit pe care nu îl poate 
juca negația clasică. Cu alte cuvinte, natura faptelor negative este reflectată 
direct de negația lui Vasiliev şi nu de negația clasică. Totuși nimic nu ne 
împiedică să completăm negația lui Vasiliev cu negația clasică, mai ales ca 
expedient «metalogic». 


Dorim să facem aici o observaţie: faptul că în logica lui Vasiliev se 
poate introduce o negaţie clasică are o semnificaţie echivalentă cu existența 
unei negaţii clasice în logica întemeiată pe C1 (din Anexa 1). Acest lucru 
este pertinent, dar nu contrazice faptul fundamental că negația lui Vasiliev 
constituie o adevărată negaţie deşi nu satisface legile logicii tradiționale. 


Valisliev şi-a dezvoltat foarte puţin logica imaginară, non aristo- 
telică, deşi a ajuns să arate că ea este la fel de armonioasă şi coerentă ca 
logica aristotelică obişnuită. Dar nu a încetat niciodată să reafirme că o parte 
a logicii este condiţionată de experienţă. Pentru el existența contradicţiilor 
este perfect imaginabilă şi acceptabilă, putându-se sau nu concretiza în 
funcţie de tipul de experiență pe care îl efectuăm. 


Nu vom studia mai amănunțit opera gânditorului rus, pentru că ea nu 
mai are astăzi decât o valoare istorică. Din punctul nostru de vedere ea 
reprezintă doar un exemplu al metodei modelelor ipotetice folosite pentru a 
dialectiza apriorismul logicii tradiționale. Ea constituie totodată una din 
primele etape în căutarea unor noi specii de logici“. 


48 de Er Pi S Sa r 
Cu privire la Vasiliev, menționăm următoarele lucrări: V.A. Smirnov, 


«Logiceskie vzglady N.A. Vasileva», Ocerki istorii logiki v Rosii, Izdatelstvo MGU, 
Moscova, 1962, pp. 242-257; G. Kline, «N.A. Vasilev and the development of many-valued 
logic», în Contributions to Logic and Methodologie in honour of. J. M. Bochenski, editat de 
A.T. Tymienicka, North-Holland, Amsterdam, 1965, pp. 315-326; A.I. Arruda, «On the 
imaginary logic of N.A. Vasilev» în Procedings of the Third Latin — American Symposium on 
Mathematical Logic, editat de A.l Arruda, N.C.A da Costa și R. Chuaqui, North — Holland, 
Amsterdam, 1977, pp. 3-24; A.I. Arruda, «N.A. Vasilev: a forerunner of paraconsistent 
logic», Philosophia Naturalis, 21 (1984), 472—491; L. Z. Puga şi N.C.A. da Costa, «On the 
imaginary logic of N.A. Vasilev», Zeitschrift für Mathematische Logik und Grundlagen der 
Mathematik, 34 (1988), 205-211; A.I Arruda, n. A. Vasilev e a logica paraconsistente, 
Unicamp, Campinas, 1990. 

Logică şi imprecizie: Conceptele vieţii cotidiene şi conceptele ştiin- 
telor realului au întotdeauna un anumit grad de imprecizie, ele sunt mai mult 
sau mai puțin vagi; nu trebuie totuşi să confundăm vag cu ambiguu, aşa cum 
se vede din exemple. 


Să examinăm cazul fenomenului morţii. Pentru un organism, 
trecerea de la viață la moarte este un proces care cere timp. Sunt momente 
când nu ştim cu certitudine dacă organismul este viu sau mort (i.e. nonviul). 
S-ar putea reduce intervalul de timp față de care există îndoieli, recurgându-se 
la definiții mai precise ale organismului viu şi ale organismului mort, 
precum şi la mijloace de observaţie mai putemice, ca de exemplu un 
microscop. S-ar putea încerca să se definească noţiunea de organism viu în 
funcţie de cantităţile sale de celule vii şi de celule moarte, cu ajutorul unei 
analize microscopice foarte fine, sprijinită de alte metode ştiinţifice. Cu toate 
acestea, se observă cu ușurință că problema a fost pur şi simplu transferată la 
nivel celular, iar dificultăţile persistă. (Când este moartă o celulă? Trebuie sau 
nu să ținem seama de interacţiunile între celulele unui organism în definirea 
unui organism viu? Este oare suficient să ne restrângem la proprietățile 
fizico-chimice? etc.). Imprecizia nu este aici intrinsec lingvistică, ea nu 
decurge în mod special din faptul că folosim vocabularul limbajului curent; 
aşa cum totul pare să o indice, imprecizia este esenţială şi nu se va lăsa 
eliminată, nici măcar prin metode ştiinţifice riguroase. 


În aceeaşi ordine de idei, dacă avem un continuum de culoare unde 
prima este portocaliul iar ultima nu este portocaliul, va exista o zonă pe care 
ne va fi greu s-o calificăm drept portocalie sau non portocalie. O dată în 
plus, utilizarea unor aparate şi a unor metode ştiinţifice ar putea diminua 
zona îndoielnică, fără însă a o suprima. 


În psihologie, termeni tehnici precum nevroză, psihoză, schizofrenie, 
reflex, inteligență şi complex sunt în esenţă vagi, iar orice tentativă de a-i 
face mai precişi este sortită eşecului. Aceasta dovedește că în ştiinţă, la fel ca 
în viaţa cotidiană, nu avem neapărat nevoie de o precizie absolută. 


Caracterul vag al termenilor şi al conceptelor vieții cotidiene, ştiin- 
telor naturii şi ştiinţelor umane nu este subiectiv, originea sa nu se datorează 
unor particularități inerente observatorului, dar nu este nici obiectiv, în 
sensul că lumea ar fi vagă sau imprecisă. El provine din relaţiile noastre cu 
mediul, din felul cum încercăm să-l captăm. 


În mod obişnuit, în practică, atât în cea cotidiană cât şi în cea 
ştiinţifică, vagul nu este vizibil sau, dacă este prezent, el poate fi ocolit. Cu 
toate acestea, există experiențe unde el apare în mod radical. Dacă nu ar 

exista astfel de experienţe, logica tradițională s-ar aplica realității fără nici o 
restricție. Deoarece ele există, vom arăta că, teoretic, ar trebui să utilizăm 
logici mai generale: canoanele logicii tradiționale ar fi nişte norme de 
respectat sau niște limite de atins, și nu expresii ale unor fapte. În orice caz, 
logica ce poate fi folosită nu se impune doar din motive de ordin teoretic, 
căci ea depinde de principiul adecvării şi, în consecință, de o gamă întinsă de 
criterii dintre cele mai variate. 


Atunci când se cere ca imprecizia unui termen să fie limitată, să 
zicem cea a predicatului P, este indispensabil să dispunem de criterii 
riguroase care să se precizeze când un subiect $ posedă P şi când S nu 
posedă P. Vom desemna prin c; criteriul referitor la «S posedă P» şi prin c2 
criteriul referitor la «S nu posedă P». Conform logicii tradiţionale, cı şi c2 
trebuie să se excludă unul pe celălalt (legea contradicţiei) iar unul dintre ei 
trebuie să fie întotdeauna aplicabil (tertium non datur). Cu toate acestea, este 
evident că se poate întâmpla ca, insistând asupra excluderii, să nu putem 
satisface cea de a doua condiţie sau să fim incapabili de a face ca ambele 
condiţii să fie satisfăcute în acelaşi timp. 


Dacă sistematizăm situația descrisă într-un context rațional dat, există 
patru ipoteze posibile: 


1. Pentru orice propoziţie p, p şi —p nu sunt nici ambele adevărate, 
nici ambele false. 


2. Există cel puţin o propoziţie p astfel încât p şi —p să fie simultan 
adevărate, deşi pentru nici o propoziţie q, q şi ~q nu sunt ambele 
false. 


3. Există cel puţin o propoziţie p astfel încât p şi —p să fie ambele 
adevărate şi cel puţin o propoziţie q astfel încât q şi ~q să fie 
ambele false. 


4. În cele din urmă, există cel puțin o propoziţie p astfel încât p și —p 
să fie ambele adevărate, şi cel puțin o propoziţie q, astfel încât q 
şi ~q să fie ambele false. 


Dacă rămânem la nivelul calculului propozițional, în prima ipoteză 
avem un calcul al propoziţiilor clasic, unde sunt valabile principiile contra- 
dicției şi terțului exclus, formulate după cum urmează: din două propoziţii 
contradictorii, una este falsă; din două propoziţii contradictorii, una este 
adevărată. În cazul celei de a treia ipoteze se produce exact contrariul față de 
cea de a doua. În sfârșit, în ultima, nici unul din cele două principii nu este 
valabil în general. 

Vom defini acum un calcul propozițional corespunzător cazului celei 
de a doua ipoteze. În mod analog, ar fi posibil să se construiască calcule 
adecvate ultimelor două ipoteze”. 


Vom numi Cl calculul pe care îl vom descrie. Simbolurile primitive 
sunt următoarele: 


l. Variabilele propoziționale: se dă o mulțime infinit numărabilă de 
variabile propoziționale pe care nu le vom specifica; 


2. Conectorii: — (implică), A (şi), v (sau) şi — (nu); 
3. Parantezele. 


Se definesc formulele ca de obicei. Majusculele latine reprezintă 
formule oarecare. 


Pentru început avem nevoie de următoarele două definiții: 
0_ é o 
A’ =p (AAA), A =p An A. 


Postulatele lui Cl sunt următoarele: postulatele de la —, la v2 din a 
doua secțiune a acestui capitol, la care se adaugă postulatele următoare: 


I) B°’ >((A> B) >((A4>~B)—>-~—A)) 
II) Æ aB? >(A>BY A(AAB) A(AvB) 


III) ~~A > A 
IV) Av—A. 


În C1 nu este valabil, în general, principiul —(AA—A). Cu toate 


acestea, există propoziţii care au un comportament normal şi care satisfac 
principiul în discuţie. Când se operează cu propoziţii având un compor- 
tament normal, toate regulile şi toate schemele calculului propozițional sunt 
valide. Mai mult, C1 posedă o semantică bivalentă în acord perfect cu a doua 
ipoteză prezentată mai sus, astfel încât poate fi utilizat ca un calcul 
propozițional mai general decât calculul clasic în situaţiile în care vagul 
reintră în joc. Cl poate fi lesne extins la un calcul al predicatelor de prim 
ordin, cu sau fără egalitate, astfel încât să se obțină o logică elementară 
propice manipulării unor concepte vagi. În Anexa I cititorul va găsi o tratare 
asemănătoare a calculului C1. Să observăm doar că deşi ne limităm la cazul 
celei de a doua ipoteze, C1 nu constituie singura soluţie viabilă: mai sunt şi 
altele. 


19 Vezi J.Y- Beziau, «Logiques construites suivant les méthodes de da Costa», 
Logique et Analyse, nr. 131-132 (1990), 259-272. 


Logici non elementare şi logici heterodoxe 175 


Vedem aşadar că pare normal să admitem că logica tradițională îşi are 
originea în anumite tipuri de experiență şi că prin adaptări ad hoc ea dobândeşte 
o valoare cvasi universală. Cu toate acestea, unele experiențe mai subtile 
sugerează utilitatea, cel puțin din punct de vedere teoretic, unor specii mai 
generale de logici”. 


VII. Logicile heterodoxe 


În această secțiune ne vom ocupa de logicile numite heterodoxe sau 
nonclasice. Vom începe prin a delimita conceptul de logică ortodoxă sau 
clasică pentru a defini, apoi, logicile heterodoxe. 


Inspirându-ne din lucrările lui Miro Quesada! vom spune că un 
sistem logic S este ortodox dacă îndeplineşte următoarele condiţii: 


I — Limbajul lui S este orice limbaj de ordinul n, 1 < n < œ, al 
limbajului 7 descris în secțiunea 6 din primul capitol, fără operatorii ce 
formează termeni prin legarea variabilelor, sau este limbajul ZF din secțiunea 
3 a capitolului de față. Cu toate acestea, sunt permise anumite modificări mai 
mult sau mai puțin standard (de exemplu introducerea unor operatori 
funcționali în ZF, inserția unui simbol al egalității primitive în T, combinarea 
lui T şi ZF astfel încât să se obțină un sistem al teoriei mulțimilor de ordin 
superior sau utilizarea altor simboluri pentru conectori); 


II — Postulatele lui S (reguli, axiome şi scheme de axiome) cuprind 
postulatele clasice asociate în mod curent cu limbajul său. Totuşi, în anumite 
cazuri § nu poate conţine unele dintre postulatele logicii de ordin superior 
sau ale teoriei mulțimilor, ca de exemplu, axioma alegerii. Desigur, sunt 
permise variații privind organizarea axiomatică (cu excepția echivalenței). 


III — S posedă o semantică formală sau informală unde postulatele 
sale sunt valide. Formulele lui S exprimă propoziții sau, în anumite cazuri, 
supoziții, constante sau variabile, admițând o interpretare ce fixează sensul 
termenilor lor (şi, dacă este cazul, al operatorilor funcționali); astfel de 
formule au un caracter asertoric şi nu exprimă niciodată, de exemplu, 


5 Cu privire la vag, vezi: V.J. Mc Guill şi W.T. Parry, «The unity of opposites: a 
dialectical principle», Science and Society, XII (1948), pp. 428-444. Articolele lui Russell şi 
Black, citate de Mc Guill şi Parry oferă de asemenea date interesante cu privire la analiza 
conceptului de imprecizie. 

5! F, Miro Quesada, «Heterodox logic and the problem of the unity of logic», 
conferință ținută cu ocazia celui de al Treilea Simpozion Latino - American de Logică 
matematică, Campinas, 1976. Cu privire la tema acestei secţiuni, vezi S. Haak, Deviant Logic, 
Cambridge University Press, Cambridge, 1974. 

probleme, norme, imperative sau întrebări. În virtutea convențiilor adoptate, 
simbolurile logice au semnificații determinate. 


Desigur, caracterizarea precedentă nu este precisă: în sistemul NF al 
lui Quine nu numai că axioma alegerii nu este validă, dar negația sa este o 
teză; totuşi, acest sistem este considerat ortodox. Pe de altă parte, dacă 
înlocuim în ZF axioma alegerii cu negația sa, sistemul rezultat nu face parte 
dintre sistemele clasice. Cazuri îndoielnice ca acela al lui NF sunt rezolvate 
prin convenții ad hoc. Dar, aşa cum vom vedea, caracterizarea astfel făcută 
ne va fi utilă; să nu uităm însă că expresia «logică clasică» este vagă. 


Vom califica drept heterodoxă orice logică ce nu satisface măcar una 
din condiţiile I, II, sau III. Dacă ea nu satisface I va fi numită aliolingvistică, 
dacă nu satisface II, anomică,; în sfârşit, dacă nu îndeplineşte condiţia III, 
atetică. 


Logica heterodoxă S este numită de primă specie dacă diferă de 
logica clasică prin una din condiţiile de mai sus. Dar, în mod normal, S nu 
poate fi atetică fără a fi ipso facto aliolingvistică. Să notăm că dacă o logică 
este clasată printre logicile anomice, aceasta înseamnă că ea se deosebeşte de 
logica clasică în privința anumitor principii tradiționale uzuale, ceea ce nu 
atrage însă în mod necesar o divergență cu privire la legile identității, 
contradicției sau terțului exclus (în vreuna din formele lor), de exemplu, 
există logici heterodoxe unde sunt variabile formulările curente ale celor trei 
legi dar unde nu se acceptă principiul extensionalității (În I, § 2 al 
prezentului capitol, acest principiu se enunță după cum urmează: dacă P şi Q 
sunt termeni de tipul <,, 22,..., tn > şi X1, X2,..., Xna sunt variabile respectiv de 
tipurile £4, ţ2,..., £n atunci: 


(YX, (YX, CX, (PX Xa Xa © QX, X,-X,)> P =Q; 


T, fără extensionalitate, aparține grupului logicilor heterodoxe. Cu toate 
acestea, dacă eliminăm din ZF axioma extensionalității, nu înseamnă că îl 
transformăm în sistem heterodox, căci putem fi interesați de teoriilor 
mulțimilor cu atomi (Urelemente). 


Logica S este numită de a doua specie dacă nu satisface cel puțin 
două din condițiile de mai sus. Este clar faptul că nu există decât logici de a 
doua specie rezonabile, cel puțin dacă este vorba de logici aliolingvistice. În 
sfârşit, S este numită de a treia specie dacă nu îndeplineşte nici una din cele 
trei condiții clasice. 


Nu vom intra în detalii privind diferitele sisteme hetėrodoxe, ne vom 
mărgini să facem câteva comentarii esențiale pentru o adevărată înțelegere a 
logicii nonclasice. 

Printre sistemele din prima specie aliolingvistică figurează: logicile 
timpului“? şi cele de tip modal”, logicile infinitare““, şi logicile tradiționale 
cu operatori formând termeni prin legarea variabilelor”, precum şi sistemul 
LesniewskisS şi logica combinatorică“. 


În sistemele de tip modal se studiază, mai ales, ceea ce se cheamă 
modalități — necesitate, posibilitate, contingență şi imposibilitate — pomind 
de la logica clasică. Aceste noțiuni apar în multe probleme atât teoretice cât 
Şi practice meritând, prin urmare, să facă obiectul unei investigații aprofun- 
date. Tratarea modalităților şi a ideilor conexe, adăugate la logica clasică, 
constituie efectiv o lărgire a acesteia din urmă. Alături de logica modală 
astfel concepută — pe care o putem boteza logică modală intensională — există 
Şi alte moduri de a studia modalitățile, de pildă prin intermediul logicii 
polivalente, ceea ce dă naștere logicii modale polivalente la care ne vom 
referi mai încolo. 


În mod analog, suntem puși în situaţia de a trata formal, la nivelul 
categoriilor logice, flexiunile temporale ce pot fi găsite în contextele lingvistice 
cotidiene şi în contextele ştiinţifice. La fel ca în cazul logicii de tip modal, 
logica tradițională a timpului prelungeşte, într-o anumită direcţie, logica clasică. 


Adăugarea la sistemele logice obişnuite a unor operatori ce formează 
termeni prin legarea unor variabile, cum ar fi operatorul descripției şi 
simbolul lui Hilbert*, le lărgește domeniile. Cât despre logica infinitară, al 
cărei interes este în primul rând teoretic, ea nu iese din câmpul logicii clasice 
atunci când se autorizează libera folosire a noțiunilor de teorie a mulțimilor 
în metalimbaj, mai ales pentru conceptualizarea formulelor. 


52 N.A. Prior, Time and Modality, Oxford University Press, Oxford, 1957, şi Past, 
Present and Future, Oxford University Press, Oxford, 1967, J.— L. Gardies, La logique du 
temps, PUF, Paris, 1975. 

5 GH. Hugues şi M.J. Cresswell, An Introduction to Modal Logic, Methuen, 
Londra, 1968; B. F. Chellas, Modal Logic, Cambridge University Press, Cambridge, 1984; 
J.— L. Gardies, Essai sur la logique des modalités, PUF, Paris, 1979. 

54 K. Karp, Languages with Expressions of Infinite Lenght, North — Holland, 
Amsterdam, 1964. 

55 Vezi articolul lui Corcoran, Hatcher şi Herring, citat mai înainte. 

5 S. Lesniewski, Collected Works 1, II, editat de S.J. Surma, J.T. Srzedicki şi 
D.l. Bamett, PWN, Varşovia şi Kluwer (Nijhoff), Dordrecht, 1992; Lesniewski's Systems, 
Ontology and Mereology, editat de J.T. Srzedicki, V.F. Rickey şi J. Czelakowski, 
Ossolineum, Wroclaw şi Kluwer (Nijhoff), Haga, 1984; E.C. Luschei, The Logical Systems of 
lesniewski, North — Holland. Amsterdam, 1962. 

“HB. Curry şi R. Feye, Combinatory Logic, North — Holland, Amsterdam, 1958; 
H. B. Curry, J.R. Hindley şi J.P. Seldin, Combinatory Logic, 1l, North — Holland, Amsterdam, 
1972; To H.B. Curry: Essays on Combinatory Logic, Lambda Calculus and Formalism, editat 
de J. R. Hindley şi J.P. Seldin, Academic Press, Londra, 1980. 

% Cf. I. F. Druck şi N.C.A. da Costa, «Sur les „vbtos“ selon M. Hatchem, 
C.R. Acad Sc. Paris, 281 A (1975), 741-743. 

Astfel, sistemele pe care tocmai le-am comentat nu se opun logicii 
clasice, ci o argumentează şi o completează. Cu ocazia descrierii inițiale a lui 
T ($6, capitolul 1) am inclus operatorii formând termeni prin legătura varia- 
bilelor, pentru a insista asupra faptului că ei se inserează bine în interiorul 
principalelor logici ortodoxe, cu toate că astfel de operatori sunt incluşi de 
obicei printre simbolurile logice nonclasice. 


Chiar față de sistemul lui Lesniewski lucrurile îşi schimbă deja 
aspectul, căci fundamentele sistemului logicianului polonez diferă profund 
de acelea ale marii logici tradiționale. Concepţia logică subiacentă se 
deosebeşte cu adevărat de categoriile logice întâlnite la baza lui 7 şi a siste- 
melor teoriei mulțimilor: el constituie de fapt o alternativă posibilă la 
sistemele cele mai cunoscute ale marii logici, reflectând o viziune oarecum 
diferită şi sui generis a categoriilor logice. 


În ceea ce privește logica combinatorică, se poate spune despre ea 
acelaşi lucru ca despre sistemul lui Lesniewski, dar trebuie să nu uităm că 
este posibil să fie vorba de o modificare mai puțin radicală a poziţiei clasice, 
așa cum am definit-o. 


Mai există, încă, printre sistemele de primă specie aliolingvistice 
anumite sisteme deontice şi epistemice. Ele sunt construite pornind de la 
sistemele clasice prin adăugarea unor operatori deontici (obligaţie, permi- 
siune, interdicție, indiferență) şi a unor operatori epistemici (ca operatorii de 
credință şi de verificabilitate). Astfel concepute, sistemele deontice şi episte- 
mice aparțin grupului logicilor aliolingvistice şi tetice; ele lărgesc deci 
orizonturile logicii clasice. (Dar, cum vom vedea mai departe, există sisteme 
deontice şi epistemice nu doar aliolingvistice, ci şi atetice). 


În mod firesc, apare următoarea obiecție: dacă majoritatea sistemelor 
examinate mai sus este obținută pornind de la logica clasică prin adăugarea 
unor noi concepte precum cele de timp şi de modalitate, de ce să le calificăm 
drept sisteme logice? De fapt, timpul poate fi studiat în mecanică (şi în 
fizică) şi pare a nu avea nimic de-a face direct cu logica. În mod analog, se 
poate contesta importanța logicii modale, susținând că în contextele 
Ştiinţifice obişnuite operatorii modali nu apar în mod esenţial şi că ei se 
pretează unor interpretări metalingvistice, fără a necesita aşadar o tratare 
independentă a nivelului metalingvistic*?. 


5 Camap propune o interpretare metalingvistică a modalităților în R. Camap, 
Meaning and Necessity, The University of Chicago Press, Chicago, 1958. În 1933, Gödel 
prezentase deja o alta; vezi K. Gödel, «An interpretation of the intuitionistic sentential logic», 
în The Philosophy of Mathematics, editat de J. Hintikka, Oxford University Press, Oxford, 
1969, pp. 128-129 (traducere engleză a unei note din 1933). 

Dar astfel de obiecţii se dovedesc a fi lipsite de temei. Să examinăm 
cazul logicii timpului: combinarea categoriilor logice cu timpul dă naștere 
unor sisteme a căror studiere este profitabilă și contribuie la o mai bună 
înțelegere a noţiunilor legate de conceptul de timp (ca flexiunile verbale şi 
timpul verbelor), a relaţiilor între modalități şi timp și între structura 
timpului şi natura negaţiei. Pe lângă aceasta, presupoziţia tacită că timpul nu 
este strâns legat de categoriile logice, că este independent de ele, constituie, 
după cum am arătat deja foarte clar, o supoziţie speculativă discutabilă. 


În mod similar, conceptele modale apar în discursul cotidian în 
strânsă corelaţie cu celelalte concepte logice şi merită să constituie obiectul 
unei investigaţii sistematice şi amănunțite. Pentru filosof, contextele modale 
au o mare pertinenţă, căci sunt legate de determinism şi cauzalitate“, în plus, 
grație dezvoltării recente a logicii modale, de exemplu a semanticii lui Kripke, 
anumite probleme filosofice referitoare la modalități au apărut într-o nouă 
lumină și au dus la poziții mai sofisticate, în consecință, mai puțin naive“. 


În ceea ce priveşte logicile nonclasice de primă specie anomică, 
găsim aici anumite logici paraconsistente, relevante şi polivalente, precum şi 
logica intuiționistă. Vom reveni mai târziu asupra acestor logici, dar vom 
insista încă de pe acum asupra faptului că, în general, ele nu constituie 
simple prelungiri sau lărgiri ale logicii clasice, ci mai degrabă alternative sau 
rivale ale acesteia (cum este cazul de altfel cu diverse logici heterodoxe care 
vor fi comentate). 


Logicile de a doua specie tetică sunt variate şi multiple. De exemplu, 
anumite sisteme polivalente care conţin conectori ce le garantează completi- 


tudinea funcțională“?, și unde legea terțului exclus (A4Av—A4 sau pv—p) nu 


Asupra acestui subiect cititorul mai poate consulta R. Solovay, Provability 
Interpretation of Modal Logic, IBM — Research, Yorktow -— Hights, 1976, G. Boolos şi 
G. Sambin, «Provability: the emergence of a mathematical modality», Studia Logica 50 (1991), 
pp. 1-23. 

Afirmația că modalităţile nu au importanţă pentru contextele ştiinţifice în general este 
discutabilă; cf. R. Routley, «Ultralogic as Universal?», Relevance Logic Newsletter, 2 (1977), 
pp. 50-89 şi pp. 138-175. 

Pentru anumiţi logicieni, modalităţile sunt la fel de fundamentale precum conectorii 
obişnuiţi şi cuantificatorii; cf. A.R. Anderson şi N. Belnap Jr., Entailment, vol. 1, Princeton 
University Press, Priceton, 1975. 

6 A se consulta, de exemplu, J. Łukasiewicz, «On determination», inclus în 
volumul Selected Works of J. Łukasiewicz, editat de E. Borkowski, North — Holland, 
Amsterdam, 1970. 

6! Vezi evoluția dezbaterii asupra fundamentelor logicii modale în Reference and 
Modality, editat de L. Linsky, Oxford University Press, Oxford, 1971. 

6 Cf. J. B. Rosser şi A.R. Turquette, Many — Valued Logics, North — Holland, 
Amsterdam, 1952. 

este validă. Există aici nu doar o derogare de la postulatele de bază ale 
logicii uzuale, ci şi o alterare a limbajului. În mod analog, anumite sisteme 
ale logicii relevante fac parte dintre sistemele de a doua specie tetică”. 


Referitor la sistemele de a doua specie tetică, vom reţine că ele 
înglobează anumite sisteme epistemice şi anumite sisteme deontice, precum 
şi logicile problemelor şi ale imperativelor. Aşa cum am văzut, logica 
deontică poate fi studiată pomind de la logica clasică prin introducerea 
operatorilor deontici (permisiune, obligaţie, indiferență şi interdicție), consti- 
tuind atunci logici de prima specie aliolingvistică; dar ea poate fi construită, 
de asemenea, prin lărgirea limbajului logicii clasice, admițând că nişte 
formule determinate nu exprimă propoziţii şi că nu li se pot aplica concep- 
tele de validitate şi de adevăr, ci că ele exprimă, de exemplu, norme. Logica 
epistemică poate face totodată obiectul unei examinări ce conduce la sisteme 
atetice, de exemplu, se întâmplă în mod curent ca în ştiinţele naturale să fie 
formulate ipoteze sau supoziţii care nu sunt propriu-zis considerate ca fiind 
adevărate sau false și constituie doar un instrument de sistematizare a 
rezultatelor deja obținute prin cercetarea experimentală într-un câmp dat — 
ducând uneori la concluzii eronate atunci când sunt folosite în afara câm- 
pului lor de aplicaţie. În cercetările mai aprofundate, ele sunt înlocuite cu 
teoreme sau cu ipoteze care funcționează mai convenabil în rolurile lor de 
elemente de sistematizare şi de previziune; ele pot fi calificate pe bună 
dreptate drept ficțiuni, aşa cum face Waihinger. (Un exemplu marcant şi actual 
de ficțiune este acela al teoriei atomului a lui Bohr. De altfel, după 
W aihinger, nici o ipoteză sau teorie științifică nu se sustrage ficţiunii). Când 
tratăm despre ficțiuni este imposibil să nu avem în vedere operatorii care 
exprimă noțiuni cum sunt acelea de credință şi de verificabilitate. Astfel, o 
logică a ficțiunilor este un sistem epistemic de a doua specie: formulele ce 
exprimă ficțiunile nu au valoare de adevăr, deoarece nu se referă la 
propoziţii stricto sensu, iar operatorii de credință, de verificabilitate etc. sunt 
în mod clar aliolingvistici“. 


Imperativele şi problemele (întrebările) se bucură de particularități 
logico-formale interesante. Sistemele care tratează despre aceste noțiuni se 
încadrează evident în sistemele de a doua specie atetice. 


Cât despre logicile de a treia specie, unul din sistemele cele mai 
simple de această natură ce poate fi prezentat este următorul: adăugăm 
operatorul descripției t unui calcul al predicatelor nonclasic de ordinul întâi, 
să zicem calculul CP1 prezentat în Anexa I și îl argumentăm cu postulatele 
(1) — (3) prezentate mai jos. Presupunem, evident, că schemele de axiome şi 
regulile de cuantificare au fost adaptate în mod adecvat la noua situație 


© Anderson şi Belnap, op. cit. 
6 Logica epistemică constituie subiectul cărţii lui j. Hintikka, Knowlidge and Belief, 
Cormmell University Press, Ithaca, 1962. 

creată prin prezența operatorului descripției (restricțiile la car sunt supuse 
noile postulate vor rămâne implicite). 


wxF(x)=wF (y) (1) 
Yx(F (x) G(x))> uF (x)= &xG(x) (2) 
3!xF (x)> Yx(x =2xF (x) eF (x) (3) 


Deci, atunci când există un singur obiect şi numai unul care satisface 
F(x), F(x) denotă un astfel de obiect; în caz contrar, acceptăm ca F(x) să 
fie lipsit de semnificație. Astfel, în acest ultim caz, enunțurile în care figu- 
rează F(x) nu au nici un sens şi nu sunt în mod special nici adevărate, nici 
false (conform interpretării luate în considerare). Astfel de sisteme sunt 
sisteme heterodoxe de a treia specieS5. 


Logica intuiționistă 


Am discutat deja unele dintre ideile fundamentale ale intuiționismului. 
Vom studia acum mai amănunțit logica intuiționistă şi anumite consecințe 
filosofice la care duce ea. 


După Brouwer, logica este posterioară matematicii, adică activitatea 
matematică se dezvoltă fără a fi necesar să se recurgă la principii logice; 
pentru fiecare raționament particular, legitimitatea ei este garantată de 
evidență. Logica codifică aşadar regularitățile observate în inferențele 
efectuate, şi nu vom putea fi niciodată siguri că o codificare dată înglobează 
toate principiile care reflectă astfel de regularități. 


Singurele obiecte matematice luate în seamă de intuiționişti sunt 
unele construcții mentale, mai ales intregii naturali 0, 1, 2, 3... Dacă avem 
un proces oarecare de generare (de construcţie) a obiectelor, putem abstrage 
sau construi din acest proces o proprietate monadică,; la fel, există situaţii ce 
ne permit să abstragem proprietăți diadice, triadice etc. Este important să 
observăm că proprietăţile succed situaţiilor din care sunt abstrase, astfel încât 
nu există concepte nepredicative. Este aşadar lipsit de sens să ne întrebăm 
dacă o proprietate se aplică sieşi sau nu, ori să ne punem alte întrebări 
analoage: elementele cărora li se aplică proprietățile preexistă formării lor. 
Există o ierarhie a proprietăților, fiecare de un tip determinat, care ne 
reaminteşte ierarhia predicatelor limbajului 7. Cu toate acestea, noțiunea 
intuiționistă de proprietate diferă total de noțiunea clasică de predicat. 


6 Dacă am lărgi în mod similar calculul clasic al predicatelor de prim ordin cu 
egalitate, am obţine un sistem de a doua specie, aliolingvistic şi atetic. Vezi J.B. Rosser, Logic 
for Mathematicians, McGraw — Hill, New York, 1953. 

% D, van Dalen, «Lectures on intuitionism», în Lecture Notes in Mathematisc, 337, 
Springer, Berlin, 1973, pp. 1-95. 

Deşi putem stabili un calcul intuiționist al «predicatelor» de ordin 
superior, ne vom limita la studierea anumitor detalii ale calculului intui- 
ționist al predicatelor de ordinul întâi, axiomatizat pentru prima oară de 
Heyling. Vom nota acest calcul cu H. 


Am dat mai înainte o formalizare a calculului clasic al predicatelor 
de prim ordin, ca subsistem al sistemului T (vezi partea finală a celei de a 
doua secțiuni din acest capitol). Limbajul lui H este acelaşi cu acela al 
calculului clasic de prim ordin; în mod special, H conţine printre simbolurile 
sale primitive conectorii >, A, V şi —, precum şi cuantificatorii Vşi 3 Se 
presupune, de asemenea, că H conţine o colecţie infinit numărabilă de 
constante individuale. 


O semantică (intuiţionistă) pentru H are drept idei fundamentale 
acelea de construcție, de metodă efectivă, de propoziţie şi de demonstraţie, 
pe lângă acelea de domeniu al obiectelor şi de proprietate. 


O propoziţie, în sensul intuiționist al termenului, este orice supoziție 
sau ipoteză astfel încât, fiind dată o construcţie arbitrară k, ştim intuitiv dacă 
k constituie sau nu o demonstraţie a acestei supoziţii. Orice demonstraţie 
reprezintă, de fapt, o construcţie. Orice colecţie finită de instrucțiuni pentru 
efectuarea unei construcții se numeşte metodă efectivă (sau descriere de 
construcție). 


Se ia un domeniu nevid de obiecte E (sau, cum obişnuiesc să spună 
intuiționiştii, o specie). Fie F un enunț al lui H, ale cărui constante 
individuale denotă anumite elemente ale lui E şi ale cărui simboluri de 
predicat reprezintă proprietăți determinate ale elementelor lui E. F este 
adevărat, potrivit acestei interpretări a simbolurilor sale nonlogice, dintr-un 
punct de vedere intuiționist, dacă dispunem de o demonstrație a lui F”. 


Următoarele clauze specifică în ce condiţii o construcție k este o 
demonstraţie a lui F: 


Il. Dacă F este atomic, k constituie o demonstraţie a lui F dacă este 
o construcție ce demonstrează că obiectele denotate de constantele lui F sunt 
legate de proprietatea reprezentată prin simbolul de predicat al lui F; 


I2. Dacă F are forma F, A F>, k este o demonstraţie a lui F dacă este 
alcătuit din două construcții kı şi k2 în aşa fel încât k, să fie o demonstrație a 
lui F; şi k2 o demonstraţie a lui F}, 


I3. Dacă F are forma F, v F>, k este o demonstraţie a lui F dacă este 
o demonstraţie a lui F; sau dacă este o demonstraţie a lui F2. 


© Identificăm F cu propoziţia pe care o exprimă. 

14. Dacă F are forma F; — F>, k este o demonstraţie a lui F dacă se 
compune din două construcții kı şi k2 în aşa fel încât kı să ofere o metodă 
efectivă pentru a transforma o demonstraţie a lui F, într-o demonstraţie a lui 
F, iar k, este o demonstraţie a faptului că kı posedă proprietatea precedentă. 


15. Dacă F are forma ~F, k este o demonstraţie a lui F dacă se 
compune din două construcții k, şi k2 astfel încât kı să ofere o metodă efectivă 
pentru a obține o demonstraţie a unei contradicții pornind de la orice demon- 
strație a lui F, iar k2 este o demonstraţie a faptului că kı posedă proprietatea 
în discuţie. 


16. Când F are forma VxA(x), k este o demonstraţie a lui F dacă se 
compune din două construcţii k; şi k2 în aşa fel încât kı să descrie o metodă 
efectivă pentru a obține o demonstraţie a lui A(c), unde c este o constantă 
care nu apare în F, pentru orice element al domeniului D denotat de c, iar kz 
este o demonstraţie a acestui fapt. 


I7. Dacă F are forma ÎxA(x), k este o demonstraţie a lui F atunci 
când este o demonstraţie a lui A(c), unde constanta c nu apare în F şi 
reprezintă un element oarecare al lui E. 


Se spune că F este valid în E atunci când el este adevărat pentru orice 
interpretare a lui E. Dacă F este valid în orice domeniu nevid, se spune că F 
este valid. Această definiție se extinde la formule, la fel ca în cazul clasic. 


Postulatele lui H sunt postulatele de la —, la —> şi de la V, la 3, din 


cea de a doua secțiune a acestui capitol. Se constată cu uşurinţă că axiomele 
sunt valide şi că regulile păstrează validitatea. În mod natural, se pune 
problema de a şti dacă postulatele precedente sunt suficiente pentru a 
demonstra pomind de la H toate formulele valide. Răspunsul este negativ: 
Gödel a demonstrat că există mai multe formule valide (conform propriei 
sale definiții) care nu sunt teoreme ale lui H, şi că acest sistem nu poate fi 
completat prin adăugarea unor axiome sau a unor noi reguli astfel încât 
sistemul rezultat să conțină ca teoreme toate formulele valide şi nimic 
altceva, îndeplinind totodată condiţiile uzuale de efectivitate“*. Definiţiile şi 
rezultatele anterioare se extind astfel încât să se obțină o teorie intuiționistă 
simplă a tipurilor, 77. În acest caz, limbajul lui 77 este acela al lui 7 iar 
postulatele sale sunt asemănătoare cu cele ale lui T. 


% Insistăm asupra faptului că H este incomplet din perspectiva semanticii 
intuiționiste; cu toate acestea, el este complet din perspectiva unei semantici «clasice» cum 
este cea a lui Kripke. 

© Există diferite moduri de a elabora alte teorii ale tipurilor intuiţioniste. O teorie 
întru totul distinctă a lui 7] este expusă de F. Martin — Löf în An intuitionistic theory of types: 
predicative part, mathematiska Institutionen, Stockholm Universitet, Stockholm, 1974. 

Subtilităţile întâlnite în anumite clauze ale definiției de demonstrare 
a unui enunț sunt necesare pentru a garanta că formulele care nu sunt valide 
din punct de vedere intuiționist rămân nevalide chiar dacă raționăm în mod 
clasic. Astfel, de exemplu, 


Av(A>B) 


nu este validă din punct de vedere intuiționist, chiar dacă raționăm în mod 
clasic. Într-adevăr, putem argumenta astfel: sau A este adevărată, sau nu este; 


în primul caz, Av (A > B) este de asemenea adevărată, în cel de al doilea 


caz, neexistând o demonstrație a lui A, construcția care constă în a nu scrie 
nimic constituie o metodă efectivă ce transformă o demonstrație oarecare a 
lui A într-o demonstrație a lui B; deci A—B este adevărată, şi deci 


Av(A—B) de asemenea adevărată. În consecință, Av (A — B) este validă. 


Or, este lesne de verificat că a doua condiţie din 14 elimină posibilitate ca un 
astfel de raționament să fie corect, chiar şi dintr-un punct de vedere clasic. 


E clar că logica intuiționistă nu respinge logica clasică, după cum nici 
geometriile cu mai mult de trei dimensiuni nu resping vechea geometrie tridi- 
mensională a lui Euclid. Există ramuri ale matematicii care sunt structurate 
conform anumitor forme de inferențe fundamental clasice şi pe care nu este 
nici necesar, nici convenabil să le abandonăm. Totuşi — şi acesta este aspectul 
crucial — există anumite axe de cercetare unde logica clasică nu se aplică în 
mod adecvat, ea nefiind capabilă să elaboreze distincţii pertinente întrucât nu 
dispune de mijloacele necesare pentru a separa în mod convenabil conceptele”? 
în studierea strict constructivă a construcțiilor. Există nuanțe care nu se explică 
şi nu se justifică decât prin utilizarea subtilităților logicii intuiționiste, fapt ce 
trebuie recunoscut chiar şi de cei ce nu aparțin şcolii lui Brouwer. De altfel, 
nimic nu ne împiedică să abordăm logica intuiționistă ca logică a gândirii 
constructive, independent de concepțiile lui Brouwer şi ale şcolii sale. Astfel 
concepută, logica intuiționistă constituie un complement al logicii clasice şi nu 
o rivală a sa. Dar aceasta arată că universalitatea câmpului de aplicare a logicii 
clasice poate fi dialectizată şi că există, de exemplu, categorii reale şi licite de 
negație şi de implicaţie, distincte de negația şi de implicaţia tradiționale. 


Chiar dacă încercăm să argumentăm că legile clasice sunt mai 
generale decât legile constructive, că acestea din urmă nu fac decât să le 
completeze pe primele şi că, prin urmare, adevărata logică este logica 
clasică, vom recurge la principiul constructiv al rațiunii pentru a arăta 
inanitatea unei astfel de argumentări; fără nucleul constructiv fundamental 
nu pare a fi posibilă dezvoltarea nici unui sistem logico-matematic; dintr-un 
anumit punct de vedere, logica clasică presupune logica intuiționistă. 


19 D, Nelson, «Negation and separation of concepts in constructive mathematics», în 
Constructivity in Mathematics, editat de A. Heyling, North — Holland, Amsterdam, 1959. 

În rezumat, logica intuiţionistă scoate în evidență faptul că există 
logici complementare şi altemative care depind de regiunile obiective 
explorate şi de direcţiile acestor cercetări. 


Unele dintre afirmaţiile noastre privind logica intuiționistă vor fi mai 
clare dacă aplicăm metoda modelelor ipotetice: definim o nouă disciplină, al 
cărei interes este oarecum discutabil, semiografia. Este vorba de studiul 
constructiv al configuraţiilor simbolice. Astfel, o configurație simbolică 
există dacă, în principiu, o putem scrie. Configuraţiile simbolice beneficiază 
de proprietăți (monadice, diadice) şi, ca de obicei, se definesc proprietățile 
proprietăţilor etc., construindu-se astfel o ierarhie a tipurilor, obiectele 
tipului iniţial fiind configuraţiile. Un simbol, în sensul în care folosim acum 
acest termen, nu denotă nimic, el nefiind nimic altceva decât o structură de 
linii. Or, dacă vrem să dezvoltăm semiografia într-un mod convenabil, din 
punct de vedere pur constructiv, avem nevoie de logica intuiţionistă — şi 
aceasta indiferent de felul cum judecăm concepţiile lui Brouwer şi ale 
adepților săi, putem spune că semiografia se situează între matematica 
finitistă a lui Hilbert şi matematica intuiționistă; ea este mult mai generală 
decât prima şi aproape la fel de tare ca cea de a doua. A aplica logica 
tradițională la semiografie ar însemna a-i falsifica obiectivul, lipsind-o de 
caracterul constructiv pe care i l-am atribuit (trebuie să observăm că în prin- 
cipiul constructiv al rațiunii, nimic nu ne împiedică să substituim 
semiografia aritmeticii intuiționiste). 


Unul din principiile centrale ale logicii clasice, principiul terțului 
exclus, pv—p(sau Av—A4) nu este valabil în logica intuiţionistă. Nu am 


putea dori o dialectizare mai perfectă a acestei legi decât cea oferită de 
logica intuiţionistă: aceasta se datorează în mod esențial faptului că negația 
intuiționistă diferă de negația clasică. 


Nu trebuie totuşi să uităm că logica intuiționistă are un domeniu limitat 
de aplicaţie — formele de raţionament constructiv. Aceasta nu înseamnă că nu ar 
exista şi alte interpretări posibile, ca de exemplu calculul problemelor”. 


Logica polivalentă 


Peirce, MacColl şi Vasiliev au fost precursorii logicii polivalente, 
care a devenit o disciplină autonomă numai începând din anii douăzeci, o 
dată cu lucrările lui Lukasiewicz şi ale lui Post?. 


7 A. Heityng, Les fondements des mathématiques, intuitionnisme, théorie de la 
démonstration, Gauthier — Villars, Paris, 1955, pp. 16 şi urm. 

72 O istorie a logicii polivalente se găseşte în cartea lui Rescher, Many — Valued 
Logic. O foarte bună carte despre logica polivalentă este cea a lui G. Malinowski, Many — 
Valued Logics, Clarendon, Oxford, 1993; vezi cu privire la acest subiect referatul critic al 
lui N.C.A. da Costa, J.Y. Beziau şi O.A.S. Bueno în Modern Logic (în curs de apariţie). 

În logica polivalentă, principiul calificat de Lukasiewicz drept 
principiul bivalenţei nu este valabil: 


Orice enunț este fie adevărat, fie fals. (F) 


Originea cercetărilor lui Post asupra logicii polivalente este pur 
tehnică; Łukasiewicz, dimpotrivă, s-a abătut de la legea bivalenței pentru 
unele chestiuni de ordin filosofic — problema viitorilor contingenți, ridicată 
deja de Aristotel şi problema modalităţi lor. 


Rezumând, argumentele logicianului polonez se bazau pe faptul că 
enunțuri ca: 


Un țânțar mă va înțepa pe nas peste cincisprezece zile, 
în cutare loc, la cutare oră (G) 


nu pot fi astăzi nici adevărate nici false, căci în ipoteza contrară, aceasta ar 
însemna că viitorul este deja determinat — este vechea problemă a viitorilor 
contingenţi. Apare astfel în mod natural ideea de a introduce o altă valoare 
de adevăr, pe lângă cele de adevărat şi de fals, şi anume nedeterminatul (sau 
posibilul). Enunţuri ca G trebuie considerate în momentul prezent ca fiind 
nedeterminate, dacă nu vrem să facem loc unui determinism extrem. Să 
observăm că Łukasiewicz distinge cu grijă principiul cauzalității de teza 
deterministă: nu există incompatibilitate între acceptarea primului şi respin- 
gerea celuilalt”. 


Un alt motiv care îl conduce pe Lukasiewicz la construirea acestor 
sisteme polivalente este legat de lucrările precursorilor în domeniul logicii 
modale. El a constatat că anumite principii descoperite de tradiția filosofică 
şi care guvernau modalităţile, nu puteau fi formulate în cadrul restrictiv al 
logicii bivalente (adică clasice): ele nu au sens decât în cadrul mai general al 
sistemelor polivalente unde sunt admise trei sau mai multe valori de 
adevăr“. Cu Łukasiewicz s-a născut, prin urmare, logica polivalentă de care 
a fost interesat mai ales Moisil”. 


Mai există şi alte circumstanţe care ne duc la polivalență. Este cazul, 
între altele, a unor judecăţi care în viața curentă, şi chiar în domeniul ştiinţei, 
pot fi considerate în primă aproximare adevărate sau false, dar care se 
dovedesc imposibil de clasat ca atare în urma unei analize mai fine. Să 
clarificăm acest lucru printr-un exemplu datorat lui Rosser şi Turquette'S; să 


D J, Łukasiewicz, «On Determinism», publicat în ediția lui Borkowski. 

7 J. Łukasiewicz, «Philosophical remarks on many — valued systems of proposi- 
tional logic», publicat în ediția lui Borkowski. 

15 Vezi G.C. Moisil, Essais sur les logiques non chryspiennes, Editura Academiei 
Republicii Socialiste România, Bucureşti, 1972 

7 J B. Rosser şi A. R. Turquette, Many — Valued Logic. 

presupunem că dorim să precizăm, măcar teoretic, când anume o persoană P 
se află în interiorul unei încăperi Q. Există situaţii în care P se află cu 
siguranţă în Q şi altele în care el se află în siguranţă în exteriorul lui Q. Cu 
toate acestea, dacă P stă pe prag, apar nişte îndoieli: când este P în Q? S-ar 
putea spune că el va fi acolo după ce centrul său de greutate va fi depăşit o 
anumită limită. Dacă lăsăm la o parte semnificația expresiei «o anumită 
limită», oarecum îndoielnică, ce înseamnă «centru de greutate»? Dacă 
încercăm să precizăm conceptul de centru de greutate — atât de simplu în 
perspectiva mecanicii tradiționale — constatăm că ne lovim de mari 
dificultăți, dacă avem în vedere obstacolele legate de mecanica cuantică 
actuală (principiul indeterminării etc.) Astfel, «P este în Q într-un anumit 
moment» nu este întotdeauna adevărat sau fals, deoarece din punct de vedere 
teoretic dificultatea nu poate fi depăşită. Deci nu este vorba de un obstacol 
de natură practică, ci de un obstacol ce nu poate fi rezolvat nici din punct de 
vedere teoretic: el este inerent realităţii fizice înseşi. 


Astăzi logica polivalentă reprezintă, fără îndoială, o parte importantă 
a logicii având aplicații interne şi externe în ştiinţele formale”. 


La nivelul disciplinelor fomnale merită menționate următoarele 
aplicaţii: 

l. Folosirea metodelor polivalente (mai ales prin intermediul 

conceptului de matrice) în investigația metateoretică a sistemelor 


logice (pentru a dovedi, de exemplu, independența anumitor 
mulțimi de axiome). 


2. Folosirea sistemului trivalent al lui Kleene în teoria funcțiilor şi a 
predicatelor parţial recursive. 


3. Utilizarea unor sisteme polivalente la nivelul fundamentelor 
teoriei mulțimilor, în special pentru studierea consistenței schemei 
de separare, inițiată de Skolem. 


4. Aplicarea logicii polivalente în analiza paradoxurilor teoriei 
mulțimilor (Bocivar) şi a antinomiilor semantice ca aceea a 
Mincinosului. 


5. Folosirea sistemelor polivalente în formularea logicilor modale şi 
discursive”. La nivelul aplicaţiilor exteme la științele formale 
trebuie semnalate aplicaţiile la circuitele electrice (Şestakov şi 


T N. Rescher, op. cit., pp 206 şi următoarele. 

78 O tratare sistematică a logicii discursive polivalente este prezentată în articolul lui 
J. Kotas şi N.C.A. da Costa, «On the problem of Jaskowski and the logics of Łukasiewicz», în 
Proceedings of the Firth Brazilian Conference on Mathematical Logic, editat de A.J. Arruda, 
N.C.A. da Costa şi R. Chauqui, Marcel Dekker, New York, 1978, pp. 127-139. 

Moisil) şi cele privind fundamentele mecanicii cuantice (P. Fevrier 
şi H. Reichenbach). Nu vom intra în detalii cu privire la primele, 
în schimb vom vorbi despre celelalte în secțiunea următoare. 


Încă nu am abordat un aspect crucial: este oare logica polivalentă 
doar o logică complementară logicii clasice sau poate fi considerată o logică 
rivală? Nu există nici o îndoială că logica polivalentă completează în mod 
foarte util logica clasică. Să arătăm acum cu claritate că ea se poate prezenta 
totodată ca o rivală. 


Unele studii analoage celor ale lui Łukasiewicz asupra viitorilor 
contingenți şi asupra modalităţilor, precum şi argumentele de acelaşi ordin 
cu acela al lui Rosser şi Turquette care insistă asupra caracterului vag al 
anumitor noțiuni, sugerează posibilitatea polivalenţei, deși în realitate nu 
există aici adevărate logici polivalente capabile să se ridice la nivelul logicii 
de ordin superior şi al teoriei mulțimilor, i.e. sisteme polivalente în stare să 
joace rolul Organonului. Fără dezvoltarea unei teorii polivalente a mulțimilor, 
rezonabilă, logica polivalentă nu poate avea pretenţia de a rivaliza cu logica 
clasică. De fapt, o teorie polivalentă a mulțimilor a fost elaborată de Klaua şi 
dezvoltată de discipolii săi”. 


Teoria lui Klaua este legată de teoria mulțimilor fuzzy (fuzzy sets) a 
cărei importanţă practică și teoretică este considerabilă“. 


Deci există realmente o mare logică polivalentă, şi ea apare ca o 
rivală a logicii clasice, fiind mai generală şi putând să se aplice chiar acolo 
unde logica clasică nu se descurcă decât prin şiretlicuri ad hoc. 


O dată în plus avem aici o dialectizare a categoriilor logice şi, în 
special, a lui tertium non datur:!. Nu este vorba doar de introducerea unor 
sisteme polivalente pur formale; ele pot fi adaptate la necesitățile experienței 
şi tehnicii, aşa cum o atestă relaţiile cu teoria mulțimilor fuzzy. 


% D, Klaua, «Uber einen Ansatz zur mehrwertigen Mengenlehre», Monasther. dDt. 
Akad. Wiss.7 (1965), 859-876 şi «Uber einen zweiten Ansatz zur mehrwertigen 
Mengenlehre», /bid., 8 (1966), 161-177. Să mai cităm articolul aceluiaşi autor intitulat «Zur 
Arithmetik mehrwertiger Zahlen», Math. Nachrichten, 57 (1973), 275-306, unde se fac referiri 
la lucrările lui S, Gottwald şi K.U. Jahn. 

£0 Cu privire la teoria mulțimilor fuzzy, elaborată de Zadeh, vezi: I.A. Zadeh, «Fuzzy 
sets», Information and Control, 8 (1965), 338-353 şi «Fuzzy sets and systems», proc. Symp. On 
System Theory, New York, 1965, pp. 29-39; S. Gottwald, Fuzzy sets and fuzzy logic. Vieweg, 
Wiesbaden, 1993. 

5! Observăm totuși că se pot construi logici polivalente unde principiul terțului 
exclus este valabil (de exemplu sub forma A v nA), cum se întâmplă în cazul semnticilor 
multivalente non — verifuncţionale prezentatede J.Y. Beziau, «Logiques construites suivant 
les méthodes de da Costa», Logique et Analyse, 131-132 (1990), 259-272. 

Metateoria logicilor polivalente nu presupune oare logica clasică? 
Dintr-un anumit punct de vedere, răspunsul este cu siguranță negativ. De 
fapt, întrucât logica clasică poate fi cufundată în mai multe sisteme 
polivalente, nu greşim dacă spunem că la nivelul metalimbajului a fost 
utilizat un sistem polivalent care coincide local cu sistemul clasic. Cu privire 
la această problemă este necesar să insistăm asupra faptului că nici chiar în 
cazul unui răspuns pozitiv, aceasta nu ar însemna nicidecum că logica 
clasică este mai fundamentală decât logica polivalentă, ci doar că pentru 
elaborarea acesteia din urmă este de ajuns să deţinem principiile tradiționale. 
Dacă ceea ce spunem ar fi incorect, atunci logica clasică s-ar afla într-un 
cerc vicios. Cum şi-ar putea ea elabora propria metateorie pe propria sa bază, 
fără a se presupune pe sine? Adevărul este că există posibilitatea de a 
construi orice sistem formal fără a avea nimic de presupus, cu excepția unor 
intuiții semiografice şi a câtorva comentarii informale de natură semantică, 
exprimate în limbajul obișnuit? 


Problema evocată nu priveşte direct logica intuiţionistă, căci 
metalogica sa, în sens strict, nu este făcută pentru a o funda, ci doar pentru a 
o clarifica. 


În rezumat, logicile clasică (bivalentă) şi polivalentă alcătuiesc o 
pereche de logici alternative: oricare dintre ele poate servi drept bază 
celeilalte și funcţiona ca Organon al mecanismului deductiv. 


Logica paraconsistentă 


Mai întâi reproducem şi elaborăm din nou câteva definiţii deja date. 
O teorie T conţinând o negație (~A) se numeşte inconsistentă sau 
contradictorie dacă printre tezele (teoremele) sale figurează o formulă A şi 
negația sa ~A; în caz contrar, T este numită consistentă sau non contradictorie. 
T conţinând sau nu o negaţie este numită trivială dacă toate formele sale sunt 
teoreme; dacă nu este cazul, ea se numeşte nontrivială. Ştim că nu se pot 
elabora teorii inconsistente şi nontriviale pomind de la logica clasică, nici 
pomind de la diverse alte sisteme logice, între altele logica intuiţionistă. 
Dacă dorim să elaborăm şi să studiem astfel de teorii — teoriile numite 
paraconsistente ~ suntem obligați în mod necesar să creăm noi sisteme 
logice, botezate paraconsistente“?. Deoarece este natural ca un sistem logic 
să permită ca din două formule A şi B să se infereze conjuncţia lor A A B, 
urmează că în mod obişnuit teoriile paraconsistente conțin contradicții, adică 


82 Vezi discuţia lui Rescher despre acest subiect, în Many — Valued Logic, p. 82 şi 
urm. Analiza logicianului nord-american se limitează la calculul propozițional, deşi ea poate 
fi extinsă la sistemele de mare logică. 

% Folosirea termenului «paraconsistent» în această accepție a fost propusă de F. Miro 
Quesada. 

expresii având forma A A ~A, fără a fi triviale din această cauză. Deci, în 
logica paraconsistentă se vorbeşte de sisteme deductive inconsistente 
(nontriviale) şi de norme logice subiacente unor astfel de sisteme. 


De la Heraclit încoace, trecând prin Hegel, Marx şi Lenin iar în 
zilele noastre prin Wittgenstein, au existat filosofi care au admis că în 
teoriile şi contextele raționale ce exprimă cunoştinţe legitime, contradicția 
poate fi acceptată. Wittgenstein afirma: «Dacă ar fi descoperită acum efectiv 
o contradicţie în aritmetică, acest lucru ar dovedi doar că o aritmetică ar 
putea aduce mari servicii prin această contradicție.“ Pentru anumiţi 
gânditori, existența contradicţiei reprezintă de altfel o caracteristică esenţială 
a oricărei teorii ce reflectă vreo porțiune nerestrânsă a realității. Totuşi, până 
în urmă cu câţiva ani, nici un filosof nu s-a străduit să dezvolte sisteme 
logice paraconsistente menite să-i justifice sau să-i facă plauzibile ideile, fapt 
ce nu poate să nu ne surprindă. 


Îi considerăm pe Łukasiewicz şi pe Vasiliev drept adevărații 
precursori ai logicii paraconsistente$5, chiar dacă Aristotel o presimţise deja, 
cum am văzut în secțiunea 4 a acestui capitol. Dar dezvoltarea sistematică a 
logicii paraconsistente a fost înfăptuită doar începând cu lucrările lui 
Jaskowski*$, cu logica sa discursivă, şi de la acelea ale autorului cărţii de 
față*”. Cu toate acestea, logicianul din Torun s-a limitat să construiască doar 
un calcul propozițional paraconsistent, în timp ce noi, în mod independent, am 
construit mai multe sisteme paraconsistente de mare logică (vezi Anexa 1). 


Ulterior sau paralel, numeroşi autori au abordat subiectul, printre 
care F.G. Asenjo, D. Batens, J—Y. Beziau, J. Blaszczuk, L. Dubikajtis, 
W. Dziobiak, T. Furmanowski, M. Guillaume, J. Kotas, D. Marconi, 
R.K. Meyer, C. Mortensen, J. Perzanowski, G. Priest, Zhang Qing - Yu, 


aaa Wittgenstein, Remarks on the Foundation of Mathematics, Basil Blackwell, 
Oxford, 1956, p. 181 e. 

% Am menționat deja logica imaginară a lui Vasiliev. Concluziile lui Łukasiewicz 
din articolul său despre principiul contradicției la Aristotel nu sunt suficiente pentru a garanta 
faptul că el a perceput posibilitatea unei logici paraconsistente. Cu toate acestea, observaţiile 
lui Jaskowski cu privire la anumite reflecţii ale marelui logician polonez ne permit să credem 
că acesta din urmă era pe deplin conştient de posibilitatea acestei logici; cf. S. Jaskowski, 
«Rachunek zdan dla systemow dedukcyjnych sprzechych», Studia Societatis Scientiarum 
Torunensis A, vol I (1948), 57-77. 

36 Vezi articolul citat în nota precedentă. Cu privire la logica lui Jaskowski, vezi 
N.C.A. da Costa şi F.A. Doria, «On Jaskowski’s discursive logic», Studia Logica, 55 (1994). 

8 Se va consulta A.I. Amuda, «A survey of paraconsistent logic», în Mathematical 
Logic in Latin — America, editat de A.I. Arruda, N.C.A. da Costa şi R. Chuaqui, North — Holland, 
Amsterdam, 1977, pp. 3-24. 

O bibliografie a lucrărilor autorului se găseşte în M.L. D'Ottaviano, «On the 
development of paraconsistent logic and da Costa's work», Journal of non — classical 
logic, 7 (1990), 9-72. 


Logici non elementare şi logici heterodoxe 191 


A.R. Raggio, R. Routley şi V. Routley, I. Urbas, J.P. Van Bendegen. Printre 
logicienii latino-americani care au contribuit la evoluţia subiectului, îi vom 
aminti pe A.I. Arruda, EH. Alves, W. Camielli, M. Fidel, A. Loparic, 
L.H.L. dos Santos şi A. M. Settet?. 


Care sunt obiectivele logicii paraconsistente, numită inițial teorie a 
sistemelor formale inconsistente? (Unele referiri la aceasta din urmă au fost 
făcute în capitolul 1, § 5 şi în alte locuri, aşa cum cititorul probabil că îşi 
aminteşte). Principalele obiective sunt următoarele: 


1. A stabili tehnicile logic — formale ce ne pot permite o mai bună 
înțelegere a structurilor logice subiacente concepțiilor partizanilor 
dialecticiit”, ca Heraclit, Hegel, Marx, Engels şi Lenin. 


2. A contribui la însăşi înțelegerea legilor logicii clasice, pentru că se 
întâmplă cu ea exact ceea ce se întâmplă cu geometria euclidiană: 
crearea unor geometrii neeuclidiene, nonarhimediene, nondesar- 
guiene etc., constituie nu numai un aport cu privire la pertinența 
lor, ci ne permit totodată să percepem mai clar corelaţiile ce 
există între postulatele geometriei euclidiene înseși. 


3. A studia schema de separare a teoriei mulțimilor ($ 3 din acest 
capitol), atunci când restricţiile ce îi sunt impuse slăbesc, trebuie 
să ştim în ce măsură pot fi elaborate teorii ale mulțimilor 
inconsistente dar nontriviale (acelaşi lucru se petrece cu schema 
de separare în calculul predicatelor de ordin superior). 


4. A contribui la sistematizarea şi la examinarea unor noi teorii care 
conțin contradicții şi a teoriilor vechi care, din această cauză, au 
fost abandonate sau împinse practic în planul doi. Exemple 
semnificative ale acestora din urmă sunt teoria obiectelor a lui 
Meinong” şi teoria infinitezimalelor în forma sa originală, 
sistematizată de I'Hopital”! şi care era contradictorie într-un mod 
flagrant. De altfel, Hegel vedea în acest fapt superioritatea 
evidentă a calculului infinitezimal asupra algebrei în exprimarea 
proceselor reale. 


#8 Pentru informaţii bibliografice mai ample, cititorul va putea consulta culegerea 
editată de G. Priest, R. Routley şi J. Norman, Paraconsistent Logic: Essays on the 
Inconsistent, Philosophia, Miinchen, 1989. O introducere destul de elementară în italiană este 
semnată de N. Grana: Logica Paraconsistente, Lofredo, Napoli, 1983. 

8 Evident, folosim aici cuvântul «dialectică» într-un sens diferit de acela pe care i 
l-am atribuit până în prezent. 

% Se va consulta R. Şi V. Routley, «Rehabilitating Meinong’s theory of objects, 
Revue Internationale de Philosophie, 27 (1973), 224-254. 

% A. Robinson, «The metaphysics of the calculus», articol făcând parte din 
antologia lui Hintikka deja citată. 

5. A contribui la o justă apreciere a conceptelor de negaţie şi de 
contradicție. Logica paraconsistentă scoate în evidență faptul că 
există mai multe tipuri de negație, la fel cum există mai multe 
forme de implicaţii. Conceptul de contradicţie este şi el clarificat 
prin cercetările făcute în limitele logicii paraconsistente actuale. 
Pe de o parte, există autori pentru care contradicţiile joacă un rol 
cvasimistic, explicând aproape totul în univers, aşa cum se poate 
constata în anumite curente marxiste; de cealaltă parte, unii 
specialişti excelenți cred că o contradicţie reprezintă ceva 
neinteligibil, mergând până la a se îndoi, mai ales, de metoda 
reducerii la absurd, pentru că a raționa apagogic ar însemna, între 
altele, a presupune că absurdul se spune legilor logice (chiar şi 
astăzi mai sunt autori care se tem de contradicţie; ei seamănă cu 
matematicienii greci care, la naşterea geometriei deductive, au 
fost înspăimântați de raționamentul per absurdum din motive 
aproape similare). Deci: logica paraconsistentă nu contribuie 
numai la demistificarea contradicției, ea contribuie, de asemenea, 
la calmarea tuturor celor ce se tem de ea. 


Acestea au fost unele dintre problemele care au dus la naşterea 
logicii paraconsistente. Ce rezultate importante s-au obținut de la crearea sa? 
În această secțiune ne vom limita la a vorbi doar despre unele dintre 
realizările logicii paraconsistente, lăsând alte probleme pentru secțiunea II 
din acest capitol şi pentru capitolul al treilea unde se vor încadra mai bine. 


Este evident că există sisteme paraconsistente perfect rezonabile, 
posedând mai ales semantici raționale care amintesc de semantica tradițio- 
nală”? şi de semantica lui Kripke”. Pe lângă aceasta, au fost construite 
sisteme paraconsistente de mare logică realmente foarte putemice, mai 
puternice chiar decât diferitele sisteme clasice de mare logică. S-au obținut 
peneralizări ale teoremelor lui Gödel de incompletitudine, ale teoremei 
adevărului la Tarski şi a început să fie dezvoltată o teorie paraconsistentă a 
modelelor (anumite detalii se găsesc în Anexa 1). În concluzie: din punct de 
vedere matematico-formal, astfel de sisteme sunt la fel de acceptabile ca 
sistemele clasice, ele beneficiază de proprietăți foarte interesante şi 
constituie punctul de plecare al unor chestiuni de o importanță enormă. Deci 
logica paraconsistentă are deja dreptul de cetățenie asigurat în domeniu 
disciplinelor formale. 


92 Spiritul semanticii tradiţionale se regăseşte îndeosebi în concepțiile lui Tarski 
(vezi, de exemplu, A. Tarski, Logic, Semantics, Metamathematics, Clarendon Press, Oxford, 
1956, capitolul VIII). 

93 O descriere detaliată a semanticii lui Kripke se găsește în cartea lui Hughes şi 
Cresswell deja citată. 


Logici non elementare şi logici heterodoxe 193 


Progresul descris a permis în subsidiar verificarea existenței mai 
multor tipuri de negaţii care prelungesc în diferite direcții negația informală 
Şi intuitivă a experienței cotidiene. Repetăm: există mai multe tipuri de 
negaţie după cum există şi diferite specii de implicaţie. Toate merită studiate 
Şi, în anumite cazuri, trebuie să se recurgă simultan la două tipuri de negație 
(trimitem cititorul la Anexa 1). Înțelegerea negaţiilor nonclasice nu poate 
avea loc decât după dobândirea unei anumite familiarități cu sistemele 
paraconsistente şi cu altele unde figurează acestea. Cu alte cuvinte, este vorba 
de o înțelegere «operatorie»: intuiţia noastră se adaptează treptat la noile 
forme de negaţie, mai mult sau mai puțin în același mod în care ne obişnuim 
cu conceptele primitive ale geometriilor neeuclidiene; intuiţia corespun- 
zătoare unei forme date de negație heterodoxă este, după expresia fericită a 
lui Bachelard, o intuiţie lucrată. 


Toate acestea par demne de atenţie, dar ce se poate spune despre 
semnificația reală a logicii paraconsistente? Se aplică ea la realitate? 
Răspunsul este că există sisteme paraconsistente care se aplică realității la fel 
de bine ca logica clasică, de fapt, ele conţin logica clasică în calitate de parte 
valabilă pentru propoziţiile ce se comportă bine şi coincid, parțial, cu ea. Ele 
servesc astfel la a sistematiza experiența noastră — la fel ca geometria lui 
Lobacevski, care aproape coincide cu geometria euclidiană în cazul 
aplicaţiilor la lumea reală. 


Anumite tentative încă embrionare de formalizare a logicii dialectice 
Şi a logicii vagi coroborează cele spuse mai înainte. 


Cu toate acestea, este necesar să insistăm asupra următorului aspect: 
orice sistem paraconsistent trebuie să poată conține propoziţii ce se comportă 
bine care, grosso modo, satisfac logica clasică sau măcar majoritatea 
formelor principiilor noncontradicției, identității şi terțului exclus. Fără 
aceste propoziţii nu există nici o posibilitate de comunicare în viața zilnică, 
iar acțiunea rațională devine impracticabilă, fapt observat deja de Aristotel şi 
analizat minuţios în cartea I din Metafizica. Nu vom relansa dezbaterea: teza 
Stagiritului ne pare suficient de clară, făcând astfel zadammică orice polemică. 


Alte întrebări ce iau naștere o dată cu sistemele paraconsistente sau 
sunt scoase în evidență de ele ar fi următoarele: 


1. Din moment ce este posibilă împărțirea teoriilor nontriviale în 
consistente şi inconsistente, există oare vreun domeniu ştiinţific 
nonformal unde acestea din urmă pot fi aplicate? 


2. Este universul consistent? Care este sensul exact al acestei 
întrebări? 

3. Dispune oare logica de mijloace pentru a dovedi existența unor 
contradicții reale sau, dacă astfel de mijloace există, nu pot fi 
stabilite decât prin intermediul experienței? 


4. Este posibilă cunoașterea dacă lumea este contradictorie? 


5. În general, se insistă mai degrabă asupra consistenței teoriilor 
ştiinţifice decât asupra faptului că ele sunt de obicei întemeiate pe 
logica tradițională; în ce domeniu inconsistența şi trivialitatea 
coincid? 


Vom reveni mai târziu asupra acestor probleme. 


E evident că logica paraconsistentă constituie, într-un sens determinat, 
un complement al logicii clasice: numeroase sisteme paraconsistente pot fi 
obținute pomind de la ea, prin adăugarea unor noi tipuri de negaţie, obiec- 
tivul fiind de a dezvălui noi aspecte ale esenței logicii. Cu toate acestea, 
nimic nu împiedecă interpretarea a numeroase sisteme paraconsistente ca 
rivale ale logicii clasice: ele o conţin ca pe un caz particular, pentru a da 
seama de propoziţiile care se comportă bine, dar încearcă să meargă mai 
departe, lărgind câmpul logicii prin incorporarea unor teorii paraconsistente, 
eliberând raţiunea de legăturile impuse de tradiție, mai mult sau mai puțin 
inconştient. Astfel de sisteme logice sunt stabilite independent de logica 
clasică, fiind mai puternice decât ea pentru că trec dincolo de frontierele sale. 
În consecinţă, ele constituie o dialectizare profundă a logicii tradiționale, 
arătând cu deplină claritate că ea nu este nicidecum absolută şi de neatins. 


Logica relevanţei* 


Îşi are originea în lucrările lui Ackermann despre «strengen 
Implikation>** şi a fost dezvoltată de Anderson şi Belnap%. După opinia lor, 
inima logicii se află în conectorul condițional, exprimat în limbajul curent prin 
expresia «Dacă... atunci...». Condiţionalului îi sunt asociate relațiile de impli- 
care (antrenare, entailment) şi de deductibilitate, una fiind conversa celeilalte. 
Obiectivul capital al logicii rezidă, aşadar, în constituirea unei doctrine a 
implicării care să fie rațională, adică să ofere condiţiile necesare şi suficiente 
pentru ca, date fiind enunțurile A şi B şi dubla săgeată = simbolizând 
condiționalul, expresia A = B să exprime, în cazul în care este adevărată, 


% W. Ackermann, «Begrundung einer strengen Implikation», Journal of Symbolic 
Logic, 21 (1956), 113-128. 

95 Cf. A.R. Anderson şi N. Belnap Jr, Entailment, The Logic of Relevance and 
Necessity, Princeton University Press, Princeton, 1975. 

*În versiunea franceză a cărţii apare „logica pertinenței“ (la logique de la pertinence) și 
nu „logica relevanţei“. Echivalarea s-a făcut cu acordul traducătorului francez. (1. L.) 

faptul că A atrage după sine B sau că B este deductibil din A (sau că B este 
consecința logică a lui A). Trebuie evitate în special paradoxurile implicației 


materiale precum A=(B>A), —A>(4A>B), (A4n-4)>8, 
(An—A4)> —B şi A=(Bv—B). Se ştie că dacă săgeata dublă este inter- 
pretată ca un conector al implicației materiale, ele sunt valide. În mod 
obişnuit, aceste paradoxuri sunt considerate nişte ciudățenii inofensive. Cu 
toate acestea, pentru Anderson şi Belnap, semnul = nu poate exprima condi- 
ționalul, în cazul în care satisface paradoxurile implicaţiei; acestea nu 
constituie nicidecum nişte adevăruri inofensive ce guvernează anumite 
forme de implicaţie, aşa cum crede logicianul clasic, ci pur şi simplu nişte 
falsități intolerabile într-o teorie acceptabilă a implicaţiei. 


Când se afirmă «Dacă A atunci B», aceasta înseamnă că B se infe- 
rează pomind de la A; deci: 


1. Adevărul lui A este relevant, într-un fel anume, pentru B. 


2. Dacă condiționalul «Dacă A atunci B» este adevărat, el este în mod 
necesar adevărat, căci adevărul său depinde numai de condiţiile 
logic-formale şi nu de contingențele lumii. Paradoxurile implicației 
materiale, intuiționiste, stricte etc. — ne arată, înainte de toate, că 
aceste implicaţii nu sunt propriu-zis implicații. 


Să ne limităm, pentru moment, la calculul propozițional. Anderson şi 
Belnap prezintă două sisteme principale care permit evitarea paradoxurilor în 
discuție: E şi R. În primul, relația de implicaţie (antrenare, entailment) 
satisface condiția relevanței şi necesității invocate mai sus. În cel de-al 
doilea se ține seama doar de restricțiile relevanței: deoarece în R nu se 
distinge adevărul de adevărului necesar, acest sistem conţine anumite 


paradoxuri de modalitate: ` conține teoreme de forma A = (B= A), unde 
A poate fi contingent, ca în exemplul tipic A>((4> A)> 4). Pentru 


clarificarea celor spuse de noi, să notăm că în E, având în minte semnificația 
simbolului =, se defineşte «A este necesar» (care se scrie A) ca o abreviere 


a lui ((4> A)> A). Or, în R, pentru că A => ((4> A)> A) este valid, 
avem A= A, ceea ce arată clar că A și CA nu sunt distinse în mod 
judicios. 

În cele ce urmează descriem sistemele E şi R. 


Simbolurile primitive ale lui £ sunt următoarele : >, A, v, ~, (,) şi o 
mulțime infinit numărabilă de variabile propoziționale. 

lată postulatele lui E: 

A>A 

(4> 8)>((8>c)>(4=cC) 
(43 B)>(C>A)>(C=8B) 
(4>(4>8))>(4>8) 
AABA 

AAB>B 

(4> B)A(4>cC)>(4>(8>c0)) 
A>AvB 

B> AvB 

. (4=C)a(B=C)=((Av B)=>C 
. AA(BvC)>(Av B)vC 

12. (A= —A)= ~A 

13. (4=~—B)= (B =A) 

14. ——A A 

15. (A= B)=(((4=B)=C)=C) 


1O oon G DA pi TOL 


— 
> 9 


((4> 4)> A)^a (B= B)= B)> 

((A^ B)=(A^B)=A^B)> (A= 8B)) 
17. A A= B/B 

18. A,B/AAB 


16. 


Noţiunile de demonstrație, teoremă (sau teză), semnul H etc., sunt 


definite uzual. Jn E se introduce un conector definit ca implicație materială 
cu abrevierea: AD B=, ap "AV B (utilizăm aici simbolul «©» pentru a 


reprezenta conectorul implicației materiale). Nu este atunci greu de arătat că 
orice teoremă a calculului propozițional clasic (unde nu intervine = ) este 
totodată o teoremă a lui E. Cu toate acestea, regula modus ponens 
A,A D B/B, nu este derivabilă în E. 


R, care se bucură de proprietăți asemănătoare lui E, se obţine 


pornind de la acesta, prin adăugarea următorului postulat: 


19. A>((434)>4). 


95 Această relație nu este însă considerată o implicație adevărată. 

Cu titlu de curiozitate, descriem în cele ce urmează sistemul II al 
implicaţiei relevante al lui Ackermann. El a fost elaborat, în esență, cu scopul 
de a conserva legile propoziționale acceptabile pentru o «implicație» 
presupusă a reflecta proprietățile «naturale» ale ideii de «a urma logic», 
eliminând paradoxurile implicației materiale. 


Semnele primitive ale lui TI sunt aceleaşi cu cele ale lui E, în timp ce 
postulatele sale sunt următoarele: 

I. Postulatele de la 1 la 10 ale lui E 

II. AA(BvC)= (AAC) 


III. (A= B8)> (~B => -~—A) 
IV. AA-B3 (43 B) 


VII. A, A = B/B 
VIII. A,B=AAB 
IX. A,—AvB/B 


X. B,A>(B3C)/A>C 


II şi E sunt echivalente din punct de vedere tetic, adică posedă 
aceleaşi teze. 


În logica relevanţei punctul crucial rezidă în faptul de a nu accepta A 
= B ca fiind adevărată decât atunci când A este relevant pentru B. La prima 
vedere, este greu de precizat ce se înțelege prin aceasta. Dacă A = B este 
adevărată, este evident că A şi B trebuie să aibă «ceva în comun», 
semnificaţiile lor neputând fi complet eterogene. Astfel, atât în E cât şi R, 
dacă F A => B, atunci A şi B au cel puţin o variabilă în comun. De altfel, 
relevanța lui A pentru B mai poate fi exprimată şi într-un alt mod: drumul ce 
duce la B în demonstraţia lui A = B trebuie să treacă în mod necesar prin A 
ceea ce devine evident prin versiunile teoremei deducției pentru E şi R. 
Astfel, noțiunea de relevanță a lui A cu privire la B, în A = B, poate fi 
precizată şi tratată formal, în opoziție cu ceea ce au tendința să creadă mulți 
logicieni clasicişti. 


O caracteristică pregnantă a lui E şi a lui R este aceea că schemele 
silogismului dis junctiv 


(AA(-AvB8))>8, 


Şi, mai mult încă, ale lui modus ponens «hibrid», 

(4n(438))>8 


nu sunt valide, validitatea lor atrăgând după sine nemijlocit abaterea de la 
condiţiile de relevanţă de care se bucură E şi R. Silogismul disjunctiv, sub 
forma regulii 


A,—Av BIB 
nu este nici el derivabil, deși această regulă este o regulă permisibilă”. 


Expunerea pe care am făcut-o cu privire la logica relevanţei 
propoziționale se extinde la logica relevantă a predicatelor de ordinul întâi 
sau de ordin superior. Sistemele de calcul propoziţional £ şi R sunt prevăzute 
cu semantici în maniera lui Kripke, ceea ce se întâmplă şi cu alte sisteme ale 
relevanţei propoziționale; astfel de semantici au fost propuse de R. Routley şi 
R.K. Meyer. S-a depus, de asemenea, mult efort la nivelul analizei algebrice a 
sistemelor relevanţei. Deci există astăzi o logică a relevanţei extrem de 
dezvoltată, care poate fi considerată complementară logicii clasice în acelaşi 
sens în care logica modală este complementară logicii clasice: Anderson şi 
Belnap, precum şi continuatorii lor, au deschis noi orizonturi logice, într-un 
mod analog cu îndrăzneala lui Lewis care, în urmă cu o sută de ani, a deschis 
câmpul logicii modale”. 


E important să insistăm asupra relaţiei dintre logica paraconsistentă 
şi logica relevanței. Deoarece aceasta din urmă încearcă să evite para- 
doxurile implicaţiei, în sistemele relevanţei, cu excepția sistemelor relevante 
numite clasice, ale lui Routley şi Meyer, formulele de tip 4AA-A4A=B8, 


—~A= (A=B), A=(—4= B) etc. nu sunt teze. Astfel, logicile rele- 


vanţei pot servi drept fundament al teoriilor inconsistente dar netriviale; sau 
majoritatea logicilor relevanţei fac parte din logicile paraconsistente. Există 
deci o legătură strânsă între logica relevanței şi logica paraconsistentă”. 


97 O regulă este permisibilă relativ la un sistem S dacă nu se obțin noi teoreme atunci 
când ea i se adaugă lui S. 

% Se va consulta Entailment de Anderson şi Belnap, în special volumul II, scris în 
colaborare cu R.K. Meyer; R. Routley şi R.K. Meyer, Relevant Logics and their Rivals, 
Canberra, The Australian National University, 1979; Directions in Relevant Logic, editat de 
J. Norman şi R. Sylvan (ex-Routley), Kluwer, 1989. 

? Trebuie să fim prudenți când afirmăm că logica paraconsistentă înglobează logica 
relevanţei: este indispensabil să definim în mod convenabil ceea ce înţelegem prin teorie 
relevantă. Asttel, credem că sistemul lui Ackermann nu face parte dintre logicile paraconsis- 
tente, deoarece conţine toate tezele calculului propozițional clasic şi regula silogismului 
disjunctiv. Cu toate acestea, o teorie relevantă T, având ca bază un astfel de sistem, se defineşte 
după cum urmează: 1. Toate tezele calculului lui Ackermann aparţin lui T; Dacă A şi B aparțin 
lui T, A A B îi aparţin de asemenea, 3. Dacă A este un element al lui T şi A => B este o teză a 
respectivului calcul, atunci B aparţine de asemenea lui T (T poate fi paraconsistentă). 

Pentru mai mulți protagonişti ai logicii relevanţei, ca Anderson, 
Belnap şi Sylvan, ea nu este pur şi simplu un complement al logicii clasice, 
ci o rivală; adică logica clasică le pare eronată, şi aceasta din motive pe care 
le vom descrie şi le vom discuta. 


În primul rând, dat fiind că finalitatea primă a logicii este de a stabili 
o teorie adecvată a antrenării (entailment) şi a relaţiei converse, deductibi- 
litatea, logica clasică eşuează în îndeplinirea acestei sarcini întrucât nu ne 
oferă o teorie convenabilă a antrenării şi nici a implicaţiei relevante. 


In al doilea rând, logica clasică exclude studiul teoriilor paracon- 
sistente, care sunt importante şi trebuie dezvoltate, ceea ce se poate face, 
cum am văzut, recurgându-se la sistemele relevanței. 


În al treilea rând, există «sisteme deductive» cu un anumit tip de 
incompletitudine, unde nu sunt valide toate legile logice tradiţionale. (De 
exemplu, sistemele ce servesc la formalizarea unei mari părți a teoriei lui 
Meinong). Cu toate acestea, cum în logica clasică orice propoziție implică 
(material) o lege logică iar teoriile sunt închise prin modus ponens, urmează 
că toate legile logice sunt incluse în orice teorie. Astfel, în cadrul logicii 
clasice nu se poate concepe acest tip de sistem. 


În al patrulea rând, discursul intensional, înglobând operatori inten- 
sionali precum cei de modalitate, credință, percepţie..., nu se lasă 
sistematizat de canoanele logicii clasice. Cu alte cuvinte, marile victorii ale 
logicii clasice în domeniul extensional, ca aceea a matematicii mulțimilor, 
nu par a se repeta la nivel intensional unde se ivesc spontan inconsistenţe şi 


. . PE . je - =l 
incompletitudini cărora trebuie să li se facă față'®. 


Or, conform celor mai fervenți adepți ai săi, logica relevanței ne 
permite să învingem aceste patru dificultăți şi apare, astfel, ca o rivală a 
logicii clasice, căreia i se substituie în mod avantajos. 


După părerea noastră, argumentele adepților logicii relevanței nu 
sunt întru totul convingătoare. 


Astfel, de exemplu, faptul că antrenarea sau implicarea relevantă 
exprimă unica idee logică rezonabilă a implicării este contestabil. Pe lângă 
aceasta, se poate susține că obiectivul fundamental al logicii, în stadiul ei 
actual, nu se restrânge la a obţine o teorie a antrenării. Mai mult decât atât, 
finalitatea sa ultimă ar fi de a determina, prin procedee formale, momentul în 
care, pomind de la o mulțime I de propoziţii, anumite operaţii permit să se 
ajungă la alte propoziţii 4, 42,..., astfel încât, dacă elementele lui IT posedă 


1% Vezi R. Routley, Ultralogic as Universal? 

anumite proprietăți (adevăr, adevăr constructiv, falsitate...), propoziţiile Ai, 
A2,..., să le posede la rândul lor. (E uşor de formalizat un sistem formal ale 
cărui teze sunt contra tautologiile, adică formulele calculului propozițional 
ale căror negaţii sunt tautologii. Ne putem astfel gândi la o teorie a 
respingerii pornind de la ideile lui Łukasiewicz)". 

Trebuie să observăm, de asemenea, că elaborarea de teorii incomplete 
sau paraconsistente nu depinde de logica relevanţei. De altfel, chiar aşa se 


petrec lucrurile în dezvoltarea logicii paraconsistente, în general. 


Numeroase alte îndoieli privind logica relevanței ne invadează 
mintea atunci când analizăm argumentele adepților săi. 


1.Nu există până în prezent o mare logică a relevanței bine 
dezvoltată — lucru indispensabil dacă vrem să depăşim logica 
clasică. 


2. Semanticile propuse pentru logica pertinenţei sunt construite cu 
sprijinul logicii clasice, prin teoria mulțimilor. 


3. Toate criticile la adresa logicii modale comune, de exemplu, faptul 
că semantica standard ne angajează la o anumită formă de esen- 
țialism (Quine) se aplică logicii relevanţei %?. 

4. Implicaţia materială este efectiv folosită în matematicile tradițio- 
nale (cum se demonstrează în axiomatizările cunoscute ale teoriei 
mulțimilor unicitatea mulțimii vide?) iar în ceea ce priveşte mate- 
maticile clasice pare îndoielnic ca, într-o bună zi, logica clasică să 
fie înlocuită în mod rațional cu o altă logică. 


Cu toate acestea, criticile din cele trei paragrafe precedente nu sunt 
fatidice. Astfel, faptul că semantica logicii relevanței pune în joc raționa- 
mente clasice este lipsită de importanţă, căci pentru a stabili un sistem logic 
axiomatizat rudimentar astfel încât să poată servi drept bază diferitelor 
Ştiinţe speciale, avem nevoie nu de o semantică formală, matematizată, ci de 
o semantică informală — fapt pe care l-am semnalat deja cu privire la logica 
lui Schrödinger. Nu pare dificil nici să respingem atacurile privind esenţia- 


'0! J. Łukasiewicz, Aristorle's Syllogistic from the Standpoint of Modern Formal 
Logic, Clarendon Press, Oxford. Ideile lui Lukasiewicz au fost dezvoltate recent din punct de 
vedere tehnic de T. Skura care a prezentat sisteme de respingere pentru logica intuiţionistă şi 
logica modală: «A complete syntactical characterization of the intuitionistic logic», Reports 
son Mathematical Logic, 23 (1989), 75-80; «On decision procedures for sentential logics», 
Studia Logica, 30 (1991), 173-179; «Refutation calculi for intermediate propositional logics», 
Notre Dame Journal of Formal Logic, 33 (1992), 552-560; «A Łukasiewicz — style refutation 
system for the modal logic S4», Logik und Information, 35 (1993). 

%2 Asupra problemelor filosofice privind logica modală, vezi de exemplu culegerea 
lui Linsky deja citată, Reference and Modality. 

lismul; de altfel, dacă logica relevanţei este angajată în acest sens, se poate 
replica spunându-se că şi logica clasică este angajată faţă de o anumită formă 
de atomism. 


Ceea ce interesează este faptul că logica relevanței interoghează şi 
dialectizează logica clasică. Există, fără îndoială, aspecte ale logicității situate 
dincolo de frontierele logicii clasice şi la nivelul cărora ea este neputincioasă. 


Critica poziției lui Quine 


În încheierea acestei secțiuni unde am încercat să scoatem în 
evidență modul în care logicile heterodoxe dialectizează conceptul tradi- 
țional de logicitate, vom examina poziția lui Quine care, dintr-un anumit 
punct de vedere, este foarte apropiată de a noastră, dar care conferă logicii 
clasice (sau mai degrabă unei părți a logicii clasice) un rol predominant în 
detrimentul celorlalte sisteme logice. 


După Quine, logica poate fi, în principiu, revizuită, aşa cum o 
sugerează numeroase pasaje din operele sale!%. Acest lucru ne-ar putea face 
să presupunem că el adoptă o atitudine dialectică față de logică. Pentru a 
corobora această impresie, ne vom reaminti că, la Quine, logica (şi 
matematica) nu diferă în mod esenţial de științele realului. Se ştie că 
filosoful nord-american apără ideea existenței unei continuități între adevă- 
rurile concrete ale disciplinelor realului şi adevărurile cele mai abstracte ale 
ştiinţelor formale. În termeni mai preciși, ideea că dualitatea dintre judecăţile 
analitice şi judecăţile sintetice nu se justifică. Nu se testează niciodată un 
enunț izolat de corpusul ştiinţific, nici măcar pentru a-l respinge sau a-l 
confirma: orice tentativă de a testa reprezintă, de fapt, un test al ştiinţei în 
globalitatea sa, incluzând mai ales logica și matematica. Quine afirmă: «În 
principiu, logica nu este mai închisă la revizuiri decât mecanica cuantică sau 
teoria relativităţii. În fiecare caz, scopul este de a atinge un sistem al lumii — 
după expresia lui Newton — care să fie cât mai simplu posibil şi să se 
ajusteze bine la observaţiile asupra marginilor. Există un motiv evident 
pentru care se propune atât de rar o revizuire care să atingă logica, şi anume, 
maxima mutilării minime.»! 


Totuşi, în practică, Quine procedează ca şi cum logica ar fi unică şi 
absolută, neacceptând nici o logică heterodoxă ca rivală a logicii clasice. 


După Quine, logica este rezultanta a două componente: gramatica şi 
adevărul. Prin gramatică trebuie să înțelegem gramatica calculului predica- 
telor de ordinul întâi fără egalitate, suficient de puternică pentru a servi drept 
bază tuturor contextelor raționale, mai ales ştiinţei. Prin adevăr, Quine 


103 Vezi mai ales introducerea la Methods of Logic. 
104 Philosophie de la logique, p. 149. 

înțelege versiunea tarskiană a teoriei clasice, asupra căreia vom reveni mai 
departe. De altfel, adevărurile logice pot fi caracterizate în diferite moduri, 
toate echivalente şi elegante; de exemplu, un enunț este adevărat din punct 
de vedere logic dacă este adevărat pur şi simplu datorită structurii sale logice. 


După Quine, în gramatica de tip logic există doar: 
l. conectorii: — şi A (ceilalți se definesc ca de obicei); 
2. cuantorul existenţial 3( YV este introdus prin definiție); 


3. variabilele individuale (în cantitate infinit numărabilă, care pot fi 

obținute pornind de la x, y şi z prin accentuare: x, y, z, x,y, Z’ x”, y” 
n 

AR n 


4. o mulțime finită de predicate (sau mai degrabă de simboluri ale 
predicatului); 


5. paranteze. 


Un enunț al acestui limbaj este adevărat din punct de vedere logic 
dacă şi numai dacă simbolurile —, A şi 3 apar astfel încât să-i asigure 


adevărul, independent de celelalte componente lexicale (variabile şi predicate). 
Pentru Quine, logica se reduce la studierea adevărurilor logice, adică a 
enunțurilor logic adevărate ale gramaticii logice; nu intră în câmpul său nici 
calculul predicatelor de ordin superior, nici teoria mulțimilor (care ar face 
parte din matematică), din calculul predicatelor de prim ordin cu egalitate 
(cu o cantitate infinită de predicate). De altfel, orice propoziţie a unei logici 
heterodoxe induce în eroare deoarece, prin modificarea semnificației oricărui 
simbol logic, se schimbă teoria şi se trece la altceva părăsindu-se domeniul 
logicii. 

Quine avansează mai multe argumente pentru a-şi apăra concepția. 
Astfel, logica de ordinul întâi — aşa cum am spus deja — este completă din 
punct de vedere semantic, ceea ce nu este cazul sistemelor de mare logică. 
De asemenea, în logica de ordinul întâi nu este necesar să riscăm prea mult 
cu conceptele care pun probleme, cum ar fi cele de propoziţie, atribut şi 
mulțime. Astfel definită, logica primează prin claritatea şi, totodată, prin 
simplitatea sa. Mai mult, în această logică canonică există mai multe moduri 
de a încorpora sau de a «simula» teme ca teoria identității (din momentul în 
care se ia în considerare un număr finit de predicate), flexiunile temporale, 
adverbele, operaţiile intensionale esenţiale şi o mare parte a teoriei 


mulțimilor”. 


105 Pentru mai multe detalii, vezi Philosophie de la logique şi referințele indicate în 
această lucrare. 


Logici non elementare şi logici heterodoxe 203 


Există obiecţii serioase față de restricțiile pe care Quine încearcă să 
le impună logicii: de ordin gramatical, de ordin semantic şi de ordin 
pragmatic. 


Obiecţii gramaticale: 


1.1. Conotaţiile temporale ale verbelor sunt complet ignorate. Acest 
lucru este posibil prin folosirea enunţurilor numite eteme: în loc să spunem, 
de exemplu, «Brazilia este o țară independentă», enunț adevărat dacă este 
pronunțat după 7 septembrie 1822, dar fals în caz contrar, vom spune în 
mod mai explicit, luând în seamă dimensiunea temporală: «Începând din 
7 septembrie 1822, Brazilia este o țară independentă». În general, datând 
convenabil enunțurile, flexiunile temporale pot fi lăsate de o parte, 
simplificându-se gramatica. Cu toate acestea, aşa cum am notat deja, logica 
timpului îşi are importanța ei, iar flexiunile temporale nu trebuie considerate 
caduce datorită enunţurilor eterne (adevărate sau false independent de timp), 
ci tratate direct şi sistematic în logica timpului, care dă naştere unor 
probleme realmente interesante şi completează logica tradițională. 


1.2. Conectorii logicii canonice sunt verifuncţionali atunci când cu 
ajutorul lor se alcătuiesc mai multe enunţuri; valoarea de adevăr a enunţului 
rezultat depinde doar de valorile de adevăr ale componentelor sale. Există 
totuşi conectori care fac excepție. Cei mai importanţi dintre aceşti conectori 
nonverifuncționali sunt următorii: atitudinile propoziționale (A gândi că..., 
A crede că etc.), modalităţile şi condiționalele nonmateriale (de exemplu 
contrafactualele precum: «Dacă Napoleon ar fi câştigat bătălia de la 
Waterloo, lumea ar fi fost diferită»), negaţiile nonclasice (intuiţioniste, para- 
consistente etc.). Or, dacă logica trebuie să servească drept fundament 
oricărui context rațional, gramatica sa trebuie să posede mijloacele de a 
exprima şi de a analiza astfel de conectori. Dar atitudinile, modalităţile şi 
condiționalele non materiale, negaţiile nonclasice pot face doar obiectul unei 
investigaţii şi al unei sistematizări în afara cadrului logicii canonice a lui 
Quine; este necesar — și acest lucru a fost deja făcut — să se dezvolte diferite 
extensiuni ale logicii tradiționale, precum logica atitudinilor propozi- 


tionale! şi logica condiţionalelor'"”. 


De exemplu, pentru a arăta cum pot fi captate atitudinile propo- 
ziționale în interiorul frontierelor logicii canonice, Quine sugerează, între 


1% Un studiu al logicii atitudinilor propoziţionale se găseşte în articolul lui Hintikka 
inclus în culegerea lui Linsky, Reference and Modality. 

107 Cf. J.A. Barker, A Formal Analysis of Copnditionals, Southern Illinois University, 
Edwardsville, 1969. 


204 Logici clasice şi neclasice 


altele, următoarea soluţie: să observăm, pentru a fixa ideile, atitudinea 
propozițională următoare: «x crede că p», unde p este un enunţ. Atunci «x 
crede că p» poate fi considerat un predicat monadic. Or, această interpretare 
a atitudinilor propoziţionale, asemenea celorlalte evocate de autor, ascund 
unele probleme: simplificarea rezultată este aparentă, întorcând spatele 
anumitor chestiuni importante şi profunde ca, de exemplu, următoarea: 
există oare o semantică convenabilă a atitudinilor propoziționale care să 
explice comportarea enunţurilor în atitudinile propoziționale? 


1.3. Adjective, adverbe şi comparative: dacă logica canonică este 
realmente logica fundamentală, este imposibil să fie inserate în ea adjectivele, 
adverbele şi comparativele. 


Din punctul nostru de vedere, un adjectiv poate fi conceput ca un 
predicat ce modifică predicatele: predicatul «...este un număr real» este 
modificat de «...este irațional», dând naştere unui nou predicat: «...este un 
număr real irațional». Totuşi, în mod obişnuit, atunci când predicatul P, 
modifică predicatul P2, predicatul rezultat, P,*P2 este satisfăcut de toate 
obiectele ce satisfac simultan P, şi Pa, Mai mult, dacă x satisface P,*P3 şi un 
alt predicat P3, x satisface, de asemenea, P,*P3. Aceste două proprietăţi ale 
predicatelor ce funcționează ca adjective vor fi numite transparență şi, 
respectiv, normalitate. 


Deşi în ştiinţele exacte adjectivele sunt transparente şi normale, nu la 
fel se întâmplă în cazul limbajelor curente. Să examinăm un caz unde există 
transparență şi normalitate: dacă x este un copil brazilian, atunci x aparține 
clasei copiilor şi indivizilor brazilieni. lar dacă x este un copil şi x este 
brazilian, atunci x este un copil brazilian. Dar lucrurile nu sunt în general atât 
de simple; este posibil să nu existe transparență: un ochi mecanic nu aparține 
clasei ochilor (adevăraţi), şi este posibil să nu existe normalitate: un bun 
fotbalist care este totodată student, nu este neapărat un bun student. 


Din aceste observaţii rezultă că pare foarte dificil să se introducă 
teoria adjectivelor în cadrul logicii canonice; de fapt, este necesar ca ea să fie 
lărgită prin introducerea unor noi categorii gramaticale. Se va obţine atunci o 
logică intensională, în sensul în care semantica corespunzătoare nu va putea 
fi structurată în termeni de mulțimi ce satisfac anumite predicate (sau 
produse de mulțimi în cazul predicatelor cu aritate strict mai mare ca 1). 
Într-adevăr, să presupunem că universul discursului nostru este alcătuit din 
profesorii catedrei de matematică a unei universităţi şi că ei sunt simultan 
algebrişti şi geometri celebri, deşi unii sunt algebrişti celebri însă nu şi 
geometri celebri, iar alţii geometri celebru dar nu şi algebrişti celebri. 
Atunci, dacă reprezentăm predicatele «...este algebrisb», «...este geometru», 

«...este celebru», prin A, G şi C, avem: Vx(Ax o Gx); însă nu avem 


vx((C * A)(x) o (C*G )(x)) aşa cum ar cere o interpretare extensională'%. 


Adverbele sunt operatori care modifică predicatele. Quine citează 
exemplul «x merge repede» în care «repede» îl modifică pe «merge». Cum 
să captăm adverbele în logica canonică? Un mod de a proceda ar fi de a mări 
construcțiile permise de gramatica logicii canonice autorizând obținerea de 
noi predicate pornind de la elementele unei noi categorii gramaticale, cea a 
adverbelor. Aceasta ne-ar face să lărgim gramatica logicii canonice. O altă 
soluție propusă de Davidson constă în a lărgi domeniul indivizilor obişnuiţi 
din logica noastră, incluzând «evenimentele», astfel «x merge repede» s-ar 
reda în felul următor: «Iy (y este mersul lui x) A (y este rapid).» În ambele 
cazuri ajungem în situația de a transcende limitele logicii canonice, atât 


gramatical cât şi semantic!%, 


O altă chestiune pertinentă abordată de Quine însuși este logica 
comparativelor, dezvoltată de Geach. Este vorba de formalizarea particulei 
«mai» (sau «superior»), în contexte ca «x este mai puternic decât y» sau «x 
este superior lui y». Quine observă că dacă un predicat nu este nici vag nici 
eliptic, el nu poate fi combinat cu particula «mai». Astfel, nu are nici un sens 
să spunem «3 este mai prim decât 2». Cu toate acestea, unele predicate vagi 
ca «mare» se combină cu particula în discuţie, dând naştere unor predicate 
binare. Dacă F este un predicat monadic, în aceste condiţii Fpus este 
predicatul comparativ corespunzător lui F. Pare, aşadar, rezonabil ca 
următoarele legi să fie universal valide: 


VXAFrias (xx) 


Vaz ( (Fri (92) A Fuu (92) Fpi (2) 


Quine încearcă să scoată în evidență că dacă Fps poate fi construit, 
atunci F trebuie dedus din Fpus. Astfel, predicatul «mare», relativ vag, 
trebuie definit în funcţie de «mai mare ca» şi de o mărime canonică bine 
aleasă. Deși argumentul lui Quine este interesant, este cert că dacă admitem 


1% Cf. D.C. Makinson, Topics in Modern Logic, Methuen, Londra, 1973, capitolul 3. 
În această lucrare influența lui Quine este evidentă: concepția despre logică a lui Makinson 
este asemănătoare cu aceea a lui Quine, cel puţin în ceea ce priveşte restrângerea logicii la 
calculul predicatelor de prim ordin. 

10 Adverbele şi comparativele sunt discutate de Quine în cartea sa despre filosofia 
logicii, prevăzând o extindere posibilă a gramaticii şi a logicii canonice care ar face loc 
adverbelor. Dar el crede că celelalte categorii gramaticale nu prezintă nici o dificultate în 
privința concepției sale restrânse despre logică. 

că predicatele ştiinţelor realului şi, în generale, ale experienței noastre 
sensibile sunt intrinsec vagi, logica comparativelor se dovedeşte funda- 
mentală şi nu este deloc avantajos să definim F pomind de la Fpus. 
Dimpotrivă, este necesar să lărgim logica uzuală într-o logică a comparativelor. 


1.4. Noţiunea de identitate (sau de egalitate) este tipică pentru logică. 
Dovada constă în faptul că principiul identității în forma Vx (x = y) este 
întotdeauna incorporat în principiile logicii clasice. Cu toate acestea, Quine 
exclude calculul predicatelor cu egalitate din logica canonică. De ce? Dat 
fiind că un astfel de calcul este simplu şi că posedă, de la Gödel încoace, o 
teoremă a completitudinii, fiind expus în aproape toate manualele de logică, 
unicul răspuns posibil pare a fi următorul: dacă egalitatea ar fi admisă în 
logica canonică în calitate de nou simbol primitiv, diferitele definiții ale 
adevărului logic formulate de Quine ar înceta să fie echivalente (deși ele pot 
fi modificate astfel încât să rămână echivalente), mai este și argumentul că 
dacă avem un număr definit de predicate, putem «simula» egalitatea cu 
ajutorul unei definiții contextuale. Dar, de fapt, relația astfel introdusă nu 
este egalitatea; deci tragem concluzia că excluderea egalității din logica 
canonică de către Quine este arbitrară şi nu poate fi justificată. 


1.5. Quine elimină constantele (nume proprii) din logica sa canonică. 
Se ştie cum se poate face acest lucru, introducând predicate convenabile ce 
se supun anumitor postulate. Este totuşi îndoielnic că toate numele pot fi 
eliminate în principiu prin metoda quiniană. Russell, de exemplu, crede că 
acest lucru nu este posibil, îndeosebi în ceea ce priveşte aplicațiile la ştiinţele 


Il 
realului’. 


1.6. Am văzut deja că marile logici constituie sisteme logice şi că 
distincția dintre logică şi matematică este în mod obligatoriu arbitrară. A 
spune, asemenea lui Quine, că compromisurile ontologice ale logicii 
canonice sunt mai puțin importante decât cele ale marii logici nu ne pare 
suficient de convingător pentru a legitima distincția. Semantica logicii cano- 
nice, de exemplu, induce anumite presupoziții ontologice relativ puternice 
(de exemplu existența unor mulțimi infinite) astfel încât, dacă raționăm 
conform acestui gen de argumente ajungem să limităm logica clasică la 
calculul propozițional. 


1.7. Logica intuiționistă şi alte logici heterodoxe dialectizează 
concepția despre logică a lui Quine, scoțându-i în evidență caracterul limitat. 
Când se trece de la logica clasică la logicile heterodoxe se schimbă, de fapt, 
subiectul, dar subiectul rămâne tot logica. 


"0 B, Russell, An Inquiry into Meaning and Truth, G. Allem and Unwin, Londra, 1948. 

Obiecţii semantice: 


2.1. Reamintim că, după Quine, logica este rezultanta a doi factori: 
gramatica şi adevărul. Subiectul logicii canonice îl constituie adevărurile 
logice, adică enunţurile adevărate numai în virtutea structurii lor logice. Cu 
toate acestea, nimic nu ne împiedică să susţinem că logicianul nord-american 
are în vedere numai adevărurile logice referitoare la o singură lume — lumea 
reală, în timp ce, conform propriilor sale argumente, adevărurile logice 
trebuie să fie adevărate în toate lumile posibile. Este necesar atunci să se 
conceapă chestiuni semantice mult mai generale decât cele la care se 
limitează Quine, deşi el ar respinge cu siguranță această obiecție. Totuși, este 
adevărat că discuția semantică în termeni quinieni este insuficientă pentru a 
declara că logica canonică este singura şi unica logică. 


2.2. Cum vom vedea mai departe, există şi alte definiţii ale adevă- 
rului, în afara celei a lui Tarski. Teza conform căreia logica rezultă din 
gramatică şi din adevăr pare deci cam îndoielnică; dacă există mai multe 
«adevăruri posibile», există mai multe logici... 


Obiecţii pragmatice: 


3.1. Conform unui consens aproape general, marea logică este 
considerată ca o logică. Astfel, orice atitudine asemănătoare cu cea a lui 
Quine, care nu ia în seamă un astfel de fapt, nu se justifică din punctul nostru 
de vedere. Logica este ceea ce fac logicienii în calitatea lor de corp social şi 
nu ceea ce un singur logician ar dori să fie ea... 


3.2. În limbajele obişnuite şi în ştiinţe, există forme de raționament 
ce aparțin logicii de ordin superior, meritând a fi codificate; există de multe 
secole paradoxuri a căror eliminare pretinde, din punct de vedere al logicii 
clasice, recursul la o logică de ordin superior. Or, toate aceste chestiuni fac 
parte din logică; deci logica nu se reduce la logica canonică quiniană. 


3.3. Maxima mutilării minime a lui Quine nu constituie un criteriu 
(pragmatic) unic şi universal pentru a justifica prezervarea logicii şi modi- 
ficarea celorlalte părți ale ştiinţei. Evoluţia acesteia din urmă depinde de 
numeroşi factori pragmatici, cum sunt factorii culturali, psihologici, istorici, 
de simplitate, de economie, de fecunditate explicativă etc. Astfel, un fizician 
aflat în fața unui obstacol teoretic nu se va gândi poate să modifice logica, 
din necunoașştere a logicii, din obişnuință, din cauza legii psihologice a 
efortului minim, şi nu în virtutea unor rațiuni de simplitate sau a maximei 
mutilării minime. Nimic nu ne împiedică, de exemplu, să sacrificăm simpli- 
tatea în favoarea inteligibilității în anumite domenii ale cunoaşterii; este ceea 
ce se întâmplă cu intuiționismul când încearcă să examineze constructiv 
gândirea constructivă. 

În rezumat, concepția lui Quine nu se justifică deloc. Pe baza acestor 
considerații, se înțelege acum de ce în lucrarea de față l-am inclus încă de la 
început în rândul dogmaticilor: deşi nu crede că logica elementară clasică 
este absolut adevărată şi de neatins, el crede totuşi că ea este actualmente 
adevărată în mod absolut. Să folosim o metaforă: Quine este un dogmatic 
«temporal» (astăzi logica canonică este de neatins). 


VIII. Fundamentele logice ale mecanicii cuantice 


Prima oară când validitatea generală a logicii clasice a fost pusă la 
îndoială din raţiuni legate de ştiinţele naturii, acest lucru s-a întâmplat o dată 
cu dezvoltarea mecanicii cuantice, ca urmare a dificultăţilor inerente funda- 
mentelor sale. Astfel, logicianul polonez Z. Zawirski a sugerat, încă din anul 
1931, că pentru a depăşi dificultățile datorate dualismului undă particulă din 
fizica cuantică, ar trebui folosită logica trivalentă a lui Lukasiewicz!!!. O 
dată cu trecerea timpului, înțelegem mai bine complexitatea problemei. În 
realitate, când este vorba de fundamentele acestei discipline, este bine să 
avem în minte faptul că expresia «logica mecanicii cuantice» are, de regulă, 
două semnificaţii distincte: 


l. Latice a mecanicii cuantice, numită impropriu logică a mecanicii 
cuantice: propoziţiile care exprimă măsuri referitoare la un 
sistem cuantic se supun anumitor legi şi pot fi combinate astfel 
încât să constituie un anumit tip de latice (numeroşi specialişti 
cred că este vorba de o latice modulară ortocomplementată). Se 
obişnuieşte atunci ca această latice să fie numită logică a meca- 
nicii cuantice sau studiu al acestei latice, insistându-se asupra 
semnificației fizice pe care o conţine. Ca atare, logica mecanicii 
cuantice nu se abate, în sine, de la logica clasică, iar o astfel de 
teorie poate fi calificată mai corect drept algebră a mecanicii 
cuantice. 


2. Logica mecanicii cuantice (propriu-zise): având în vedere 
anumite aspecte ale propoziţiilor ce formează laticea în cauză, 
precum şi alte caracteristici ale microfizicii, diferiți cercetători, 
ca P. Février, H. Reichenbach şi Putnam cred că fizica cuantică 
ne impune în mod absolut clar acceptarea unei noi logici, 
distincte de logica clasică şi menită să o depăşească. Deşi sunt 
propuse mai multe logici, aici este vorba de logica propriu-zisă. 


1! Tema prezentei secțiuni este tratată amănunţit în cartea lui M. Jammer, The 
Philosophy of Quantum Mechanics, Willey, New York, 1974. 

În cele ce urmează, vom aborda o problemă crucială pentru filosofia 
logicii, şi anume, dacă logica clasică poate servi realmente drept bază a 
mecanicii cuantice sau dacă, dimpotrivă, trebuie să recurgem la noi categorii 
logice pentru a funda această disciplină. Vom vorbi într-un mod informal, 
lipsit de rigoare, până la sfârşitul acestei secțiuni. 


Conform dinamicii clasice, putem spune că starea unui sistem fizic 
este determinată de un punct în spațiul său de faze (adică, în cazul unei 
particule unice, spaţiul ale cărui coordonate sunt componentele de poziţie şi 
de moment ale acestei particule); atunci fiecare propoziție experimentală p, 
afirmând că o mărime dată g a sistemului dinamic S are o valoare £ în 
momentul ¢, se află în corespondenţă cu o mulțime Sp de puncte ale spaţiului 
de faze E(S) a lui S: mai exact, submulțimea E(S) pentru care punctele g au 
valoarea £. Propoziția p este adevărată dacă şi numai dacă S se află într-o 
stare aparținând lui Sp; şi, ea este falsă în caz contrar. (O propoziţie ce 
corespunde mulțimii vide este întotdeauna falsă iar o propoziţie ce corespunde 
mulțimii E(S) este întotdeauna adevărată). Pornind de la propoziţiile descrise 
— propoziții atomare exprimând rezultate experimentale directe (măsuri ale 
mărimilor fixe legate de S) —, se obțin altele, moleculare, datorită 
conectorilor A (conjuncţie), v (disjuncţie) şi — (negaţie). Fie Sp şi Sg 
submulțimile lui E(S) corespunzătoare lui p şi q; atunci noile propoziţii 
p^q, pvq şi p sunt determinate respectiv de S, US, S,Ns,, şi 


E(S) S, Relaţia de implicaţie p <q este introdusă în mod natural: p <q 
dacă şi numai dacă S, <S,. În acest fel, se construiește o latice care este o 


algebră Boole (când se trece la cât, aşa cum se face în mod obişnuit). Deci, 
în dinamica clasică, algebra propoziţiilor asociate unui sistem fizic este o 
algebră Boole. 


La nivelul sistemelor cuantice avem o situaţie inversă. Grosso modo, 
propoziţiile experiementale referitoare la un sistem cuantic S$ sunt asociate 
unui spațiu Hilbert, H(S) a cărui geometrie reflectă mecanica sistemului S, 
fapt evidenţiat de von Neumann. Operând în mod analog cazului clasic, 
laticea obținută nu este, conform lui Birkhoff şi von Neumann, o algebră 
Boole, ci o latice non distributivă; pentru o mai mare precizie, este vorba de 
o latice modulară ortocomplementată. Pentru autorii în cauză, acest fapt 
implică ideea că logica mecanicii cuantice — logica propriu-zisă — nu poate fi 
logica clasică, unde sunt valide legile distributivităţii: conjuncţia este distri- 
butivă în raport cu disjuncția şi aceasta din urmă în raport cu cea dintâi. 


Alţi specialişti, de pildă Strauss, ajung din diferite motive la alte 
latici. 

Cu toate acestea, un lucru este clar: constatarea faptului că o latice a 
propoziţiilor asociate sistemelor cuantice prin spaţiile lui Hilbert nu este o 
algebră Boole, nu implică în sine necesitatea de a recurge la o logică 
heterodoxă pentru a funda mecanica cuantică. Într-adevăr, este suficient să 
spunem că o latice a propoziţiilor experimentale constituie o adăugire la 
logica clasică, în acelaşi mod în care calculul probabilităților poate fi 
interpretat ca dând greutate propoziţiilor. 


Pe de altă parte, există specialişti care, sprijinindu-se pe argumente 
serioase, încearcă să scoată în evidență faptul că mecanica cuantică atrage 
după sine abaterea de la logica clasică; cu alte cuvinte, pentru a funda 
această ştiinţă în mod riguros şi natural este indispensabil să se recurgă la noi 
logici, distincte de logica clasică. Dar pentru a justifica această teză nu ne 
putem limita, evident, la analiza proprietăţilor formale ale laticei propo- 
zițiilor experimentale: motivele invocate sunt mult mai profunde, deşi sunt 
legate de structura laticei în cauză. În cadrul acestei lucrări ne vom limita să 


rezumăm concepțiile lui Reichenbach şi Putnam''?. 


După cum se ştie, conform interpretării de la Copenhaga a mecanicii 
cuantice (poate cea mai în vogă printre fizicieni) datorată lui Bohr şi 
Heisenberg, fenomenele micro-fizice sunt tratate «macroscopic». În cazul în 
care există informaţii suficiente despre un sistem cuantic, rezultate din 
măsurători macroscopice (condensări în camerele lui Wilson, poziţii ale 
acelor pe instrumentele de măsurat etc.) se poate prevedea graţie 
formalismului cuantic, cu o anumită probabilitate, ce se va întâmpla în viitor. 
Conform apărătorilor interpretării de la Copenhaga, nu este posibil să se 
descrie ceea ce se întâmplă între măsurătorile inițiale şi măsurătorile finale, 
aceasta nu ar avea, de altfel, nici un sens!!?. În rezumat, pentru a evita 
anumite anomalii — anomaliile cuantice —, trebuie să ne limităm la fenomene 
sau, în caz contrar, nu putem avea o descriere completă; nu are nici un sens 
să încercăm să aflăm ce se petrece între observațiile succesive; mecanica 
cuantică nu se ocupă, așadar, de interfenomen. În conformitate cu 
interpretarea de la Copenhaga, nu se poate vorbi de particule elementare şi 
de unde decât la modul metaforic, iar dorința de a pătrunde în inima 
interfenomenului nu duce nicăieri. 


Reichenbach încearcă să dezvolte o interpretare exhaustivă a 
mecanicii cuantice, care să ne ofere o descriere completă a fenomenelor şi a 


"12 Vezi Jammer, lucrarea citată. Se recomandă a se consulta de asemenea: 
H. Reichenbach, Philosophic Foundations of Quantum Mechanics, University of California 
Press, Berkeley, 1965 şi H. Putnam, Mathematics, Matter and Method, Philosophical essays, 
vol. I, Cambridge University Press, Cambridge, 1974. 

1D Vezi W. Heisenberg, Physics and Philosophy, capitolul 3. 

interfenomenelor, opunându-se astfel interpretării de la Copenhaga. El 
califică o descriere drept normală atunci când legile naturii sunt aceleaşi, fie 
că obiectele sunt sau nu observate. Există un sistem de legi pentru fenomene 
Şi interfenomene. Dar descrierile exhaustive și normale duc ușor la anomaliile 
mecanicii cuantice, ca acţiunea la distanță, care nu este coroborată de fizică. 
În conformitate cu concepția lui Bohr şi Heisenberg, interfenomenele sunt 
abandonate datorită inanității lor, iar anomaliile dispar întrucât ele nu se 
manifestă decât în corelaţie cu interfenomenele. Conform ideilor lui Bohr şi 
Heisenberg, conjuncţia a două propoziții complementare (exprimând măsuri 
ale mărimilor supuse principiului indeterminării (vezi paragraful 7 din 
capitolul 1) este considerată ca fiind lipsită de sens. Reichenbach observă că 
o lege fizică — principiul citat — este formulată în metalimbaj şi nu la nivelul 
limbajului fizicii, cum se întâmplă de obicei cu legile fizicii. lar după părerea 
lui Reichenbach, acest lucru este nesatisfăcător. 


În consecință, Reichenbach îşi propune să elaboreze o interpretare 
exhaustivă şi normală a mecanicii cuantice, fără a recurge la artificii 
metalingvistice. Este vorba de a arăta că pentru a face aceasta este necesar să 
se utilizeze o logică trivalentă care, pe lângă valorile de adevăr uzuale, mai 
posedă şi o a treia — valoarea nedeterminată. Conjuncţia a două propoziții 
complementare trebuie să fie mereu nedeterminată, la fel ca una din 


componentele acestei conjuncții!!*. 


Filosoful german şi-a dezvoltat logica trivalentă şi a încercat să 
dovedească posibilitatea de a-și atinge obiectivul datorită ei. În pofida 
meritului lor, ideile lui Reichenbach au fost extrem de criticate şi, practic, 
nici un fizician profesionist nu le-a acceptat; ele au scos totuşi în evidență 
faptul că folosirea unor noi logici în ştiinţele naturii nu edeplasată deplasată. 


Sprijinindu-se pe cercetările lui Birkhoff şi von Neumann, precum şi 
pe acelea mai recente ale lui Finkelstein, Putnam a prezentat la rândul său, în 
lucrarea The Logic of Quantum Physics!!5 o teorie mult mai plauzibilă, 
urmărind să modifice logica subiacentă mecanicii cuantice. După Putnam, 
raționăm în mod heterodox atunci când ne ocupăm de mecanica cuantică. Să 
vedem de ce. 


El observă, sub influența lui Birkhoff şi von Neumann că laticea 
propoziţiilor mecanicii cuantice nu este distributivă. Dar în loc să considere 
operaţiile definite între propoziţiile laticei drept noi operaţii ce se suprapun 


14 Reamintim că o logică construită pe baza aceleiaşi idei a fost prezentată înaintea 
celei a lui Reichenbach de către P. Fevrier. 
115 Putnam, op. cit, p. 174 şi următoarele. 

conectorilor clasici, el încearcă să arate că o poziție mai rezonabilă constă în 
a considera astfel de operații drept conectori ai unei logici propoziționale 
nedistributive, care, aplicată la propoziţiile referitoare la fenomenele macro- 
scopice, coincide cu logica clasică. 


Putnam arată totodată în ce mod pot fi introduşi cuantificatorii în 
logica cuantică şi evidențiază punctele comune între logica astfel elaborată şi 
noțiunea de probabilitate, care are o importanță capitală pentru mecanica 
cuantică (previziunile cuantice au întotdeauna un caracter în esență 
probabilist). Pentru Putnam, conjuncția a două propoziții complementare nu 
este lipsită de semnificaţie, dar ea este falsă (logic falsă, din punct de vedere 
al logicii cuantice). 


După Putnam, logica şi geometria se află pe picior de egalitate, 
epistemologic vorbind. Atât una cât şi cealaltă sunt ştiinţe experimentale; el 
scrie astfel: «Logica este la fel de empirică ca geometria.» !€ Filosoful nord 
american insistă asupra faptului că trăim într-o lume guvernată de o logică 
nonclasică. În această lume obiectele macroscopice se supun logicii clasice, 
căci, pentru propoziţiile referitoare la observabilul macroscopic, laticea 
mecanicii cuantice se convertește într-o algebră Boole. 


Concepţiile lui Putnam (Şi ale lui Finkelstein) au întâmpinat o mare 
rezistență din partea specialiștilor!!”. Obiecţia majoră formulată împotriva 
logicii lui Putnam este că ea nu a fost până în prezent dezvoltată în mod 
convenabil: ea nu a fost axiomatizată sub formă de sistem logic şi nu dispune 
de o semantică rezonabilă. 


Multe alte persoane au încercat să fundeze mecanica cuantică 
pomind de la noi logici, modificând de pildă logica clasică pentru a o face 
mai maleabilă în vederea unei tratări precise şi riguroase a mecanicii 
cuantice: Fevrier!!£, Weizsăcher și Suppes, între alţii. Cu toate acestea, ei nu 
au reuşit să învingă rezistențele ortodoxiei. 


În încheierea acestei secțiuni putem spune că studiile referitoare la 
fundamentele logice ale mecanicii cuantice sunt încă prea vagi pentru a ne 
permite să emitem o judecată solidă cu privire la întrebarea dacă mecanica 
cuantică necesită sau nu o revizuire a logicii clasice. 


116 Putnam, op. cit., p. 184. 

17 Jammer, op. cit, capitolul 8. 

18 Vezi de exemplu P. Février, «Les relations d'incertitude de Heisenberg et la 
logique», în Travaux du IXe congres international de philosophie, vol. VI, Hermann, Paris, 
1937, pp. 88-94. 

Este însă cert că cercetările recente scot în evidenţă faptul că schim- 
barea logicii nu este imposibilă şi că ea va fi, poate, efectuată. Se contată 
aşadar că poate exista o dialectizare a logicii pornind de la experiență. 
Astfel, logica, în calitatea ei de Organon, nu este în întregime apriorică sau 
convenţională, ea depinde de experiență în sensul larg al cuvântului şi de 
stadiul de evoluţie al ştiinţei. Ea este, cu adevărat, condiţionată de factori 
pragmatici. 


IX. Adevărul şi falsul 


Conceptul de adevăr constituie o categorie centrală a logicii. 
Expunerea precedentă a scos deja în evidență acest fapt şi, deoarece în 
această lucrare întreprindem o examinare critică a ştiinţei lui Aristotel, este 
necesar să analizăm un astfel de concept. 


După cum se ştie, există trei teorii principale ale adevărului: teoria 
corespondenței, teoria coerenţei și teoria pragmatică!!?. 


Pentru anumiţi adepţi ai teoriei coerenței (Joachim şi Blanchard, de 
exemplu), o propoziţie este adevărată când se inserează cu necesitate într-o 
totalitate coerentă de propoziţii. Există doar o singură totalitate coerentă şi 
completă de propoziţii, T, care reflectă absolutul şi, strict vorbind, numai 
elementele lui T sunt adevărate. Propoziţiile şi teoriile la care ajungem în 
cursul tentativelor noastre de a capta adevărul, în virtutea faptului că sunt în 
general aproximative şi restrânse, posedă doar un anumit grad de adevăr, 
acesta din urmă aplicându-se, ca proprietate numai elementelor şi părților 
totalității propoziționale care reflectă absolutul. Adevărul înseamnă coerență 
sistematică, el nu se identifică cu consistenţa, dar poate fi asimilat cu 
proprietatea de a aparține întregului propozițional ce exprimă absolutul. 
Unele variante mai puţin «speculative» ale acestei teorii au fost apărate de 
anumiţi pozitivişti logici. 


Conform doctrinei pragmatice (în forma sa apărată de James), o 
propoziţie este adevărată, la modul foarte general, dacă acceptarea ei ne este 
utilă: ea are consecințe satisfăcătoare pentru noi sau, altfel spus, propoziția 
«funcționează». 


"19 Printre lucrările unde sunt discutate aceste teorii o menţionăm pe aceea a lui 
B. Russell, An inquiry into Meaning and Truth, G. Allen and Unwin, Londra, 1948. În afara 
celor trei teorii menţionate, Russell o are în vedere şi pe cea a lui Reichenbach, care 
înlocuieşte «adevăn» cu «probabilitate». 

Anumiți empirişti logici apără o teorie pragmatică a adevărului. 
Astfel, Hahn scrie: «...marea problemă a adevărului. Vechea concepție 
metafizică o vedea cam în felul următor: există o realitate; există o lume a 
ființei adevărată; o propoziţie este adevărată dacă aceasta coincide efectiv cu 
ceea ce se petrece în această realitate. De exemplu, expresia legii gravitaţiei 
este adevărată dacă în realitate corpurile se atrag efectiv aşa cum indică ea. 
Din nefericire, această realitate nu este la îndemâna noastră şi nu putem 
aplica definiţia precedentă. Este un ghinion pentru specia umană, dar aceasta 
nu schimbă cu nimic situația. Din moment ce nu putem verifica dacă o 
afirmație este în concordanță cu realitatea, să acceptăm concepția 
pragmatică: adevărul unei propoziţii constă în confirmarea sa. De fapt, 
adevărul este astfel deposedat de caracterul absolut, etern; el devine relativ, 
umanizat; dar cel puțin comportă un criteriu aplicabil.» ° 


Obiecţia lui Hahn, întâlnită frecvent în cercurile filosofice, conform 
căreia definiţia clasică a adevărului ca o corespondenţă nu poate fi «aplicată» 
deoarece este imposibil să se compare propoziţia cu realitatea, este eludată 
de lucrările lui Tarski, cel puţin în domeniul matematic; Wojcicki, de 
exemplu, încearcă la ora actuală să extindă definiţia lui Tarski la celelalte 
Ştiinţe. 


Descrierile anterioare ale teoriei coerenţei şi ale teoriei pragmatice 
nu pretind a fi corecte sau riguroase. De altfel, în ceea ce ne priveşte, aceste 
teorii nu sunt deloc pertinente, căci, în interiorul domeniului logicii, 
concepţia unică dominantă este teoria corespondenţei. 


Aceasta nu înseamnă însă că încercarea de a «combina» teoriile 
evocate, suficient de «matematizate», cu ideile fundamentale ale logicii ar fi 
zadarnică. Aceasta nu înseamnă nici că în domeniul filosofiei logicii nimeni 
nu şi-a asumat poziţii legate de teoriile pragmatică şi a coerenţei. 


Aceasta înseamnă doar următorul lucru: sistemele logice dezvoltate 
riguros şi formal până astăzi presupun din punct de vedere tehnic o teorie a 
adevărului care este teoria corespondenței. Într-un mod mai general, am dori 
să insistăm asupra faptului că ideile și metodele semantice au invadat 
metafizica; or, printre noțiunile semantice figurează noțiunea de adevăr care, 
prin însăşi natura semanticii (vezi $4 din primul capitol) poate numai să 
semnifice adevărul conceput ca o corespondenţă. 


Teoria corespondenţei este teoria clasică a adevărului. Este vorba de 
o concepție al cărei nucleu central se găseşte deja la Aristotel atunci când el 
afirmă că: «A spune despre ceea ce este că este şi despre ceea ce nu este că 


120 H, Hahn, Logique, mathématiques et connaissance de la réalité, Hermann, 
Paris, 1935, pp. 47-48. 

nu este, înseamnă a spune adevărul; a spune despre ceea ce nu este că este şi 
despre ceea ce este că nu este, înseamnă a spune ceva fals.» Într-adevăr, un 
enunț dat este adevărat dacă corespunde unei stări de lucruri reală şi este fals 
în caz contrar. 


Tarski a fost cel mai mare apărător al teoriei corespondenței în 
secolul XX. Cum această teorie a adevărului depinde de relațiile între limbaj 
Şi stările de lucruri sau de fapte la care se referă limbajul, Tarski şi-a botezat 
reformularea teoriei clasice drept teoria semantică a adevărului. Putem 
afirma fără a greşi că concepția tarskiană a dominat total logica clasică şi s-a 
aflat la originea unei noi ere în studiul sistemelor logic — matematice 
scoțându-le în evidență dimensiunea semantică (e suficient să menţionăm, 
pentru moment, dezvoltarea extraordinară a uneia dintre părțile cele mai 
importante ale logicii, teoria modelelor!?!, întemeiată în întregime pe ideile 
semantice propuse de Tarski). 


Definiţia adevărului formulată de Tarski, care pare la prima vedere 
comună şi evidentă, constituie una din marile cuceriri ale logicii actuale. 
Pentru Tarski, problema a fost elaborarea unei definiţii în spiritul teoriei 
clasice a lui Aristotel, care să fie formal corectă și matematic adecvată. 


Corectitudinea formală a definiției pretinde explicitarea clară a 
limbajului ale cărui enunţuri vor fi clasate ca fiind adevărate sau false, 
precum şi a instrumentelor logice care vor fi utilizate şi a termenilor ce vor 
sta la baza definiţiei. 


Adecvarea materială înseamnă că definiţia trebuie să înglobeze toate 
cazurile particulare ale schemei: 


X este adevărat dacă şi numai dacă p (T) 


unde p este un enunț oarecare al limbajului în discuţie, iar x un nume 
oarecare al acestui enunţ. Astfel, enunţul următor trebuie înglobat în 
definiţie, în cazul în care aceasta se referă la o anumită parte a limbajului 
obişnuit: 


«Zăpada este albă» este adevărată dacă şi numai dacă zăpada este albă, (1) 


dacă se folosesc ghilimelele, cum se face în mod obişnuit, pentru a da un 
nume expresiei între ghilimele. 


121 Lucrarea clasică asupra teoriei modelelor este următoarea: C.C. Chang şi 


H.J. Keisler, Model Theory, North — Holland, Amsterdam, 1973; o lucrare mai recentă este 
cea a lui B. Poizat, Cours de théorie des modeles, Nur al - Mantiq wal - Ma'rifah, Paris, 1985. 

Tarski a arătat că o astfel de definiţie nu poate fi obținută pentru 
limbajele închise din punct de vedere semantic, adică limbajele unde se 
poate exprima propria lor semantică, cel puţin în situaţia în care logica 
subiacentă este logica clasică. Într-adevăr, în aceste limbaje sunt derivate 
paradoxurile semantice (care pun în joc noțiuni semantice cum ar fi de pildă 
acelea de adevăr, satisfacere, denotaţie). De altfel, nu este nevoie ca un 
limbaj să îşi conțină întreaga semantică pentru ca acest lucru să se întâmple, 
este suficient să poată fi manipulat în el un concept cheie al semanticii, să 
zicem acela de adevăr. Atunci paradoxurile, ca acela al Mincinosului, apar în 
L şi îl trivializează. Definiţia nu poate fi formulată nici pentru limbajele 
naturale, ca româna” sau franceza, nu doar pentru că sunt închise din punct 
de vedere semantic, ci mai ales pentru că nu posedă o structură semantică 
precisă — ceea ce face imposibilă o tratare rațională a problemei. Astfel, 
definiția se aplică, de fapt, numai limbajelor artificiale ale semioticii pure 
(limbajele ştiinţelor formale) şi reconstrucţiilor formale şi exacte ale 
limbajelor ştiinţelor realului şi ale unor părţi din limbajele naturale. 


Tarski a scos în evidenţă faptul că definiţia adevărului aparţine, prin 
însăşi natura sa, nivelului metalingvistic şi se bucură de următoarea 
proprietate: pentru ca în metalimbajul L’ al limbajului L să se poată defini 
adevărul enunţurilor limbajului L, L’ trebuie să fie în esență mai tare decât L. 
De altfel, ierarhia limbajelor compusă din L, din metalimbajul L'al lui L, din 
metalimbajul L” al lui L’ etc., pare să elimine paradoxurile semantice 
referitoare la L prin relativizarea conceptelor semantice față de ierarhia 
limbajelor. În general, construirea unor ierarhii lingvistice constituie un 
artificiu pentru evitarea paradoxurilor semantice, cum am observat deja în 
secțiunea 4 a primului capitol. De aici rezultă că este natural să recurgem 
astăzi la ierarhii ale limbajelor în logică şi, mai ales, în cadrul investigaţiilor 
semiotice. 


Tarski a formulat definiţii ale adevărului pentru anumite limbaje cu 
structură bine determinată. La sfârşitul acestei secțiuni vom vorbi despre 
semantica limbajului T, introdus mai înainte ($ 6, capitolul 1), pentru ca 
cititorul să poată vedea în ce fel sunt prezentate şi studiate noțiuni semantice 
ca satisfacere, denotare și adevăr. (Cel ce s-a familiarizat cu teorema de 
completitudine calculului predicatelor de ordinul întâi posedă deja o 
cunoaştere satisfăcătoare a concepției semantice despre adevăr, căci pentru a 
caracteriza noțiunea de formulă validă, se defineşte mai întâi noţiunea de 
satisfacere a unei formule într-o structură şi, implicit, noţiunea de enunț 
adevărat într-o structură dată cu privire la o interpretare). 


* În original portugheza (N.T.). 

Meritul cercetărilor lui Tarski asupra conceptului de adevăr poate fi 
rezumat după cum urmează: 


1. Conceptele de adevăr şi de falsitate (un enunț este fals dacă şi 
numai dacă el nu este adevărat) și, în general, noţiunile semantice, 
generează adesea îndoieli şi dificultăți din cauza paradoxurilor 
semantice!??. Lucrările logicianului polonez au eliminat astfel de 
îndoieli şi de dificultăţi: s-a constatat că teoria clasică a adevărului 
poate fi formulată în mod satisfăcător şi că, în principiu, nu există 
nici un obstacol în calea utilizării sale în metateoria ştiinţelor 
formale şi a ştiinţelor realului. 


2. Un alt aspect important este următorul: pentru a defini noțiunile 
semantice de adevăr, satisfacere, validitate şi consecinţă, Tarski a 
folosit numai concepte sintactice'2. Cu alte cuvinte, a arătat că 
există un concept formal sintactic de adevăr care coincide exten- 
sional cu conceptul semantic intuitiv. Întrucât noțiunile sintactice 
sunt considerate, în general, ca fiind mult mai «sigure» el a redus, 
de fapt, noţiunile problematice la altele mai solide. 


Se cuvine să facem câteva precizări: din punct de vedere sintactic, 
aşa cum am văzut deja în mai mică măsură, se studiază sisteme 
simbolice oarecare, reducându-le la structuri matematice şi aplicând 
metodele acestei ştiinţe. Astfel, într-un anumit sens, sintaxa se 
transformă în matematică, în aritmetică sau în teoria mulțimilor. În 
semantica pură, limbajele abstracte (sau reformulate abstract şi 
matematic) sunt tratate în relaţiile lor cu obiectele extralingvistice, 
ca atare. Conceptele fundamentale de interpretare, validitate, 
denotare etc., aparțin semanticii şi, în acest fel, nu se reduc la nişte 
idei pur sintactice. Totuşi, Tarski a demonstrat că deşi conceptele 
semantice nu sunt realmente de ordin sintactic, pentru majoritatea 
lor există notații sintactice care le sunt coextensive. 


3. Tarski a demonstrat că în semanticile disciplinelor deductive se 
pot obține teoreme având o semnificație fundamentală, ca de 
exemplu teorema conform căreia în teoriile deductive uzuale 
noțiunile de teoremă şi de enunț adevărat nu coincid niciodată. Pe 
lângă aceasta, metodele semantice permit să se demonstreze în 
mod sistematic anumite rezultate de importanță crucială, mai ales 
acela că anumite teorii matematice sunt mai tari decât altele 


122 Se va consulta A. Tarski, «The semantic conception on truth and the foundations 
of semantics», Philosophy and Phenomenological Research, 4 (1944), 341-375. 

123 Tarski, «Der Wahrheitsbegriff in den formalisierten Sprachen». Vezi în această 
privinţă introducerea cărţii lui Church. 

întrucât într-o teorie consistentă T, în anumite condiţii foarte 
generale, nu se poate formula o definiţie a adevărului referitoare la 
ea însăşi (teorema lui Tarski), pe când acest lucru este posibil într-o 
altă teorie T’, se deduce de aici că, într-un anumit sens, T' este mai 
tare decât T. 


4. Este clar că schema (T) de mai sus, prezentată pentru prima oară 
de Lesniewski, constituie o condiție pe care trebuie s-o îndepli- 
nească orice teorie a adevărului de tip clasic. De altfel, pare dificil 
să ne imaginăm o teorie a adevărului care să nu-și înglobeze 
instanțele, adică să nu fie adecvată din punct de vedere material. 


5. Cercetările lui Tarski arată cu claritate că în anumite circumstanțe 
este indispensabil şi convenabil să introducem pe cale axiomatică 
conceptul de adevăr referitor la limbajul L în metalimbajul său L'. 
Astfel, în general, semantica lui L se structurează axiomatic în L'. 
De aici tragem concluzia că metoda axiomatică este de mare ajutor 
în semiotica pură, fapt ce scoate în evidenţă caracterul logico 
matematic al acestei părți a semioticii. 


Metoda semantică nu a invadat numai logica clasică; logicile hete- 
rodoxe au fost şi ele atinse. Pentru a da un exemplu, vom reaminti că logica 
modală a fost tratată semantic cu ajutorul modelelor lui Kripke, care sunt 
fără îndoială extensiuni ale structurilor semantice adecvate logicii clasice. 
Dintr-un anumit punct de vedere, R. Sylvan are dreptate când afirmă că, în 
ceea ce priveşte fundamentele logicii şi ale matematicii, nu ne mai putem 
întoarce la epoca anterioară publicării articolului lui Tarski. 


Astfel, metoda semantică nu a rămas strâns legată de logica clasică. 
Cu toate acestea, dacă adaptarea sa la anumite forme ale logicii heterodoxe 
cum ar fi logica modală şi logica polivalentă nu pare să ridice probleme, nu 
acelaşi lucru se produce, la prima vedere, cu anumite tipuri de logici non 
clasice, cum sunt logicile paraconsistente. 


Este, totuşi, interesant că metoda tarskiană se adaptează, de fapt, 
logicii paraconsistente. Aşa cum vom demonstra în Anexa l, nu există 
aparent nici un obstacol în calea adaptării metodei semantice la sistemele 
logicii paraconsistente de ordinul întâi de tip C, astfel încât să se obțină 
definiții ale adevărului care să generalizeze definiția lui Tarski lăsând, în 
principiu, loc contradicţiilor ce constituie caracterul marcant al teoriilor 
paraconsistente. 


In rezumat, dacă se consideră teoria corespondenței în formularea 
datorată lui Tarski ca unica posibilă şi ca justificând supremaţia logicii 
clasice, cercetările actuale referitoare la semanticile logicilor paraconsistente 

dialectizează o astfel de credință. După cum există logici diferite de logica 
clasică şi rivale ei, la fel există şi concepții semantice ale adevărului (şi ale 
altor concepte) diferite de concepția clasică şi rivalizând cu ea — iată 
învățătura pe care o putem trage din progresele recente în domeniul logicilor 
heterodoxe şi, mai ales, al logicilor paraconsistente. În concluzie, dacă nu 
ne-am teme că vom crea neînțelegeri, am spune că adevărul este o noţiune 
oarecum relativă. 


O altă dialectizare a semanticii tradiționale ne este oferită de 
matematica intuiționistă. A considera că tratarea logicii intuiționiste în 
maniera lui Tarski este semnificativă ar însemna a contrazice principiile 
intuiționiştilor. Minimum ce se poate pretinde este o explicaţie intuiționistă, 
ca aceea expusă în secțiunea 7 a acestui capitol; aceasta nu înseamnă că 
pentru matematicianul clasic studierea logicii intuiționiste cu ajutorul 
instrumentelor semantice în vogă ar fi inutilă, ea fiind deja făcută, de altfel, 
cu folos!24. Credem, așadar, că există două posibilități de a elabora o 
semantică clasică a logicii intuiţioniste, ambele licite: folosirea unor metode 
tradiționale generând o semantică clasică a logicii intuiționiste; şi utilizarea 
unor metode strict intuiționiste, generând o semantică intuiționistă a logicii 
în discuţie. 


În ceea ce priveşte dialectizarea (parţială) a concepției tarskiene 
chiar la nivelul poziţiei clasice, reamintim că Kripke i-a adus mai multe 


modificări importante", 


Aşa cum am spus anterior, pentru Quine logica reprezintă rezultanta 
a doi vectori: gramatica şi adevărul, acesta din urmă conceput după ideea lui 
Tarski. Dacă interpretăm termenii «gramatică» şi «adevăr» în sens larg, 
poziţia filosofului nord american poate fi considerată într-o oarecare măsură 
ca fiind corectă (există mai multe gramatici subiacente mai multor logici, 
există variante ale teoriei lui Tarski etc.)!2% Or, întrucât conform teoriei 
corespondenței, noțiunea de adevăr este strâns legată de noțiunea de realitate, 
de lume, ajungem la concluzia că, aşa cum totul pare s-o indice, logica (şi 
deci matematica) este (sunt) compromisă (compromise) de o anumită formă 
de realism. Este ceea ce crede Popper’, de exemplu. Cu toate acestea, 
lucrurile nu sunt chiar atât de simple şi vom încerca mai departe, atunci când 
ne vom ocupa de relaţia între logică şi realitate, să dovedim că teoria 


24 M.C. Fitting, Intuitionistic Logic, Modal Theory and Forcing, North — Holland, 
Amsterdam, 1969. 

125 S, Kripke, «Outline of a theory of truth», Journal of Philasophy, 72 (1975), 
pp. 690-716. 

12 Quine nu ar admite niciodată o astfel de «extensiune». 

127 R.K. Popper, Objective Knowledge, Oxford University Press, Oxford, 1973. 

semantică a adevărului şi semantica, în general, nu ne impun nici o doctrină 
metafizică, asupra căruia a insistat Tarski însuși. 


Anticipând o temă ce va fi tratată ulterior, să reamintim că semantica 
unui limbaj L este dezvoltată într-un metalimbaj al lui L, L' şi că, în 
consecință, chestiunea de a şti dacă logica ne face să adoptăm anumite 
doctrine metafizice referitoare la semantică se reduce la chestiunea de a şti în 
ce măsură limbajul ne face să acceptăm anumite poziţii metafizice; or istoria 
filosofiei confirmă că limbajul este compatibil cu orice doctrină speculativă. 
În concluzie, logica (şi matematica) este (sunt) neutră (neutre), metafizic 
vorbind. 


De altfel, geneza legilor logice este subordonată unor numeroși 
factori; modul în care se constituie, treptat, din punct de vedere psihologic, 
categoriile logice fundamentale, ca acelea de obiect şi de proprietate 
(Enriques a insistat asupra acestui aspect) prin extrapolări convenţionale, 
simplitatea tehnică şi economia de gândire (cum foarte bine au observat 
pozitiviştii logici) şi elementele pragmatice (frumusețe, utilitate, tradiție...). 
În consecinţă, se dovedește a fi dificil să se fundeze logic disciplinele 
formale, fie şi numai în parte, pe o concepţie metafizică oarecare. Dat fiind 
un fundament metafizic al acestor discipline, există multe alte astfel de 
fundamente la fel de bune şi incompatibile cu primul. Putem afirma urmă- 
toarele: logica nu este pur convenţională şi arbitrară, ci rezultă într-o 
oarecare măsură din relaţiile noastre cu lumea, ca mediu; pare licit să 
susţinem că dacă aceasta din urmă ar fi foarte diferită de ceea ce este, logica 
noastră ar fi la rândul ei foarte diferită de ceea ce este. 

Ar fi interesant să încercăm să dezvoltăm în mod riguros teoria 
coerenţei şi teoria pragmatică aşa cum s-a făcut cu teoria corespondenţei 7%. 
Este clar, mai ales că teoria pragmatică nu poate fi structurată decât la un 
nivel pragmatic şi aceasta numai prin intermediul unei pragmatici (ca parte a 
semioticii) cu adevărat «matematizată», confirmând cele spuse deja cu 
privire la pragmatica pură. Oricum, o elaborare riguroasă a teoriei coerenței 
Şi a teoriei pragmatice reprezintă un argument capital în favoarea neutralității 
speculative a logicii. 


Semantica limbajului T 


În cele ce urmează vom prezenta liniile mari ale tratării semantice a 
limbajului T (cf. § 6, capitolul 1). 


12% În ceea ce priveşte teoria pragmatică, o soluţie a fost prezentată de J. Mikenberg, 


R. Chuaqui, N.C.A. da Costa, «Pragmatic truth and approximation to truth», The Journal of 
Symbolic Logic, 51 (1986), 201-221. 

Metalimbajul informal cu ajutorul căruia se va efectua studiul nostru 
conţine T, o bună parte a teoriei ZF cu atomi şi nume pentru toate simbo- 
lurile și expresiile lui 7. 


(In loc să se recurgă la un limbaj simbolic mixt cum este cel descris 
mai sus, s-ar putea «codifica»T în ZF operându-se exclusiv în interiorul 
acestui sistem al teoriei mulțimilor.) 


Definiția 1 — O structură pentru T posedă o mulțime de bază D z Ø 
Şi o funcţie e astfel încât: 


1. Domeniul lui e este II (mulţimea tipurilor); 
2. e(p)=10,1); 
3. e(i) = D; 


4. Dacă t =<t,, bh,- t, >E Il, atunci: 


e(t)=P(e(t)Xe(t,)X...Xe(t,)). 
adică mulțimea părților produsului cartezian al lui e(t), e(t2),...şi e(tn). 
Definiția 2 — K = U{x; există teI, astfel încât x =e(t)}. 


Definiția 3 — O interpretare a lui T în e este o funcție ie satisfăcând 
următoarele condiții: 


l. Fiecărei constante c de tip £, i, îi asociază un element ie(c) 
aparținând lui e(t); 


2. Fiecărui simbol al funcției de aritate n, i, îi asociază o funcție i(f) 
a lui D" în D; 


3. Unui operator ce formează termeni prin legarea unor variabile v, 
de aritate n şi a tipurilor ti, 2,..., îns ie le asociază o funcţie i, (v; ti, 


b..., fa) alui P(e(t,Xe(t,X...Xe(tn)) în e(<t,tt, >). 


Definiţia 4 — limbajul diagramă a lui T referitor la interpretarea ie, 
L(T, ie) este limbajul ce rezultă din T prin adăugarea unei noi familii de 
simboluri compusă dintr-o constantă (un nume) pentru fiecare element al lui 
K astfel încât elementele lui K să aibă nume distincte şi reciproc. Numele lui 


a€ K va fi indicat prin a. 
Prin inducție simultană se definesc conceptele de denotare a unui 


termen închis și de valoare a unui enunţ al lui L (T, ie); i. va reprezenta 
extensiunea naturală a lui i, la L(T, ie). 

Definiţia 5 


1. Fie x o constantă a lui T sau un nume, dar de tip diferit a lui p; 
atunci denotaţia lui x, d(X) este i,(X) dacă x aparține lui T şi (X) = a 
dacă X este un nume al lui a. 


2. Dacă X este o constantă a lui T de tip p, valoarea sa, V(X), este 
ie(X); dacă X este O sau 1, atunci V(X) este, respectiv, O sau 1. 


3. Dacă X este un enunţ atomic Px,, X2,...Xa, atunci V(X) = | dacă 


<i (x) i (ea si, (x )>e i (P); în caz contrar V(X) = 0. 


4. Dacă X este un termen închis compus din operatorul F de aritate n 
Şi din termenii închişi xı, X2,..., Xa, Cu restricțiile adecvate pentru 
tipuri, atunci: 


d(X ) = d (Fax xa--X, )= i, (F)(i (x) i (x ti (x, )) f 

5. Dacă X este un enunț de forma VyA (y), atunci V(x)=1 Şi 
V (a(a))=1 pentru orice a€ e(t) unde + este tipul lui y; în caz 
contrar, V (x) =]; dacă X este 3yA( y), se procedează ca de obicei. 


6. Dacă X este una din formele X, > X,, X, A Xa, Xi V X, sau —X,, 
iar X, și X, sunt enunțuri, se defineşte V (X ) în mod obişnuit. 


7. Dacă v este un operator ce formează termeni prin legarea unor 
variabile de aritate n şi dacă F x,, X2,..., Xn este o formulă ce nu 
conţine alte variabile libere decât x, de tip z,, x2 de tip t2 ... Şi x, de 
tip 4, atunci: 


d (vx Xa F (să )) = 
= i, (tote J< asaza, > V (F (âna--+2,))=1) 


8. Denotatul unui termen închis şi valoarea unui enunț al lui L(T, ie) 
sunt date prin aplicarea clauzelor precedente. 


Pentru un termen închis a lui T, denotatul său conform interpretării i, 


este definit; în mod analog, valoarea — 1 (adevărat) sau 0 (fals) — a oricărui 
enunț al lui T este determinată conform definiţiei de mai sus. 


Conceptele de satisfacere a unei formule, de validitate a unei 


formule sau de denotat al unui termen pot fi definite conform lui i, pentru 
anumite valori ale variabilelor lor libere, ca de obicei. Am fi putut utiliza, de 


Logici non elementare şi logici heterodoxe 223 


asemenea, noţiunile de satisfacere a unei formule sau de denotat al unui 
termen pentru o secvență de elemente ale lui K în calitate de concepte de 
bază, renunțând astfel la utilizarea limbajului diagramă'?*. 


Desigur, conceptualizările adevărului unui enunț şi a denotatului 
unui termen închis a lui T sunt formal corecte. Condiţia de adecvare 
materială este, de asemenea, satisfăcută: într-adevăr, pomind de la definiţia 
prezentată se poate demonstra că, pentru un enunţ oarecare X al lui T al cărui 
nume este Y, avem (ie fiind fixat): 


Y este adevărat dacă şi numai dacă X. 


O ultimă observaţie: semantica calculului predicatelor de ordinul 
întâi se construiește în mod similar, folosind noţiuni din teoria mulți- 
milor!%; de altfel, din această cauză, este suficient ca T să fie restrâns la 
partea sa de ordinul întâi în observaţiile precedente. Astfel, semantica 
calculului de ordinul întâi necesită folosirea unor noţiuni referitoare la 
teoria mulțimilor, iar acest fapt coroborează teza noastră conform căreia 
distincția dintre logica elemen-tară şi logica de ordin superior este 
artificială, contrar afirmațiilor lui Quine. 


X. Teorema de incompletitudine 


Ne-am referit deja, chiar dacă superficial, la ceea ce se înțelege prin 
formalizarea unei teorii T: aceasta constă în a construi un sistem formal (sau 
formalism) care să-l reflecte pe T. Trebuie alese mai întâi simbolurile 
primitive şi regulile de formare ce determină expresiile bine formate. În al 
doilea rând, se aleg axiomele şi regulile de deducție (sau de derivare) ce 
servesc la definirea noțiunii de teoremă a teoriei după ce, în prealabil, s-a 
fixat noţiunea de demonstraţie (în 7). 


Se desemnează, respectiv, prin Sr, Fr, Ar şi Tr mulțimile de 
simboluri primitive, de formule, de axiome şi de teoreme ale lui T. Aceste 
mulțimi trebuie să satisfacă, în mod normal, câteva condiţii bine cunoscute. 
Se formalizează o teorie T după ce a fost atins idealul de rigoare obținut 
treptat începând din a doua jumătate a secolului al XIX-lea. Astfel, o 
anumită teorie este construită riguros dacă rezultă din axiomele admise, 
exclusiv prin utilizarea regulilor de deducție; în aceasta constă esența rigorii 
în disciplinele formale (clasice). Un alt motiv pentru a-l formaliza pe T este 


129 Se vor consulta lucrările lui Tarski deja citate şi Philosophie de la logique a lui 
Quine, precum şi J.R. Schoenfield, Mathematica! Logic, Addison — Wesley, 1967. 
0 Cf, Quine, op. cit. 

acela că se doreşte studierea, cu cea mai mare claritate posibilă, a proprie- 
tăților metateoretice ale teoriei, ca de exemplu, consistenţa sa ori completi- 
tudinea sintactică (dintre două formule închise A şi —A, una este o teoremă). 
Or, dacă mulțimile Sy, Fr, Ar şi Tr sunt arbitrare, obiectivele precedente nu 
pot fi atinse. Astfel, de exemplu, dacă Sy nu este decidabil, adică dacă nu 
avem o metodă intuitivă şi mecanică pentru a şti dacă un simbol aparține sau 
nu lui S7, totul se complică şi ne putem îndoi de importanța formalizării în 
privinţa obiectivelor fundamentale pe care le vizează. În mod analog, 
mulțimea axiomelor trebuie să fie decidabilă şi, dată fiind o secvenţă finită 
oarecare de formule — presupusă a fi o demonstraţie — trebuie să se poată 
decide dacă ea constituie sau nu o demonstraţie. Acest ultim fapt înseamnă că 
Tr nu este arbitrar, ci supus anumitor restricții. Este, de asemenea, necesar ca 
regulile de formare şi de deducție să fie constructive. 


Din motive binecunoscute!?!, se poate spune, tehnic vorbind, că Sr, 
Fr, Ar şi Tr sunt mulțimi succesive şi că 77 este recursiv numerabilă. 


Este evident că pentru cercetările pur teoretice, în general, multe 
dintre aceste restricţii, dacă nu chiar toate, pot fi anulate: aceasta duce la 
studii foarte fecunde: logici infinitare, sisteme cu reguli non constructive şi 
formalisme în care noțiunea de formulă nu este recursivă. Ele sunt, totuși, 
indispensabile dacă formalizarea este concepută din punct de vedere al 
fundamentului teoriilor logico-matematice esenţiale şi ca instrument pentru a 
dovedi proprietăţile metateoretice elementare referitoare la aceste teorii, ca 
de exemplu că o anumită secvență de formule este cu adevărat o demon- 
strație sau că o aranjare simbolică este într-adevăr o formulă. Astfel, de 
exemplu, un formalism unde mulțimea demonstrațiilor nu este decidabilă 
prezintă, poate, un mare interes matematic, dar nu va fi niciodată acceptabil 
ca tehnică de fundare ultimă a unei teorii. În fond, el nu va fi lipsit de 
structură matematică, de tipul celei a aritmeticii sau a geometriei obişnuite 
şi, pentru a-l studia, nimic nu ne-ar împiedica să-l codificăm într-o anumită 
teorie a mulțimilor (sau într-o altă teorie suficient de puternică), în loc să-l 
tratăm direct. O astfel de codificare nu ar avea totuși valoarea unui 
instrument de fundare ultimă pentru nici o teorie. 


Dat fiind obiectivul expunerii noastre, va fi deci suficient, cu 
excepția unei menţiuni explicite a contrariului, să avem în vedere formalisme 
ce satisfac condiţiile discutate. Se înțelege, de asemenea, importanța 
principiului constructiv al rațiunii (capitolul 1, $8), fără de care nu ar exista 
nici un mijloc de a înlătura îndoielile fundamentale legate de fundamentele 


DI Vezi, de exemplu, S.C. Kleene, Introduction to Mathematics, Van Nostrand, 
New York, 1952. 


Logici non elementare şi logici heterodoxe 225 


teoriilor deductive şi nu am dispune de instrumentele necesare elaborării 
formalismelor. Însăşi existența logicii şi a matematicii presupune o anumită 
doză de gândire intuitivă și constructivă. 


Teoremele de incompletitudine sunt rezultate metateoretice menite 
să arate că formalismele sunt lipsite de anumite proprietăţi a căror semnifi- 
caţie ar fi de cea mai mare importanță în cazul în care le-ar avea, sau să 
scoată în evidență imposibilitatea de a dovedi unele din aceste proprietăți 
cu ajutorul anumitor procese fixate. Dintr-un punct de vedere naiv, ar părea 
natural ca astfel de proprietăţi să fie valide pentru anumite formalisme şi ca 
dovezile corespunzătoare să nu pună în joc metode foarte puternice. Aceste 
proprietăți sunt, în special, completitudinea simplă, completitudinea 
semantică, decidabilitatea, consistenţa şi posibilitatea de a defini noțiuni 
determinate. 


Cele mai celebre teoreme de incompletitudine sunt cele ale lui Gâdel 
publicate în 19311. Deoarece există numeroase texte care expun excelent 
aceste teoreme şi deoarece ele fac deja parte din programele uzuale de 
logică, este inutil să tratăm aici în detaliu aceste teoreme!%%. Vom spune doar 
un minimum necesar în raport cu obiectivele noastre, completând cele spuse 
în secțiunea 3 din capitolul 1. 


În conformitate cu versiunea lui Rosser, prima teoremă a lui Gödel 
afirmă că orice sistem formal al aritmeticii clasice A este incomplet dacă este 
consistent; adică, există formule ale lui A care nu constituie nici ele însele, 
nici negațiile lor, teoreme ale lui A. 


Faptul că A este consistent poate fi exprimat printr-un enunț al lui A 
însuşi (cu condiţia ca acest sistem să fie suficient de bogat, adică să conțină 
aritmetica elementară clasică). Cea de a doua teoremă a lui Gödel, corolar al 
celei dintâi, ne spune că dacă A este consistent, un anumit enunț exprimând 
consistenţa sa nu este demonstrabil în A. Acest enunț poate fi demonstrat 
numai în sisteme mai putemice decât A. Astfel, nu se poate dovedi 
consistenţa lui A decât grație unor instrumente inexprimabile în A, adică 
grație unor formalisme care sunt, într-un anumit sens, mai tari decât A. 
Rezultă că o dovadă de consistență a lui A are un impact redus, căci idealul 
ar fi ca o parte restrânsă a lui A (de preferință simplă şi constructivă) să fie 
suficientă pentru a-i garanta consistenţa (conform visului lui Hilbert şi al 
formaliştilor înaintea descoperirii lui Gödel). 


52 K. Gödel, «Uber unenischeidbare Sätze der Principia Mathematica und 
verwandter Systeme I». Monatschefte für Mathematik und Physik, 38 (1931), 173-198. 

133 Vezi de exemplu R. M. Smullyan, Le rh&oreme de l'incompletude de Gödel, 
Masson, Paris, 1993. 

Rezultatele lui Gödel pot fi generalizate în mai multe feluri. Ele se 
aplică în special sistemelor formale care «conțin» într-un anumit mod 
aritmetica elementară (clasică). Ele au fost, de asemenea, extinse la 
numeroase sisteme de logică heterodoxă. De altfel, prima teoremă a lui 
Gödel a fost generalizată de Kleene'"* în așa fel încât să se aplice la aproape 
orice fel de formalism. Rezultatul lui Kleene semnifică, în esență, că nu 
există formalism fiabil şi complet pentru un predicat aritmetic determinat, pe 
care îl vom desemna prin K(x), cu alte cuvinte, nu există nici un formalism F, 
astfel încât: 


1. În F să existe o formulă A (x) şi constante (sau termeni) co, ci, C2... 
astfel încât A(c;) să fie o formulă pentru fiecare i = 0, 1, 2,....; 


2. Pentru fiecare intreg natural n, A(c,) este o teoremă a lui F dacă şi 
numai dacă K(n). 


Se verifică, totuşi, că până şi un predicat simplu, în sensul că poate fi 
exprimat în limbajul aritmeticii elementare, nu este susceptibil de «formalizare». 
Teorema lui Kleene este atât de generală încât se aplică aproape oricărui 
sistem logic, clasic sau nu, a cărui formalizare este standard. 


Am tratat deja problema completitudinii semantice a calculului 
predicatelor de ordinul întâi atunci când am vorbit despre logica elementară. 
Cu toate acestea, calculul predicatelor de ordin superior (clasic), chiar al celor 
de ordin secund, nu este complet din punct de vedere semantic — ceea ce se 
deduce fără dificultate din prima teoremă a incompletitudinii a lui Gödel. Deci, 
aceasta constituie o altă limitare a metodei axiomatice, cum am observat deja. 


Un alt rezultat al incompletitudinii ne este oferit de teorema lui 
Church, care afirmă că orice formalism corespunzător aritmeticii elementare 
clasice (suficient de tare) este indecidabil dacă este consistent, altfel spus că 
nu există un proces mecanic de decizie care să ne permită să verificăm dacă 
o formulă oarecare este sau nu o teoremă. De altfel, Church a dovedit că şi 
calculul predicatelor clasic de prim ordin, cu sau fără egalitate, este 
indecidabil. 


În sfârşit, să reamintim şi o altă teoremă a incompletitudinii la care 
ne-am referit deja. Este vorba de teorema lui Tarski despre conceptul de 
adevăr. Dacă avem un formalism clasic suficient de tare, F conținând 
aritmetica elementară, diverse noțiuni metateoretice pot fi «intemalizate» în 
F; este cazul conceptelor de formulă, demonstraţie şi teoremă a lui F, care 
sunt «formulabile» în F. Dar Tarski a arătat că acesta nu este şi cazul 


534 S, Kleene, op. cit., p. 302 şi următoarea. 

conceptului de enunț adevărat: dacă presupunem F consistent, nu există nici 
o formulă care să exprime noţiunea de enunț adevărat a lui F (conform unei 
interpretări determinate) în chiar sistemul F. Şi la fel se întâmplă cu alte 
concepte semantice, cum ar fi acela de satisfacere. 


Teoremele lui Church şi Tarski se extind la diferite sisteme 
heterodoxe de logică, elementare sau nu. 


Teoremele incompletitudinii depind de anumite condiţii: în primul 
rând, ele se aplică la sistemele formale standard; în al doilea rând, pentru 
multe dintre ele este necesar ca teoria formalizată să fie suficient de tare — este 
cazul celei de a doua teoreme a lui Gödel, al teoremei lui Church privind 
aritmetica şi al teoremei lui Tarski; în al treilea rând, demonstrațiile lor 
presupun teoria uzuală a funcțiilor recursive, considerată din punct de vedere 
informal şi intuitiv (în majoritatea cazurilor, o teorie constructivă a acestor 
funcţii şi a conceptelor sintactice puse în joc); în al patrulea rând, atunci 
când este vorba de calculabilitate, proces de decizie, metodă efectivă etc., 
teza lui Church-Turing este, de obicei, implicită" (cu toate acestea, este 
evident că eliminarea acestei teze este nemijlocită: este suficient să enunțăm 
rezultatele în termeni de recursivitate); în cele din urmă, se observă că dacă 
în metateorie se utilizează numai instrumente aritmetice mai slabe decât 
instrumentele obişnuite sau decât anumite aritmetici heterodoxe (ca de 


exemplu aritmetica relevanței), aceste teoreme nu sunt neapărat valabile’, 


Teoremele incompletitudinii au o semnificaţie importantă întrucât 
impun restricţii sistemelor formale şi, în general, metodei axiomatice. În mod 
deosebit teoremele lui Gödel se află la originea potopului de rezultate ale 
limitărilor cunoscute astăzi. Semnificaţia rezultatelor incompletitudinii are 
două aspecte: unul teoretic, la care vom face o scurtă aluzie, celălalt, ştiinţific, 
pe care îl vom trata doar în funcţie de preocupările noastre prezente!*”. 

Din punct de vedere istoric, teoremele lui Gödel constituie o etapă 
marcantă în evoluția matematicii şi a logicii. În opoziţie cu ceea ce se credea, 
conştient sau inconștient, matematica nu poate fi formalizată complet, cum 
dorea Hilbert, de exemplu; aceasta înseamnă că metoda axiomatică — esenţială 


135 Cf. S. Kleene, op. cit. 

13 R.K Meyer și R. Sylvan au tratat, respectiv, despre aritmetica relevanței și despre 
aritmetica paraconsistentă. În aritmetica relevanţei, formulată convenabil, poate fi demonstrată 
propria sa nontrivialitate, dar ea este incompletă (rezultat datorat lui R.K. Meyer). Conform 
unei observaţii a lui Sylvan, nu există motive a priori pentru a presupune că teoremele lui 
Gödel se aplică la aritmetica paraconsistentă; mai mult, în anumite sisteme paraconsistente pe 
care le-am dezvoltat, este posibil să se construiască aritmetici fomnale pentru care sunt 
valabile rezultatele lui Meyer, dar care sunt inconsistente. 

137 A se compara cu conținutul lui IV, $3, capitolul 1. 

pentru logică şi matematică ~ nu este suficientă pentru a servi drept bază 
ştiinţelor formale. Această descoperire a fost ca un şoc şi a schimbat complet 
perspectiva înrădăcinată a logicienilor şi a matematicienilor. Celelalte 
rezultate ale incompletitudinii nu au făcut decât să confirme şi să coroboreze 
lucrările lui Gödel. Fără nici o îndoială, acestea din urmă pot fi considerate 
drept cea mai mare realizare de până astăzi în domeniul logicii şi al 
fundamentelor matematicii, aşa cum am arătat în capitolul 1. 


Filosofii au scris mult despre teoremele incompletitudinii, mai ales 
despre cele ale lui Gödel. De exemplu, unii încearcă să demonstreze, pe baza 
rezultatelor lui Gödel, existența unor judecăţi sintetice a priori pentru a 
justifica o concepţie kantiană a matematicii. Credem că majoritatea 
pretinselor consecinţe filosofice nu pot fi deduse din rezultatele lui Gödel, 
cel puţin din punct de vedere al unei filosofii ştiințifice!%8. 


Credem că, în opoziţie cu fraza lui Bourbaki'*” atât de des citată, 


cine spune matematică nu spune numai demonstraţie. Matematicianul şi 
logicianul fac mult mai mult decât să demonstreze. Căutarea unor noi 
principii, motivarea unor idei recent descoperite, tentativele de a depăşi 
dificultăți de natură conceptuală, căutarea obiectivităţii ce zace în umbra 
teoriilor deductive, în sfârşit, însăşi evoluţia logicii şi a matematicii nu se 
reduc nici la noţiunea de demonstraţie, nici la cea de axiomatizare. Am făcut 
deja aluzie (capitolul 1, §5) la factorii pragmatici cu numeroase fațete, 
subiacenți evoluţiei disciplinelor formale. Să insistăm, repetând cele spuse 
deja, asupra faptului că ştiinţele formale au o dimensiune pragmatică. Luate 
în globalitatea lor, logica şi matematica sunt generare de principiile 
pragmatice ale raţiunii. In fiecare caz specific, atunci când există o îndoială 
cu privire la legitimitatea unui principiu sau a unei concepții, ultimul cuvânt 
îl au factorii pragmatici (adică anumite aspecte sintactice şi semantice, 
anumite condiţii referitoare la evidenţă şi la intuiţie etc.). De altfel, deşi nu îl 
reproducem aici, este bine să citim articolul lui Zermelo'“ în care autorul 
apără axioma alegerii împotriva criticilor ce i-au fost aduse şi caută să o 
prezinte ca pe principiu matematic valid: argumentele sunt tipic pragmatice. 
lar acelaşi lucru se produce de fiecare dată când ne îndepărtăm implicit sau 
explicit de normele acceptate. Să reamintim, de pildă, discuţiile cu privire la 
axioma infinitului, teoriile axiomatice ale mulțimilor şi logicile heterodoxe 
nu s-a recurs niciodată la un singur tip de argumente, ci la o gamă vastă de 
motive pragmatice de diferite ordine. 


15 Comentarii interesante se găsesc în articolul lui J.-Y. Girard, «Le théorème 
d'incompletude de Gödel», în Cing conférences sur L'indeciadabilite. Presses de l’École 
Nationale des Ponts et Chaussces, Paris, 1982, pp. 25-47. 

ia Bourbaki, Théorie des ensembles, p. 1. 

10 E. Zermelo, «A new proof of the possibility of well ordering», în Heijenoort, op. 
cit., pp. 183-198. 


Logici non elementare şi logici heterodoxe 229 


Teoremele incompletitudinii confirmă şi dezvăluie dimensiunea 
pragmatică a ştiinţelor deductive. Totul ar fi diferit dacă ar exista un sistem 
formal complet şi consistent (şi eventual decidabil) pentru matematică, 
inclusiv pentru logică. 


Constatăm astfel pertinența principiilor pragmatice ale raţiunii; ele 
indică domeniul raționalităţii, arătând că disciplinele deductive au o 
dimensiune pragmatică şi dezvăluind cu claritate posibilitatea unei dialectizări 
a oricărei nonme raționale, chiar şi a legii noncontradicției, cea mai absolută în 
aparență. Deci, putem trage concluzia că distincţia dintre ştiinţele formale şi 
ştiinţele realului nu este o diferență de natură, ci doar una de grad. 


XI. Platonismul 


În paginile precedente am insistat asupra faptului că logica şi 
matematica actuale nu ne impun, în mod definitiv, nici o poziție metafizică. 
În special, în secţiunea privind conceptul de adevăr (§9 din acest capitol) am 
încercat să scoatem în evidenţă că o concepţie semantică a adevărului nu ne 
obligă nicidecum să acceptăm realismul. Cu toate acestea, în secțiunea de 
față vom apăra poziţia realistă în domeniul ştiinţelor formale. Nu credem că 
argumentele noastre sunt definitive şi inatacabile, şi aceasta din trei motive: 


1. Există anumite doctrine pozitiviste, ca aceea a lui Camap!“!, care 
oferă aparent soluții mai economice şi care trebuie judicios 
criticate şi combătute înainte de a fi respinse. 


2. Ficţionalismul apare ca o doctrină greu de respins şi ar putea fi 
eventual reconstituit astfel încât să dea seama de caracteristicile 
actuale ale logicii şi ale matematicii’. 


3. Meinong propune o teorie a obiectelor!” care se opune teoriilor 
uzuale şi care ar permite depăşirea vechilor dificultăţi referitoare 
la entităţile abstracte precum şi fundarea matematicii fără a fi 
necesar să se recurgă la realismul platonic al cărui adversar 
serios este. 


lal R, Carnap, «Empiricism, semantics and ontology», Revue Internationale de 
Philosophie, 11 (11950), 20-40 (reprodus în culegerea lui Linsky). 

142 O critică interesantă a funcţionalismului se găseşte în lucrarea lui H. Putnam, 
Philosophy of Logic, Harper, New York, 1971. 

14) Vezi R. Routley și V. Routley, «Rehabiliting Meinong's theory of object, Revue 
Internationale de Philosophie, 27 (1973), 224-254 şi culegerea Theory of objects: Meinong and 
Twardowski, editată de J. Pasniczek, Wydawnictwo Uniwersytetu Marii Curie — Sklodowskie), 
Lublin, 1992. 

Nu vom face însă aici o analiză critică a ideilor lui Camap şi ale 
adepților săi, a ficționalismului şi a teoriei lui Meinong. Subiectul fiind 
foarte controversat, preferăm să prezentăm numai argumentele noastre în 
favoarea realismului; dacă sunt acceptabile, ele vor face ca realismul să fie 
plauzibil şi, în consecință, celelalte poziţii se vor dovedi îndoielnice. Poate 
că teoria lui Meinong nu va fi afectată de această obiecţie; cu toate acestea, 
dacă am dori cu adevărat să o apărăm, ar trebui să o reformulăm folosind un 
sistem de logică paraconsistentă'“%, căci unele dintre aceste principii 
generează contradicții. 


Argumentele pe care le vom prezenta sunt, în fond, de natură 
pragmatică: ele se referă mai mult la motivații pragmatice decât la principii 
de raționament valide din punct de vedere logic (cf. dovezilor elantice ale lui 
Aristotel privind principiul noncontradicției, § 4 din acest capitol). De altfel, 
ne pare evident că din punct de vedere al filosofiei ştiinţifice apărarea tezelor 
ontologice nu se poate efectua decât în mod pragmatic. 


În ştiinţele formale se vorbeşte despre anumite obiecte, numite în 
mod curent entități abstracte'*5. În anumite cazuri, când vorbim în aparență 
de entități abstracte, referința la aceste entități poate fi eliminată cu ajutorul 
unor parafraze; astfel, când spunem că mulțimea oamenilor este inclusă în 
mulțimea muritorilor, aceasta nu ne periclitează deloc cu o ontologie ce 
presupune mulțimile, deoarece aceasta înseamnă doar a afirma că dat fiind 
un individ oarecare, dacă el este om, atunci el este muritor. lar această ultimă 
afirmație nu implică nici existența unor mulțimi, nici a altor entități 
abstracte. Quine a insistat în repetate rânduri asupra faptului că angajările 
noastre ontologice sunt legate de modul în care folosim variabilele legate. 
Când afirmăm «există numere prime superioare lui 10°», aceasta ne 
angajează față de existența numerelor. A nega acest lucru ar fi necinstit. Pe 
lângă aceasta, se ştie că reconstrucția nominalistă a matematicii clasice nu a 
fost concretizată până în prezent şi, aşa cum totul o indică, pare a fi ceva 
imposibil. Chiar şi la nivel sintactic, noțiuni simple ca acelea de simbol şi de 
formulă angajează clase şi relaţii întrucât pun în joc idealizări (un simbol 
este, în esență, o clasă de inscripţii echiforme, cum a spus Łukasiewicz; 
există o infinitate potenţială de formule etc.). Nu vom insista asupra acestui 


144 Vezi tentativa lui N.C.A. da Costa, F.A. Doria şi N. Papavero, «Meinong’s 
theory of objects and Hilbert's [trebuie pus epsilon] symbol», Report son Mathematical 
Logic, 25 (1991), 119-132. 

45 Expresia «entitate abstractă» este nefericită; a se consulta D.M. Amstrong, 
«Towards a theory of properties; work in progress of the problem of universals», Australasian 
Journal of Philosophy, 52 (1974), 191-201. Vezi de asemenea J.J.C. Smart, Abstract entities, 
Australian National University. 

aspect, căci el ne pare flagrant. Putem deci rezuma punctul nostru de vedere 
în felul următor: în dezvoltarea lor actuală, ştiinţele formale ne duc spre o 
ontologie care înglobează entitățile abstracte!“ Sau: nu există reconstruire 
nominalistă a logicii şi a matematicii; orice tentativă de eliminare a unor 
astfel de entități duce la mutilări profunde ale ştiinţelor formale. 


De altfel, filosofia intuiţionistă însăşi, care nu este chiar atât de 
radicală, nu mai permite deja reconstruirea matematicii tradiționale în 
totalitatea ei. Ar fi de dorit să se efectueze o analiză a presupoziţiilor 
ontologice ale curentului brouwerian care apare ca un fel de conceptualism. 
Totuşi, având în vedere că apărăm o poziţie realistă în matematică, în 
general, faptul că matematica intuiționistă înglobează sau nu o anumită doză 
de idealizare şi, în consecință, un anumit realism, nu are o importanță 
fundamentală pentru preocupările noastre actuale. Ceea ce ne interesează 
este doar de a arăta că în ştiinţele formale, considerate global, suntem 
constrânşi la realism. 


Vom studia, pentru început, mai detaliat argumentele în favoarea 
realismului în câmpul disciplinelor formale. Vom evoca doar trei dintre ele: 


l. Atunci când face matematică, matematicianul are în mod cert o 
intuiție (natura ei va fi evocată ceva mai departe) a unei anumite 
ordini existente între obiectele studiate. Produsele intuiție; sunt 
codificate prin definiţii sau sisteme de axiome. În general, avem 
senzaţia de-a fi descoperit ceva; mai mult: dacă se consideră că s-a 
creat în mod arbitrar un obiect, să zicem printr-un sistem de 
axiome, un astfel de obiect posedă o structură proprie pe care nu o 
putem modifica după dorință. Pare deci rezonabilă admiterea unui 
domeniu al existenței dincolo de axiome şi de elaborarea lingvistică. 


2. În matematica tradițională se cuantifică, implicit sau explicit, 
variabile al căror domeniu conţine entități abstracte ca numerele şi 
mulțimile. Nu se cunoaşte nici un mod de a elimina acest procedeu 
lăsând intactă ştiinţa în discuţie. Nu există deci altă posibilitate 
decât de a admite existența unor astfel de entități. Ne-am putea 
totuşi gândi să apărăm aici o poziţie ficționalistă: totul s-ar petrece 
ca şi cum ar exista entități abstracte, iar noi nu ne-am compromite 
deloc cu ele. Dificultatea în ceea ce priveşte poziţia ficționalistă 


145 Cu privire la entităţile abstracte în ştiinţele formale și în ştiinţele realului, 
semnalăm următoarele lucrări: Putnam, op. cit.; Smart, articolul citat şi lucrările indicate în 
bibliografia sa, în special acelea ale lui Quine; G. Kreisel, «Informal rigour and completeness 
proofs», în Problems in the Philosophy of Mathematics, edita! de |. Lakatos, North — Holland, 
Amsterdam, 1967, pp. 138-157. 

rezidă, totuşi, în faptul că orice argument ce tinde să justifice o 
poziţie a lui ca şi cum constituie, în fond, un argument în favoarea 
existenţei pur şi simplu a entităţilor abstracte!“ este, prin urmare, 
mai natural să le acceptăm decât să elaborăm o teorie complexă a 
lui ca şi cum. 


3. Obiectele matematice nu sunt arbitrare. Dimpotrivă, ele opun o 
oarecare rezistență tentativelor de modificare arbitrară. Acest fapt, 
observat de multă vreme de filosofi, contribuie la a confirma 
obiectivitatea teoriilor logico-matematice. lar această obiectivitate 
pare explicabilă şi justificabilă numai dacă admitem realismul. 
Dacă jocul matematic nu s-ar baza pe o sferă subiacentă, el ar fi un 
vis pe care doar magia l-ar împiedica să se transforme într-un 
coşmar. 


Dar dacă argumentele precedente sunt convingătoare şi dacă există 
într-adevăr entități abstracte în matematică (şi în logică), apare următoarea 
problemă epistemologică crucială: cum le cunoaştem? 


Am vorbit deja despre intuiţia în ştiinţele formale şi vom reveni 
asupra acestui subiect în ultimul capitol. Pentru moment trebuie să vorbim 
despre intuiţia în logică şi în matematică, pentru că dacă există o cunoaştere 
a entităților abstracte, ea nu se poate efectua decât cu ajutorul unei anumite 
intuiții, sau cel puțin intuiţia pare necesară pentru a ne permite să luăm 
contact cu aceste entități. În caz contrar, cum am putea să le vedem şi să le 
cunoaştem? Este evident faptul că nu este vorba aici de o intuiţie sensibilă 
sau mistică, ci de o intuiţie pură, intelectuală şi rațională. După cum se ştie, 
filosofii deosebesc două tipuri de intuiţie rațională (sau intelectuală): intuiţia 
materială şi intuiţia formală. Prima ne-ar pune direct în contact cu obiectele 
intuiționate, pe când cea de a doua nu ne-ar permite decât să surprindem 
relații (Şi proprietăți). 


După Gödel există, aparent, o intuiție materială; el spune, de 
exemplu, că axiomele teoriei mulțimilor «ni se impun ca fiind adevărate»,. 
Adăugând că nu există «nici un motiv care să ne facă să avem mai puțină 
încredere în acest fel de percepție...decât în percepţia sensibilă.» '“ Mulţi 
alți filosofi și logicieni gândesc la fel, de exemplu Kreisel'”. Însă problema 
constă în faptul că existenţa intuiției materiale nu este uşor de justificat fiind 
pusă la îndoială de majoritatea filosofilor, în special de Kant. A admite acest 


147 H, Putnam, op. cit., capitolul VIII. 

148 K, Gödel, «What is Cantor's continuum problem?», American Math. Monthly, 54 
(1947), 515-525. 

149 G. Kreisel, op. cit. 

lucru în stadiul actual de dezvoltare a ştiinţelor formale ar însemna a specula, 
în sensul în care nici un argument pozitiv nu susține această ipoteză. Este de 
ajuns să reflectăm asupra problemei următoare pentru a percepe dificultăţile 
foarte mari referitoare la acest gen de ipoteze: ce înseamnă în realitate 
mulțimea vidă? În zadar reflectăm, nu găsim nici un răspuns rațional și 
Ştiinţific la această întrebare. Nimeni nu are o cunoaştere directă, o intuiție 
materială a mulțimii vide, nici a unei alte entități abstracte izolate. 


Pe de altă parte, avem impresia unei anumite cunoaşteri directe a 
mulțimii vide. Cum să explicăm acest lucru? Credem că singurul răspuns 
acceptabil este următorul: există incontestabil o intuiţie intelectuală formală; 
prin intermediul ei vedem că dacă un sistem de obiecte posedă anumite 
proprietăţi determinate şi menţine anumite relaţii cu alte obiecte, el posedă 
alte proprietăţi interesante. Axiomatizarea permite fundarea intuiției 
fumizând elemente gândirii discursive, adică în vederea aplicării normelor 
logice. De exemplu, în ceea ce priveşte teoria ZF, avem intuiţia modelului 
subiacent, ierarhia cumulativă a mulțimilor, dar această intuiţie este formală: 
avem intuiţia structurii, dar nu a conținutului ei, materia primă a ierarhiei. 
Astfel credem că ceea ce este important în cazul teoriei ZF nu este intuiţia 
(formală sau materială) a obiectelor acestei teorii, cum crede Kreisel, ci 
intuiţia formală a ierarhiei mulțimilor în codificarea sa axiomatică. La 
originea sistemului nu se află numai o intuiţie, ci o combinaţie între intuiţia 
formală şi limbaj (acesta din urmă jucând un rol capital în caracterizarea 
axiomelor). La nivel abstract, logica şi matematica se nasc dintr-o 
interacțiune între intuiţia formală şi limbaj (axiomatizat). La acest nivel, 
intuiţia sensibilă, diferitele ştiinţe particulare, au înainte de toate o valoare 
genetică şi euristică, furnizând intuiţiei formale şi axiomatizării elementele 
necesare pentru construirea disciplinelor logic formale. Cum edificiul astfel 
construit este solid (exceptând anumite dificultăți ce apar, ca în orice ştiinţă), 
aceasta înseamnă că în spatele edificiului se află un suport: lumea entităților 
abstracte de care nu avem cunoştinţă decât în mod indirect (acelaşi lucru se 
întâmplă în fizică: nu cunoaștem particulele elementare decât în mod 
indirect). 


În virtutea celor de mai sus, pot fi înțelese acum mai bine afirmaţiile 
noastre privind incompletitudinea logicii clasice de ordin superior (în special 
cele din secțiunea 2 a acestui capitol), pot fi înțelese mai ales motivele 
criticii noastre la adresa poziţiei lui Kreisel şi a altor autori cu privire la 
independenţa ipotezei continuului ($ 3 din acest capitol). În rezumat: 
rezultatele independenței în teoria mulțimilor arată că intuiţia noastră a 
ierarhiei mulțimilor nu este nici completă, nici materială, precum şi faptul că 
intuiţia şi metoda axiomatică se susțin reciproc. 

Dacă adoptăm o poziţie realistă la nivelul disciplinelor deductive, 
existența mai multor tipuri de realism generează întrebarea: ce tip de realism 
se adaptează cel mai bine unor astfel de discipline? Credem că, în ceea ce 
priveşte fizica, concepția lui Quine pare rezonabilă'50; în general, poate că o 
formă de realism aristotelic este suficientă. Cu toate acestea, în domeniul 
ştiinţelor deductive lucrurile stau altfel. De fapt, aşa cum am constata deja, 
există diferite sisteme logice incompatibile între ele. Deşi aplicarea acestor 
sisteme la contextele ştiinţifice este relativ arbitrară, nu se poate nega că în 
numeroase ocazii necesitățile ştiinţelor particulare şi experiența determină 
sistemul ce trebuie utilizat. De exemplu, când se studiază obiectele macro- 
scopice uzuale şi proprietățile lor, negația corespunzătoare trebuie să 
satisfacă legile clasice uzule, ca principiul noncontradicției, al terțului exclus 
şi al dublei negaţii. Astfel, din moment ce există o infinitate de sisteme logic 
posibile şi numai unele dintre ele se aplică la contextele raționale, şi din 
moment ce pentru fiecare dintre ele există o anumită realitate subiacentă 
corelativă, concluzia ce se impune este că realismul adecvat ştiinţelor 
deductive este platonismul. Este vorba, evident, de un platonism diferit de 
platonismul tradițional. Pot exista acolo Forme sau Idei la care nu participă 
nici un obiect real. Din punct de vedere al filosofiei pozitive, nu se pot spune 
prea multe lucruri în plus despre acest fel de platonism; vom adăuga doar că 
el rezultă din situaţia actuală a disciplinelor formale!S 


Observaţia 1 


Cum am menţionat deja, o altă posibilitate de interpretare a teoriilor 
logico-matematice este teoria lui Meinong. Meinong susține că depăşeşte, 
graţie teoriei sale a obiectelor, realismul, conceptualismul şi nominalismul. 
Trebuie să notăm că Meinong nu propune o formă de platonism, cum cred 
mulți filosofi. Ceea ce încearcă el să facă este să construiască o teorie 
capabilă, între altele, să ofere o interpretare convenabilă a matematicii, fără a 
recurge la platonism. Deşi concepția lui Meinong este importantă şi merită 
mai multă consideraţie în mediile filosofice, ea este încă prea puţin 
dezvoltată pentru a putea fi utilizată în analiza ontologică a disciplinelor 
logico-matematice!*? 


Observaţia 2 


Una din obiecțiile curente la teoria lui Meinong este că ea admite 
«obiecte contradictorii» cum este cercul pătrar sau obiecte inexistente, ca 
Pegas. Această obiecţie se aplică, de asemenea, parțial formei noastre de 


150 jdeile lui Quine sunt rezumate și comentate în articolul lui Smart. 

51 În teoriile paraconsistente se vorbeşte despre obiecte având proprietăți contra- 
dictorii; platonismul nostru ne compromite atunci cu astfel de obiecte, ca de exemplu 
mulțimea lui Russell. 

152 Cf. R. Routley şi V. Routley, articolul citat. 

platonism. Cu toate acestea, există cel puţin o deosebire fundamentală între 
cele două: entităţile «contradictorii» care nu sunt excluse de platonismul 
apărat aici (ca mulţimea lui Russell în anumite teorii ale mulțimilor paracon- 
sistente) există, ca să zicem aşa, în sânul teoriilor logico-matematice 
formale, unde negația are un sens special şi nu se confundă cu negația 
clasică. Mai mult, logicile subiacente acestor teorii se deosebesc de logica 
clasică, întrucât ele sunt paraconsistente. În afară de aceste critici, nu se mai 
poate susține nimic altceva împotriva lui Meinong, a cărui teorie este 
fundamentală şi prealabilă oricărei științe, fie ea formală sau nu'*?. De altfel, 
conform platonismului nostru, obiecte ca Pegas nu există, căci nu există cai 
înaripați în lumea spațio-temporală. 


Observaţia 3 


Realismul platonician descris de noi ne pare a fi superior formulă- 
rilor tradiționale, din două motive principale: în primul rând, el nu pune în 
joc nici o intuiție materială. În al doilea rând, el constituie o ipoteză rezona- 
bilă pentru a da seama de starea actuală a disciplinelor logico-matematice; el 
are un caracter pragmatic, ceea ce nu este cazul platonismului tradițional de 
natură speculativă şi dogmatică. Astfel, două dintre obiecțiile îndreptate 
împotriva platonismului în ultima secțiune a capitolului | nu se aplică acestui 
platonism care se sustrage, de asemenea, celei de a treia obiecții. Într-adevăr, 
dialectizarea teoriilor logico-matematice este posibilă deoarece pentru noi, 
entitățile platoniciene se inferează din sistemele axiomatice şi nu invers; nu 
credem că platonismul propus duce la exagerări; dimpotrivă, el conține un 
minimum necesar pentru o explicație rațională a ceea ce se petrece în 
disciplinele formale. În sfârşit, nu am introdus a priori nici o restricție în 
privința entităților admise: există numai obiectele ce se impun pentru a 
justifica stabilitatea acestor discipline şi nimic altceva. 


Observaţia 4 


Platonismul pe care îl apărăm aici este un platonism ce se referă la 
structuri, la sisteme relaţionale şi nu un platonism ce postulează entități 
abstracte izolate. El se înrudeşte cu platonismul apărat de Lautman'* și nu 
cu «platonismub» uzual al matematicienilor!55. Referitor la acesta din urmă 
Lautman scrie următoarele: « Matematicienii au obiceiul să desemneze sumar 
sub numele de platonism orice filosofie care ia drept sigură existența unei 


153 Vezi R. Grossmann, Meinong, Routledge & Kegan Paul, Londra, 1974. 

154 A. Lautamn, Essai sur les notions de structure et d'existence en mathémaiques, 
Hermann, Paris, 1938. 

155 Cf. P. Bernays, «Sur le platonisme dans les mathématiques», L'Enseignement 
Mathematique, 34 (1936), 52-69. 

ființe matematice, chiar şi atunci când această ființă nu ar putea fi construită 
într-un număr finit de etape. Este de la sine înțeles că este vorba aici de o 
cunoaştere superficială a platonismului şi că nu ne vom referi la ea. Toţi 
comentatorii moderni ai lui Platon au insistat, dimpotrivă, asupra faptului că 
Ideile nu sunt entități imobile şi ireductibile ale unei lumi inteligibile, ci sunt 
legate unele de altele conform schemelor unei dialectici superioare care le 
determină apariția.» 156 


156 A, Lautman, op. cit., pp. 150-151. 


3 teza lui hegel 


1. Paradoxuri, antinomii şi aporii 


Fie T o teorie fonnalizată. Se numeşte antinomie formală în T orice 
rezultat metateoretic care arată că 7 este trivială. Un paradox formal în T 
este derivarea în T a două teoreme contradictorii — una este negația celeilalte; 
în mod obişnuit, un paradox formal în 7 se reduce la derivarea, în această 
teorie, a unei teoreme de forna AA —4, adică a unei contradicții. Este clar 


că dacă logica subiacentă lui 7 este logica clasică sau diferite alte logici 
uzuale, de pildă logica intuiţionistă, 7 este antinomică dacă şi numai dacă se 
poate deriva în ea un paradox. Cu toate acestea, dacă logica lui 7 este para- 
consistentă, T poate fi paradoxală fără a fi antinomică. 


Antinomiile şi paradoxurile îşi au importanţa lor, dar ne vom ocupa 
aici în mod special de antinomiile şi de paradoxurile informale. La nivel 
informal, considerăm cuvintele «paradox» şi «antinomie» ca fiind sinonime 
iar atunci când le vom utiliza fără calificative va însemna că este vorba de 
paradoxuri sau de antinomii informale. 


Vom defini un paradox (informal) ca fiind un argument prima facie 
logic acceptabil ale cărui premise sunt, de asemenea, aparent acceptabile, dar 
a cărui concluzie pare inacceptabilă. În general, premisele par acceptabile 
atunci când par adevărate, iar argumentul pare acceptabil atunci când pare 
valid; cât despre concluzie, inacceptabilitatea sa provine din faptul că pare 
falsă. În mod evident, conceptul de paradox are anumite aspecte pragmatice. 

Vom numi paralogism orice argument sub formă inacceptabilă (în 
general, datorită faptului că nu este valid) sau care are o premisă inaccep- 
tabilă (în general datorită faptului că nu este adevărată). În primul caz este 
vorba de un paralogism formal, în celălalt, de un paralogism material. 
Conceptul de paralogism, asemenea conceptului de paradox, are anumite 
aspecte pragmatice. 


A rezolva sau a depăşi un paradox dat înseamnă a dovedi că el se 
reduce la un paralogism sau a scoate în evidență acceptabilitatea concluziei 
sale. Când reuşim să arătăm că un paradox P este un paralogism, spunem că 
soluția lui P este negativă; când scoatem în evidență acceptabilitatea 
concluziei lui P spunem că soluţia este pozitivă. 


Orice soluţie corectă a unui paradox P trebuie să ne ofere motive 
raționale şi convingătoare pentru a-i accepta concluzia sau a-l clasa printre 
paralogisme. În ipoteza contrară, adică atunci când nu dispunem de astfel de 
motive, avem o soluție ad-hoc. În acest caz, încercăm în mod obişnuit să 
eliminăm concluzia paradoxală cu ajutorul unei soluții negative, limitând 
formele de raționament acceptabile sau respingând anumite premise ale 
paradoxului, dar fără a ne oferi motive convingătoare care să justifice un 
astfel de procedeu: soluţia este acceptabilă numai pentru că ea permite 
eliminarea concluziei paradoxale (şi a dificultăților ce îi sunt inerente). 


Se va observa că stricto sensu nu are sens să vorbim de soluţia unui 
paradox sau de o antinomie formală. Dacă, de exemplu, teoria T este 
paradoxală, aceasta constituie o proprietate ce îi este ataşată. Dacă dorim s-o 
modificăm în aşa fel încât să nu se mai producă în ea nici un paradox, atunci 
noua teorie nu mai este T ci s-a construit o altă teorie T’ asemănătoare cu T 
şi unde paradoxul nu poate fi derivat. Astfel, când Russell a descoperit 
paradoxul, a constatat că sistemul lui Frege era paradoxal; şi că, prin urmare, 
având o logică de tip clasic, el era trivial. Nu putem elimina paradoxul din 
sistemul Grundgesetze der Arithmetik fără a-l modifica, adică a-l transforma 
într-un alt sistem: originalul a fost şi va fi mereu trivial. 


Deci nu putem vorbi în mod raţional decât de soluţii ale para- 
doxurilor informale (la nivelul pragmaticii). Cu toate acestea, paradoxurile şi 
antinomiile formale pot fi considerate paradoxuri informale la nivelul meta- 
lingvistic. Este posibil, de exemplu, să considerăm antinomia formală 
descoperită în sistemul lui Frege drept un paradox informal metateoretic; ca 
paradox informal, formularea sa este, în rezumat, următoarea: prima facie, 
sistemul lui Frege codifică legi logice fundamentale şi reguli de inferență 
valide. Deci sistemul este adecvat din punct de vedere logic, clasic vorbind şi, 
în același timp, antinomic (inconsistent). Or, această situaţie este paradoxală 

din punct de vedere intuitiv şi informal. Soluţia clasică a paradoxului 
(informal) constă în a arăta că un postulat determinat al sistemului fregean 
nu este realmente acceptabil, căci o soluţie pozitivă a antinomiei lui Russell 
este inadmisibilă din punct de vedere al logicii tradiționale. 


Paradoxurile cărora li s-au dat soluții pozitive sunt foarte numeroase. 
În disciplinele logico-matematice reamintim exemplul curbei lui Peano care 
umple pătratul şi al egalităţii lui Cantor dintre puterea întregilor naturali şi 
cea a raționalelor. Aceste două rezultate par paradoxale. 


În ceea ce privește teoria lui Peano, s-a înțeles treptat faptul că 
conceptul de curbă al lui Jordan era prea general, pentru a obţine un concept 
de curbă mai adecvat intuiţiei noastre, implicând mai ales faptul că o curbă 
nu se poate reduce la o regiune pătrată, definiţia lui Jordan trebuie restrânsă. 
De fapt, n-a existat nici un paradox în teorema lui Peano pe care o reflecţie 
adecvată să nu-l poată elimina. 


Cât despre surprinzătoarea teoremă a lui Cantor, s-a observat că ea 
nu constituie o concluzie inacceptabilă, ci că exprimă o proprietate 
fundamentală a mulțimii raționalelor — caracterul său numărabil; şi, mai ales, 
că ea nu contrazice nicidecum pseudoaxioma lui Euclid: «întregul este mai 
mare decât oricare dintre părţile lui.» 


Un alt paradox important care admite, de asemenea, o soluție 
pozitivă este paradoxul lui Skolem: cum am văzut, acest autor a arătat că 
dacă axiomele teoriei mulțimilor admit un model, atunci ele au totodată un 
model numărabil. Or, în interiorul axiomaticilor uzuale ale teoriei mulțimilor 
se dovedeşte existența unor mulțimi cu cardinalitate superioară celei a numă- 
rabilului ca, de exemplu, aceea a mulțimii numerelor reale R. Conform 
rezultatelor lui Skolem, s-ar părea că există o contradicţie: R ar fi simultan 
numărabil şi nenumărabil. Soluţia pozitivă a paradoxului lui Skolem nu 
ridică mari dificultăți şi pare convingătoare. 


În ştiinţele realului, unul din principiile fundamentale ale relativităţii 
restrânse — constanța vitezei luminii —, deşi a fost puternic sugerat şi chiar 
impus de experiență la începutul secolului, era incompatibil cu mecanica 
clasică. Admiţând şi justificând principiul în discuție, Einstein a rezolvat 
pozitiv un paradox. 


Există, de asemenea, numeroase paradoxuri ale căror soluţie este 
negativă şi care se rânduiesc, aşadar, printre paralogisme. Ca exemple tipice 
putem menționa anumite paradoxuri algebrice în care avem de-a face cu 


! În privința paradoxului lui Skolem, vezi de exemplu Kleene, Introduction to 
Metamathemalics, § 75, şi E.W. Beth, The Foundations of Mathematics, North-Holland, 
Amsterdam, capitolul 17. 


împărțiri la zero şi care apar uşor ca paralogisme. Este şi situația anumitor 
contradicții geometrice întemeiate pe figuri înşelătoare. 


Observăm deci că a clasa un paradox rezolvat printre paralogisme 
sau printre paradoxurile care au o soluție pozitivă este oarecum arbitrar. 
Astfel, paradoxul asociat teoremei lui Peano despre care am vorbit mai sus ar 
putea fi aşezat foarte bine printre paralogisme dacă îl formulăm ca fiind 
alcătuit din două părți: prima ar fi teorema lui Peano; cea de a doua, un 
anumit raționament informal tinzând să demonstreze că, curbele (lui Jordan) 
nu umplu ariile (sau pur şi simplu această ultimă aserțiune considerată 
evidentă). Am avea atunci un paralogism. La fel se întâmplă şi în ceea ce 
priveşte principiul constanței vitezei luminii. În rezumat: anumiţi factori 
pragmatici determină formele «normale» ale paradoxurilor. 


Să mai observăm că nu am menţionat paradoxurile ale căror soluții 
sunt simultan pozitive şi negative. Aceasta se produce, de exemplu, atunci 
când se demonstrează orice rezultat matematic adevărat (să zicem teorema 
lui Cantor despre care am vorbit mai sus) deşi este aparent inacceptabil, ca 
urmare a unui raționament non valid. Cu toate acestea, astfel de subtilități nu 
ne interesează aici. Importante pentru noi sunt aporiile despre care vom 
vorbi în cele ce urmează. 


În cazul anumitor paradoxuri există îndoieli în legătură cu existența 
unor soluții adevărat bune. Acest lucru se produce mai ales atunci când 
soluțiile posibile atrag după sine modificări la nivelul principiilor 
fundamentale ale ştiinţelor, modificări ce par uneori puțin plauzibile sau a 
căror unică virtute este aceea de a elimina paradoxurile. Vom numi aceste 
paradoxuri aporii. Aporiile au în mod evident un caracter istoric: ceea ce 
este o aporie într-o anumită epocă se poate preschimba, într-o altă epocă, 
într-un paradox pentru care există o soluţie bună. Dar se produce, de 
asemenea, şi contrariul: ceea ce este considerat astăzi un paradox rezolvat, se 
poate transforma mâine într-o aporie. 


Există puţine lucruri atât de capricioase ca aporiile în mişcarea lor 
istorică. Să cităm un caz: paradoxul Mincinosului (sau paradoxul lui 
Eubulid), timp de mai multe secole de la apariţia sa el a fost o aporie, apoi, 
după cercetările lui Tarski, s-a transformat în paralogism pentru ca, în sfârşit, 
să avem astăzi toate motivele de a-l considera din nou o aporie, aşa cum vom 
arăta mai jos?. 


? Detalii cu privire la paradoxurile tratate aici se găsesc în Beth, loc. cit. Ca articole 
introductive mai putem cita: W.V. Quine, The Ways of Paradox, Random House, New York, 
1966, capitolele 1 şi 2; P. de Rouilhan, «Paradoxes légers, paradoxes graves», Pour la 
Science, 156 (1990), 98-103. Literatura despre paradox este considerabilă, în special cea 
referitoare la paradoxul mincinosului. 

În epoca noastră lista antinomiilor, — dintre care unele au fost 
descoperite cu multă vreme în urmă —, care preocupă în mod deosebit 
logicianul şi filosoful ştiinţei este foarte lungă. Este bine să le clasificăm în 
trei grupe: A, B şi C. 


În grupa A plasăm antinomiile logico-matematice, care privesc direct 
noțiuni ce aparțin ştiinţelor formale în sens strict, putând fi formulate direct 
în acest cadru. Printre aceste paradoxuri se numără paradoxurile lui Russell, 
Cantor și Burali-Forti. În grupa B plasăm paradoxurile care pun în joc 
noțiuni semantice, de pildă paradoxurile Mincinosului, ale lui Grelling şi 
Richard. În sfârşit, în grupa C plasăm celelalte antinomii, legate de alte 
noțiuni decât cele logico-matematice şi semantice; membrii grupei C sunt 
legați de noțiuni cu aspect pragmatic sau, în anumite cazuri, de categorii 
Ştiinţifice generale, ca acelea de spaţiu, timp şi mişcare. Printre paradoxurile 
din această grupă menționăm paradoxul lui Zenon din Elea şi paradoxul 
examenului. 


Vom reveni mai târziu asupra paradoxului lui Zenon. Paradoxul 
examenului (pentru care există mai multe formulări) este următorul: într-o zi 
de luni, un profesor îşi avertizează elevii că vor avea un examen în 
următoarele patru zile, dar că nu vor şti când anume decât în ziua respectivă. 
Atunci elevii raționează astfel: examenul nu va putea avea loc vineri (a patra 
zi) pentru că joi după cursuri ar şti dinainte că examenul va fi vineri. La fel, 
examenul nu poate avea loc joi. Nici miercuri şi nici marți. Deci examenul 
nu poate avea loc în condiţiile stipulate de profesor. Totuşi, acesta poate da 
examenul, să zicem miercuri, satisfăcând condiţiile impuse. Se ajunge astfel 
la contradicţie: în conformitate cu restricţiile impuse de profesor, examenul 
este şi nu este posibil. 


II. Rezolvarea aporiilor 


Principalele întrebări de care ne vom ocupa sunt următoarele: 
1. Cum pot fi rezolvate aporiile? 
2. Ce semnificaţie au aporiile pentru logica paraconsistentă şi invers? 


Am văzut deja ce tipuri de soluţii admit paradoxurile şi, în ceea ce 
priveşte aporiile care sunt paradoxuri, ele se rezolvă în acelaşi mod ca 
paradoxurile generale. Cu toate acestea, aporiile cu caracter special necesită 
soluții specifice. 

Cele mai cunoscute aporii se reduc la argumente ale căror concluzii 
sunt contradicții”. Atunci când se ajunge la o concluzie de forma A A—A, se 
spune că s-a derivat o absurditate (sau concluzia este absurdă). În această 
secțiune vom presupune, cu excepția cazurilor când vom menționa explicit 
contrariul, că avem de-a face cu aporii ale căror concluzii sunt contradicții. 


În mod tradițional, nimeni nu se putea gândi să dea soluții negative 
aporiilor, deoarece contradicţiile erau inacceptabile întrucât constituiau 
propoziții în mod necesar false. Astfel, pentru a rezolva o aporie, trebuia să 
se arate că unele dintre premisele sale nu erau acceptabile sau că aporia 
ascundea un paralogism, deși subtil. Prin însăşi definiția aporiei, acest lucru 
provoca o revizuire profundă în sistemul ştiinţei, datorită necesităţii de a 
restrânge principiile admise sau datorită faptului că trebuiau introduse 
modificări în logica admisă. 


Pentru a clarifica afirmaţiile de mai sus, vom analiza două exemple 
de soluții ale paradoxurilor, unul fiind o aporie, celălalt nu. 


În primul rând, vom studia paradoxul numit al catalogului. Să ne 
imaginăm că în biblioteca B dorim să alcătuim catalogul C al tuturor 
cataloagelor din B care nu se menționează ele însele. Este uşor de constatat 
că, deoarece C îi aparține lui B, C va trebui să se menţioneze dacă şi numai 
dacă el nu se menţionează. Ajungem astfel la absurd. 


Or, dacă aplicăm logica la situaţia descrisă, care constă în a dori să 
scriem catalogul C, rezultă că C nu există, întrucât existența lui C implică 
contradicția. În logica clasică, atunci când proprietățile unui obiect ne duc la 
o contradicție, deducem de aici că obiectul în cauză nu există. Deci 
paradoxul catalogului este eliminat prin eliminarea catalogului. Paradoxul 
este rezolvat fără a fi violate legile clasice sau alte principii nonlogice. De 
altfel, aceste raționamente sunt un lucru obişnuit în matematică. Astfel, 
exempli gratia, să presupunem că dorim să dovedim că nu există nici un 
număr prim mai mare decât toate celelalte. Pentru a face acest lucru, este 
suficient să-i asumăm existența şi să extragem din ea o contradicție. În 
acelaşi mod, atunci când dorim să dovedim că un număr dat există, începem 
în general prin a presupune că el nu există, extragem de aici o contradicție şi 
apoi tragem concluzia că există. 


Cu paradoxul Mincinosului (sau al lui Eubulide), în forma 
Acest enunț este fals, (M) 
nu putem proceda în acelaşi mod. 


? Paradoxul lui Curry nu satisface această condiție; vezi H.B. Curry, «The inconsis- 
tency of certain formal logics», The Journal of Symbolic Logic, 7 (1942), 115-117. Vom da 
mai departe şi o versiune a paradoxului Mincinosului cu care se obține o trivializare fără a 
deriva nici o contradicţie prealabilă. 


Teza lui Hegel 243 


Mai întâi, să observăm că propoziția M este adevărată dacă şi 
numai dacă ea este falsă. Sau, conform canoanelor logicii clasice, M este 
echivalentă cu negația sa. 


Paradoxul lui Eubulid se înscrie printre aporii pentru că nu poate fi 
eliminat fără a se introduce modificări profunde la nivelul categoriilor 
logice“. De fapt, existența lui M nu poate fi negată pur și simplu, aşa cum am 
arătat mai sus. Deci unica soluţie pare a fi de a considera că M este lipsită de 
sens: M nu ar fi cu adevărat o propoziţie. Aceasta a fost calea urmată de 
Bertrand Russell atunci când a sugerat teoria (ramificată) a tipurilor şi de 
Tarski, cu ierarhia sa a limbajelor. Cum rezolvarea paradoxului cere o 
transformare profundă a categoriilor logice şi lingvistice, suntem puşi în 
situaţia de a plasa paradoxul Mincinosului în clasa aporiilor. 


Cu toate acestea, metodele lui Tarski au devenit treptat naturale şi 
astăzi majoritatea logicienilor consideră, probabil, paradoxul Mincinosului 
ca un paradox rezolvat: el a încetat de a mai fi o aporie. Soluţia tarskiană 
constă în a păstra logica tradițională, dar introducând o ierarhie lingvistică 
(cf, $ 9, capitolul II). 


Să reamintim în treacăt că antinomia lui Russell se înscrie totodată 
printre aporii: nu există argumente a priori pe deplin convingătoare care să 
ne incite s-o rezolvăm negând existența mulțimii lui Russell, în special după 
stabilirea logicii paraconsitente. lar acelaşi lucru se petrece şi cu celelalte 
aporii. 

În ceea ce privește eliminarea aporiilor, s-a procedat întotdeauna 
după cum urmează: trebuie respectată a priori logica clasică în globalitatea 
sa (sau cel puţin calculul predicatelor de ordinul întâi), datorită faptului că ea 
este cea mai simplă, sau singura validă, sau din alte motive; deci aporiile 
trebuie rezolvate negativ, restrângând legile marii logici sau anumite 
principii ale ştiinţelor particulare. 


Dar întrucât astăzi există logici paraconsistente, se poate presupune 
că s-ar putea găsi soluţii pozitive şi licite pentru aporii, şi aceasta schimbând 
logica. Astfel, în fața antinomiei Mincinosului şi a altor aporii asemănătoare, 
suntem confruntați cu o nouă problemă: nu ştim dacă trebuie să menţinem 
logica clasică sau să adoptăm o altă logică, cum ar fi logica paraconsistentă. 
Cu alte: cuvinte, naşterea logicii paraconsistente ne obligă să revedem 
antinomiile. 


“ În capitolul | din Ways of Paradox, Quine subliniază această caracteristică a 
aporiilor, în special cu privire la paradoxurile Mincinosului şi al lui Grelling. 

În ceea ce priveşte paradoxul lui Russell, pentru a fixa ideile, se 
poate proceda în două feluri: 1. Să se accepte logica elementară clasică şi să 
se restrângă anumite principii intuitive şi informale ale marii logici, aceasta 
este soluţia obişnuită; 2. Să se recurgă la anumite logici paraconsistente şi să 
se construiască sisteme de teorii ale mulțimilor unde să existe mulțimea lui 
Russell. Astfel de teorii sunt inconsistente, deși nontriviale (vezi Anexa 1). 


Conform logicii paraconsistente, există soluții pozitive la parado- 
xurile lui Russell. Dacă aceste soluţii şi, în general, soluţiile paraconsistente 
ale anumitor aporii par artificiale sau puțin intuitive, la fel sunt şi soluțiile 
clasice (caracterul artificial şi nonintuitiv al soluţiei tradiționale a anumitor 
aporii este bine descris în primul capitol al lucrării lui Quine, Ways of 
Paradox). 


Trăsătura pregnantă a aporiilor din punct de vedere pragmatic este 
perplexitatea pe care ne-o provoacă cu privire la principiile acceptate: nu 
Ştim cu exactitate care dintre ele trebuie modificate şi care merită păstrate. 
Odată cu apariţia logicii paraconsistente, paradoxurile apar într-o lumină 
nouă, iar teza noastră potrivit căreia logica se dialectizează este coroborată. 
Într-adevăr, aporii considerate rezolvate reapar cu toată forța: pe de o parte, 
nu există criterii indiscutabile pentru a şti dacă trebuie să alegem soluția 
clasică sau soluția paraconsistentă, pe de alta, în chiar interiorul logicii 
paraconsistente renasc anumite aporii. Pentru a lămuri acest aspect, vom 
analiza în detaliu paradoxul Mincinosului. 


Vom da mai întâi câteva definiţii. In cele ce urmează nu vom fi 
riguroşi, mai ales în ceea ce priveşte distincția între utilizare şi menționare. 


Simbolul “s`, unde s este un enunț, constituie un nume care denotă s. 
V(s")arată că enunţul s este adevărat; F(s )arată că s este fals. 


In logica clasică, pentru orice enunț avem următoarele proprietăți: 


V(s)os (1) 
—V(5)o F(F) (2) 
F(5)o —s (3) 


Potrivit acestor definiţii şi convenții, enunţul M, cauză a paradoxului 
mincinosului, este următorul: 


—V(M) (M) 
M este, prin definiție, ~V (MT). 

În virtutea lui (1) — (3), se obține cu uşurinţă: 


Această ultimă formulă constituie versiunea simbolică a paradoxului 
lui Eubulid. 


Or, se constată că dacă logica folosită este CI (Anexa 1), avem : 
Vs) s. (1”) 
Dacă presupunem că în metalimbaj logica este aceeaşi, adică este 


elaborată pomind de la C1, este posibil să definim falsitatea cu ajutorul 
negaţiei slabe (~) sau tari (—*). Dacă adoptăm a doua alternativă, avem: 


Fo *V (F) (2”) 
Pe lângă aceasta, avem: 
F(s-s. (3) 


Deşi (1^) — (3^) diferă de (1) — (3), paradoxul Mincinosului rămâne totuşi 
derivabil: 


V( ATH =*v(M), (4) 
unde enunţul M’ din care rezultă paradoxul este următorul: 
=*V(17). (M) 


Deci, întrucât (A O —* A) — B este schemă validă a lui CI, (4^) constituie 
concluzia unei aporii. 


Există o variantă a paradoxului lui Eubulid unde nu intervine negația 
şi care nu poate fi rezolvată pornind de la logica bazată pe CO sau C1 sau pe 
Cw (logici discutate în Anexa 1), cu excepția cazului când am recurge la 
măsuri ad-hoc, această variantă este următoarea: 


Fie enunţul: 
K atrage după sine [antrenează] s (K) 
unde s este un enunț dat oarecare. 
K se scrie simbolic după cum urmează: 
K >s. (K) 


Or, în majoritatea sistemelor logice, schema A v (A — B) este validă. Să 
presupunem acest caz, atunci avem: 


Kv(K >s). 


246 Logici clasice şi neclasice 


Dacă acceptăm regulile şi schemele logice uzuale, deducem că: 
Din K se deduce K > s şi, prin modus ponens, S. 


Din K > s, prin definiţia lui K, se obține K , astfel, se obține din 
nou s. 


În consecință, prin metoda probei pentru caz, s este demonstrabil. 


Varianta paradoxului Mincinosului astfel descrisă duce la trivializare 
fără a se recurge la nici o proprietate a negaţiei. Pentru a o putea rezolva, 
trebuie să modificăm conceptul de implicaţie sau să restrângem autoreferința 
(cu ajutorul unei teorii a tipurilor sau al unui alt artificiu similar). 


În rezumat: chiar şi în cazul anumitor clase de logici para- 
consistente este necesar să se recurgă la ierarhii de limbaje sau la alte 
procedee restrictive analoage, pentru a evita anumite antinomii. Totuşi, 
dacă se utilizează negația slabă în definiția falsităţii, luând drept logică 
subiacentă o logică întemeiată pe Cl, se obține o noțiune «slabă» de 
falsitate; în acest caz, paradoxul Mincinosului poate fi derivat, dar și 
rezolvat pozitiv. Acelaşi lucru se întâmplă dacă în locul lui C1 se utilizează 
Cw. Astfel, faptul că un paradox este sau nu o aporie depinde de logica 
utilizată. Să observăm că aparent, dacă se recurge la logici slabe, ca de 
exemplu cele construite pornind de la sistemele Př, pot fi dezvoltate 
limbaje tari şi închise din punct de vedere semantic, fără să existe vreun 
pericol de trivializare. 


Din cele spuse mai sus rezultă că soluția aporiilor, în special a 
aporiei Mincinosului, nu este doar o problemă logică; intră în joc mulți alți 
factori de natură epistemologică, ştiinţifică etc. Astfel, soluţia tarskiană, care 
utilizează o ierarhie a limbajelor, nu este nici universală, nici definitivă. Se 
poate susține că antinomia Mincinosului, între altele, a obținut din nou 
statutul de antinomie. Deci criticile noastre la adresa teoriei adevărului a lui 
Tarski persistă dacă o considerăm de neatins, adică neputând fi dialectizată 
sau modificată substanţial. 


La nivelul antinomiilor ce ajung la contradicții, marea revelație a 
logicii paraconsistente a fost de a arăta că există pentru ele, cel puțin în 
principiu, o soluție pozitivă. Această descoperire ne pare a fi de cea mai mare 
importanță pentru înțelegerea logicităţii şi, în general, a esenței cunoaşterii. 


5 Se va consulta, de exemplu, A.I. Arruda şi N.C.A. da Costa, «On the relevant 
systems P and P* and some related systems», Studia Logica, 43 (1983), 33-49. 

În concluzie: contradicţiile nu trebuie să fie eliminate în mod necesar 
doar din motive logice: există şi alți factori care intervin şi care sunt legați de 
sistemul total al cunoaşterii. Se observă şi aici că logica este servitoarea 
ştiinţei. 


III. Semnificaţia contradicției 


În cele două secțiuni precedente am conceptualizat aporiile şi 
soluţiile lor. Ne vom ocupa acum mai detaliat de aporiile care se reduc la 
contradicții. Întrebările esenţiale sunt următoarele: 


l. Există adevărate contradicții? 
2. Este sau nu contradictorie lumea reală? 


3. Adevărurile contradicţiei, dacă există, au oare un caracter 
ontologic sau nu depind decât de modul în care percepem 
realitatea? Şi, mai ales, dacă există contradicții reale, care este 
semnificația negaţiei în cazul lor? 


4. Ne obligă oare situaţia actuală a ştiinţei să trăim cu contradicţiile 
sau pot fi ele eliminate? 


Contradicţiile şi lumea reală 


Teza conform căreia există contradicții adevărate este cunoscută sub 
numele de teza lui HegelS sau de teza lui Heraclit-Hegel. Ea spune că există 
enunţuri de forma AA—A care sunt adevărate. Într-un mod mai puţin riguros, 
putem spune că teza lui Hegel afirmă două lucruri: 1. Consistența 
proprietăților fundamentale ale unui obiect, la nivel abstract şi formal, este o 
condiţie suficientă dar nu necesară a existenței sale; 2. Pentru obiectele 
concrete, consistenţa nu constituie nici o condiţie necesară, nici o condiţie 
suficientă pentru existența lor. Teza lui Hegel se opune în mod evident 
poziţiei tradiționale, conform căreia la nivel abstract consistenţa este o 
condiţie necesară şi suficientă pentru existența unui obiect, în timp ce la 
nivel concret ea este pur şi simplu o condiţie necesară. 


Am văzut deja că la nivel abstract și formal pot exista obiecte cu 
proprietăți contradictorii: este cazul anumitor obiecte abstracte la care se 
referă teoriile paraconsistente. Există deci contradicții adevărate de natură 


é Se va compara conţinutul acestei secţiuni cu lucrarea lui S. Petrov Logical 
Paradoxes in Philosophical Interpretation, Naouka i Iskoustvo, Sofia, 1971 (originalul în 
bulgară, cu un rezumat în engleză şi în rusă). 


abstractă şi formală. Rămâne să vedem dacă teza lui Hegel este valabilă în 
domeniul obiectelor reale. 


Să precizăm mai bine problema noastră: contradicţiile referitoare la 
obiectele reale pot fi clasate în două specii, şi anume: contradicţiile semio- 
tice şi contradicţiile reale. Primele apar în contextele raționale şi îndeosebi în 
contextele ştiinţifice, ca rezultat al condiţiilor semiotice, sintactice, 
semantice sau pragmatice; ele fac parte din paradoxurile grupelor B şi C din 
prima secțiune a acestui capitol și nu le corespunde nici o contradicție reală. 
Celelalte, dimpotrivă, sunt adevărate contradicții în sens strict, reflectând 
realitatea: contradicția A A—A este reală dacă A şi ~A sunt enunţuri adevă- 
rate, satisfăcând criteriul (T) al lui Tarski şi se referă la stări de fapte reale. 
Problema principală este de a şti dacă există sau nu contradicții de această 
specie, adică de a şti dacă lumea reală este consistentă sau nu (faptul că este 
nontrivială pare evident). 


Înainte de orice, trebuie să insistăm asupra faptului că nu este sarcina 
logicii în sine să decidă dacă lumea este consistentă sau nu. Există sisteme 
logice care, prin postulatele lor, fac să existe contradicții reale; cu toate 
acestea, aplicarea lor la contextele ştiinţifice depinde de condiţii care nu sunt 
exclusiv logice, fapt asupra căruia am insistat deja: aplicabilitatea sistemelor 
logice la contextele ştiinţifice este guvemată de principiile pragmatice ale 
rațiunii. 

Vom face acum câteva observaţii cu privire la contradicţiile 
semiotice, pentru a le deosebi clar de construcţiile reale. Fie G mulțimea 
întregilor naturali de la O la 12 inclusiv. Să ne imaginăm pentru ele un sistem 
de notație N ; vom utiliza semnele 0, 1, 2, 3, 4, 5, 6,7, 8, 9 şi grupele de 
semne 10, 11, 12 pentru a le denota, ca de obicei, precum şi semul k pentru a 
denota cel mai mic element al lui G care nu poate fi denotat printr-un singur 
simbol în sistemul N. N pare fără nici o îndoială un sistem de notație 
inofensiv. Să vedem totuşi ce se întâmplă cu numărul 10. Să presupunem că 
10 poate fi denotat printr-un simbol unic al lui N; de aici se deduce că 10 
este cel mai mic număr din G care nu poate fi denotat printr-un simbol unic 
şi care, în consecință, trebuie denotat prin k. Concluzia este că 10 poate fi 
denotat printr-un simbol unic dacă şi numai dacă nu poate fi denotat ca atare. 
Este vorba aici de o formă a paradoxului lui Berry care se aplică la orice 
agregat finit cu cel puţin doi membri de obiecte concrete sau abstracte. Dacă 
adoptăm logica clasică, sistemul de notație N nu există. Dimpotrivă, dacă 
folosim logica paraconsistentă, nu există nici un impediment pentru ca N să 
existe. Natura paradoxului prezentată aici este analoagă celei a Mincinosului 
şi se opune frontal celei a paradoxului catalogului. Pentru cataloage, 

biblioteci şi alte obiecte concrete ale experienței noastre comune, logica 
clasică se aplică intuitiv. Dimpotrivă, în ceea ce priveşte obiectele semiotice 
sau abstracte, ca propoziţiile, mulțimile şi sistemele abstracte de notare, 
nimic nu pare a ne obliga să acceptăm în mod necesar logica tradițională. În 
consecință, există contradicții care pun în joc obiecte reale şi care depind în 
mod fundamental de actele semiotice: contradicţiile semiotice. Pentru 
moment le vom lăsa de o parte şi vom aborda doar problema existenței unor 
contradicții reale, independente în principiu de metodele de sistematizare a 
cunoaşterii și reflectând conexiunile reale între obiecte reale. 


Revenim aşadar la chestiunea validității tezei lui Hegel pentru 
obiectele reale (şi concrete). În această discuție vom face apel mai ales la 
cartea lui Petrov citată anterior. 


Din punct de vedere clasic, aporiile pot fi eliminate cu ajutorul unor 
soluţii negative: încercând să arătăm că ele sunt paralogisme, chiar cu prețul 
unor modificări radicale în sistemul ştiinţei. Cu toate acestea, dacă există 
contradicții reale, este probabil ca ele să îi apară logicianului clasic sub 
formă de aporii. Mai mult: paradoxurile care pun în joc obiecte concrete ale 
experienței noastre şi care se reduc la contradicții fără însă a reflecta 
contradicții reale, trebuie să aibă, în principiu, soluții negative nu prea 
complicate. În consecință, dacă există contradicții reale, trebuie să existe 
diferenţe între soluţiile paradoxurilor care nu sunt aporii ce reflectă realitatea 
şi soluţiile celorlalte paradoxuri, întemeiate obiectiv în lumea reală. 
(Insistăm asupra faptului că am lăsat de o parte aporiile abstracte, formale şi 
semiotice). 


Cu alte cuvinte, când un paradox se reduce la un paralogism, nu 
putem spera să-l rezolvăm făcând mari modificări la nivelul structurii 
ştiinţei, altfel ar fi o aporie. Deci, dacă suntem în stare să detectăm anumite 
caracteristici ale aporiilor propriu-zise, care le deosebesc clar de paralo- 
gisme, vom putea argumenta că ele reflectă probabil nişte contradicții 
obiective şi reale; rezolvarea lor ar atrage fără îndoială după sine transfor- 
mări radicale în ştiinţă. Mai multe exemple vor ilustra ideile noastre: 


1. Se ştie că interpretarea formalismului cuantic ridică mari probleme. 
Ele sunt legate de dualitatea undă-particulă, iar contradicţia le este 
aparent inerentă. 


Într-adevăr, un fascicul de electroni, de exemplu, se comportă fie 
ca o undă, fie ca un agregat de particule; în experiența numită a 
celor două fante, se trimit electroni pe un ecran, trecând printr-un 
obstacol unde se află două orificii dispuse în mod convenabil, iar 

fasciculul de electroni produce pe perete configurații de inter- 
ferenţă, confirmându-şi caracterul ondulatoriu. Cu toate acestea, 
dacă aşezăm un detector de particule chiar la ieşirea unuia dintre 
orificii, totul se petrece ca şi cum fasciculul de particule ar fi 
alcătuit din particule care traversează obstacolul, în mod normal, 
trecând prin orificii. 


Soluţia acestui paradox, acceptată de fizicieni — electronul ar fi în 
acelaşi timp undă şi particulă — rezidă în esenţă în concepția de la 
Copenhaga de care ne-am ocupat deja: ea proclamă că nimic nu se 
poate cunoaşte dintr-un interfenomen. Pentru a elimina paradoxul, 
se renunță deci la descrierea completă a faptelor subatomice; 
prețul este o restrângere profundă a obiectivelor ştiinţei, există şi o 
altă consecință: teoria îşi pierde, în parte, capacitatea explicativă, 
în sensul că nu mai este posibil să explicăm comportamentul 
particulelor între două observări succesive, iar previziunea devine 
previziune statistică. 


. Paradoxurile lui Zenon din Elea au fost extrem de discutate şi 


există mai multe teorii pe această temă”. Oricum, fie că sunt 
menite să respingă doctrinele pitagoricienilor sau ale atomiştilor 
sau doar să coroboreze ideile lui Parmenide, este sigur că ele 
demonstrează următoarea propoziţie (în special paradoxurile 
săgeții şi stadionului): spațiul şi timpul nu pot să fie finite dacă 
sunt discrete, alcătuite respectiv din puncte și clipe. 


Şi cum se rezolvă paradoxurile lui Zenon? În general, prin elabo- 
rarea unor doctrine extrem de abstracte ale spațiului şi timpului: 
acestea din urmă sunt considerate mulțimi continue în sensul 
matematic al termenului. În cazul celui mai celebru dintre parado- 
Xurile lui Zenon, acela al lui Ahile şi al broaştei țestoase, s-a 
recurs, în plus, şi la calcul: se arată că o serie poate avea o formă 
finită. Astfel, prin intermediul unor construcţii teoretice foarte 
abstracte şi oarecum artificiale (este puţin plauzibil ca spațiul şi 
timpul reale să fie conţinuturi matematice) se elimină contra- 
dicţiile. Avem aici un alt mod de rezolvare a aporiilor reale: făcând 
apel la concepte teoretice foarte îndepărtate de experiența directă şi 
nemijlocită; se introduc elemente ideale în sistemul ştiinţei. 


7 Cf. Bertrand Russell, Our Knowledge of the External World, G. Allen and Unwin, 


Londra, 1949, capitolul VI. 


% Este concluzia lui Russell, op. cit. 

3. O altă caracteristică a aporiilor referitoare la obiecte reale este de 
a da naştere unor teorii ştiinţifice. De exemplu, în virtutea dificul- 
tăților conceptuale ale interpretării de la Copenhaga, D. Bohm a 
propus teoria variabilelor ascunse, încercând să reformuleze 
mecanica cuantică pe baze cauzale. Aporiile microfizicii duc la 
tentative de soluţii opuse reciproc. Deci nu ar fi oare rezonabil să 
pretindem că dificultățile rezidă în încercarea de a face descrieri 
consistente ale unei realități inconsistente? 


În rezumat, la nivelul ştiinţelor realului, rezolvarea aporiilor se face, 
de obicei, în detrimentul completitudinii şi al puterii explicative a teoriilor 
sau prin introducerea unor concepte teoretice foarte îndepărtate de experiența 
nemijlocită, între alte strategii, ceea ce dă naştere adesea la noi teorii. Or, 
dacă aporiile cu care ne-am confruntat în ştiinţă ar fi doar nişte paralogisme, 
ar fi improbabil, cel puţin la prima vedere, ca ele să aibă astfel de consecinţe. 
Deci tragem aceeaşi concluzie ca şi Petrov: poate că este vorba aici în cea 
mai mare parte de aporii care reflectă contradicții reale. Dar un lucru este 
sigur: deoarece, în general, eliminarea lor este posibilă şi într-o anumită 
măsură ea funcționează, argumentaţia noastră nu este concludentă şi nu 
garantează în mod absolut că există contradicții în realitate. Deci problema 
existenței unor contradicții reale nu este rezolvată. Poate că nici nu va fi 
rezolvată în mod satisfăcător în anii ce vor veni. Putem spune totuşi că a 
priori şi tocmai din punct de vedere logic, contradicţiile nu pot fi nici 
justificate, nici înlăturate. Existenţa sau inexistența unor contradicții reale nu 
va putea fi stabilită decât a posteriori de către ştiinţă. Şi aşa cum totul pare 
să o indice, este mai uşor de dovedit adevărul tezei lui Hegel decât falsitatea 
ei, într-adevăr, observarea unei singure contradicții reale ar confirma teza lui 
Hegel, în timp ce nici un număr finit de observaţii nu va fi suficient pentru a 
o falsifica. 


Ne-am putea întreba: nu stabileşte oare dialectica hegeliană sau 
marxistă (sau cea a altor gânditori) existența unor contradicții în lumea 
reală? Sunt cunoscute argumentele dialecticienilor cu privire la mişcarea şi 
schimbarea care dovedesc existența unor contradicții reale. Nu intrăm în 
detalii; reamintim doar că până astăzi nimeni nu a prezentat o argumentaţie 
universal acceptată care să dovedească teza lui Hegel pentru obiectele reale, 
fie prin studierea mişcării şi a schimbării, fie prin analiza altor procese reale. 
Până în prezent s-a reuşit rezolvarea celor mai diverse antinomii în câmpul 
Ştiinţei, cu ajutorul celor mai variate artificii, şi aceasta fără a fi necesar să se 
admită existența unor contradicții reale. Aceasta nu dovedește faptul că 
soluţiile sunt convingătoare sau definitive; aceasta înseamnă, însă, conform 
ideii generale a cărții de față, că pentru moment ne este imposibil să oferim 
argumente pozitive în favoarea inconsistenței lumii. În rezumat: contra- 

dicţiile reale nu sunt imposibile, deşi până în prezent nimic nu confirmă 
existenţa lor (vezi totuşi începutul secțiunii următoare). 


Problema ontologică a contradicțiilor 


Trecem la studierea întrebărilor trei şi patru formulate la începutul 
acestei secţiuni. 


Aşa cum am văzut, există contradicții adevărate. Dar care este 
semnificaţia acestei afirmaţii, riguros vorbind? Ea este următoarea: în 
sistematizarea cunoaşterii putem utiliza numeroase logici distincte, de 
exemplu logica clasică şi anumite logici paraconsistente, deci, în cazul în 
care facem apel la una dintre acestea din urmă, nu suntem obligați să 
eliminăm aporii ca cea a Mincinosului sau a lui Bery, pe lângă cele din 
Grupul A care exprimă contradicții de tipul AA —A astfel că A şi ~A să fie 
ambele adevărate. 


Dacă acceptăm existența unor contradicții în acest sens, apare 
imediat următoarea întrebare: Au ele un caracter ontologic, reflectă ele ceva 
real? A răspunde la această întrebare constituie o sarcină urgentă. Nu putem 
spune mare lucru despre acest subiect dintr-un punct de vedere pozitiv: de 
exemplu, că în sistematizarea conştiințelor nimic nu împiedică apariția unor 
adevărate contradicții, în funcţie de logica subiacentă şi de elementele 
abstracte ce îi sunt inerente. Deși sunt adevărate, ele nu reflectă în mod 
direct relaţiile între obiecte reale. Ele au deci un caracter ontologic relativ, 
legat de o formă dată de sistematizare a ştiinţei. 


Dar ce se poate spune despre faptul că, folosind logica clasică, elimi- 
narea oricărei contradicții pare întotdeauna posibilă? Mai întâi, trebuie să 
atragem atenția asupra unor sistematizări ale ştiinţei la fel de valabile ca 
sistemele clasice, deși inconsistente; ele se construiesc pomind de la 
sistematizările clasice; trebuie să ne reamintim că anumite logici paraconsis- 
tente conţin logica clasică (vezi Anexa 1). Deci nu trebuie să încetăm să le 
studiem şi să le luăm în considerare; mai mult, un astfel de fapt reprezintă o 
descoperire de cea mai mare importanță pentru filosofie, eliberând-o din 
ghearele logicii clasice considerată a fi singura logică valabilă. În al doilea 
rând, să notăm că soluţiile aporiilor prin canoanele logicii clasice nu sunt 
întotdeauna intuitiv satisfăcătoare, aşa cum rezultă clar din expunerea 
anterioară. În al treilea rând, să reamintim că încă de la origine cunoaşterea 
s-a confruntat cu contradicții: ele sunt eliminate treptat, dar reapar mereu sau 
apar altele noi. Pentru a confirma cele spuse mai înainte, este suficient să ne 
reamintim antinomiile lui Eubulide şi Zenon, cele ale lui Russell, Cantor, 

Grelling şi Richard precum şi cele ale fizicii referitoare la dualitatea undă- 
particulă. Deşi logica clasică permite eliminarea a numeroase contradicții, 
apar mereu alte contradicții conexe. Aşa sunt aporiile sistematizării. (Ne-am 
referit deja, de exemplu, la teoria tipurilor, care permite eliminarea unei mari 
părți a aporiilor şi reprezintă unul din instrumentele posibile de sistematizare 
a ştiinţei. Cum putem totuși dezvolta teoria acestei teorii? În interiorul sau în 
exteriorul ei înseși? În primul caz, ea este transgresată iar în celălalt este un 
nonsens.) 


Clasificarea contradicțiilor 


E locul să prezentăm aici o clasificare a contradicţiilor. Ele se 
grupează în trei clase: 


1. Contradicţiile abstracte şi formale; 
2. Contradicţiile semiotice; 
3. Contradicţiile reale. 


Despre ultimele am vorbit deja. Primele sunt acelea care, în prin- 
cipiu, constituie teoremele teoriilor paraconsistente ale logicii şi ale 
matematicii paraconsistente, şi este inutil să le evocăm acum. Vom analiza 
contradicţiile semiotice. 


Acestea se împart la rândul lor în două subclase: contradicţiile 
semiotice de sistematizare şi cele care sunt esenţiale. Orice contradicție 
semiotică provine din organizarea contextelor raționale sub formă de 
contexte ştiinţifice, adică din tentativa de a organiza într-un tot amalgamat 
sistemul cunoştinţelor. Este deci natural să împărțim contradicţiile semiotice 
cum am propus mai sus: primele apar în contexte ştiinţifice (şi raționale), dar 
în principiu pot fi eliminate prin adaptare şi retuşări ad-hoc, lucru 
indispensabil, de altfel, atunci când se utilizează logica clasică. Celelalte, 
care sunt esenţiale, nu pot fi în principiu eliminate. Dar există oare 
contradicții esențiale? Existenţa lor pare imposibil de constatat la modul 
pozitiv, cel puţin în stadiul actual al ştiinţei. Cu toate acestea, câteva 
observaţii ne vor permite să vedem mai clar lucrurile: 


1. Contradicţiile apărute în știință au fost eliminate, de bine de rău, 
iar logica tradițională poate fi menținută în întregul câmp al 
ştiinţelor realului. Aceasta constituie un fapt şi nu poate fi 
contestat, căci istoria ştiinţei îl confirmă iar în filosofia pozitivă 
faptele nu sunt contestate. 


2. Însă istoria arată totodată că în sistemul cunoștințelor apare 
întotdeauna amenințarea contradicțiilor ce se află la originea 

crizelor în ştiinţă. Acesta este un fapt ce nu poate fi ascuns. Mai 
mult: el are argumente care ne fac să credem că prezența contra- 
dicţiilor semiotice nu este întotdeauna pe deplin evitabilă. 


În rezumat, este vorba de următoarele argumente: 


1. Argumentul teoriei tipurilor: am scos deja în evidență că o anumită 
formă de teorie a tipurilor apare în mod indispensabil pentru a 
rezolva antinomiile. Or, am văzut deja că tipificarea (typification) 
pretinsă atrage după sine anumite dificultăți. 


2. Argumentul ierarhiei limbajelor: este un procedeu altemativ deşi, 
în fond, este echivalent cu teoria tipurilor? şi constituie o metodă 
de ierarhizare a limbajelor; dar cum putem vorbi de ierarhie 
situându-ne în exteriorul oricărei ierarhii? Evident, dacă ne situăm 
în interiorul unei ierarhii, nu dispunem, în general, de mijloacele 
pentru a teoretiza şi cu atât mai puţin pentru a teoretiza asupra 
oricărei ierarhii. 

3. Argumentul limbajului natural: toate aceste probleme depind de 
faptul evident că orice construcție logic riguroasă a contextelor 
raționale este angajată față de limbajul natural (fără el, de exemplu, 
nu vedem cum s-ar putea construi sisteme logic formale şi 
semanticile lor), iar limbajele comune nu sunt şi nu pot fi logic 
exacte. 


În rezumat, există un fel de paradox fundamental în sânul logicității: 
orice tentativă de precizie logică poate avea loc numai prin intermediul unor 
metode ale căror fundamente sunt imprecise din punct de vedere logic". De 
aici, concluzia noastră: după cum se pare, cunoaşterea ştiinţifică va pune 
mereu în joc contradicții semiotice, cel puţin din punct de vedere al 
sistematizării. Din acest punct de vedere, folosirea unor logici paracon- 
sistente pare mai rezonabilă decât cea a logicii clasice, în privința organizării 
generale a contextelor raționale. 


Avem acum elementele necesare pentru a răspunde, în parte, la a 
treia întrebare pe care am pus-o la începutul acestei secțiuni: pare astăzi 
rezonabil să pretindem că există contradicții adevărate (pe lângă cele 
abstracte şi formale) de natură semiotică, dar pare îndoielnic că ele reflectă 
proprietăţi ontologice ale lumii reale, strict vorbind. Drept corolar se obţine 


9 Vezi A. Church, «Comparison of Russell's resolution of the semantic antinomies 
with that of Tarski», The Journal of Symbolic Logic, 41 (1976), pp. 747-760. 

0 Cu privire la relaţia dintre limbajul natural şi antinomii, se cuvine să cităm 
G. Priest, «Logic of paradox», şi «Logic of paradox revisited», Journal of Philosophical logic, 8 
(1979), 219-241; 12 (1984), 153-180. 

totodată un răspuns la cea de a patra întrebare: situația prezentă a ştiinţei ne 
invită clar să conviețuim cu contradicţiile de un anumit tip, mai ales cu 
contradicţiile semiotice, deşi este imposibil în momentul de față să consi- 
derăm vreuna dintre ele ca fiind o contradicţie esențială. 


Să vorbim acum despre semnificația negaţiei în contradicţiile 
adevărate. Atunci când afirmăm că există o contradicţie adevărată de tipul 
AA—A, vrem să spunem că propozițiile A şi ~A sunt ambele adevărate; 
—A este dotată cu o semnificaţie tare ce nu poate fi înțeleasă decât intuitiv, 
din exemple. Sensul său, cel puţin în cazul enunțului simplu, este acela al 
negaţiei aşa cum apare într-o propoziţie ca «acest trandafir nu este roşu». 
Deci este vorba de o negaţie efectivă, de o negaţie tare, şi nu de o negaţie 
care exprimă, de pildă, o anumită formă de opoziţie, cum se întâmplă în 
cazul discursurilor diferiților partizani ai dialecticii. Deci negația, mai ales în 
enunțurile atomice exprimând fapte reale, ar avea un caracter ontologic: ea 
are o semnificație reală, iar adevărul sau falsitatea enunțului unde figurează 
o astfel de negaţie depinde de structura universului. Un lucru analog se 
produce şi cu negația din teoriile paraconsistente ale mulțimilor şi din alte 
teorii de acelaşi gen, precum şi cu contradicţiile semiotice, deşi, cum vom 
vedea, negația are alte semnificații «slabe». 


IV. Logică şi realitate 


Relaţiile generale dintre logică şi realitate sunt analoage celor ce 
există între matematică şi realitate. Motivul este că aceste două discipline 
constituie, de fapt, o singură disciplină, cum am spus deja în primul capitol. 


Pentru început vom lăsa de o parte poziția constructivistă; ne vom 
referi, înainte de toate, la matematică, deoarece considerăm că logica face 
parte din matematică (deşi este posibil să se opteze pentru includerea 
contrară). 


Am arătat deja că matematica ne duce în mod natural la platonism. 
În forma sa clasică, platonismul are un caracter speculativ, mai ales când 
presupune că obiectele matematice sunt percepute printr-o intuiţie intelec- 
tuală materială, ca un fel de telescop mental. Cum nu există nimic care să ne 
paranteze ştiinţific existența acestor intuiții, nu acceptăm platonismul 
standard. lar atunci când am criticat platonismul în lucrarea de față, am 
înțeles prin platonism acest platonism speculativ, cu excepţia secțiunii 11 din 
capitolul al doilea. 

Dar este clar faptul că există şi alte forme de platonism sau măcar de 
realism. De exemplu, după unii interpreți şi în opoziţie cu cele spuse de noi, 
Gödel ar fi apărat un gen de platonism în care nu se recurge la intuiţia 
intelectuală materială (însă el nu şi-a prezentat niciodată punctul de vedere în 
mod definitiv şi sistematic). Cu alte cuvinte, el credea, ca orice platonician, 
că matematica şi aplicaţiile sale nu pot fi abordate în mod satisfăcător fără a 
face apel la entități platonice precum mulțimile şi conceptele. Structurile 
matematice se «vizualizează» mai ales graţie percepției sensibile şi sunt 
sugerate de ea, deşi nu sunt de natură mentală şi se lasă percepute mai direct 
decât entitățile lumii fizice. Deci nu există intuiție intelectuală independentă 
de percepţia sensibilă, iar intuiţia existență este completată de evidențe de alt 
ordin, ca utilitatea matematică și fecunditatea!!. 


Această interpretare a lui Gödel generează însă multe dificultăți. 
Astfel, cum s-ar putea justifica anumite părți ale teoriei clasice a mulțimilor, 
ca aceea care tratează despre cardinalele măsurabile sau compacte, părți ce 
nu vor putea fi aparent niciodată percepute direct sau indirect grație 
percepției sensibile? Pe lângă aceasta, dacă urmărim interpretarea poziţiei lui 
Gödel, s-ar părea că în matematică nu trebuie admise anumite structuri 
particulare, ca numerele întregi sau reale, înlăturându-se astfel matematica 
«abstractă» modernă, în opoziţie cu ceea ce ne învaţă istoria. 


Deşi poziția platoniciană apărată de noi nu este lipsită de dificultăți, 
existența unei intuiții intelectuale formale pare a fi un fapt psihologic. 
Într-adevăr, este foarte dificil să negăm că avem o viziune intuitivă 
determinată asupra sistemelor de relaţii, în special când ea se exercită prin 
intermediul metodei axiomatice. Astfel, nu avem o intuiție a întregilor 
naturali luaţi izolat, ci a relațiilor ce definesc structura întregilor, iar același 
lucru se poate spune despre ierarhia cumulativă a mulțimilor (ce se supun 
axiomei fundării). La prima vedere, o concluzie rezonabilă ar fi să spunem că 
obiectele matematice nu constituie propriu-zis obiecte (aşa cum face 
Benacerraf); totuşi, modul cel mai plauzibil de a justifica cunoașterea mate- 
matică constă în a postula sisteme de obiecte subiacente axiomaticilor logic 
formale, în acelaşi mod cum se postulează obiectele fizice. Iar aceasta este şi 
poziţia noastră. 


l Vezi articolul lui Gödel despre problema continuului, citat deja şi, de asemenea, 
«Russell's Mathematica! Logic», The Philosophy of Bertrand Russell, editat de P.A. Schilpp, 
Northwestem University Press, Evanston, 1944, pp. 123-153. Pentru un comentariu al 
filosofiei lui Gödel, se va consulta Hao Wang, Réflexions sur Kurt Gödel, MIT, 1987. 

Repetăm că, ontologic, matematica se confruntă cu obiecte platonice. 
Şi aceasta independent de aplicațiile lor'?. 


Ceea ce ne interesează acum este de a trata despre conexiunile între 
matematică şi realitatea ce ne înconjoară, studiată de ştiinţele realului. Deci 
problema constă în a descrie relațiile existente între structurile matematice şi 
lumea concretă în care suntem cufundați; altfel spus, este vorba de a descrie 
natura matematicii aplicate. (Nimic nu ne împiedică să considerăm logica şi 
matematica per se; dar putem analiza, de asemenea, aceste ştiinţe din punctul 
de vedere al aplicațiilor lor; în special logica, întrucât ea oferă structurile 
raționamentului valid, permițând trecerea de la premise adevărate la 
concluzii adevărate). 


Matematica se aplică bine la realitate datorită faptului că este astfel 
constituită astfel încât ne permite să captăm anumite invariante ce apar în 
relaţiile noastre cu realitatea. În cazurile cele mai simple, aceasta se explică 
prin faptul că structurile matematice constituie abstracții ale unor situații reale. 
Există două moduri de a aplica matematica la realitate; direct sau indirect. 


Aplicația directă este cea în care nişte situaţii reale sunt cazuri 
particulare ale unor structuri matematice. Astfel, faptul că 2 oameni plus 2 
oameni formează un grup de 4 oameni rezultă din aplicarea directă a unei 
legi aritmetice: 2 + 2 = 4. În conformitate cu experiența și intuiţia noastră, 
obiectele uzuale se comportă în aşa fel încât satisfac legile aritmetice. Acest 
lucru pare evident în ceea ce priveşte proprietăţile aritmetice (şi cele geome- 
trice) simple ale obiectelor concrete. Într-un anumit mod, vedem apărând în 
aceste obiecte şi în interrelaţiile lor, anumite structuri logico-matematice 
care ne sunt familiare. Totul se petrece ca şi cum aceste obiecte participă la 
structurile platonice ale ştiinţelor formale. 


Cu toate acestea, lucrurile nu sunt chiar atât de simple. Cele mai 
importante aplicaţii matematice sunt aplicațiile indirecte. Astfel, atunci când 
în fizică se acceptă că timpul este continuu (în sensul tehnic al cuvântului) 
sau când se sistematizează o mare parte a realităţii cu ajutorul formalismului 
mecanicii cuantice, cu greu s-ar putea pretinde că percepem în experiența 
noastră (sau în realitate) toate caracteristicile abstracte inerente continuului 
matematic sau formalismului cuantic. 


Dacă, în cazul aplicaţiilor directe, situaţia reală constituie, informal 
vorbind, un model al teoriei matematice utilizate, nu acelaşi lucru se 


'2 Despre platonism, se va mai putea consulta D.A. Gilles, «Intuitionism versus 
platonism: a 20th century controvercy conceming the nature of numbers», în From Scientific 
to Philosophical Controversies, editat de Fernando Gil, Fragmento, 1990, pp. 229-314. 

întâmplă cu aplicaţiile indirecte. În acest ultim caz, se substituie o teorie 
matematică T unei situații concrete S; se obişnuieşte atunci să se spună că T 
este un model al lui S, deşi terminologia este ambiguă. În cazul în care s-ar 
insista să se folosească această terminologie, ar trebui observat că în cazul 
aplicațiilor directe avem modele (aproximative) ale teoriilor matematice 
utilizate, în timp ce în cazul aplicaţiilor indirecte, pentru a se prezenta 
situaţia S se recurge la o teorie T care poate fi calificată drept model sintactic 
al lui S. În rezumat: în cazul aplicaţiilor directe, situația S reprezintă un 
model, în sens semantic, al teoriei T folosite; în cazul aplicaţiilor indirecte, 
se substituie T lui S, şi T este o idealizare a lui S. 


În aplicaţiile indirecte, teoria T este asociată situației S înainte de 
toate datorită faptului că ea serveşte drept intermediar pentru a face 
previziuni. Să examinăm două exemple de aplicație indirectă: 


l. În atomul lui Bohr, se combină teorii incompatibile: mecanica 
clasică, electromagnetismul lui Maxwell şi teoria cuantică. În mod 
evident, atomul de hidrogen nu pare a fi, strict vorbind, un model al 
teoriei lui Bohr. 


2. Mecanica cuantică standard are drept modele sistemele de 
particule; dar pare mai rezonabil să spunem că ea se află în legătură 
cu particulele numai dintr-un punct de vedere experimental 
(interpretarea de la Copenhaga). 


În aplicaţiile indirecte există, așadar, o mare marjă de libertate în 
alegerea unui model sintactic determinat. Aceasta explică faptul că logica are 
un anumit caracter normativ, ceea ce se opune, aparent, realismului ştiinţific 
asumat aici. Într-adevăr, dacă legile logicii exprimă relaţii reale, cum se 
poate explica faptul că, practic, nici o situaţie din ştiinţă nu pare a ne incita 
să acceptăm un sistem logic unic bine definit? Explicaţia rezidă în mare 
parte în caracterul idealizat al modelelor sintactice care joacă rolul de 
substitute, pentru că există un mare număr de parametri a căror alegere nu 
este determinată. În alegerea finală intervin criterii pragmatice, ca 
simplitatea, familiaritatea etc. Rolul principiilor pragmatice este, o dată în 
plus, adus în prim plan. În cazul aplicaţiilor directe nu mai există o aşa de 
mare libertate de alegere; pentru sistematizarea proprietăților aritmetice 
uzuale ale obiectelor reale, ar fi inadmisibil să se utilizeze o aritmetică în 
care 2 + 2 să nu facă 4 sau nişte structuri logice foarte îndepărtate de 
structura clasică. Cu toate acestea, este clar că nu există aplicaţii directe pure 
(există întotdeauna o idealizare) şi nici aplicaţii indirecte complet arbitrare. 


Structurile matematice se aplică realității în măsura în care ele 
reflectă anumite trăsături ale acesteia, fie direct, fie indirect. Mai ales în 

aplicaţiile indirecte obiectele abstracte ale matematicii apar ca elemente de 
sistematizare introduse în ştiinţele realului. Din aceste observaţii putem 
extrage încă un argument în favoarea realismului în ştiinţă, fie că este vorba 
de ştiinţele formale sau de cele factuale. 


Principiile pragmatice ale rațiunii ne asigură că logica are un 
caracter normativ care reglează alcătuirea contextelor ştiinţifice (şi raționale) 
în general. Cu toate acestea, argumentaţia în favoarea realismului garantează 
că normele logice nu sunt total arbitrare, deoarece depind în parte de 
realitate. 


În rezumat, legile logice constituie normele ce reglează contextele 
raționale, dar reproduc, de asemenea, între anumite limite, relațiile extrem de 
generale valabile în realitate sau în experiență. Rațiunea constitutivă 
construieşte — dacă putem spune așa — realitatea, sprijinindu-se pe real, care 
oferă elementele necesare funcţionării rațiunii operative. Deşi sunt constituite 
de rațiunea constitutivă, categoriile raționale exprimă într-un anumit mod, 
direct sau indirect, mediat sau nu, caracteristicile lumii reale. 


Notă asupra dialecticii 


În secțiunea precedentă am ajuns la concluzia că nu există, cel puțin 
pentru moment, dovezi suficiente care să poată garanta existența unor 
contradicții reale. În general, aşa cum am văzut, contradicţiile sunt rezolvate 
recurgându-se la diferite expediente, astfel încât la nivelul contextelor 
ştiinţifice logica clasică domină fără probleme. Dar dacă aceasta este situația 
astăzi în ştiinţă, nu avem motive temeinice să credem că acelaşi lucru este 
adevărat în mod necesar pentru raționalitate în ansamblul ei. Mai mult: 
ştiinţa viitoare îşi va schimba probabil poziţia. Pentru a ne apăra punctul de 
vedere, vom face apel la dialectică (în tradiția lui Hegel, Marx şi a 
continuatorilor lor). 


În secțiunea prece! ntă am afirmat că adepţii dialecticii nu ne oferă 
nici o demonstraţie convingătoare cu privire la existența unor contradicții 
reale. Nu vom examina în detaliu această chestiune; vom remarca doar că 
majoritatea oamenilor de ştiinţă, în special fizicienii, chimiştii şi biologii, nu 
văd cu ochi buni jargonul dialectic. Aceasta deoarece dialectica este expusă, 
în general, într-un mod neştiinţific (în opoziţie cu ceea ce cred partizanii ei), 
ca şi cum ar fi vorba despre un act de credință. Adepții săi nu se preocupă să 
treacă presupoziţiile fundamentale şi marile legi ale dialecticii (unitatea 
contrariilor, negarea negaţiei şi transformarea cantităţii în calitate) prin filtrul 
analizei şi al reconstrucției formale. 


Recent s-a dezvoltat, totuşi, o mişcare sistematică având scopul de a 
preciza doctrina dialectică. Este surprinzător că, în urma analizelor, 

concepțiile dialectice s-au dovedit justificabile, în special posibilitatea 
existenței unor contradicții reale, chiar dacă totul nu este pe deplin 
concludent. 


Unul dintre principiile fundamentale ale dialecticii este acela al uni- 
tății contrariilor. Acest principiu a fost studiat de McGill și Parry", care l-au 
supus unei analize interesante, mai ales prin diferențierea a şase forme ale 
acestui principiu. Pentru noi sunt importante aici doar a cincia şi a şasea 
formă, pe care le vom nota cu Í şi II: 


I. În orice continuu concret, temporal sau nu, există o regiune inter- 
mediară între două proprietăți alăturate şi opuse A şi —A, adică o 
parte a continuului unde nu este adevărat că totul este A sau ~A. 


II. În orice continuu concret, există o regiune unde ceva este atât A cât 
Şi —A. 

În I şi II, A şi ~A denotă proprietăţi contrare. Astfel, principiile I şi 
II ne spun că între două proprietăţi contrare oarecare (în condiţii normale, 
adică în afara regiunii intermediare, ele nu sunt adevărate simultan despre 
acelaşi obiect, deşi pot fi simultan false), sau între două proprietăţi contradic- 
torii A și ~A (în condiţii normale, ele nu sunt nici simultan adevărate, nici 
simultan false) există o regiune unde avem: 


Ix(A(x)a—4(x)) si 24) -4(»)); 


în cazul în care A şi —A sunt proprietăți contradictorii, propozițiunile 
următoare sunt adevărate în regiunea respectivă: 


Ix(A(x)^ —A(x)) şi ~3x(A(x)v —A(x)). 


Deci în regiunea intermediară există o derogare de la legile terțului 
exclus şi contradicției. De exemplu, într-un continuu de culoare mergând de 
la roşu R până la o culoare care nu este roşu, —R, există o zonă unde 
figurează anumite culori despre care nu se poate pretinde că ar fi roşu sau 
nonroşu. Este clar faptul că extensiunea zonei poate fi redusă prin 
perfecționarea criteriilor ce ne permit să ştim dacă o culoare este roşu sau nu. 
Cu toate acestea, dacă ne amintim că, prin natura sa, continuul de 
aplicabilitate al unui criteriu posedă la rândul său o zonă de indeterminare, se 
constată imposibilitatea de a garanta, în principiu, că regiunea dintre roşu şi 
nonroşu poate fi eliminată în întregime. A presupune contrariul înseamnă a 
accepta implicit ceea ce numim postulatul supremației logicii clasice 


3 VJ. McGill şi W.T. Parmy, «The unity of opposites: a dialectical principle», 
Science and Society, 12 (1948), 418-444. 

(prescurtat PS). Or, aşa cum încercăm să scoatem în evidență în ansamblul 
acestei lucrări, PS nu posedă nici un justificativ a priori. Totul arată că PS 
are mai multe şanse să fie fals decât adevărat. 


Pe de altă parte, se pune următoarea întrebare: zona inerentă oricărui 
predicat real, monadic sau nu, rezultă oare din impreciziile limbajului 
(ambiguitate) sau din factori obiectivi, adică din realitate? Cu alte cuvinte: 
avem de-a face cu un vag obiectiv sau cu un vag subiectiv? Credem că este 
vorba de un fenomen mixt care rezultă simultan din factori reali şi din 
caracteristici ale subiectului gânditor. Fără a intra în amănunte, să insistăm 
asupra unuia dintre aspectele problemei: pare evident că structura enunțurilor 
atomice are un oarecare substrat real. Pe de altă parte, predicatele şi obiectele, 
în ceea ce au ele mai general, sunt produse ale rațiunii constitutive: sunt 
categorii raționale; mai mult, noi suntem cei ce definim diferitele tipuri de 
culori şi, în general, predicatele ce ne interesează, ca fundament al realului. 
Procesul de măsurare a mărimilor fizice, de pildă, arată foarte bine natura 
acestor mărimi: lor le corespunde fără nici un dubiu ceva real. Totuși, dacă 
vom măsura de mai multe ori aceeaşi mărime, nu vom obține, în general, 
acelaşi rezultat şi, în final, vom face apel la teoria erorilor pentru a obține 
valoarea cea mai probabilă care, în ultimă instanță, va constitui o definiție 
riguroasă a valorii «reale» a mărimii. 


Avem impresia că în universul subatomic nu există zona de indeter- 
minare și că nici o regiune nu este normală. 


În zona de indeterminare a oricărui predicat real P există derogare de 
la legea terțului exclus şi nu este posibil să se aplice corect P sau negația sa. 
Deoarece criteriile de aplicabilitate ale lui P şi —P au, la rândul lor, o zonă de 
indeterminare, nu este exclus apriori nici ca principiul contradicției să nu fie 
valabil. Pe lângă aceasta, dacă acceptăm la nivelul zonei indeterminării 
anumite legi uzuale, ca legile lui De Morgan, derogarea de la legea terțului 
exclus atrage după sine anularea principiului noncontradicției. 


În rezumat, principiul unităţii contrariilor contribuie la a face foarte 
probabilă existenţa unor contradicții reale. Problema fundamentală este însă 
următoarea: este potrivit oare să continuăm a ignora zona de indeterminare şi 
semnificația ei pentru logică în contextele ştiinţifice, folosind doar logica 
clasică, sau este preferabil să explicităm existența acestei zone şi s-o 
explorăm, recurgând la logici noi (paraconsistente)? În mod natural, numai 
evoluţia ştiinţei în unitatea ei ne va permite să răspundem la această 
întrebare. Dar înainte de orice trebuie să verificăm dacă o logică dialectică 
(paraconsistentă) incorporând formulările I şi II ale principiului unității 
contrariilor, există şi este operațională pentru contextele ştiinţifice. 

Cercetările asupra acestui aspect se află abia la început și nu putem decât să 
trimitem cititorul la lucrările pertinente!“. 


Observaţii asupra constructivismului 


La începutul acestei secțiuni am lăsat de o parte matematica construc- 
tivă (intuiţionismul, operaționalismul — constructivismul lui Bishop,...). Am 
procedat astfel din mai multe motive: 


1. Expunerea precedentă asupra naturii matematicii nu ar fi valabilă 
în cazul în care am adopta, la nivelul disciplinelor formale, o 
atitudine constructivistă restrânsă. 


2. Ştiinţa actuală utilizează substanțial matematica tradițională; dacă 
ne-am limita la constructivismul în matematică, am mutila toate 
ştiinţele (aceasta nu înseamnă că în viitor nu se va putea produce o 
schimbare radicală şi că nu se va renunța la orice metodă non- 
constructivă). 


3. Nu există o teorie a ştiinţei suficient de elaborată şi dezvoltată, 
bazată pe un tip de matematică constructivă. Insăşi fundarea fizicii 
pe matematica intuiționistă pune unele probleme nerezolvate 


încă!5, 


4. Constructivismul însuşi pune deja în joc anumite idealizări şi, 
înainte de a încerca să-l folosim sistematic în reformularea 
ştiinţelor, ar fi de dorit să ştim în ce măsură el nu ne angajează la 
entități abstracte. 


Constructivismul este foarte pertinent pentru matematică, însă în 
virtutea argumentelor prezentate, tragem concluzia că el nu înglobează toate 
matematicile. Mai mult, ştiinţa actuală nu se restrânge la utilizarea unică şi 
exclusivă a matematicii constructive; iată un adevăr care, pentru filosoful 
ştiinţific distruge, cel puţin pentru moment, legitimitatea oricărei tentative de 
limitare a metodelor matematice în ştiinţele cu metode constructive. 


14 pe lângă articolul lui McGill şi Parry, se va consulta: N.C.A. da Costa şi R.G. Wolf, 
«Studies in paraconsistent logic I: the dialectiacal principle of the unity of opposites», 
Philosophia, 9 (1980), pp.189-217 şi «Studies in paraconsistent logic II: quantifiers and the 
unity of opposites», Revista Colombiana dew Matematicas, 19 (1985), pp.59-67. 

15 Vezi din curiozitate H. Putnam, «What is mathematical truth?», articol ce face 
parte din lucrarea deja citată Mathematics, Matter and Method, şi D.A. Gilles, «Brouwer's 
philosophy of mathematics», Erkenntnis, 15 (1980), pp.105-126. 

V. Relativitatea logicii 


În ceea ce priveşte semnificaţia reală a legilor logice, există două 
curente: absolutismul și relativismul. 


Pentru absolutist, legile logice sunt invariabile, absolute, indepen- 
dente de timp, de loc, de dezvoltarea culturală sau de orice altă circumstanță. 
Este clar faptul că pot exista diferențe de detaliu între formulările unicului 
sistem adevărat de logică, dar ele nu au nici un sens profund. Absolutismul 
are toate atributele concepției dogmatice descrise în prima secţiune a 
primului capitol. Aristotel, de pildă, face parte dintre absolutişti;, Gödel, de 
asemenea. 


Relativiştii, dimpotrivă, adoptă o poziţie diferită. Ei cred că legile 
logice nu sunt absolute; ele se constituie în funcţie de numeroşi factori, cum 
ar fi regiunea obiectivă la care se aplică logica sau în funcție de condiţiile 
pragmatice (simplitate, comprehensibilitate...); este posibil, în principiu, ca 
două sau mai multe sisteme logice să dea acelaşi rezultat când sunt utilizate 
în sistematizarea contextelor raționale (de exemplu, rezultatele sunt practic 
aceleaşi pentru organizarea ştiinţei, fie că se utilizează teoria tipurilor sau 
teoria mulțimilor). S-ar părea că relativismul se identifică cu poziția 
dialectică, aşa cum am definit-o anterior, dar este o impresie falsă, după cum 
vom vedea. 


Principalele versiuni ale absolutismului sunt realismul şi 
psihologismul absolute. În primul caz, logica este absolută, căci ea reflectă 
ordinea unică şi universală care guvernează entitățile abstracte (universaliile) 
şi obiectele concrete ale realității ce ne înconjoară. Oricum, ordinea nu există 
decât datorită faptului că există universalii de un anumit gen (clase, relații, 
propoziţii...) care explică şi justifică validitatea logicii. Dacă universaliile 
pot exista independent de obiectele concrete, avem platonismul absolut. 
Pentru psihologismul absolut, logica este absolută întrucât ea calchiază legile 
gândirii valide, care este unică. 


Concepţia dialectică, aşa cum am apărat-o în această lucrare, face 
clar parte dintre tendințele relativiste. Un alt curent relativist este 
convenționalismul, conform căruia legile logicii sunt pure convenții sau 
norme ce servesc la a coordona limbajul şi contextele raționale, şi care sunt 
lipsite de substanţă reală; principiile logice nu sunt în fond decât convenții 
lingvistice. Aceasta scoate în evidență diferența între convenționalism şi 
poziţia dialectică, conform căreia logica are, măcar în parte, un conţinut care 
nu este arbitrar. 

Pentru noi, realismul şi platonismul absolute, precum şi convențio- 
nalismul sunt nişte concepții dogmatice; poziția dialectică, aşa cum am 
caracterizat-o noi, constituie o formă de relativism. Fără a fi prea riguroși, 
putem spune că Nagel!$ este convenționalist, iar al doilea, Łukasiewicz", 
realist absolut, unii tomiști, psihologişti absoluți iar Quine'®, relativist (fiind 
partizanul unui anumit pragmatism, decurge de aici că este relativist). 


Astfel, concepţia dialectică despre logică este de factură relativistă 
nondogmatică. Dogmatismul nu este însă incompatibil cu relativismul, cum 
s-ar putea crede la prima vedere". De exemplu, pentru noi, un relativism 
care ar susţine că există două şi numai două logici, una cuantică pentru 
microobiecte şi o alta clasică pentru macroobiecte, fără nici o altă posi- 
bilitate, ar fi un relativism dogmatic. 


E timpul să vorbim puțin mai mult despre principiile pragmatice ale 
raţiunii. Să începem prin a reaminti câteva noţiuni definite deja: 


1. Referitor la un sistem logic L, în general logica clasică, infer- 
ențele valide conform lui L sunt numite deducţii (sau, mai exact, 
L--deducţii). 


2. Inferenţele ce pot face obiectul unei codificări în L, dar care nu 
sunt valide în acest sistem, se numesc inducțţii (sau, mai exact, 
L-inducţii). 


O condiţie fundamentală pentru ca o inferenţă care nu este validă în 
L să facă parte din L-inducţii este ca ea să fie bine determinată, să fie o 
formă perfect clară (şi să aibă o anumită demnitate logică). 


Se ştie că principiile fundamentale ale ştiinţei nu se obţin prin 
inducție în sens strict, adică prin intermediul unor inducții codificate de 
categoriile logicii clasice?, nici de vreun alt sistem logic obişnuit. Pe de altă 
parte, pare la fel de evident că categoriile logice fundamentale şi legile lor nu 
se bazează pe inducția strictă, altfel am avea un cerc vicios. 


'* E. Nagel, «Logic without ontology», articol reprodus parțial în culegerea 
Readings in Philosophical Analysis de H. Feigl şi W. Sellars, Appleton — Century — Crofts, 
New York, 1949, pp. 191-210. 

17 J, Lukasiewicz, «In defense of logistic», în ediţia lui Borkowski, pp. 236 şi 
următoarele. 

18 Se va consulta de exemplu introducerea la Methods of Logic. 

* Pentru o tratare diferită a temei din această secțiune se va consulta ultimul capitol 
din Many — Valued Logic de Rescher. 

Cu privire la inducția informală aşa cum o concepem noi, vezi cartea lui 
G.T. Kneebone, Mathematical Logic and Foundations of Mathematics, van Nostrand, Londra, 
1963, unde autorul dezvoltă idei similare cu ale noastre (deşi foloseşte o terminologie 
diferită). 

Astfel, aşa cum am subliniat deja în secțiunea 5 din capitolul 2, 
fundamentele logicii ridică o problemă extrem de pertinentă: această ştiinţă 
este construită, cel puţin la bază, printr-un anumit procedeu informal ce nu 
poate fi caracterizat în termeni logici. Dar un astfel de fapt nu scoate oare în 
evidență precaritatea justificării principiilor pragmatice prezentată aici? N-ar 
putea exista o justificare a aceloraşi principii, alta decât cea pe care am 
prezentat-o? 


Credem că răspunsul la cele două întrebări este negativ. Într-adevăr, 
principiile pragmatice nu se justifică decât pragmatic. Este vorba de o justifi- 
care pragmatică franscendentală: fără ele nu există raționalitate. Astfel, 
aceste principii se justifică în ultimă instanță prin ele însele (argumentele de 
tip pragmatic în favoarea lor o arată clar). În consecință, deducția şi inducția 
nu pot fi justificate decât într-un singur fel: pragmatic şi transcendental. lar 
acest lucru apare şi mai clar dacă observăm că inducția nu constituie pur şi 
simplu un mecanism de generalizare; ea poate fi identificată mai degrabă cu 
o formă de creaţie, de inspirație, aducând în prim plan proximitatea dintre 
Ştiinţă şi artă. 

Concepţia dialectică despre logică ar putea oferi, de asemenea, o 
soluție pentru problema clasică a inducției. Acesta este încă unul din 
meritele sale?!. 


Dispunem în prezent de elementele necesare pentru a răspunde la 
cele cinci întrebări despre logica paraconsistentă formulate mai sus: 


1. Există pentru moment puține domenii ştiinţifice nonformale unde 
logica paraconsistentă se aplică sistematic, înlocuind logica 
clasică”. 


2. În stadiul actual al ştiinţei, nu se ştie dacă universul este sau nu 
consistent în sens strict, adică dacă există contradicții reale (am 
lămurit această noțiune). 


2! Vezi următoarele lucrări: N.C.A. da Costa «Pragmatic probability», Erkenntnis, 25 
(1986), pp. 141-162; «An outline of a system of inductive logic», Teoria, 7 (1987), pp. 3-13; 
Logica ÎIndituva e Probabilidade, Hzcitec, Sao Paolo, 1994. 

2? Cu toate acestea, recent, mai multe aplicații ale logicii paraconsistente la 
informatică şi la inteligența artificială s-au dovedit a fi fructuoase: N.C.A. da Costa şi 
V.S. Subrahmanian, «Paraconsistent logics as a formalism for reasoning about inconsistent 
knowledge bases», Artificial Intelligence in Medecine, 1, (1989), pp. 167-174; N.C.A. da Costa, 
L.J. Henschen, J. Lu şi V.S. Subrahmanian, «Authomatic theorem proving in paraconsistent 
logics: theory and implementation», în 70th International Conference on Automated Deduction, 
editat de M.E. Stickel, Springer, 1990, pp. 72-86. 

3. Logica nu dispune ea însăşi de mijloacele necesare pentru a 
decide dacă există în lume contradicții reale. Acestea din urmă nu 
pot fi confirmate sau respinse experimental, prin metoda 
ştiinţifică”. 


4. Cunoaşterea este posibilă, chiar dacă universul este inconsistent. 


5. Principalul motiv invocat, de obicei, pentru a insista asupra 
consistenţei teoriilor ştiinţifice rezidă în faptul că se presupune că 
prezenţa contradicţiilor invalidează orice teorie. Dar o astfel de 
argumentaţie este astăzi depăşită datorită existenței logicilor 
paraconsistente. Există şi alte motive de natură pragmatică, cum ar 
fi simplitatea şi tradiţia, pe care doar timpul le va putea învinge. 


3 Cu privire la consistenţa universului, vezi N. Rescher, The Primacy of Practice, 
Basil Blackwell, oxford, 1973, capitolul V, unde este apărată o poziţie diferită de a noastră. 
Discuţia lui Reischer este interesantă, evocând probleme precum relaţia între teoria lui 
Everett-Wheeler şi consistenţa lumii, justificarea kantiană a principiului contradicţiei şi 
semnificația lumilor cvasi-inconsistente ale lui Borges. 

1. Problema intuiţiei în logica matematică 


În secţiunea 8 din primul capitol am vorbit despre intuiţia în mate- 
matică (şi în logică, conform poziţiei noastre), insistând asupra faptului că în 
disciplinele formale intuiţia nu poate fi decât o cunoaștere raţională, 
nemijlocită şi directă. Mai mult, argumentația noastră ne-a dus la concluzia 
că în aceste discipline nu există intuiție materială, ci doar o intuiție formală 
practicată prin intermediul codificării axiomatice. Şi tot din perspectiva celor 
spuse până acum, credem că ne putem îndoi de intuiţia formală, întrucât ea 
constituie, în ultimă instanță, unul din aspectele funcţionării rațiunii, aceasta 
din urmă nu ar exista fără cea dintâi. Rațiunea nu poate opera decât în mod 
mijlocit, întemeindu-se pe date intuitive. De aici, rolul crucial al principiului 
constructiv al rațiunii, fără de care nu ar fi posibile cele mai elementare 
procese semiografice şi, în consecință, nici logica şi nici matematica. 


Din citatele lui Heyting prezentate în secţiunea în cauză, tragem o 
altă concluzie, întărită de analiza logicii intuitive: construcţiile intuiționiste 
sunt idealizate. Deci, în opoziţie cu ceea ce cred brouwerienii, pentru a le 
putea studia sistematic trebuie să recurgem la limbaj şi la metoda axio- 
matică. Dacă negăm acest lucru suntem condamnați să admitem o anumită 
formă de intuiție materială în matematică fiind confruntați cu misterele 
anumitor ființe ideale, reale, care nu constituie propriu-zis creaţii, construcții 
ale matematicianului în came și oase. În consecință, o altă concluzie se 
impune: intuiţia rațională a matematicii intuiţioniste este în esență aceeaşi cu 
cea a matematicii în general, fie ea intuiționistă sau nu. Astfel, în propria 
noastră formulare a principiului constitutiv al rațiunii, referința la aritmetica 

şi la logica intuiționistă nu ne angajează față de nici o doctrină a şcolii lui 
Brouwer. (În prezent trebuie să fie clar că acceptăm matematica așa cum este 
şi nu cum ar dori anumite curente să fie ea. Matematica şi logica actuale nu 
pot fi închise între limitele înguste impuse de brouwerieni; deci, aceştia din 
urmă nu oferă o justificare completă şi satisfăcătoare a tezei lor). 


Aşa cum am observat deja, intuiţia în logică şi matematică este fără 
încetare lucrată, dialectizată. Valoarea sa nu rezidă numai în evidență, claritate 
sau distincţie, ci în repetiţie şi în confruntarea sa cu critica dialectică. Utilizarea 
sa o face să fie mai fină şi mai demnă de încredere. lar universalitatea intuiţiei 
se stabileşte ca una dintre componentele universalității rațiunii. 


Ajunşi în acest punct, trebuie să subliniem că activitatea fundamen- 
tală a rațiunii nu se reduce la demonstraţie. Dimpotrivă, aşa cum arată, de 
exemplu, teoremele incompletitudinii, limitările formalismului nu sunt limi- 
tări ale raţiunii. Formalismele sunt utilizate de rațiune, dar ceea ce este 
valabil pentru formalişti nu se aplică în mod necesar raţiunii. lar una din 
forțele grație căreia rațiunea se eliberează din ghearele formalismului este 
intuiţia. În cazul primei teoreme a lui Gödel vedem, informal şi intuitiv, că 
enunţul indecidabil este adevărat. La drept vorbind, nu există nici o 
propoziţie care să fie, în principiu, indecidabilă pentru rațiune. 


Cele afirmate referitor la intuiţia brouweriană se aplică, mutatis 
mutandis, intuiției ultraintuiționiste: ea nu diferă, ca natură, de cea folosită 
uzual în matematică, deşi este puţin mai specifică: intuiţia lui 15 este la fel 
de idealizată ca aceea a lui 10'0. Apare însă o întrebare: Ar putea fi înte- 
meiate logica şi matematica pornind de la o formă neidealizată a intuiţiei, de 
exemplu, o intuiție sensibilă, extermă sau internă? Cu alte cuvinte, ar putea 
intuiţia matematică, în sensul dat de noi acestui termen, să fie legitimată de o 
intuiție sensibilă, aşa cum par a crede ultraintuiționiştii? Astfel pusă, această 
întrebare nu poate primi decât un răspuns negativ. Cert este că în con- 
strucțiile ultraintuiționiste nu este întotdeauna uşor să deosebim intuiţia 
sensibilă de intuiţia rațională, astfel încât nu putem şti dacă fundamentele 
sale au un caracter sensibil, rațional sau ambele. Cu toate acestea, chiar dacă 
ultraintuiționismul ar reduce întreaga problemă a fundamentelor matematicii 
la aceea a intuiţiei sensibile, acest lucru nu ar însemna că intuiţia rațională 
este lipsită de interes şi de importanţă; ar fi vorba doar de o descoperire ce 
pune în relaţie diferite tipuri de structuri intuitive!. 


! După cum se ştie, Kant a încercat să întemeieze matematica cu ajutorul unui 
anumit tip de intuiţie. Concepţia sa pare astăzi depăşită (vezi totuşi J.-Y. Beziau, «La critique 
schopenhauerienne de lusage de la logique en mathématique», O che nos faz pensar, 7 
(1993), 81-88). Intuiţionismul este adesea considerat ca o continuare a kantianismului, deşi după 
cele spune de noi această poziție pare greu de apărat. S-ar putea ca adevărații epigoni ai lui 
Kant să fie ultraintuiţioniştii. 

În rezumat: ştiinţele formale se întemeiază, în parte, pe o anumită 
formă de intuiție rațională şi formală, care se sprijină pe sistematizarea axio- 
matică. Nu se ascunde aici nici un mister dacă considerăm că raţiunea se 
descompune în doi vectori, şi anume: nemijlocitul (intuitiv) şi mijlocitul 
(discursiv). lar nici un discurs nu poate exista fără intuiție, după cum nici o 
mijlocire nu poate exista fără un dat nemijlocit. 


Scolie referitoare la filosofia ştiinţei 


Este posibil acum să mai clarificăm câteva aspecte ale metodei 
utilizate în filosofia ştiinţei. În ceea ce priveşte teoria ştiinţei, mai ales, ea se 
sprijină pe doi stâlpi: 

1. raţiunea, 

2. experiența ştiinţei, aşa cum este ea realizată în realitate. 


Deci, în examinarea ştiinţei nu ne putem sprijini decât pe aceste 
principii şi pe elementele oferite de cercetarea ştiinţifică însăşi. Astfel, dat 
fiind că nu există nici o evidenţă vădită a existenţei unei intuiții materiale, nu 
este licit să o admitem în teoria ştiinţei. Pe de altă parte, argumentele rațio- 
nale ne permit să vedem că admiterea unor obiecte abstracte conferă o mare 
putere explicativă celui ce încearcă să înțeleagă natura logicii şi a matema- 
ticii. Deci tragem concluzia că realismul este perfect ştiinţific, din moment 
ce nu este incompatibil, per se, cu filosofia ştiinţei. Dimpotrivă, formele 
clasice de platonism nu corespund spiritului filosofiei în discuţie. Aceasta se 
întemeiază numai pe rațiune şi pe metode de analiză cum ar fi modelele 
ipotetice, recursul la ştiinţele realului, în special la critica istorică. (Este 
posibil ca orice metodă admisibilă să facă parte dintre cele pe care tocmai 
le-am citat). Deci înțelegem acum mai bine, pe măsură ce ne apropiem de 
sfârşitul acestei lucrări, sensul cercetărilor noastre, mai ales al metodei 
folosite care, după ce a fost conceptualizată în Introducere, a fost pusă la 
încercare în corpul textului. Când criticăm, de exemplu, o concepţie dată ca 
fiind prea speculativă, o facem în acelaşi sens ca fizicianul: el constată faptul 
că trebuie să caute ceva mai pozitiv, mai comun. 


Scolie asupra inspiraţiei în ştiinţele formale 


Când am vorbit în primul capitol despre principiul constructiv al 
rațiunii, am menționat faptul că termenul «intuiție» are o semnificaţie deter- 
minată, corespunzătoare inspiraţiei. Poincaré a insistat asupra importanței 
intuiției, concepută în acest sens, pentru matematică, definind-o ca «acel 
sentiment de ordin matematic care ne face să ghicim armonii şi relații 
ascunse»?. Nu încape nici o îndoială că inspiraţia se află la originea evoluţiei 


2 H, Poincaré, Science et Méthode, Flammarion, Paris, p. 47. 

ştiinţelor formale, însoțită, evident, de alți factori. Fără ea nu ar exista, poate, 
niciodată revoluții fecunde şi descoperiri care să marcheze o epocă. Experiența 
psihologică cotidiană a matematicianului confirmă tacit rolul său în creație: 
în general, ghicim ceea ce se va produce tocmai printr-un act de inspiraţie, 
de adevărată iluminare, lăsând apoi rațiunii şi logicii sarcina de a stabili ce 
anume a fost perceput grație inspiraţiei. 


Poate datorită faptului că inspiraţia este un fenomen comun suntem 
puşi adesea în situația de a admite că există în matematică un anumit tip de 
intuiție materială, rațională sau nu, care ne permite să vedem ce se petrece în 
domeniul entităților abstracte şi să le percepem poate chiar esența. Dacă 
toate acestea s-ar întâmpla, distincţia stabilită între intuiție, aşa cum am 
definit-o noi, şi inspiraţie, ar contribui la coroborarea tezei că în matematică 
Şi în logică nu există intuiție materială. 


Din punct de vedere psihologic, se pare că nu poate exista mate- 
matică fără inspiraţie; este însă evident faptul că, din punct de vedere logic, 
ştiinţele formale şi inspiraţia sunt independente. 


II. Criteriul adevărului în ştiinţele formale 


Aşa cum l-am folosit în această carte, conceptul de adevăr nu poate 
fi definit riguros la nivelul limbajului comun. Aceasta se datorează, între 
altele, faptului că limbajul comun nu are o structură precisă: pe lângă aceasta, 
datorită faptului că este închis din punct de vedere semantic, putem vorbi 
despre contrapartea sa semantică, iar dacă dăm dovadă de lipsă de prudenţă, 
ajungem la aporii. Chiar dacă sunt introduse ad hoc norme logice nonclasice, 
nu putem spune că problema a fost rezolvată. Am discutat deja despre toate 
acestea mai înainte. 


În ultimă instanță, noţiunea de adevăr — în sensul de corespondență — 
are o anumită utilitate în limbajul comun, dacă ne limităm la unele dintre 
părțile sale. Este cazul, de exemplu, atunci când vorbim, în limbajul comun, 
despre o disciplină formală particulară sau despre un sistem logic dat; corect 
constituit, limbajul comun poate fi folosit ca metalimbaj al acestei discipline 
sau al acestui sistem. Când ne referim aici la metalimbajul unei discipline sau 
al unui sistem, îl concepem ca un tot, în dimensiunile sale sintactice, semantice 
şi pragmatice, incluzând chiar fragmente din propriul său metalimbaj. Să 
precizăm cele spuse mai înainte: 


Fie L un sistem logic sau o disciplină formală oarecare şi M, meta- 
limbajul (formal sau informal) al lui L. Presupunem că este posibil să tratăm 

în M, despre cele trei dimensiuni ale lui L, şi anume: sintaxa, semantica şi 
pragmatica. Întrebările teoretice şi metateoretice referitoare la L sunt, 
aşadar, formulabile în metalimbajul lui L, adică în limbajul M.. Numim M 
metalimbajul limbajului M,, presupunând faptul că el este structurat informal 
pornind de la limbajul natural prevăzut, eventual, cu anumite noțiuni supli- 
mentare. Deci, la acest nivel, dacă M nu este prea complicat, putem vorbi de 
adevărul enunţurilor lui M (sau măcar al celor ce sunt relativ evidente): acest 
lucru este întotdeauna posibil dacă în elaborarea lui M evităm să recurgem la 
metode matematice care nu se află sub imperiul principiului constitutiv al 
rațiunii. Este clar, de asemenea, că nu-l putem slăbi pe M în aceeaşi măsură 
în care îl întărim M,. 


Problema legitimităţii propoziţiilor lui L şi M, se reduce, în mod 
normal, la chestiunea adevărului informal al enunțurilor lui M. Să dăm 
câteva exemple: 


1. Să presupunem că în sistemul logic S se demonstrează teorema t. 
Ce înseamnă a spune că ¢ este o propoziţie, legitimă, validă a lui S? 
Din punct de vedere informal, aceasta înseamnă că am demonstrat 
t în S, respectând strict canoanele sistemului. 


2. Când vorbim de adevărul anumitor rezultate, nu suntem 
întotdeauna perfect riguroşi. Astfel, să presupunem că în seman- 
tica teoriei T avem Tr unde ¢ este un enunţ al limbajului teoriei. 
Dar în ce sens T|t este adevărat? Trebuie ca în metalimbajul lui T 
să fi fost definit un concept exact de adevăr şi să se fi demonstrat 
că T Ft este adevărat referitor la definiția formală; deci nu este 
vorba de adevăr în sensul intuitiv şi informal. Cu toate acestea, 
escaladând ierarhia lingvistică, problema adevărului lui T H ¢ se 
transformă în problema adevărului intuitiv şi informal al unui 
enunț determinat al unui metalimbaj adecvat. 


Astfel, întrebările referitoare la adevărul sau la validitatea propo- 
zițiilor logicii sau matematicii, atunci când aceste ştiinţe sunt luate în sine, 
independent de aplicaţiile lor, se reduc întotdeauna la nişte întrebări refe- 
ritoare la adevărul informal şi intuitiv al enunțurilor limbajului natural (aranjat 
în mod potrivit), vom numi aceste enunțuri, enunțuri elementare. Ceva 
similar se produce când privim ştiinţele formale din punct de vedere al 
aplicaţiilor lor concrete. 


Din expunerea noastră rezultă imediat importanța întrebării urmă- 
toare: există oare un criteriu al adevărului pentru enunțurile elementare? 
Adică există anumite proprietăți ale enunțurilor elementare care să ne 
permită să le deosebim cu certitudine de cele false? 

Suntem în mod natural înclinați să concepem evidența ca pe un 
criteriu al adevărului pentru propozițiile elementare. La urma urmei, nu tocmai 
pe evidență se întemeiază certitudinea enunțurilor matematicii constructive? 
Intuiționiştii insistă, de altfel, asupra acestui fapt: evidența pare a fi un 
criteriu al adevărului pentru matematica constructivă. 


Nu vom discuta în detaliu problema imposibilității de a transforma 
evidenţa în criteriu al adevărului”. Vom aminti doar faptul că, până și la 
nivelul matematicii constructive, evidenţa generează anumite dificultăți dacă 
este luată drept criteriu al adevărului. Într-adevăr, pentru Griss, de exemplu, 
folosirea negaţiei şi principiile ce o guvernează în logica intuiționistă nu au 
nimic evident şi trebuie respinse. Există şi diferențe: unii consideră anumite 
principii ca fiind evidente, în timp ce alţii le resping. Polemica dintre Heyting 
şi Freudethal cu privire la semnificaţia negaţiei în matematica intuiţionistă“ 
arată, de asemenea, că evidenţa nu se poate transforma în criteriu absolut al 
adevărului. Dacă evidenţa ar fi un criteriu bun, nu ar exista astfel de dispute. 
Ea nu este, prin urmare, un criteriu infailibil al adevărului. 


Deci ar trebui să facem apel la coerenţa tare (absenţă a contradicțiilor) 
sau slabă (non-trivialitate). Când ne situăm la nivelul propoziţiilor elemen- 
tare, ele nu vor putea servi niciodată la legitimarea unui enunț constructiv. 
Nici chiar la nivelul logicii şi al matematicii clasice nu are sens să se afirme, 
cum fac mulți filosofi, că şi coerenţa tare constituie un criteriu al adevărului. 
Într-adevăr, fiind dată propoziţia P, ea ar fi adevărată dacă ar fi coerentă; dar 
se pune întrebarea: coerentă cu ce? Cu P însăşi sau cu alte propoziții? Cum 
adevărul este un concept în mod fundamental semantic, iar coerenţa un 
concept mai degrabă sintactic, nu ne putem da seama în ce fel aceasta din 
urmă poate servi drept criteriu celei dintâi. De altfel, dacă ne gândim la 
cercetările lui Tarski, ne îndoim că ar exista un criteriu al adevărului în mate- 
matica clasică şi, a fortiori, în matematică şi în logică. Dacă un criteriu al 
adevărului trebuie să ofere un răspuns pozitiv sau negativ într-un număr finit 
de etape la întrebarea dacă o propoziție matematică oarecare este adevărată sau 
nu, atunci este uşor de dovedit faptul că un astfel de critenu nu poate exista în 
matematică. 


Mai pot fi studiaţi şi alți candidaţi, ca de exemplu analiticitatea. Însă 
aceasta din urmă nu dă seama de adevărul propoziţiilor din matematicile 
constructive, căci ar fi ridicol să pretindem că ele sunt adevărate întrucât sunt 


3 Vezi de exemplu S. Körner, The Philosophy of Mathematics, Hutchinson, 
Londra, 1960, capitolul 7. 

* H. Freudethal, «Zur intuitionistischen Deutung logischer Formeln», Composirio, 
Math., 4 (1936), 12-116; H. Heyting, «Bemerkungen zu dem Aufsatz von Herm Freudenthal 
„Zur intuitionistische Deutung logischer Formeln“», Compositio, Meth., 4 (1936), 117-118. 

analitice; de altfel, analiticitatea este un concept vag, mai ales la nivelul 
propoziţiilor elementare. 


Datorită concepției dialectice a ştiinţelor formale pe care o apărăm în 
această lucrare, precum şi în lumina celor spuse mai înainte, suntem 
constrânşi să susţinem că nu există criterii ale adevărului în matematică. 


Adevărurile logice şi matematice nu se impun în funcție de un 
criteriu al adevărului. Dimpotrivă, ele îşi fac apariția în domeniul ştiinţei 
într-un mod istoric, din cele mai variate motive: de exemplu, pentru evidența 
lor, pentru fecunditatea lor sau datorită faptului că ele apar ca fiind esenţiale 
în privința anumitor utilizări ale rațiunii. Cu toate acestea, permanența 
acestor adevăruri ca adevăruri, depinde de capacitatea lor de a rezista dialec- 
tizării, experiențelor gândirii, intensionale sau nu, care le pun la încercare. 


Adevărul în ştiinţa formală este strâns legat de rigoare. Se acceptă 
propoziţiile matematice riguros formulate. Cu toate acestea, rigoarea nu este 
un criteriu al adevărului, tocmai pentru că nu există un criteriu absolut al 
rigorii, deşi nu există nici logică, nici matematică fără rigoare (cf. secțiunea 3 
din capitolul 1). 


Rigoarea depinde de stadiul de dezvoltare al ştiinţelor formale. 
Modelul de rigoare al geometriei euclidiene este astăzi perimat; demon- 
strațiile propoziţiilor fundamentale ale calculului diferenţial şi integral de la 
începuturile sale nu ar mai fi acceptate ca fiind riguroase nici măcar de debu- 
tanți. Deci, întrucât rigoarea este însăşi esența ştiinţelor formale, deducem de 
aici faptul că ele au o anumită dimensiune istorică, nefiind statice nici chiar 
în fundamentele lor; acestea evoluează şi se transformă în cursul istoriei. 


Cum poate fi definită rigoarea în ştiinţele formale? În mod normal, 
rigoarea se identifică cu metoda axiomatică. Mai exact: cu perfecta aplicare 
a acestei metode. O teorie logică sau matematică este riguros expusă dacă 
toate presupoziţiile sale sunt explicitate şi dacă aceste presupoziţii sunt 
respectate în structurarea sa. Cu cât distincţiile făcute pentru clarificarea a 
ceea ce este presupus sau trebuie dovedit sunt mai fine şi mai precise, cu atât 
rigoarea este mai mare. Utilizarea unor limbaje formale în logică constituie 
unul din exemplele tipice de procedeu folosit pentru a face o ştiinţă mai 
riguroasă. Rigoarea nu trebuie însă confundată cu obsesia maniacă a rigorii; 
astfel, ştiind că, în principiu, demonstrațiile disciplinelor formale pot fi 
reproduse în anumite limbaje artificiale, nu este necesar să utilizăm numai 
demonstraţii formale şi să rămânem la nivelul acestor limbaje. Dimpotrivă, 
nimic nu ne împiedică să folosim sistematic limbajul obişnuit, facilitând 
astfel înțelegerea cu ajutorul unor procese intuitive şi informale; rigoarea se 
menţine dacă ştim cum să procedăm pentru a formaliza atunci când este 
cazul, ceea ce suntem pe cale să facem. 

Dar există rigoare şi la nivel informal”. Pentru ca acest lucru să se 
întâmple, este necesar să fie explicitate ipotezele admise şi să se procedeze 
în conformitate cu ele, ceea ce necesită analiza critică preliminară a concep- 
telor centrale ale subiectului tratat. De altfel, întrucât matematica şi logica 
presupun, conform principiului constructiv al rațiunii, o anumită specie de 
matematică informală şi intuitivă, rezultă că este la fel de necesar să existe 
rigoare la acest nivel. 


De-a lungul întregii istorii a matematicii s-a căutat, conştient sau nu, 
să se amelioreze rigoarea. Această căutare nu este doar o căutare a rigorii de 
dragul rigorii, oricât de importantă ar fi o astfel de căutare. Mai sunt şi alți 
factori în joc: rigoarea este un element al progresului, pentru că ea fecun- 
dează şi însoţeşte intuiţia (în toate sensurile termenului). Mişcarea numită a 
aritmetizării analizei matematice, la care au contribuit în foarte mare măsură 
Abel, Cauchy şi Weierstrass, a fost în esență o căutare a unei rigori mai 
elevate; dar ea a avut drept consecință o renaştere a matematicii, deschizând 
noi perspective. Acelaşi lucru s-a întâmplat în logică, o dată cu introducerea 
limbajelor artificiale şi cu mecanizarea riguroasă a demonstrațiilor, fără o 
anumită doză de rigoare, în aparență excesivă, nu am fi ajuns niciodată la un 
rezultat ca acela al lui Gödel. 


Deci nu există criterii absolute ale adevărului în științele formale. 
Există, dacă putem spune aşa, anumite cvasicriterii folosite în absenţa unui 
criteriu propriu-zis. Printre cvasicriteriile uzuale se numără evidența, clari- 
tatea, rezistența la dialectizare și rigoarea. Întrucât aceasta din urmă constituie 
una dintre trăsăturile marcante ale metodei deductive, şi întrucât ea are 
aspecte istorice, constatăm că însăşi natura logicii şi a matematicii este strâns 
legată de situaţia lor istorică, referitoare la faza evoluţiei lor. 


III. Istoricitatea rațiunii 


Una din consecințele poziţiei filosofice adoptate în această carte este 
aceea că în filosofia ştiinţei trebuie luată în considerare istoricitatea ştiinţei, 
respectiv, caracterul ei istoric dacă vrem să o înțelegem cu adevărat. Într-un 
anumit mod, în filosofia pozitivă a ştiinţei nu se poate transcende istori- 
citatea ştiinţei: ştiinţa nu există decât în sânul propriei sale istorii, neavând 
nicidecum o natură independentă de condiţiile istorice care o determină. 
Ştiinţa se efectuează şi se stabileşte în perspectiva istoriei sale. 


5 Cf. G. Kreisel, «Informal rigor». 


Intuiţie şi discurs 275 


De fapt, aşa cum o repetă cu insistență Enriques, ştiinţa apare în 
fiecare clipă ca fiind imperfectă în fiecare din părțile sale şi se dezvoltă prin 
autocorecție şi autointegrare. Nu este vorba de o achiziţie fixă, la care se 
adaugă treptat altele; există un du-te vino de la fundamente la teoriile cele 
mai complexe, aici sunt corectate erorile, dincolo inconsecvenţele. Dar istoria 
dovedeşte, totodată, că orice teorie ştiinţifică conţine o parte de adevăr: deși 
depăşită de teoria lui Einstein, mecanica newtoniană conține, evident, părți 
de adevăr, dacă i se restrânge suficient domeniul de aplicaţie, ea funcțio- 
nează, serveşte la a face previziuni corecte și, prin urmare, ea trebuie să 
conţină o parte de adevăr — iată lecţia istoriei, care nu poate fi serios contes- 
tată. Ştiinţa este mai degrabă o luptă, o înaintare, decât un bun dobândit, 
cucerit, iar categoriile ştiinţifice fundamentale se modifică în decursul 
timpuluis. 


Poziţia ştiinţifică în filosofia ştiinţei implică deci recunoaşterea reali- 
tății dialectice a ştiinţei. Tot ce am spus este menit să demonstreze caracterul 
dialectic al logicii (şi al matematicii), încercând să arate astfel superioritatea 
concepției dialectice față de celelalte concepții. 


Logica se constituie în decursul istoriei şi nu pare deloc posibil să se 
prevadă vicisitudinile evoluţiei sale. Un specialist de la începutul secolului, 
familiarizat cu operele lui Frege, Russell şi Peano, ar fi putut cu greu 
prevedea transformările produse în ultimii şaizeci de ani. Nu este vorba doar 
de un progres în extensiune; însuşi conceptul de logicitate a fost modificat. 
Astăzi logicile heterodoxe au intrat cu hotărâre în scenă: nimeni nu poate 
prevedea până unde ne vor duce logica relevanţei, logica polivalentă, logica 
paraconsistentă etc. Poate că în anii ce vin concepțiile noastre vor fi răstur- 
nate de o nouă idee a logicității, imposibil de imaginat pentru moment. 


Pentru a confirma cele spuse mai înainte, cel mai bine este să 
conturăm istoria conceptului de rigoare. Un om cu spiritul şi corpul sănă- 
toase nu poate susține că rigoarea nu este istorică. O simplă examinare a 
logicii şi a matematicii grecești ne arată că rigoarea de astăzi este foarte 
diferită de cea a grecilor. Chiar conceptul de rigoare subiacent matematicii 
secolului al XIX-lea, anterioară dezvoltării teoriei mulțimilor, diferă mult de 
cea care i-a succedat. lar canoanele rigorii pe care le admitem astăzi nu vor 
mai fi, cu siguranță, considerate rezonabile în secolul XXI. Cu privire la 
semnificaţia rigorii în logică și în matematică, nu există nici un argument 
pozitiv care să ne permită să negăm istoricitatea acestor ştiinţe. 


6 Cf. F. Enriques şi G. Santillana, Compendio di storia del pensiero scientifico, 
Zanichelli, Bologna, 1936 şi Storia del pensiero scientifico, vol. |, Zanichelli, Bologna, 1932; 
F. Enriques, Per la storia della Logica: 1 principie l'ordine della scienza nel concetto dei 
pensatori matematici, Zanichelli, Bologna, 1922, şi Signification de l'histoire de la pensée 
scientifique. 

Deci, dacă adoptăm o atitudine pozitivă, trebuie să recunoaştem 
caracterul istoric al ştiinţelor formale. Ne lipsesc mijloacele pentru a le 
determina la modul absolut, prin intermediul unor criterii atemporale. 
Înțelegerea profundă a acestor ştiinţe nu poate avea loc decât dacă se ia în 
considerare dimensiunea lor istorică. Pornind de la criteriul istoric se pot 
face anumite previziuni, dar astfel de previziuni nu vor fi niciodată certi- 
tudini și nu merită să credem cu fermitate în ele. 


Este desigur clar în prezent că logicitatea şi raționalitatea nu se 
confundă. Astfel, istoricitatea logicii nu decurge din cea a rațiunii. Oare 
neposedând decât o istorie rațiunea nu este? Sau trebuie să credem că ea se 
menține în mod relativ prin istorie? Nu există nici un argument pozitiv şi 
acceptabil din punct de vedere logic, care să ne permită să rezolvăm aceste 
probleme. Însă pe baza cercetărilor expuse în această lucrare, ele sunt mai 
uşor de abordat. 


Aşa cum am definit-o în Introducere, raţiunea este facultatea de a 
concepe, de a judeca şi de a raționa. Facultate înseamnă aici putere, capa- 
citate. A concepe şi a raționa constituie patrimoniul exclusiv al rațiunii; dar a 
judeca, în sensul exact al termenului, reprezintă, de asemenea, o activitate 
rațională. Dar atunci când inspirația, sensibilitatea sau o formă oarecare a 
intuiției neraționale oferă baza judecății, cea care judecă este rațiunea, dat 
fiind că ea singură manipulează şi combină conceptele. De altfel, majoritatea 
utilizărilor curente ale cuvântului «rațiune» este legată de conceperea rațiunii 
ca facultate de a concepe, a judeca şi a raționa; astfel, pentru a discerne mai 
bine şi a adopta norme raţionale de viață, trebuie luată în considerare rațiunea 
conform acestei concepții. Mai mult, există o mulțime de reguli şi de 
principii care reglează folosirea rațiunii, în special aşa cum se manifestă ea 
în contextele raționale. Este, de asemenea, legitim ca această mulțime de 
reguli şi de principii să fie numită rațiune. De fapt, atunci când ne întrebăm 
dacă raţiunea se transformă sau rămâne invariantă, pare mai potrivit să inter- 
pretăm această întrebare ca referindu-se la rațiune nu în calitatea sa de 
facultate, ci în aceea de mulțime de reguli şi principii. Astfel formulată, între- 
barea are un răspuns imediat: rațiunea se modifică în decursul timpului. De 
exemplu, categoriile raționale subiacente fizicii aristotelice, newtoniene şi 
actuale se deosebesc profund: ipso facto, principiile ce guvernează aceste 
categorii variază, de unde se poate trage concluzia că rațiunea însăşi se 
transformă. 


Dar, şi aceasta este întrebarea importantă, există ceva consistent 
dincolo de transformările rațiunii? Există într-adevăr argumente pragmatice 
(vezi secțiunea 4 din capitolul 2), care ne obligă să admitem o anumită inva- 
rianță a rațiunii. lată-le: 

l. Prin propria sa organizare, rațiunea satisface principiile prag- 
matice. Singurul mod de a le justifica este de a observa că fără ele 
nu există activitate rațională. Astfel, de exemplu, un context lipsit 
de norme care să permită sistematizarea şi alcătuirea sa este de 
neconceput; raţiunea, aşa cum o concepem noi, este prevăzută în 
mod necesar cu o logică: munca sa este reglată de canoane mai 
mult sau mai puţin explicite şi universal acceptate ca fiind conve- 
nabile sau adevărate. În mod analog, nu există rațiune dacă mai 
multe logici sunt utilizate simultan şi haotic în sânul aceluiaşi 
context. În fiecare situaţie căreia îi facem faţă, logica la care 
recurgem conform criteriilor noastre, este cea care se adaptează 
cel mai bine situației. Astfel, principiile sistematizării, unicității şi 
adecvării apar ca fiind esenţiale pentru activitatea rațională; fără 
ele, rațiunea nu poate exista cu adevărat. Argumentele pragmatice 
ale lui Aristotel, între altele, pot fi adaptate cazului prezent, pentru 
a stabili principiile pragmatice ale rațiunii, însă nu vom dezvolta 
această chestiune deoarece cititorul a înţeles deja cum s-ar proceda 
în ipoteza că s-ar dori justificarea mai detaliată a principiilor 
discutate; ideea principală constă în a încerca să arătăm faptul că 
abaterea de la anumite principii duce la situații pragmatic absurde, 
de unde tragem concluzia că ele sunt indispensabile raţiunii. Ele 
constituie, așadar, o limită indispensabilă a domeniului raţiunii. În 
exercitarea acestei facultăţi, ne agățăm deci de ceva fix: conștient 
sau inconştient, principiile pragmatice ale rațiunii sunt respectate. 
Ele nu sunt relative ci constituie constante ale raţiunii. 


2. Anumite principii logice posedă în mod evident o oarecare 
invarianță în decursul istoriei rațiunii, deși validitatea lor a fost 
restrânsă la regiuni obiective particulare. Este cazul principiului 
noncontradicției ce guvernează domeniul obiectelor şi al proprie- 
tăților care au un comportament normal. În acest domeniu, el este 
valabil şi pertinent, mai ales la nivelul anumitor acțiuni umane. 
Argumentele pragmatice ale lui Aristotel se aplică din nou pentru 
a-l stabili, deşi nu în mod universal şi necesar, cum a dorit 
Stagiritul. Descoperirea logicii paraconsistente nu invalidează total 
acest principiu însă îl limitează. Se produce aici ceva asemănător 
cu depăşirea mecanicii newtoniene de teoria relativității. Dar 
însăşi validitatea parțială a principiului contradicției dezvăluie 
faptul că rațiunea nu operează arbitrar: legile logice alese depind 
de factori pragmatici şi, mai presus de toate, de caracteristicile 
domeniului obiectiv avut în vedere. lată prin urmare un motiv 
suplimentar pentru a ratifica constanța anumitor aspecte ale 
rațiunii. 

3. Am constatat deja că în ştiinţele formale poziția realistă apare ca 
fiind cea mai rezonabilă dintre toate. Acelaşi lucru se întâmplă în 
Ştiinţe, în general. Omul de ştiinţă este convins că studiază obiecte 
reale, oarecum independente de conştiinţa sa. Intersubiectivitatea 
referitoare la obiectele de care se ocupă ştiinţa, rezistența lor la 
manipulările la care sunt supuse, penmanenţa lor în absența obser- 
vaţiei constituie argumente clasice în favoarea realismului. Sunt 
argumente pragmatice, deşi extrem de convingătoare. În conse- 
cință, deşi cunoaşterea pozitivă nu se rezumă la reproducerea 
obiectului şi are chiar un caracter poetic şi creativ, aşa cum au 
semnalat Enriques şi Łukasiewicz’, cert este că structura obiec- 
tului trebuie respectată. Se poate spune despre cunoaşterea ştiin- 
țifică că ea este constituită simultan prin crearea şi reproducerea 
realității. Ea nu poate fi complet arbitrară şi relativă; astfel 
rațiunea trebuie să respecte anumite proprietăți şi relaţii foarte 
generale ale obiectelor care, la nivelul diferitelor sfere de obiec- 
tivitate şi al diferitelor grade de exactitate atinse, reflectă 
caracteristicile obiectelor studiate. În virtutea acestui fapt, rațiunea 
se bucură de anumite caracteristici invariabile, în măsura în care 
realitatea nu se confundă cu haosul. De altfel, fără invarianță şi 
fără ordine, nu ar exista nici rațiune, nici realitate, ci doar miracole 
şi vise. 


4. Cum a arătat în mod insistent Enriques, o descoperire ştiinţifică 
presupune întotdeauna o idee anterioară sau constituie un răspuns 
la ea. Înaintarea gândirii raționale în decursul timpului, transmiterea 
sa de la o persoană la alta, de la maestru la discipol, de la o cultură 
la alta — această posibilitate de înțelegere reciprocă implică 
existența a ceea ce geometrul italian numeşte identitatea rațiunii. 
Această identitate rezidă în postulatul rațiunii al lui Enriques, fără 
de care nu există nici ştiinţă, nici raționalitate. Verificarea 
validității acestui principiu în istoria științei, verificare absolut 
clară, dezvăluie faptul că, din punct de vedere istoric, rațiunea 
menține anumite caracteristici imuabile. Deci ea nu pare a se putea 
reduce numai la propria sa istorie; ea pare mai degrabă o sumă de 
constante ce se ivesc treptat din istorie, conturând trăsăturile 
principale ale raționalității”. 


I Enriques şi Santillana, op. cit; Lukasiewicz, Selected Works, articolul inițial. 

EF, Enriques, Signification de l’histoire de la pensée scientifique. 

9 Deşi este legitim să se susțină, aşa cum am făcut şi noi, în acord cu Ortega y 
Gasset, că raţiunea nu are natură, ci doar o istorie, este la fel de legitim să se afirme că 
rațiunea îşi constituie o natură în decursul istoriei. 

Există, prin urmare, un nucleu de raționalitate invariabil, care se 
constituie în decursul istoriei. Şi aceasta atât la nivelul rațiunii constitutive 
(anumite categorii posedă o anumită fixitate) cât şi la nivelul raţiunii 
operative (de exemplu, anumite norme ale inferențelor nu pot fi respinse). 


Un astfel de nucleu este constituit în esență din principiile sistema- 
tizării, unicităţii şi adecvării, îndeosebi dacă luăm în considerare starea 
actuală a științelor formale. În jurul acestui nucleu se grefează legi şi norme 
ştiinţifice foarte generale, deşi validitatea lor universală poate fi pusă sub 
semnul întrebării; exemple de astfel de legi şi norme sunt legea cauzalității, 
principiile logice care guvemează noţiunea de obiect al experienţei noastre 
cotidiene şi unele reguli ale metodei inductive. Ştiinţa este deci istorică şi 
dialectică, aşa cum am menţionat în Introducere, dar ea se află totodată în 
progres, pentru că istoricitatea rațiunii nu atrage după sine faptul că aceasta 
din unnă ar fi aleatorie şi arbitrară; dimpotrivă, istoria sa dezvăluie anumite 
constante, — cucerire a rațiunii şi a ştiinţei. 


Suntem acum în măsură să răspundem la întrebările formulate în 
Introducere, care au determinat dezvoltarea expunerii noastre: 


l. Problema naturii activităților raționale şi logice: rațiunea ca 
mulțime de principii nu coincide cu nici un sistem logic. Rațiunea 
ca facultate se exercită prin intermediul diferitelor sisteme logice, 
după împrejurări. Astfel, activităţile raționale şi logice nu coincid, 
deşi orice activitate logică este, ipso facto, rațională. Aşa cum am 
văzut, există un nucleu de principii fundamentale ale raţiunii; însă 
el nu este alcătuit din legi logice; mai exact, nu conţine nici o lege 
a logicii tradiționale. 


2. În ceea ce priveşte relaţiile dintre rațiune și realitate, concluzia 
este că prima se constituie istoric, în armonie cu realitatea ce ne 
înconjoară. Principiile logice rezultă din interacțiunea între spirit şi 
mediu. Sistemul logic subiacent fiecărui context rațional rezultă 
din principiile pragmatice ale rațiunii, din natura contextului şi din 
factorii istorici şi culturali ce condiționează rațiunea. 


3. Există două tipuri de cunoaştere rațională: cunoașterea intuitivă şi 
cunoaşterea discursivă. Fără prima, cea de a doua nu poate exista. 


4. La nivel formal, adevărul logico-matematic se întemeiază pe 
rațiune (şi reflectă o ordine platonică), dar nu există nici un 
criteriu al adevărului pentru aceste judecăţi. Cât despre valoarea 
reală a logicii şi a matematicii, ea depinde de ştiinţă în totalitatea 
ei şi nu poate fi evaluată decât în perspectiva unei teorii a ştiinţei, 
în general. 

În ceea ce privește problemele de mai sus, ne-am îndeplinit 
misiunea. Cu toate acestea, ne-ar face plăcere să facem o observaţie finală 
care să rezume lucrarea noastră: am scos în evidență faptul că rațiunea este 
istorică şi dialectică; cu toate acestea, în dezvoltarea şi progresul ei se 
conturează, clar şi indiscutabil, o regularitate şi o constanță care ne aduc în 
minte fraza lui J. Bernoulli: 


Eadem mutata resurgo* 


* Tot aşa reapar schimbările (lat.; trad., — I.G.) 


anexe 


‘jean-yves béziau 


Scopul acestor anexe este de a prezenta detalii tehnice şi informații 
suplimentare cu privire la logica paraconsistentă (Anexa 1) şi la teoria 
evaluării (Anexa 2). 


Având în vedere cadrul cărții de față, aceste expuneri au un caracter 
general şi descriptiv, rezultatele sunt enunțate fără demonstrație; în ceea ce 
priveşte profesionistul sau cititorul curios, îi trimitem la revistele specia- 
lizate. În acest scop, dăm la sfârşitul fiecărei anexe o mică bibliografie 
conținând o listă a referințelor fundamentale privind subiectul tratat. 


Da Costa şi-a publicat prima notă asupra logicii paraconsistente în 
anul 1963 în Franța, în Comptes rendus de l'Académie des Sciences de 
Paris, fiind urmată de o serie de note în aceeași revistă (vezi referințele de la 
sfârşitul Anexei 1). Cu toate acestea, în Franța logica paraconsistentă rămâne 
aproape complet ignorată de «marele public» şi chiar de o bună parte a logi- 
cienilor. Sperăm, aşadar, ca Anexa | să ofere prilejul de a modifica această 
situație paradoxală. 


Teoria evaluării prezentată în Anexa 2 este o teorie generală a 
logicii creată de da Costa şi întemeiată pe ideea de bievaluare: dezvoltând 
logica paraconsistentă, el a ajuns să generalizeze un anumit număr de 
metode clasice şi să dezvolte astfel, treptat, rezultatele generale independente 
de particularitatea unei anumite logicii. Ceea ce arată o teorie precum teoria 
evaluării este faptul că dacă astăzi nu mai poate fi vorba de a nega plura- 
litatea logicilor, se poate măcar unifica această pluralitate. 


anexa 1 i ` 
logica paraconsistenta 


jean-yves béziau 


I. A stăpâni contradicția 


Putem spune că scopul logicii paraconsistente este acela de a stăpâni 
contradicția. Logica clasică nu ne permite să raționăm direct în prezența 
contradicțiilor deoarece contradicția se dovedeşte a fi fatală: ea apare aici ca 
o tumoare cancerigenă care contaminează întregul raționament şi îl distruge. 


Logica paraconsistentă trebuie să răspundă la provocarea de a împăca 
următoarele obiective: 


— deducând o propoziţie şi negația sa dintr-o mulțime de ipoteze, 
această mulțime de ipoteze trebuie să rămână nontrivială, adică nu 
trebuie să putem deduce orice din ea; 


-pe de altă parte, negația în discuţie trebuie să aibă anumite pro- 
prietăți care să o facă să-şi merite numele. 


Pe scurt, trebuie să avem o negaţie care să nu fie prea tare, pentru a 
evita trivializarea anumitor teorii contradictorii, dar care să nu fie nici prea 
slabă, pentru ca respectivele contradicții să nu fie pur iluzorii. 


Dăm încă de pe acum o serie de exemple şi vom arăta apoi cum 
trebuie ele «tratate» folosind tehnicile logicii paraconsistente. 


Diagnosticul medical este adesea contradictoriu. Un medic vă spune 
un lucru, confratele său, contrariul. Pe cine să credem și ce să facem? Vom 
arăta, cu un exemplu precis, cum logica paraconsistentă se poate dovedi utilă 
dintr-un punct de vedere practic. 

Rintintin este bolnav şi merge să îşi consulte medicul, doctorul 
Pecuchet;, acesta este formal: Rintintin are cancer la urechi şi va muri până la 
Paşti. Rintintin este foarte surprins şi, călăuzindu-se după maxima că un om 
informat face cât doi, merge să-l consulte şi pe doctorul Bouvard, la recoman- 
darea portăresei sale. Evident, pentru a nu-l influența, nu pomeneşte de diag- 
nosticul colegului său. Doctorul Bouvard este categoric: Rintintin are o otită, 
iar când acesta din urmă îl întreabă care sunt riscurile unei evoluţii cance- 
rigene, doctorul Bouvard izbucnește în râs şi îi garantează că este imposibil. 


Deci, să rezumăm situația: după informaţiile pe care le-a primit, 
Rintintin are cancer la urechi şi nu are cancer la urechi. Dacă Rintintin este 
un adept al logicii clasice, el trebuie să pună sub semnul întrebării 
capacităţile celor doi mari medici iar dacă nu, să se ia drept fiul Papei. 
Într-adevăr, cum o contradicție atrage după sine, conform logicii clasice, 
indiferent ce, dacă cei doi medici au într-adevăr dreptate, atunci totul este 
posibil. Dar cum Rintintin este convins că nu este fiul Papei, trebuie să tragă 
concluzia, în cazul în care este un adept al logicii clasice, că unul din cei doi 
savanți minte sau se înşeală. lată nişte acuzații grave. Reputația lui Bouvard 
sau cea a lui Pecuchet ar trebui pusă sub semnul întrebării. 


Logica paraconsistentă îl poate scoate pe Rintintin din impas, fără ca 
acesta să fie pus în situaţia de a se îndoi de ştiinţa şi de diplomele celor doi 
savanți şi fără să se ia drept fiul Papei. 


Vom arăta cum, prin folosirea logicii paraconsistente, Rintintin 
poate continua să rămână rațional şi să nu aducă acuzații dubioase. Dar să 
precizăm imediat că exemplul nostru care pare fictiv, dacă nu chiar ficțional, 
constituie un exemplu concret ce apare zilnic pe baza unor date inconsistente 
care ne confruntă cu un pachet de informații contradictorii. Pentru a da mai 
multă greutate cuvintelor noastre, am evocat două personaje în carne şi oase, 
doctorii Bouvard şi Pecuchet, însă astăzi, în lumea noastră de maşini, această 
problemă este o chestiune cibernetică: MES, sistemele de expertize medicale, 
sunt contaminate cronic de contradicție. 


Pentru ca logica paraconsistentă să-i fie utilă lui Rintintin, trebuie ca 
el să poată continua să raționeze în mod logic şi să poată continua s-o facă cu 
vigoare. Dăm trei exemple pentru a ilustra cele spuse: 


(Ex. 1) Bouvard şi Pecuchet se află în dezacord asupra multor puncte, 
dar sunt de acord cel puțin asupra următorului fapt: 


Dacă Rintintin are cancer la urechi, va muri înainte de Paști. 


Poate oare deduce Rintintin din acest fapt şi din informația conform 
căreia are şi nu are cancer la urechi, că dacă nu are cancer, nu va muri 
înainte de Paşti? 

Altfel spus, nişte argumente care nu sunt valide în mod clasic rămân 
oare la fel atunci când se raționează în prezența contradicțiilor? 


(Ex. 2) Dacă este imposibil ca Rintintin să fie atins simultan de cancer 
la urechi şi de otită, poate deduce el de aici că nu are cancer la urechi sau că 
nu are otită? 


Altfel spus, poate folosi Rintintin întotdeauna legile lui De Morgan 
în situația sa tragică? 


(Ex. 3) Dacă este imposibil simultan ca Rintintin să nu aibă cancer la 
urechi şi să moară înainte de Paşti, poate el deduce de aici că dacă nu are 
cancer la urechi nu va muri înainte de Paşti? 


Avem aici un tip de raționament şi mai rafinat; poate fi oare operat 
întotdeauna acest gen de raționament în logica paraconsistentă? 


II. Logica C1 şi proprietăţile ei fundamentale 


Logica paraconsistentă Cl a lui N.C.A. da Costa care va fi prezen- 
tată aici s-a născut în 1963 (cf. [DA COSTA 1963] şi [DA COSTA 1963 b]). 
O prezentare apropiată de prezentarea originală se găseşte la sfârşitul 
secțiunii 6 din capitolul 2. O vom descrie aici în modul cel mai natural posibil, 
reconstituind-o puțin câte puţin. 

Negaţia clasică poate fi definită printr-o singură regulă de deducție, 
regula raționamentului prin absurd. Pentru a demonstra o propoziţie A, se 
arată că negația lui A, respectiv, —A, duce la o contradicţie, altfel spus, că, 
pomind de la ~A se poate demonstra o propoziție B şi negația ei, —B. 
Această regulă poate fi scrisă în felul următor: 


I,—ArB A,—Ar+—B 
T,AraA 


RA 


Negaţia lui C l este definită, între altele, pornind de la o regulă care 
reprezintă o slăbire a regulii raționamentului prin absurd. Pentru a demonstra 
A, se arată că pornind de la ~A se ajunge la o contradicţie «tare». Altfel 
spus, că din ~A se poate deduce o propoziţie şi negația sa, precum şi că 
această propoziție se supune principiului noncontradicției: 


T,—A tB ^A, ~A ~B A,—Ar —(B A 2b) 4 
T,A,ArA 

Putem continua să slăbim această regulă şi să obținem o secvență 
infinită de reguli din ce în ce mai slabe: RA,, RA2,..., RA,,.... 


Pentru aceasta, să observăm următoarele definiţii: 


B*=—(BA-—B) 
B, = B° 
Bu =(B, je 


RA, (n >0) este obţinută pornind de la RA,, adăugând ca premisă 
suplimentară: 


O,—Ar8,,. 


Se poate considera, pe de o parte, că RAy este regula raționamentului 
prin absurd clasic RA şi, pe de altă parte, că atunci când se tinde spre infinit, 
regula dispare. Conform acestei idei se va construi o ierarhie infinită de 
sisteme paraconsistente despre care vom vorbi mai departe. 


Să numim NA sistemul de deducție naturală alcătuit din regulile 
uzuale de deducție naturală pentru conjuncție, disjuncţie şi implicație şi 
regulile structurale obişnuite. După cum se ştie, logica indusă de acest sistem 
este logica pozitivă intuiționistă!. Dacă adăugăm la sistemul NA regula RA, 
obținem un sistem mai slab în care nu se poate demonstra nici legea lui 


Peirce, ((A >B)> A)> A, nici legea terțului exclus (TE): A v ~A. Vom 
începe prin a adăuga ca axiomă, Av —A. 


Numim Ni sistemul astfel obținut (NA, plus RA;, plus TE) şi Ci 
logica indusă de Ni, adică structura < F, E> unde: 


— F este mulțimea formulelor uzuale (i.e. construite pomind de la o 
mulțime infinită de formule atomice cu ajutorul conectorilor A, v, >, —). 


- + este o relație definită pe P(F)xF după cum urmează: TŁA 


dacă şi numai dacă există o demonstrație a lui T - A în sistemul Ni. 


! Vezi, de exemplu, lucrarea lui M. Dummett, Elements of Intuitionism, 
Clarendon, Oxford, 1977. Prezentăm aici, asemenea lui Dummett, deducția naturală 
«orizontalizată» şi trimitem la această lucrare pentru detalii (definiţia noțiunii de 
probă etc.). Folosim, la fel la Dummett, majusculele greceşti pentru a desemna 
mulțimile finite de formule. 

E clar că logica Ci este non-trivială, altfel spus, că + este diferită de 
Ci 


P(F)xF. Atunci când ne amuzăm să meşterim sisteme axiomatice cu 


ajutorul unor reguli şi axiome valide în logica clasică, nu există într-adevăr 
nici un pericol de a da naştere unei logici triviale dat fiind că nontrivialitatea 
logicii clasice ne protejează. O altă problemă mai dificilă este de a şti dacă se 
obține o logică diferită de logica clasică. Adică, dacă notăm K =< F;r > 


logica propozițională clasică, problema este de a şti dacă n este strict 
inclusă în ră Dar vom putea răspunde pozitiv la această întrebare abia mai 
târziu, pentru moment vom vedea că logica clasică poate fi cuprinsă în Ci. 

Pentru aceasta, vom genera Ci printr-un alt sistem de reguli. Definim 
mai întâi: 

— AA A=(AA—A) 
şi enunțăm apoi următoarea regulă: 
; H „mAr ` 

TEOREMĂ (J.-Y. Béziau) {NA, RA, TE } şi (NA, RA; } determină aceeaşi 
logică. 
TEOREMĂ (N.C.A. da Costa/M. Guillaume) Legea lui Peirce este validă 
în Ci. 

Se defineşte apoi următoarea funcție pe F cu valori în F : 


A” = A dacă A este o formulă atomică 
(Ac BY = A*C B" unde c este un conector binar 
A= A 


TEOREMĂ (N.C.A. da Costa/A.J. Arruda) Logica clasică K este traduc- 
tibilă în logica paraconsistentă Ci în următorul sens: 


T-A T'A. 
K Ci 


Ci apare ca o extensiune a lui K. Ce înseamnă exact acest lucru? 
Logica modală S4, de exemplu, este o extensiune a lui K în următorul sens: 
limbajul lui S4 reprezintă o «îmbogățire» a limbajului logicii clasice obținută 
prin adăugarea unui conector monar |] (sau doi). Avem deci o mulțime de 

formule F(a) care conţine în mod strict F . S4 este o logică < F (o); > a 


cărei restrângere F este logica clasică, i.e. următoarea mulțime: {< T, A >E 
P(F)xF; <T; A>E + este exact +. 
S4 K 

Ci poate fi considerată similară în raport cu K. Să îmbogățim 


mulțimea F prin adăugarea unui conector monar ` care va juca rolul negației 
slabe ce se supune lui RA;. Restrângerea lui Ci=< F (7); £ > la F este 
i 


atunci tocmai K. Iar negația clasică poate fi atunci concepută pornind de la 
negația paraconsistentă în sensul în care “AA” (A N A) şi —A (unde — este 


negația clasică) sunt logic echivalente. Însă deoarece această relaţie nu este o 
relație de congruență, coincidența este doar parțială; numai în cazul logicii 
Cl+ se va putea vorbi cu adevărat de extensiunea logicii clasice în sensul 
exact al termenului (vezi secțiunea 4 din această Anexă). 


Se obține sistemul N1 pornind de la sistemul Ni, prin adăugarea unei 
serii de reguli a căror semnificaţie poate fi rezumată intuitiv în felul următor: 


Principiul contradicției este prezervat prin trecerea conexiune. 
Aceste reguli (de prezervare) sunt următoarele: 


rA° A+B9 T+A? 


o o 


C AN i: 
T,A+(AcB) Pra 
ce {a,v >} 
unde, reamintim acest lucru, A* este o abreviere pentru —(A A —A). 

Fie o mulțime de formule T, se consideră mulțimea formulelor 
atomice u(T) ale lui T şi mulțimea (u(T))°={U°;U e u(T)), avem atunci 
următorul rezultat (C1 fiind logica indusă de N1): 

TEOREMĂ (N.C.A. da Costa) 


Dacă T+A atunci (n(TU(A)), T» A. 


COROLAR (J.-Y. Beziau) Dacă se adaugă una din următoarele scheme de 
axiomă la N] se obține logica clasică: 


—A v—Br+ —(4AAB) 


—Av Br —(4A-—B) 

Să dăm acum un exemplu de demonstrație în N1. Vom demonstra 
legea eliminării dublei negații: ~~A — A. 


vezi mai jos vezi mai jos 


Tl m2 


H(A VA (>A, =A, ->AFA AFA 


Ve 
FAV=A AFA AAFAA y i 
Te N n a 
AFA 
ml) 
ANDAC AAA i 
A t 
AASAF-A AFA 
(AMA) vA  AN-AF-A'VA AF-AVA 
Ve 
ARAE 
AECA yji AA a e cas 
FA VA AF(oA) VA l AF (~A vA l 
S ve 
H (RAVA 


T2) 


SARSA (OA) EGOA e 
~AF >A (QAY, =>AF>-A 
y ar (CA), >A, AF A l 


Aşa cum se poate constata, această demonstrație este relativ complexă. 
In NL se poate demonstra de asemenea: 


—(4AB)>(—4Av—B) —(4An—B8)—> (AvB) 


—(—AA—B)—(AvB)  —(4AB)—(4v—B) 


Acum, dacă Rintintin ar trebui să efectueze astfel de demonstrații, 
l-ar apuca repede durerea de cap, ceea ce nu este deloc recomandabil având 
în vedere starea sa de sănătate nu tocmai bună. Îi vom fumiza deci o metodă 
de raționament mai puţin naturală, dar mult mai eficientă, adică un calcul al 
secvențelor. 

Să descriem mai întâi ierarhia Cn(0 <n <œ). Fiecare dintre logicile 


Cn(0<n<w) este indusă într-un sistem NCn(0<n <œ) alcătuit din regu- 


lile lui NA, regula RA,, terțul exclus și axioma Av —A şi regulile de prezer- 
vare adaptate gradului n. Cum am văzut, în cazul lui C1, acest sistem nu este 
independent deoarece ——A — A poate fi dedus pornind de la alte reguli. CO 
este considerată a fi logica clasică și Cw logica generată de NA, Av ~A şi 
——A DA. În Co legea lui Peirce nu este valabilă. Cu este de fapt o 
extensiune conservatoare a logicii intuiționiste pozitive. Această logică a fost 
studiată în principal de A. Loparic (vezi [LOPARIC 1971]). 


Sistem de secvențe pentru C1 


Sistemul L1 are aceleaşi reguli ca sistemul pentru logica propozi- 
țională clasică, cu excepția regulii stângi pentru negație, înlocuită cu 
următoarele reguli: 


sis Aa 
TA y! 
DAA Ara 
e. TI, A, Al AI TABA 
PrAcB A TI A ALA 12 B, Br A2 f 


T2, (Ac B)F A, Al, A2 


ri- AA TI, A, “AHAI 
DPI Ar A, âl 


Exemplu de demonstrație. Vom vedea acum în ce fel Rintintin poate 
deduce cu uşurinţă că este imposibil să aibă în acelaşi timp cancer şi otită, 
deci nu are cancer sau nu are otită, astfel spus vom demonstra în L1] 
următoarea schemă: —(A AB)r—Av —B. 


AHA BFB 

as ADI i 

F AAB, A, -B a B, aB aB 
pi =A, Aa 
Da \ 


Ad 


= Ag 


TEOREMĂ (J.-Y. Beziau) Sistemele L1 şi NI determină aceeaşi logică. 
TEOREMĂ (J.-Y. Béziau) Sistemul LL admite eliminarea tăieturilor. 
COROLAR 1 Logica Cl este decidabilă. 


Acest corolar se bazează pe faptul că în premisele regulilor (alta 
decât regula tăieturii) lui L1 nu apar decât subformule sau negaţii ale subfor- 
mulelor proprii formulei principale din concluzie. 

Observaţie. Decidabilitatea lui C1 a fost demonstrată pentru prima 
oară de M. Fidel [FIDEL 1971] cu ajutorul unor metode algebrice. Metoda 
tablourilor a fost aplicată la Cl de către W.A. Camnielli, care a dat, de 
asemenea, o demonstrație de eliminare a tăieturilor referitoare la această 
metodă (cf. [CARNIELLI/ MARQUES 1990]). 


COROLAR 2 Logica C1 este în mod strict mai slabă decât logica clasică. 


Într-adevăr, vedem cu uşurinţă că în sistemul LI fără regula tăieturii 
nu putem demonstra U,~U +V sau r—(U A—U) (unde U, V sunt formule 
atomice). 


III. O semantică pentru C1 


Negaţia (slabă) a lui Cl nu este verifuncțională. Cu toate acestea, 
semantica lui Cl este o semantică construită după conceptele de «adevăr» şi 
de «fals», adică vom considera o mulțime de funcţii de la mulțimea 


formulelor F la {0,1}. Avem aici o semantică bivalentă nonverifuncțională, 


numită uneori semantica evaluării (în opoziție cu semanticile verifuncționale). 
Semantica lui Cl a fost elaborată în 1976 de N.C.A da Costa şi E.H. Alves 
(cf. [DA COSTA / ALVES, 1976]). De fapt, construirea semanticii lui Cl a 
fost primul pas în direcţia teoriei evaluării. Vom reveni asupra tuturor 
acestor chestiuni în Anexa 2. 


În mod concret, faptul că negația lui Cl nu este verifuncțională 
înseamnă că dată fiind valoarea de adevăr a unei propoziţii, nu se cunoaşte 
«automat» valoarea de adevăr a negaţiei acestei propoziții. Valoarea negației 
este nedeterminată, în sensul că există mai multe posibilități. Cu toate 
acestea, putem explora toate posibilitățile, nu este vorba aşadar de un 
obstacol în calea decidabilității. Însă pentru a «calcula» valoarea de adevăr a 
unei propoziții complexe, avem nevoie, în general, nu numai să cunoaştem 
valoarea de adevăr a componentelor sale, ci şi pe aceea a anumitor negații 
ale componentelor sale. 


Se defineşte mulțimea C1 de funcţii de la F în (0,1) în felul 
următor: be C1 dacă şi numai dacă satisface condiţiile de mai jos: 

b(AAB)=1 dacă şi numai dacă b(A)=b(B8)=1 

b(Av B)=0 dacă şi numai dacă b(A)=b(B)=0 

b(A— B)=0 dacă şi numai dacă b(A)=1 şi b(B)=0 

dacă b(A)=0, atunci b(~A)=1 

dacă b(AA—A)=1, atunci b(—(AA—A)=0 

dacă b(Av B)=1 şi b(A)zb(—A) şi b(B)zb(—B), atunci 
b(—(4v 8))=0 


Vedem cu uşurinţă că mulțimea CO a bievaluărilor clasice este 
inclusă în C1. Una dintre diferențele esenţiale constă în aceea că, în opoziţie 
cu CO, C1 nu poate fi generată pomind de la atribuirile valorii de adevăr 
formulelor atomice. De altfel, în C1 există funcţii singulare care dau 
simultan valoarea 1] unei propoziţii şi negaţiei sale. 


Urmând condiţiile ce definesc C1, se pot construi table de adevăr 
după modelul clasic, aşa cum au arătat N.C.A. da Costa şi E.H. Alves 
(cf. [DA COSTA/ALVES 1977]). Descrierea acestei metode este destul de 
fastidioasă, dar nu face decât să calchieze sistematic condiţiile de mai sus. 
Vom prezenta aici două exemple de table care vor da cititorului o idee 
asupra modului de operare. 


A ~A B ~B A>B —A-——B 
0 1 1 1 1 1 
1 1 O 1l (0) 1 
1 0O 1 1 1 1 
i 1 1 0 1 0 
1 1 1 1ł 1 1 


Acest tabel ne arată că schema următoare nu este validă în Cl: 
((Aa~A a (A> B))>(~4>-B) 


Deci, utilizând C1, Rintintin nu poate deduce că dacă nu are cancer 
la urechi, nu va muri înainte de Paşti (Ex. 1). 


Să dăm un alt exemplu de tabel: 
A BA SaB AAB (AND) aA >B (HAAB) > (oA oo) 


) 
O I L 1l i l 


IL LU | 0 | l l 

Rezultă de aici că utilizând C1, Rintintin nu poate deduce că dacă 
este simultan imposibil să nu aibă cancer la urechi şi să moară înainte de 
Paşti, atunci dacă nu are cancer la urechi nu va muri înainte de Paşti (Ex. 2). 


Cu ajutorul lui C1 se defineşte o relaţie I pe P(F)xF în mod 
firesc: 
TEA 
ŞI 


pentru orice be C1, dacă pentru orice Be T, b(7)=1, atunci b(A)=1. 
Se pune atunci întrebarea dacă această relaţie coincide exact cu cea 


generată de diferitele noastre sisteme de deducție şi pe care am notat-o E 
Fiabilitatea (7 râ> TEA) se demonstrează destul de uşor şi avem, de 
asemenea: 
TEOREMA COMPLETITUDINII (N.C.A. da Costa/E.H. Alves): 
TEA > T kA 
Această teoremă de completitudine poate fi obținută foarte uşor prin 


aplicarea rezultatelor generale pe care le vom descrie în Anexa 2. Dovada 
originală se găseşte în [DA COSTA / ALVES, 1977]. 


IV. C1 şi problemele logicii paraconsistente 


Două formule sunt numite logic echivalente atunci când se pot deduce 
una din alta. In Cl această relaţie nu este o relaţie de congruență. Astfel, de 


exemplu, AAA este logic echivalentă cu A, dar (AA 4) nu este logic 


echivalentă cu —A . Acesta este fără îndoială unul din cele mai mari defecte 
ale lui Cl. Apar atunci următoarele întrebări: 


1) Se poate defini o relație de congruenţă pe C1? 


2) Există o extensiune paraconsistentă lui Cl în care să poată fi 
definită o relaţie de congruență? 


3) Există o logică paraconsistentă în care relaţia de echivalență logică 
este o relație de congruență? 


Răspunsul la prima întrebare este negativ. 

TEOREMĂ (C. Mortensen) Nu există o relație de congruenţă diferită de 
identitatea pe C1. 


Răspunsul la a doua întrebare este pozitiv. Cl se poate extinde într- 
un mod pe deplin natural prin înlocuirea legilor prezervării principiului 
noncontradicţiei prin legi de prezervare aditive a principiului noncon- 
tradicţiei. Adică vom considera că dacă unul dintre termenii unei formule 
complexe (adică una dintre subfonmnele sale directe) se supune principiului 
noncontradicției, atunci această formulă i se supune la rândul ei. De exemplu, 
pentru disjuncţie, în locul regulii v° avem următoarele două reguli: 


T-A’ T+ B° 
Tr-(Av B)? T+-(AvBY 


Logica indusă de acest sistem este botezată C]+. Ea a fost propusă 
de J.-Y. Bâziau [Bâziau 1990]. Toate metodele utilizate pentru construirea 
lui C1 (calculul secvenţelor, tabelele de adevăr etc.) se aplică la Cl+ şi se pot 
arăta o serie de rezultate similare (eliminarea tăieturilor, decidabilitate etc.). 


În această logică se poate defini următoarea relaţie de congruență: 
două formule sunt congruente dacă şi numai dacă sunt logic echivalente şi se 
supun principiului noncontradicției (reamintim că se spune că o fonnulă A se 


supune principiului contradicției dacă —(A A—A) este o teză). 


Evident, C1+ este întotdeauna în mod strict mai slabă decât logica 
clasică şi Rintintin nu poate deduce întotdeauna, utilizând-o, că dacă nu are 
cancer la urechi nu va muri până la Paşti (Ex. 1), dimpotrivă, el poate deduce 
mult mai multe lucruri decât cu C1 şi în special faptul că dacă este imposibil 
simultan să nu aibă cancer la urechi şi să moară înainte de Paşti, atunci, dacă 
nu are cancer la urechi, nu va muri înainte de Paşti (Ex. 3). 


Din această cauză, el va folosi calculul secvenţelor L1+ : 


ASA. BFB 
A, BF3AANB 
AAA BB Daia 

CAA B), -AF -B 


=A A B) F- >A > >B 


A d 


— A 29 


— d 
Regula ~^ 2g este una dintre cele două reguli care înlocuiesc regula 
~ag alui Ll în Ll+. 


In Cl+ schemele următoare sunt de asemenea valide: 


(Av B)F-AA-—B 

(A v—B)r AAB 


—(4Av—B)rAAB 
(A vB) AA-—B 


Răspunsul la cea de a treia întrebare este probabil fals, deşi nu este 
nemijlocit. Pentru ca el să aibă un sens este necesar să se definească precis 
ce este o logică paraconsistentă. 


Definiția logicii paraconsistente 
Definiţia originală a lui da Costa este următoarea: 


DEFINIȚIA 1 (N.C.A. da Costa) O logică este paraconsistentă dacă ea 
conține teorii inconsistente nontriviale. 


De fapt, aceasta înseamnă a presupune că următoarea schemă, ex — 
contradiction sequitur quod libet (ES) nu este validă în general: 


A,—ArB 
Într-adevăr, ea este cea care trivializează teoriile inconsistente. 


Această definiție pare însă insuficientă căci se admit atunci în rândul 
logicilor paraconsistente nişte logici prea tari, cum ar fi logica minimală a lui 
Johansson în care ES nu este validă, dar unde următoarea schemă este validă: 


A mAr nB. 


Pentru a învinge această dificultate, putem elimina toate formele 
învecinate cu ES, inspirându-ne din ideea lui Urbas (cf. [URBAS 1990]). 
Adică vom considera drept formă a acestei scheme orice schemă de forma: 


A,—A a S 
nedemonstrabilă fără a utiliza vreo lege pentru negație și astfel ca y- S. 
De exemplu, 
A mAr nAn B 


este o formă a lui ES, dar nu 


A,—Ar—AvB 


DEFINIȚIA 2 (I. Urbas) O logică este paraconsistentă dacă nici o formă a 
lui ex — contradictio sequitur quodlibet nu este validă în ea. 


296 Logici clasice şi neclasice 


Problema definiţiilor lui da Costa şi Urbas este aceea că ele sunt pur 
negative: ele ne spun care sunt proprietățile pe care un conector monar nu 
trebuie să le aibă pentru a putea fi considerat ca o negaţie paraconsistentă. 
Cu toate acestea, dacă ne limităm la atât, un operator ca operatorul de nece- 
sitate este o negație paraconsistentă. Sunt necesare, pe lângă criteriile 
negative, anumite criterii pozitive care să ne permită să credem că un 
operator monar este suficient de «tare» pentru a merita numele de «negație». 


Caracteristici pozitive: o negaţie trebuie să verifice măcar un sfert 
din legile lui De Morgan. 


Comparaţia cu logica modală ne face, de asemenea, să prelungim 
aspectul negativ al definiţiei lui Urbas: 


Caracteristici negative: o negaţie nu trebuie să verifice următoarele 
reguli: 


H(A aA) 

~Ar A AroA 
—(AcB)r—Ac-B —AC—Br+ —(AcB) 
ACB- —Ac-B —AC-B+ ACB 

ce (A,v.—) 


Se va spune că o logică având un operator monar este negațională 
(negationelle) dacă acest operator se supune principiilor pozitive şi negative 
de mai sus. 


DEFINIȚIA 3 (J.-Y. Beziau) O logică este paraconsistentă dacă ea este 
paraconsistentă în sensul lui Urbas şi negațională. 


V. Logica paraconsistentă de ordinul întâi 


Din punct de vedere al teoriei demonstraţiei, logica paraconsistentă a 
propozițiilor Cl poate fi extinsă cu uşurinţă la o logică de ordinul întâi CP1. 
Pentru aceasta, se extinde, de exemplu, sistemul WI prin adăugarea la 
regulile uzuale pentru cuantori a două reguli de prezervare cuantificaţionale: 


TrYx(Ax) | TrYx( Ax) 
T+-(Vx(4x))P T +(3x(Ax))° 


o 


Apare o mică problemă, căci dacă ne oprim aici, nu putem dovedi că 
două formule ce diferă numai prin numele variabilelor lor sunt echivalente, 
de pildă, x Ax şi y Ay. 

— fie se adaugă o axiomă ad hoc forțând echivalența, 


-fie se modifică morfologia pentru ca două formule ca Vx Ax şi 
Vy Ay să fie o singură formulă. Există mai multe moduri de a obține acest 
rezultat, de exemplu prin metoda lui N. Bourbaki. 


TEOREMĂ (N.C.A. da Costa) Următoarele scheme sunt demonstrabile în 
CPI: 


~(VxAx)-Ix—~Ax 


~(Vx~Ax)-IxAx 


Urmând aceeași idee care guvernează extensiunea lui Cl la C1+ se 
poate extinde CP1 la CP1+ luând drept reguli, pe lângă regulile lui Cl+, 
regulile următoarelor prezervări cuantificaționale aditive: 

Trăx(A4Ax) Tr ăx(Ax) 
T+(Vx(4x))P T+ (3x(Ax))° 


+ 


Avem atunci următorul rezultat: 


TEOREMĂ (J.-Y. Beziau) Următoarele scheme sunt demonstrabile în 
CP1+: 


(ax Ax) -Yx—Ax 


—I—Axr Vaz Ax 


Dacă din punct de vedere al teoriei demonstrației dezvoltarea logicii 
paraconsistente de ordinul întâi nu ridică nici o problemă, nu acelaşi lucru se 
poate spune despre teoria modelelor. 


Din perspectiva logicii clasice, o structură este determinată în între- 
gime de formulele sale atomare; acest fenomen se manifestă mai ales prin 
faptul că două structuri izomorfe sunt echivalente în mod elementar. 


Nu la fel se întâmplă dacă se utilizează logica paraconsistentă a 
predicatelor CP1 pentru a dezvolta teoria modelelor. De fapt, o structură este 
atunci determinată de o mulțime de formule nontrivială şi —* completă. 

VI. Teoria paraconsistentă a mulțimilor 


După cum se ştie, schema abstracției: 
axvy(ye xe Ay) 


duce, dacă se utilizează logica clasică, la paradoxul lui Russell. Teoria 
mulțimilor alcătuiră doar din această singură axiomă este, aşadar, inconsis- 
tentă. Am putea dori să utilizăm o logică paraconsistentă pentru a dezvolta o 
teorie a mulțimilor pornind de la o astfel de axiomă. 


Din nefericire, acest lucru se poate realiza numai cu mare dificultate 
întrucât o astfel de teorie este trivială din momentul în care se utilizează o 
logică subiacentă ce verifică pe lângă legile uzuale pentru cuantori şi 
conjuncţie doar următoarele legi (biimplicaţia fiind definită uzual pornind de 
la implicaţie): 


A>(A>B)-A>B 


Este ceea ce arată paradoxul lui Curry/Moh-Shaw-Kwey. 
Există atunci două posibilități: 


— să fie slăbită implicația; este calea aleasă o dată cu dezvoltarea siste- 
melor P şi J (vezi [ARRUDA/DA COSTA 1966], [ARRUDA/DA COSTA 
1970)); 


— să se dezvolte o teorie paraconsistentă a mulțimilor folosind o 
logică ce conţine implicaţia clasică, dar modificând schema abstracţiei. 


Vom vorbi aici despre cea de a doua posibilitate, descriind îndeosebi 
o teorie a mulțimilor paraconsistente de tip Zermelo-Fraenkel, ZFl, con- 
struită pornind de la CP1 (vom evoca, de asemenea, teoriile învecinate ZFi şi 
ZFI+, construite pornind de la calculele predicatelor CPi şi CP1+). 


Nu vom oferi aici decât o idee generală asupra modului în care se 
poate dezvolta o astfel de teorie (pentru mai multe detalii, vezi [DA 
COSTA/BEZIAU 1996]). 


Cel mai bun mod de a construi o teorie paraconsistentă a mulțimilor 
în care să existe mulțimea lui Russell, R ={x:x€ x), este de a porni de la 


versiunea lui ZF cu mulțime universală, datorată lui Church (cf. [DA COSTA 
1986]). Axiomele lui Church sunt menținute cu mici modificări şi se 
utilizează ca logică subiacentă CP1 (CPi) sau CP1+; în acelaşi timp se 
adaugă postulate suplimentare pentru a garanta existența mulțimii lui Russell 
şi alte mulțimi inexistente în logica clasică. Se obţin astfel sistemele ZFi, 

ZFI, ZFl+. (În loc de a folosi ZF ca punct de plecare, s-ar putea folosi 
sistemul WF al lui Quine sau un alt sistem clasic; vezi pe această temă [DA 
COSTA 1986]). 


Referitor la ZF1 avem următoarele rezultate: 
TEOREMĂ În ZF! există mulțimea R a lui Russell şi avem: Re R ^ R€ R. 
COROLAR ZFl este inconsistentă deşi aparent nontrivială. 


TEOREMĂ (N.C.A. da Costa) Dacă ZF este consistentă, atunci ZF este 
nontrivială şi invers. 


TEOREMĂ Dacă A este o teoremă a lui ZF, atunci A* este o teoremă a lui 
ZFI, unde A* este obținută pornind de la A prin înlocuirea lui — cu —*. 


Se constată astfel că ZFl este o teorie foarte puternică, conținând 
în special ZF. 


Să examinăm acum care sunt trăsăturile tipic paraconsistente ale lui 
ZF| şi totodată ale sistemelor învecinate ZFi şi ZF1+. 


Dată fiind o mulţime e şi o submulțime a a lui e, avem: 


— complementarul clasic al lui a : 

a =(xee;— (xe a)) 
— complementarul relativ al lui a : 

a ={fxe e; —(xe a)) 


Ne putem reprezenta situația prin următoarea schemă: 


zona de inconsistenţă a lui æ e 


interiorul lui a 


Interesant este faptul că axiomele prezervării ne permit să explicităm 
unde se află situate interioarele lui amb şi aub în raport cu interioarele 
celor două mulțimi a şi b. 

De fapt, avem următoarele rezultate: 


TEOREMĂ (J.-Y. Beziau) 

În ZFi, Van Vb c V (a n b) este echivalent cu a" N b° c (a N bY.. 
Vanbc V (aN b) este echivalent cu a° c (a A bY. 
a NVb CV (a A b) este echivalent cu b° C (a A bY. 

unde a ={xe e;xE€” (a Năâ)). 


Este uşor să observăm că în ZFi, V(a n b) ca A b. Avem deci 
figura următoare, care ne indică cum se situează V(a n b). În ZFI, zona 


haşurată intens este cuprinsă în V(a A b), iar în ZF1+, zona slab haşurată 
este mai cuprinzătoare: 


Rezultate comparabile pot fi obţinute cu privire la reuniunea celor 
două mulțimi. 


VII. Bibliografie 


Folosim următoarele abrevieri pentru a desemna revistele specializate: 


APAL: Annals of Pure and Applied Logic (Amsterdam, Olanda) 


BIGPAL: Bulletin of the Interest Group in Pure and Applied Logic 
(Londra, Anglia) 


CRASP: Comptes Rendues de l’Académie des Sciences de Paris (Paris, 
Franța) 


JNCL: The Journal of Non — Classical Logic (Campinas, Brazilia) 
LA: Logique et Analyse (Gent, Belgia) 


Anexa l — Logica paraconsistentă 301 


NDJFL: Notre Dame Journal of Formal Logic (Notre Dame, Statele 


Unite) 
RML: Report on Mathematical Logic (Cracovia, Polonia) 
SL: Studia Logica (Varsovia, Polonia) 
ARRUDA Ayda I. şi Newton C.A. DA COSTA 
1966 «O paradoxo de Curry — Moh Shaw Kwei» 
Boletim da Sociedade Matematica de Sao Paolo, 18, 83-89. 
1970 «Sur le schéma de séparation» 


Nagoya Mathematical Journal, 38, 11-84 
BÉZIAU Jean-Yves 


1989 «Calcul des séquents pour logique non — aléthique» 
LA, 125-126, 143-155 

1990 «Logiques construites suivant les mâthodes de DA COSTA» 
LA, 131-132, 259-272 

1993 «Nouveaux résultats et nouveau regard sur la logique 


paraconsistante C1» 
LA, 141 — 142, 45 — 58 
CARNIELLI, WALTER A. şi M. Lima MARQUES 


1990 «Reasoning under inconsistent knowledge» 
Université Paul Sabatier, Toulouse 


DA COSTA Newton C. A. 


1963a Sistemais Formais Înconsistentes (Teză) 
Universidade Federal do Parana 

1963b «Calculs  propositionnels pour les systèmes formels 
inconsistents» 
CRASP, 257, 3790-3793 

1964 «Calculs des prédicats pour les systèmes formels 


inconsistents» 
CRASP, 258, 27-29 
1986 «On paraconsistent set theory» 
LA, 115, 361-371 
DA COSTA Newton C. A. şi Jean — Yves BEZIAU 
1996 «Théories paraconsistantes des ensembles» 
LA, în curs de apariție 
DA COSTA Newton C. A şi Elias H. ALVES 


1976 «Une sémantique pour le calcul Cl» 
CRASP, 238 A, 729-731 
1977 «A semantical analysis of the calculi Cn» 


NDIJFL, 18, 621-630 


302 Logici clasice şi neclasice 


DA COSTA Newton C.A., Jean-Yves BEZIAU şi Otavio A. S. BUENO 


1995a «Aspects of paraconsistent logic» 
BIGPAL, 3, 597-614 
1995b «Topics in paraconsistent logic» 


Philosophical Alternatives, în curs de apariţie 


DA COSTA Newton C. A. şi Marcel GUILLAUME 
1965 «Negations composées et loi de Peirce dans les systèmes Cn» 
Portugalia Mathematicae, 24, 201-210 


D'OTTAVIANO Itala M. L. 


1990 «On the development of paraconsistent logic and da Costa’s 
work» 
JNCL, 7, 10-72 
FIDEL Manuel 
1977 «The Decidability of the Calculi Cn» 
RML, 8, 31-40 
LEWIN Renato A., Irene F. MIKENBERG şi M. G. SCHWARZE 
1991 «Cl is not algebraizable» 
NDJFL, 32, 609-611 
LOPARIC Andréa 
1977 «Une étude sémantique de quelques calculs propositionnels» 
CRASP, 284 A, 835-838 
MORTENSEN Chris 
1980 «Every quotient algebra for C1 is trivial» 


NDJFL, 21, 694-700 
PRIEST Graham, Richard ROUTLEY şi Jean NORMAN (ed.) 


1989 Paraconsistent logic: Essays on the inconsistent 
Philosophia, München 

RAGGIO Andrès R. 

1968 «A propositional sequence calculi for inconsistent systems» 
NDJFL, 9, 359-366 

URBAS Igor 

1989 «Paraconsistency and the C — systems of da Costa» 


NDJFL, 30, 583-597 
URBAS Igor 


«Paraconsistency» 
Studies in Soviet Througt, 39, 343—354 


anexa 2 a 
teoria evaluarii 


: jean-yves beziau 


I. Spre o teorie generală a logicii 


Pe vremuri se credea că există legi fundamentale ale logicii, precum 
principiul noncontradicției, principiul terțului exclus şi principiul identității. 
Astăzi se construiesc logici care se abat de la aceste principii. Logica intui- 
ționistă se abate de la principiul terțului exclus, logica paraconsistentă de la 
principiul contradicției, iar logica lui Schrödinger de la principiul identității’. 
Se poate construi o logică încălcând chiar toate cele trei principii. Ne putem 
întreba atunci, ce sens mai are să vorbim de logică? Se poate răspunde 
afirmativ justificând această afirmație prin examinarea naşterii Algebrei 
universale. 


În a doua jumătate a secolului al XIX-lea au apărut structuri algebrice 
din ce în ce mai bizare, adică având operatori din ce în ce mai bizari, de pildă 
operatori noncomutativi sau idempotenți. În anul 1898 Whitehead, puternic 
influențat de Grassmann, redacta prima monografie consacrată algebrei 
universale, dar algebra universală s-a născut cu adevărat abia treizeci de ani 
mai târziu când G. Birkhoff a definit noțiunea absolut generală de structură 
algebrică. La prima vedere, definiția lui Birkhoff stârneşte mirarea: o algebră 
este pur şi simplu datul unei mulțimi cu o familie de operatori asupra acestei 
mulțimi. Nici o lege nu este impusă a priori pentru aceşti operatori. Astfel, 


! Acestă logică a fost propusă în anul 1980 în prima ediţie a cărții pe care o 
traducem aici: N.C.A. da Costa, Ensaio sobre os fundamentos da logica, Hucitec, Sao Paolo, 
1980 (vezi sfârşitul secţiunii 5 din capitolul 2 al prezentei ediţii, unde sunt indicate, de altfel, 
lucrările recente privind această problemă). 

ceea ce a permis elaborarea unei teorii generale şi unificatoare a algebrei nu 
este o lege valabilă pentru orice algebră ci un concept, o idee fundamentală, 
aceea de structură algebrică bazată, în esență, pe ideea de operație. 


Putem spune că Logica universală este studiul general al structurilor 
logice, tot aşa cum Algebra universală este studiul structurilor algebrice (cf. 
(BEZIAU 1995)). 


Dar ce este o structură logică? N. Bourbaki a deosebit trei tipuri de 
structuri fundamentale -— structurile de ordine, structurile algebrice şi 
structurile topologice. Se poate spune, totodată, că structurile logice sunt 
Seoti fundamentale ce îşi găsesc locul alături de aceste trei structuri 
mamă . 


II. Structurile logice 


O logică poate fi considerată ca o structură L=<L; p> unde: 


— L este o mulțime numită domeniul logicii, 
- + este o relație pe P(L)xL numită relație de deductibilitate (sau 
L 


relație de consecință). 


Un element al lui L este numit o propoziție şi un element T al lui 
P(L) o teorie. Se scrie, în general, T-a pentru <T; a >€ +>, sau pur și 
L L 


simplu T +a, atunci când nu există ambiguități şi, de asemenea, T Y, pentru 
L 


<T;a>g->. 
A 


Putem distinge mai multe niveluri în studiul logicii universale; 
partea cea mai generală, care priveşte studiul structurilor logice independent 
de structura subiacentă a mulțimii L constituie Logica abstractă (vezi 
[BÉZIAU 1993] şi [BÉZIAU 1994b]). Un anumit număr de rezultate poate fi 
obținut la nivelul pur abstract, aşa cum vom vedea mai departe. 


? O astfel de abordare a logicii a fost anticipată de J. Porte în anul 1965, deşi el nu a 
folosit numele de Logică Universală (vezi [Porte 1965]). 

3 Să observăm că, afirmând aceasta, nu intrăm în conflict cu N. Bourbaki care 
declara: «Structurile fundamentale nu sunt imuabile nici în numărul, nici în esenţa lor; este 
foarte posibil ca dezvoltarea ulterioară să mărească numărul structurilor fundamentale (...) şi 
putem conta dinainte pe nişte progrese decisive ale acestor invenţii de structuri.» 
([BOURBAKI 1948], p. 45). 

Pentru logicile structurate, logici unde structura subiacentă lui L este 
explicitată, există o clasă de logici, logicile lui Los, care reprezintă logicile 
propoziționale obişnuite. O logică a lui Los este o logică al cărei domeniu 
este o algebră absolut liberă şi a cărei relație de deductibilitate este stabilă 
pentru endomorfismele acestei algebre?. 


A. Lindenbaum a fost primul care a constat că mulțimea formulelor 
logicii propoziționale constituie o structură algebrică (vezi [SURMA 1982]), 
apoi J. Los şi R. Suszko au constatat că noțiunea de substituție poate fi defi- 
nită graţie endomorfismelor acestei algebre. Stabilitatea relației de deducti- 
bilitate prin endomorfisme exprimă exact ideea de invarianță a formei în 
raport cu conținutul (vezi [LOS / SUSZKO 1958)). 


O logică a lui Los este notată < S; +> unde 3 este o algebră absolut 


liberă a domeniului F. Elementele lui F sunt numite formule, iar generatorii 
lui 3, formule atomare. În cazul «limbajului» uzual al logicii propozițiilor, 3 
este structura 3=<F; < A;v;—,—>> de tip 1=<2;2;2;1>. 


Această idee poate fi generalizată pentru a reprezenta limbajele 
logicii de ordinul întâi şi ale logicilor de ordin superior luând drept domeniu 
algebre cu operatori parţiali şi infinitari reprezentând cuantificatorii. 


O logică poate fi dată în mai multe feluri: axiomatic, demonstrativ, 
semantic (mai există şi alte posibilități pe care nu le avem în vedere aici). 


Axiomatic. Se dau axiome care guvernează relația de deductibilitate. 
De cele mai multe ori aceste axiome definesc nu o logică, ci o clasă a logi- 
cilor. Cele mai celebre axiome, care au fost date de Tarski [TARSKI 1928), 
sunt următoarele: 


1. Dacă aeT, T =a 


2. Fie T’ o extensiune a lui T (i.e. TOT’) 
dacă T -a atunci T’ =a 


3. Dacă T +a pentru orice ae T’ şi T’ +b, atunci T +b. 


O logică normală este o logică ce se supune acestor trei axiome. O 
logică a lui Los normală este numită logica lui Los-Suszkof. 


4 Deci, conform terminologiei lui Bourbaki, o astfel de structură este o încrucișare 
de structuri, rezultând din intersectarea a două structuri fundamentale. 

5 Este important să nu confundăm această noțiune cu noţiunea de algebră a lui 
Lindenbaum, noțiune datorată, de fapt, lui Tarski (vezi articolul lui Surma). 

$ într-adevăr, Los şi Suszko sunt cei ce au prezentat pentru prima oară o astfel de 
structură; cu toate acestea, o astfel de noțiune este strâns legată de ideile lui Lindenbaum și 
Tarski. 


306 Logici clasice şi neclasice 


Alte două axiome celebre sunt următoarele: 


Axioma finitudinii. Dacă T +a, atunci există o sub-teorie finită a lui T 
astfel încât To +a. 


Axioma compactității. Dacă Tva pentru orice a, atunci există o 
sub-teorie finită T o a lui T astfel încât To +a pentru orice a. 


În general, aceste două axiome nu sunt echivalente în sensul că 
există logici (normale) compacte care nu sunt finitare şi logici (normale) 
finitare care nu sunt compacte. 


Demonstrativ. O logică este dată demonstrativ atunci când este gene- 
rată de o mulțime de reguli de deducție (sistem de deducție). 


O regulă de deducție R asupra unei mulțimi X este o pereche 
< X; x > unde X este o parte din X, iar x un element al lui x. Elementele lui 


X sunt numite premise ale regulii, iar x, concluzia regulii. În general, o 
regulă se simbolizează în felul următor: 


XX: 
X 


unde x, +-+x,** este o enumerare (finită sau transfinită) a elementelor lui X. 


Fiind dată o mulțime X , se numeşte regula lui Hilbert asupra lui X, 
orice regulă de deducție asupra lui X. Fie acum X mulțimea perechilor 
părților lui X, ie. 2X={< X;Y >; X,Ye X), se numeşte regula lui Gentzen 
pe X, orice regulă de deducție asupra lui 2X 7. 


Fie o mulțime de reguli asupra aceleiaşi mulțimi X se numeşte 
demonstrație X o înlănțuire arborescentă de reguli. 


Fiind dată o mulțime de reguli ale lui Hilbert pe X, se numeşte 
demonstrație Hilbert a lui x în X , cu ipoteze X, o demonstrație în X care 
este un arbore finit a cărui rădăcină este x şi ale cărui extremități se află 
printre X sau sunt «vide»f. 


Logica cu domeniul X indusă de un astfel de sistem este definită 
după cum urmează: T +a dacă şi numai dacă există o demonstrație a lui a cu 
ipotezele X, X CT. 


7 În cazul logicilor structurate, se identifică, în general, o regułă cu închiderea sa 
prin substituții (schema regulii), este motivul pentru care unii definesc o regulă ca o mulțime 
de reguli în sensul dat de noi aici acestui termen. 

% O regulă a cărei mulțime a premiselor este vidă se numeşte regulă axiomatică 
(ideea de a subsuma în acelaşi concept axioma şi regula îi aparţine lui Carnap). 

Fiind dată o mulțime de reguli Gentzen pe X, se numeşte demon- 
strație a lui <T1;, T2> o demonstraţie pe 2.X care este un arbore finit cu 


rădăcina <Tl; T2 > şi a cărui extremităţi sunt reguli axiomatice. Logica de 
domeniu X indusă de un astfel de sistem este definită după cum urmează: 
T +a dacă şi numai dacă există o demonstrație a lui <T; (a)>. 


PROPOZIȚIE (A. Tarski) Orice logică indusă de un sistem Hilbert este o 
logică normală. 


De fapt, acesta este rezultatul care l-a făcut pe Tarski să adopte cele 
trei axiome care definesc logicile normale. Este important să observăm 
faptul că la origine li se impuneau noțiunilor de regulă şi de demonstrație, 
condiții de finitudine absolut esențiale din punct de vedere al doctrinei 
formaliste. Aceste condiţii o dată impuse, logica indusă de un sistem Hilbert 
este o logică normală finitară; din această cauză, Tarski a folosit axioma fini- 
tudinii pentru a-şi dezvolta teoria generală a consecinței. 


O logică indusă de un sistem Gentzen nu este în mod necesar o 
logică nommnală. Sistemele prezentate de Gentzen erau concepute, la origine, 
pornind de la secvențe finite (de unde denumirea sistem secvențial sau calcul 
al secvențelor). A ne referi la sistemele lui Gentzen unde sunt valabile reguli 
structurale uzuale este acelaşi lucru cu a ne referi la secvențe sau la mulțimi. 
Se numeşte SSSS (sisteme de secvențţi structural standard) un sistem al lui 
Gentzen care conţine regulile structurale uzuale. Este uşor atunci să vedem 
că logicile induse de astfel de sisteme sunt logici normale. 


Semantic. O logică este dată semantic atunci când obiectelor lui L le 
corespund mulțimi de obiecte numite extensiuni şi când relația de deducti- 
bilitate este definită în funcţie de raportul între extensiunile propozițiilor. 

Mai exact, o semantică asupra unei mulțimi L este o structură 
6 =< M; mod > unde: 


— M este o mulțime, universul semanticii, 


— mod este o funcţie a lui L în P(M) numită funcție de modelare. 


Funcţia de modelare este în mod natural extinsă la o funcţie a lui 
P(L) în P(M) prin definirea lui mod T = N moda. 


aeT 
Logica indusă de o semantică < M; mod > pe o mulțime L este 
logica <L ; +> unde + este definită după cum urmează: T + dacă şi numai 
dacă mod T c moda. 

E uşor să vedem că toată această logică indusă de o semantică este o 
logică normală. 

Un capitol important al logicii universale constă în a studia relațiile 
între diferitele moduri de a induce o logică: fiind dată o logică indusă de un 
sistem de deducție, poate fi ea oare prevăzută cu o semantică (sau caracte- 
rizată de o semantică)? Adică, există oare o logică identică indusă de o 
semantică? 


Invers: fiind dată o logică indusă de o semantică, poate fi sistema- 
tizată această logică? Adică, există oare o logică identică indusă de un sistem 
de deducție? 


Aceste chestiuni pot fi studiate local, dar pot fi, de asemenea, căutate 
nişte metode generale problema descompunându-se atunci în mod ternar: 


Sistem de Deducţie ———— Semantică 


Axiomatică 


Se arată, de exemplu, cum pot fi prevăzute cu un anumit tip de 
semantică logici aparținând unei clase definite prin axiome, apoi, se arată că 
o logică indusă de un anumit tip de sistem de deducție se supune axiomelor 
în discuţie. 


III. Bievaluări 


Teoria evalării ( thedrie de la valuation) dezvoltată de da Costa repre- 
zintă studiul general al logicii pornind de la conceptul de funcţie bivalentă. 


Cu alte cuvinte, fiind dată o logică L=<L+-> definită într-un mod 
L£ 


sau altul (semantic, demonstrativ, axiomatic etc.) vom încerca să o caracte- 
rizăm printr-o mulțime BIV de funcții de la L în {0, 1}. 


O astfel de mulțime este numită semantică bivalentă pentru L. Este 
un caz particular de semantică, în sensul în care am definit această noțiune. 
Universul semanticii este mulțimea BIV însăşi, iar funcția mod este definită 


după cum urmează: ß € mod a dacă şi numai dacă B(a)=1. 

Aceste funcții pot respecta sau nu structura subiacentă; în cazul în 
care o respectă, avem de-a face cu ceea ce se numeşte semantici bivalente 
verifuncționale. 


Definiţia exactă este următoarea: 


Fiind dată o logică a lui Los £ al cărei domeniu este o algebră S 
(absolut liberă) de tip 7, o semantică bivalentă verifuncțională pentru £ este 
o structură < HOM; bod > unde HOM este mulțimea izomorfismelor lui S 
pe o algebră definită pe (0, 1) de acelaşi tip cu S şi unde fe bod (a) dacă 
şi numai dacă B(a). Cum 9 este o algebră absolut liberă, ar fi acelaşi lucru 
dacă în loc de HOM am avea în vedere mulțimea funcţiilor mulțimii 
generatorilor lui 3 (formule atomare) în (0, 1} (ceea ce se numeşte în mod 
obişnuit distribuții ale valorii de adevăr). 

Putem generaliza această idee definind noțiunea de semantică K — veri- 
funcțională pentru un număr cardinal K oarecare. Se ia o algebră A de 
acelaşi tip cu S de cardinal K şi o submulțime (proprie şi nevidă) D a 


domeniului algebrei (mulțimea valorilor distinse). Avem atunci o structură 
de tip <A, D> numită matrice. O semantică K — verifuncțională < HOM; 


mod > are ca univers mulțimea homorfismelor lui 3 pe 2, iar funcția de 
modalizare mod este definită după cum urmează: 
h € mod a dacă şi numai dacă h(a)e D 


O logică este numită K — verifuncțională dacă şi numai dacă K este 
cel mai mic număr cardinal astfel încât această logică să poată K fi prevăzută 
cu o semantică verifuncțională. 


Teoria matricelor a fost dezvoltată, în principal, de polonezi (vezi 
mai ales [£.OS 1949)). 


Să observăm că o semantică bivalentă se supune următorului principiu: 
Principiul bivalenţei: orice propoziţie este fie adevărată, fie falsă. 


Într-adevăr, aceasta nu înseamnă nimic altceva decât că fiecare 
propoziţie este asociată cu o singură valoare (i.e. această «asociere» este o 
funcție) luată dintr-o mulțime cu două valori. 


O logică indusă de o semantică «verifuncțională» (K > 2) cum este 


logica bivalentă a lui Lukasiewicz, nu se supune principiului bivalenței în 
sensul că nici semantica ce o induce nu i se supune. Pe de altă parte, ştim că 
această logică nu poate fi indusă de o semantică 2 — verifuncțională, 

dimpotrivă, R. Suszko [SUSZKO 1975) a arătat că această logică poate fi 
indusă de o semantică bivalentă (nonverifuncțională). 


În realitate, se poate demonstra rezultatul următor: 


TEOREMĂ (N.C.A. da Costa/R. Suszko) Orice logică normală poate fi 
prevăzută cu o semantică bivalentă. 


Cum orice logică indusă de o semantică este o logică normală, avem 
următorul corolar: 


COROLAR Pentru orice semantică există o semantică bivalentă ce induce 
aceeaşi logică. 
Deci orice logică este într-un anumit sens bivalentă. Ne putem, totuși, 


întreba cum sunt logicile 2-verifuncţionale. Utilizând teorema completi- 
tudinii funcționale a logicii clasice, obținem următorul rezultat: 


TEOREMĂ (N.C.A. da Costa) Orice logică 2-verifuncțională este o sublo- 
gică a logicii clasice. 

Graţie acestei teoreme şi teoremei transpunerii logicii clasice în 
logica intuiţionistă, se contată că logica intuiționistă nu poate fi prevăzută cu 
o semantică 2 — verifuncțională. Acelaşi lucru este valabil pentru logica 
paraconsistentă Cl studiată în Anexa 1. 


Fiind dată o logică £ =< L; +>, să considerăm B, mulțimea seman- 
ticilor bivalente ce caracterizează £. Această mulțime poate fi prevăzută cu 
o structură de ordine, avem într-adevăr structura următoare: < B,; <>, unde 
un element al lui B, este o mulțime BIV de funcții definite în L cu valori în 


(0, 1) şi unde BIV, < BIV, dacă şi nu numai dacă BIV, c BIV. 
Se ştie că orice logică normală poate fi prevăzută cu o semantică 


bivalentă, dar putem încerca să găsim o semantică bivalentă «bine situată» în 
< B,; S>, de exemplu, o semantică minimală. 


În acest stadiu se cuvine să notăm că a studia o mulțime de bieva- 
luări sau o clasă de teorii este aproape acelaşi lucru, deoarece funcția carac- 
teristică a unei teorii determină în mod univoc o bievaluare, și invers. 


Problema poate fi formulată atunci după cum urmează: a caracteriza 
o logică printr-o clasă de teorii interesante. Fiind dată o logică, putem 
deosebi următoarele clase de teorii: 


- clasa LIM a teoriilor limitate (sau non-triviale); 


— clasa CLO a teoriilor închise; 

— clasa EXC a teoriilor excesive; 


- clasa MAX a teoriilor maximale. Dacă excludem din CLO teoria 
L şi luăm în considerare clasa teoriilor CLO*, aceste clase se 
întrepătrund în cazul unei logici normale: 


MAX c EXC c CLO* c LIM 
Să reamintim pe scurt definițiile: 


O teorie T este: 


— limitată dacă şi numai dacă există a astfel încât TVa (spunem 
atunci că T este a — limitată), 


— închisă, dacă şi numai dacă T +a > aET, 


- excesivă dacă şi numai dacă T este a - limitată pentru un a şi 
Tu(b)ra pentru orice bg£T (spunem atunci că T este 


a - excesivă), 


— maximală dacă şi numai dacă T este limitată şi nu este cuprinsă 
strict în nici o teorie limitată. 


Avem atunci, următoarele teoreme: 


TEOREMĂ (A. Lindenbaum) Într-o logică normală compactă, orice teorie 
limitată poate fi extinsă la o teorie maximală. 


TEOREMĂ (G. Asser) Într-o logică normală finitară, orice teorie a — limi- 
tată poate fi extinsă la o teorie a - excesivă. 


Teorema lui Lindenbaum nu asigură adecvarea lui MAX decât în 
anumite cazuri foarte specifice, în timp ce teorema lui Asser, numită în mod 
curent teorema lui Lindenbaum-Asser este mult mai generală. 


Dacă numim logica lui Lindenbaum-Asser o logică în care orice 
teorie a — limitată poate fi extinsă la o teorie a — excesivă, atunci rezultatul 
următor confirmă predominanța teoriei lui Asser. 


TEOREMĂ (J.-Y. Beziau) Semantica constituită de funcțiile caracteris- 
tice ale teoriilor excesive ale unei logici normale a lui Lindenbaum-Asser 
este o semantică minimală pentru această logică. 


Rezultă de aici faptul că într-o logică cum este logica intuiționistă 
unde există teorii excesive care nu sunt maximale, MAX nu constituie o 
semantică adecvată şi, prin urmare, teorema lui Lindenbaum nu serveşte la 
nimic. 

E interesant să ne întrebăm ce semnificaţie are identitatea sau diferența 
dintre MAX şi EXC. Urmând o sugestie a lui D. Makinson, să numim absolută 
o logică în care MAX = EXC. Avem atunci, următorul rezultat: 


TEOREMĂ (J.-Y. Béziau) O logică normală a lui Lindenbaum-Asser în 
care există teoreme maximale este maximală dacă şi numai dacă este 
absolută. 


În această teoremă înţelegem prin logică maximală o logică a cărei 
relaţie de deductibilitate nu poate fi extinsă pe baza aceluiaşi domeniu. 


E interesant să stabilim conexiuni între abstract şi concret, iar 
noţiunea de logică absolută ne oferă ocazia să o facem: 


TEOREMĂ (J.-Y. Beziau) Dacă o negaţie clasică poate fi definită într-o 
logică normală, atunci ea este absolută. 


Cu toate acestea, «absolutitatea» nu poate servi la caracterizarea 
noțiunii de negaţie clasică deoarece avem următorul rezultat: 


TEOREMĂ (J.-Y. Béziau/D.W. Miller) Dacă o implicație clasică poate fi 
definită într-o logică normală, atunci ea este absolută. 


Putem stabili atunci următoarea conjectură: 


CONJECTURĂ O logică este absolută dacă şi numai dacă putem defini în 
ea o implicaţie clasică. 


IV. Extensionalitate şi algebrizare 


Fiind dată o logică, se defineşte relaţia de echivalență logică între 
formule în felul următor: a =b dacă şi numai dacă a +b şi bwa. 


Dacă logica este normală, această relaţie este o relație de echiva- 
lență. Când avem de-a face cu o logică structurată se pune problema de a şti 
dacă această relație este compatibilă. Dacă aşa stau lucrurile, se spune că 
logica este extensională. Compatibilitatea se exprimă în felul următor: o 
relație de echivalență = este o relație de congruenţă atunci când: 


dacă a = batunci T[a/b]rc[a/b]. 
(a/b înseamnă că se înlocuieşte o ocurență a lui bcu a). 


Această definiție poate fi simplificată. Numim o relaţie de echiva- 
lență =, o cvasi-congruenţă dacă ea verifică: 


dacă a=b implică c[a/b]=c. 

Avem atunci: 


PROPOZIȚIE (J.-Y. Beziau) O relație de cvasicongruență asupra unei 
logici normale este o congruență. 


E clar că a ~b dacă şi numai dacă mod (a) = mod (b). Altfel spus, a 
şi b sunt logic echivalente când determină aceeaşi clasă de modele. Într-o 
logică extensională se pot identifica două propoziții sau două teorii având 
aceeaşi extensiune (de unde terminologia). 


În cazul unei semantici bivalente mai avem în plus: a=b dacă şi 
numai dacă B(a)= f(b), ceea ce ne permite să obținem următorul rezultat: 


TEOREMĂ (J.-Y. Bâziau) Orice logică 2 — verifuncțională este extensională. 


Acest rezultat explică (dar nu justifică) confuzia care se face, în 
general, între extensionalitate şi verifuncționalitate. Cu toate acestea, o logică 
nonverifuncțională nu este în mod necesar nonextensională. Dacă nu ținem 
seama de acest fapt, riscăm să comitem o gafă filosofică calificând drept 
intensională orice logică nonverifuncțională (cf. [BEZIAU 1994]). 


O logică extensională poate fi transformată în algebră dacă o putem 
transforma într-o algebră cât prin relația de echivalență. O astfel de algebră 
este ceea ce se numeşte algebra Tarski-—Lindenbaum. 


În realitate, atunci când avem de-a face cu logici extensionale, putem 
trece imediat de la algebră la logică. Avantajul de a lua în considerare logici 
ale lui Los este de a putea exploata structura algebrei libere subiacente 
pentru a efectua demonstrații prin recurenţă asupra complexității formulelor 
ca, de exemplu, demonstrația eliminării tăieturilor. Dar reducția algebrică are 
Şi ea avantajele ei, căci ea ne permite să efectuăm manipulări ecuaționale, ca 
în cazul algebrei obişnuite; exemplul aducerii la forma disjunctivă este un 
exemplu tipic de manipulare algebrică. Dar astfel de manipulări nu pot avea 
loc decât parțial în cazul unor logici non-extensionale. 


V. Sisteme de deducție şi bievaluări 


Fiind dată o regulă < X; x > asupra unei mulțimi X , spunem că o 


bievaluare b a lui X în (0, 1) respectă această regulă dacă şi numai dacă: 


pentru orice ye X, B(y)=1=ß(x)=1. 

Fie un sistem Hilbert pe o mulțime L; mulțimea reevaluărilor acestui 
sistem este mulțimea bievaluărilor lui L în (0, 1)care respectă toate regulile 
sistemului. Avem atunci următorul rezultat: 


PROPOZIȚIE (N.C.A. da Costa) Mulțimea reevaluărilor unui sistem 
Hilbert este o semantică adecvată pentru logica indusă de acest sistem. 


În realitate, mulţimea reevaluărilor unui sistem Hilbert este clasa 
teoriilor închise ale logicii induse de acest sistem. 

Fie un sistem Gentzen asupra unei mulțimi L şi o funcţie B alui L 
în (0, 1). Se extinde această funcţie la o funcție a lui 2L în (0, 1) în modul 
următor: 

(TI; T2)=1 dacă şi numai dacă 
B(a)=0 pentru un ae T1 sau B(a)=1 pentru un ae T2. 


Spunem apoi că o funcţie a lui L în (0, 1) este o reevaluare a unui 
sistem Gentzen asupra unei mulțimi L dacă şi numai dacă ea respectă regu- 
lile sistemului. 

Avem atunci următoarele rezultate: 


PROPOZIȚIE (J.-Y. Beziau) Mulțimea reevaluărilor unui sistem de 
deducție este o semantică fiabilă pentru logica indusă de acest sistem. 


Prin semantică fiabilă înțelegem că logica indusă de această seman- 
tică include logica indusă de sistem; în caz contrar, se vorbeşte de semantică 
completă. 


PROPOZIȚIE (J.-Y. Beziau) Dacă o bievaluare respectă o regulă a unui 
SSSS, atunci ea respectă, de asemenea, orice extindere a acestei reguli. 


Prin extinderea regulii se înțelege o extindere stabilă a regulii, adică 
dacă < X;x > este o regulă, atunci regula < X“;x'>. obţinută pomind de la 
adăugând < X; x> în fiecare premisă contexte care sunt reportate în con- 
cluzie, reprezintă o extindere a lui < X; x>. De exemplu, o regulă cu 
context este o extindere a unei reguli fără context. 


TEOREMĂ (J.-Y. Beziau) Teoriile excesive respectă regulile unui SSSS. 


Să vedem acum în ce fel se aplică aceste rezultate. Luăm în 
considerare logica indusă de sistemul LIC, cuprinzând pe lângă regulile 
structurale obişnuite, cele două reguli uzuale pentru implicaţia clasică: 

T arb,A g Tlra,Al T2, b-A2 
T-a >b, å TI, T2,a—b+-Al, A2 
Pentru orice funcţie caracteristică e a unei teorii excesive E, avem: 


Dacă e(a)=0 sau e(b)=1 atunci e(a—b)=1, căci e respectă — d 
Dacă e(a)=1 şi e(b)=0 atunci e(a— b)=0, căci e respectă — g. 


Fie acum mulțimea BIC a funcţiilor lui 3(—) în 40, 1) definită de 
următoarea condiţie: 


Be BIC dacă şi numai dacă B(a—b)=0fP(a)=1 şi B(5)=0 


Este clar că EXC c BIC, deci, în virtutea teoremei lui Lindenbaum 
Asser, BIC este o semantică completă pentru logica indusă de LIC. 


Pentru a vedea acum că BIC este o semantică fiabilă, este suficient 
ca în virtutea propoziției precedente să se arate, de asemenea, că orice 
element al lui BIV respectă regulile lui LIC fără context, ceea ce nu prezintă 
nici o dificultate. 


Putem aplica aceste rezultate unei clase întregi de logici, incluzând 
logicile paraconsistente Cl şi Cl+ discutate în Anexa 1. Dacă aceste rezul- 
tate depind de faptul că ne aflăm în prezenţa unor sisteme de secvenţe standard 
din punct de vedere structural şi deci nu se aplică unor sisteme ca sistemele 
intuiționiste şi liniare, ele nu depind în schimb de verifuncţionalitate. 


Astfel, luând în considerare numai una dintre regulile pentru 
implicaţie, de exemplu, regula dreaptă, se arată, aplicând aceeaşi metodă, că 
logica indusă de acest sistem poate fi caracterizată de semantica bivalentă 
BIC definită după cum urmează: 


fe BIC dacă şi numai dacă 


B(a)=0 sau B(b)=1=}ß(a >b)=1. 


VI. Tabele de adevăr 


Atunci când au stabilit semantica logicii propoziţionale C1 (vezi 
Anexa 1), N.C.A. da Costa şi E.H. Alves au furnizat, de asemenea, o metodă 
a tabelelor de adevăr care este o generalizare a metodei uzuale. Apoi, N.C.A. 
da Costa a extins această metodă la o logică oarecare indusă de o semantică 
bivalentă. În secțiunea de față vom descrie această metodă. 

Fiind dată o mulțime de bievaluări BIV asupra unei mulțimi L, şi o 
teorie T, un tabel pentru T este un obiect având următoarea formă: 


Partea de sus a tablaturii este ocupată de o enumerare (finită sau 
infinită) a, ... aa ... a elementelor lui T; avem apoi o serie de linii /,,...,,,..- 
reprezentând fiecare dintre ele secvenţe (finite sau infinite) de O şi 1. 


Un tabel de adevăr pentru o teorie T este un tabel care se supune 
următoarei condiții de adecvare: 


— fiecare linie a tabelului este restricția unui element al lui BIV, 


— fiind dată restricția PN- a unui element al lui BIV la T există o linie 
a tabelului care coincide cu Ss. 


Se va venfica faptul că tabelele construite în Anexa 1 sunt, 
într-adevăr, tabele de adevăr în acest sens. Evident, ele posedă proprietăţi 
suplimentare care furnizează o metodă de decizie: se poate construi recursiv 
tabelul fiecărei formule. 


În cazul logicii clasice se construiesc tabele pentru teorii finite 
constituțional închise, adică fiecare subformă a teoriei face parte din teorie. 
Am văzut că se pot construi, tot recursiv, tabele pentru teorii care nu sunt 
constituţional închise, deoarece în cazul lui C1 intervin, de asemenea, negații 
ale subformelor proprii. 


Metoda tabelelor constă în general în a arăta: 
— cum pot fi construite recursiv tabelele, 
— că aceste tabele sunt, într-adevăr, tabele (adecvarea metodei). 


Pentru a ilustra cele spuse, dăm un alt exemplu şi îl lăsăm pe cititor 
să efectueze cele două operaţii ce guvernează construirea tabelului pe care îl 
vom da. 


Se analizează logica propozițională al cărei domeniu este algebra 
ļ=<F; <—; >,v>> de tip <l; 2; 2>. Se defineşte o mulțime de 
bievaluare BIV felul următor: 


Be BIV dacă şi numai dacă 

B(a)=13B(oa)=0 
B(a—b)=0ofP(a)=1 şi B(2)=0 
B(avb)=1eB(a)=1 sau B(b)=1 


Se poate construi următorul tabel care ne arată că av ~a nu este o 
teză a acestei logici: 


a —a av-—a 
0 0 0 
0 1l l 
1 0 1 


Această logică este aşadar o logică paraconsistentă. Ea este, în 
aparență, strict mai slabă decât logica clasică, dar de fapt aceasta din urmă 
poate fi transpusă în cea dintâi (cf. [BEZIAU 1990], p. 265). 


Intr-adevăr, se poate construi următorul tabel care ne arată că 
av —a este o negație clasică pentru această logică: 


a ~a a-——a 


0 0 1 
O 1l Ai 
1 0 0 

